ELPUFM0XZRZO4LFXW404 2025-12-31 ELPUFM0XZRZO4LFXW404 2024-12-31 ELPUFM0XZRZO4LFXW404 2025-01-01 2025-12-31 ELPUFM0XZRZO4LFXW404 2024-01-01 2024-12-31 ELPUFM0XZRZO4LFXW404 2023-12-31 ELPUFM0XZRZO4LFXW404 2023-12-31 ifrs-full:IssuedCapitalMember ELPUFM0XZRZO4LFXW404 2023-12-31 ifrs-full:SharePremiumMember ELPUFM0XZRZO4LFXW404 2023-12-31 ifrs-full:TreasurySharesMember ELPUFM0XZRZO4LFXW404 2023-12-31 ifrs-full:StatutoryReserveMember ELPUFM0XZRZO4LFXW404 2023-12-31 ote:ForeignExchangeAndOtherReservesMember ELPUFM0XZRZO4LFXW404 2023-12-31 ifrs-full:RetainedEarningsMember ELPUFM0XZRZO4LFXW404 2023-12-31 ifrs-full:EquityAttributableToOwnersOfParentMember ELPUFM0XZRZO4LFXW404 2023-12-31 ifrs-full:NoncontrollingInterestsMember ELPUFM0XZRZO4LFXW404 2024-12-31 ifrs-full:IssuedCapitalMember ELPUFM0XZRZO4LFXW404 2024-12-31 ifrs-full:SharePremiumMember ELPUFM0XZRZO4LFXW404 2024-12-31 ifrs-full:TreasurySharesMember ELPUFM0XZRZO4LFXW404 2024-12-31 ifrs-full:StatutoryReserveMember ELPUFM0XZRZO4LFXW404 2024-12-31 ote:ForeignExchangeAndOtherReservesMember ELPUFM0XZRZO4LFXW404 2024-12-31 ifrs-full:RetainedEarningsMember ELPUFM0XZRZO4LFXW404 2024-12-31 ifrs-full:EquityAttributableToOwnersOfParentMember ELPUFM0XZRZO4LFXW404 2024-12-31 ifrs-full:NoncontrollingInterestsMember ELPUFM0XZRZO4LFXW404 2025-12-31 ifrs-full:IssuedCapitalMember ELPUFM0XZRZO4LFXW404 2025-12-31 ifrs-full:SharePremiumMember ELPUFM0XZRZO4LFXW404 2025-12-31 ifrs-full:TreasurySharesMember ELPUFM0XZRZO4LFXW404 2025-12-31 ifrs-full:StatutoryReserveMember ELPUFM0XZRZO4LFXW404 2025-12-31 ote:ForeignExchangeAndOtherReservesMember ELPUFM0XZRZO4LFXW404 2025-12-31 ifrs-full:RetainedEarningsMember ELPUFM0XZRZO4LFXW404 2025-12-31 ifrs-full:EquityAttributableToOwnersOfParentMember ELPUFM0XZRZO4LFXW404 2025-12-31 ifrs-full:NoncontrollingInterestsMember ELPUFM0XZRZO4LFXW404 2024-01-01 2024-12-31 ifrs-full:IssuedCapitalMember ELPUFM0XZRZO4LFXW404 2024-01-01 2024-12-31 ifrs-full:SharePremiumMember ELPUFM0XZRZO4LFXW404 2024-01-01 2024-12-31 ifrs-full:TreasurySharesMember ELPUFM0XZRZO4LFXW404 2024-01-01 2024-12-31 ifrs-full:StatutoryReserveMember ELPUFM0XZRZO4LFXW404 2024-01-01 2024-12-31 ote:ForeignExchangeAndOtherReservesMember ELPUFM0XZRZO4LFXW404 2024-01-01 2024-12-31 ifrs-full:RetainedEarningsMember ELPUFM0XZRZO4LFXW404 2024-01-01 2024-12-31 ifrs-full:EquityAttributableToOwnersOfParentMember ELPUFM0XZRZO4LFXW404 2024-01-01 2024-12-31 ifrs-full:NoncontrollingInterestsMember ELPUFM0XZRZO4LFXW404 2025-01-01 2025-12-31 ifrs-full:IssuedCapitalMember ELPUFM0XZRZO4LFXW404 2025-01-01 2025-12-31 ifrs-full:SharePremiumMember ELPUFM0XZRZO4LFXW404 2025-01-01 2025-12-31 ifrs-full:TreasurySharesMember ELPUFM0XZRZO4LFXW404 2025-01-01 2025-12-31 ifrs-full:StatutoryReserveMember ELPUFM0XZRZO4LFXW404 2025-01-01 2025-12-31 ote:ForeignExchangeAndOtherReservesMember ELPUFM0XZRZO4LFXW404 2025-01-01 2025-12-31 ifrs-full:RetainedEarningsMember ELPUFM0XZRZO4LFXW404 2025-01-01 2025-12-31 ifrs-full:EquityAttributableToOwnersOfParentMember ELPUFM0XZRZO4LFXW404 2025-01-01 2025-12-31 ifrs-full:NoncontrollingInterestsMember iso4217:EUR iso4217:EUR xbrli:shares
OTE Group
Ετήσια Έκθεση 2025 2
Επιστολή προς τους Μετόχους
Αγαπητοί μέτοχοι,
Lorem ipsum dolor sit amet, consectetur adipiscing elit. Phasellus finibus venenatis nisi, a mollis erat hendrerit non. Duis convallis tellus quis nulla commodo faucibus.
Nullam faucibus enim scelerisque sodales pharetra. Vestibulum nisi urna, placerat sed massa at, malesuada luctus nunc. Vestibulum quis odio vitae orci luctus rhoncus. Aliquam egestas eros orci, et tempor massa tincidunt sed. Vestibulum id felis ut sem dictum vestibulum a vel neque. Maecenas tortor enim, suscipit vitae vehicula quis, placerat id velit. Proin aliquet justo vel pulvinar viverra. Duis vitae eros et elit mollis rutrum nec ac nulla. Mauris aliquet metus id ultrices commodo. Sed in consequat massa. Praesent a erat a ex tempus imperdiet ut sed diam. Morbi aliquam id nunc ac pharetra. Donec pulvinar augue et mi tincidunt cursus. Proin molestie fermentum eli t et commodo.
Mauris et nibh nec nibh dictum ullamcorper. Donec risus sapien, aliquam id dolor a, ultricies feugiat turpis.Suspendisse vel accumsan mauris, vitae tristique nibh. Vestibulum at tempor tellus, non consequat nunc. Phasellus ante enim, sollicitudin nec augue et, euismod luctus tellus. Nunc vitae leo erat. Maecenas fermentum tincidunt consectetur. Maecenas eget pharetra est. In hendrerit, quam sed mollis commodo, enim dui ornare metus.
Ut suscipit blandit dolor nec viverra
Donec pulvinar felis sed nisl dictum, ut volutpat eros scelerisque. Curabitur quis libero a lectus mollis malesuada. Aenean lacinia convallis nisl, quis tristique tortor viverra non. Suspendisse potenti. Donec ullamcorper, ipsum eu volutpat rutrum, erat lacus ornare neque, et rhoncus nunc lectus ut turpis. Sed turpis justo, euismod eget felis non, tempus imperdiet risus.
Αγαπητοί Μέτοχοι,
Κάνοντας τον απολογισμό μιας ακόμα καθοριστικής χρονιάς για τον ΟΤΕ, θα ήθελα να εκφράσω την ειλικρινή μου ευγνωμοσύνη για τη συνεχή εμπιστοσύνη και υποστήριξή σας. Η δική σας εμπιστοσύνη είναι αυτή που μας δίνει τη δύναμη να ανταποκρινόμαστε στις δεσμεύσεις μας, να υλοποιούμε το όραμά μας και να δημιουργούμε βιώσιμη αξία.
Το 2025 ολοκληρώσαμε με επιτυχία τη στρατηγική εξορθολογισμού του χαρτοφυλακίου μας, με την αποεπένδυση από τις δραστηριότητές μας στη Ρουμανία. Η κίνηση αυτή επιτρέπει στον OTE να επικεντρωθεί στην εγχώρια ανάπτυξη και να συνεχίσει να δημιουργεί περαιτέρω αξία για τους μετόχους του. Το ορόσημο αυτό συνέβαλε σε σημαντική ενίσχυση των ετήσιων ταμειακών ροών και μας επέτρεψε να επιστρέψουμε έκτακτη αμοιβή στους μετόχους μας το 2025. Παράλληλα, θέτει τις βάσεις για ουσιαστική βελτίωση των οικονομικών μας επιδόσεων το 2026. Πρόσφατα παρουσιάσαμε τη νέα πολιτική αμοιβών των μετόχων μας, ένα σημαντικό βήμα προς την ενίσχυση της διαφάνειας και της ευελιξίας. Προτείνουμε αύξηση του μερίσματος κατά 22% και αύξηση του προγράμματος επαναγοράς ιδίων μετοχών κατά 16%. Η συνολική απόδοση προς τους μετόχους προσεγγίζει το 100% των Ελεύθερων Ταμειακών Ροών, επιβεβαιώνοντας τη σταθερή μας δέσμευσή μας για δημιουργία αξίας προς τους μετόχους.
Το 2025 σημειώσαμε ισχυρές χρηματοοικονομικές και λειτουργικές επιδόσεις, αποτέλεσμα της επιτυχούς υλοποίησης της στρατηγικής μας και της συλλογικής προσπάθειας των ανθρώπων μας. Σημειώσαμε αύξηση εσόδων κατά 4%, ενώ το EBITDA ενισχύθηκε με επιταχυνόμενο ρυθμό 2%, -καταγράφοντας ακόμα μεγαλύτερη επιτάχυνση το τελευταίο τρίμηνο της χρονιάς στο 2,3%, αντανακλώντας τη θετική δυναμική των βασικών δραστηριοτήτων μας, τόσο στη σταθερή όσο και στην κινητή. Τα επιτεύγματα αυτά είναι αποτέλεσμα των επενδύσεών μας σε υποδομές, της ηγετικής θέσης μας στα δίκτυα, της συνεχούς βελτιστοποίησης των λειτουργιών μας, της σταθερής προσήλωσής μας στην παροχή κορυφαίας εμπειρίας πελάτη, καθώς και της ικανότητάς μας να προσφέρουμε ένα ολοκληρωμένο χαρτοφυλάκιο προϊόντων και υπηρεσιών που ανταποκρίνεται στις διαφορετικές ανάγκες των πελατών μας.
OTE Group
Ετήσια Έκθεση 2025 3
Στον τομέα της λιανικής σταθερής, επανήλθαμε σε τροχιά ανάπτυξης μετά από τέσσερα χρόνια, σηματοδοτώντας μια ουσιαστική αντιστροφή της τάσης. Καθοριστικό ρόλο στην εξέλιξη αυτή διαδραμάτισε η συνεχής επέκταση του δικτύου Fiber-to-the-Home (FTTH), το οποίο πλέον καλύπτει περίπου 2,1 εκατ. νοικοκυριά και επιχειρήσεις. Καταγράψαμε ρεκόρ καθαρών προσθηκών πελατών και αυξημένη αξιοποίηση της υποδομής οπτικών ινών μας, παράγοντες κομβικής σημασίας για τη μεγιστοποίηση της αξίας των επενδύσεών μας. Παράλληλα, το νέο ρυθμιστικό πλαίσιο stop-selling FTTC σε κτίρια που είναι ήδη συνδεδεμένα με FTTH αναμένεται να ενισχύσει περαιτέρω τη μετάβαση σε συνδέσεις οπτικών ινών.
Ο OTE διαθέτει το μεγαλύτερο δίκτυο FTTH στην Ελλάδα, ενώ η στρατηγική απόκτηση της TERNA FIBER στο πλαίσιο του έργου UFBB, μας επιτρέπει να επεκτείνουμε την κάλυψη FTTH σε περίπου 3,5 εκατ. νοικοκυριά και επιχειρήσεις έως το 2030, καλύπτοντας πάνω από το 70% των γραμμών της χώρας. Οι επιδόσεις στις ευρυζωνικές υπηρεσίες παρουσίασαν σημαντική βελτίωση, υποστηριζόμενες από την εμπορική διάθεση της υπηρεσίας Fixed Wireless Access (FWA), η οποία λειτουργεί συμπληρωματικά του δικτύου οπτικών ινών, καλύπτοντας τις ανάγκες συνδεσιμότητας σε περιοχές όπου το δίκτυο αυτό δεν έχει ακόμη αναπτυχθεί. Επιπλέον οι υπηρεσίες τηλεόρασης κατέγραψαν ισχυρό διψήφιο ποσοστό ανάπτυξης, ως αποτέλεσμα της στρατηγικής συνεργασίας περιεχομένου και της ενίσχυσης των μέτρων κατά της πειρατείας, ενώ η πρόσφατη κατάργηση του ειδικού φόρου στηρίζει περαιτέρω τη θετική αυτή δυναμική.
Ο τομέας της κινητής συνέχισε να καταγράφει ισχυρές επιδόσεις, ενισχύοντας περαιτέρω την ηγετική θέση του OTE στην αγορά. Η μετάβαση πελατών καρτοκινητής σε υπηρεσίες συμβολαίου, σε συνδυασμό με την αυξανόμενη υιοθέτηση πακέτων απεριόριστων δεδομένων και συσκευών 5G συνεχίζουν να αποδίδουν καρπούς. Η πληθυσμιακή κάλυψη του
δικτύου 5G
ξεπερνά το 99%, ενώ του δικτύου 5G+ (5G Stand-Alone) το 78%. Είμαστε περήφανοι που ο ΟΤΕ παραμένει ο μοναδικός πάροχος στην Ελλάδα που διαθέτει εμπορικά δίκτυο 5G Stand-Alone. Το δίκτυο του ΟΤΕ αναγνωρίστηκε για ένατη συνεχόμενη χρονιά ως «το πιο γρήγορο δίκτυο κινητής στην Ελλάδα» από την Ookla® και ως «Best in Test» από την umlaut για ενδέκατη συνεχόμενη χρονιά. Οι διακρίσεις αυτές επιβεβαιώνουν τη σταθερή μας δέσμευση στην παροχή κορυφαίας εμπειρίας πελάτη.
Στον τομέα B2B, o OTE συνέχισε να διαδραματίζει καθοριστικό ρόλο στην προώθηση του ψηφιακού μετασχηματισμού τόσο του ιδιωτικού όσο και του δημόσιου τομέα. Ο τομέας ICT σημείωσε για ακόμα μια χρονιά ισχυρή διψήφια ανάπτυξη, ενώ παράλληλα επεκτάθηκε με την ανάληψη και υλοποίηση διεθνών έργων για ευρωπαϊκούς οργανισμούς. Η εξέλιξη αυτή ενισχύει περαιτέρω την ηγετική μας θέση στην υλοποίηση λύσεων ψηφιακού μετασχηματισμού και υπογραμμίζει τη διαχρονική μας δέσμευση στη στήριξη του ψηφιακού μέλλοντος της Ελλάδας.
Παράλληλα, σημειώσαμε σημαντική πρόοδο στην ανάπτυξη των υπηρεσιών ‘’non-core’’. Η υπηρεσία online παραγγελίας φαγητού Box, η οποία εξυπηρετεί 16 χιλιάδες καταστήματα και ξεπέρασε τους 1 εκατομμύριο χρήστες, η εφαρμογή payzy, στον χώρο των ψηφιακών συναλλαγών με περισσότερους από 456 χιλιάδες χρήστες, καθώς και η ασφαλιστική μας πλατφόρμα, η οποία συνεχίζει να διευρύνει τη βάση χρηστών της φτάνοντας τους 126 χιλιάδες, ενισχύουν περαιτέρω το ολοκληρωμένο χαρτοφυλάκιο υπηρεσιών μας και την ανταγωνιστική θέση του OTE στο ευρύτερο ψηφιακό οικοσύστημα.
Το 2025, σημειώσαμε περαιτέρω πρόοδο στον μετασχηματισμό μας, με σαφή έμφαση στη βέλτιστη αξιοποίηση των πόρων μας, όπως αποτυπώνεται στη μείωση του έμμεσου κόστους ως προς τα έσοδα από υπηρεσίες. Παράλληλα, ενσωματώνουμε σε συγκεκριμένες λειτουργίες μας τη χρήση τεχνητής νοημοσύνης, με στόχο την ενίσχυση της αποδοτικότητας και την αυτοματοποίηση διαδικασιών, ενδυναμώνοντας περαιτέρω τη δέσμευσή μας για συνεχή βελτιστοποίηση κόστους.
Το 2025, παρουσιάσαμε τη νέα μας εμπορική ταυτότητα, ενώνοντας τις δυνάμεις της COSMOTE με την TELEKOM, την κορυφαία μάρκα στις τηλεπικοινωνίες παγκοσμίως. Η COSMOTE TELEKOM εδραιώνει περαιτέρω τη θέση μας ως μέλος ενός παγκόσμιου τηλεπικοινωνιακού Ομίλου, με μεγάλη δύναμη και οικονομίες κλίμακας, διαφοροποιώντας μας ακόμα περισσότερο από τον ανταγωνισμό. Παράλληλα, λανσάραμε το “Magenta AI”, φέρνοντας τη δύναμη της τεχνητής νοημοσύνης στα χέρια των πελατών μας, ενισχύοντας την αξία των υπηρεσιών που παρέχουμε και προάγοντας την καινοτομία.
Η εμπειρία πελάτη παραμένει μία από τις βασικές μας προτεραιότητες. Το 2025 διατηρήσαμε με διαφορά την πρώτη θέση στην αγορά στον τομέα αυτό. Οι συνεχείς επενδύσεις μας σε προηγμένες υποδομές δικτύων μας επέτρεψαν να προσφέρουμε υψηλή ποιότητα υπηρεσιών, αυξάνοντας τη συμμετοχή των ψηφιακών καναλιών μας στις πωλήσεις και την εξυπηρέτηση, διασφαλίζοντας μια απρόσκοπτη, σύγχρονη και καινοτόμο εμπειρία πελάτη.
Κοιτώντας μπροστά, παραμένουμε προσηλωμένοι στους στόχους μας να επιταχύνουμε τον ρυθμό ανάπτυξης, να ηγηθούμε του ψηφιακού μετασχηματισμού της χώρας αξιοποιώντας την ισχύ της τεχνητής νοημοσύνης και να
OTE Group
Ετήσια Έκθεση 2025 4
παραμείνουμε ηγέτης στα δίκτυα Gigabit, με ξεκάθαρη επιδίωξη να αναδειχθούμε ως ο κορυφαίος ψηφιακός τηλεπικοινωνιακός πάροχος στην Ευρώπη. Μέσω των συνεχών επενδύσεων σε δίκτυα κορυφαίας ποιότητας και καινοτόμες υπηρεσίες, της περαιτέρω ενίσχυσης του brand μας και της ορθολογικής κατανομής κεφαλαίων, είμαστε βέβαιοι ότι θα ανταποκριθούμε στις εξελισσόμενες ανάγκες των πελατών μας, θα δημιουργήσουμε διαχρονική αξία για όλα τα ενδιαφερόμενα μέρη, συμπεριλαμβανομένων των μετόχων, των εργαζομένων, των συνεργατών μας και των τοπικών κοινωνιών, και θα συμβάλλουμε στην ανέλιξη της Ελλάδας στις κορυφαίες θέσεις ψηφιακοποίησης στην Ευρώπη.
Κώστας Νεμπής
Πρόεδρος & Διευθύνων Σύμβουλος Ομίλου ΟΤΕ
OTE Group
Ετήσια Έκθεση 2025
ΠΙΝΑΚΑΣ ΠΕΡΙΕΧΟΜΕΝΩΝ

| 01 Δηλώσεις Εκπροσώπων του Διοικητικού Συμβουλίου | 06-07 |
| 02 Ετήσια Έκθεση Διαχείρισης του Διοικητικού Συμβουλίου | 08-192 |
| 03 Εκθέσεις Ορκωτού Ελεγκτή Λογιστή | 193-207 |
| 04 Ετήσιες Χρηματοοικονομικές Καταστάσεις | 208-299 |

Δηλώσεις Εκπροσώπων του Διοικητικού Συμβουλίου
7
Δηλώσεις Εκπροσώπων
του Διοικητικού Συμβουλίου
Τα μέλη του Διοικητικού Συμβουλίου της ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ Α.Ε.:
1.
Κωνσταντίνος Νεμπής, Πρόεδρος του Διοικητικού Συμβουλίου και Διευθύνων Σύμβο υλος
2.
Eelco Blok, Αντιπρόεδρος του Διοικητικού Συμβουλίου
3.
Χαράλαμπος Μαζαράκης, Μέλος του Διοικητικού Συμβουλίου
Δηλώνουμε ότι εξ’ όσων γνωρίζουμε:
α. Οι Οικονομικές Καταστάσεις (Ενοποιημένες και Εταιρικές) της ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ για την περίοδο από 1 Ιανουαρίου 2025 μέχρι 31 Δεκεμβρίου 2025, οι οποίες καταρτίσθηκαν σύμφωνα με την ισχύουσα δέσμη λογιστικών προτύπων απεικονίζουν ειλικρινώς και επακριβώς τα στοιχεία του ενεργητικού και του παθητικού, την καθαρή θέση και τα αποτελέσματα χρήσεως της ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ, καθώς και των επιχειρήσεων που περιλαμβάνονται στην ενοποίηση, εκλαμβανομένων ως σύνολο, και
β. Η Έκθεση Διαχείρισης του Διοικητικού Συμβουλίου για την περίοδο από 1 Ιανουαρίου 2025 μέχρι 31 Δεκεμβρίου 2025 απεικονίζει ορθά την εξέλιξη, τις επιδόσεις και τη θέση της ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ, καθώς και των επιχειρήσεων που περιλαμβάνονται στην ενοποίηση, εκλαμβανομένων ως σύνολο, μαζί με την περιγραφή των κυριότερων κινδύνων και αβεβαιοτήτων που αντιμετωπίζουν και ότι καταρτίστηκε σύμφωνα με τα πρότυπα εκθέσεων βιωσιμότητας που αναφέρονται στο άρθρο 154Α του N. 4548/2018 (Α’ 104) και με τις προδιαγραφές που εγκρίνονται δυνάμει της παρ. 4 του άρθρου 8 του Κανονισμού (ΕΕ) 2020/852 του Ευρωπαϊκού Κοινοβουλίου και του Συμβουλίου της 18ης Ιουνίου 2020, σχετικά με τη θέσπιση πλαισίου για τη διευκόλυνση των βιώσιμων επενδύσεων και για την τροποποίηση του Κανονισμού (ΕΕ) 2019/2088 (L 19 8).
Μαρούσι, 25 Φεβρουαρίου 2026

Ο Πρόεδρος του Δ.Σ. & Διευθύνων Σύμβουλος | Ο Αντιπρόεδρος του Δ.Σ. | Το Μέλος του Δ.Σ.
Κωνσταντίνος Νεμπής | Eelco Blok | Χαράλαμπος Μαζαράκης

Τα δύο μέλη του Διοικητικού Συμβουλίου που υπογράφουν τις ανωτέρω δηλώσεις, ορίστηκαν προς τούτο, με απόφαση του Διοικητικού Συμβουλίου της Εταιρείας της 25 Φεβρουαρίου 2026.
Ετήσια Έκθεση του
Διοικητικού Συμβουλίου
Ετήσια Έκθεση Διαχείρισης του Διοικητικού Συμβουλίου
A.ΑΠΟΛΟΓΙΣΜΟΣ 2025
Β. ΣΤΟΧΟΙ ΚΑΙ ΣΤΡΑΤΗΓΙΚΗ
Γ. ΣΗΜΑΝΤΙΚΑ ΓΕΓΟΝΟΤΑ ΤΗΣ ΚΛΕΙΟΜΕΝΗΣ ΧΡΗΣΗΣ 2025
Δ. ΚΙΝΔΥΝΟΙ ΚΑΙ ΑΒΕΒΑΙΟΤΗΤΕΣ ΓΙΑ ΤΗΝ ΕΠΟΜΕΝΗ ΧΡΗΣΗ
Ε. ΕΚΘΕΣΗ ΒΙΩΣΙΜΟΤΗΤΑΣ 2025
ΣΤ. ΔΗΛΩΣΗ ΕΤΑΙΡΙΚΗΣ ΔΙΑΚΥΒΕΡΝΗΣΗΣ
Ζ. ΣΗΜΑΝΤΙΚΕΣ ΣΥΝΑΛΛΑΓΕΣ ΜΕ ΣΥΝΔΕΜΕΝΑ ΜΕΡΗ
Η. ΠΕΡΙΠΤΩΣΕΙΣ ΣΥΓΚΡΟΥΣΗΣ ΣΥΜΦΕΡΟΝΤΩΝ ΚΑΙ ΣΥΜΒΑΣΕΙΣ ΧΡΗΣΗΣ 2025 ΠΟΥ ΕΜΠΙΠΤΟΥΝ ΣΤΟ ΑΡΘΡΟ
99 ΤΟΥ Ν.4548/2018 (ΣΥΝΑΛΛΑΓΕΣ ΜΕ ΣΥΝΔΕΔΕΜΕΝΑ ΜΕΡΗ)
Θ. ΣΗΜΑΝΤΙΚΟΤΕΡΑ ΓΕΓΟΝΟΤΑ ΜΕΤΑ ΤΗ ΛΗΞΗ ΤΗΣ ΧΡΗΣΗΣ
Ι.ΠΛΗΡΟΦΟΡΙΕΣ ΓΙΑ ΑΠΟΚΤΗΘΕΙΣΕΣ ΙΔΙΕΣ ΜΕΤΟΧΕΣ ΣΥΜΦΩΝΑ ΜΕ ΤΟ ΑΡΘΡΟ 50 ΠΑΡ.2 ΤΟΥ ΝΟΜΟΥ
4548/2018
Κ.ΠΛΗΡΟΦΟΡΙΕΣ ΣΥΜΦΩΝΑ ΜΕ ΤΟ ΑΡΘΡΟ 4 ΠΑΡ.7 ΤΟΥ ΝΟΜΟΥ 3556/2007
Λ. ΔΡΑΣΤΗΡΙΟΤΗΤΕΣ ΕΡΕΥΝΑΣ ΚΑΙ ΑΝΑΠΤΥΞΗΣ
Μ. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟΥΣ ΑΥΛΟΥΣ ΠΟΡΟΥΣ
Ν. ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ (ΕΔΜΑ)
10
2024
+3,5% +0,4%
ΕΣΟΔΑ ΠΡΟΣ. EBITDA (ΜΕΤΑ ΑΠΟ ΜΙΣΘΩΣΕΙΣ)
+4,5% +1,6%
ΕΣΟΔΑ ΠΡΟΣ. EBITDA (ΜΕΤΑ ΑΠΟ ΜΙΣΘΩΣΕΙΣ)
€523 εκατ.
ΠΡΟΣΑΡΜΟΣΜΕΝΕΣ ΕΛΕΥΘΕΡΕΣ ΤΑΜΕΙΑΚΕΣ ΡΟΕΣ ΜΕΤΑ ΑΠΟ ΜΙΣΘΩΣΕΙΣ
€600 εκατ.
ΕΠΕΝΔΥΣΕΙΣ
€1,7 εκατ.
FTTH ΣΠΙΤΙΑ & ΕΠΙΧΕΙΡΗΣΕΙΣ
•
€298εκατ. μερίσματα.
Προτεινόμενο μέρισμα €0,72 16/ανα μετοχή,
•
€153εκατ. Επαναγορά Μετοχών
Β α σ ι κ ά Ο ι κ ο ν ο μ ι κ ά Σ τ ο ι χ ε ί α 2 0 2 5 A.B.C.
Ε Σ Ο Δ Α€3.4 6 4,3 ε κ α τ.
+3,9%
Π Ρ Ο Σ Α Ρ Μ. E B I T D A (A L)€1.3 7 3,5 ε κ α τ.
+2,0%
Π Ε Ρ Ι Θ Ω Ρ Ι Ο 3 9,6%
Π Ρ Ο Σ Α Ρ Μ. C A P E X (Y O Y +8,7%)€6 1 1,6 ε κ α τ.
Ε Λ Ε Υ Θ Ε Ρ Ε Σ Τ Α Μ Ε Ι Α Κ Ε Σ Ρ Ο Ε Σ μ ε τ ά α π ό μ ι σ θ ώ σ ε ι ς (Y O Y +3.9 %)€5 4 2,8 ε κ α τ.
Α Μ Ο Ι Β Η Μ Ε Τ Ο Χ Ω Ν 2 0 2 6 €5 3 2 ε κ α τ. (~1 0 0% F C F p a y o u t)
Π Ρ Ο Γ Ρ Α Μ Μ Α Α Π Ο Κ Τ Η Σ Η Σ Ι Δ Ι Ω Ν Μ Ε Τ Ο Χ Ω Ν€1 7 7 ε κ α τ., α υ ξ η μ έ ν ο κ α τ ά 1 6%
Π Ρ Ο Τ Ε Ι Ν Ο Μ Ε Ν Ο Μ Ε Ρ Ι Σ Μ Α Α Ν Α Μ Ε Τ Ο Χ Η α υ ξ η μ έ ν ο κ α τ ά 2 2%, μ ε σ υ ν ο λ ι κ ό π ο σ ό σ τ α €3 5 5 ε κ α τ.
€0,8 7 7 7
11
Η παρούσα έκθεση του Διοικητικού Συμβουλίου της ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ (ο «ΟΤΕ», «COSMOTE» ή η «Εταιρεία») έχει αναρτηθεί στον διαδικτυακό τόπο της Εταιρείας σύμφωνα με το Ευρωπαϊκό Ενιαίο Ηλεκτρονικό Μορφότυπο (European Single Electronic Format - «ESEF»), βάσει του Νόμου 3556/2007. Το περιεχόμενο της έχει συνταχθεί με βάση τις διατάξεις των άρθρων 150-154 του Νόμου 4548/2018, του άρθρου 4 του Νόμου 3556/2007, των άρθρων 1-24 του Νόμου 4706/2020 και του άρθρου 2 της απόφασης 8/754/14.04.2016 του Διοικητικού Συμβουλίου της Επιτροπής Κεφαλαιαγοράς και αναφέρεται στις Ετήσιες Χρηματοοικονομικές Καταστάσεις (Ενοποιημένες και Εταιρικές) της 31 Δεκεμβρίου 2025 και της χρήσης που έληξε την ημερομηνία αυτή. Ο Όμιλος ΟΤΕ (ο «Όμιλος»), πέραν της Εταιρείας, περιλαμβάνει τις θυγατρικές εταιρείες, στις οποίες ο ΟΤΕ άμεσα ή έμμεσα ασκεί έλεγχο. Οι Ενοποιημένες και Εταιρικές Χρηματοοικονομικές Καταστάσεις συντάχθηκαν σύμφωνα με τα Διεθνή Πρότυπα Χρηματοοικονομικής Αναφοράς (ΔΠΧΑ), όπως αυτά έχουν υιοθετηθεί από την Ευρωπαϊκή Ένωση (Ε.Ε.).
Η παρούσα έκθεση περιλαμβάνει την πραγματική απεικόνιση της εξέλιξης και των επιδόσεων των δραστηριοτήτων της Εταιρείας και της χρηματοοικονομικής θέσης της, κατά την περίοδο από 1 Ιανουαρίου 2025 έως 31 Δεκεμβρίου 2025, τους στόχους και τη στρατηγική της, την αναφορά των σημαντικών γεγονότων πού έλαβαν χώρα κατά το 2025, καθώς και τα σημαντικότερα γεγονότα μετά τη λήξη της χρήσης. Η έκθεση επίσης περιέχει την περιγραφή των κυριότερων κινδύνων και αβεβαιοτήτων για την επόμενη χρήση, την έκθεση βιωσιμότητας, τη δήλωση εταιρικής διακυβέρνησης, την παράθεση των σημαντικών συναλλαγών της Εταιρείας και του Ομίλου με τα συνδεμένα τους μέρη, τυχόν, περιπτώσεις σύγκρουσης συμφερόντων και συμβάσεις χρήσης 2025 που εμπίπτουν στο άρθρο 99 του Ν.4548/2018 (συναλλαγές με συνδεδεμένα), καθώς και επιπρόσθετη πληροφόρηση όπως ζητείται από τη σχετική νομοθεσία.
Σημειώνεται ότι η Εταιρεία διατηρεί υποκατάστημα στην Κύπρο.
Οι Χρηματοοικονομικές Καταστάσεις (ενοποιημένες και εταιρικές), οι Εκθέσεις του Ορκωτού Ελεγκτή Λογιστή και η Έκθεση Διαχείρισης του Διοικητικού Συμβουλίου της ΟΤΕ Α.Ε. αναρτώνται στη διεύθυνση:
https://www.cosmote.gr/cs/otegroup/gr/oikonomikes_katastaseis_omilou_ote_kai_ae.html
Οι Χρηματοοικονομικές Καταστάσεις και οι Εκθέσεις Ελέγχου των Ορκωτών Ελεγκτών Λογιστών, των εταιρειών του Ομίλου ΟΤΕ που ενοποιούνται και δεν είναι εισηγμένες (σύμφωνα με την Απόφαση 8/754/14.04.2016 του Διοικητικού Συμβουλίου της Επιτροπής Κεφαλαιαγοράς), αναρτώνται στην παρακάτω διεύθυνση:
https://www.cosmote.gr/cs/otegroup/gr/oikonomikes_katastaseis_etairiwn_omilou.html
Τα ποσά αυτής της έκθεσης απεικονίζονται σε εκατομμύρια Ευρώ, εκτός τα ποσά ανά μετοχή και αλλού αν ρητά αναφέρεται διαφορετικά.
12
A.ΑΠΟΛΟΓΙΣΜΟΣ 2025
Σημείωση: Σε συνέχεια της πώλησης της TELEKOM ROMANIA MOBILE COMMUNICATIONS (TKRM), όλα τα στοιχεία (εκτός από τον ισολογισμό 2024) είναι προσαρμοσμένα ώστε να αντικατοπτρίζουν μόνο τις συνεχιζόμενες δραστηριότητες. Οι δραστηριότητες της TKRM έχουν αντιμετωπιστεί ως διακοπείσες δραστηριότητες για το 2025 (μέχρι την ημερομηνία πώλησης) και 2024.
Λειτουργικά στοιχεία
Τα συνολικά έσοδα για το 2025 ανήλθαν στα Ευρώ 3.464,3, καταγράφοντας ισχυρή αύξηση 3,9% σε σχέση με πέρυσι. Η αύξηση αυτή οφείλεται κυρίως στη θετική δυναμική στην κινητή, τις υπηρεσίες τηλεόρασης, τις ευρυζωνικές υπηρεσίες, καθώς και στη σημαντική αύξηση των εσόδων από System Solutions, η οποία αντιστάθμισε την πτώση στις υπηρεσίες χονδρικής και στα έσοδα από συσκευές.
•Τα έσοδα από υπηρεσίες λιανικής σταθερής γύρισαν σε θετική τροχιά μετά από τέσσερα χρόνια, σημειώνοντας αύξηση 1,1% σε ετήσια βάση. Η θετική αυτή μεταβολή οφείλεται κυρίως στη συνεχιζόμενη επέκταση του δικτύου οπτικών ινών Fiber-to-the-Home (FTTH) του ΟΤΕ και στην αυξημένη υιοθέτηση των υπηρεσιών FTTH. Η ισχυρή ζήτηση για συνδέσεις υπερυψηλών και αξιόπιστων ταχυτήτων, ενισχυμένη από το πρόγραμμα επιδότησης Gigabit voucher για συνδέσεις FTTH το οποίο ήταν διαθέσιμο καθ’ όλη τη διάρκεια του έτους, οδήγησε σε υψηλότερα επίπεδα διείσδυσης FTTH. Επιπλέον, η υπηρεσία Fixed Wireless Access (FWA) που λανσαρίστηκε στις αρχές του 2025, σε συνδυασμό με το ισχυρό διψήφιο ποσοστό ανάπτυξης στις υπηρεσίες τηλεόρασης, παρείχαν πρόσθετη ώθηση και συνέβαλαν ουσιαστικά στη συνολική αύξηση των εσόδων από υπηρεσίες λιανικής σταθερής.
•Τα έσοδα από υπηρεσίες κινητής αυξήθηκαν κατά 3,1% το 2025, διατηρώντας τη θετική δυναμική των προηγούμενων ετών. Η συνεχιζόμενη ανάπτυξη, ιδιαίτερα στον τομέα συνδρομητών συμβολαίου αντανακλά κυρίως τη μετάβαση πελατών καρτοκινητής σε υπηρεσίες συμβολαίου καθώς και τη μετάβαση των πελατών σε υπηρεσίες υψηλότερης αξίας. Επιπλέον, η προσαρμογή του ελάχιστου ποσού ανανέωσης στην καρτοκινητή στα φυσικά κανάλια συνέβαλε στη συνολική ανάπτυξη της κινητής οδηγώντας σε υψηλότερο μέσο έσοδο ανά πελάτη (ARPU) και διευκολύνοντας περαιτέρω τη σταδιακή μετακίνηση των πελατών σε υπηρεσίες συμβολαίου.
•Τα έσοδα από υπηρεσίες χονδρικής κατέγραψαν μείωση 2,4% το 2025, αντανακλώντας κυρίως την αναμενόμενη μείωση εσόδων από εγχώριες ροές κυρίως λόγω της συνεχιζόμενης ανάπτυξης υποδομών οπτικών ινών από τους

ΟΜΙΛΟΣ ΟΤΕ (Εκατ.€) | 2025 | 2024 | Μεταβολή
Κύκλος Εργασιών | 3.464,3 | 3.334,0 | +3,9%
Προσαρμοσμένο EBITDA μετά από μισθώσεις (AL) | 1.373,5 | 1.346,2 | +2,0%
Περιθώριο (%) | 39,6% | 40,4% | -0,8μον
EBIT | 821,0 | 784,8 | +4,6%
Κέρδη κατανεμημένα στους μετόχους της Εταιρείας | 726,0 | 616,5 | +17,8%
Βασικά Κέρδη ανά μετοχή (€) | 1,8080 | 1,4974 | +20,7%
Προσαρμοσμένα Κέρδη κατανεμημένα στους μετόχους της Εταιρείας | 627,9 | 614,0 | +2,3%
Επενδύσεις σε πάγια περιουσιακά στοιχεία | 611,6 | 562,5 | +8,7%
Ελεύθερες Ταμειακές Ροές (AL) | 542,8 | 522,5 | +3,9%
Ταμειακά Διαθέσιμα &Ταμειακά Ισοδύναμα | 520,9 | 467,0 | +11,5%
Καθαρός δανεισμός | 553,3 | 643,4 | -14,0%

Χρηματοοικονομικά στοιχεία | 2025 | 2024 | Μεταβολή
Έσοδα | 3.464,3 | 3.334,0 | +3,9%
Έσοδα λιανικής σταθερής | 920,6 | 911,0 | +1,1%
Έσοδα λιανικής σταθερής (συμπ.των Data Communications) | 1.018,3 | 1.005,4 | +1,3%
Έσοδα από υπηρεσίες κινητής | 1.069,1 | 1.037,3 | +3,1%
Έσοδα χονδρικής | 569,3 | 583,1 | -2,4%
Λοιπά Έσοδα | 905,3 | 802,6 | +12,8%
…εκ των οποίων System Solutions | 418,6 | 313,9 | +33,4%
Προσαρμοσμένο EBITDA μετά από μισθώσεις (AL) | 1.373,5 | 1.346,2 | +2,0%
Περιθώριο (%) | 39,6% | 40,4% | -0,8μον

13
υπόλοιπους παρόχους σε όλη τη χώρα. Ο ΟΤΕ περιορίζει εν μέρει τις επιπτώσεις μέσω στρατηγικών συμφωνιών χονδρικής με βασικούς τηλεπικοινωνιακούς παρόχους της αγοράς, συμβάλλοντας στη διατήρηση της συνολικής επίδοσης του τομέα της χονδρικής. E πιπλέον, τα έσοδα χονδρικής από διεθνή κίνηση με σχεδόν μηδενικό περιθώριο κέρδους αναμένεται να μειωθούν σημαντικά τα επόμενα δύο χρόνια, καθώς ορισμένες δραστηριότητες θα καταργηθούν.
•Τα λοιπά έσοδα κατέγραψαν ισχυρή αύξηση 12,8%, υποστηριζόμενα από την συνεχιζόμενη δυναμική στην αγορά του ICT, αντανακλώντας κυρίως αύξηση 33,4% στα έσοδα από system solutions. Ως κορυφαίος πάροχος ολοκληρωμένων λύσεων συστημάτων (Systems Integrator), o OTE υποστηρίζει τον ψηφιακό μετασχηματισμό με προηγμένες λύσεις πληροφορικής, cloud και ασφάλειας για επιχειρήσεις και τον δημόσιο τομέα. Η Εταιρεία προωθεί τον ψηφιακό μετασχηματισμό του δημόσιου τομέα μέσω έργων όπως ο Εθνικός Φάκελος Υγείας, οι πλατφόρμες e-learning, το Public Cloud του Δημοσίου, η τηλεϊατρική και οι έξυπνες υποδομές. Σε ευρωπαϊκό επίπεδο, ο ΟΤΕ συνεργάζεται με οργανισμούς της Ευρωπαϊκής Ένωσης και διεθνείς οργανισμούς, όπως το European Patent Office, το ΝΑΤΟ και ο ΟΗΕ, ενώ πρόσφατα εξασφάλισε συμβάσεις με την Ευρωπαϊκή Επιτροπή (DIGIT) και το Ευρωπαϊκό Κοινοβούλιο. Παράλληλα, υλοποιεί έργα για τον ιδιωτικό τομέα στους τομείς ERP, CRM, δικτύων Φωνής και Δεδομένων, Έξυπνα συστήματα, έργα κυβερνοασφάλειας και άλλες λύσεις.
Τα συνολικά λειτουργικά έξοδα, εξαιρουμένων των αποσβέσεων, των απομειώσεων και των επιβαρύνσεων που σχετίζονται με Προγράμματα Εθελούσιας Αποχώρησης και λοιπά έξοδα αναδιοργάνωσης, διαμορφώθηκαν σε Ευρώ 2.043,2 το 2025, αυξημένα κατά 5,2%, σε σύγκριση με το 2024. Η αύξηση αυτή οφείλεται κυρίως στα υψηλότερα άμεσα κόστη που σχετίζονται με την αύξηση των εσόδων. Το κόστος προσωπικού μειώθηκε κατά 4,0%, κυρίως ως αποτέλεσμα της υλοποίησης προγραμμάτων εθελούσιας αποχώρησης, ενώ και το κόστος ενέργειας κατέγραψε μείωση το 2025.
Το προσαρμοσμένο EBITDA μετά από μισθώσεις (AL) αυξήθηκε κατά 2,0%, στα Ευρώ 1.373,5. Το αντίστοιχο περιθώριο διαμορφώθηκε σε 39,6%, έναντι 40,4% το 2024, κυρίως λόγω της μεγαλύτερης συμβολής εσόδων από δραστηριότητες χαμηλότερου περιθωρίου κέρδους κυρίως στις υπηρεσίες Systems Solutions. Παράλληλα με την αύξηση των εσόδων, οι συνεχιζόμενες εξοικονομήσεις κόστους, ιδίως στο κόστος προσωπικού, συνέβαλαν στην αντιστάθμιση ορισμένων αυξήσεων κόστους.
Τα λειτουργικά κέρδη προ χρηματοοικονομικών και επενδυτικών δραστηριοτήτων (EBIT) διαμορφώθηκαν σε Ευρώ 821,0, αυξημένα κατά 4,6% σε σύγκριση με Ευρώ 784,8 το 2024. Η αύξηση οφείλεται κυρίως στο υψηλότερο Προσαρμοσμένο EBITDA (AL) κατά το 2025.
O φόρος εισοδήματος μειώθηκε κατά 57,7% και διαμορφώθηκε σε Ευρώ 77,1 το 2025 έναντι Ευρώ 182,1 το 2024, κυρίως ως αποτέλεσμα της πώλησης της TELEKOM ROMANIA MOBILE (TKRM) το 2025.
Οι επενδύσεις σε πάγια περιουσιακά στοιχεία ανήλθαν σε Ευρώ 611,6 το 2025, αυξημένες κατά 8,7% σε σύγκριση με το 2024. Η αύξηση αντανακλά κυρίως την επέκταση του δικτύου FTTH σε πάνω από 2,1 εκατομμύρια σπίτια το 2025 και τη συνεχιζόμενη ανάπτυξη του δικτύου 5 G Stand-alone (SA), το οποίο υποστηρίζει την υπηρεσία Fixed Wireless Access (FWA).
Οι ελεύθερες ταμειακές ροές μετά από μισθώσεις από συνεχιζόμενες δραστηριότητες διαμορφώθηκαν σε Ευρώ 542,8 σε σύγκριση με Ευρώ 522,5 το 2024, καθώς η υψηλότερη κερδοφορία και οι χαμηλότεροι καταβληθέντες φόροι εισοδήματος το 2025 αντιστάθμισαν την αύξηση των επενδύσεων σε πάγια περιουσιακά στοιχεία.
Ο καθαρός δανεισμός του Ομίλου την 31 Δεκεμβρίου 2025 διαμορφώθηκε σε Ευρώ 553,3 και αντιστοιχεί σε 0,4 φορές το προσαρμοσμένο ΕΒΙTDA (AL) σε δωδεκάμηνη βάση. Τον Σεπτέμβριο του 2026 λήγει ομολογιακό δάνειο ύψους Ευρώ 500 με επιτόκιο 0,875%.

+3,9% | +2,0% | 39,6% | 2,1 εκατ. | +3,1%
ΕΣΟΔΑ | ΠΡΟΣ.EBITDA(AL) | ΠΕΡΙΘΩΡΙΟ | FTTH ΣΠΙΤΙΑ & ΕΠΙΧΕΙΡΗΣΕΙΣ | ΕΣΟΔΑ ΚΙΝΗΤΗΣ

14
Οικονομικά Στοιχεία
FTTH: Η διείσδυση FTTH συνέχισε να καταγράφει ισχυρή δυναμική καθώς ο ΟΤΕ σημείωσε ρεκόρ 172 χιλιάδων καθαρών νέων συνδέσεων το 2025. Οι συνδρομητές FTTH ανήλθαν σε 567 χιλιάδες, αντιπροσωπεύοντας το 24% των συνολικών ευρυζωνικών συνδέσεων, αυξημένοι σε σχέση με το αντίστοιχο ποσοστό 17% πέρυσι. Η ισχυρή υιοθέτηση του FTTH ενισχύεται από την αυξημένη ζήτηση για αξιόπιστες συνδέσεις υψηλών ταχυτήτων, τη θετική επίδραση των επιδοτούμενων κουπονιών, καθώς και τη συνεχιζόμενη επέκταση υποδομής FTTH. Επιπλέον, το νέο κανονιστικό πλαίσιο για την παύση διάθεσης FTTC σε κτίρια που είναι ήδη συνδεδεμένα με FTTH επιταχύνει περαιτέρω τη μετάβαση στην οπτική ίνα. Η αυξανόμενη διείσδυση του FTTH συνεχίζει να βελτιώνει την εμπειρία πελάτη, να μειώνει την απώλεια συνδρομητών και να ενισχύει την αποδοτικότητα κόστους, υπογραμμίζοντας τη στρατηγική σημασία της περαιτέρω αύξησης της συνδρομητικής βάσης του FTTH για τη μακροπρόθεσμη βιωσιμότητα του ΟΤΕ. Ο ΟΤΕ λάνσαρε πρόσφατα την υπηρεσία COSMOTE Fiber To The Room (FTTR), επεκτείνοντας την οπτική ίνα σε κάθε δωμάτιο του σπιτιού ενισχύοντας περαιτέρω την πρόταση αξίας και την εμπειρία πελάτη μέσω προηγμένων λύσεων συνδεσιμότητας.
Συνεπής στη στρατηγική του, ο ΟΤΕ συνέχισε να επεκτείνει την υποδομή οπτικών ινών (FTTH) και διατήρησε τη θέση του ως ο μεγαλύτερος πάροχος δικτύου FTTH στην Ελλάδα, φτάνοντας 2,1 εκατομμύρια σπίτια και επιχειρήσεις στο τέλος του 2025. Μετά τη στρατηγική εξαγορά της T ΕΡΝΑ FIBER για το σύνολο του έργου Ultra-Fast Broadband (UFBB) σε ημιαστικές και αγροτικές περιοχές, ο ΟΤΕ εκτιμά ότι το δίκτυο FTTH θα καλύπτει περίπου 2,4 εκατομμύρια σπίτια έως το τέλος του 2026 και θα επεκταθεί σε περίπου 3,5 εκατομμύρια σπίτια στο τέλος του 2030 ή σε ποσοστό άνω του 70% των γραμμών της χώρας. Η επέκταση αυτή αναδεικνύει τη στοχευμένη στρατηγική του ΟΤΕ και την μακροπρόθεσμη δέσμευσή του να ανταποκριθεί στην αυξημένη ζήτηση και να στηρίξει τη σταθερή του ανάπτυξη.
Η διείσδυση στις υποδομές FTTH του ΟΤΕ αυξήθηκε σε 34% το 2025 σε σύγκριση με το 26% ένα χρόνο πριν. Από το σύνολο των 567 χιλιάδων συνδρομητών FTTH, το 83% χρησιμοποιούν την υποδομή του ΟΤΕ, ενώ το 47% των συνδρομητών FTTH του ανταγωνισμού βασίζονται στις υποδομές του ΟΤΕ, ποσοστό αυξημένο συγκριτικά με το 40% ένα χρόνο πριν. H αύξηση αυτή οφείλεται κυρίως στις συμφωνίες στην αγορά χονδρικής FTTH μεταξύ βασικών παρόχων της αγοράς.
Ευρυζωνικές υπηρεσίες - Fixed Wireless Access (FWA): Στις αρχές του 2025, η Εταιρεία λάνσαρε την υπηρεσία COSMOTE 5 G WiFi αξιοποιώντας την τεχνολογία Fixed Wireless Access (FWA) μέσω του προηγμένου του δικτύου 5 G και 5 G+. H υπηρεσία στοχεύει να καλύψει κενά ευρυζωνικής σύνδεσης σε περιοχές όπου δεν υπάρχει οπτική ίνα, προσφέροντας αξιόπιστες ευρυζωνικές υπηρεσίες και υπηρεσίες φωνής. Η υπηρεσία σημειώνει σημαντική δυναμική, φτάνοντας τους 55 χιλιάδες συνδρομητές στο τέλος του 2025. Η αυξανόμενη υιοθέτηση του Fixed Wireless Access (FWA) ενίσχυσε την συνολική απόδοση των ευρυζωνικών υπηρεσιών το 2025. Ο ΟΤΕ διατήρησε τη συνολική βάση πελατών ευρυζωνικών υπηρεσιών, επιτυγχάνοντας θετικές καθαρές προσθήκες 8,9 χιλιάδες συνδρομητών και αυξάνοντας τον συνολικό αριθμό συνδρομητών ευρυζωνικών υπηρεσιών σε 2,4 εκατομμύρια.
Υπηρεσίες Τηλεόρασης: Η συνδρομητική βάση της τηλεόρασης του ΟΤΕ συνέχισε να επεκτείνεται, αυξημένη κατά 7,1% σε σχέση με το προηγούμενο έτος, φτάνοντας τους 777 χιλιάδες συνδρομητές στο τέλος του 2025, με ισχυρές καθαρές προσθήκες 52 χιλιάδες κατά τη διάρκεια του έτους σε σύγκριση με τις 49 χιλιάδες το 2024. Η ανάπτυξη υποστηρίχθηκε από το εμπλουτισμένο αθλητικό περιεχόμενο μετά τη συμφωνία με τη NOVA, ενώ η εφαρμογή
1 Συμπ. τεχνολογίες FTTx & FWA

Λειτουργικά στοιχεία | 2025 | 2024 | Μεταβολή
Σταθερή τηλεφωνία: |  |  |
Συνδέσεις λιανικής | 2.560.456 | 2.580.799 | -0,8%
Ευρυζωνικές Συνδέσεις | 2.361.029 | 2.352.149 | +0,4%
Ταχύτητες οπτικών ινών 1 | 1.714.931 | 1.612.410 | +6,4%
FTTH | 566.752 | 394.499 | +43,7%
Συνδρομητές τηλεόρασης | 777.097 | 725.594 | +7,1%
Κινητή τηλεφωνία: |  |  |
Συνδρομητές κινητής | 7.104.501 | 7.142.553 | -0,5%
Συμβολαίου | 3.062.907 | 2.856.891 | +7,2%
Καρτοκινητής | 4.041.594 | 4.285.662 | -5,7%

15
αυστηρότερης νομοθεσίας κατά της πειρατείας, η οποία τέθηκε σε ισχύ περίπου στα μέσα του 2025, συνέβαλε επίσης θετικά. Η κατάργηση του ειδικού φόρου 10% στις υπηρεσίες συνδρομητικής τηλεόρασης, που ισχύει από 1 Ιανουαρίου 2026, αναμένεται να υποστηρίξει περαιτέρω τη μετάβαση σε νόμιμες πλατφόρμες συνδρομητικής τηλεόρασης.
Κινητή: ο ΟΤΕ συνέχισε να καταγράφει ισχυρή ανάπτυξη, διατηρώντας την θετική του πορεία στις υπηρεσίες συμβολαίου αυξάνοντας για ακόμα μια χρονιά τη συνδρομητική του βάση η οποία ξεπέρασε τους 3,1 εκατομμύρια συνδρομητές σημειώνοντας αύξηση 7,2% σε ετήσια βάση. Η επίδοση αυτή αντικατοπτρίζει την επέκταση της βάσης συνδρομητών συμβολαίου για ένατη συνεχόμενη χρονιά στηριζόμενη στη συνεχιζόμενη μετάβαση πελατών καρτοκινητής σε υπηρεσίες συμβολαίου και στις νέες προσθήκες πελατών. Η σταθερή αύξηση της βάσης συνδρομητών κινητής συμβολαίου αναδεικνύει το ανταγωνιστικό πλεονέκτημα της Εταιρείας στην αρίστη εξυπηρέτηση πελατών και στην υπεροχή του δικτύου της. Οι πελάτες καρτοκινητής αντιπροσωπεύουν πλέον το 57% της συνολικής βάσης κινητής, από 60% ένα χρόνο πριν, γεγονός που καταδεικνύει ότι υπάρχει περιθώριο για περαιτέρω αναβαθμίσεις σε συμβόλαια.
Ο ΟΤΕ συνέχισε να υποστηρίζει τη χρήση δεδομένων μέσω των δικτύων του. Η μέση μηνιαία χρήση δεδομένων ανά χρήστη αυξήθηκε σε 18,3 GB το 2025, σημειώνοντας ετήσια άνοδο 29,5%. Παράλληλα, η διείσδυση συσκευών 5 G στη συνολική ενεργή βάση αυξήθηκε κατά 10,7 ποσοστιαίες μονάδες σε σύγκριση με το προηγούμενο έτος, φτάνοντας το 44,2%, ενώ οι πωλήσεις συσκευών 5 G ξεπέρασαν το 85% επί του συνόλου των πωλήσεων.
Ο ΟΤΕ συνέχισε να αναβαθμίζει τις δυνατότητες του δικτύου κινητής μέσω στοχευμένων επενδύσεων, ενισχύοντας περαιτέρω τη δυναμική και την αξιοπιστία των υποδομών του. Οι ενέργειες αυτές υποστηρίζουν τους μακροπρόθεσμους στόχους ανάπτυξης της Εταιρείας και διασφαλίζουν τη σταθερά υψηλή ποιότητα της κινητής, με γνώμονα την καινοτομία και την προσήλωση στην εμπειρία του πελάτη. Η πληθυσμιακή κάλυψη του
δικτύου 5G
ξεπερνά το 99%, ενώ η πληθυσμιακή κάλυψη του δικτύου 5G+ (5G Stand-Alone) προχώρησε περαιτέρω, φτάνοντας περίπου το 78%. Αξιοποιώντας σημαντικά υψηλότερες ταχύτητες, εξαιρετικά χαμηλή απόκριση (latency), βελτιωμένη κάλυψη σε κλειστούς χώρους και αυξημένη χωρητικότητα δικτύου, ο ΟΤΕ παραμένει ο μοναδικός πάροχος στην Ελλάδα που προσφέρει εμπορικά διαθέσιμο δίκτυο 5 G Stand-Alone, επιβεβαιώνοντας την ηγετική του θέση στην παροχή προηγμένης συνδεσιμότητας επόμενης γενιάς και φέρνοντας τη χώρα ένα βήμα πιο κοντά στην Κοινωνία των Gigabit.
Ο ΟΤΕ διατήρησε και φέτος την ισχυρή ανταγωνιστική του θέση. Το δίκτυο κινητής του ΟΤΕ διακρίθηκε για 9 η συνεχόμενη χρονιά ως «το πιο γρήγορο δίκτυο κινητής στην Ελλάδα», στα Speedtest Awards™ της Ookla®, ενώ για τις υπηρεσίες mobile internet και φωνής έλαβε την πιστοποίηση «Best in Test» από την umlaut για 11 η συνεχόμενη χρονιά. Οι επαναλαμβανόμενες αυτές διακρίσεις επιβεβαιώνουν την ποιότητα και την αξιοπιστία των δικτυακών υποδομών του ΟΤΕ, οι οποίες συνεχίζουν να ενισχύουν την πιστότητα των πελατών και να τροφοδοτούν τη δυναμική των εσόδων, επιτρέποντας στον ΟΤΕ να διαφοροποιείται έναντι του ανταγωνισμού.
16
Β. ΣΤΟΧΟΙ ΚΑΙ ΣΤΡΑΤΗΓΙΚΗ
Διαρκής στόχος της Διοίκησης αποτελεί ο Όμιλος ΟΤΕ να είναι ο ηγέτης και πρωτοπόρος της αγοράς, μία σύγχρονη και δυναμική εταιρεία υψηλής απόδοσης, ένας Ψηφιακός Ηγέτης, ο οποίος βασιζόμενος στην τεχνολογική υπεροχή του δικτύου του παρέχει σταθερά άριστη εμπειρία στους πελάτες του.
Ειδικότερα ο Όμιλος ΟΤΕ επιδιώκει:
•Να παραμείνει ο αδιαμφισβήτητος ηγέτης στην παροχή υπηρεσιών Σταθερής και Κινητής τηλεφωνίας.
•Να διασφαλίσει την ηγετική του θέση στις αγορές Ευρυζωνικότητας (Σταθερής και Κινητής), ICT και συνδρομητικής τηλεόρασης στην Ελλάδα.
•Να αναπτυχθεί περαιτέρω στις εναλλακτικές αγορές που δραστηριοποιείται (COSMOTE Insurance, BOX, payzy, E-value) και να εισέλθει πιθανά σε νέες, αξιοποιώντας τις ισχυρές ψηφιακές δυνατότητές του.
•Να διαθέτει άριστες υπηρεσίες, χάρη στην τεχνολογική υπεροχή στα δίκτυα νέας γενιάς (FTTH, 5G+) στους πελάτες του Oμίλου, ιδιώτες και επιχειρήσεις.
•Να προσφέρει κορυφαία εμπειρία εξυπηρέτησης, αξιοποιώντας την Τεχνητή Νοημοσύνη σε όλα τα ψηφιακά του κανάλια.
•Να καταστεί ο καλύτερος εργοδότης στην Ελλάδα, προσελκύοντας νέους ταλαντούχους εργαζόμενους.
•Να καλλιεργεί σύγχρονο εργασιακό περιβάλλον προσανατολισμένο στην συνεχή παροχή ευκαιριών ανάπτυξης για τους εργαζομένους του.
•Να ενισχύσει την αξία που δημιουργείται για τους μετόχους.
•Να μεγιστοποιήσει τις ωφέλειες από τη συμμετοχή του στον Όμιλο της Telekom.
•Να συνεχίσει τη θετική του συνεισφορά στην κοινωνία και το περιβάλλον, μετριάζοντας την κλιματική αλλαγή και προωθώντας την κυκλική οικονομία και την ψηφιακή ένταξη.
Βασικοί στόχοι του 2026
Ο ΟΤΕ παραμένει σταθερά προσηλωμένος στη βιώσιμη και κερδοφόρα ανάπτυξη του. Για το 2026, ο Όμιλος εκτός από την επίτευξη των ετήσιων επιχειρηματικών του στόχων θα επιδιώξει και την μακροπρόθεσμη εξέλιξη του. Ειδική έμφαση θα δοθεί στην επιτάχυνση της ανάπτυξης του δικτύου FTTH, συμπεριλαμβανομένων των έργων UFBB 1 & 2, στον Ψηφιακό Μετασχηματισμό του Ομίλου μέσω της ανάπτυξης ευρείας κλίμακας εφαρμογών Τεχνητής Νοημοσύνης με έμφαση στην ηθική και την ασφάλεια (για τις εφαρμογές που απευθύνονται στον πελάτη αλλά και τις εσωτερικές εταιρικές διαδικασίες), στη συνεχή βελτίωση της Εμπειρίας Πελατών και προϊοντικών λύσεων, στο μετασχηματισμό του μοντέλου λειτουργίας για την ενίσχυση της αποδοτικότητας και την περαιτέρω εκμετάλλευση των συνεργειών με τον Όμιλο Telekom.
17
18
Προοπτικές για το 2026
Το 2026, ο ΟΤΕ αναμένει να διατηρήσει την ηγετική του θέση στην αγορά και να υλοποιήσει τις στρατηγικές του προτεραιότητες, αξιοποιώντας τις συνεχείς επενδύσεις του σε προηγμένα δίκτυα και το ολοκληρωμένο χαρτοφυλάκιο υπηρεσιών σταθερής, ευρυζωνικότητας, τηλεόρασης, καθώς και τα συνδυαστικά πακέτα. Η ανάπτυξη των υπηρεσιών σταθερής αναμένεται να συνεχιστεί, υποστηριζόμενη από την αυξανόμενη υιοθέτηση υπηρεσιών FTTH, τη δυναμική της υπηρεσίας Fixed Wireless Access (FWA), την περαιτέρω επέκταση του δικτύου οπτικών ινών του ΟΤΕ και τη σταθερή ανάπτυξη της τηλεόρασης, λόγω συνεργασιών περιεχομένου, των μέτρων κατά της πειρατείας και της κατάργησης του ειδικού φόρου. Επιπλέον, το νέο ρυθμιστικό πλαίσιο για την παύση διάθεσης FTTC σε κτίρια που είναι ήδη συνδεδεμένα με FTTH αναμένεται να ενισχύσει περαιτέρω την υιοθέτηση υπηρεσιών FTTH. Ο OTE στοχεύει να φέρει το FTTH σε περίπου 2,4 εκατομμύρια νοικοκυριά κι επιχειρήσεις μέχρι το τέλος του 2026 και σε περίπου 3,5 εκατομμύρια μέχρι το 2030. Στην κινητή, η ισχυρή ανάπτυξη αναμένεται να συνεχιστεί, καθώς ο ΟΤΕ συνεχίζει να επεκτείνει την κάλυψη του 5G Stand Alone, και η θετική δυναμική στις υπηρεσίες συμβολαίου παραμένει ισχυρή. Στο ICT, ο ΟΤΕ αναμένει ότι τα έσοδα από system solutions θα συνεχίσουν να τροφοδοτούνται από την ισχυρή ζήτηση για λύσεις ψηφιακού μετασχηματισμού, ενώ, κοιτώντας μπροστά, τα έργα που χρηματοδοτούνται από την Ευρωπαϊκή Ένωση θα αρχίσουν σταδιακά να μειώνονται, με τα έργα για τον ιδιωτικό τομέα να καταλαμβάνουν ολοένα και μεγαλύτερο μερίδιο στον τομέα του ICT. Στις υπηρεσίες χονδρικής, ο ΟΤΕ αναμένει υποχώρηση στη σχεδόν μηδενικού περιθωρίου κέρδους διεθνή χονδρική, καθώς ορισμένες δραστηριότητες καταργούνται σταδιακά, ενώ οι εγχώριες τάσεις που παρατηρήθηκαν το 2025 εκτιμάται ότι θα συνεχιστούν, λόγω της ανάπτυξης υποδομών δικτύων από τους άλλους παρόχους. Ο ΟΤΕ θα συνεχίσει την ορθολογική διαχείριση του κόστους, για να επιτύχει περαιτέρω εξοικονομήσεις, ειδικά σε λειτουργίες που μετασχηματίζονται. Με βάση αυτές τις πρωτοβουλίες και τις αναμενόμενες λειτουργικές τάσεις, το 2026 ο ΟΤΕ αναμένει επιτάχυνση του ρυθμού ανάπτυξης της λειτουργικής κερδοφορίας (EBITDA) σε περίπου 3%.
Στόχοι 2026
•Ελεύθερες Ταμειακές Ροές (FCF): Ο ΟΤΕ αναμένει ελεύθερες ταμειακές ροές ύψους Ευρώ 750 περίπου με την παραδοχή ότι η διαδικασία δημοπράτησης για την χορήγηση του φάσματος θα πραγματοποιηθεί εντός του 2027. Εξαιρουμένης της επίδρασης ορισμένων θετικών έκτακτων φορολογικών παραγόντων, που προκύπτουν κυρίως από την αποεπένδυση των δραστηριοτήτων στη Ρουμανία, οι Ελεύθερες Ταμειακές Ροές (Free Cash Flow) αναμένεται να ανέλθουν στο εύρος των Ευρώ 570–580.
•Επενδύσεις (CAPEX): Οι επενδύσεις αναμένονται περίπου στα Ευρώ 600 καθώς η Εταιρεία συνεχίζει την ανάπτυξη της υποδομής FTTH και την επέκταση της κάλυψης του δικτύου 5 G Stand Alone (SA).
•Προσαρμοσμένο EBITDA (AL): O OTE αναμένει επιτάχυνση του ρυθμού ανάπτυξης του EBITDA σε περίπου 3%.
Νέα Πολιτική Αμοιβών προς τους Μετόχους για το 2026
To Διοικητικό Συμβούλιο της ΟΤΕ ΑΕ την 25 Φεβρουαρίου 2026 ενέκρινε νέα Πολιτική Αμοιβών προς τους Μετόχους, ώστε να εξασφαλισθεί μεγαλύτερη διαφάνεια και ευελιξία, ευθυγραμμίζοντας την απόφαση για Πολιτική Αμοιβών με τις πραγματικές Ελεύθερες Ταμειακές Ροές σε σχέση με τις προβλεπόμενες Ελεύθερες Ταμειακές Ροές, ως εξής:
«Με την προϋπόθεση ότι το εξωτερικό περιβάλλον θα παραμείνει σταθερό, η Εταιρεία σκοπεύει να καταβάλει στους μετόχους της, μέσω ενός συνδυασμού καταβολής μερισμάτων και Προγραμμάτων Επαναγοράς Ιδίων Μετοχών (με σκοπό την ακύρωση τους), το 70%-100% των ελεύθερων ταμειακών ροών του προηγούμενου έτους. Το ποσό που θα διατίθεται σε μέρισμα θα αντιστοιχεί κατ’ ελάχιστον στο 50% της συνολικής αμοιβής των μετόχων και το εναπομένον θα διατίθεται σε επαναγορά ιδίων μετοχών.
Τυχόν διακυμάνσεις στις Ελεύθερες Ταμειακές Ροές που προκύπτουν από έκτακτα γεγονότα θα ληφθούν υπόψη από το Διοικητικό Συμβούλιο και ενδέχεται να κατανέμονται σε διάστημα μερικών ετών, προκειμένου να εξομαλυνθεί η διανομή, με στόχο μια θετική πορεία στα μερίσματα και στις καταβολές προς τους μετόχους, στο βαθμό που οι υποκείμενες τάσεις το δικαιολογούν.
To Διοικητικό Συμβούλιο θα εξετάσει τη χρήση των αποθεματικών από τις ταμειακές ροές που ενδέχεται να συσσωρευτούν μεσοπρόθεσμα μαζί με τα πλεονάσματα που έχουν ήδη δημιουργηθεί. Η εφαρμογή της νέας Πολιτικής Αμοιβών των Μετόχων θα λαμβάνει υπόψη τις καθαρές ελεύθερες ταμειακές ροές που δημιουργήθηκαν κατά το προηγούμενο έτος ως βάση υπολογισμού της συνολικής αμοιβής προς τους μετόχους».
19
Αμοιβές προς τους Μετόχους για το 2026
Η Αμοιβή προς τους Μετόχους για το 2026 προτείνεται σε Ευρώ 531,7 και επιμερίζεται σε μέρισμα αξίας Ευρώ 354,5 και σε Πρόγραμμα Απόκτησης Ιδίων Μετοχών ύψους Ευρώ 177,2 περίπου. Το ποσό Ευρώ 531,7 αντιστοιχεί στο 100% των ελεύθερων ταμειακών ροών που δημιουργήθηκαν το 2025, συμπεριλαμβανομένης της επένδυσης σε συμφωνίες παραχώρησης. Το προτεινόμενο μέρισμα ανά μετοχή αντιστοιχεί σε Ευρώ 0,8777 και θα καταβληθεί στις 7 Ιουλίου 2026, κατόπιν έγκρισής του από τη Γενική Συνέλευση των Μετόχων. Σημειώνεται ότι το ποσό Ευρώ 0,8777 ανά μετοχή α) υπερβαίνει το προβλεπόμενο από το άρθρο 161 του N. 4548/2018 ελάχιστο καταβλητέο μέρισμα β) αντιστοιχεί στις 403.853.127 μετοχές, στις οποίες διαιρείται το μετοχικό κεφάλαιο της Εταιρείας. Επίσης, οι ίδιες μετοχές που θα κατέχει η Εταιρεία κατά την ημερομηνία αποκοπής του μερίσματος, δεν δικαιούνται μέρισμα. Συνεπώς, το μέρισμα που θα αντιστοιχεί σε αυτές τις ίδιες μετοχές, θα προσαυξήσει το μέρισμα των λοιπών μετόχων.
Γ. ΣΗΜΑΝΤΙΚΑ ΓΕΓΟΝΟΤΑ ΤΗΣ ΚΛΕΙΟΜΕΝΗΣ ΧΡΗΣΗΣ 2025
Αμοιβές προς τους Μετόχους για το 2025
Η Αμοιβή προς τους Μετόχους για το 2025 έχει οριστεί σε Ευρώ 451 και επιμερίζεται σε μέρισμα αξίας Ευρώ 298 και σε Πρόγραμμα Απόκτησης Ιδίων Μετοχών ύψους Ευρώ 153 περίπου. Το ποσό αυτό προσδιορίστηκε αρχικά με βάση τις αναμενόμενες Ελεύθερες Ταμειακές Ροές (Free Cash Flow) ύψους περίπου Ευρώ 460 για το έτος, συμπεριλαμβανομένου του εκτιμώμενου ταμειακού ελλείμματος της TELEKOM ROMANIA MOBILE COMMUNICATIONS (TKRM), καθώς η δραστηριότητα παρέμενε μέρος του Ομίλου. Η Αμοιβή προς τους Μετόχους για το 2025 ύψους Ευρώ 451 αντιστοιχεί στο 98% περίπου των αρχικά αναμενόμενων ελεύθερων ταμειακών ροών για το 2025. Το μέρισμα ανήλθε σε Ευρώ 0,7216 ανά μετοχή, ενώ το τελικό μέρισμα ύψους Ευρώ 0,7415 ανά μετοχή—προσαυξημένο με το ποσό που αντιστοιχεί στις ίδιες μετοχές κατά την ημερομηνία αποκοπής του μερίσματος—καταβλήθηκε στις 9 Ιουλίου 2025.
Σε συνέχεια της πώλησης της TKRM την 1 Οκτωβρίου 2025, ο ΟΤΕ προσάρμοσε τις αμοιβές προς τους Μετόχους, ώστε να αντανακλούν τον πραγματικό αντίκτυπο στις ετήσιες Ελεύθερες Ταμειακές Ροές. Την 12 Νοεμβρίου 2025, το Διοικητικό Συμβούλιο του ΟΤΕ ενέκρινε έκτακτη διανομή προς τους μετόχους ύψους Ευρώ 40, υπό μορφή έκτακτου μερίσματος Ευρώ 0,10 ανά μετοχή, μετά την πώληση της TKRM. Το τελικό ποσό του έκτακτου μερίσματος Ευρώ 0,1019 ανά μετοχή - προσαυξημένο με το μέρισμα που αντιστοιχεί στις ίδιες μετοχές που κατείχε η Εταιρεία την ημερομηνία αποκοπής του μερίσματος - καταβλήθηκε την 30 Δεκεμβρίου 2025.
Πρόγραμμα Απόκτησης Ιδίων Μετοχών και ακύρωση Ιδίων Μετοχών
Τη 10 Ιανουαρίου 2025 ολοκληρώθηκε ο πρώτος χρόνος του «Προγράμματος Απόκτησης Ιδίων Μετοχών 2024-2026» (εφεξής «Πρόγραμμα 2024-2026»), που είχε εγκριθεί από την Έκτακτη Γενική Συνέλευση των Μετόχων την 30 Νοεμβρίου 2023. Κατά την περίοδο από 1 Ιανουαρίου 2025 έως 10 Ιανουαρίου 2025 η Εταιρεία απέκτησε 116.369 μετοχές με μέση τιμή κτήσης Ευρώ 14,89 ανά μετοχή.
Την 28 Φεβρουαρίου 2025 ξεκίνησε ο δεύτερος χρόνος του «Προγράμματος 2024-2026». Κατά την περίοδο από 28 Φεβρουαρίου 2025 έως 31 Δεκεμβρίου 2025, η Εταιρεία απέκτησε 9.215.097 ίδιες μετοχές, με μέση τιμή 16,14 ευρώ ανά μετοχή.
Η Γενική Συνέλευση των Μετόχων της Εταιρείας, που πραγματοποιήθηκε την 23 Ιουνίου 2025, ενέκρινε σύμφωνα με το άρθρο 49 του νόμου 4548/2018, την ακύρωση 8.840.446 ιδίων μετοχών με ταυτόχρονη μείωση του μετοχικού κεφαλαίου της Εταιρείας κατά το ποσό Ευρώ 25.018.462,18 (σε απόλυτο ποσό) (το οποίο ισοδυναμεί με το γινόμενο του αριθμού των ανωτέρω ιδίων μετοχών επί την ονομαστική αξία της μετοχής της Εταιρείας, δηλαδή Ευρώ 2,83) και αντίστοιχη τροποποίηση του άρθρου 5 (Μετοχικό Κεφάλαιο) του Καταστατικού της Εταιρείας.
Η Εταιρεία απόκτησε αυτές τις μετοχές κατά την περίοδο από 3 Ιουνίου 2024 έως 30 Απριλίου 2025 με μέση τιμή αγοράς Ευρώ 14,83 ανά μετοχή. Κατόπιν ενημέρωσης του Χρηματιστηρίου Αθηνών και ολοκλήρωσης των λοιπών νομικών και κανονιστικών διαδικασιών, οι εν λόγω μετοχές ακυρώθηκαν και διαγράφηκαν από το Χρηματιστήριο Αθηνών (ΧΑ) την 22 Ιουλίου 2025, οπότε και έπαψε η διαπραγμάτευση αυτών στο Χρηματιστήριο Αθηνών.
20
Κατά τη διάρκεια του δεύτερου χρόνου του «Προγράμματος 2024-2026», και συγκεκριμένα κατά την περίοδο από 28 Φεβρουαρίου 2025 και 9 Ιανουαρίου 2026, όπου οι αγορές ολοκληρώθηκαν, η Εταιρεία απόκτησε 9.451.380 ιδίες μετοχές με μέση τιμή 16,16 ευρώ ανά μετοχή.
Νέα εμπορική ταυτότητα – COSMOTE TELEKOM
Την 24 Απριλίου 2025, ο ΟΤΕ λάνσαρε τη νέα εμπορική του επωνυμία, «COSMOTE TELEKOM». Με την ένταξή του στο οικοσύστημα της παγκόσμιας μάρκας TELEKOM, ο ΟΤΕ εδραιώνει τη θέση του ως μέλος ενός παγκόσμιου τηλεπικοινωνιακού ομίλου με ισχυρή παρουσία σε Ευρώπη και Αμερική με μεγάλη δύναμη και οικονομίες κλίμακας. Παράλληλα, αποκτά διεθνές αποτύπωμα, που δημιουργεί πρόσθετη αξία για τους πελάτες του, τους ανθρώπους του και όλα τα ενδιαφερόμενα μέρη, ενώ τον διαφοροποιεί ακόμα περισσότερο από τον ανταγωνισμό. Η στρατηγική απόφαση για ένωση δυνάμεων των δύο μαρκών σηματοδοτεί μια νέα εποχή δυνατοτήτων.
Νέο Πρόγραμμα Απόκτησης Ιδίων Μετοχών
Την 23 Ιουνίου 2025, η Ετήσια Τακτική Γενική Συνέλευση των Μετόχων ενέκρινε νέο διετές Πρόγραμμα Επαναγοράς Ιδίων Μετοχών, στο πλαίσιο α) της Πολιτικής Αμοιβών των Μετόχων και σε μερική εφαρμογή αυτής και β) του Προγράμματος επιβράβευσης σε μετοχές ΟΤΕ, καλύπτοντας έως και το 10% του μετοχικού κεφαλαίου της Εταιρείας, σε εύρος τιμής από Ευρώ 1,0 έως Ευρώ 30,0 ανά μετοχή (εφεξής το Πρόγραμμα 2026-2028). Το νέο Πρόγραμμα Επαναγοράς Μετοχών θα ισχύει για χρονικό διάστημα 24 μηνών (από 12 Ιανουαρίου 2026 έως 12 Ιανουαρίου 2028), με σκοπό α) την ακύρωση των αποκτηθεισών μετοχών και β) τη διάθεσή τους σε προσωπικό και/ή μέλη της διοίκησης της Εταιρείας και/ή συνδεδεμένης εταιρείας.
Έγκριση σχεδίου διάσπασης με απόσχιση του κλάδου παθητικών υποδομώ ν κινητής
Την 23 Ιουνίου 2025, η Γενική Συνέλευση των Μετόχων ενέκρινε το Σχέδιο Διάσπασης με απόσχιση του αυτοτελούς κλάδου δραστηριότητας παθητικών υποδομών κινητής της OTE A.E. και εισφορά του σε συντασσόμενη ανώνυμη εταιρεία με μοναδικό μέτοχο τον ΟΤΕ σύμφωνα με τα άρθρα 54 παρ.3, 57 παρ.3, 59-74 και 83-87 του Ν.4601/2019, του Ν.4548/2018, και τα άρθρα 47 – 51 και 56 – 59 του Ν. 5162/2024, με ημερομηνία λογιστικής κατάστασης την 31.12.2024. Η Ετήσια Γενική Συνέλευση των Μετόχων ενέκρινε επίσης τον διορισμό εκπροσώπου της ΟΤΕ Α.Ε. για την υπογραφή του τελικού συμβολαιογραφικού εγγράφου για τη διάσπαση και την ίδρυση της νέας εταιρείας.
Έκδοση νέου ομολόγου κάτω από το Πρόγραμμα Έκδοσης Ομολόγων Μεσοπρόθεσμης διά ρκειας της OTE PLC
Την 03 Ιουλίου 2025, η ΟΤΕ PLC εξέδωσε ομόλογο ποσού Ευρώ 60,0 λήξεως Οκτωβρίου 2025, με απόδοση 2,394% ετησίως, το οποίο αναλήφθηκε πλήρως από την Deutsche Telekom AG. Τα έσοδα χρησιμοποιήθηκαν για την κάλυψη γενικών επιχειρησιακών αναγκών του Ομίλου ΟΤΕ. Την 7 Οκτωβρίου 2025, το ομόλογο αποπληρώθηκε στη λήξη του.
Ο ΟΤΕ υπέγραψε δεσμευτικές συμφωνίες για την πώληση της TELEKOM ROMANIA MOBILE COMMUNICATIONS
Τη 19 Σεπτεμβρίου 2025 ο ΟΤΕ ανακοίνωσε ότι υπέγραψε δεσμευτικές συμφωνίες με τη Vodafone Romania S.A. («Vodafone») και τη Digi Romania S.A. («Digi») για την πώληση της 100% (μείον 7 μετοχές που κατέχει η S.N. Radiocomunicații) θυγατρικής του, TELEKOM ROMANIA MOBILE COMMUNICATIONS (TKRM), ως ακολούθως:
•Η TKRM θα μεταβιβάσει στη Digi τον κλάδο καρτοκινητής, ορισμένα δικαιώματα επί του φάσματος, καθώς και μέρος του χαρτοφυλακίου των σταθμών βάσης κινητής.
•Ο ΟΤΕ θα πουλήσει στη Vodafone Romania το μερίδιο που κατέχει στην TKRM (το σύνολο του μετοχικού κεφαλαίου της TKRM μείον 7 μετοχές που κατέχει η S.N. Radiocomunica ț ii), εξαιρουμένων των παραπάνω περιουσιακών στοιχείων που θα μεταβιβαστούν στη Digi.
Το συνολικό τίμημα ανήλθε σε Ευρώ 70.
Ολοκλήρωση της πώλησης της TELEKOM ROMANIA MOBILE COMMUNICATIONS
Την 1 Οκτωβρίου 2025 – ο ΟΤΕ ολοκλήρωσε με επιτυχία την πώληση της 100% (μείον 7 μετοχές που κατέχει η S.N. Radiocomunicații) TELEKOM ROMANIA MOBILE COMMUNICATIONS (TKRM). Το συνολικό τίμημα για την πώληση της TKRM ανήλθε σε Ευρώ 70. Τα καθαρά έσοδα, μετά τις προσαρμογές κατά την ολοκλήρωση, όπως το καθαρό χρέος, το κεφάλαιο κίνησης και άλλα κόστη & έξοδα/προβλέψεις, ανήλθαν σε περίπου Ευρώ 40, τα οποία έχουν διανεμηθεί στους μετόχους με την μορφή έκτακτου μερίσματος την 30 Δεκεμβρίου 2025.
Απόσχιση του κλάδου παθητικών υποδομών κινητής
Την 3 Νοεμβρίου 2025, ολοκληρώθηκε η απόσχιση του αυτοτελούς κλάδου δραστηριότητας παθητικών υποδομών κινητής της OTE A.E. με τη σύσταση μιας νέας, 100% θυγατρικής εταιρείας, της COSMOTE TELEKOM T OWERS (‘’CTT’’), στην
21
οποία μεταφέρθηκαν περίπου 3.800 σταθμοί βάσης κινητής τηλεφωνίας. Η σύσταση της CTT στοχεύει στη βελτίωση της αποδοτικότητας στη διαχείριση των σταθμών βάσης, καθώς και στη μεγαλύτερη διαφάνεια σχετικά με την αξία αυτού του περιουσιακού στοιχείου.
Ο ΟΤΕ υπόγραψε συμφωνία για την υλοποίηση του έργου UFBB μέσω μεταβίβασης της εταιρείας TEΡNA FIBER ΑΕ (μετονομάστηκε σε UltrafastOTE 2)
Την 6 Νοεμβρίου 2025, ο OTE ανακοίνωσε την σύναψη δεσμευτικών συμφωνιών για την απόκτηση της εταιρείας ειδικού σκοπού TEΡNA FIBER ΑΕ, στην οποία έχει κατακυρωθεί το έργο “Υποδομές Υπερυψηλής Ευρυζωνικότητας Ultra-Fast Broadband” (UFBB). Στο πλαίσιο του UFBB, η TEΡNA FIBER ΑΕ έχει αναλάβει την ανάπτυξη και τη λειτουργία υποδομών που θα εξασφαλίζουν υπερυψηλές ταχύτητες Internet, σε τέσσερις από τις επτά γεωγραφικές ζώνες του έργου, καλύπτοντας 480.000 νοικοκυριά και επιχειρήσεις σε ημιαστικές και αγροτικές περιοχές της Ελλάδας.
Ειδικότερα, δυνάμει των συμφωνιών αυτών ο ΟΤΕ απέκτησε τον Νοέμβριο 2025 από την ΓΕΚ ΤΕΡΝΑ Α.Ε. το 100% της θυγατρικής της εταιρείας ΕΡΓΑ ΥΠΟΔΟΜΗΣ ΕΥΡΥΖΩΝΙΚΟΤΗΤΑΣ ΑΕ, η οποία κατέχει το 50,1% των μετοχών της TEΡNA FIBER AE και στη συνέχεια την 29 Ιανουαρίου 2026, η εταιρεία ΕΡΓΑ ΥΠΟΔΟΜΗΣ ΕΥΡΥΖΩΝΙΚΟΤΗΤΑΣ ΑΕ απέκτησε από την GRID TELECOM M.A.E. το 49,9% των μετοχών της TEΡNA FIBER ΑΕ. Οι συναλλαγές έλαβαν τις αντίστοιχες εγκρίσεις της Αναθέτουσας Αρχής του έργου. Μετά την ολοκλήρωση των συναλλαγών, ο ΟΤΕ κατέχει, μέσω της 100% θυγατρικής του ΕΡΓΑ ΥΠΟΔΟΜΗΣ ΕΥΡΥΖΩΝΙΚΟΤΗΤΑΣ ΑΕ, το 100% των μετοχών της εταιρείας TEΡNA FIBER ΑΕ.
Το έργο UFBB, το οποίο αποτελεί Σύμπραξη Δημόσιου και Ιδιωτικού Τομέα (έργο ΣΔΙΤ), εντάσσεται στο πλαίσιο προγράμματος χρηματοδότησης της Ευρωπαϊκής Ένωσης και έχει 26ετή περίοδο παραχώρησης (συμπεριλαμβανομένης της περιόδου κατασκευής). Από το 2023, ο ΟΤΕ υλοποιεί το έργο σε τρεις γεωγραφικές ζώνες (1,3 & 7), ενώ με την ολοκλήρωση των παραπάνω συμφωνιών, ο ΟΤΕ θα αναλάβει το σύνολο του έργου. Τη 19 Δεκεμβρίου 2025, μετά την ολοκλήρωση της εξαγοράς από τον ΟΤΕ της εταιρείας ΕΡΓΑ ΥΠΟΔΟΜΗΣ ΕΥΡΥΖΩΝΙΚΟΤΗΤΑΣ ΑΕ, η ΤΕΡΝΑ FIBER AE και οι μέτοχοί της (ήτοι ΕΡΓΑ ΥΠΟΔΟΜΗΣ ΕΥΡΥΖΩΝΙΚΟΤΗΤΑΣ ΑΕ και GRID TELECOM M.A.E) προσήλθαν για την υπογραφή των Συμβάσεων Σύμπραξης για τις γεωγραφικές ζώνες 2, 4, 5 & 6. Την 23 Δεκεμβρίου 2025, οι προαναφερθείσες Συμβάσεις Σύμπραξης δημοσιεύθηκαν στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ).
Η κίνηση αυτή είναι ευθυγραμμισμένη με τη στρατηγική του ΟΤΕ για την επέκταση της κάλυψης δικτύων νέας γενιάς (NGA) σε όλη την επικράτεια, με στόχο την παροχή υπερυψηλής και αξιόπιστης συνδεσιμότητας. Το έργο UFBB αποτελεί καθοριστικό βήμα για την αναβάθμιση της συνδεσιμότητας της χώρας και την επιτάχυνση της μετάβασης νοικοκυριών κι επιχειρήσεων στο δίκτυο οπτικών ινών. Μέσα από το ολοκληρωμένο συνολικό έργο UFBB θα καλυφθούν περίπου 860.000 γραμμές σε όλη την Ελλάδα.
Δ. ΚΙΝΔΥΝΟΙ ΚΑΙ ΑΒΕΒΑΙΟΤΗΤΕΣ ΓΙΑ ΤΗΝ ΕΠΟΜΕΝΗ ΧΡΗΣΗ
Ο Όμιλος ΟΤΕ έχει αναπτύξει και εφαρμόζει Σύστημα Διαχείρισης Εταιρικών Κινδύνων, το οποίο είναι πιστοποιημένο κατά ISO 31000:2018 και υποστηρίζει τη Διοίκηση στη λήψη στρατηγικών αποφάσεων, με κύριο στόχο τη διαφύλαξη της ομαλής επιχειρησιακής λειτουργίας και της μελλοντικής επιχειρηματικής επιτυχίας του Ομίλου. Αυτό επιτυγχάνεται με τον εντοπισμό, την αξιολόγηση, την επικοινωνία και την αντιμετώπιση των εταιρικών κινδύνων, συμπεριλαμβανομένων των κινδύνων βιώσιμης ανάπτυξης και σύγκρουσης συμφερόντων, αξιοποιώντας όλα τα στρατηγικά, επιχειρησιακά και οργανωτικά μέτρα ελέγχου και παρακολουθώντας την εφαρμογή τους, τόσο για τον περιορισμό των κινδύνων όσο και για την αξιοποίηση μελλοντικών ευκαιριών.
O Όμιλος ΟΤΕ έχει διεξάγει ανάλυση διπλής ουσιαστικότητας σύμφωνα με τα Ευρωπαϊκά Πρότυπα Υποβολής Εκθέσεων Βιωσιμότητας (ESRS) και την ενοποιημένη μεθοδολογία του Ομίλου σχετικά µε τη διαχείριση Εταιρικών Κινδύνων. Στο πλαίσιο αυτό, εντοπίστηκαν, αξιολογήθηκαν και προσδιορίστηκαν οι ουσιώδεις οι θετικές και αρνητικές επιπτώσεις, οι κίνδυνοι και ευκαιρίες. Τα αποτελέσματα της λαμβάνονται υπόψη στον προγραμματισμό δράσεων και στον σχεδιασμό της στρατηγικής του Ομίλου ΟΤΕ. Επιπρόσθετα, τα πιο ουσιώδη θέματα συμπεριλαμβάνονται στο χαρτοφυλάκιο κινδύνων. Αναλυτικές πληροφορίες περιλαμβάνονται στην ενότητα
Έκθεση Βιωσιμότητας – ESRS 2.
Πληροφορίες αναφορικά με το Σύστημα Διαχείρισης Εταιρικών Κινδύνων περιλαμβάνονται στο
Κεφ. ΣΤ. Δήλωση
Εταιρικής Διακυβέρνησης («γ. Σύστημα Εσωτερικού Ελέγχου»)
στην
Ετήσια Οικονομική Έκθεση
.
22
Μακροοικονομικές συνθήκες στην Ελλάδα
Κατά τη διάρκεια του 2025, οι μακροοικονομικές συνθήκες στην Ελλάδα παρέμειναν σε γενικές γραμμές σταθερές, παρά τη συνεχιζόμενη γεωπολιτική αβεβαιότητα και τη διεθνή οικονομική μεταβλητότητα. Οι πληθωριστικές πιέσεις μετριάστηκαν σε σύγκριση με τα προηγούμενα έτη, ενώ τα επιτόκια παρέμειναν σχετικά αυξημένα, σε ευθυγράμμιση με τη νομισματική πολιτική της ζώνης του ευρώ. Οι εξωτερικοί κίνδυνοι, συμπεριλαμβανομένων των εντάσεων στο παγκόσμιο εμπόριο και των διακυμάνσεων των συναλλαγματικών ισοτιμιών, ενδέχεται να επιβαρύνουν την ευρύτερη ανάπτυξη της Ευρωπαϊκής Ένωσης, ενώ η οικονομική δραστηριότητα στην Ελλάδα αναμένεται να συνεχίσει να υποστηρίζεται από επενδυτικές ροές και από τις συνθήκες της εγχώριας ζήτησης. Παρά τις αβεβαιότητες που σχετίζονται με το εξωτερικό περιβάλλον και οι οποίες ενδέχεται να επηρεάσουν τις προοπτικές, η αύξηση του ελληνικού ΑΕΠ προβλέπεται να διαμορφωθεί στο εύρος 2,0%–2,5%, σε γενικές γραμμές ευθυγραμμισμένη με τις εκτιμήσεις της μεσοπρόθεσμης τάσης, υποστηρίζοντας τις παραδοχές του τρέχοντος επιχειρηματικού σχεδίου και τους στόχους της διοίκησης.
Η διοίκηση εκτιμά συνεχώς τον πιθανό αντίκτυπο τυχόν αλλαγών στο μακροοικονομικό και χρηματοπιστωτικό περιβάλλον στην Ελλάδα, λαμβάνοντας υπόψη τις οικονομικές εξελίξεις σε παγκόσμιο επίπεδο, έτσι ώστε να εξασφαλίσει ότι θα ληφθούν όλα τα απαραίτητα μέτρα προκειμένου να ελαχιστοποιηθούν κατά το δυνατόν οι τυχόν επιπτώσεις στις δραστηριότητες του Ομίλου στην Ελλάδα.
Με βάση την τρέχουσα αξιολόγησή της, έχει καταλήξει στο συμπέρασμα ότι δεν απαιτούνται πρόσθετες προβλέψεις απομείωσης των χρηματοοικονομικών και μη χρηματοοικονομικών περιουσιακών στοιχείων του Ομίλου κατά την 31 Δεκεμβρίου 2025.
Χρηματοοικονομικοί κίνδυνοι
Οι παρακάτω κίνδυνοι επηρεάζονται σημαντικά από το μακροοικονομικό και χρηματοοικονομικό περιβάλλον στην Ελλάδα.
α) Πιστωτικός κίνδυνος
Ο πιστωτικός κίνδυνος συνίσταται στην πιθανότητα κάποιος αντισυμβαλλόμενος να προκαλέσει στον Όμιλο και στην Εταιρεία οικονομική ζημιά εξαιτίας της αθέτησης των συμβατικών του υποχρεώσεων.
Ο μέγιστος πιστωτικός κίνδυνος στον οποίο είναι εκτεθειμένοι ο Όμιλος και η Εταιρεία, κατά την ημερομηνία κατάρτισης των χρηματοοικονομικών καταστάσεων, είναι η λογιστική αξία των χρηματοοικονομικών περιουσιακών τους στοιχείων.
Οι αθετημένες πληρωμές από πελάτες είναι μέγεθος το οποίο μπορεί ενδεχόμενα να επηρεάσει αρνητικά την ομαλή ρευστότητα του Ομίλου και της Εταιρείας. Λόγω όμως του μεγάλου αριθμού πελατών και της στατιστικής διασποράς της πελατειακής βάσης του Ομίλου, δεν υπάρχει συγκέντρωση του πιστωτικού κινδύνου σε σχέση με τις απαιτήσεις αυτές. Συγκέντρωση πιστωτικού κινδύνου ωστόσο εντοπίζεται στις απαιτήσεις από άλλους τηλεπικοινωνιακούς παρόχους, λόγω του περιορισμένου αριθμού τους και του μεγάλου ύψους των συναλλαγών που έχουν με τον Όμιλο και την Εταιρεία. Για αυτήν την κατηγορία ο Όμιλος και η Εταιρεία, λαμβάνοντας επίσης υπόψη ότι η πλειονότητα των παρεχόμενων υπηρεσιών είναι ρυθμιζόμενες, αξιολογούν, αν χρειαστεί, τον πιστωτικό κίνδυνο σύμφωνα με τις καθιερωμένες πολιτικές και διαδικασίες και αναγνωρίζεται η κατάλληλη πρόβλεψη για απομείωση.
Ο Όμιλος και η Εταιρεία εφαρμόζουν συγκεκριμένη πιστωτική πολιτική που έχει ως άξονες αφενός τον έλεγχο πιστοληπτικής ικανότητας των πελατών και αφετέρου την προσπάθεια αποτελεσματικής διαχείρισης των απαιτήσεων πριν αυτές καταστούν ληξιπρόθεσμες αλλά και όταν αυτές καταστούν εκπρόθεσμες ή επισφαλείς. Για την παρακολούθηση του πιστωτικού κινδύνου, οι πελάτες ομαδοποιούνται ανάλογα με την κατηγορία που ανήκουν, τα χαρακτηριστικά πιστωτικού κινδύνου τους, την ενηλικίωση των απαιτήσεων τους και τα τυχόν προηγούμενα προβλήματα εισπραξιμότητας που έχουν επιδείξει, λαμβάνοντας επιπλέον υπόψη μελλοντικούς παράγοντες σε σχέση με τους πελάτες καθώς και το οικονομικό περιβάλλον.
Τα δάνεια περιλαμβάνουν δάνεια χορηγηθέντα προς το προσωπικό, τα οποία είτε αποπληρώνονται μέσω παρακράτησης δόσεων από τη μισθοδοσία, είτε συμψηφίζονται με την αποζημίωση λόγω συνταξιοδότησης καθώς και δάνεια προς το ταμείο επικουρικής ασφάλισης σχετιζόμενα με προγράμματα εθελούσιας αποχώρησης προσωπικού προηγούμενων ετών. Τα τελευταία δάνεια ιδίως είναι εκτεθειμένα στον πιστωτικό κίνδυνο που σχετίζεται με την ικανότητα του ασφαλιστικού ταμείου για την εξυπηρέτηση του χρέους του.
Τα χρηματοοικονομικά στοιχεία που έχουν κατηγοριοποιηθεί ως επιμετρούμενα στην εύλογη αξία μέσω αποτελεσμάτων αφορούν κυρίως τοποθετήσεις σε αμοιβαία κεφάλαια. Αυτά τα χρηματοοικονομικά περιουσιακά στοιχεία εκτιμάται ότι δεν εκθέτουν τον Όμιλο και την Εταιρεία σε σημαντικό πιστωτικό κίνδυνο.
Τα ταμειακά διαθέσιμα και ταμειακά ισοδύναμα του Ομίλου είναι κυρίως επενδυμένα σε αντισυμβαλλόμενους με υψηλή πιστοληπτική αξιολόγηση και για μικρό χρονικό διάστημα.
23
Απομείωση χρηματοοικονομικών περιουσιακών στοιχείων
Ο Όμιλος και η Εταιρεία έχουν τις ακόλουθες κατηγορίες χρηματοοικονομικών περιουσιακών στοιχείων που υπόκεινται στο μοντέλο των αναμενόμενων πιστωτικών ζημιών:
•Απαιτήσεις από πελάτες
•Συμβατικά περιουσιακά στοιχεία
•Απαιτήσεις από μισθώσεις
•Δάνεια σε εταιρείες του Ομίλου
•Δάνεια σε ασφαλιστικά ταμεία
•Δάνεια και προκαταβολές στο προσωπικό
•Λοιπά χρηματοοικονομικά περιουσιακά στοιχεία.
Ενώ τα ταμειακά διαθέσιμα και τα ταμειακά ισοδύναμα υπόκεινται επίσης στις απαιτήσεις απομείωσης του ΔΠΧΑ 9, η αναγνωρισθείσα ζημιά απομείωσης ήταν επουσιώδης.
Ο Όμιλος εφαρμόζει την απλοποιημένη προσέγγιση του ΔΠΧΑ 9 για τον υπολογισμό των αναμενόμενων πιστωτικών ζημιών, σύμφωνα με την οποία, η πρόβλεψη ζημιάς επιμετράται πάντοτε σε ποσό ίσο με τις αναμενόμενες πιστωτικές ζημιές καθ' όλη τη διάρκεια ζωής για τις απαιτήσεις από πελάτες, τα συμβατικά περιουσιακά στοιχεία και τις απαιτήσεις από μισθώσεις.
Τα υπόλοιπα χρηματοοικονομικά περιουσιακά στοιχεία του Ομίλου θεωρούνται ότι έχουν χαμηλό πιστωτικό κίνδυνο ως εκ τούτου ο Όμιλος εφαρμόζει τη γενική προσέγγιση του ΔΠΧΑ 9 και η πρόβλεψη ζημιάς περιορίζεται στις αναμενόμενες ζημιές 12 μηνών. Το εναπομείναν υπόλοιπο αυτών των χρηματοοικονομικών περιουσιακών στοιχείων θεωρείται εξυπηρετούμενο.
Οι ακόλουθοι πίνακες παρουσιάζουν την έκθεση του Ομίλου και της Εταιρείας στον πιστωτικό κίνδυνο των απαιτήσεων από πελάτες και των συμβατικών περιουσιακών στοιχείων στη λογιστική αξία προ απομείωσης:

ΟΜΙΛΟΣ (απλοποιημένη προσέγγιση)
31 Δεκεμβρίου 2025 | Εξυπηρετούμενα | Μερικώς εξυπηρετούμενα | Μη εξυπηρετούμενα | Σύνολο
Πελάτες | 597,7 | 90,0 | 332,4 | 1.020,1
Συμβατικά περιουσιακά στοιχεία | 36,1 | - | 5,2 | 41,3
ΣΥΝΟΛΟ | 633,8 | 90,0 | 337,6 | 1.061,4

ΟΜΙΛΟΣ (απλοποιημένη προσέγγιση)
31 Δεκεμβρίου 2024 | Εξυπηρετούμενα | Μερικώς εξυπηρετούμενα | Μη εξυπηρετούμενα | Σύνολο
Πελάτες | 553,4 | 79,6 | 496,2 | 1.129,2
Συμβατικά περιουσιακά στοιχεία | 76,5 | - | 9,1 | 85,6
ΣΥΝΟΛΟ | 629,9 | 79,6 | 505,3 | 1.214,8

ΕΤΑΙΡΕΙΑ (απλοποιημένη προσέγγιση)
31 Δεκεμβρίου 2025 | Εξυπηρετούμενα | Μερικώς εξυπηρετούμενα | Μη εξυπηρετούμενα | Σύνολο
Πελάτες | 619,3 | 88,2 | 322,1 | 1.029,6
Συμβατικά περιουσιακά στοιχεία | 36,8 | - | 5,2 | 42,0
ΣΥΝΟΛΟ | 656,1 | 88,2 | 327,3 | 1.071,6

ΕΤΑΙΡΕΙΑ (απλοποιημένη προσέγγιση)
31 Δεκεμβρίου 2024 | Εξυπηρετούμενα | Μερικώς εξυπηρετούμενα | Μη εξυπηρετούμενα | Σύνολο
Πελάτες | 553,3 | 71,6 | 456,8 | 1.081,7
Συμβατικά περιουσιακά στοιχεία | 34,5 | - | 5,7 | 40,2
ΣΥΝΟΛΟ | 587,8 | 71,6 | 462,5 | 1.121,9

Το μεγαλύτερο μέρος του υπολοίπου των απαιτήσεων από μισθώσεις για τον Όμιλο και την Εταιρεία θεωρείται εξυπηρετούμενο.
Τα χρηματοοικονομικά περιουσιακά στοιχεία τα οποία παρουσιάζουν χαμηλό κίνδυνο αθέτησης και επαρκή ικανότητα εκπλήρωσης των συμβατικών ταμειακών ροών θεωρούνται ως εξυπηρετούμενα, ενώ τα χρηματοοικονομικά περιουσιακά στοιχεία για τα οποία ο πιστωτικός κίνδυνος έχει αυξηθεί σημαντικά από την αρχική αναγνώριση αλλά δεν υπάρχουν αντικειμενικές ενδείξεις ύπαρξης πιστωτικών ζημιών αντιμετωπίζονται ως μερικώς εξυπηρετούμενα. Μη εξυπηρετούμενα χρηματοοικονομικά περιουσιακά στοιχεία θεωρούνται εκείνα για τα οποία υπάρχουν αντικειμενικές ενδείξεις ύπαρξης
24
πιστωτικών ζημιών κατά την ημερομηνία αναφοράς και υπάρχουν περιορισμένες προσδοκίες ανάκτησης των συμβατικών ταμειακών ροών.
β) Κίνδυνος ρευστότητας
Ο κίνδυνος ρευστότητας συνίσταται στον κίνδυνο ο Όμιλος ή η Εταιρεία να μην μπορέσουν να εκπληρώσουν τις χρηματοοικονομικές τους υποχρεώσεις όταν απαιτείται. Ο κίνδυνος ρευστότητας διατηρείται σε χαμηλά επίπεδα, μέσω της διαθεσιμότητας επαρκών ταμειακών διαθεσίμων ή / και πιστωτικών ορίων, που διασφαλίζουν την εκπλήρωση των χρηματοοικονομικών υποχρεώσεων με λήξη στους επόμενους 12 μήνες. Τα ταμειακά διαθέσιμα και ταμειακά ισοδύναμα του Ομίλου και της Εταιρείας την 31 Δεκεμβρίου 2025 ανέρχονται σε Ευρώ 520,9 και Ευρώ 209,6 αντίστοιχα και τα βραχυπρόθεσμα δάνεια και το βραχυπρόθεσμο μέρος μακροπρόθεσμων δανείων τους ανέρχονται σε Ευρώ 499,4 και Ευρώ 647,4 αντίστοιχα.
Ο Όμιλος και η Εταιρεία έχουν συνάψει χρηματοδοτικές ρυθμίσεις προμηθευτών με χρηματοπιστωτικά ιδρύματα προκειμένου να διευκολύνουν την πρόσβαση των προμηθευτών σε πιστώσεις και να καταστήσουν δυνατό τον πρόωρο διακανονισμό των παραδόσεων τους προς τον Όμιλο και την Εταιρεία. Αυτές οι ρυθμίσεις δεν μεταβάλλουν τον κίνδυνο ρευστότητας.
Για την παρακολούθηση και αντιμετώπιση του κινδύνου ρευστότητας, οι εταιρείες του Ομίλου ετοιμάζουν προβλέψεις ταμειακών ροών σε τακτική βάση.
Περισσότερες λεπτομέρειες για τον κίνδυνο ρευστότητας περιλαμβάνονται στις Ετήσιες Οικονομικές Καταστάσεις,
Σημείωση 33: Χρηματοοικονομικά μέσα και διαχείριση χρηματοοικονομικού κινδύνου.
γ) Κίνδυνος αγοράς
Ο κίνδυνος αγοράς δημιουργείται από το ενδεχόμενο οι αλλαγές στις τιμές της αγοράς, όπως σε συναλλαγματικές ισοτιμίες, επιτόκια, τιμές μετοχών και τιμές ενέργειας, να επηρεάσουν τη διακύμανση της αξίας των χρηματοοικονομικών μέσων που κατέχουν ο Όμιλος και η Εταιρεία. Η διαχείριση του κινδύνου της αγοράς συνίσταται στην προσπάθεια του Ομίλου και της Εταιρείας να διαχειρίζονται και να ελέγχουν την έκθεσή τους σε αποδεκτά όρια.
Οι επιμέρους κίνδυνοι που συνθέτουν τον κίνδυνο αγοράς και οι πολιτικές διαχείρισής τους από τον Όμιλο και την Εταιρεία περιγράφονται παρακάτω:
α. Κίνδυνος διακύμανσης επιτοκίων
Ο κίνδυνος διακύμανσης επιτοκίων συνίσταται στην πιθανότητα η εύλογη αξία των μελλοντικών χρηματοροών ενός χρηματοοικονομικού μέσου να παρουσιάσει διακυμάνσεις εξαιτίας μεταβολών στα επιτόκια της αγοράς.
Περισσότερες λεπτομέρειες για τον κίνδυνο ρευστότητας περιλαμβάνονται στις Ετήσιες Οικονομικές Καταστάσεις,
Σημείωση 33: Χρηματοοικονομικά μέσα και διαχείριση χρηματοοικονομικού κινδύνου
.
β. Συναλλαγματικός κίνδυνος
Ο συναλλαγματικός κίνδυνος συνίσταται στην πιθανότητα η εύλογη αξία των ταμειακών ροών ή των μελλοντικών ταμειακών ροών ενός χρηματοοικονομικού μέσου να παρουσιάσει διακυμάνσεις εξαιτίας μεταβολών στις ισοτιμίες ξένου συναλλάγματος.
Ο Όμιλος δραστηριοποιείτο τόσο στην Ελλάδα όσο και στη Ρουμανία και η έκθεσή του στον κίνδυνο μεταβολών των συναλλαγματικών ισοτιμιών σχετιζόταν κυρίως με την επένδυση του Ομίλου στην TELEKOM ROMANIA MOBILE. Τα κυριότερα νομίσματα εντός του Ομίλου ήταν το Ευρώ και το Ρουμανικό Ρον.
Μετά την πώληση της TELEKOM ROMANIA MOBILE μέσα στο 2025, η επίδραση στα κέρδη προ φόρου από οποιεσδήποτε εύλογα πιθανές μεταβολές στο Ρον είναι αμελητέα.
Η έκθεση του Ομίλου σε συναλλαγματικό κίνδυνο που προκύπτει από χρηματοοικονομικά περιουσιακά στοιχεία και υποχρεώσεις σε όλα τα υπόλοιπα νομίσματα δεν είναι σημαντική.
γ. Κίνδυνος τιμών ενέργειας
Ο Όμιλος επηρεάζεται από τη μεταβλητότητα των τιμών ενέργειας. Οι λειτουργικές του δραστηριότητες απαιτούν τη συνεχή αγορά ενέργειας και ως εκ τούτου είναι εκτεθειμένος σε αλλαγές στις τιμές της ενέργειας στο μέλλον.
Ο Όμιλος έχει αναπτύξει και έχει θεσπίσει στρατηγική διαχείρισης κινδύνου για τον κίνδυνο τιμών ενέργειας και τον μετριασμό του.
Ο Όμιλος μετριάζει τον κίνδυνο μεταβλητότητας των τιμών ενέργειας κυρίως μέσω της σύναψης μακροχρόνιων συμβάσεων αγοραπωλησίας ηλεκτρικής ενέργειας (ΣΑΗΕ), οι οποίες συμβάλλουν στη διασφάλιση πιο σταθερής τιμολόγησης και στη μείωση της έκθεσης σε διακυμάνσεις των τιμών ενέργειας.
25
Διαχείριση Κεφαλαίου
Ο πρωταρχικός στόχος του Ομίλου και της Εταιρείας σχετικά με τη διαχείριση των κεφαλαίων είναι η διασφάλιση της διατήρησης ισχυρής πιστοληπτικής ικανότητας και υγειών κεφαλαιακών δεικτών με σκοπό την υποστήριξη της επιχειρησιακής λειτουργίας τους και τη μεγιστοποίηση της αξίας προς όφελος των μετόχων.
Ο Όμιλος και η Εταιρεία διαχειρίζονται την κεφαλαιακή διάρθρωση και πραγματοποιούν προσαρμογές προκειμένου να εναρμονίζονται με τις αλλαγές στο οικονομικό περιβάλλον. Για τη διατήρηση ή την προσαρμογή της κεφαλαιακής διάρθρωσης, ο Όμιλος και η Εταιρεία ενδέχεται να προσαρμόσουν την πληρωμή μερίσματος στους μετόχους, να επιστρέψουν κεφάλαια στους μετόχους ή να εκδώσουν νέες μετοχές.
Ένα σημαντικό μέσο για τη διαχείριση κεφαλαίων είναι η χρήση του δείκτη μόχλευσης (ο δείκτης του καθαρού δανεισμού προς τα ίδια κεφάλαια), ο οποίος παρακολουθείται σε επίπεδο Ομίλου και Εταιρείας. Ο καθαρός δανεισμός περιλαμβάνει τα έντοκα δάνεια και ομόλογα, τις μακροπρόθεσμες και βραχυπρόθεσμες υποχρεώσεις από μισθώσεις καθώς και λοιπές χρηματοοικονομικές υποχρεώσεις, μείον τα ταμειακά διαθέσιμα και ταμειακά ισοδύναμα.

ΟΜΙΛΟΣ | 31 Δεκεμβρίου
2025 | 2024
Μακροπρόθεσμα δάνεια | 350,0 | 848,5
Βραχυπρόθεσμο μέρος μακροπρόθεσμων δανείων | 499,4 | -
Υποχρεώσεις από μισθώσεις (μακροπρόθεσμο μέρος) | 164,7 | 189,4
Υποχρεώσεις από μισθώσεις (βραχυπρόθεσμο μέρος) | 48,2 | 63,4
Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 11,9 | 9,1
Ταμειακά διαθέσιμα και ταμειακά ισοδύναμα | (520,9) | (467,0)
Καθαρός δανεισμός | 553,3 | 643,4
Σύνολο ιδίων κεφαλαίων | 2.110,9 | 1.964,9
Δείκτης μόχλευσης | 0,26x | 0,33x

ΕΤΑΙΡΕΙΑ | 31 Δεκεμβρίου
2025 | 2024
Μακροπρόθεσμα δάνεια | 350,0 | 848,5
Βραχυπρόθεσμα δάνεια | 148,0 | 110,0
Βραχυπρόθεσμο μέρος μακροπρόθεσμων δανείων | 499,4 | -
Υποχρεώσεις από μισθώσεις (μακροπρόθεσμο μέρος) | 615,2 | 204,4
Υποχρεώσεις από μισθώσεις (βραχυπρόθεσμο μέρος) | 86,9 | 75,4
Ταμειακά διαθέσιμα και ταμειακά ισοδύναμα | (209,6) | (256,7)
Καθαρός δανεισμός | 1.489,9 | 981,6
Σύνολο ιδίων κεφαλαίων | 2.685,3 | 2.518,4
Δείκτης μόχλευσης | 0,55x | 0,39x

δ) Λοιποί κίνδυνοι
Η Αξιολόγηση Κινδύνων στον Όμιλο ΟΤΕ είναι μια δομημένη διεργασία όσον αφορά την αναγνώριση, ανάλυση, αποτίμηση και την αντιμετώπιση των επιχειρηματικών κινδύνων, με στόχο τη λήψη, από τα αρμόδια όργανα της Εταιρείας, βέλτιστων αποφάσεων που λαμβάνουν υπόψη τους κινδύνους, για τη διαχείριση και αντιμετώπισή τους, καθώς και την παρακολούθηση υλοποίησης των σχετικών μέτρων αντιμετώπισης. Στο πλαίσιο αυτό, αξιολογούνται και παρακολουθούνται λειτουργικοί, στρατηγικοί, ρυθμιστικοί, χρηματοοικονομικοί κίνδυνοι, καθώς και κίνδυνοι νομικής/ κανονιστικής φύσεως. Ένα ιδιαιτέρως σημαντικό μέτρο αντιμετώπισης των κινδύνων αποτελεί η μεταφορά του κινδύνου σε τρίτους (π.χ. ασφαλιστικές εταιρείες), καθώς η Εταιρεία προστατεύεται, μέσω πολυεθνικών και τοπικών ασφαλιστηρίων συμβολαίων, από λειτουργικούς κινδύνους, οι οποίοι δύναται να ασφαλιστούν.
Πρόσθετες φορολογικές επιβαρύνσεις
Σε προηγούμενα έτη, το Ελληνικό Δημόσιο είχε υιοθετήσει δημοσιονομικά μέτρα με στόχο την αύξηση των φορολογικών εσόδων του Δημοσίου που επηρέασαν σημαντικά τα αποτελέσματα του Ομίλου και της Εταιρείας. Σύμφωνα με τον Νόμο 4799/2021 που δημοσιεύθηκε τον Μάιο του 2021, ο συντελεστής φορολογίας εισοδήματος νομικών προσώπων μειώθηκε στο 22% από τη χρήση του 2021 και μετά, ενώ από την 1 Ιανουαρίου 2020 μειώθηκε και ο συντελεστής παρακράτησης φόρου στα μερίσματα από 10% σε 5%. Δεδομένης, όμως, της δημοσιονομικής θέσης του Ελληνικού Δημοσίου σε προηγούμενα έτη, δεν μπορεί να αποκλειστεί το ενδεχόμενο να επιβληθούν στο μέλλον φορολογικά μέτρα, τα οποία θα μπορούσαν να έχουν σημαντικές αρνητικές επιπτώσεις στη χρηματοοικονομική θέση του Ομίλου και της Εταιρείας.
26
Πρόσθετες εισφορές στα ασφαλιστικά ταμεία
Σύμφωνα με αναλογιστικές μελέτες που πραγματοποιήθηκαν κατά το παρελθόν αλλά και με βάση πρόσφατες εκτιμήσεις, τα ασφαλιστικά ταμεία εμφανίζουν (ή θα εμφανίσουν στο μέλλον) αυξανόμενα ελλείμματα. Ο ΟΤΕ δεν έχει νομική υποχρέωση κάλυψης μελλοντικών ελλειμμάτων των ταμείων αυτών. Εντούτοις, δεν μπορεί να αποκλειστεί το ενδεχόμενο να απαιτηθεί από τον ΟΤΕ στο μέλλον (μέσω νομοθετικών ρυθμίσεων) η καταβολή αυξημένων εισφορών προς κάλυψη λειτουργικών ελλειμμάτων των ταμείων αυτών.
Ρυθμιστικό πλαίσιο
Οι ρυθμιστικές υποχρεώσεις και ανταγωνιστικές πιέσεις επηρεάζουν την ικανότητα του ΟΤΕ να εφαρμόσει ανταγωνιστικές τιμές λιανικής και χονδρικής οι οποίες μπορεί να επηρεάσουν αρνητικά την ικανότητά του να ανταγωνίζεται αποτελεσματικά. Σύμφωνα με το ισχύον νομικό και ρυθμιστικό πλαίσιο, η Εθνική Επιτροπή Τηλεπικοινωνιών και Ταχυδρομείων («ΕΕΤΤ») έχει ορίσει τον ΟΤΕ ως εταιρεία με Σημαντική Ισχύ στην Αγορά (ΣΙΑ) στις σχετικές αγορές χονδρικής και ελέγχει την τιμολογιακή πολιτική του σε επίπεδο χονδρικής και λιανικής. Οι ρυθμιστικές υποχρεώσεις ελέγχου τιμών αναγκάζουν τον ΟΤΕ να χρεώνει τιμές λιανικής που είναι υψηλότερες από τις τιμές των ανταγωνιστών του για τις ίδιες υπηρεσίες σε συγκεκριμένες περιπτώσεις. Οι πρόσφατες αλλαγές στο ρυθμιστικό πλαίσιο επιτρέπουν στον ΟΤΕ να ανταγωνίζεται πιο αποτελεσματικά στον τομέα της λιανικής για προϊόντα FTTH.
Επιπλέον, η ΕΕΤΤ καθορίζει την τιμή εκκίνησης για την δημοπρασία ορισμένων φασμάτων συχνοτήτων, τα οποία είναι κρίσιμα για τη λειτουργία του δικτύου κινητής τηλεφωνίας. Σε περίπτωση που ο ΟΤΕ αποτύχει να αποκτήσει τα απαιτούμενα φάσματα σε τέτοιες δημοπρασίες, ή αν το κόστος των φασμάτων οριστεί υπερβολικά υψηλό, η απόδοση του ΟΤΕ ενδέχεται να επηρεαστεί σημαντικά.
Αδυναμία λειτουργίας κρίσιμων υποδομών
Η υποδομή των Τεχνολογιών Πληροφορικής και Επικοινωνιών (ICT) θεωρείται βασικός άξονας λειτουργίας όλων των τηλεπικοινωνιακών εταιρειών. Η ποικιλομορφία των σύγχρονων υπηρεσιών που παρέχονται από τις εταιρείες τηλεπικοινωνιών, έχει αυξήσει σε μεγάλο βαθμό τόσο την πολυπλοκότητα των υποδομών Τεχνολογιών Πληροφορικής και Επικοινωνιών όσο και την αλληλεξάρτηση μεταξύ των δικτύων και των πλατφορμών υπηρεσιών. Από την άλλη, μία διακοπή λειτουργίας της τεχνολογικής υποδομής, είτε αυτή οφείλεται σε εξωτερικούς παράγοντες (π.χ. σεισμοί, πλημμύρες, κυβερνοεπιθέσεις κ.ά.) είτε σε εσωτερικούς (π.χ. έλλειψη ηλεκτρικής ισχύος, διακοπή κλιματισμού, ανθρώπινο λάθος, κ.ά.) αποτελεί γεγονός το οποίο δεν μπορεί να αποκλειστεί. Κατά συνέπεια, η διακοπή λειτουργίας μίας υπηρεσίας μπορεί να οδηγήσει σε πιθανή απώλεια εσόδων για την επιχείρηση, αύξηση του κόστους αποκατάστασης των ζημιών ή/και σε πιθανές αξιώσεις αποζημίωσης εκ μέρους των πελατών της, με επακόλουθες επιπτώσεις στην πελατειακή βάση και τη φήμη της Εταιρείας.
Ο Όμιλος ΟΤΕ, για να εξασφαλίσει την απρόσκοπτη συνέχιση της επιχειρησιακής του λειτουργίας, έχει θέσει σε εφαρμογή ένα ισχυρό σύστημα Διοίκησης Επιχειρησιακής Συνέχειας, το οποίο είναι πιστοποιημένο κατά ISO 22301:2019. Σε αυτό το πλαίσιο, έχουν ήδη δημιουργηθεί διαδικασίες και πλάνα σε συνεργασία με τις Υποδιευθύνσεις Επιχειρησιακής Συνέχειας Ομίλου ΟΤΕ, Network Automation, Security & Operations Support Σταθερής & Κινητής και IT Architecture & Digital Channels Ομίλου ΟΤΕ, για την επανάκτηση-αποκατάσταση και επαναλειτουργία, τόσο του τηλεπικοινωνιακού δικτύου, όσο και των υποδομών πληροφορικής που υποστηρίζουν τις κρίσιμες διεργασίες. Η ανθεκτικότητα του τηλεπικοινωνιακού δικτύου έχει ενισχυθεί περαιτέρω μέσω της σταδιακής εισαγωγής νέων τεχνολογιών.
Επιπλέον, η διαθεσιμότητα ηλεκτρικής ισχύος σε όλα τα κρίσιμα κτίρια παρακολουθείται συνεχώς και ενισχύεται. Δύο από τα κύρια ΙΤ data centers της Εταιρείας έχουν ήδη πιστοποιηθεί με το “Tier III-category certification” από το Uptime Institute. Επιπρόσθετα εργασίες αναβάθμισης των Ηλεκτρομηχανολογικών Υποδομών έλαβαν χώρα, σύμφωνα με το πρόγραμμα επενδύσεων «Διπλών Παροχικών Δρόμων» για την περαιτέρω ενίσχυση της εφεδρείας και αξιοπιστίας.
Η παροχή, προς τον Όμιλο Deutsche Telekom (DT), υπηρεσιών Προστιθέμενης Αξίας και το αδιάλειπτο αυτών, διασφαλίζεται τόσο σε επίπεδο λειτουργίας των κρίσιμων υποδομών όσο και από την προδιαγεγραμμένη χρήση εναλλακτικής εγκατάστασης.
Κυβερνοασφάλεια, Διακοπή Λειτουργίας Δικτύου και Πληροφοριακών Συστημάτων
Ο Όμιλος ΟΤΕ παραμένοντας πιστός στη δέσμευσή του, ανταποκρίνεται γρήγορα στις ανάγκες της νέας ψηφιακής εποχής, εστιάζει σε νέες στρατηγικές και επιχειρηματικά μοντέλα, αξιοποιεί πλήρως τις δυνατότητες που παρέχει η τεχνολογία προς όφελος των πελατών, υπαλλήλων, συνεργατών και προμηθευτών του. Προσφέροντας λύσεις σε επιχειρήσεις του ιδιωτικού αλλά και του δημόσιου τομέα για ψηφιακό μετασχηματισμό, καινοτομεί συνεχώς, παρέχοντας ένα ευρύ φάσμα υπηρεσιών και τεχνολογίας αιχμής, όπως δίκτυα 5G, Fiber to the Home (FTTH) και ψηφιακά πορτοφόλια.
Ο αυξανόμενος βαθμός ψηφιοποίησης και διασύνδεσης της κοινωνίας μας, καθώς και οι εντεινόμενες κυβερνοεπιθέσεις σε παγκόσμιο επίπεδο, αποτέλεσαν νέες, σύνθετες προκλήσεις, τις οποίες οι εταιρείες κλήθηκαν να αντιμετωπίσουν, και επέφεραν σημαντικές αλλαγές στη νοοτροπία ως προς τη θεσμική και κανονιστική προσέγγιση της κυβερνοασφάλειας. Ο Όμιλος ΟΤΕ παρέχει ένα μεγάλο εύρος προϊόντων και υπηρεσιών, συμπεριλαμβανομένων και των ολοκληρωμένων λύσεων ICT σε μεγάλους πελάτες και δημόσιους οργανισμούς, παραμένοντας στην πρώτη γραμμή της κυβερνοασφάλειας. Η Εταιρεία εφαρμόζει μία ολιστική προσέγγιση σε θέματα κυβερνοασφάλειας, εξισορροπώντας την ανάγκη προστασίας της από κινδύνους του κυβερνοχώρου και διασφαλίζοντας επαρκές επίπεδο ασφάλειας, με την ανάγκη για επιχειρηματική καινοτομία.
27
Καθώς οι ψηφιακές υπηρεσίες επεκτείνονται, η προτεραιότητα των επενδύσεων στην κυβερνοασφάλεια για την προστασία των δεδομένων και της ακεραιότητας του δικτύου είναι ζωτικής σημασίας για τη διατήρηση της εμπιστοσύνης των πελατών και της συμμόρφωσης με τους κανονισμούς. Για τη διασφάλιση του υψηλού επιπέδου ασφάλειας των συστημάτων δικτύου και πληροφοριών, η Διεύθυνση Εταιρικής Ασφάλειας, Ανθεκτικότητας και Υπηρεσιών Ομίλου ΟΤΕ, εφαρμόζει αυστηρή στρατηγική ασφάλειας και προστασίας των πληροφοριών, αποδεικνύοντας τη δέσμευσή του και υλοποιώντας συγκεκριμένο πλάνο ενεργειών για την αντιμετώπιση των απειλών του κυβερνοχώρου. Ακολουθώντας την αρχή «πρόληψη-ανίχνευση-απόκριση - ανάκαμψη», υλοποιούνται μέτρα πρόληψης και ανίχνευσης καθώς και μέτρα απόκρισης ασφάλειας για τη μείωση του συνολικού κινδύνου κυβερνοασφάλειας για τον Όμιλο. Υιοθετώντας μια προσέγγιση βασισμένη στην ολιστική διαχείριση του κινδύνου για την κυβερνοασφάλεια, η Διεύθυνση αναπτύσσει τις δέουσες πολιτικές, διαδικασίες και πρακτικές ασφάλειας, επιβλέπει την ορθή υλοποίησή τους, αναπτύσσει ισχυρούς μηχανισμούς προστασίας, αξιόπιστα συστήματα και υποδομές ασφάλειας και αξιολογεί την ορθή υλοποίηση και αποτελεσματικότητά τους (π.χ. μέσω περιοδικών ελέγχων των συστημάτων). Μεταξύ των σύγχρονων εργαλείων, η Διεύθυνση χρησιμοποιεί εξελιγμένες λύσεις για την ασφάλεια πληροφοριών, όπως συστήματα ανίχνευσης απειλών με βάση την τεχνητή νοημοσύνη (Artificial Intelligence / AI) και τη μηχανική μάθηση (Machine Learning / ML) που χρησιμοποιούνται για να αναλύουν και να αντιμετωπίζουν προκλήσεις ασφάλειας σε πραγματικό χρόνο. Συμπληρωματικά, η Διεύθυνση χρησιμοποιεί προηγμένα συστήματα Threat Intelligence για να αντιμετωπίσει αποτελεσματικότερα τυχόν αναδυόμενες απειλές. Στο Cyber Defense Center της Διεύθυνσης, συλλέγονται και αναλύονται στοιχεία από εταιρικά συστήματα σε 24/7 βάση, προκειμένου να εντοπίζονται εγκαίρως τυχόν περιστατικά ασφάλειας (π.χ. κυβερνοεπιθέσεις) και να αντιμετωπίζονται αποτελεσματικά. Τέλος, η Διεύθυνση παρέχει τακτική εκπαίδευση στους υπαλλήλους για τον εντοπισμό και την αντιμετώπιση απειλών για την ασφάλεια στον κυβερνοχώρο και συνεργάζεται με τα τμήματα κυβερνοασφάλειας του Ομίλου DT για την ανταλλαγή γνώσεων σχετικά με τις αναδυόμενες απειλές και βέλτιστες πρακτικές.
Μια σημαντική πρόκληση που αντιμετωπίζει ο Όμιλος ΟΤΕ είναι η προσαρμογή στο εξελισσόμενο ρυθμιστικό περιβάλλον. Η εισαγωγή τριών κύριων ρυθμιστικών πλαισίων—ADAE, NIS2 και DORA—έχει σημαντικό αντίκτυπο, απαιτώντας εκτεταμένους πόρους για τη συμμόρφωση και τη συνεχή λειτουργία. Ο ΟΤΕ αξιολογεί συστηματικά την ευθυγράμμισή του με αυτές τις νέες απαιτήσεις και εφαρμόζει ενεργά ένα ισχυρό σχέδιο δράσης για τη διασφάλιση της συμμόρφωσης του, διατηρώντας παράλληλα την επιχειρησιακή του ανθεκτικότητα.
Η ασφάλεια των συστημάτων δικτύου και πληροφοριών αποτελούν πάντα μία από τις υψηλότερες προτεραιότητες του Ομίλου ΟΤΕ. Είναι κάτι περισσότερο από απλή υποχρέωση συμμόρφωσης µε τις νομικές και κανονιστικές απαιτήσεις. Αποτελεί μέρος της κουλτούρας της Εταιρείας και ενισχύει το ανταγωνιστικό της πλεονέκτημα για τη διατήρηση της εμπιστοσύνης των πελατών, συνεργατών και προμηθευτών της.
Προστασία της Ιδιωτικότητας και των Προσωπικών Δεδομένων
Η Εταιρεία συλλέγει, αποθηκεύει και χρησιμοποιεί προσωπικά δεδομένα κατά τη συνήθη λειτουργία και τα προστατεύει με βάση την ισχύουσα νομοθεσία περί προστασίας δεδομένων και τους Εταιρικούς Δεσμευτικούς Κανόνες Προστασίας Προσωπικών Δεδομένων, για την προστασία των προσωπικών δεδομένων του Ομίλου που έχουν υιοθετηθεί με απόφαση του Δ.Σ. της Εταιρείας. Παρόλο που λαμβάνονται τεχνικά και οργανωτικά μέτρα για την προστασία των προσωπικών δεδομένων, τα μέτρα ενδέχεται να αποτύχουν και ορισμένα προσωπικά δεδομένα ενδέχεται να χαθούν ως αποτέλεσμα ανθρώπινου σφάλματος ή τεχνολογικής αποτυχίας ή να χρησιμοποιηθούν κακόβουλα. Ενδεχόμενη παραβίαση προσωπικών δεδομένων από την Εταιρεία, τους συνεργάτες ή προμηθευτές της μπορεί να οδηγήσει σε πρόστιμα, ζημιές στη φήμη και απώλεια συνδρομητών και να έχει αρνητικές επιπτώσεις στην επιχείρηση και στην οικονομική κατάσταση αυτής.
Η προστασία των προσωπικών δεδομένων στον Όμιλο ΟΤΕ είναι κάτι περισσότερο από μια απλή υποχρέωση συμμόρφωσης με τις νομικές και κανονιστικές απαιτήσεις και αποτελεί αναπόσπαστο μέρος της κουλτούρας του. Στο πλαίσιο αυτό, ο Όμιλος ΟΤΕ έχει συστήσει τη μονάδα Προστασίας Δεδομένων Ομίλου ΟΤΕ, με επικεφαλής τον Υπεύθυνο Προστασίας Δεδομένων, ο οποίος εποπτεύεται λειτουργικά από την Επιτροπή Ελέγχου.
Τα τεχνικά και οργανωτικά μέτρα προστασίας δεδομένων περιλαμβάνουν, μεταξύ άλλων, μέτρα για την αποτροπή πρόσβασης μη εξουσιοδοτημένων ατόμων στα συστήματα επεξεργασίας δεδομένων, μέτρα που εξασφαλίζουν την εμπιστευτικότητα των δεδομένων κατά την αποθήκευση και διαβίβασή τους (π.χ. κρυπτογράφηση, ψευδωνυμοποίηση), μέτρα που διασφαλίζουν ότι τα προσωπικά δεδομένα που επεξεργάζονται τρίτα μέρη/ανάδοχοι τυγχάνουν επεξεργασίας μόνο σύμφωνα με τις οδηγίες της Εταιρείας, καθώς και περιοδικές δράσεις ενημέρωσης και εκπαίδευσης των εργαζομένων.
Προστασία κλίματος
Η κλιματική αλλαγή αποτελεί ένα παγκόσμιο περιβαλλοντικό ζήτημα, οι επιπτώσεις του οποίου επηρεάζουν όλο το εύρος των οικονομικών δραστηριοτήτων και τη ζωή στον πλανήτη, και μπορεί να οδηγήσει σε μελλοντικούς κινδύνους, λόγω των σοβαρών και μακροπρόθεσμων επιπτώσεών της.
Για την αντιμετώπιση των επιπτώσεων αυτών, η Ευρωπαϊκή Ένωση έθεσε ως στόχο τη μείωση των εκπομπών αερίων του θερμοκηπίου κατά τουλάχιστον 55% έως το 2030, συγκριτικά με τα επίπεδα του 1990, ενώ, για το 2050, στο πλαίσιο της Ευρωπαϊκής Πράσινης Συμφωνίας (European Green Deal), ο στόχος αφορά στον μηδενισμό των καθαρών (net) εκπομπών. Οι στόχοι αυτοί είναι νομικά δεσμευτικοί έπειτα από την υιοθέτηση του Ευρωπαϊκού Κλιματικού Νόμου. Η αντιμετώπιση της κλιματικής αλλαγής αποτελεί αντικείμενο της περιβαλλοντικής στρατηγικής του Ομίλου ΟΤΕ και μια από τις στρατηγικές προτεραιότητές του για θέματα βιώσιμης ανάπτυξης. Επιδιώκοντας το μηδενισμό των εκπομπών του (net-zero) σε ολόκληρη την αλυσίδα αξίας, ο Όμιλος ΟΤΕ σχεδιάζει και υλοποιεί δράσεις για τη μείωση των εκπομπών
28
αερίων του θερμοκηπίου σε όλη την αλυσίδα αξίας του, τη χρήση Ανανεώσιμων Πηγών Ενέργειας και την αύξηση της ενεργειακής αποδοτικότητας.
Ο Όμιλος ΟΤΕ συμμετέχει στην επίτευξη των στόχων για την κλιματική αλλαγή του Ομίλου DT για το μηδενισμό των εκπομπών (net-zero) σε ολόκληρη την αλυσίδα αξίας. Επιδιώκεται, ο μηδενισμός των εκπομπών σε επίπεδο Ομίλου DT, η κλιματική ουδετερότητα (net-zero) των εκπομπών αερίων του θερμοκηπίου (scope 1, 2 και 3) το αργότερο έως το 2040, με ενδιάμεσους στόχους για το 2025 (εξουδετέρωση των εκπομπών από τις ίδιες δραστηριότητες – scope 1 & 2) και το 2030 (μείωση εκπομπών αερίων του θερμοκηπίου στις κατηγορίες scope 1, 2, 3 κατά 55 % το 2030 σε σχέση με τα επίπεδα του 2020).
Η ανάλυση των κλιματικών κινδύνων καλύπτει τόσο τους κινδύνους μετάβασης όσο και τους φυσικούς κινδύνους, καθώς και τις αντίστοιχες ευκαιρίες, σύμφωνα με όσα αναφέρονται στις Συστάσεις του Task Force on Climate-related Financial Disclosures (TCFD), και αξιοποιούνται τα αποτελέσματα κλιματικών σεναρίων. Ειδικότερα, στην ανάλυση αξιοποιείται το κλιματικό σενάριο SSP5-8.5 για τους φυσικούς κλιματικούς κινδύνους (σύμφωνα με το οποίο η παγκόσμια θερμοκρασία θα αυξηθεί κατά 4ο Κελσίου) και το σενάριο του Διεθνούς Οργανισμού Ενέργειας (International Energy Agency, IEA) "Net Zero Emissions 2050 Scenario" (NZE) για τους κινδύνους μετάβασης (συμφώνα με το οποίο η αύξηση της θερμοκρασίας περιορίζεται στον 1,5ο Κελσίου).
Η κατανάλωση ενέργειας αποτελεί σημαντική πηγή εκπομπών αερίων του θερμοκηπίου από τις ίδιες δραστηριότητες του Ομίλου ΟΤΕ, συμβάλλοντας στην κλιματική αλλαγή, και επηρεάζει το λειτουργικό κόστος του Ομίλου ΟΤΕ. Οι κίνδυνοι από την κατανάλωση ενέργειας περιλαμβάνουν τον πιθανό αρνητικό αντίκτυπο στη λειτουργία, την οικονομική επίδοση, τη φήμη και τη βιωσιμότητα λόγω διακυμάνσεων στις τιμές ενέργειας, μη αποδοτικής χρήσης ενέργειας ή διακοπών εφοδιασμού. Οι [ευμετάβλητες] αγορές ενέργειας και άνθρακα επηρεάζουν τις τιμές των ορυκτών καυσίμων και ενδέχεται να έχουν αντίκτυπο σε ολόκληρη την αλυσίδα αξίας του Ομίλου ΟΤΕ. Για τη σταθεροποίηση σημαντικού μέρους του ενεργειακού κόστους, ο όμιλος ΟΤΕ είχε υπογράψει μακροχρόνιες συμβάσεις ενέργειας (ΡΡΑ) δεκαετούς διάρκειας.
Η μετάβαση σε μια κλιματικά ουδέτερη οικονομία απαιτεί σημαντικές αλλαγές στα υφιστάμενα μοντέλα παραγωγής και κατανάλωσης. Στην κατεύθυνση αυτή, οι αυστηρότεροι περιβαλλοντικοί κανονισμοί ενδέχεται να δημιουργήσουν πρόσθετες υποχρεώσεις συμμόρφωσης. Επιπλέον, καθώς το πρόβλημα της κλιματικής αλλαγής (και οι επιπτώσεις της) φαίνεται να απασχολεί την κοινωνία όλο και περισσότερο, υπάρχει ο κίνδυνος μια εταιρεία να σχολιαστεί αρνητικά από τα ενδιαφερόμενα μέρη ή να υποστεί ζημία στη φήμη, ανάλογα με την ανταπόκριση, τις επιδόσεις και τη στρατηγική της στα κλιματικά ζητήματα.
Μακροπρόθεσμα, οι τηλεπικοινωνιακές υποδομές θα μπορούσαν να επηρεαστούν από ακραία καιρικά φαινόμενα (φυσικές επιπτώσεις) και την αλλαγή κλιματικών συνθηκών και να υπάρξουν επιπτώσεις στη λειτουργία του δικτύου και τη διαθεσιμότητα των τηλεπικοινωνιακών υπηρεσιών οπότε και ενδέχεται να υπάρξουν απώλειες ή/και ζημίες σε περιουσιακά στοιχεία του Ομίλου, καθώς και απώλεια πελατών / εσόδων.
Παράλληλα, ο καταλυτικός ρόλος της τεχνολογίας πληροφοριών και επικοινωνίας (ICT) στην αντιμετώπιση της κλιματικής αλλαγής δημιουργεί ευκαιρίες για την περαιτέρω ανάπτυξη του Ομίλου.
Λαμβάνοντας υπόψη τα παραπάνω, ο Όμιλος ΟΤΕ:
•Απογράφει ετησίως τις άμεσες και έμμεσες εκπομπές αερίων του θερμοκηπίου σε όλη την αλυσίδα αξίας του (scope #1, #2 και #3).
•Μειώνει τις εκπομπές αερίων του θερμοκηπίου στο βαθμό που είναι τεχνικά και οικονομικά εφικτό. Για τις εκπομπές που τελικά δεν είναι δυνατή η μείωσή τους, θα αξιοποιηθούν εργαλεία και δράσεις αντιστάθμισης και απορρόφησης CO 2 (υψηλής ποιότητας σύμφωνα με τις αρχές των Oxford Category IV and V) έτσι ώστε η απομάκρυνση από την ατμόσφαιρα να είναι οριστική.
•Υλοποιεί μέτρα εξοικονόμησης ενέργειας σε όλο το εύρος των δραστηριοτήτων του (τηλεπικοινωνιακό δίκτυο, data centers, κτίρια) με έμφαση στο δίκτυο σταθερής και κινητής τηλεφωνίας.
•Χρησιμοποιεί Ανανεώσιμες Πηγές Ενέργειας για την κάλυψη του συνόλου της ηλεκτρικής ενέργειας που καταναλώνει.
•Επενδύει στην ηλεκτροκίνηση λαμβάνοντας υπόψη την ωριμότητα της αγοράς, της τεχνολογίας και των υποδομών φόρτισης των οχημάτων.
•Εξετάζει τις εκπομπές των προμηθευτών (ανάντη εκπομπές), με έμφαση στην προμήθεια τερματικού εξοπλισμού και τηλεπικοινωνιακών υποδομών, στο πλαίσιο κοινών πρωτοβουλιών σε επίπεδο Ομίλου DT.
•Περιορίζει τις εκπομπές των καταναλωτών (από την κατανάλωση ηλεκτρισμού, κατάντη εκπομπές) με την πώληση ενεργειακά αποδοτικού τερματικού εξοπλισμού και συμμετέχοντας, εθελοντικά, στον «Κώδικα για την Κατανάλωση Ενέργειας από Ευρυζωνικό Εξοπλισμό».
29
•Ενσωματώνει τις αρχές της κυκλικής οικονομίας στις δραστηριότητές του στοχεύοντας σε μια αποδοτικότερη χρήση των φυσικών πόρων συνεισφέροντας ταυτόχρονα στη μείωση των εκπομπών (π.χ. μέσω της επέκτασης του χρόνου ζωής των προϊόντων ή της αύξησης της ανακύκλωσης).
•Εφαρμόζει πιστοποιημένο Σύστημα Διαχείρισης Επιχειρησιακής Συνέχειας ώστε να προλαμβάνει και να αντιμετωπίζει έγκαιρα καταστάσεις που ενδέχεται να επηρεάσουν τη λειτουργία του τηλεπικοινωνιακού δικτύου και την απρόσκοπτη παροχή τηλεπικοινωνιακών υπηρεσιών.
•Εφαρμόζει ολοκληρωμένα προγράμματα ασφάλισης που καλύπτουν, μεταξύ άλλων κινδύνων, υλικές ζημιές σε περιουσιακά στοιχεία και απώλεια εσόδων.
Εφοδιαστική αλυσίδα
Ο Όμιλος ΟΤΕ θεωρεί ότι η διάχυση βασικών αξιών και προτύπων στην εφοδιαστική αλυσίδα αποτελεί σημαντικό χαρακτηριστικό της υπεύθυνης επιχειρηματικής συμπεριφοράς. Η ανάπτυξη και διατήρηση μίας εφοδιαστικής αλυσίδας που δημιουργεί προστιθέμενη αξία για τον Όμιλο, µε οικονομικές, περιβαλλοντικές και κοινωνικά υπεύθυνες μεθόδους και πρακτικές, εναρμονισμένες µε το όραμα του Ομίλου, αποτελεί έναν διαρκή στόχο αυτοβελτίωσης.
Παρ’ όλα αυτά, υπάρχουν κίνδυνοι, οι οποίοι μπορούν δυνητικά να προκαλέσουν επιχειρησιακές αποτυχίες, απώλειες εσόδων και ζημιές στη φήμη, ως αποτέλεσμα ενεργειών τρίτων/προμηθευτών (περιβαλλοντικές επιπτώσεις/πρόστιμα, ανεπαρκείς συνθήκες εργασίας, παιδική εργασία, απάτες, κ.λπ.).
Προκειμένου να αντιμετωπισθούν οι ενδεχόμενοι κίνδυνοι που μπορεί να προκύψουν από την εφοδιαστική αλυσίδα, ο Όμιλος ΟΤΕ έχει υιοθετήσει τα παρακάτω:
•Τον Κώδικα Δεοντολογίας Προμηθευτών Ομίλου ΟΤΕ, ο οποίος έχει τροποποιηθεί σε ευθυγράμμιση με νέες διεθνείς νομικές απαιτήσεις και έχει αναρτηθεί στην εταιρική ιστοσελίδα όπου είναι προσβάσιμος στους προμηθευτές. Η αποδοχή του Κώδικα αποτελεί απαραίτητη προϋπόθεση για την εγγραφή υποψήφιου προμηθευτή στο Μητρώο Προμηθευτών καθώς και κατά την υπογραφή μίας σύμβασης ή άλλης συμφωνίας με προμηθευτή (η τήρησή του συνιστά συμβατική υποχρέωση). Επιπρόσθετα, ο προμηθευτής πρέπει να δεσμεύει τους εργολάβους (και/ή υπεργολάβους) του να τηρούν τις αρχές του Κώδικα Δεοντολογίας Προμηθευτών στον βαθμό που συμμετέχουν στην παροχή παραδοτέων δυνάμει της σύμβασης.
•Τον Κώδικα Ανθρωπίνων Δικαιωμάτων Ομίλου ΟΤΕ, ο οποίος έχει αναρτηθεί στην εταιρική ιστοσελίδα και είναι προσβάσιμος στους προμηθευτές, τους πελάτες και τα λοιπά ενδιαφερόμενα μέρη του Ομίλου. Ο επικαιροποιημένος Κώδικας ευθυγραμμίζεται με τις νέες νομικές απαιτήσεις για την υλοποίηση της διαδικασίας δέουσας επιμέλειας (Due Diligence Process) αναφορικά με τα ανθρώπινα δικαιώματα και τις περιβαλλοντικές επιπτώσεις, λαμβάνοντας υπόψη το γερμανικό Νόμο «Supply Chain Act – LkSG» («Act on Corporate Due Diligence Obligations in Supply Chains»), καθώς και την Ευρωπαϊκή Οδηγία 2024/1760 που αφορά στις υποχρεώσεις δέουσας επιμέλειας σχετικά με τα ανθρώπινα δικαιώματα και το περιβάλλον. Ο Όμιλος ΟΤΕ απαιτεί από τους προμηθευτές του να σέβονται και να εφαρμόζουν τις αρχές του Κώδικα στο σύνολο των δραστηριοτήτων και των επιχειρηματικών τους σχέσεων.
•Τις Βασικές Αρχές Ψηφιακής Ηθικής στην Τεχνητή Νοημοσύνη Ομίλου ΟΤΕ. Από το 2023, οι προμηθευτές και συνεργάτες που προσφέρουν λύσεις οι οποίες περιέχουν συστήματα Τεχνητής Νοημοσύνης (ΤΝ), οφείλουν να συμμορφώνονται με τις Αρχές αυτές.
•Ειδικό όρο περί καταπολέμησης της διαφθοράς, ο οποίος περιλαμβάνεται τόσο στους Γενικούς Όρους Παραγγελιών όσο και ως όρος στις συμβάσεις με τους προμηθευτές και συνεργάτες. Στον ανωτέρω ειδικό όρο αναφέρεται, μεταξύ άλλων, ότι ο προμηθευτής και οι υπεργολάβοι του προμηθευτή έχουν την υποχρέωση να τηρούν, στο πλαίσιο του συμφωνητικού, τις αρχές και αξίες (Κανόνες) που περιγράφονται στον «
Κώδικα
Δεοντολογίας Ομίλου ΟΤΕ
», στον «
Κώδικα Δεοντολογίας Προμηθευτών Ομίλου ΟΤΕ
» και στον «
Κώδικα
Ανθρωπίνων Δικαιωμάτων Ομίλου ΟΤΕ
» (η τήρηση των Κανόνων συνιστά συμβατική υποχρέωση).
•Διαδικασίες ελέγχου και αξιολόγησης προμηθευτών και συνεργατών (προ-συμβατικός έλεγχος ακεραιότητας και αξιολόγηση των υποψήφιων προμηθευτών και συνεργατών) σύμφωνα με τα κριτήρια της Κανονιστικής Συμμόρφωσης. Τα κριτήρια αυτά περιλαμβάνουν τη διερεύνηση παραβιάσεων της νομοθεσίας περί δωροδοκίας ή περί νομιμοποίησης εσόδων από παράνομες δραστηριότητες, αρνητική δημοσιευμένη πληροφόρηση σχετικά με τον προμηθευτή, καθώς και έλεγχος εάν ο προμηθευτής ή συνεργάτης έχει ενταχθεί στον Κατάλογο των Μη
30
Συμμορφούμενων Προμηθευτών (DT Non-Compliant List/NCL), στον οποίο περιλαμβάνονται οι νομικές οντότητες και τα φυσικά πρόσωπα που έχουν ενταχθεί στους δημοσιευμένους διεθνείς Καταλόγους κυρώσεων (Sanction Lists) της Ευρωπαϊκής Ένωσης, των Ηνωμένων Εθνών, του OFAC κλπ.
•Επίσης, κατά την αξιολόγηση των υποψήφιων προμηθευτών/εταιρειών αναζητούνται πληροφορίες σχετικά με τις πιθανές συγκρούσεις συμφερόντων που προκύπτουν από οποιαδήποτε σχέση του ιδιοκτήτη της εταιρείας ή των μελών του Δ.Σ. της εταιρείας με «πολιτικώς εκτεθειμένα πρόσωπα» (ΠΕΠ) ή άλλους επιχειρηματικούς συνεργάτες και μέλη της Διοίκησης του Ομίλου ΟΤΕ.
•Εσωτερικοί δίαυλοι αναφοράς (πχ. διεύθυνση email: tellme@ote.gr, ταχυδρομική διεύθυνση, τηλεφωνική γραμμή και online πλατφόρμα υποβολής αναφορών) έχουν δημιουργηθεί ώστε να παρέχεται η δυνατότητα σε εργαζόμενους και τρίτα μέρη να υποβάλλουν επώνυμα ή ανώνυμα αναφορές σχετικά µε ενδεχόμενες παραβιάσεις της ισχύουσας νομοθεσίας ή των εσωτερικών πολιτικών, κωδίκων και κανονισμών. Επιπλέον η Πολιτική Διαχείρισης Αναφορών & Απαγόρευσης Αντιποίνων έχει υιοθετηθεί για να περιγράψει τη διαδικασία υποβολής αναφορών και να διασφαλίσει ότι οι αναφέροντες προστατεύονται από πιθανά αντίποινα.
•Επικοινωνία/ενημέρωση, περιοδικά, σε προμηθευτές και συνεργάτες σχετικά με τις Αρχές του Ομίλου ΟΤΕ, το Σύστημα Κανονιστικής Συμμόρφωσης που εφαρμόζεται στον Όμιλο ΟΤΕ και την αποδοχή του Κώδικα Δεοντολογίας Προμηθευτών Ομίλου ΟΤΕ, όπως επίσης και σχετικά με τη συμβατική τους υποχρέωση να τηρούν αυτές τις αρχές καθ’ όλη τη διάρκεια της επιχειρηματικής μας συνεργασίας. Στο πλαίσιο αυτό, εκπαιδευτικό υλικό σχετικά με θέματα Κανονιστικής Συμμόρφωσης και Βιώσιμης Ανάπτυξης είναι διαθέσιμο για τους προμηθευτές στην εταιρική ιστοσελίδα της ΟΤΕ Α.Ε. και στο Μητρώο Προμηθευτών Ομίλου ΟΤΕ.
•Ετήσια αξιολόγηση προμηθευτών που συμπεριλαμβάνει θέματα Βιώσιμης Ανάπτυξης. Επιπλέον, οι εταιρείες του Ομίλου ΟΤΕ λαμβάνουν υπόψη τους τα αποτελέσματα των αξιολογήσεων και των ελέγχων της Deutsche Telekom για σημαντικούς προμηθευτές στα πλαίσια των αξιολογήσεων EcoVadis, RepRisk/αυτό-αξιολογήσεων και JAC (Joint Alliance for CSR).
•Απαραίτητες τροποποιήσεις των διαδικασιών προμήθειας των εταιρειών του Ομίλου ΟΤΕ σύμφωνα με τις απαιτήσεις του Γερμανικού Νόμου αναφορικά με «τις υποχρεώσεις Δέουσας Επιμέλειας των εταιρειών για την προμηθευτική αλυσίδα» [Supply Chain Due Diligence Act (LkSG)]. Επίσης στο πλαίσιο του ως άνω αναφερόμενου Γερμανικού Νόμου, διενεργήθηκε αξιολόγηση κινδύνων των στρατηγικών προμηθευτών Ομίλου OTE από την Deutsche Telekom για το 2025 με βάση κριτήρια που σχετίζονται με τους κινδύνους για τα ανθρώπινα δικαιώματα και τους περιβαλλοντικούς κινδύνους.
Επιπλέον, οι προμηθευτές είναι μία από τις κατηγορίες ενδιαφερομένων μερών που έχει εντοπίσει ο Όμιλος ΟΤΕ. Π ερισσότερες πληροφορίες στις ενότητες «
ESRS 2
» και «
ESRS S2
» της Έκθεσης Βιωσιμότητας.
Κίνδυνοι για την υγεία που σχετίζονται με την Ηλεκτρομαγνητική ακτινοβολία
Οι ενδεχόμενες επιπτώσεις στην υγεία από ανθρωπογενείς πηγές ηλεκτρομαγνητικής ακτινοβολίας (Η/Μ), έχουν προσελκύσει ιδιαίτερη προσοχή τα τελευταία χρόνια. Για το λόγο αυτό, διεθνείς επιστημονικοί οργανισμοί έχουν διαμορφώσει όρια ασφαλούς έκθεσης σε μη ιονίζουσες (Η/Μ) ακτινοβολίες και έχει αναπτυχθεί ένα σχετικό νομοθετικό πλαίσιο.
Οι σχετικές έρευνες που έχουν πραγματοποιηθεί και αξιολογηθεί από τον Παγκόσμιο Οργανισμό Υγείας δεν δείχνουν κάποια συσχέτιση επιπτώσεων από Η/Μ εκπομπές σταθμών τηλεπικοινωνιών σε επίπεδα κατώτερα των θεσπισμένων ορίων ασφαλούς έκθεσης και, σύμφωνα με ανεξάρτητες μετρήσεις, οι τιμές του Η/Μ πεδίου που οφείλεται στους Σταθμούς Βάσης, συνεισφέρουν κατά λιγότερο από το 30% του συνολικού ηλεκτρομαγνητικού υποβάθρου στις κατοικημένες περιοχές. Τα επίπεδα ηλεκτρομαγνητικού πεδίου σε όλους τους Σταθμούς Βάσης, συμμορφώνονται με τα όρια που συστήνει ο Παγκόσμιος Οργανισμός Υγείας και η Διεθνής Επιτροπή για την Προστασία από τις μη Ιονίζουσες Ακτινοβολίες (ICNIRP), καθώς και με τα όρια που θέτει ο νόμος 4635/2019 και τα οποία είναι στο 60-70% των ορίων της ICNIRP [κατά τη θέσπιση των ορίων αυτών, η επιστημονική κοινότητα έχει θέσει συντελεστή ασφάλειας πενήντα (50), λαμβάνοντας υπόψη ότι ενδεχομένως κάποιες ομάδες πληθυσμού να είναι πιο ευπαθείς], στα σημεία ελεύθερης πρόσβασης του κοινού. Γενικότερα, η πολιτική του Ομίλου ΟΤΕ βασίζεται στην εφαρμογή εξ’ ορισμού, της Αρχής της Πρόληψης, η οποία βασίζεται στις αρχές της Διαφάνειας, Πληροφόρησης, Συμμετοχής και Προώθησης της Επιστήμης, για το σύνολο των προϊόντων και των υπηρεσιών.
31
To 2020, η ICNIRP δημοσίευσε τις νέες οδηγίες της για την προστασία από την έκθεση σε ηλεκτρομαγνητική ακτινοβολία. Σύμφωνα με τις νέες διεθνείς κατευθυντήριες γραμμές της ICNIRP, μετά από 20ετή και πλέον έρευνα, επιβεβαιώνεται η ασφάλεια των δικτύων κινητής τηλεφωνίας για όλους, συμπεριλαμβανομένων των παιδιών, εφόσον τηρούνται τα συνιστώμενα όρια έκθεσης. Όπως διαπιστώνει η ICNIRP: «Το πιο σημαντικό πράγμα που πρέπει να θυμάται ο κόσμος είναι ότι οι τεχνολογίες 5G δεν θα είναι σε θέση να προκαλέσουν βλάβη εφόσον τηρούνται οι νέες κατευθυντήριες γραμμές».
Η Ευρωπαϊκή Επιστημονική Επιτροπή για την Υγεία, το Περιβάλλον και τους αναδυόμενους Κινδύνους (SCHEER), ενέκρινε στις 18 Απριλίου 2023 την τελική γνωμοδότηση για τα ηλεκτρομαγνητικά πεδία (EMF - για συχνότητες πάνω από 100 kHz). Η τελική γνωμοδότηση της SCHEER για τα ηλεκτρομαγνητικά πεδία RF επιβεβαιώνει ότι «η SCHEER συστήνει την ανάγκη τεχνικής αναθεώρησης των παραρτημάτων στη Σύσταση 1999/519/ΕΚ του Συμβουλίου και την Οδηγία 2013/35/ΕΕ». Η SCHEER «αναγνωρίζει» ότι οι νέες κατευθυντήριες γραμμές της ICNIRP (2020) «προστατεύουν τους ανθρώπους πιο αποτελεσματικά». Τον Σεπτέμβριο του 2023, η SCHEER έλαβε εντολή από τη Γενική Διεύθυνση Υγείας και Ασφάλειας Τροφίμων της Ευρωπαϊκής Επιτροπής να προετοιμάσει «τεχνική ενημέρωση των παραρτημάτων της Σύστασης 1999/519/ΕΚ του Συμβουλίου σχετικά με τις ραδιοσυχνότητες (100 kHz έως 300 GHz)».
Στη συνεδρίαση της ολομέλειας της SCHEER, στις 4 Ιουνίου, παρουσιάστηκαν προς έγκριση δύο ενημερωτικά δελτία EMF I (υψηλές συχνότητες) και EMF II (χαμηλές συχνότητες) που σχετίζονται με τις γνωμοδοτήσεις σχετικά με τα Ηλεκτρομαγνητικά Πεδία. Η ομάδα εργασίας για την ενημέρωση των ορίων του κοινού στη Σύσταση του Συμβουλίου προγραμματίζει δύο ακόμη συνεδριάσεις για να ολοκληρώσει το έργο της.
Η έκθεση της Επιτροπής Προτεραιοτήτων για το χρονικό διάστημα 2025 – 2029 της Διεθνούς Επιτροπής Ερευνών για τον Καρκίνο αναφέρει ότι: “Γενικώς, οι νέες ενδείξεις σχετικά με τον καρκίνο σε ανθρώπους και πειραματόζωα θα μπορούσαν να υποστηρίξουν μία επαναξιολόγηση, παρόλα αυτά αλλαγή στην υφιστάμενη κατηγοριοποίηση καρκινογένεσης από RF-EMF είναι αβέβαιη”.
Εναρμόνιση των Εθνικών Ορίων της Ελλάδας για τον περιορισμό της έκθεσης του κοινού σε ηλεκτρομαγνητικά πεδία συχνοτήτων 100kHz-300GHz με τα αντίστοιχα Διεθνή Όρια και, συγκεκριμένα, με τις κατευθυντήριες γραμμές της ICNIRP, οι οποίες πλέον αποτελούν τη βάση των κανονιστικών ορίων για τους σταθμούς βάσης των δικτύων κινητής τηλεφωνίας.
Υγεία και Ασφάλεια στην εργασία
Ένα πλήθος παραγόντων που σχετίζονται με τις δραστηριότητες κατά την εργασία είναι δυνατό να θέσουν σε κίνδυνο την Υγεία και Ασφάλεια των εργαζομένων, καθιστώντας πιο ευάλωτο το προσωπικό της πρώτης γραμμής (στο οποίο συγκαταλέγονται οι τεχνικοί πεδίου και κατανεμητή, οι εναερίτες, οι ηλεκτρολόγοι, οι ψυκτικοί, οι αποθηκάριοι κ.λπ.). Η παροχή ενός μη ικανοποιητικά ασφαλούς εργασιακού περιβάλλοντος μπορεί να επιβαρύνει την Εταιρεία με υποχρεώσεις αποζημίωσης και λοιπά νομικά κόστη, θίγοντας παράλληλα τη φήμη και την επιχειρησιακή συνέχεια.
Κατόπιν αξιολόγησης των κινδύνων του εργασιακού περιβάλλοντος από την επιχειρησιακή Μονάδα Ασφάλειας, Υγείας & Wellness Ομίλου ΟΤΕ και λαμβάνοντας υπόψη τα επακόλουθα της ύπαρξης των κινδύνων αυτών, οι πιο σημαντικοί κίνδυνοι είναι αυτοί στους οποίους εκτίθεται το τεχνικό προσωπικό και απορρέουν από τα ακόλουθα:
1.Μη ορθή χρήση των Μέσων Ατομικής Προστασίας (Μ.Α.Π.), τα οποία αποσκοπούν στην προστασία και τη μείωση της σοβαρότητας κάποιου τραυματισμού.
2.Εργασία σε φρεάτια, η οποία πραγματοποιείται στο πλαίσιο επισκευής ή συντήρησης. Το φρεάτιο αποτελεί περιβάλλον που λόγω περιορισμένου χώρου και ύπαρξης στάσιμων νερών τα οποία είναι δυνατό να αποτελέσουν εστία μολύνσεων, ειδικά σε συνδυασμό με τη μη ορθή χρήση των Μ.Α.Π..
3.Εργασία σε στύλους, η οποία επίσης μπορεί να οδηγήσει σε ατυχήματα, κυρίως λόγω της μη χρήσης ή της μη ορθής χρήσης των Μ.Α.Π. και της εργασίας σε ύψος.
4.Εργασίες σε κεραίες κινητής τηλεφωνίας που στηρίζονται είτε σε ιστούς, είτε σε πυλώνες κυρίως λόγω της εργασίας σε ύψος.
5.Εργασίες συντήρησης και ελέγχου σε ειδικούς χώρους ανορθωτών και ηλεκτροπαραγωγά ζεύγη, σε χώρους συσσωρευτών και υποσταθμούς μέσης και χαμηλής τάσης κυρίως λόγω της παρουσίας ηλεκτρικού ρεύματος.
6.Μη ορθή χρήση φορητών κλιμάκων, η οποία πραγματοποιείται στο πλαίσιο εργασιών.
7.Μη ορθή και προσεκτική χρήση των εργαλείων χειρός που χρησιμοποιούνται κατά τη διάρκεια της εργασίας.
32
8.Παράλειψη της αδιάλειπτης εφαρμογής των οδηγιών ασφαλούς εργασίας που γνωστοποιούνται με πολλαπλούς τρόπους και αφορούν σε κάθε εργασία ξεχωριστά.
9.Παράλειψη τήρησης όλων των οδηγιών ασφαλούς οδήγησης
Ο ΟΤΕ διασφαλίζει ώστε το τεχνικό προσωπικό να είναι πάντα εξοπλισμένο με τα κατάλληλα, ανάλογα με την εργασία, Μ.Α.Π., τα οποία επιλέγονται βάσει συγκεκριμένων προδιαγραφών, είναι σύγχρονης τεχνολογίας, πιστοποιημένα και ελεγμένα ως προς την ακεραιότητα και τη λήξη τους και ανανεώνονται με βάση τα πρότυπα που ορίζουν η νομοθεσία και οι οδηγίες του κατασκευαστή . Επίσης, η Εταιρεία έχει επενδύσει στη συνεχή εκπαίδευση, με στόχο τη συνεχή επαγρύπνηση του τεχνικού προσωπικού σε θέματα που αφορούν στην ασφάλεια σε κάθε είδους εργασία. Όλα τα εκπαιδευτικά προγράμματα ανανεώνονται και εμπλουτίζονται με νέες τεχνικές εκπαίδευσης και πληροφορίες, προκειμένου να διατηρείται το ενδιαφέρον των εργαζόμενων για την παρακολούθησή τους. Καθ΄ όλη τη διάρκεια του 2025, συνεχίστηκαν τα ειδικά εκπαιδευτικά σεμινάρια «Ασφαλής εργασία σε ύψος», των οποίων η παρακολούθηση είναι υποχρεωτική και έχει διάρκεια δύο ημερών, για τους εργαζόμενους που το παρακολουθούν πρώτη φορά, και ακολουθεί επαναληπτικό μονοήμερο σεμινάριο, κατά το οποίο υπενθυμίζεται στους Τεχνικούς της εταιρείας μας ο ασφαλής τρόπος εργασίας τους σε ύψος (σκάλα/στύλος), η υποχρεωτική χρήση των μέσων ατομικής προστασίας και γίνεται αναφορά σε τυχόν επικαιροποιημένα στοιχεία ως προς την ασφάλεια, τα μέσα προστασίας και τον εξοπλισμό εργασίας. Πέρα από τα σεμινάρια, οι εργαζόμενοι λαμβάνουν και τακτικές εκπαιδεύσεις από τους Τεχνικούς Ασφάλειας που επισκέπτονται τις εγκαταστάσεις. Τέλος, στο intranet της Εταιρείας, αναρτώνται όλες οι οδηγίες ασφαλούς εργασίας καθώς και επικαιροποιημένες οδηγίες, στις οποίες ο κάθε εργαζόμενος μπορεί να ανατρέξει ανά πάσα στιγμή.
Όσον αφορά στους εργαζόμενους των τηλεφωνικών κέντρων και των καταστημάτων, οι κίνδυνοι για την υγεία και την ασφάλεια θα μπορούσαν να είναι:
•Μυοσκελετική καταπόνηση, ως αποτέλεσμα επαναλαμβανόμενων κινήσεων και μη σωστής εργονομικής στάσης (καθιστή ή όρθια θέση) κατά τη διάρκεια της εργασίας.
•Οφθαλμικά προβλήματα όπως οφθαλμική κόπωση και διαταραχές, ως αποτέλεσμα ανεπαρκούς φωτισμού / αντανακλάσεων / μεγάλης αντίθεσης φωτός στο χώρο εργασίας.
•Μη σωστή αντίδραση σε καταστάσεις έκτακτης ανάγκης όπως πυρκαγιά ή σεισμός.
Η Εταιρεία διασφαλίζει ότι το προσωπικό της παραμένει πάντα ενημερωμένο για τους κινδύνους που προκύπτουν στο χώρο εργασίας και τα μέτρα πρόληψης που λαμβάνονται για την εξάλειψη των κινδύνων.
Ως προς την πρόληψη της οπτικής κόπωσης και των οφθαλμικών προβλημάτων, οι εργαζόμενοι εξετάζονται περιοδικά από τους ιατρούς εργασίας της Εταιρείας. Επιπρόσθετα, γίνονται από τους τεχνικούς ασφαλείας μετρήσεις των επιπέδων φωτισμού προκειμένου να επιβεβαιωθεί ότι είναι οι ενδεδειγμένες.
Αναφορικά με την ανταπόκριση των εργαζομένων σε καταστάσεις έκτακτης ανάγκης, οργανώνονται πολλαπλές και συνεχείς εκπαιδεύσεις από τη Μονάδα Ασφάλειας, Υγείας & Wellness Ομίλου ΟΤΕ και υλοποιούνται από τον αρμόδιο Τεχνικό Ασφάλειας κάθε εγκατάστασης, πανελλαδικά. Μεταξύ άλλων, οι εκπαιδεύσεις περιλαμβάνουν ασκήσεις εκκένωσης και επικαιροποιημένες οδηγίες για καλές πρακτικές. Επιπλέον, κάθε εγκατάσταση έχει τη δική της Ομάδα Αντιμετώπισης Συμβάντων που αποτελείται από τους εργαζομένους στο κτίριο, οι οποίοι είναι ειδικά εκπαιδευμένοι και διαθέτουν τον κατάλληλο εξοπλισμό, ώστε σε περίπτωση έκτακτης ανάγκης (π.χ. πυρκαγιά, σεισμός) να εκκενώνεται ο χώρος εργασίας έγκαιρα και με ασφάλεια. Επιπλέον των παραπάνω εκπονήθηκε από την Μονάδα Ασφάλειας, Υγείας & Wellness Ομίλου ΟΤΕ Elearning για το σύνολο του προσωπικού του ομίλου που συμπεριλαμβάνει καταστάσεις έκτακτης ανάγκης καθώς και βασικά θέματα που αφορούν την Ασφάλεια, την Υγεία και Wellness.
Πέρα από τις εξειδικευμένες δράσεις για το απαιτητικό έργο του τεχνικού προσωπικού, όλοι οι εργαζόμενοι του Ομίλου καλύπτονται από ιδιωτικά προγράμματα, ασφαλιστήρια υγείας, σύστημα αποζημιώσεων για θέματα υγείας.
Όπως κάθε χρόνο, η Μονάδα Ασφάλειας, Υγείας & Wellness Ομίλου ΟΤΕ διοργάνωσε δράσεις με πλούσια θεματολογία, οι οποίες πραγματοποιήθηκαν διαδικτυακά, αλλά και με φυσική παρουσία.
•Όσον αφορά στην ασφάλεια: πραγματοποιήθηκαν ειδικά εκπαιδευτικά σεμινάρια ασφαλούς εργασίας σε ύψος, εκπαιδεύσεις αντιμετώπισης πυρκαγιάς, εργονομική διευθέτηση θέσεων εργασίας και πρόληψη μυοσκελετικών κινδύνων καθώς και ασκήσεις εκκένωσης, όπως αναφέρθηκαν παραπάνω. Επίσης, έγιναν επιπλέον ενημερώσεις γι’ αυτά τα θέματα σε διάφορες εγκαταστάσεις του Ομίλου ΟΤΕ στην Ελλάδα από Τεχνικό
33
Ασφαλείας. Τέλος, έχουν υλοποιηθεί και προγραμματιστεί βιωματικές ασκήσεις εκκένωσης στα καταστήματα σε όλη την Ελλάδα.
•Όσον αφορά στην υγεία: η επιχειρησιακή Μονάδα Ασφάλειας, Υγείας & Wellness Ομίλου ΟΤΕ συνέχισε την δράση “Ημέρες Υγείας” με Medical Check up από την ιατρική-νοσηλευτική ομάδα, μετρήσεις σακχάρου, χοληστερόλης και αρτηριακής πίεσης, εξέταση από καρδιολόγο (με ηλεκτροκαρδιογράφημα), αλλά και εκπαίδευση πρώτων βοηθειών σε διάφορες εγκαταστάσεις του Ομίλου ΟΤΕ στην Ελλάδα.
•Όσον αφορά στην ψυχική υγεία και ισορροπία: η επιχειρησιακή Μονάδα Ασφάλειας, Υγείας & Wellness Ομίλου ΟΤΕ συνέχισε τη διεξαγωγή των live webinars για τη «Πρόληψη και Διαχείριση της Βίας & Παρενόχλησης στο Χώρο Εργασίας» σε συνεργασία με εξειδικευμένους συνεργάτες, όπως και live webinars «A νθεκτικότητα & διαχείριση δύσκολου feedback».
Τα live webinars έχουν στόχο την ευεξία και την αυτοβελτίωση σε όλους τους τομείς της καθημερινότητας καθώς επίσης και τη διατήρηση του work – life balance. Επιπλέον, υπάρχει ψυχολογική υποστήριξη on site σε κτήρια από εξειδικευμένους ψυχολόγους, ενώ υπάρχει και η τηλεφωνική υπηρεσία «Next to You», η οποία λειτουργεί 24/7, ανώνυμα και εμπιστευτικά, και απευθύνεται σε όλους τους εργαζόμενους, αλλά και στις οικογένειες τους.
•Όσον αφορά στην ευεξία: Σχεδιάστηκαν και υλοποιήθηκαν δράσεις για την υγιεινή διατροφή, με συμβουλές από διατροφολόγο, ατομικές συνεδρίες με διατροφολόγο, διαδικτυακά σεμινάρια πάνω σε διάφορες θεματικές που αφορούν τη διατροφή, δράσεις ευεξίας διοργανώθηκαν με φυσική παρουσία καθώς και δράσεις με φυσικοθεραπευτές και γυμναστή για προαγωγή μυοσκελετικής υγείας σε χώρους εργασίας. Αυτές οι δράσεις επεκτάθηκαν και στους εργαζόμενους των τηλεφωνικών κέντρων. Η ψηφιακή πλατφόρμα “the Coach” που ξεκίνησε το 2021 συνέχισε να λειτουργεί και να είναι διαθέσιμη 24/7, ενώ παράλληλα πραγματοποιούνται και πολλές αθλητικές δραστηριότητες όπως μπάσκετ, ποδόσφαιρο, running team κ.λπ. Τέλος, εκπονήθηκε διαδικτυακό σεμινάριο ευαισθητοποίησης για θέματα οδηγικής ασφάλειας για τους εργαζομένους του Ομίλου ΟΤΕ.
•Όσον αφορά στην κοινωνία: Πραγματοποιήθηκαν τρεις (3) κύκλοι της καθιερωμένης διαχρονικά εθελοντικής αιμοδοσίας παράλληλα με τη δυνατότητα λήψης δείγματος για το ΚΕΔΜΟΠ (Κέντρο Δοτών Μυελού Οστών).
Για τη Μονάδα Ασφάλειας, Υγείας & Wellness Ομίλου ΟΤΕ υπήρξε σημαντική η ανταπόκριση των εργαζομένων στις δράσεις καθώς και η ικανοποίηση αυτών, η οποία αποτυπώθηκε στα ερωτηματολόγια αξιολόγησης, που συμπλήρωναν οι εργαζόμενοι μετά το πέρας κάθε δράσης. Τα ερωτηματολόγια αξιολόγησης χρησιμοποιήθηκαν σε ευρεία κλίμακα σε όλη την διάρκεια του 2025 που δείχνουν την ικανοποίηση των εργαζομένων, που στις περισσότερες περιπτώσεις πλησιάζει το 100%. Τυχόν παρατηρήσεις που συλλέγονται βοηθούν στην εξέλιξη και βελτίωση των δράσεων.
Κίνδυνοι κανονιστικής συμμόρφωσης, διαφθοράς, δωροδοκίας, ανθρωπίνων δικαιωμάτων και ψηφιακής ηθικής
Η Κανονιστική Συμμόρφωση αντιπροσωπεύει μία δέσμευση στις αρχές της ακεραιότητας, της διαφάνειας, της δικαιοσύνης, του επαγγελματισμού, του ομαδικού πνεύματος και του σεβασμού στους κανόνες και στις αρχές οι οποίες διέπουν τη λειτουργία της Εταιρείας.
Περιστατικά παραβατικής συμπεριφοράς (π.χ. απάτη, διαφθορά, δωροδοκία, υπεξαίρεση, κλοπή, απιστία, πλαστογραφία, φθορά ξένης ιδιοκτησίας, ξέπλυμα χρήματος, παραποίηση λογιστικών εγγράφων και των οικονομικών καταστάσεων, παραβιάσεις της νομοθεσίας περί προστασίας των προσωπικών δεδομένων, παραβιάσεις της νομοθεσίας που αφορά το δίκαιο του ελεύθερου ανταγωνισμού, περιστατικά βίας και παρενόχλησης στην εργασία, καταστρατήγηση παραβιάσεις ανθρωπίνων δικαιωμάτων, παραβιάσεις της περιβαλλοντικής νομοθεσίας, παραβιάσεις που αφορούν την εφοδιαστική αλυσίδα του Ομίλου Deutsche Telekom, παραβιάσεις των κανόνων ψηφιακής ηθικής καθώς και εν γένει οποιαδήποτε πράξη ή παράλειψη μπορεί να επιφέρει υλική ή ζημία φήμης στην Εταιρεία) που διαπράττονται είτε από εργαζόμενους της Εταιρείας είτε από επιχειρηματικούς συνεργάτες (π.χ. πελάτες, προμηθευτές, υπεργολάβους, διανομείς κτλ.) στο πλαίσιο των επιχειρηματικών τους σχέσεων με την Εταιρεία, θα μπορούσαν να έχουν δυσμενή επίδραση στη χρηματοοικονομική θέση ή/και τη φήμη της Εταιρείας, να την εκθέσουν σε κανονιστικούς ή νομικούς κινδύνους, να επιφέρουν πρόστιμα και κυρώσεις και να διακόψουν ή να αναστείλουν την επιχειρηματική της λειτουργία. Στο πλαίσιο αυτό, οι εταιρείες του Ομίλου ΟΤΕ λαμβάνουν όλα τα αναγκαία μέτρα προκειμένου να διασφαλίσουν ότι τα άτομα που παρέχουν πληροφορίες σχετικά με περιστατικά παραβατικής συμπεριφοράς, έχοντας βάσιμους λόγους να
34
θεωρούν ότι οι πληροφορίες αυτές είναι αληθείς, θα προστατεύονται από αντίποινα οποιασδήποτε μορφής.
Με σκοπό την αποφυγή κινδύνων μη συμμόρφωσης με το ισχύον νομοθετικό και κανονιστικό πλαίσιο, καθώς και άλλων νομικών συνεπειών για την Εταιρεία και τους Εργαζόμενους, η Διοίκηση έχει υιοθετήσει και εφαρμόζει Σύστημα Διαχείρισης Κανονιστικής Συμμόρφωσης (Compliance Management System - CMS), στο πλαίσιο του οποίου υιοθέτησε την Πολιτική Διαχείρισης Αναφορών και Απαγόρευσης Αντιποίνων καθώς και τη Διαδικασία Υποβολής Αναφορών («Tell me» Process) και επιπλέον καθιέρωσε σχετικούς
διαύλους αναφοράς
στους οποίους συμπεριλαμβάνεται και δίαυλος
αναφοράς για θέματα παραβίασης των ανθρωπίνων δικαιωμάτων. Οι αναφορές δύνανται να υποβληθούν επώνυμα ή ανώνυμα και διαχειρίζονται με εμπιστευτικότητα, αντικειμενικότητα και σύμφωνα με τις σχετικές νομοθετικές απαιτήσεις.
Επιπροσθέτως, στο πλαίσιο της εφαρμογής του Συστήματος, έχουν υιοθετηθεί οι Κώδικες και οι Πολιτικές Κανονιστικής Συμμόρφωσης του Ομίλου ΟΤΕ που καλύπτουν σημαντικές λειτουργίες και διαδικασίες της Εταιρείας, όπως, μεταξύ άλλων, ο Κώδικας Δεοντολογίας, ο Κώδικας Ανθρωπίνων Δικαιωμάτων, η Πολιτική για τη Διαφορετικότητα, την Ισότητα και τη Συμπερίληψη, ο Κώδικας Δεοντολογίας Προμηθευτών, η Πολιτική περί Αποφυγής της Διαφθοράς και άλλων Συγκρούσεων Συμφερόντων, η Πολιτική κατά της Απάτης, η Πολιτική Ωφελημάτων, η Πολιτική περί Δωρεών, η Πολιτική περί Χορηγιών, η Πολιτική για τη Συμμόρφωση στο Δίκαιο του Ελεύθερου Ανταγωνισμού, η Πολιτική περί Μη Κατάχρησης Προνομιακών Πληροφοριών, η Πολιτική για την Πρόληψη και Καταπολέμηση της Βίας και της Παρενόχλησης στην Εργασία και οι Βασικές Αρχές Ψηφιακής Ηθικής στην Τεχνητή Νοημοσύνη, καθώς και η Πολιτική για την ανάθεση υπηρεσιών σε ενδιάμεσους και λομπίστες.
Η αδυναμία υιοθέτησης και εφαρμογής κατάλληλων και αποτελεσματικών μέτρων και διαδικασιών δύναται να οδηγήσει στην εμφάνιση περιστατικών παραβατικής συμπεριφοράς, όπως εκτέθηκαν ανωτέρω, τα οποία μπορούν να βλάψουν τα οικονομικά συμφέροντα και να πλήξουν τη φήμη του Ομίλου ΟΤΕ, κλονίζοντας ενδεχομένως, στη συνέχεια, την αφοσίωση και εμπιστοσύνη των εργαζομένων του καθώς και των λοιπών ενδιαφερόμενων μερών. Ως εκ τούτου, ο Όμιλος ΟΤΕ αναγνωρίζει τη διαφθορά, τη δωροδοκία, τις παραβιάσεις των ανθρωπίνων δικαιωμάτων, τα περιβαλλοντικά ζητήματα και τις αρχές της ψηφιακής ηθικής ως αναδυόμενο κίνδυνο, δεδομένης της υιοθέτησης εθνικών και διεθνών κανόνων σχετικά με τα εν λόγω θέματα καθώς και λόγω της αυστηροποίησης του σχετικού εθνικού και ευρωπαϊκού νομοθετικού και ρυθμιστικού πλαισίου. Κατά συνέπεια, έχει θεσπίσει αποτελεσματικές πολιτικές και διαδικασίες (όπως αναφέρθηκαν ανωτέρω) για την πρόληψη, τον εντοπισμό και τη διαχείριση των περιστατικών αυτών. Προς την κατεύθυνση αυτή, η δομή του Κώδικα Ανθρωπίνων Δικαιωμάτων βασίζεται στις απαιτήσεις του γερμανικού νόμου περί δέουσας επιμέλειας της αλυσίδας εφοδιασμού (LkSG - γερμανική νομοθεσία που ισχύει και για τον Όμιλο ΟΤΕ) και περιγράφει την εφαρμογή των διαδικασιών δέουσας επιμέλειας για τα ανθρώπινα δικαιώματα και το περιβάλλον.
Κρίσιμες Εταιρικές Συμβάσεις και Επιχειρηματική Ανθεκτικότητα
Οι εξελίξεις και οι συνεχόμενες τεχνολογικές αλλαγές έχουν προσδώσει έναν ακόμη πιο κρίσιμο ρόλο στις τηλεπικοινωνιακές υπηρεσίες για τις μικρές, μεσαίες και μεγάλες επιχειρήσεις (π.χ. υπηρεσίες cloud, κινητές και σταθερές τεχνολογίες και λύσεις). Η συγκεκριμένη αγορά απαιτεί από τους τηλεπικοινωνιακούς παρόχους υψηλότερο επίπεδο εξυπηρέτησης πελατών, προκειμένου να υποστηρίξουν αυτές τις προηγμένες και εξατομικευμένες λύσεις. Ο ανταγωνισμός επικεντρώνεται, κυρίως, σε καινοτόμες υπηρεσίες, ενώ εξαρτάται σε μεγάλο βαθμό από την ικανότητα να προσφέρει προϊόντα και υπηρεσίες έγκαιρα και με αξιόπιστο τρόπο.
Ο Όμιλος ΟΤΕ έχει ως στόχο να διασφαλίσει τη διατήρηση και βελτίωση των υφιστάμενων δικτύων και εγκαταστάσεων, την αναβάθμιση παλαιών συστημάτων και την προσαρμογή σε νέες τεχνολογίες, με τρόπο που να ελαχιστοποιεί τη διακοπή εργασιών και να συμβάλλει στην επιχειρηματική ανθεκτικότητα, ώστε να παρέχει στους πελάτες καινοτόμες και υψηλής ποιότητας υπηρεσίες. Επιπλέον, ο Όμιλος ΟΤΕ έχει υιοθετήσει και εφαρμόζει προληπτικά μέτρα και μέτρα διορθωτικού χαρακτήρα για την αντιμετώπιση και τον περιορισμό των σχετικών κινδύνων, προκειμένου να διασφαλισθεί η αδιάλειπτη παροχή εργασιών. Οποιαδήποτε αποτυχία στη συνεχή και αδιάλειπτη παροχή αυτών των σύνθετων υπηρεσιών υψηλής αξίας μπορεί να οδηγήσει σε μείωση των εσόδων και αύξηση του κόστους αποκατάστασης (π.χ. αποτυχίες στην παροχή υπηρεσιών ICT, διακοπές στο δίκτυο, αποτυχίες στις υποδομές και στα συστήματα πληροφορικής, κ.λπ.). Κάθε ένα από τα ανωτέρω θα μπορούσε να έχει αρνητικές επιπτώσεις τόσο στην εμπειρία και στην ικανοποίηση των πελατών, όσο και στη φήμη της Εταιρείας.
35
Ε. ΕΚΘΕΣΗ ΒΙΩΣΙΜΟΤΗΤΑΣ 2025
Γενικές Γνωστοποιήσεις
ESRS 2 – Γενικές Γνωστοποιήσεις
Περιβάλλον
Γνωστοποιήσεις σύμφωνα με το Άρθρο 8 του Κανονισμού (ΕΕ) 2020/852 (Κανονισμός για την Ταξινομ ία)
ESRS E1 – Κλιματική Αλλαγή
ESRS E5 – Χρήση Πόρων και Κυκλική Οικονομία
Κοινωνία
ESRS S1 – Ίδιο Εργατικό Δυναμικό
ESRS S2 – Εργαζόμενοι στην Αλυσίδα Αξίας
ESRS S4 – Καταναλωτές και Τελικοί Χρήστες
Διακυβέρνηση
ESRS G1 – Επιχειρηματική Συμπεριφορά
Θέμα ειδικό για την οντότητα – Κυβερνοασφάλεια
36
Γενικές Γνωστοποιήσεις
ESRS 2 – Γενικές Γνωστοποιήσεις
H βιώσιμη ανάπτυξη αποτελεί αναπόσπαστο στοιχείο της επιχειρηματικής στρατηγικής του ομίλου ΟΤΕ και οι αρχές βιώσιμης ανάπτυξης είναι ενσωματωμένες στη λειτουργία του.
O όμιλος ΟΤΕ παρουσιάζει τακτικά την πρόοδο του σε ετήσια βάση σύμφωνα με τις απαιτήσεις της οδηγίας της ΕΕ όσον αφορά την υποβολή εκθέσεων βιωσιμότητας από τις εταιρείες (csrd), καθώς και του νόμου 5164/2024 που την ενσωματώνει στην ελληνική έννομη τάξη.
H έκθεση βιωσιμότητας χωρίζεται στις ενότητες «Γενικές Γνωστοποιήσεις», «Περιβάλλον», «Κοινωνία» και «Διακυβέρνηση». Τα ακόλουθα θεματικά πρότυπα των Ευρωπαϊκών Προτύπων Υποβολής Εκθέσεων Βιωσιμότητας (ESRS) περιγράφουν την προσέγγιση της εταιρείας όσον αφορά τις κοινωνικές και περιβαλλοντικές επιπτώσεις, καθώς και τους κινδύνους και τις ευκαιρίες που εντοπίζονται σε ολόκληρη την αλυσίδα αξίας της:
•
E 1 – Κλιματική αλλαγή
•
E 5 – X ρήση πόρων και Κυκλική οικονομία
•
S1 – Ίδιο εργατικό δυναμικό
•
S2 – Εργαζόμενοι στην αλυσίδα αξίας
•
S4 – Καταναλωτές και τελικοί χρήστες
•
G1 – Επιχειρηματική Συμπεριφορά
•
Θέμα ειδικό για την οντότητα – Κυβερνοασφάλεια
Εκτός εάν ορίζεται διαφορετικά, όλες οι πληροφορίες της Έκθεσης Βιωσιμότητας ισχύουν για τον Όμιλο ΟΤΕ.
Ο ακόλουθος πίνακας παρουσιάζει τις γενικές απαιτήσεις δημοσιοποίησης του προτύπου «ESRS 2 – Γενικές Γνωστοποιήσεις».
Πίνακας ESRS κατά ESRS 2 IRO-2
1. Βάση για την κατάρτιση
ESRS 2 BP-1 – Γενική βάση για την κατάρτιση εκθέσεων βιωσιμότητας
Η παρούσα Έκθεση Βιωσιμότητας καταρτίστηκε σε ενοποιημένη βάση.
Ο όμιλος εταιρειών που περιλαμβάνεται στην ενοποιημένη έκθεση βιωσιμότητας περιλαμβάνει την ΟΤΕ Α.Ε. και τις θυγατρικές της και είναι ίδιος με των χρηματοοικονομικών καταστάσεων («Όμιλος ΟΤΕ»). Μετά την πώληση της Telekom
37
Romania Mobile Communications (TKRM), η εταιρεία ενοποιείται μόνο για την περίοδο που βρισκόταν υπό τον επιχειρησιακό έλεγχο του Ομίλου ΟΤΕ (1/1/2025 – 30/9/2025).
Η Έκθεση Βιωσιμότητας καλύπτει τόσο τις δραστηριότητες του Ομίλου ΟΤΕ όσο και την ανάντη και κατάντη αλυσίδα αξίας.
Κατά τη διαδικασία κατάρτισης, δεν χρησιμοποιήθηκε η δυνατότητα παράλειψης ορισμένων πληροφοριών σχετικά με την πνευματική ιδιοκτησία, την τεχνογνωσία ή τα αποτελέσματα της καινοτομίας.
Επίσης, δεν παραλείπονται πληροφορίες σχετικά με επικείμενες εξελίξεις ή θέματα υπό διαπραγμάτευση.
ESRS 2 BP-2 – Γνωστοποιήσεις σε σχέση με ειδικές περιστάσεις
Ο παρακάτω πίνακας παρέχει μια επισκόπηση των στοιχείων που προσδιορίστηκαν με βάση εκτιμήσεις και περιγράφει τη βάση για την κατάρτισή τους και το επίπεδο ακρίβειας που προκύπτει.
Περισσότερες πληροφορίες σχετικά με τον υπολογισμό των εκπομπών Πεδίου 3 είναι διαθέσιμες στην ενότητα «
ESRS E 1-
6
».
Ο παρακάτω πίνακας παρουσιάζει μια επισκόπηση των στοιχείων που υπόκεινται σε υψηλό βαθμό αβεβαιότητας μέτρησης. Αναφέρει επίσης τις πηγές αυτών των αβεβαιοτήτων μέτρησης.
Η ακόλουθη επισκόπηση παρουσιάζει τις πληροφορίες που ενσωματώνονται μέσω παραπομπής.

Γνωστοποιήσεις που ενσωματώνονται μέσω παραπομπής
Απαιτήσεις γνωστοποίησης/σημεία δεδομένων | Παραπομπή
ESRS 2 GOV-5 Διαχείριση κινδύνων και εσωτερικοί έλεγχοι σχετικά με την υποβολή εκθέσεων βιωσιμότητας (§36 a,b,c,d) | Δήλωση Εταιρικής Διακυβέρνησης – Σύστημα Εσωτερικού Ελέγχου

2. Διακυβέρνηση
ESRS 2 GOV-1 – Ο ρόλος των διοικητικών, διαχειριστικών και εποπτικών οργάνων
Το Διοικητικό Συμβούλιο, υπό την ιδιότητά του ως ανώτατο διοικητικό όργανο της Εταιρείας, καθορίζει τη στρατηγική και την πολιτική ανάπτυξής της. Τα εκτελεστικά μέλη του Διοικητικού Συμβουλίου είναι υπεύθυνα για την εφαρμογή της στο
38
πλαίσιο της ισχύουσας νομοθεσίας, ενώ τοπικές αποκλίσεις είναι και παραμένουν πιθανές στις εταιρείες του Ομίλου που βρίσκονται σε ξένη δικαιοδοσία. Στο βαθμό που είναι νομικά εφικτό, καθιερώνεται στρατηγική ομοιομορφία, για παράδειγμα με τον καθορισμό ελάχιστων προτύπων σε κατευθυντήριες γραμμές σε επίπεδο Ομίλου, όπως ο Κώδικας Δεοντολογίας και ο Κώδικας Ανθρωπίνων Δικαιωμάτων. Τα μη εκτελεστικά μέλη του Διοικητικού Συμβουλίου εποπτεύουν τη διοίκηση των εκτελεστικών μελών και τα συμβουλεύουν. Το Διοικητικό Συμβούλιο έχει αναθέσει στον Διευθύνοντα Σύμβουλο να διασφαλίσει τη δέσμευση του Ομίλου για τη βιωσιμότητα.
Στην Εταιρεία λειτουργούν δύο Επιτροπές του Διοικητικού Συμβουλίου, τα μέλη των οποίων είναι αποκλειστικά μέλη του. Πρόκειται για την Επιτροπή Ελέγχου, η οποία υποστηρίζει το Διοικητικό Συμβούλιο κυρίως στο έργο του για τη διασφάλιση της επαρκούς και αποτελεσματικής λειτουργίας του Συστήματος Εσωτερικού Ελέγχου της Εταιρείας, και την Επιτροπή Αποδοχών & Υποψηφιοτήτων. Περισσότερες πληροφορίες σχετικά με αυτές υπάρχουν διαθέσιμες στη
Δήλωση Εταιρικής
Διακυβέρνησης
.
Με απόφαση του Προέδρου του Διοικητικού Συμβουλίου και Διευθύνοντος Συμβούλου, συγκροτήθηκε και λειτουργεί το Συμβούλιο Διεύθυνσης Ομίλου ΟΤΕ με πρωταρχική αποστολή του τον συντονισμό και τη διασφάλιση της αναγκαίας συνοχής στην Εταιρεία και τις συνδεδεμένες με αυτήν εταιρείες, την επίλυση ουσιωδών ζητημάτων που αφορούν την τρέχουσα διοίκηση και την εξέταση και λήψη απόφασης για κάθε άλλο θέμα που ανατίθεται στο Συμβούλιο είτε από το Διοικητικό Συμβούλιο είτε από τον Διευθύνοντα Σύμβουλο της Εταιρείας. Στο Συμβούλιο Διεύθυνσης Ομίλου ΟΤΕ συμμετέχει ο Chief of Corporate Communications, Sustainability & Channel Productions Ομίλου ΟΤΕ, ο οποίος είναι υπεύθυνος για το σχεδιασμό της στρατηγικής βιώσιμης ανάπτυξης του Ομίλου.
Το Διοικητικό Συμβούλιο του ΟΤΕ, στις 31 Δεκεμβρίου 2025, απαρτιζόταν από δέκα (10) μέλη, δύο (2) εκτελεστικά και οκτώ (8) μη εκτελεστικά, εκ των οποίων τα τρία (3) ήταν ανεξάρτητα. Επιπλέον, από τα δέκα (10) μέλη του Διοικητικού Συμβουλίου του ΟΤΕ, έξι (6) ήταν άνδρες και τέσσερις (4) γυναίκες.
Το Συμβούλιο Διεύθυνσης Ομίλου ΟΤΕ, στις 31 Δεκεμβρίου 2025, απαρτιζόταν από 11 μέλη, εκ των οποίων το 1 ήταν γυναίκα.
Στην Ελλάδα, δεν υπάρχει νομοθετική βάση για την εκπροσώπηση των εργαζομένων στα διοικητικά συμβούλια των ιδιωτικών εταιρειών. Ωστόσο, οι συνδικαλιστικές οργανώσεις έχουν δικαιώματα συν-διαμόρφωσης του πλαισίου. Για οποιαδήποτε σημαντική μεταβολή στη λειτουργία τους (π.χ. αναδιοργάνωση, εξωτερική ανάθεση λειτουργίας, διακοπή εργασιών, επεκτάσεις, εξαγορές, πώληση του συνόλου ή μέρους της εταιρείας ή συγχωνεύσεις), οι εταιρείες του Ομίλου ΟΤΕ ενημερώνουν ή διαβουλεύονται με τις πλέον αντιπροσωπευτικές συνδικαλιστικές οργανώσεις κατά περίπτωση, εφαρμόζοντας κάθε φορά το ισχύον νομοθετικό πλαίσιο.
Τα μέλη του Διοικητικού Συμβουλίου διαθέτουν τη σχετική εμπειρία ώστε να είναι σε θέση να εκτελούν τα καθήκοντά τους. Συλλογικά, το Διοικητικό Συμβούλιο διαθέτει πολυετή εμπειρία στους τομείς των τηλεπικοινωνιών, της τεχνολογίας, της καινοτομίας, της χρηματοδότησης, της ψηφιοποίησης, της διαχείρισης προσωπικού, της νομικής και της κανονιστικής συμμόρφωσης. Συγκεκριμένα, τα μέλη της Επιτροπής Ελέγχου στο σύνολό τους διαθέτουν επαρκή γνώση στον τομέα των ηλεκτρονικών επικοινωνιών, στον οποίο δραστηριοποιείται κυρίως η Εταιρεία, ενώ τουλάχιστον ένα μέλος έχει επίσης αποδεδειγμένη γνώση και εμπειρία στη λογιστική/ελεγκτική και είναι πάντοτε παρόν στις συνεδριάσεις της Επιτροπής που αφορούν στην έγκριση των χρηματοοικονομικών καταστάσεων. Η γνώση του Διοικητικού Συμβουλίου σχετικά με τη βιωσιμότητα διασφαλίζεται από τη συλλογική γνώση του, καθώς η σχετική γνώση αποτελεί μέρος των παραμέτρων που ορίζονται στην Πολιτική Καταλληλότητας των Μελών του Διοικητικού Συμβουλίου του ΟΤΕ. Σε συνδυασμό με την προληπτική επιδίωξη ουσιαστικών πρωτοβουλιών εκπαίδευσης και ανάπτυξης για τις αντίστοιχες αρμοδιότητές τους, τα μέλη του Διοικητικού Συμβουλίου λαμβάνουν υποστήριξη από τον ΟΤΕ μέσω της διευκόλυνσης δομημένων εκπαιδευτικών προγραμμάτων. Ο ΟΤΕ έχει επίσης υιοθετήσει Πολιτική Εκπαίδευσης για τα μέλη του Διοικητικού Συμβουλίου, τα βασικά διοικητικά στελέχη, καθώς και τα υπόλοιπα στελέχη της ΟΤΕ Α.Ε., ιδίως εκείνα που ασχολούνται με τον εσωτερικό έλεγχο, τη διαχείριση κινδύνων, την κανονιστική συμμόρφωση και τα πληροφοριακά συστήματα. Οι δεξιότητες του Διοικητικού Συμβουλίου που σχετίζονται με τη βιωσιμότητα είναι ζωτικής σημασίας για την κατανόηση των ουσιωδών επιπτώσεων των λειτουργιών, των προϊόντων και των υπηρεσιών του Ομίλου στο περιβάλλον και την κοινωνία. Επιπλέον, επιτρέπουν στο Διοικητικό Συμβούλιο να διαχειρίζεται καλύτερα τους κινδύνους και τις ευκαιρίες ESG καθ' όλη τη διάρκεια της ανάπτυξης της επιχειρηματικής στρατηγικής του.
Τα αναλυτικά βιογραφικά σημειώματα των μελών του Διοικητικού Συμβουλίου και των ανώτατων διευθυντικών στελεχών, παρουσιάζονται στη
Δήλωση Εταιρικής Διακυβέρνησης
.
39
Πολυμορφία των μελών των διοικητικών, διαχειριστικών και εποπτικών οργάνων

Ποσοστό γυναικών | Σε % (31.12.2025)
… Μελών του Διοικητικού Συμβουλίου της ΟΤΕ Α.Ε. | 40%
… Μελών του Συμβουλίου Διεύθυνσης της ΟΤΕ Α.Ε. | 9%

Στις 31 Δεκεμβρίου 2025, το 30% των μελών του Διοικητικού Συμβουλίου του ΟΤΕ ήταν ανεξάρτητα σύμφωνα με τον Ελληνικό Κώδικα Εταιρικής Διακυβέρνησης και τον νόμο.
Η δομή διακυβέρνησης, μέσω της οποίας τα θέματα βιωσιμότητας ενσωματώνονται στις βασικές επιχειρηματικές διαδικασίες, αποτυπώνεται στην ισχύουσα Πολιτική Βιώσιμης Ανάπτυξης Ομίλου ΟΤΕ.
Το Διοικητικό Συμβούλιο (Δ.Σ.) του ΟΤΕ εκπροσωπεί τα συμφέροντα του ΟΤΕ σε θέματα βιώσιμης ανάπτυξης που αφορούν ολόκληρο τον Όμιλο και είναι υπεύθυνο για την εποπτεία των σχετικών επιδόσεών του. Συγκεκριμένα, μεταξύ άλλων, το Δ.Σ. εγκρίνει τη στρατηγική, τις πολιτικές και τις σημαντικές στρατηγικές δράσεις βιώσιμης ανάπτυξης, παρακολουθεί τις επιδόσεις βιωσιμότητας/ESG του Ομίλου και τη σχετική διαχείριση κινδύνων, προσδιορίζει τα ενδιαφερόμενα μέρη του Ομίλου, ανάλογα με τα χαρακτηριστικά και τη στρατηγική του, και κατανοεί τα συλλογικά τους συμφέροντα και τον τρόπο με τον οποίο αλληλεπιδρούν με τη στρατηγική του. Επιπλέον, δεσμεύει και παρακολουθεί την εκτελεστική διοίκηση σε θέματα που αφορούν τις νέες τεχνολογίες και τα περιβαλλοντικά θέματα. Το ΔΣ εγκρίνει την ετήσια Έκθεση Βιωσιμότητας και ενημερώνεται τακτικά για θέματα βιωσιμότητας. Ενδεικτικά, το 2025 το Δ.Σ. ενημερώθηκε για τη στρατηγική, τις προτεραιότητες, τις δεσμεύσεις, τις επιδόσεις, τις στρατηγικές δράσεις, καθώς και σημαντικές τρέχουσες και μελλοντικές απαιτήσεις. Όλα τα παραπάνω, μαζί με τις υπόλοιπες διατάξεις της Πολιτικής Βιώσιμης Ανάπτυξης, συμβάλλουν και στην κατανόηση των προτεραιοτήτων και προσδοκιών των ενδιαφερόμενων μερών, ώστε να λαμβάνονται υπόψη από το Δ.Σ. κατά τη συζήτηση και λήψη σχετικών αποφάσεων.
Το Δ.Σ. έχει αναθέσει στον Πρόεδρο και Διευθύνοντα Σύμβουλο, το ανώτατο εκτελεστικό όργανο του Ομίλου, να διασφαλίσει τη δέσμευση του Ομίλου για βιωσιμότητα. Ο Διευθύνων Σύμβουλος του ΟΤΕ εισηγείται στο Δ.Σ. τη στρατηγική βιώσιμης ανάπτυξης του Ομίλου και τις τροποποιήσεις της, προτείνει πολιτικές βιώσιμης ανάπτυξης σε επίπεδο Ομίλου ως ανταπόκριση σε σημαντικά ζητήματα βιωσιμότητας/ESG και σημαντικές στρατηγικές δράσεις. Επιπλέον, εισηγείται στο Δ.Σ. προς έγκριση το περιεχόμενο δημόσια διαθέσιμων εκθέσεων βιωσιμότητας- όπου απαιτείται και επιβλέπει την υλοποίηση της στρατηγικής και των επιδόσεων βιωσιμότητας του Ομίλου και ενημερώνει σχετικά το Δ.Σ.
Ο Chief of Corporate Communications, Sustainability & Channel Productions Ομίλου ΟΤΕ σχεδιάζει και συμβάλλει στην υλοποίηση και περαιτέρω ανάπτυξη της στρατηγικής βιώσιμης ανάπτυξης και της περιβαλλοντικής στρατηγικής του Ομίλου ΟΤΕ. Αναπτύσσει και εφαρμόζει μέτρα για την ενσωμάτωση της βιωσιμότητας/ESG στην επιχειρηματική στρατηγική, τις διαδικασίες και τις δραστηριότητες του Ομίλου, καθώς και συνεργάζεται με τα αρμόδια στελέχη για την αποτελεσματική εφαρμογή της στρατηγικής βιώσιμης ανάπτυξης και την ενσωμάτωση κριτηρίων ESG στη λειτουργία και τις δραστηριότητες του Ομίλου. Συμβάλλει στον εντοπισμό ουσιωδών θεμάτων βιωσιμότητας, καθώς και συνεργάζεται και ενημερώνει τα αρμόδια στελέχη του ΟΤΕ και, κατά περίπτωση, τα στελέχη συνδεδεμένων εταιρειών του Ομίλου για ουσιώδη θέματα και επιδόσεις βιωσιμότητας.
Τα Στελέχη του Ομίλου ενσωματώνουν τη βιωσιμότητα και τα κριτήρια ESG στους τομείς ευθύνης τους και οι θυγατρικές του Ομίλου ΟΤΕ ενσωματώνουν κριτήρια βιώσιμης ανάπτυξης και ESG στην επιχειρηματική στρατηγική, τις λειτουργίες και τις δραστηριότητές τους. Υλοποιούν τη στρατηγική βιώσιμης ανάπτυξης του Ομίλου ΟΤΕ, τηρούν τα σχετικά πρότυπα και πληρούν τις απαιτήσεις και τους στόχους βιωσιμότητας/ESG του Ομίλου, στο επιμέρους εταιρικό επίπεδο.
Ο Όμιλος ΟΤΕ έχει αναπτύξει και εφαρμόζει Σύστημα Διαχείρισης Εταιρικών Κινδύνων που υποστηρίζει τη Διοίκηση στη λήψη στρατηγικών αποφάσεων, μέσω του εντοπισμού, της αξιολόγησης, της επικοινωνίας και της διαχείρισης των εταιρικών κινδύνων, συμπεριλαμβανομένων όλων των στρατηγικών, λειτουργικών μέτρων παρακολούθησης μετριασμού που χρησιμοποιούνται στη διαχείριση κινδύνων. Πρωταρχική αποστολή της Επιτροπής Κανονιστικής Συμμόρφωσης, Εταιρικών Κινδύνων και Εταιρικής Διακυβέρνησης Ομίλου ΟΤΕ είναι, μεταξύ άλλων, η υποστήριξη, ο έλεγχος και η παρακολούθηση της εφαρμογής του Συστήματος Διαχείρισης Κινδύνων και των θεμάτων Εταιρικής Διακυβέρνησης σε επίπεδο Ομίλου ΟΤΕ. Περισσότερες πληροφορίες είναι διαθέσιμες στην ενότητα
Επιτροπή Κανονιστικής Συμμόρφωσης, Εταιρικών Κινδύνων και
Εταιρικής Διακυβέρνησης Ομίλου ΟΤΕ
.
Η επιχειρησιακή μονάδα Compliance & Enterprise Risk Management Ομίλου ΟΤΕ υποβάλλει τουλάχιστον τέσσερις (4) φορές το χρόνο ή ad hoc όταν κρίνεται αναγκαίο, την Έκθεση Διαχείρισης Εταιρικών Κινδύνων Ομίλου ΟΤΕ στην Επιτροπή Κανονιστικής Συμμόρφωσης, Εταιρικών Κινδύνων και Εταιρικής Διακυβέρνησης Ομίλου ΟΤΕ για έλεγχο και στη συνέχεια υποβάλλεται στα αρμόδια εταιρικά όργανα, ήτοι στην Επιτροπή Ελέγχου του ΟΤΕ και στο Διοικητικό Συμβούλιο του ΟΤΕ.
40
Ο Όμιλος ΟΤΕ υιοθετεί και εφαρμόζει Σύστημα Εταιρικής Διακυβέρνησης, σύμφωνα με τις διατάξεις της κείμενης νομοθεσίας, λαμβάνοντας υπόψη το μέγεθος, τη φύση, το εύρος και την πολυπλοκότητα των δραστηριοτήτων του. Μεταξύ των άλλων στοιχείων που περιλαμβάνονται στο Σύστημα Εταιρικής Διακυβέρνησης είναι ένα επαρκές και αποτελεσματικό Σύστημα Εσωτερικού Ελέγχου. Για περισσότερες πληροφορίες, ανατρέξτε στην ενότητα
Σύστημα Εσωτερικού Ελέγχου
.
Το Διοικητικό Συμβούλιο εποπτεύει τον καθορισμό στόχων σε σχέση με ουσιώδεις επιπτώσεις, κινδύνους και ευκαιρίες και την πρόοδο που σημειώνεται προς την επίτευξη των στόχων αυτών. Η επιχειρησιακή μονάδα του Chief of Corporate Communications, Sustainability & Channel Produ ctions ενημερώνει το Διοικητικό Συμβούλιο τακτικά για την εξέλιξή τους.
ESRS 2 GOV-2 – Πληροφορίες που λαμβάνουν και θέματα βιωσιμότητας που εξετάζουν τα διοικητικά, διαχειριστικά και
εποπτικά όργανα της επιχείρησης
Το Διοικητικό Συμβούλιο έχει αναθέσει στον Διευθύνοντα Σύμβουλο να διασφαλίσει τη δέσμευση του Ομίλου για βιωσιμότητα. Το Δ.Σ. ενημερώνεται τακτικά για θέματα βιωσιμότητας. Συγκεκριμένα, ενημερώνεται σε τριμηνιαία και ετήσια βάση για την πορεία των δεσμεύσεων βιώσιμης ανάπτυξης του Ομίλου, καθώς επίσης το 2025 ενημερώθηκε για τη στρατηγική, τις δεσμεύσεις, τις επιδόσεις και τις βασικές δράσεις βιώσιμης ανάπτυξης του Ομίλου.
Το Διοικητικό Συμβούλιο και οι αντίστοιχες διοικητικές ομάδες των εταιρειών του Ομίλου είναι υπεύθυνοι για την εκτέλεση και τη συμμόρφωση με τις διαδικασίες δέουσας επιμέλειας. Η τακτική και/ή σχετιζόμενη με γεγονότα εσωτερική υποβολή εκθέσεων/αναφορών σχετικά με τα ανθρώπινα δικαιώματα και τα αποτελέσματα που σχετίζονται με το περιβάλλον στα όργανα λήψης αποφάσεων (π.χ. Διοίκηση) έχει ως στόχο να διασφαλίσει ότι μπορούν πάντα να λαμβάνονται τεκμηριωμένες αποφάσεις.
Το Διοικητικό Συμβούλιο και το Συμβούλιο Διεύθυνσης λαμβάνουν υπόψη τις ουσιώδεις επιπτώσεις, τους κινδύνους και τις ευκαιρίες κατά την παρακολούθηση της στρατηγικής, των αποφάσεων της εταιρείας σχετικά με σημαντικές συναλλαγές και των διαδικασιών διαχείρισης κινδύνων- σε ευθυγράμμιση με την κεντρική διαχείριση κινδύνων του Ομίλου DT. Συμβιβασμοί σε σχέση με τις επιπτώσεις, τους κινδύνους και τις ευκαιρίες γίνονται μόνο εφόσον δεν αντίκεινται στον νόμο και τηρούνται όλοι οι σχετικοί κώδικες και στόχοι βιωσιμότητας. Σε περίπτωση αποκλίσεων από τη στρατηγική, αυτό θα αναφέρεται και εφαρμόζονται κατάλληλα μέτρα μετριασμού.
Το Διοικητικό Συμβούλιο ενημερώνεται τακτικά για τις ουσιώδεις επιπτώσεις, κινδύνους και ευκαιρίες. Μια λίστα των ουσιωδών επιπτώσεων, κινδύνων και ευκαιριών είναι διαθέσιμη στις απαιτήσεις δημοσίευσης για το SBM-3 στα σχετικά θεματικά πρότυπα.
ESRS 2 GOV-3 – Ενσωμάτωση των επιδόσεων που σχετίζονται με τη βιωσιμότητα στα συστήματα παροχής κινήτρων
Μακροχρόνιο Πρόγραμμα Κινήτρων: Προκειμένου να υπογραμμιστεί η μεγάλη σημασία της ικανοποίησης των πελατών και της ικανοποίησης των εργαζομένων για την επιτυχία της εταιρείας, καθορίζονται κίνητρα για τα εκτελεστικά μέλη του Διοικητικού Συμβουλίου και άλλα ανώτατα διοικητικά στελέχη μέσω μακροπρόθεσμων μεταβλητών αποδοχών στην Πολιτική Αποδοχών για τα μέλη του Διοικητικού Συμβουλίου και στην Πολιτική Αμοιβών Στελεχών Εταιριών Ομίλου ΟΤΕ. Ως δύο από τις τέσσερις σχετικές εξίσου σταθμισμένες παραμέτρους-στόχους, αυτά τα βασικά αριθμητικά στοιχεία περιλαμβάνονται στο μακροπρόθεσμο σχέδιο κινήτρων. Με αυτόν τον τρόπο, τα μέλη του Διοικητικού Συμβουλίου και άλλα ανώτατα διοικητικά στελέχη συμμετέχουν στην ανάπτυξη της ικανοποίησης των πελατών και των εργαζομένων. Κάθε παράμετρος στόχου μακροπρόθεσμης μεταβλητής αμοιβής αποτιμάται σε 25%.
Βραχυπρόθεσμο Κίνητρο: Ως μέρος των στρατηγικών στόχων, η ικανοποίηση των πελατών και η ικανοποίηση των εργαζομένων αποτελούν επίσης συνιστώσες του μεταβλητού μέρους της ετήσιας αμοιβής των εκτελεστικών μελών του Διοικητικού Συμβουλίου και άλλων ανώτατων διοικητικών στελεχών. Προωθώντας περαιτέρω τη βιωσιμότητα ως βασική επιχειρηματική προτεραιότητα και ενσωματώνοντάς την στην επιχειρηματική στρατηγική του Ομίλου ΟΤΕ, οι στόχοι ESG τίθενται από το 2022 ως συνιστώσα απόδοσης των αμοιβών των εκτελεστικών μελών του Διοικητικού Συμβουλίου και άλλων ανώτατων διοικητικών στελεχών. Συγκεκριμένα, οι στόχοι που σχετίζονται με το κλίμα (π.χ. κατανάλωση ενέργειας και μείωση εκπομπών CO 2) αποτελούν συνιστώσες του μεταβλητού μέρους της ετήσιας αποζημίωσης, δίνοντας πρόσθετη προτεραιότητα στις προσπάθειες του Ομίλου για τον μετριασμό της κλιματικής αλλαγής. Οι μη χρηματοοικονομικοί δείκτες επιδόσεων «Ικανοποίηση εργαζομένων (pts)», «Βελτίωση TRIM (%)», «Μείωση εκπομπών CO 2 (ktCO 2 e)» και «Μείωση κατανάλωσης ενέργειας (GWh)» αποτελούν συνιστώσες των βραχυπρόθεσμων κινήτρων στην πολιτική αποδοχών. Οι στρατηγικοί στόχοι αποτελούν το 40% του συνολικού ποσού-στόχου. Υπάρχουν τέσσερις στρατηγικοί στόχοι και ο καθένας αποτιμάται στο 25%. Ο δείκτης «Ανώτερη εμπειρία πελάτη και καλύτερο μέρος για εργασία» αποτιμάται στο 25% του συνολικού βάρους των στρατηγικών στόχων και αποτελείται από τους δείκτες απόδοσης «Ικανοποίηση εργαζομένων (pts)»
41
και «Βελτίωση TRIM (%)», καθένας από τους οποίους αποτιμάται σε 12,5%. Οι στόχοι ESG αποτελούν το 20% του συνολικού ποσού στόχου. Υπάρχουν δύο στόχοι ESG («Μείωση εκπομπών CO 2 (ktCO 2 e)» και «Μείωση κατανάλωσης ενέργειας (GWh)») και ο καθένας αποτιμάται στο 50%.
Η Επιτροπή Αποδοχών και Υποψηφιοτήτων υποβάλλει προτάσεις στο Διοικητικό Συμβούλιο σχετικά με την Πολιτική Αποδοχών για τα μέλη του Διοικητικού Συμβουλίου, η οποία κατόπιν εισήγησής του υποβάλλεται προς έγκριση στη Γενική Συνέλευση. Η δομή των αμοιβών για τα υπόλοιπα ανώτατα διοικητικά στελέχη υποβάλλεται από την Επιτροπή Αποδοχών και Υποψηφιοτήτων προς έγκριση στο Διοικητικό Συμβούλιο. Η δομή των αμοιβών επανεξετάζεται τακτικά από την Επιτροπή Αποδοχών και Υποψηφιοτήτων.
ESRS 2 GOV-4 – Δήλωση σχετικά με τη δέουσα επιμέλεια
Εφαρμογή των κύριων πτυχών και σταδίων της διαδικασίας δέουσας επιμέλειας στην Έκθεση Βιωσιμότητας:

Βασικά στοιχεία της δέουσας επιμέλειας | Ενότητα στην Έκθεση Βιωσιμότητας
Ενσωμάτωση της δέουσας επιμέλειας στη διακυβέρνηση, τη στρατηγική και το επιχειρηματικό μοντέλο | ESRS 2 GOV-2 – Πληροφορίες που λαμβάνουν και θέματα βιωσιμότητας που εξετάζουν τα διοικητικά, διαχειριστικά και εποπτικά όργανα της επιχείρησης, ESRS 2 GOV-3 – Ενσωμάτωση των επιδόσεων που σχετίζονται με τη βιωσιμότητα σε συστήματα παροχής κινήτρων και ESRS 2 SBM-3 – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το επιχειρηματικό μοντέλο.
Συνεργασία με τα επηρεαζόμενα ενδιαφερόμενα μέρη σε όλα τα βασικά στάδια της δέουσας επιμέλειας | ESRS 2 GOV-2 – Πληροφορίες που λαμβάνουν και θέματα βιωσιμότητας που εξετάζουν τα διοικητικά, διαχειριστικά και εποπτικά όργανα της επιχείρησης, ESRS 2 SBM-2 – Συμφέροντα και απόψεις των ενδιαφερόμενων μερών, ESRS IRO-1 – Περιγραφή των διαδικασιών για τον εντοπισμό και την αξιολόγηση ουσιωδών επιπτώσεων, κινδύνων και ευκαιριών, ESRS E1-2 – Πολιτικές σχετικά με τον μετριασμό της κλιματικής αλλαγής και την προσαρμογή σε αυτή, ESRS E5-1 – Πολιτικές που σχετίζονται με τη χρήση των πόρων και την κυκλική οικονομία, ESRS S1-1 – Πολιτικές που σχετίζονται με το ίδιο εργατικό δυναμικό, ESRS S2-1 – Πολιτικές που σχετίζονται με τους εργαζομένους στην αλυσίδα αξίας, ESRS S4-1 – Πολιτικές που σχετίζονται με τους καταναλωτές και τους τελικούς χρήστες, ESRS G1-1 – Πολιτικές επιχειρηματικής συμπεριφοράς και επιχειρηματική κουλτούρα.
Προσδιορισμός και εκτίμηση των δυσμενών επιπτώσεων | ESRS 2 IRO-1: Περιγραφή των διαδικασιών για τον εντοπισμό και την αξιολόγηση ουσιωδών επιπτώσεων, κινδύνων και ευκαιριών και ESRS 2 SBM-3: Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το επιχειρηματικό μοντέλο.
Λήψη μέτρων για την αντιμετώπιση αυτών των δυσμενών επιπτώσεων | ESRS E1-3 – Δράσεις και πόροι που σχετίζονται με τις πολιτικές για την κλιματική αλλαγή, ESRS E5-2 – Δράσεις και πόροι που σχετίζονται με τη χρήση των πόρων και την κυκλική οικονομία, ESRS S1-4 – Ανάληψη δράσης σχετικά με τις ουσιώδεις επιπτώσεις στο ίδιο εργατικό δυναμικό και προσεγγίσεις για τον μετριασμό των ουσιωδών κινδύνων και την αξιοποίηση ουσιωδών ευκαιριών που σχετίζονται με το ίδιο εργατικό δυναμικό, και αποτελεσματικότητα αυτών των δράσεων, ESRS S2-4 – Ανάληψη δράσης σχετικά με τις ουσιώδεις επιπτώσεις στους εργαζόμενους στην αλυσίδα αξίας και προσεγγίσεις για τη διαχείριση ουσιωδών κινδύνων και την επιδίωξη ουσιωδών ευκαιριών που σχετίζονται με τους εργαζόμενους στην αλυσίδα αξίας και την αποτελεσματικότητα αυτών των δράσεων, ESRS S4-4 – Ανάληψη δράσης σχετικά με τις ουσιώδεις επιπτώσεις στους καταναλωτές και τους τελικούς χρήστες και προσεγγίσεις για τη διαχείριση των ουσιωδών κινδύνων και την αξιοποίηση ουσιωδών ευκαιριών σε σχέση με τους καταναλωτές και τους τελικούς χρήστες και αποτελεσματικότητα αυτών των δράσεων, ESRS G1-3 – Πρόληψη και εντοπισμός διαφθοράς και δωροδοκίας.
Παρακολούθηση και κοινοποίηση της αποτελεσματικότητας των προσπαθειών αυτών | Στόχοι ESRS E1-4 – Στόχοι σχετικά με τον μετριασμό της κλιματικής αλλαγής και την προσαρμογή σε αυτή, ESRS E5-3 – Στόχοι που σχετίζονται με τη χρήση των πόρων και την κυκλική οικονομία, ESRS S1-5 – Στόχοι που σχετίζονται με τη διαχείριση ουσιωδών αρνητικών επιπτώσεων, την προώθηση θετικών επιπτώσεων και τη διαχείριση ουσιωδών κινδύνων και ευκαιριών, ESRS S2-5 – Στόχοι που σχετίζονται με τη διαχείριση ουσιωδών αρνητικών επιπτώσεων, την προώθηση θετικών επιπτώσεων και τη διαχείριση ουσιωδών κινδύνων και ευκαιριών, ESRS S4-5 – Στόχοι που σχετίζονται με τη διαχείριση ουσιωδών αρνητικών επιπτώσεων, την προώθηση θετικών επιπτώσεων και τη διαχείριση ουσιωδών κινδύνων και ευκαιριών. Δείκτες Μέτρησης ESRS E1-5 – Κατανάλωση και μείγμα ενέργειας, ESRS E1-6 – Μεικτές εκπομπές πεδίων εφαρμογής 1, 2, 3 και συνολικές εκπομπές αερίων του θερμοκηπίου, ESRS E1-7 – Απορροφήσεις αερίων του θερμοκηπίου και έργα μετριασμού των αερίων του θερμοκηπίου που χρηματοδοτούνται μέσω πιστωτικών μορίων άνθρακα, ESRS E1-8 – Εσωτερική τιμολόγηση άνθρακα, ESRS E5-4 – Εισροές πόρων, ESRS E5-5 – Εκροές πόρων, ESRS S1-6 – Χαρακτηριστικά των εργαζομένων της επιχείρησης, ESRS S1-9 – Δείκτες μέτρησης διαφορετικότητας, ESRS S1-14 – Δείκτες μέτρησης υγείας και ασφάλειας, ESRS S1-16 – Δείκτες μέτρησης αποδοχών (μισθολογικό χάσμα και συνολικές αποδοχές), ESRS G1-4 – Περιστατικά διαφθοράς ή δωροδοκίας.

42
ESRS 2 GOV-5 – Διαχείριση κινδύνων και εσωτερικοί έλεγχοι σχετικά με την υποβολ ή εκθέσεων βιωσιμότητας
Στον Όμιλο ΟΤΕ, η Αξιολόγηση Κινδύνων είναι μια δομημένη διαδικασία για τον εντοπισμό, την ανάλυση, την αξιολόγηση και τη διαχείριση των εταιρικών κινδύνων, προκειμένου να διασφαλιστεί η καλύτερη λήψη τεκμηριωμένων αποφάσεων από τα αρμόδια όργανα της εταιρείας, καθώς και να αναπτυχθούν τα κατάλληλα μέτρα μετριασμού για την αντιμετώπιση αυτών των κινδύνων και την παρακολούθηση τηςεφαρμογής των σχετικών μέτρων. Οι πληροφορίες σχετικά με τη διαχείριση κινδύνων και τους εσωτερικούς μηχανισμούς ελέγχου της υποβολής εκθέσεων βιωσιμότητας είναι μέρος του Συστήματος Εταιρικής Διακυβέρνησης του Ομίλου ΟΤΕ. Λεπτομερέστερη περιγραφή μπορεί να βρεθεί στην ενότητα
Σύστημα
Εσωτερικού Ελέγχου
. Στο πλαίσιο αυτό, εφαρμόζεται κοινή μεθοδολογία αξιολόγησης κινδύνων σε όλους τους κινδύνους
που σχετίζονται με ESG, συμπεριλαμβανομένων των κινδύνων που σχετίζονται με τη διαδικασία υποβολής εκθέσεων βιωσιμότητας. Κατά το υπό εξέταση έτος, δεν εντοπίστηκαν κίνδυνοι σε σχέση με τη διαδικασία υποβολής εκθέσεων βιωσιμότητας.
3. Στρατηγική
ESRS 2 SBM-1 – Στρατηγική, επιχειρηματικό μοντέλο και αλυσίδα αξίας
Κατά τη διάρκεια της περιόδου αναφοράς, η γενική στρατηγική του ΟΤΕ επικεντρώθηκε στην τεχνολογική υπεροχή και τον ψηφιακό μετασχηματισμό. Ο Όμιλος συνέχισε να ηγείται στην ελληνική αγορά με βασικές υπηρεσίες όπως σταθερές τηλεπικοινωνίες, υπηρεσίες κινητής τηλεφωνίας μέσω του σήματος COSMOTE, ευρυζωνικές συνδέσεις υψηλών ταχυτήτων μέσω του διευρυνόμενου δικτύου οπτικών ινών μέχρι το σπίτι (FTTH) και υπηρεσίες συνδρομητικής τηλεόρασης μέσω της COSMOTE TV. Ο ΟΤΕ παρείχε επίσης ολοκληρωμένες λύσεις ICT στον δημόσιο και ιδιωτικό τομέα, συμπεριλαμβανομένων υπηρεσιών cloud, IoT, κυβερνοασφάλειας και έργων έξυπνων πόλεων, βοηθώντας τους πελάτες να ψηφιακοποιήσουν τις λειτουργίες τους και να βελτιώσουν την αποτελεσματικότητά τους. Επιπλέον, ο ΟΤΕ επεκτάθηκε σε νέες ψηφιακές αγορές με προσφορές όπως το COSMOTE Insurance, η υπηρεσία e-commerce food delivery BOX και το ψηφιακό πορτοφόλι COSMOTE Payments.
Οι συνεχείς επενδύσεις του ΟΤΕ στις υποδομές FTTH και 5G όχι μόνο στήριξαν την τεχνολογική και ηγετική του θέση στην αγορά, αλλά και προώθησαν τους στόχους βιώσιμης ανάπτυξης μειώνοντας την κατανάλωση ενέργειας και προωθώντας την ψηφιακή ένταξη. Οι προσπάθειες αυτές αναδεικνύουν την προληπτική προσέγγιση του ΟΤΕ όσον αφορά την προσαρμογή στις τάσεις της αγοράς, διατηρώντας παράλληλα τη βασική εστίασή του στη βιωσιμότητα και την καινοτομία.
Αριθμός απασχολουμένων ανά γεωγραφική περιοχή:
Στόχοι βιωσιμότητας:
43
Στον παρακάτω πίνακα παρουσιάζεται η αξιολόγηση των σημαντικότερων προϊόντων και υπηρεσιών, καθώς και σημαντικών αγορών και ομάδων πελατών σε σχέση με τους στόχους βιωσιμότητας του Ομίλου ΟΤΕ.

Ομάδες | Προϊόντα & Υπηρεσίες | Όμιλος ΟΤΕ | Στόχος Βιωσιμότητας (Αρ.)
Ιδιώτες | Κινητή τηλεφωνία | X | 1.1.1, 1.1.2, 1.1.3, 1.2.1, 2.2.1
Σταθερή τηλεφωνία | X | 1.1.1, 1.1.2, 1.1.3, 1.2.1, 2.2.1
Τηλεόραση | X | 1.1.1, 1.1.2, 1.1.3, 1.2.1
Εταιρικοί πελάτες | Διαδίκτυο των Πραγμάτων (IoT) | X | 1.1.1, 1.1.2, 1.1.3, 1.2.1
Ψηφιακές Λύσεις | X | 1.1.1, 1.1.2, 1.1.3, 1.2.1
Τεχνολογίες Πληροφοριών & Επικοινωνιών (ΤΠΕ) | X | 1.1.1, 1.1.2, 1.1.3, 1.2.1
Δημόσιος τομέας | Ψηφιοποίηση και συνδεσιμότητα σε δημόσιους οργανισμούς | X | 1.1.1, 1.1.2, 1.1.3, 1.2.1, 2.2.1
Χοντρική | Τηλεπικοινωνίες | X | 1.1.1, 1.1.2, 1.1.3, 1.2.1

Στόχος του Ομίλου ΟΤΕ είναι να εξελιχθεί σε κορυφαίο ψηφιακό τηλεπικοινωνιακό πάροχο της Ευρώπης, οδηγώντας παράλληλα την Ελλάδα στις κορυφαίες θέσεις ψηφιακοποίησης στην Ευρώπη. Σκοπός του είναι να συνδέσει τους πελάτες του κάνοντας τη ζωή τους καλύτερη και να ενδυναμώσει τις επιχειρήσεις βοηθώντας τις να αναπτυχθούν, αξιοποιώντας τις δυνατότητες των ψηφιακών δεδομένων και της Τεχνιτής Νοημοσύνης καθώς και την κλίματα του Ομίλου Telekom. K αι να επιτύχει όλα αυτά μέσα σε ένα εργασιακό περιβάλλον που εμπνέει τους ανθρώπους του να δημιουργούν, να αναπτύσσονται και να εξελίσσονται συνεχώς. Η βιωσιμότητα αποτελεί βασική προτεραιότητα και είναι ενσωματωμένη στην επιχειρηματική στρατηγική και τις λειτουργίες του Ομίλου. Περισσότερες πληροφορίες σχετικά με τη στρατηγική του Ομίλου είναι διαθέσιμες στην ενότητα
Στόχοι και Στρατηγική
.
Οι προσπάθειες, οι δράσεις και οι δεσμεύσεις του Ομίλου ΟΤΕ σε θέματα βιώσιμης ανάπτυξης επικεντρώνονται σε τέσσερις στρατηγικές προτεραιότητες, ευθυγραμμισμένες με αυτές του Ομίλου Deutsche Telekom:
•Κλιματική Ουδετερότητα: Μείωση των εκπομπών αερίων του θερμοκηπίου από τη λειτουργία του Ομίλου και σε ολόκληρη την αλυσίδα αξίας, χρήση Ανανεώσιμων Πηγών Ενέργειας και αύξηση της ενεργειακής απόδοσης.
•Κυκλική οικονομία: Εξοικονόμηση φυσικών πόρων και προώθηση των αρχών κυκλικής οικονομίας σε όλη την αλυσίδα αξίας.
•Συμπερίληψη και Ίσες Ευκαιρίες στην Εργασία: Εταιρική κουλτούρα και καθημερινές πρακτικές του Ομίλου ΟΤΕ που προάγει τις αξίες της Διαφορετικότητας, της Ισότητας και της Συμπερίληψης.
•Ψηφιακή Κοινωνία για Όλους: Καθοριστική συμβολή του Ομίλου ΟΤΕ στον ψηφιακό μετασχηματισμό της Ελλάδας, με παράλληλη διασφάλιση της ισότιμης συμμετοχής όλων στον ψηφιακό κόσμο.
Όσον αφορά τις συναφείς προκλήσεις, ο Όμιλος ΟΤΕ σχεδιάζει πρωτοβουλίες και συμμετέχει στις πρωτοβουλίες του Ομίλου Deutsche Telekom για την αντιμετώπισή τους και την ανάπτυξη λύσεων, συμπεριλαμβανομένης της εφαρμογής σχετικών πρωτοβουλιών στην αλυσίδα αξίας, καθώς και της υποστήριξης των εργαζομένων στην αντιμετώπιση των προκλήσεων βιωσιμότητας.
Ως κορυφαίος πάροχος ψηφιακών υπηρεσιών, ο ΟΤΕ έχει δομήσει τις δραστηριότητές του γύρω από τους τομείς του σταθερού δικτύου, των κινητών τηλεπικοινωνιών, των εμπορευμάτων (πώληση υλικού για χρήση του δικτύου) και των συστημάτων (εταιρικοί και επιχειρηματικοί πελάτες). Περισσότερες πληροφορίες σχετικά με το επιχειρηματικό μοντέλο είναι διαθέσιμες στην ενότητα
Στόχοι και Στρατηγική
.
Το σχήμα δείχνει την αλυσίδα αξίας που εξετάζεται κατά μήκος των επιχειρηματικών μονάδων του Ομίλου ΟΤΕ, συμπεριλαμβανομένων των εισροών που χρησιμοποιούνται και παράγονται από το επιχειρηματικό μοντέλο του. Οι πιθανές επιπτώσεις, κίνδυνοι και τις ευκαιρίες του κλάδου των τηλεπικοινωνιών αξιολογήθηκαν στο πλαίσιο της ανάλυσης ουσιαστικότητας και εξετάστηκε μια πιθανή σχέση με την αλυσίδα αξίας και το επιχειρηματικό μοντέλο του Ομίλου. Οι ουσιώδεις πιθανές επιπτώσεις, οι κίνδυνοι και οι ευκαιρίες εξηγούνται σύμφωνα με τα θεματικά πρότυπα.
44
Αλυσίδα Αξίας
Στην επέκταση της δικτυακής υποδομής του Ομίλου ΟΤΕ, οι προμηθευτές που ειδικεύονται στην κατασκευή ηλεκτρονικού εξοπλισμού και συστημάτων δικτύου διαδραματίζουν καθοριστικό ρόλο. Παρέχουν βασικές υπηρεσίες υποδομής, τεχνολογίες και εξοπλισμό που επιτρέπουν τη λειτουργία και τη συνεχή ανάπτυξη του τηλεπικοινωνιακού δικτύου. Ως μέρος του Ομίλου Deutsche Telekom, ο ΟΤΕ έχει κοινούς προμηθευτές με την μητρική του εταιρεία, προωθώντας τη συνεργασία για την επίτευξη κοινών στόχων βιωσιμότητας. Οι προσπάθειες αυτές περιλαμβάνουν τη μείωση των εκπομπών CO 2, την προώθηση της κυκλικής οικονομίας και την ενθάρρυνση των προμηθευτών στους τομείς της τεχνολογίας δικτύων και του τερματικού εξοπλισμού να καταστήσουν τα προϊόντα και τις υπηρεσίες τους σχεδόν εξ ολοκλήρου κυκλικά μέχρι το 2030. Η σχέση μεταξύ του Ομίλου και των προμηθευτών του χαρακτηρίζεται από στενή συνεργασία και αμοιβαίες εξαρτήσεις, καθώς και οι δύο προσπαθούν να επιτύχουν κοινούς στόχους και να προωθήσουν βιώσιμες πρακτικές.
Ο Όμιλος ΟΤΕ εξυπηρετεί ένα ευρύ πελατολόγιο, που περιλαμβάνει ιδιώτες, επιχειρήσεις, φορείς του δημόσιου τομέα και συνεργάτες χονδρικής. Αυτοί βασίζονται στο ευρύ φάσμα τηλεπικοινωνιακών υπηρεσιών και προϊόντων του, όπως υπηρεσίες κινητής τηλεφωνίας, σταθερού δικτύου, Internet και τηλεόρασης. Η σχέση με τους πελάτες του βασίζεται στην παροχή υπηρεσιών υψηλής ποιότητας και στη διασφάλιση της ικανοποίησης των πελατών του. Επιπλέον, ο Όμιλος ΟΤΕ δίνει σημαντική έμφαση στη διασφάλιση της ιδιωτικότητας και της προστασίας των δεδομένων των πελατών.
ESRS 2 SBM-2 – Συμφέροντα και απόψεις των ενδιαφερόμενων μερών
Η συμμετοχή των ενδιαφερόμενων μερών είναι στρατηγικής σημασίας για τον Όμιλο ΟΤΕ, καθώς επιτρέπει στον Όμιλο να αντιλαμβάνεται τακτικά τις κοινωνικές αλλαγές προκειμένου να μετριάζει τους σχετικούς αναδυόμενους κινδύνους, καθώς και να είναι ενεργός στον εντοπισμό ευκαιριών που προκύπτουν από αυτές.
Ο Όμιλος ΟΤΕ έχει προσδιορίσει 9 κύριες ομάδες ενδιαφερομένων μερών όπως παρουσιάζονται ως εξής:
•Μέτοχοι, ομολογιούχοι, επενδυτές και αναλυτές.
•Πελάτες και μελλοντικοί πελάτες.
•Επιχειρήσεις.
•Επιστημονικοί, Ερευνητικοί και Εκπαιδευτικοί φορείς.
•Μέσα μαζικής ενημέρωσης.
•Εργαζόμενοι, μελλοντικοί εργαζόμενοι και εκπρόσωποί τους.
•Προμηθευτές.
•ΜΚΟ και ενδιαφερόμενες ομάδες.
•Κρατικοί / Κυβερνητικοί φορείς.
45
Με στόχο την καθιέρωση αμοιβαίας και αποτελεσματικής επικοινωνίας με τα ενδιαφερόμενα μέρη, ο Όμιλος ΟΤΕ ανέπτυξε μια κατάλληλη προσέγγιση βασισμένη στις τέσσερεις αρχές AA1000 που ανέπτυξε ο μη κυβερνητικός οργανισμός AccountAbility: Συμμετοχικότητα, Ουσιαστικότητα, Ανταπόκριση και Επίδραση. Η συμμόρφωση με αυτές τις αρχές έχει ελεγχθεί και επιβεβαιωθεί από ελεγκτική εταιρεία τα τελευταία χρόνια. Μια ανάλυση συνάφειας που σχετίζεται με την περίπτωση χρησιμοποιείται για τον προσδιορισμό του είδους και η συχνότητα της συμμετοχής των ενδιαφερόμενων μερών.
Ο Όμιλος ΟΤΕ έχει θεσπίσει ένα πλαίσιο δέσμευσης τριών επιπέδων στο πλαίσιο του διαλόγου με τα ενδιαφερόμενα μέρη, σύμφωνα με το οποίο χρησιμοποιούνται τρεις διαφορετικές μέθοδοι επικοινωνίας, δηλαδή η Συμμετοχή, ο Διάλογος και η Πληροφόρηση, ανάλογα με το είδος των ενδιαφερόμενων μερών και τις ιδιαιτερότητες των θεμάτων που τους αφορούν περισσότερο.
Η ανατροφοδότηση των ενδιαφερόμενων μερών λαμβάνεται υπόψη από τα αρμόδια επιχειρησιακά όργανα, συμπεριλαμβανομένου του Διοικητικού Συμβουλίου, για τη διαμόρφωση στρατηγικής, δεσμεύσεων και δράσεων και αξιοποιείται επίσης στη διαδικασία ανάλυσης ουσιαστικότητας του Ομίλου. Στο πλαίσιο αυτό, τα αποτελέσματα του διαλόγου με τα ενδιαφερόμενα μέρη συμβάλλουν στην υλοποίηση στρατηγικών δράσεων και στην επικύρωση και βελτίωση της στρατηγικής βιώσιμης ανάπτυξης του Ομίλου ΟΤΕ, η οποία εγκρίνεται από το Διοικητικό Συμβούλιο του ΟΤΕ, όπως ορίζεται στην Πολιτική Βιώσιμης Ανάπτυξης Ομίλου ΟΤΕ.
Τα ενδιαφέροντα και οι απόψεις των ενδιαφερόμενων μερών καταγράφονται στο πλαίσιο που περιγράφεται παραπάνω και αναλύονται στο πλαίσιο της διαδικασίας δέουσας επιμέλειας και αξιολόγησης της ουσιαστικότητας. Τα θέματα προστασίας του περιβάλλοντος και των ανθρωπίνων δικαιωμάτων φαίνεται να παραμένουν στην πρώτη γραμμή των συλλογισμών των ενδιαφερομένων μερών. Ο Όμιλος ΟΤΕ δεσμεύεται να σέβεται το περιβάλλον και τα ανθρώπινα δικαιώματα και στοχεύει στην προστασία τους στο πλαίσιο της λειτουργίας του, καθώς και στο πλαίσιο των προμηθευτών και των πελατών του. Προς αυτή την κατεύθυνση, υιοθετεί σχετικές πολιτικές και δράσεις, όπως ο Κώδικας Ανθρωπίνων Δικαιωμάτων. Επιπλέον, υιοθετεί σχετικά αναγνωρισμένα διεθνή πρότυπα και κατευθυντήριες αρχές, όπως αναφέρονται στην ενότητα «
ESRS S 2-
1
».
Το 2025, το Διοικητικό Συμβούλιο και το Συμβούλιο Διεύθυνσης ενημερώθηκαν για τις απόψεις και τα ενδιαφέροντα των ενδιαφερόμενων μερών όσον αφορά τις επιπτώσεις της εταιρείας που σχετίζονται με τη βιωσιμότητα, στο πλαίσιο της παρουσίασης της ανάλυσης διπλής ουσιαστικότητας.
ESRS 2 SBM-3 – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το
επιχειρηματικό μοντέλο
Οι κύριες επιπτώσεις, κίνδυνοι και ευκαιρίες του Ομίλου ΟΤΕ και οι αλληλεπιδράσεις τους με τη στρατηγική και το επιχειρηματικό μοντέλο περιγράφονται στα αντίστοιχα θεματικά πρότυπα. Τα θέματα ESRS που προσδιορίζονται ως ουσιώδη εξετάζονται λεπτομερώς στα αντίστοιχα κεφάλαια και αναφέρονται οι σχετικές στρατηγικές, στόχοι, μέτρα και βασικά αριθμητικά στοιχεία που σχετίζονται με τις κύριες επιπτώσεις, κινδύνους και ευκαιρίες.
Η Εταιρεία εξετάζει συνεχώς τις υφιστάμενες και δυνητικές επιπτώσεις, τους κινδύνους και τις ευκαιρίες στη στρατηγική, το επιχειρηματικό μοντέλο, την αλυσίδα αξίας και τις διαδικασίες λήψης αποφάσεων, συμπεριλαμβανομένων των αλληλεπιδράσεών τους. Στο υπό εξέταση έτος, οι επιπτώσεις, κίνδυνοι, ευκαιρίες που εντοπίστηκαν και τα μέτρα που εφαρμόστηκαν ή σχεδιάστηκαν δεν οδήγησαν σε αλλαγές στη στρατηγική ή το επιχειρηματικό μοντέλο της Εταιρείας και δεν υπήρξαν σχετικές υφιστάμενες χρηματοοικονομικές επιδράσεις των ουσιωδών κινδύνων και ευκαιριών στην οικονομική θέση, τα αποτελέσματα των δραστηριοτήτων και τις ταμειακές ροές της Εταιρείας. Ο Όμιλος ΟΤΕ διεξάγει διαδικασίες δέουσας επιμέλειας και, ως μέρος του Ομίλου Deutsche Telekom, συμμετέχει σε τακτικές αναλύσεις κινδύνου που διενεργούνται για τις δικές του επιχειρηματικές διαδικασίες και την ανάντη αλυσίδα αξίας. Οι αναλύσεις αυτές χρησιμεύουν ως βάση για την εφαρμογή μέτρων και την αντιμετώπιση των σχετικών επιπτώσεων, κινδύνων και ευκαιριών. Οι υφιστάμενες και δυνητικές επιπτώσεις στα διάφορα ενδιαφερόμενα μέρη που αναφέρονται στο πλαίσιο των ESRS S1, S2 και S4 προκύπτουν από τη στρατηγική ή το επιχειρηματικό μοντέλο του Ομίλου ΟΤΕ (ESRS S1) ή συνδέονται με αυτά μέσω της προμήθειας αγαθών (ESRS S2) και της εστίασής του στη συνεχή επέκταση του δικτύου (ESRS S4). Όλες οι ουσιώδεις αρνητικές επιπτώσεις στα επηρεαζόμενα ενδιαφερόμενα μέρη που εντοπίστηκαν στο πλαίσιο της ανάλυσης διπλής ουσιαστικότητας είναι συστημικής φύσης και δεν συνδέονται με μεμονωμένα περιστατικά ή με συγκεκριμένες επιχειρηματικές σχέσεις του Ομίλου ΟΤΕ. Εκτός από την παροχή πληροφόρησης σχετικά με τον τρόπο διαχείρισης των ουσιωδών επιπτώσεων, ο Όμιλος ΟΤΕ παρέχει επίσης πληροφορίες σχετικά με τη σχέση μεταξύ των ουσιωδών κινδύνων και των ευκαιριών που προκύπτουν από τις επιπτώσεις και τις εξαρτήσεις σε σχέση με τις διάφορες ομάδες ενδιαφερομένων μερών του στο πλαίσιο των σχετικών θεματικών προτύπων.
46
Ο Όμιλος ΟΤΕ εφαρμόζει ένα ισχυρό σύστημα λειτουργικής ανθεκτικότητας και διαχείρισης κινδύνων. Το Σύστημα Διαχείρισης Εταιρικών Κινδύνων (ERM) του Ομίλου ΟΤΕ εντοπίζει, αξιολογεί συστηματικά και παρακολουθεί τους εταιρικούς κινδύνους. Το Σύστημα Διαχείρισης Επιχειρησιακής Συνέχειας (BCM) του Ομίλου ΟΤΕ προστατεύει τις επιχειρηματικές διαδικασίες από τις επιπτώσεις ζημιογόνων γεγονότων και διαταραχών. Έτσι διασφαλίζεται η συνέχεια των επιχειρηματικών διαδικασιών και η ανθεκτικότητα του οργανισμού. Επιπλέον, για να διασφαλιστεί η ανθεκτικότητα, ιδίως όσον αφορά τους κινδύνους που σχετίζονται με την κλιματική αλλαγή, βρίσκεται σε εξέλιξη σχετικό έργο. Σχετικές πληροφορίες αναφέρονται στην ενότητα E1 - Κλιματική αλλαγή.
Στο πλαίσιο επικαιροποίησης της ανάλυσης διπλής ουσιαστικότητας, προέκυψαν αλλαγές στις ουσιώδεις επιπτώσεις, κινδύνους και ευκαιρίες. Η διαδικασία αυτή οδήγησε στον προσδιορισμό της κυβερνοασφάλειας ως ειδικού θέματος για την οντότητα το 2025, λόγω της αξιολόγησης ενός σχετικού κινδύνου ως ουσιώδους. Άλλες αλλαγές σε σύγκριση με το προηγούμενο έτος αναφοράς περιγράφονται στα αντίστοιχα θεματικά πρότυπα.
Ο ακόλουθος πίνακας παρέχει μια επισκόπηση των επιπτώσεων, των κινδύνων και των ευκαιριών που καλύπτονται από πρόσθετες γνωστοποιήσεις ειδικά για την εταιρεία.
Γνωστοποιήσεις ειδικά για την οντότητα
4. Διαχείριση επιπτώσεων, κινδύνων και ευκαιριών
ESRS 2 IRO-1 – Περιγραφή των διαδικασιών για τον εντοπισμό και την αξιολόγηση ουσιωδών επιπτώσεων, κινδύνων και
ευκαιριών
Για τον προσδιορισμό των ουσιωδών επιπτώσεων, κινδύνων και ευκαιριών, διενεργήθηκε ανάλυση διπλής ουσιαστικότητας (αποδιδόμενη στα ελληνικά και ως διπλής σημαντικότητας). Στόχος της ανάλυσης διπλής ουσιαστικότητας ήταν, αφενός, να προσδιοριστούν όλες οι ουσιώδεις επιπτώσεις στους ανθρώπους και το περιβάλλον που προκαλούνται από τις επιχειρηματικές δραστηριότητες και τις εγκαταστάσεις του Ομίλου ΟΤΕ σε ολόκληρη την αλυσίδα αξίας. Αφετέρου, ήταν σημαντικό να αποκτηθεί μια ολοκληρωμένη εικόνα των οικονομικών κινδύνων και ευκαιριών για τον Όμιλο ΟΤΕ που προκύπτουν από την αντιμετώπιση των ζητημάτων βιώσιμης ανάπτυξης. Η ανάλυση διπλής ουσιαστικότητας επανεξετάζεται σε ετήσια βάση.
Η ανάλυση διπλής ουσιαστικότητας βρίσκεται σε συνεχή εξέλιξη. Βασίζεται σε εκτενή έρευνα που περιλαμβάνει τόσο μελέτες όσο και άλλες δημόσια διαθέσιμες πληροφορίες. Η προσέγγιση αυτή συμπληρώνεται από τη συμμετοχή ενδιαφερόμενων μερών με τη μορφή ποιοτικών συνεντεύξεων και εργαστηρίων. Οι πληροφορίες που αποκτήθηκαν με αυτόν τον τρόπο, καθώς και τα αποτελέσματα μιας ανάλυσης τάσεων που υποστηρίζεται από τεχνητή νοημοσύνη, η οποία χρησιμεύει ως μια μελλοντοστραφής επέκταση, ενσωματώθηκαν συστηματικά στην ανάλυση διπλής ουσιαστικότητας.
Η ανάλυση διπλής ουσιαστικότητας του Ομίλου ΟΤΕ ευθυγραμμίζεται με την προσέγγιση του Ομίλου Deutsche Telekom, ενσωματώνοντας προσαρμογές που αντικατοπτρίζουν το τοπικό επιχειρηματικό και λειτουργικό περιβάλλον. Η συνάφεια των θεματικών προτύπων με τις δραστηριότητες του Ομίλου αξιολογήθηκε σε συνδυασμό με τον κατάλογο επιπτώσεων, κινδύνων και ευκαιριών που όρισε ο Όμιλος Deutsche Telekom. Εσωτερικοί εμπειρογνώμονες επικαιροποίησαν τον
47
κατάλογο με βάση την προηγούμενη ανάλυση διπλής ουσιαστικότητας του Ομίλου για τον εντοπισμό επιπτώσεων, κινδύνων και ευκαιριών. Επιπλέον, τα αποτελέσματα συγκρίθηκαν με τα σημεία δεδομένων που απαιτούνται από τα ESRS, ώστε να διασφαλιστεί ότι πληρούνται όλες οι απαιτήσεις δημοσιοποίησης και ότι ο Όμιλος συμμορφώνεται με τις υποχρεώσεις δημοσιοποίησης. Στο πλαίσιο της ανάλυσης, εξετάστηκαν τόσο οι υφιστάμενες όσο και τις δυνητικές αρνητικές και θετικές περιβαλλοντικές και κοινωνικές επιπτώσεις των δραστηριοτήτων και των εγκαταστάσεων του Ομίλου σε ολόκληρη την αλυσίδα αξίας. Μεταξύ άλλων, συμπεριλήφθηκαν οι επιπτώσεις στη ρύπανση, στους υδάτινους και θαλάσσιους πόρους, καθώς και οι εξαρτήσεις από τη βιοποικιλότητα και τα οικοσυστήματα. Επιπλέον, ο Όμιλος αξιολόγησε οικονομικούς κινδύνους και ευκαιρίες, συνυπολογίζοντας μεταβατικούς και φυσικούς κινδύνους και ευκαιρίες που σχετίζονται με τη βιοποικιλότητα και τα οικοσυστήματα. Στην αξιολόγηση αυτή ενσωματώθηκαν επίσης συστημικοί κίνδυνοι. Τα αποτελέσματα στη συνέχεια επιβεβαιώθηκαν σε ένα εσωτερικό εργαστήριο με συμμετέχοντες από διαφορετικές ειδικότητες. Με αυτόν τον τρόπο, μετέφεραν επίσης τις οπτικές διαφόρων εξωτερικών ομάδων συμφερόντων, των οποίων τη στάση γνωρίζουν καλά λόγω των δραστηριοτήτων τους.
Για να είναι εφικτή μια ρεαλιστική και αποτελεσματική εικόνα των ίδιων επιχειρηματικών δραστηριοτήτων του Ομίλου ΟΤΕ και της αλυσίδας αξίας του, εφαρμόστηκαν οι ακόλουθες βασικές παραδοχές:
•Ο Όμιλος ΟΤΕ έχει δομήσει τις δραστηριότητές του γύρω από τους τομείς του σταθερού δικτύου, των κινητών τηλεπικοινωνιών, των εμπορευμάτων (πώληση υλικού για χρήση του δικτύου) και των συστημάτων (εταιρικοί και επιχειρηματικοί πελάτες).
•Ως εταιρεία παροχής υπηρεσιών που συνήθως δεν παράγει δικά του προϊόντα, ο Όμιλος ΟΤΕ εμπορεύεται αγαθά από τους προμηθευτές του. Αυτοί είναι κυρίως κατασκευαστές κινητών συσκευών. Ο Όμιλος ΟΤΕ έχει πολύ περιορισμένη επιρροή στην εξόρυξη πρώτων υλών των εμπορευμάτων του και δεν δημιουργεί άμεση σύνδεση μεταξύ αυτών των δραστηριοτήτων και του δικού του επιχειρηματικού μοντέλου.
Η διαδικασία δέουσας επιμέλειας βασίζεται στις καθορισμένες από το ESRS διαστάσεις της σοβαρότητας και της πιθανότητας εμφάνισης. Με βάση αυτά τα κριτήρια, χρησιμοποιήθηκε ένα σύστημα αξιολόγησης για να αξιολογηθεί η συνάφεια των θετικών και αρνητικών, υφιστάμενων και δυνητικών επιπτώσεων. Για την αξιολόγηση των υφιστάμενων και δυνητικών επιπτώσεων, ο Όμιλος ΟΤΕ εξέτασε τις ακόλουθες πτυχές και προσδιόρισε τη σοβαρότητά τους:
•Κλίμακα: πόσο σοβαρές είναι οι επιπτώσεις;
•Πεδίο εφαρμογής: πόσο διαδεδομένη είναι;
•Αναστρεψιμότητα: πόσο δύσκολο είναι να αντιμετωπιστεί; (μόνο για αρνητικές επιπτώσεις)
Επιπλέον, οι δυνητικές επιπτώσεις αξιολογήθηκαν σύμφωνα με την πιθανότητα εμφάνισής τους και τον χρονικό ορίζοντα (βραχυπρόθεσμα, μεσοπρόθεσμα ή μακροπρόθεσμα), χρησιμοποιώντας μια κλίμακα πέντε σημείων με βάση τις συστάσεις των κατευθυντήριων γραμμών εφαρμογής της Ευρωπαϊκής Συμβουλευτικής Ομάδας για τη Χρηματοοικονομική Πληροφόρηση (EFRAG). Για κάθε αντίκτυπο, έχει επίσης καθοριστεί το στάδιο της αλυσίδας αξίας στο οποίο συμβαίνει ή θα μπορούσε να συμβεί.
Το σχήμα της ανάλυσης χρηματοοικονομικής ουσιαστικότητας ακολουθεί τη λογική αξιολόγησης τεσσάρων σταδίων της καθιερωμένης διαχείρισης κινδύνων και ευκαιριών. Προκειμένου να προσδιοριστούν οι χρηματοοικονομικοί κίνδυνοι και οι ευκαιρίες του Ομίλου, έχουν καταγραφεί, αξιολογηθεί και καταταχθεί στα υπο-θέματα ESRS και έχουν προσδιοριστεί συσχετίσεις με τις επιπτώσεις. X ωρίστηκαν στις ακόλουθες κατηγορίες:
•Στρατηγικοί κίνδυνοι και ευκαιρίες
•Λειτουργικοί κίνδυνοι και ευκαιρίες
•Κανονιστικοί κίνδυνοι και ευκαιρίες
•Νομικές και αντιμονοπωλιακές διαδικασίες (αφορά μόνο τους κινδύνους)
•Κίνδυνοι Συμμόρφωσης
•Χρηματοοικονομικοί Κίνδυνοι
Επιπλέον, προσδιορίστηκαν τα επηρεαζόμενα στάδια της αλυσίδας αξίας, στα οποία προκύπτουν κίνδυνοι και ευκαιρίες. Έχει επίσης καθοριστεί ο χρονικός ορίζοντας εντός του οποίου μπορούν να προκύψουν. Τα δύο κριτήρια που εφαρμόζονται, η πιθανότητα εμφάνισης και η έκταση του κινδύνου, προέρχονται από τις καθιερωμένες διαδικασίες του Ομίλου για τη διαχείριση κινδύνων του Ομίλου. Ο παράγοντας διαχείρισης κινδύνων χρησιμοποιήθηκε όταν μεμονωμένοι κίνδυνοι ή ευκαιρίες έχουν ήδη υπερβεί τα όρια εσωτερικής παρακολούθησης και, ως εκ τούτου, καλύπτονται από τη διαχείριση κινδύνων σε επίπεδο Ομίλου. Το 2025 συνεχίστηκε η χρήση του συστήματος αποτίμησης της διαχείρισης κινδύνων, το
48
οποίο συνδέεται με τις διαδικασίες ουσιαστικότητας. Για παράδειγμα, η επιχειρησιακή μονάδα του Chief of Corporate Communications, Sustainability and Channel Productions χρησιμοποιεί την απογραφή κινδύνων και ευκαιριών ως μέρος της ανάλυσης ουσιαστικότητας για την παρακολούθηση νέων κινδύνων βιωσιμότητας και, ως εκ τούτου, την ενσωμάτωση των τρεχουσών εξελίξεων στη διαχείριση κινδύνων σε επίπεδο Ομίλου.
Με βάση την οριακή τιμή, αφού προσδιορίστηκαν οι επιπτώσεις, οι κίνδυνοι και οι ευκαιρίες, ιεραρχήθηκαν. Οι αρνητικές και θετικές επιπτώσεις που πλησιάζουν το όριο ουσιαστικότητας παρακολουθούνται στενά σε συνεχή βάση ως προς τη δυνητική ουσιαστικότητα τους. Ο Όμιλος ΟΤΕ έχει υιοθετήσει και εφαρμόζει ένα Σύστημα Εταιρικής Διακυβέρνησης που ενσωματώνει ένα αποτελεσματικό Σύστημα Εσωτερικού Ελέγχου (ICS), το οποίο περιλαμβάνει σύστημα διαχείρισης κινδύνων, σύστημα διαχείρισης κανονιστικής συμμόρφωσης και μονάδα εσωτερικού ελέγχου. Τα θέματα βιωσιμότητας ενσωματώνονται στο ICS, με διαδικασίες που εξελίσσονται συνεχώς για την αντιμετώπιση των πτυχών βιωσιμότητας σύμφωνα με τις κανονιστικές απαιτήσεις. Το σύστημα διαχείρισης κινδύνων σε επίπεδο Ομίλου καλύπτει τους κινδύνους και τις ευκαιρίες. Οι στόχοι που σχετίζονται με τη βιωσιμότητα αποτελούν επίσης μέρος της αναφοράς κινδύνων του Ομίλου. Το Σύστημα Εσωτερικού Ελέγχου περιλαμβάνει ελέγχους που σχετίζονται με τη διαδικασία συλλογής δεδομένων ESG που υποστηρίζεται από συστήματα πληροφορικής, σε επίπεδο Ομίλου.
Ο κατάλογος κινδύνων και ευκαιριών του 2025 βασίζεται σε αυτούς που προσδιορίστηκαν τα προηγούμενα έτη. Επεκτάθηκε και επικυρώθηκε μέσω της εξέτασης των σημείων δεδομένων των ESRS. Το 2025, η ανάλυση διπλής ουσιαστικότητας του προηγούμενου έτους επικαιροποιήθηκε. Ο κατάλογος των επιπτώσεων, των κινδύνων και των ευκαιριών επανεξετάστηκε και συμπληρώθηκε με σχετικές αλλαγές και προκλήσεις. Για παράδειγμα, λήφθηκαν υπόψη τα αποτελέσματα της ανάλυσης κινδύνου εντός της εφοδιαστικής αλυσίδας για το οικονομικό έτος 2025. Όσον αφορά τη διαδικασία, δόθηκε ιδιαίτερη προσοχή στην ενσωμάτωση της ανάλυσης τάσεων με την βοήθεια τεχνητής νοημοσύνης. Αυτή η προσέγγιση επέτρεψε τον προσδιορισμό και την αξιολόγηση μελλοντικών παραγόντων βιωσιμότητας που σχετίζονται με το συγκεκριμένο περιβάλλον του Ομίλου Deutsche Telekom. Οι πληροφορίες που αποκτήθηκαν λήφθηκαν υπόψη στη διαδικασία ανάλυσης διπλής ουσιαστικότητας του Ομίλου ΟΤΕ για το 2025.
Η εγκατάσταση υποδομών σταθερού δικτύου και κινητής τηλεφωνίας πραγματοποιείται κυρίως σε αστικές, δομημένες περιοχές. Στις αγροτικές περιοχές, συμπεριλαμβανομένων των ευαίσθητων στη βιοποικιλότητα περιοχών, όπως οι περιοχές Natura 2000, οι όποιες παρεμβάσεις συμμορφώνονται αυστηρά με τις εθνικές νομικές απαιτήσεις (π.χ. μελέτες εκτίμησης περιβαλλοντικών επιπτώσεων) και, όταν είναι απαραίτητο, συντονίζονται με τις τοπικές περιβαλλοντικές αρχές για την αντιμετώπιση ειδικών θεμάτων βιοποικιλότητας. Οι δραστηριότητες του Ομίλου ΟΤΕ δεν έχουν αρνητικό αντίκτυπο στις περιοχές αυτές.
ESRS 2 IRO-1 E1 – Περιγραφή των διαδικασιών για τον εντοπισμό και την αξιολόγηση ουσιωδών επιπτώσεων, κινδύνων
και ευκαιριών που σχετίζονται με το κλίμα
Στο πλαίσιο της ανάλυσης ουσιαστικότητας, εντοπίστηκαν υφιστάμενες και δυνητικές πηγές εκπομπών αερίων θερμοκηπίου στις ίδιες δραστηριότητες και στην αλυσίδα αξίας. Οι σημαντικότεροι μηχανισμοί απανθρακοποίησης αναλύθηκαν συστηματικά. Περισσότερες πληροφορίες σχετικά με τον υπολογισμό των εκπομπών αερίων του θερμοκηπίου είναι διαθέσιμες στην ενότητα "
ESRS E1-6
".
Ο Όμιλος ΟΤΕ δημοσιοποιεί πληροφορίες σχετικά με την ανάλυση κλιματικού κινδύνου σύμφωνα με τις συστάσεις του TCFD. Κατά το υπό εξέταση έτος, η ανάλυση των φυσικών κλιματικών κινδύνων, σε επίπεδο Ομίλου DT, επεκτάθηκε ώστε να περιλαμβάνει μια εξέταση της ανάντη αλυσίδας αξίας.
Εντοπίστηκαν οι βασικές ευκαιρίες και κίνδυνοι που σχετίζονται με το κλίμα και διενεργήθηκε αρχική αξιολόγηση από εσωτερικούς εμπειρογνώμονες. Στο πλαίσιο της ανάλυσης, εξετάστηκαν οι επιπτώσεις στις ίδιες επιχειρηματικές δραστηριότητες λόγω των φυσικών επιπτώσεων της κλιματικής αλλαγής (π.χ. ακραία καιρικά φαινόμενα), αλλά και λόγω τεχνολογικών, πολιτικών και κοινωνικών αλλαγών στο πλαίσιο της μετάβασης σε μια οικονομία χαμηλών εκπομπών άνθρακα που έχει ήδη ξεκινήσει. Επιπλέον, η ανάλυση περιλαμβάνει οικονομική αποτίμηση των κινδύνων που θα πραγματοποιηθεί σε μεταγενέστερο στάδιο.
Στο πλαίσιο της ανάλυσης των φυσικών κινδύνων της κλιματικής αλλαγής, ο Όμιλος ΟΤΕ αξιολόγησε τις εγκαταστάσεις του στην Ελλάδα που είναι κρίσιμες για τη λειτουργία του, συμπεριλαμβανομένων των κέντρων δεδομένων, σημαντικών υποδομών του δικτύου σταθερής και επιλεγμένων εγκαταστάσεων του δικτύου κινητής τηλεφωνίας. Η ανάλυση πραγματοποιήθηκε με χρήση λογισμικού και αξιολογήθηκαν περίπου 600 εγκαταστάσεις, παρέχοντας μια ρεαλιστική αποτύπωση των δυνητικών κινδύνων που σχετίζονται με το κλίμα.
49
Η ανάλυση περιλάμβανε εννέα κλιματικούς δείκτες. Ο κίνδυνος για τις παραπάνω εγκαταστάσεις εξετάστηκε στο πλαίσιο δύο κλιματικών σεναρίων της IPCC: ενός σεναρίου διατήρησης της υφιστάμενης κατάστασης (RCP 4.5/SSP2-4.5), στο οποίο η αύξηση της θερμοκρασίας του πλανήτη θα υπερβεί τους δύο βαθμούς, και ενός σεναρίου τεσσάρων βαθμών (RCP 8.5/SSP5-8.5).
Οι κίνδυνοι εξετάστηκαν σε διαφορετικές χρονικές περιόδους: υφιστάμενο κλίμα, 2030, 2040, 2050 και για το 2100.
Ο Όμιλος ΟΤΕ έχει θέσει βραχυπρόθεσμο, μεσοπρόθεσμο και μακροπρόθεσμο χρονικό ορίζοντα στην ανάλυση, που εναρμονίζεται με τους χρονικούς ορίζοντες στο πλαίσιο της διαχείρισης κινδύνων και ευκαιριών. Αυτό συμβάλλει στην ενσωμάτωση των κλιματικών κινδύνων στο συνολικό σύστημα διαχείρισης κινδύνων και διασφαλίζει μια συνεπή προσέγγιση σε όλους τους τομείς της εταιρείας. Για την ανάλυση σεναρίων, επιλέχθηκε χρονικός ορίζοντας έως το 2050. Αυτό ευθυγραμμίζεται με τις παγκόσμιες συμφωνίες για το περιβάλλον, όπως η Συμφωνία του Παρισιού για το Κλίμα, και αντιπροσωπεύει έναν ρεαλιστικό χρονικό ορίζοντα, καθώς λαμβάνει υπόψη την αναμενόμενη ωφέλιμη ζωή των βασικών περιουσιακών στοιχείων του ΟΤΕ σε όλους τους σχετικούς χρονικούς ορίζοντες.
Κατά την αξιολόγηση των κλιματικών κινδύνων, αξιολογήθηκε ποιοτικά η πιθανότητα εμφάνισης και η έκταση των κινδύνων. Η αξιολόγηση καλύπτει τόσο τους φυσικούς, όσο και τους κινδύνους μετάβασης (π.χ. ως αποτέλεσμα πολιτικών αλλαγών ή νομοθεσίας), λαμβάνοντας υπόψη τη θέση των κύριων εγκαταστάσεων, όπως προαναφέρθηκε. Όσον αφορά στους κινδύνους μετάβασης, εξετάστηκε επίσης η ανάντη και κατάντη αλυσίδα αξίας. Οι αλυσίδες εφοδιασμού δεν περιλαμβάνονται επί του παρόντος στην ανάλυση για τους φυσικούς κλιματικούς κινδύνους.
Προκειμένου να προσδιοριστούν οι κίνδυνοι μετάβασης και οι ευκαιρίες, εφαρμόστηκε το σενά ριο “Net Zero Emissions 2050 Scenario" (NZE) που περιγράφεται στην ενότητα
ESRS 2 SBM-3 E1
. Η διαδικασία αξιολόγησης των ευκαιριών και των
κινδύνων που συνδέονται με την κλιματική αλλαγή περιλαμβάνει:
•Αναγνώριση και ποσοτικό προσδιορισμό των σχετικών εξελίξεων
•Υπολογισμό των επιπτώσεων στη λειτουργία του Ομίλου ή της εταιρείας
•Ανάλυση των επιπτώσεων στην αλυσίδα αξίας
Κλιματικοί κίνδυνοι λαμβάνονται υπόψη στον εταιρικό σχεδιασμό. Επιπλέον, επανεξετάζεται τακτικά η εφαρμογή και τα οφέλη των εργαλείων διαχείρισης που χρησιμοποιούνται για την ενσωμάτωση πτυχών προστασίας του κλίματος στις επενδυτικές αποφάσεις.
Δεν έχουν προσδιοριστεί περιουσιακά στοιχεία και επιχειρηματικές δραστηριότητες που είναι ασυμβίβαστα με τη μετάβαση σε μια κλιματικά ουδέτερη οικονομία ή χρειάζονται σημαντικές προσπάθειες για να γίνουν συμβατά. Δεν υπάρχουν κλειδωμένες εκπομπές αερίων του θερμοκηπίου που σχετίζονται με τα βασικά περιουσιακά στοιχεία και τα προϊόντα του Ομίλου ΟΤΕ. Τα τηλεπικοινωνιακά δίκτυα και data centers ηλεκτροδοτούνται αποκλειστικά με ηλεκτρική ενέργεια από ανανεώσιμες πηγές ενέργειας. Οι διαφεύγουσες εκπομπές που μπορεί να προκληθούν από διαρροές, εκτονώσεις ή άλλες ανεξέλεγκτες εκλύσεις (φθοριούχα αέρια για μονάδες κλιματισμού) ή η κατανάλωση καυσίμου για εφεδρικές γεννήτριες ηλεκτρικής ενέργειας δεν θέτουν σε κίνδυνο τους στόχους μείωσης των εκπομπών και δεν δημιουργούν ουσιαστικά κινδύνους μετάβασης.
Κατά την κατάρτιση των οικονομικών καταστάσεων, ο Όμιλος λαμβάνει υπόψη τις κρίσιμες κλιματικές παραδοχές που γνωστοποιούνται στην έκθεση βιωσιμότητας. Στις παρούσες χρηματοοικονομικές καταστάσεις, οι εν λόγω παραδοχές δεν είχαν ουσιώδη επίδραση στην οικονομική θέση ή την οικονομική επίδοση του Ομίλου.
ESRS 2 IRO-2 – Απαιτήσεις γνωστοποίησης στα ESRS που καλύπτονται από την έκθεση βιωσιμότητας της επιχείρησης
Ο ακόλουθος πίνακας παρέχει μια επισκόπηση των απαιτήσεων δημοσιοποίησης που ακολουθήθηκαν κατά την κατάρτιση της Έκθεσης Βιωσιμότητας με βάση τα αποτελέσματα της ανάλυσης διπλής ουσιαστικότητας, καθώς και τις απαιτούμενες γνωστοποιήσεις σύμφωνα με το άρθρο 8 του Ευρωπαϊκού Κανονισμού 2020/852 (Κανονισμός για την Ταξινομία της ΕΕ). Ο προσδιορισμός των σημείων δεδομένων που πρέπει να αναφέρονται και, ως εκ τούτου, των βασικών πληροφοριών, βασίζεται στην ποιοτική χαρτογράφηση σε επίπεδο περιεχομένου των επιπτώσεων, κινδύνων και ευκαιριών που εντοπίστηκαν. Βασίζεται στα κριτήρια που καθορίζονται στο ESRS 1 §31. Μετά από μια ολοκληρωμένη ανασκόπηση των επιχειρηματικών δραστηριοτήτων και εγκαταστάσεων του Ομίλου, τα ESRS E 2 – Ρύπανση, ESRS E 3 – Υδάτινοι και Θαλάσσιοι Πόροι, ESRS E 4 – Βιοποικιλότητα και Οικοσυστήματα, και ESRS S 3 – Επηρεαζόμενες Κοινότητες προσδιορίστηκαν ως μη ουσιώδη.
50
Από την άλλη, προσδιορίστηκαν ως ουσιώδη τα ακόλουθα θεματικά πρότυπα:
Πίνακας ESRS
Κατάλογος σημείων δεδομένων γενικά και θεματικά πρότυπα που απορρέουν από άλλη νομοθεσία της ΕΕ
Ο παρακάτω πίνακας περιέχει όλα τα σημεία δεδομένων που προκύπτουν από άλλη νομοθεσία της ΕΕ, όπως παρατίθενται στο Παράρτημα Β του ESRS 2, και υποδεικνύει πού μπορούν να βρεθούν τα σημεία δεδομένων στην Έκθεση και ποια σημεία δεδομένων αξιολογούνται ως «Μη ουσιώδη», «Δεν αναφέρεται» και «Άνευ αντικειμένου».
51
52
53
Περιβάλλον
Γνωστοποιήσεις σύμφωνα με το Άρθρο 8 του Κανονισμού (ΕΕ) 2020/852 (Κανονισμός για την Ταξινομία)
Εισαγωγή στον Κανονισμό (ΕΕ) 2020/852
Ο στόχος του Κανονισµού (ΕΕ) 2020/852 του Ευρωπαϊκού Κοινοβουλίου και του Συμβουλίου της 18ης Ιουνίου 2020 σχετικά με τη θέσπιση πλαισίου για τη διευκόλυνση των βιώσιμων επενδύσεων που αφορά το Ευρωπαϊκό Σύστηµα Ταξινομίας, εφεξής ο «Κανονισµός» ή «Ταξινομία της ΕΕ»), είναι η θέσπιση κοινών κριτηρίων για τον προσδιορισµό των δραστηριοτήτων που συμβάλλουν στην βιώσιµη ανάπτυξη. Στις 4 Ιουνίου 2021, η Ευρωπαϊκή Επιτροπή ενέκρινε τον Κατ’ Εξουσιοδότηση Κανονισμό (ΕΕ) 2021/2139, ο οποίος καθορίζει τα τεχνικά κριτήρια ελέγχου ως προς τους περιβαλλοντικούς στόχους μετριασμού της κλιματικής αλλαγής και προσαρμογής σε αυτήν. Στη συνέχεια, στις 6 Ιουλίου 2021, η Επιτροπή εξέδωσε τον Κατ’ Εξουσιοδότηση Κανονισμό (ΕΕ) 2021/2178, ο οποίος συμπληρώνει το άρθρο 8 του Κανονισμού, διευκρινίζοντας τις απαιτήσεις για το περιεχόμενο, τη μεθοδολογία και την παρουσίαση των γνωστοποιήσεων σχετικά με το ποσοστό των περιβαλλοντικά βιώσιμων οικονομικών δραστηριοτήτων τόσο στις χρηματοπιστωτικές όσο και στις μη χρηματοπιστωτικές επιχειρήσεις.
Η ταξινομία της ΕΕ αποσκοπεί στην προώθηση των επενδυτικών ροών από τον χρηματοπιστωτικό τομέα προς εταιρείες που ασκούν περιβαλλοντικά βιώσιμες δραστηριότητες. Με αυτόν τον τρόπο, η ταξινομία της ΕΕ έχει ως στόχο να συμβάλει στην υλοποίηση της Ευρωπαϊκής Πράσινης Συμφωνίας. Ως βάση για αυτό, η ταξινομία της ΕΕ θεσπίζει έναν δεσμευτικό ορισμό της περιβαλλοντικής βιωσιμότητας των δραστηριοτήτων και των επενδύσεων. Ο Κανονισμός υποχρεώνει τις εταιρείες να υποβάλλουν εκθέσεις σχετικά με αυτές τις οικονομικές δραστηριότητες.
Σύμφωνα με τον Κανονισμό, το πρώτο βήμα είναι ο προσδιορισμός των οικονομικών δραστηριοτήτων μιας εταιρείας που είναι επιλέξιμες για την ταξινομία. Πρόκειται για δραστηριότητες που καλύπτονται από την ταξινομία της ΕΕ και, ως εκ τούτου, μπορούν να συμβάλουν σημαντικά στην επίτευξη των περιβαλλοντικών στόχων. Στο δεύτερο βήμα, οι δραστηριότητες αυτές πρέπει να αξιολογηθούν ως προς την ευθυγράμμισή τους με την ταξινομία. Μια δραστηριότητα θεωρείται σύμφωνη με την ταξινομία εάν πληροί τα τεχνικά κριτήρια ελέγχου για ουσιαστική συμβολή σε τουλάχιστον έναν περιβαλλοντικό στόχο, όπως αναφέρονται στα παραρτήματα των κατ' εξουσιοδότηση κανονισμών (ΕΕ) 2021/2139, (ΕΕ) 2022/1214, (ΕΕ) 2023/2485 και (ΕΕ) 2023/2486. Ταυτόχρονα, δεν πρέπει να βλάπτει σημαντικά κανέναν από τους άλλους περιβαλλοντικούς στόχους και πρέπει να συμμορφώνεται με τις ελάχιστες διασφαλίσεις που ορίζονται στον Κανονισμό για την ταξινομία, οι οποίες απαιτούν, ιδίως, τη συμμόρφωση με τα ανθρώπινα δικαιώματα και τα εργασιακά δικαιώματα.
Εφαρμογή των K ανόνων A πλούστευσης για το Ευρωπαϊκό Σύστημα Ταξινομίας
Στις 8 Ιανουαρίου 2026, ο Κατ’ Εξουσιοδότηση Κανονισμός (ΕΕ) 2026/73 της Επιτροπής, της 4ης Ιουλίου 2025 (εφεξής «Κατ’ Εξουσιοδότηση Κανονισμός (ΕΕ) 2026/73»), δημοσιεύθηκε στην Επίσημη Εφημερίδα της Ευρωπαϊκής Ένωσης. Σύμφωνα με το άρθρο 4 αυτού, ο Κανονισμός εφαρμόζεται από την 1η Ιανουαρίου 2026, που σημαίνει ότι οι επιχειρήσεις μπορούν να εφαρμόσουν τις σχετικές τροποποιήσεις που εισάγει για το οικονομικό έτος 2025. Ειδικότερα, ο Κατ’ Εξουσιοδότηση Κανονισμός (ΕΕ) 2026/73 τροποποιεί τον Κατ’ Εξουσιοδότηση Κανονισμό (ΕΕ) 2021/2178 όσον αφορά την απλούστευση του περιεχομένου και της παρουσίασης των πληροφοριών που πρέπει να γνωστοποιούνται σχετικά με τις περιβαλλοντικά βιώσιμες δραστηριότητες, καθώς και τους Κατ’ Εξουσιοδότηση Κανονισμούς (ΕΕ) 2021/2139 και (ΕΕ) 2023/2486 όσον αφορά την απλούστευση ορισμένων τεχνικών κριτηρίων ελέγχου για τον προσδιορισμό του κατά πόσον οι οικονομικές δραστηριότητες δεν επιβαρύνουν σημαντικά τους περιβαλλοντικούς στόχους. Στόχος του είναι να απλοποιήσει την εφαρμογή της Ταξινομίας της ΕΕ. Κατά συνέπεια, οι εταιρείες μπορούν να απέχουν από την αξιολόγηση της καταλληλότητας και της ευθυγράμμισης με την ταξινομία για οικονομικά μη σημαντικές δραστηριότητες. Οι οικονομικές δραστηριότητες θεωρούνται μη σημαντικές από οικονομική άποψη εάν παράγουν συνολικά λιγότερο από το 10% του συνολικού κύκλου εργασιών, των κεφαλαιουχικών δαπανών (Capex) ή των λειτουργικών δαπανών (Opex) του Ομίλου. Οι εταιρείες μπορούν επίσης να παραλείψουν εντελώς την ανάλυση της επιλεξιμότητας και της ευθυγράμμισης των λειτουργικών δαπανών τους με την ταξινομία, εάν αυτές δεν είναι σημαντικές για το επιχειρηματικό τους μοντέλο. Επιπλέον, ο Κατ’ Εξουσιοδότηση Κανονισμός (ΕΕ) 2026/73 περιέχει απλοποιημένους πίνακες για τη δημοσιοποίηση των δεικτών ταξινομίας.
Οικονομικές δραστηριότητες της ταξινομίας της ΕΕ στον Όμιλο ΟΤΕ
Ο Όμιλος ΟΤΕ, μέλος του Ομίλου Deutsche Telekom, είναι ένας όμιλος που δραστηριοποιείται στον τομέα της πληροφορικής και των τηλεπικοινωνιών. Επί του παρόντος, η Ταξινομία της ΕΕ δεν περιλαμβάνει κριτήρια που σχετίζονται
54
με την οικονομική δραστηριότητα «Παροχή και λειτουργία δικτύων και υπηρεσιών ηλεκτρονικών επικοινωνιών». Κατά συνέπεια, το ουσιαστικό μέρος του επιχειρηματικού μοντέλου του δεν καλύπτεται από την Ταξινομία της ΕΕ. Επομένως, η Ταξινομία της ΕΕ δεν παρέχει στον Όμιλο τη δυνατότητα να παρουσιάσει η συμβολή του στην προστασία του κλίματος, παρόλο που ο κλάδος της συμβάλλει σημαντικά στην επίτευξη των ευρωπαϊκών στόχων ψηφιοποίησης και κλίματος μέσω της επέκτασης και της λειτουργίας των τηλεπικοινωνιακών δικτύων.
Για το οικονομικό έτος 2025, ο Όμιλος ΟΤΕ επέλεξε να εφαρμόσει τις απλουστευμένες απαιτήσεις υποβολής εκθέσεων σύμφωνα με τον Κατ’ Εξουσιοδότηση Κανονισμό (ΕΕ) 2026/73. Όπως και τα προηγούμενα έτη, ο Όμιλος ΟΤΕ προσδιόρισε τις οικονομικές δραστηριότητες που είναι επιλέξιμες για ταξινόμηση το 2025. Τα σωρευτικά ποσά των δραστηριοτήτων που έχουν προσδιοριστεί για το οικονομικό έτος 2025 είναι κάτω του 10% του συνολικού κύκλου εργασιών, των κεφαλαιουχικών δαπανών και των λειτουργικών δαπανών του Ομίλου, αντίστοιχα. Ως εκ τούτου, οι εν λόγω οικονομικές δραστηριότητες θεωρούνται μη σημαντικές από οικονομική άποψη σύμφωνα με τον Κατ’ Εξουσιοδότηση Κανονισμό (ΕΕ) 2026/73 και δεν αξιολογήθηκαν ως προς την ευθυγράμμισή τους με την ταξινομία, λαμβάνοντας υπόψη πτυχές κόστους-οφέλους. Οι οικονομικά μη σημαντικές οικονομικές δραστηριότητες σχετίζονται με τον περιβαλλοντικό στόχο «μετριασμού της κλιματικής αλλαγής» (CCM), «μετάβαση σε μια κυκλική οικονομία» (CE) και «βιώσιμη χρήση και προστασία των υδάτινων και των θαλάσσιων πόρων» (WTR), και αναφέρονται, σύμφωνα με τις περιγραφές δραστηριοτήτων της ταξινομίας της ΕΕ, στις ακόλουθες:
•Επεξεργασία δεδομένων, φιλοξενία και συναφείς δραστηριότητες (CCM 8.1)
•Λύσεις που βασίζονται στα δεδομένα και στην ανάλυση τους για τη μείωση των εκπομπών αερίων του θερμοκηπίου (CCM 8.2)
•Μεταφορές με μοτοσικλέτες, επιβατικά αυτοκίνητα και ελαφρά εμπορικά οχήματα (CCM 6.5)
•Υποδομές που διευκολύνουν τις οδικές μεταφορές και τις δημόσιες μεταφορές (CCM 5.15)
•Παροχή λύσεων ΤΠ/ΕΤ που βασίζονται στα δεδομένα για τη μείωση των διαρροών (WTR 4.1)
•Παροχή λύσεων ΤΠ/ΕΤ με βάση τα δεδομένα (CE 4.1)
•Επισκευή, ανακαίνιση και ανακατασκευή (CCM 5.1)
•Εγκατάσταση, συντήρηση και επισκευή εξοπλισμού ενεργειακής απόδοσης (CCM 7.3)
•Έρευνα, ανάπτυξη και καινοτομία κοντά στην αγορά (CCM 9.1)
Ορισμός των Βασικών Δεικτών Επιδόσεων (ΒΔΕ) της ταξινομίας της ΕΕ
Ο Όμιλος ΟΤΕ όρισε τους επιλέξιμους για την ταξινομία Βασικούς Δείκτες Επιδόσεων (εφεξής «ΒΔΕ») σύμφωνα με τις νομικές απαιτήσεις και περιγράφει την λογιστική του πολιτική ως προς αυτό, ως εξής:
ΒΔΕ Κύκλος Εργασιών: Το ποσοστό των επιλέξιμων για την ταξινομία οικονομικών δραστηριοτήτων από το σύνολο του κύκλου εργασιών έχει υπολογιστεί ως το μέρος του καθαρού κύκλου εργασιών από υπηρεσίες που συνδέονται με επιλέξιμες για την ταξινομία οικονομικές δραστηριότητες (αριθμητής), διά του καθαρού ύψους κύκλου εργασιών (παρονομαστής), για το οικονομικό έτος 2025. Ο παρονομαστής του ΒΔΕ κύκλου εργασιών έχει βασιστεί στον ενοποιημένο καθαρό κύκλο εργασιών, συμφωνά με το (ΔΛΠ) 1.82 (α). Συγκεκριμένα, o συνολικός κύκλος εργασιών του Ομίλου ΟΤE αντιπαραβάλλεται με το «Σύνολο κύκλου εργασιών» στην ενότητα «
Καταστάσεις Αποτελεσμάτων (Ενοποιημένη και Εταιρική)
» των Ετήσιων
Χρηματοοικονομικών Καταστάσεων (Ενοποιημένες και Εταιρικές).
ΒΔΕ Κεφαλαιουχικές Δαπάνες: Ορίζονται ως επιλέξιμες για την ταξινομία κεφαλαιουχικές δαπάνες (αριθμητής) διά το σύνολο των κεφαλαιουχικών δαπανών (παρονομαστής). Το σύνολο των κεφαλαιουχικών δαπανών αποτελείται από τις προσθήκες στα ενσώματα και άυλα πάγια περιουσιακά στοιχεία κατά τη διάρκεια του οικονομικού έτους, πριν από αποσβέσεις, απομειώσεις και οποιεσδήποτε επιμετρήσεις, συμπεριλαμβανομένου αυτών που προέκυψαν από επανεκτιμήσεις και απομειώσεις. Περιλαμβάνει προσθήκες σε ενσώματα και άυλα πάγια περιουσιακά στοιχεία και σε περιουσιακά στοιχεία με δικαίωμα χρήσης και προσθήκες που προκύπτουν από συνενώσεις επιχειρήσεων. Το σύνολο των κεφαλαιουχικών δαπανών καθορίζεται με βάση την Ενοποιημένη Κατάσταση Χρηματοοικονομικής Θέσης και προκύπτει από το άθροισμα των εξής κυρίων στοιχείων στις «Σημειώσεις επί των ετήσιων χρηματοοικονομικών καταστάσεων της 31 Δεκεμβρίου 2025 και της χρήσης που έληξε την ημερομηνία αυτή»: της γραμμής «Προσθήκες και μεταφορές» συμπεριλαμβανομένου της γραμμής «Μειώσεις, διαγραφές και μεταφορές - αξία κτήσης» των κατηγοριών «Έργα υπό κατασκευή» και «Υλικά Επενδύσεων» στα «
Ενσώματα Πάγια
» (Σημείωση 4), και της γραμμής «Προσθήκες» στις
«
Μισθώσεις
» (Σημείωση 5), «
Τηλεπικοινωνιακές άδειες
» (Σημείωση 7), και «
Λοιπά άυλα περιουσιακά στοιχεία
» (Σημείωση
8).
55
ΒΔΕ Λειτουργικές Δαπάνες: Ορίζονται ως επιλέξιμες για την ταξινομία λειτουργικές δαπάνες (αριθμητής) δια το σύνολο των λειτουργικών δαπανών (παρονομαστής). Ο ορισμός του Ευρωπαϊκού Συστήματος Ταξινομίας για τις σχετικές λειτουργικές δαπάνες περιλαμβάνει δαπάνες για έρευνα και ανάπτυξη, ανακαίνιση κτιρίων, τη βραχυπρόθεσμη μίσθωση, τη συντήρηση και την επισκευή, καθώς και οποιεσδήποτε άλλες άμεσες δαπάνες που σχετίζονται με την καθημερινή συντήρηση των ενσώματων παγίων. Οι σχετικές δαπάνες περιλαμβάνονται σε διάφορες γραμμές στις «
Καταστάσεις
Αποτελεσμάτων (Ενοποιημένη και Εταιρική)
» των Ετήσιων Χρηματοοικονομικών Καταστάσεων (Ενοποιημένες και
Εταιρικές). Οι συνολικές λειτουργικές δαπάνες του Ομίλου ΟΤΕ, παρουσιάζονται ως «Σύνολο λειτουργικών εξόδων πριν από αποσβέσεις και απομειώσεις» στην ενότητα «
Καταστάσεις Αποτελεσμάτων (Ενοποιημένη και Εταιρική)
» των Ετήσιων
Χρηματοοικονομικών Καταστάσεων (Ενοποιημένες και Εταιρικές). Οι λογιστικές πολιτικές που σχετίζονται με την κατάρτιση του ανωτέρω πίνακα παρουσιάζονται στη Σημείωση 3 «
Ουσιώδεις Λογιστικές Πολιτικές
» των Ετήσιων Χρηματοοικονομικών
Καταστάσεων (Ενοποιημένες και Εταιρικές) της 31 Δεκεμβρίου 2025.
Υπολογισμός Βασικών Δεικτών Επιδόσεων (ΒΔΕ) της ταξινομίας της ΕΕ
Οι συνολικές αξίες του Ομίλου στις οποίες στηρίζεται ο υπολογισμός βάσει της Ταξινομίας της ΕΕ ανήλθαν σε Ευρώ 3,5 δισ. για τον κύκλο εργασιών (2024: Ευρώ 3,3 δισ.), Ευρώ 0,7 δισ. για τις κεφαλαιουχικές δαπάνες (2024: Ευρώ 0,7 δισ.) και Ευρώ 2,1 δισ. για τις λειτουργικές δαπάνες (2024: Ευρώ 2,0 δισ.) για το έτος αναφοράς*.
Δεδομένου ότι η Ταξινομία της ΕΕ δεν αποτυπώνει επαρκώς τις βασικές δραστηριότητες του Ομίλου ΟΤΕ μέχρι σήμερα, η εφαρμογή των ορίων σημαντικότητας που ορίζονται στον Κατ’ Εξουσιοδότηση Κανονισμό (ΕΕ) 2026/73 έχει ως αποτέλεσμα οικονομικά μη σημαντικές δραστηριότητες, οι οποίες σωρευτικά αντιπροσωπεύουν το 2,6% του κύκλου εργασιών του Ομίλου ΟΤΕ, το 2,3% των κεφαλαιουχικών δαπανών του και το 3,7% των λειτουργικών δαπανών του.
*Μετά την ολοκλήρωση της πώλησης της TKRM, η ενοποιημένη κατάσταση αποτελεσμάτων του 2024 έχει αναμορφωθεί ώστε να αντικατοπτρίζει την ταξινόμηση της TKRM ως διακοπείσες δραστηριότητες, προκειμένου να διασφαλιστεί συγκρισιμότητα με την παρουσίαση της τρέχουσας χρήσης (Σημείωση 9 των Ετήσιων Χρηματοοικονομικών Καταστάσεων για επιπλέον επεξηγήσεις).
56
Πίνακας για τους ΒΔΕ της ευρωπαϊκής Ταξινομίας Κύκλου εργασιών, Κεφαλαιουχικών δαπανών και Λειτουργικών δαπ ανών

| Σύνολο 2025 | Ποσοστό των επιλέξιμων για την ταξινομία δραστηριοτήτων | Ευθυγραμμισμένες με την ταξινομία δραστηριότητες | Ποσοστό ευθυγραμμισμένων με την ταξινομία δραστηριοτήτων | Κατανομή ανά τους περιβαλλοντικούς στόχους των ευθυγραμμισμένων με την ταξινομία δραστηριοτήτων | Ποσοστό Ευνοϊκών δραστηριοτήτων | Ποσοστό δραστηριοτήτων μετάβασης | Μη αξιολογούμενες δραστηριότητες που θεωρούνται μη σημαντικές | Δραστηριότητες ευθυγραμμισμένες με την ταξινομία 2024 | Ποσοστό ευθυγραμμισμένων με την ταξινομία δραστηριοτήτων 2024
| Μετριασμός της κλιματικής αλλαγής | Προσαρμογή στην κλιματική αλλαγή | Νερό | Ρύπανση | Κυκλική Οικονομία | Βιοποικιλότητα
| εκατ € | % | εκατ € | % | % | % | % | % | % | % | % | % | % | εκατ € | %
Κύκλος εργασιών | 3.464,3 | 0 | 0 | 0 | 0 | 0 | 0 | 0 | 0 | 0 | 0 | 0 | 2,6 | 0 | 0
Κεφαλαιουχικές δαπάνες | 659,8 | 0 | 0 | 0 | 0 | 0 | 0 | 0 | 0 | 0 | 0 | 0 | 2,3 | 0 | 0
Λειτουργικές δαπάνες | 2.072,2 | 0 | 0 | 0 | 0 | 0 | 0 | 0 | 0 | 0 | 0 | 0 | 3,7 | 0 | 0

57
ESRS E1 – Κλιματική Αλλαγή
Ο ψηφιακός μετασχηματισμός αλλάζει την κοινωνία. Ο Όμιλος ΟΤΕ επιδιώκει να συμβάλει σε αυτή την αλλαγή και να απλοποιήσει τη ζωή των ανθρώπων. Ωστόσο, η αυξανόμενη ψηφιοποίηση απαιτεί μεγάλες ποσότητες ενέργειας. Ο Όμιλος στοχεύει να διαδραματίσει πρωτοποριακό ρόλο στην προστασία του κλίματος. Για το σκοπό αυτό, δεσμεύεται να συμμετέχει πλήρως στους στόχους κλιματικής αλλαγής που έχουν τεθεί σε επίπεδο Ομίλου DT.
Στον παρακάτω πίνακα παρουσιάζονται οι ουσιώδεις απαιτήσεις γνωστοποίησης που προσδιορίστηκαν από την ανάλυση ουσιαστικότητας σε σχέση με το θεματικό πρότυπο «Κλιματική Αλλαγή».
Πίνακας ESRS κατά ESRS 2 IRO-2
1. Στρατηγική
ESRS E1-1 – Σχέδιο μετάβασης για μετριασμό της κλιματικής αλλαγής
Ο Όμιλος ΟΤΕ δεσμεύεται να συμμετέχει πλήρως στην επίτευξη του στόχου για μηδενικό ανθρακικό αποτύπωμα σε επίπεδο Ομίλου Deutsche Telekom (Ομίλου DT), καθώς και στην επίτευξη των βραχυπρόθεσμων και μακροπρόθεσμων στόχων μείωσης των εκπομπών του Ομίλου DT. Επί του παρόντος, οι στόχοι μείωσης (για το 2030 και το 2040) επιδιώκεται να επιτευχθούν συλλογικά σε επίπεδο Ομίλου DT. Στο πλαίσιο αυτό, ο Όμιλος ΟΤΕ έχει διαμορφώσει ένα σχέδιο δράσης το οποίο αποτυπώνει τη δέσμευσή του να συμμετάσχει πλήρως στην επίτευξη των κλιματικών στόχων του Ομίλου DT. Το σχέδιο αυτό λειτουργεί ως εργαλείο παρακολούθησης εσωτερικά για τη διαχείριση αλλά και τον σχεδιασμό των μέτρων μείωσης. Ταυτόχρονα, συμβάλλει στην ενημέρωση των ενδιαφερόμενων μερών μας σχετικά με τις δράσεις του Ομίλου ΟΤΕ στην κατεύθυνση της κλιματικής ουδετερότητας. Το σχέδιο δράσης βασίζεται στον υπολογισμό των εκπομπών αερίων του θερμοκηπίου τα τελευταία χρόνια και στον χρονικό ορίζοντα του εταιρικού σχεδιασμού.
Η κατανομή του στόχου μείωσης των εκπομπών που έχει υιοθετήσει ο Όμιλος DT στις εταιρείες του Ομίλου βρίσκεται σε εξέλιξη. Με την ολοκλήρωση της διαδικασίας αυτής σε επίπεδο Ομίλου DT (αναμένεται στο άμεσο μέλλον), ο Όμιλος ΟΤΕ θα διαμορφώσει περαιτέρω σχέδιο μετάβασης σύμφωνα με τις απαιτήσεις των Ευρωπαϊκών προτύπων υποβολής εκθέσεων βιωσιμότητας.
Το σχέδιο μετάβασης του Ομίλου DT, στο οποίο περιλαμβάνεται και η συνεισφορά του Ομίλου ΟΤΕ στην επίτευξη των στόχων του Ομίλου DT, επιβεβαιώθηκε από το Διοικητικό (Management Board) και το Εποπτικό Συμβούλιο (Supervisory Board) της DT. Πληροφορίες για το σχέδιο μετάβασης του Ομίλου DT παρουσιάζονται στην έκθεση βιωσιμότητας της DT. Στο Διοικητικό Συμβούλιο του ΟΤΕ έχουν παρουσιαστεί πληροφορίες σχετικά με τη μείωση των εκπομπών του Ομίλου ΟΤΕ.
58
Περισσότερες πληροφορίες σχετικά με τα μέτρα μείωσης εκπομπών και τους μηχανισμούς απανθρακοποίησης, τους στόχους μείωσης των εκπομπών και τις εκπομπές του Ομίλου ΟΤΕ παρουσιάζονται στις ενότητες «
ESRS E1-3
», «
ESRS
E1-4
» και «
ESRS E1-6
», αντίστοιχα.
ESRS 2 SBM-3 E1 – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το
επιχειρηματικό μοντέλο
Στον πίνακα παρουσιάζονται οι ουσιώδεις επιπτώσεις των επιχειρηματικών δραστηριοτήτων του Ομίλου ΟΤΕ στην κοινωνία και το περιβάλλον, οι οποίες προσδιορίστηκαν μέσω της ανάλυσης διπλής ουσιαστικότητας.
Γενικές πληροφορίες σχετικά με την αλληλεπίδραση των ουσιωδών επιπτώσεων, κινδύνων και ευκαιριών με τη στρατηγική και το επιχειρηματικό μοντέλο του Ομίλου περιλαμβάνονται στην ενότητα «
ESRS 2 SBM-3
».

Αλυσίδα αξίας / Σχέση με το επιχειρηματικό μοντέλο/στρατηγική | Τύπος επιπτώσεων | Περιγραφή
Μετριασμός της Κλιματικής Αλλαγής και Προσαρμογή
Ανάντη / Σύνδεση με το επιχειρηματικό μοντέλο | Αρνητική (υφιστάμενη/ βραχυπρόθεσμη: <1 έτος) | Ανάντη εκπομπές πεδίου εφαρμογής 3: Κατά την παραγωγή και μεταφορά προϊόντων σχετικών με τις δραστηριότητες του Ομίλου ΟΤΕ (συμπεριλαμβανομένου του λογισμικού και του hardware εξοπλισμού, καθώς και τις υποδομές δικτύων σταθερής και κινητής τηλεφωνίας) παράγονται εκπομπές αερίων του θερμοκηπίου, οι οποίες συμβάλλουν στην υπερθέρμανση του πλανήτη και ως εκ τούτου οδηγούν στην ανθρωπογενή κλιματική αλλαγή. Παράγονται σημαντικές εκπομπές, ιδίως κατά την παραγωγή εξοπλισμού όπως καλώδια, κεραίες κ.α.
Ίδιες επιχειρηματικές δραστηριότητες / Προέρχεται από το επιχειρηματικό μοντέλο | Αρνητική (υφιστάμενη/ βραχυπρόθεσμη: <1 έτος) | Εκπομπές πεδίων εφαρμογής 1 & 2: Η λειτουργία των ίδιων εγκαταστάσεων (συμπεριλαμβανομένης της θέρμανσης, της ψύξης, των γεννητριών ηλεκτρικής ενέργειας ως εφεδρικών πηγών σε περιπτώσεις διακοπής και παροχής ρεύματος) καθώς και του στόλου οχημάτων παράγουν επίσης εκπομπές. Σε όλο τον Όμιλο, η ηλεκτρική ενέργεια προέρχεται 100% από ανανεώσιμες πηγές ενέργειας και επομένως, περισσότερο από το 90% των συνολικών ενεργειακών αναγκών καλύπτεται από ανανεώσιμες πηγές ενέργειας . Το υπόλοιπο μέρος της κατανάλωσης ενέργειας (π.χ. για θέρμανση ή για τις γεννήτριες) εξακολουθεί να καλύπτεται από ορυκτά καύσιμα.
Κατάντη / Σύνδεση με το επιχειρηματικό μοντέλο | Αρνητική (υφιστάμενη/ βραχυπρόθεσμη: <1 έτος) | Κατάντη εκπομπές περιόδου εφαρμογής 3: Η χρήση των πωληθέντων / μισθωμένων προϊόντων, η κατάντη μεταφορά, η διαχείριση στο τέλος του κύκλου ζωής των πωληθέντων / μισθωμένων προϊόντων, παράγουν σημαντικές εκπομπές αερίων του θερμοκηπίου.
Ίδιες επιχειρηματικές δραστηριότητες / Προέρχεται από το επιχειρηματικό μοντέλο | Θετική (υφιστάμενη/ βραχυπρόθεσμη: <1 έτος) | Με την υπογραφή συμφωνιών αγοράς ηλεκτρικής ενέργειας που υποστηρίζονται από Ανανεώσιμες Πηγές Ενέργειας η εταιρεία βασίζεται ενεργά στις ανανεώσιμες πηγές ενέργειας και αυξάνει το μερίδιο των ανανεώσιμων πηγών ενέργειας στο εθνικό μείγμα ηλεκτρικής ενέργειας.
Κατάντη / Σύνδεση με το επιχειρηματικό μοντέλο | Θετική (υφιστάμενη/ βραχυπρόθεσμη: <1 έτος) | Η αντικατάσταση των φυσικών διαδικασιών με διαδικτυακές υπηρεσίες μπορεί άμεσα ή έμμεσα να οδηγήσει σε εξοικονόμηση πόρων και εκπομπών CO 2 για εταιρικούς και οικιακούς πελάτες. Η ενεργειακά αποδοτική φιλοξενία στις υποδομές του Ομίλου ΟΤΕ και η βελτιστοποίηση των διαδικασιών μέσω της χρήσης διαδικτυακών υπηρεσιών που μπορούν να παρέχονται και να χρησιμοποιούνται μέσω των υποδομών και των προϊόντων του Ομίλου ΟΤΕ μπορούν άμεσα ή έμμεσα να εξοικονομήσουν ενέργεια για τους πελάτες (enablement).
Ενέργεια
Ίδιες επιχειρηματικές δραστηριότητες / Προέρχεται από το επιχειρηματικό μοντέλο | Αρνητική (υφιστάμενη/ βραχυπρόθεσμη: <1 έτος) | Η χρήση των τηλεπικοινωνιακών δικτύων του Ομίλου ΟΤΕ συνδέεται με υψηλή κατανάλωση ενέργειας. Αναμένεται αυξανόμενη χρήση των δικτύων και αυξανόμενη ζήτηση ενέργειας.

59
Στον ακόλουθο πίνακα παρουσιάζονται οι ουσιώδεις θεματικοί κίνδυνοι και ευκαιρίες του Ομίλου ΟΤΕ και οι χρηματοοικονομικές επιδράσεις τους στην οικονομική θέση, τις χρηματοοικονομικές επιδόσεις και τις ταμειακές ροές του.

Αλυσίδα αξίας | Κίνδυνος/Ευκαιρία | Περιγραφή
Μετριασμός της Κλιματικής Αλλαγής και Προσαρμογή
Ίδιες επιχειρηματικές δραστηριότητες | Φυσικός κίνδυνος | Τα ακραία καιρικά φαινόμενα (π.χ. πλημμύρες ή πυρκαγιές) ενδέχεται να προκαλέσουν βλάβες στις τηλεπικοινωνιακές υποδομές και, ως εκ τούτου, να απαιτηθεί κόστος επισκευής. Επιπλέον, το κόστος ασφάλισης μπορεί να αυξηθεί.
Ενέργεια
Όλα τα στάδια της αλυσίδας αξίας | Κίνδυνος μετάβασης | Το υψηλότερο κόστος λόγω της αύξησης των τιμών της ενέργειας ενέχει οικονομικό κίνδυνο.

Στο πλαίσιο της επικαιροποίησης της ανάλυσης διπλής ουσιαστικότητας για το 2025 εξετάστηκαν και αναθεωρήθηκαν επιπτώσεις, κίνδυνοι και ευκαιρίες, με έμφαση σε εκείνες που σχετίζονται περισσότερο με τις δραστηριότητες του Ομίλου. Ως αποτέλεσμα, μια νέα επίπτωση αξιολογήθηκε ως ουσιαστική, ενώ ορισμένοι κίνδυνοι επαναξιολογήθηκαν ως μη ουσιαστικοί.
Το 2023/2024, ο Όμιλος ΟΤΕ πραγματοποίησε ολοκληρωμένη ανάλυση κλιματικών σεναρίων και αξιολόγηση της ανθεκτικότητάς του με βάση τις συστάσεις του TCFD (Task Force on Climate-related Financial Disclosures). Λαμβάνοντας υπόψη ότι δεν δημοσιεύθηκαν νέα επιστημονικά ευρήματα σχετικά με την ανάλυσή μας κατά το έτος αναφοράς 2025 και οι εγκαταστάσεις του Ομίλου ΟΤΕ δεν υπέστησαν σημαντικές αλλαγές, η παρούσα ανάλυση σεναρίων εξακολουθεί να ισχύει. Η αξιολόγηση των κλιματικών κινδύνων ειδικά για την Ελλάδα κατέδειξε αύξηση της θερμοκρασίας και της ξηρασίας, με τις κλιματικές συνθήκες να αναμένεται να ευνοήσουν την εμφάνιση δασικών πυρκαγιών. Τα σενάρια δεν προβλέπουν σημαντικές μεταβολές ως προς τις βροχοπτώσεις ή τις πλημμύρες ποταμών σε σχέση με το υφιστάμενο κλίμα. Ωστόσο, οι πυρκαγιές και οι πλημμύρες στην Ελλάδα το 2022/2023 καταδεικνύουν ότι η πιθανότητα τοπικών ζημιών που προκαλούνται από ακραία καιρικά φαινόμενα είναι ήδη μια πραγματικότητα. Ο Όμιλος ΟΤΕ έχει λάβει ήδη μέτρα για να προετοιμαστεί για τις αυξανόμενες επιπτώσεις των φυσικών κλιματικών κινδύνων, όπως οι πιο απρόβλεπτες καιρικές συνθήκες. Το πλαίσιο διαχείρισης κινδύνων του Ομίλου ΟΤΕ δομείται από βασικούς πυλώνες, συμπεριλαμβανομένων των διαδικασιών διαχείρισης κινδύνων, των σχεδίων επιχειρησιακής συνέχειας και ανάκαμψης και ενός ολοκληρωμένου Συστήματος Διαχείρισης Επιχειρησιακής Συνέχειας (BCMS), το οποίο έχει πιστοποιηθεί σύμφωνα με τα πρότυπα ISO 22301 από το 2012. Τα τηλεπικοινωνιακά δίκτυα είναι σχεδιασμένα έτσι ώστε να μεγιστοποιείται η ανθεκτικότητά τους και να διασφαλίζεται η αξιοπιστία των υπηρεσιών που προσφέρονται στο κοινό. Στις πιο κρίσιμες εγκαταστάσεις, παρέχεται αδιάλειπτη εφεδρική ισχύς μέσω της τοποθέτησης γεννητριών καθώς και μπαταριών. Επιπλέον, εφαρμόζονται ολοκληρωμένα ασφαλιστικά προγράμματα για τον μετριασμό των κινδύνων, συμπεριλαμβανομένης της κάλυψης για υλικές ζημιές σε περιουσιακά στοιχεία και απώλεια εσόδων.
Για ορισμένους κλιματικούς κινδύνους, η επίτευξη πλήρους ανθεκτικότητας δεν είναι εφικτή, ιδίως στην περίπτωση συμβάντων όπως πυρκαγιές ή πλημμύρες. Κατά συνέπεια, είναι αδύνατη η πλήρης προστασία των εγκαταστάσεων του Ομίλου ΟΤΕ από αυτούς τους φυσικούς κινδύνους. Για το λόγο αυτό έχουν θεσπιστεί σχέδια επιχειρησιακής συνέχειας και ανάκαμψης, ως προληπτικά μέτρα, σχεδιασμένα για την αποτελεσματική αντιμετώπιση κρίσιμων συμβάντων, όπως οι ζημιές στις υποδομές του δικτύου που προκαλούνται από ακραία καιρικά φαινόμενα. Η ανάλυση ανθεκτικότητας των επιχειρηματικών δραστηριοτήτων του Ομίλου από τους φυσικούς κλιματικούς κινδύνους έχει επικεντρωθεί στις εξής βασικές κατηγορίες: κέντρα δεδομένων, δίκτυα σταθερής και κινητής τηλεφωνίας. Τέτοιοι κίνδυνοι μπορεί να έχουν οικονομικές επιπτώσεις στις επιχειρηματικές δραστηριότητες, υπογραμμίζοντας τη σημασία αυτών των μέτρων.
Στην αξιολόγηση των κλιματικών κινδύνων (τόσο των φυσικών όσο και μετάβασης), συμπεριλήφθηκαν υφιστάμενα ή προγραμματισμένα μέτρα προσαρμογής και μετριασμού. Αυτό αφορά ιδίως την στρατηγική μετριασμού της κλιματικής αλλαγής που ήδη εφαρμόζεται, και η οποία επηρεάζει τις εκτιμήσεις για τους κινδύνους μετάβασης, καθώς και τα μέτρα προσαρμογής για τον μετριασμό των αρνητικών οικονομικών επιπτώσεων λόγω φυσικών κλιματικών κινδύνων.
Οι κρίσιμες παραδοχές για την ανάλυση της ανθεκτικότητας του επιχειρηματικού μοντέλου του Ομίλου ΟΤΕ σε σχέση με τους κλιματικούς κινδύνους βασίζονται στο κλιματικό σενάριο SSP5-8.5, το οποίο χρησιμοποιείται από τη Διακυβερνητική Επιτροπή για την Κλιματική Αλλαγή (Intergovernmental Panel on Climate Change, IPCC), για τους φυσικούς κλιματικούς κινδύνους, και στο «Σενάριο Καθαρών Μηδενικών Εκπομπών 2050» (NZE) του Διεθνούς Οργανισμού Ενέργειας (International Energy Agency, IEA) για τους κλιματικούς κινδύνους μετάβασης.
60
Οι κύριες κρίσιμες παραδοχές είναι:
•SSP5-8.5: Αυτό το σενάριο οδηγεί σε αύξηση της παγκόσμιας θερμοκρασίας κατά 4° Κελσίου. Περιγράφει μια πορεία κοινωνικής εξέλιξης που επικεντρώνεται στη συνεχιζόμενη αυξημένη χρήση πόρων και ορυκτών καυσίμων.
•NZE: Σύμφωνα με τις εκτιμήσεις του IEA, αυτό το σενάριο είναι το μόνο που θα περιορίσει την αύξηση της παγκόσμιας θερμοκρασίας στον 1,5 ° Κελσίου μέχρι το 2050.
Παρά τις αβεβαιότητες αυτές, η τρέχουσα ανάλυση υποδηλώνει την ανθεκτικότητα του επιχειρηματικού μοντέλου του Ομίλου ΟΤΕ όσον αφορά τόσο στους ουσιώδεις κινδύνους μετάβασης όσο και τους φυσικούς κλιματικούς κινδύνους. Δεν απαιτείται ανακατανομή, αναβάθμιση ή παροπλισμός περιουσιακών στοιχείων ή μεταβολή του χαρτοφυλακίου προϊόντων και υπηρεσιών. Τόσο για τους φυσικούς κινδύνους όσο και για τους κινδύνους μετάβασης, δεδομένων των αποτελεσμάτων της ανάλυσης κλιματικών σεναρίων και των υφιστάμενων επιπτώσεων, θα εξετάζονται πιο μακροπρόθεσμες αντιδράσεις όταν απαιτείται.
Περισσότερες πληροφορίες σχετικά με την ανάλυση ανθεκτικότητας, όπως το πεδίο εφαρμογής ή η χρήση κλιματικών σεναρίων, διατίθενται στο «
ESRS 2 IRO-1 Ε1
».
2. Διαχείριση επιπτώσεων, κινδύνων και ευκαιριών
ESRS E1-2 – Πολιτικές σχετικά με τον μετριασμό της κλιματικής αλλαγής και την προσαρμογή σε αυτή
Ο Όμιλος ΟΤΕ δεσμεύεται για την ενσωμάτωση της βιώσιμης ανάπτυξης σε όλη την αλυσίδα αξίας του, συμβάλλοντας έτσι στην αντιμετώπιση περιβαλλοντικών προκλήσεων όπως η κλιματική αλλαγή. Για αυτό, έχουν τεθεί φιλόδοξοι στόχοι, σε επίπεδο Ομίλου Deutsche Telekom (Ομίλου DT), σχεδιάζονται και εφαρμόζονται συγκεκριμένα μέτρα που σχετίζονται με τις κύριες δραστηριότητες και εξασφαλίζονται οι απαραίτητοι πόροι. Αυτά προσδιορίζονται περαιτέρω στην Περιβαλλοντική Κατευθυντήρια Οδηγία, η οποία λαμβάνει υπ’ όψιν όλες τις σχετικές περιβαλλοντικές πτυχές στις ίδιες δραστηριότητες, καθώς και στην ανάντη και κατάντη αλυσίδα αξίας.
Η Περιβαλλοντική Κατευθυντήρια Οδηγία, που αναπτύχθηκε σε επίπεδο Ομίλου DT, αποτελεί μέρος της στρατηγικής Εταιρικής Υπευθυνότητας του Ομίλου. Η Κατευθυντήρια Οδηγία είναι διαθέσιμη στο intranet και καθιστά διαφανείς τους στόχους και τις εθελοντικές δεσμεύσεις σε επίπεδο Ομίλου σε όλους τους εργαζόμενους του Ομίλου ΟΤΕ. Υπεύθυνο για την Οδηγία είναι το Group Corporate Responsibility Division Ομίλου DT ενώ αρμόδια για την εφαρμογή σε επίπεδο Ομίλου ΟΤΕ είναι η Επιχειρησιακή Μονάδα του Chief of Corporate Communications, Sustainability & Channel Productions Ομίλου ΟΤΕ. Οι απαιτήσεις που ορίζονται στην Κατευθυντήρια Οδηγία εφαρμόζονται στις επιχειρηματικές δραστηριότητες του Ομίλου ΟΤΕ, ενώ παράλληλα αναπτύσσονται τα συστήματα που μπορεί να απαιτηθούν για την εφαρμογή της. Η υλοποίηση τεκμηριώνεται μέσω των υφιστάμενων συστημάτων συλλογής δεδομένων και διαδικασιών παρακολούθησης. Η περιβαλλοντική Κατευθυντήρια Οδηγία επανεξετάζεται ετησίως, σε επίπεδο Ομίλου DT, και αναθεωρείται, εάν ισχύει μία από τις ακόλουθες προϋποθέσεις:
•Αλλαγή στις κανονιστικές απαιτήσεις
•Αλλαγές σε σημαντικές αναφορές και πρότυπα, όπως τα πρότυπα ISO ή το Πρωτόκολλο για τα αέρια του θερμοκηπίου (GHG Protocol)
•Νέα ευρήματα σχετικά με υφιστάμενες περιβαλλοντικές πτυχές καθώς και αυτές που δεν καλύπτονται πλήρως, π.χ. ως αποτέλεσμα περαιτέρω εξελίξεων της στρατηγικής για τη βιώσιμη ανάπτυξη
•Αλλαγές στις απαιτήσεις των ενδιαφερόμενων μερών, οι οποίες καταγράφονται μέσω της επικοινωνίας με τα ενδιαφερόμενα μέρη και των διαφόρων μορφών διαλόγου.
Η Περιβαλλοντική Κατευθυντήρια Οδηγία λαμβάνει υπ’ όψιν, μεταξύ άλλων, τις αρνητικές επιπτώσεις των εκπομπών αερίων του θερμοκηπίου (πεδίο εφαρμογής 1 – 3) όσον αφορά στον μετριασμό της κλιματικής αλλαγής και την προσαρμογή σε αυτήν, π.χ. μέσω της ενεργοβόρου λειτουργίας τηλεπικοινωνιακών δικτύων. Περιλαμβάνει επίσης σχετικά μέτρα μετριασμού. Επιπλέον, η Kατευθυντήρια Oδηγία εξετάζει τις (δυνητικές) θετικές επιπτώσεις που συνδέονται με την επέκταση των ειδικών συμφωνιών αγοράς ηλεκτρικής ενέργειας (PPAs) ή με την αύξηση της ενεργειακής απόδοσης μέσω του εκσυγχρονισμού των δικτύων. Η Περιβαλλοντική Κατευθυντήρια Οδηγία λαμβάνει υπ΄όψιν τη στρατηγική για το κλίμα που περιγράφεται κατωτέρω. Και τα δύο είναι ενσωματωμένα στη σχετική με τη βιώσιμη ανάπτυξη στρατηγική του Ομίλου ΟΤΕ.
61
Ο Όμιλος ΟΤΕ στοχεύει στην οικονομική ανάπτυξη με γνώμονα την περιβαλλοντική υπευθυνότητα σε όλες τις πτυχές της απόδοσής του. Ένας από τους σημαντικότερους στόχους της περιβαλλοντικής στρατηγικής του Ομίλου είναι η συμβολή του στην αντιμετώπιση της κλιματικής αλλαγής. Ευθυγραμμισμένη με τον Όμιλο DT, η στρατηγική για το κλίμα του Ομίλου ΟΤΕ διαρθρώνεται σε 4 βασικούς πυλώνες: τη διαχείριση των εκπομπών αερίων του θερμοκηπίου, τη χρήση ανανεώσιμων πηγών ενέργειας, τη βελτίωση της ενεργειακής απόδοσης και την ανάπτυξη περιβαλλοντικά φιλικών προϊόντων. Εκτός από τους κλιματικούς στόχους που αναφέρονται στην ενότητα «
ESRS E1-4
», καλύπτει επίσης μέτρα που λαμβάνονται στην
ενότητα «
ESRS E1-3
».
Η στρατηγική για το κλίμα υπόκειται σε συνεχή διαδικασία αναθεώρησης και επικαιροποίησης σε επίπεδο Ομίλου DT, προκειμένου να λαμβάνονται υπ’ όψιν οι αλλαγές στην αγορά και οι εσωτερικές απαιτήσεις. Επιπλέον, ο Όμιλος ΟΤΕ υποστηρίζει διεθνώς αναγνωρισμένα πρότυπα και εγκεκριμένες πρωτοβουλίες για τη βελτίωση της ενεργειακής απόδοσης προϊόντων και υπηρεσιών, π.χ., τον «Κώδικα για την Κατανάλωση Ενέργειας από Ευρυζωνικό Εξοπλισμό» της ΕΕ.
Με στόχο την αποτελεσματική περιβαλλοντική διαχείριση σε όλη την αλυσίδα αξίας, εταιρείες του Ομίλου ΟΤΕ εφαρμόζουν, στο πλαίσιο του Ενοποιημένου Συστήματος Διαχείρισης, Συστήματα Περιβαλλοντικής Διαχείρισης (ΣΠΔ) πιστοποιημένα κατά ISO 14001 και Συστήματα Ενεργειακής Διαχείρισης πιστοποιημένα σύμφωνα με το πρότυπο ISO 50001 (Ελλάδα). Οι βασικές απαιτήσεις των Συστημάτων ισχύουν για όλους τους εργαζόμενους του Ομίλου. Αξιοποιώντας το πλαίσιο του Συστήματος Περιβαλλοντικής Διαχείρισης, αναλύονται δραστηριότητες, προϊόντα και υπηρεσίες με αναφορά στις ισχύουσες νομοθετικές απαιτήσεις και στις επιπτώσεις τους στο περιβάλλον. Στόχος του Ομίλου ΟΤΕ είναι η συνεχής ανάπτυξη του ΣΠΔ με στόχο τη βελτίωση των περιβαλλοντικών επιδόσεων. Το ΣΠΔ πιστοποιείται τακτικά από εξωτερικούς ελεγκτές.
Ο Όμιλος ΟΤΕ λαμβάνει μέριμνα για τις δικές του λειτουργίες και την εφοδιαστική του αλυσίδα. Οι απαιτήσεις που σχετίζονται με το περιβάλλον και τα ανθρώπινα δικαιώματα απευθύνονται σε προμηθευτές και εξωτερικούς συνεργάτες μέσω του «Κώδικα Δεοντολογίας Προμηθευτών του Ομίλου ΟΤΕ». Ο Όμιλος ΟΤΕ απαιτεί από τους προμηθευτές του να τηρούν τον Κώδικα Δεοντολογίας Προμηθευτών, (μέσω του Μητρώου Προμηθευτών, Προσκλήσεων για υποβολή προτάσεων) ο οποίος και επισυνάπτεται στη σύμβαση(-εις). Οι προμηθευτές είναι συμβατικά υποχρεωμένοι να συμμορφώνονται με τις ελάχιστες απαιτήσεις βιώσιμης ανάπτυξης του Ομίλου ΟΤΕ, καθώς και να συμμορφώνονται με νομικές υποχρεώσεις και διεθνείς συνθήκες. Απαιτήσεις για προϊόντα, υπηρεσίες και προμηθευτές επανεξετάζονται ετησίως και αναθεωρούνται σε επίπεδο Ομίλου DT, εάν είναι απαραίτητο. Ο Όμιλος ΟΤΕ, ως μέλος του Ομίλου DT, συμφωνεί συμβατικά με τους μεγάλους προμηθευτές του για τη βελτίωση της διαφάνειας τους σχετικά με τις εκπομπές αερίων του θερμοκηπίου καθώς και τη βελτίωση των σχεδίων μείωσής τους. Αυτό αποτελεί, μεταξύ άλλων, μέρος της στρατηγικής υπεύθυνων προμηθειών του Ομίλου.
ESRS E1-3 – Δράσεις και πόροι που σχετίζονται με τις πολιτικές για την κλιματική αλλαγή
Οι μηχανισμοί απανθρακοποίησης διαφοροποιούνται σύμφωνα με τα πεδία εφαρμογής των εκπομπών αερίων του θερμοκηπίου. Ως προς τις εκπομπές πεδίου εφαρμογής 3 εξετάζονται τόσο η ανάντη όσο και η κατάντη εκπομπές.
Εκπομπές πεδίου εφαρμογής 1
•Ο εξηλεκτρισμός και η μείωση του στόλου των οχημάτων αποτελούν κύρια μέτρα για την μείωση των εκπομπών πεδίου εφαρμογής 1. Ο εξηλεκτρισμός σε συνδυασμό με την χρήση ηλεκτρισμού από ανανεώσιμες πηγές ενέργειας κατά 100%, μηδενίζει τις σχετικές εκπομπές. Ο αριθμός των ηλεκτρικών οχημάτων στο τέλος του 2025 ανήλθε σε 929 (2024: 823), αποτελώντας το 32% του στόλου οχημάτων. Η μείωση των εκπομπών σε σχέση με το 2025 εκτιμάται σε 5,7 kt CO2 eq.
•Προγράμματα παρακολούθησης και συντήρησης για την ελαχιστοποίηση πιθανών διαρροών φθοριούχων αερίων από κλιματιστικές μονάδες, ιδιαίτερα σε τηλεπικοινωνιακά δίκτυα και κέντρα δεδομένων. Σε σχέση με το 2025 εκτιμάται μια μικρή αύξηση της τάξης των 0,4 kt CO2 eq, που σχετίζεται κυρίως με την αναμενόμενη αύξηση της θερμοκρασίας.
Εκπομπές πεδίου εφαρμογής 2
•Προμήθεια ηλεκτρικής ενέργειας από ανανεώσιμες πηγές ενέργειας για κάλυψη του 100% της κατανάλωσης ηλεκτρικής ενέργειας του Ομίλου ΟΤΕ.
62
Εκπομπές πεδίου εφαρμογής 3
•Σύμφωνα με τη στρατηγική υπεύθυνων προμηθειών, μια ομάδα εργασίας σε επίπεδο Ομίλου DT επιβλέπει επί του παρόντος μια πρωτοβουλία που αποσκοπεί στη μείωση των εκπομπών αερίων του θερμοκηπίου τόσο σε επίπεδο προμηθευτή όσο και σε επίπεδο προϊόντος, σύμφωνα με τους στόχους που έχουν τεθεί. Αυτή η ομάδα εργασίας διαδραματίζει κεντρικό ρόλο στον συντονισμό των προσπαθειών σε όλες τις εταιρείες του Ομίλου DT, συμπεριλαμβανομένου του Ομίλου ΟΤΕ, και στοχεύει στη διασφάλιση μιας συνεπούς προσέγγισης για τη μείωση των εκπομπών. Η προβλεπόμενη μείωση των εκπομπών σε σχέση με το 2025 υπολογίζεται σε 23 kt CO 2 eq (ανάντη εκπομπές).
•Η βελτίωση της ενεργειακής απόδοσης του τερματικού εξοπλισμού αποτελεί έναν κύριο μηχανισμό απανθρακοποίησης στην κατάντη αλυσίδα αξίας που επικεντρώνεται στη μείωση των εκπομπών από τη χρήση των προϊόντων. Η προβλεπόμενη μείωση των εκπομπών σε σχέση με το 2025 υπολογίζεται σε 3,3 kt CO 2 eq (κατάντη εκπομπές).
•Σύμφωνα με το Εθνικό Σχέδιο για την Ενέργεια και το Κλίμα της Ελλάδας (ΕΣΕΚ, δημοσιεύτηκε στην Εφημερίδα της Κυβέρνησης στις 19.12.2024) η συμμετοχή των ανανεώσιμων πηγών ενέργειας στην παραγωγή ηλεκτρισμού αναμένεται να αυξηθεί, με αποτέλεσμα τη μείωση των εκπομπών από τη χρήση του τερματικού εξοπλισμού. Η εγκατεστημένη ισχύς των ανανεώσιμων πηγών ενέργειας προβλέπεται να διπλασιαστεί έως το 2030, σε σχέση με το 2022.
Οι βασικοί μηχανισμοί απανθρακοποίησης οδηγούν σε συγκεκριμένα μέτρα για τη μείωση των εκπομπών αερίων του θερμοκηπίου. Εν γένει, τα μέτρα σχεδιάζονται και υλοποιούνται ώστε να επιτευχθεί ο στόχος του έτους 2030 ή ο στόχος της συμβολής στις μηδενικές καθαρές εκπομπές στην αλυσίδα αξίας έως το 2040.
Για τις εκπομπές πεδίου εφαρμογής 1 και 2, αυτά περιλαμβάνουν:
•Αγορά ηλεκτρικής ενέργειας που καλύπτεται από εγγυήσεις προέλευσης (ανανεώσιμες πηγές ενέργειας) με έμφαση στην αύξηση της κάλυψης μέσω συμφωνιών αγοράς ηλεκτρικής ενέργειας (Purchasing Power Agreement, PPA) και αυτοπαραγωγής.
•Μέτρα ενεργειακής απόδοσης, συμπεριλαμβανομένων παρεμβάσεων βελτιστοποίησης των εγκαταστάσεων κλιματισμού (π.χ. εγκατάσταση συστημάτων free cooling), με τη χρήση αποδοτικότερων τεχνολογιών και την απενεργοποίηση/αντικατάσταση παλαιού εξοπλισμού.
•Βελτιστοποίηση των χώρων που χρησιμοποιούνται στα κτίρια καθώς και ανακαινίσεις, όπου κριθεί απαραίτητο.
•Ηλεκτροκίνηση και μείωση του στόλου οχημάτων.
•Προγράμματα παρακολούθησης και συντήρησης για την ελαχιστοποίηση πιθανών διαρροών φθοριούχων αερίων από κλιματιστικές μονάδες, ιδιαίτερα σε τηλεπικοινωνιακά δίκτυα και κέντρα δεδομένων και χρήση ψυκτικών μέσων χαμηλού δυναμικού υπερθέρμανσης του πλανήτη (GWP) όπου είναι τεχνικά εφικτό.
Πλέον της πρωτοβουλίας για τη μείωση των εκπομπών αερίων του θερμοκηπίου τόσο σε επίπεδο προμηθευτή όσο και σε επίπεδο προϊόντος (που επιβλέπεται από την ομάδα εργασίας σε επίπεδο Ομίλου DT όπως αναφέρθηκε παραπάνω), άλλα μέτρα για τις Scope 3 εκπομπές περιλαμβάνουν:
•Επέκταση του χρόνου ζωής των προϊόντων.
•Βελτίωση της ενεργειακής απόδοσης των συσκευών που πωλούνται.
•Περισσότερες βιώσιμες προμήθειες υλικών και συσκευασιών.
Οι οικονομικές απαιτήσεις των μέτρων μείωσης συμπεριλαμβάνονται στον εταιρικό σχεδιασμό. Για την περίοδο 2026-2029 σχεδιάζονται λειτουργικές και κεφαλαιουχικές δαπάνες της τάξης των €57εκ. στην κατάντη αλυσίδα αξίας κυρίως για την αύξηση της ενεργειακής αποδοτικότητας των προϊόντων και των λύσεων κατά τη χρήση τους από τους πελάτες. Ως προς την εφοδιαστική αλυσίδα, λαμβάνοντας υπόψη ότι τα μέτρα αυτά τα υλοποιούν οι προμηθευτές, δεν απαιτούνται από την πλευρά του Ομίλου ΟΤΕ δαπάνες σε σημαντικό βαθμό. Για τις εκπομπές πεδίου εφαρμογής 1, προβλέπεται να
63
δαπανηθούν περίπου €42 εκ., για λειτουργικές και κεφαλαιουχικές δαπάνες, για τον εξηλεκτρισμό του στόλου των οχημάτων του Ομίλου ΟΤΕ.
Χάρη στο επαρκές αποθεματικό ρευστότητας και την ισχυρή πιστοληπτική αξιολόγηση επενδυτικής βαθμίδας, διασφαλίζεται η απαραίτητη χρηματοοικονομική ευελιξία και η απρόσκοπτη πρόσβαση στην αγορά δανειακών κεφαλαίων. Ως εκ τούτου, δεν υπάρχουν περιοριστικοί παράγοντες όσον αφορά τις επενδύσεις και την υλοποίηση των προγραμματισμένων μέτρων.
3. Στόχοι
ESRS E1-4 – Στόχοι σχετικά με τον μετριασμό της κλιματικής αλλαγής και την προσαρμογή σε αυτήν
Σε συμφωνία με την στρατηγική του Ομίλου ΟΤΕ σχετικά με την κλιματική αλλαγή και σχετικά με τη βιώσιμη ανάπτυξη, ο Όμιλος ΟΤΕ δεσμεύεται να συμμετέχει πλήρως στην επίτευξη των στόχων Κλιματικής Αλλαγής του Ομίλου DT. Επί του παρόντος, οι στόχοι μείωσης (για το 2030 και το 2040) πρέπει να επιτευχθούν συλλογικά σε επίπεδο Ομίλου DT. Η κατανομή του στόχου μείωσης των εκπομπών που έχει υιοθετήσει ο Όμιλος DT στις εταιρείες του Ομίλου βρίσκεται σε εξέλιξη. Οι μηχανισμοί απανθρακοποίησης που έχουν προσδιοριστεί παρουσιάζονται στην ενότητα «
ESRS E1-3
».
•100% κάλυψη των αναγκών σε ηλεκτρική ενέργεια από ανανεώσιμες πηγές ενέργειας σε όλο τον Όμιλο από το 2021 και μετά (εκπομπές πεδίου εφαρμογής 2, προσέγγιση αγοράς). Από το 2020, η κατανάλωση ηλεκτρικής ενέργειας των ΟΤΕ, CTS, ΓΕΡΜΑΝΟΣ, COSMOTE eValue και OTE Academy καλύπτεται πλήρως από ανανεώσιμες πηγές ενέργειας (εγγυήσεις προέλευσης, προσέγγιση αγοράς). Από το 2021, η κατανάλωση ηλεκτρικής ενέργειας των υπόλοιπων εταιρειών καλύπτεται επίσης πλήρως από ανανεώσιμες πηγές ενέργειας.
•Ο Όμιλος DT πέτυχε την εξουδετέρωση των εκπομπών αερίων του θερμοκηπίου από τις ίδιες δραστηριότητες (πεδία εφαρμογής 1 & 2) στο τέλος του 2025. Ο Όμιλος ΟΤΕ ήταν πλήρως ευθυγραμμισμένος και συνέβαλε στην επίτευξη του στόχου. Σε επίπεδο Ομίλου DT, οι εκπομπές πεδίων εφαρμογής 1 και 2 μειώθηκαν κατά 94% σε σχέση με το 2017. Το υπόλοιπο 6% (σε επίπεδο Ομίλου DT) που δεν μπορούσε να μειωθεί εξουδετερώθηκε μέσω έργων απορρόφησης άνθρακα. Το 2025 ο Όμιλος ΟΤΕ ακύρωσε 18 kt ισοδυνάμου CO 2 από έργα απορρόφησης άνθρακα εκτός της αλυσίδας αξίας και έτσι εξουδετέρωσε τις εκπομπές που δεν μπορούσαν να μειωθούν. Περισσότερες λεπτομέρειες παρουσιάζονται στην ενότητα «
ESRS E1-7
».
•Ως νέος ενδιάμεσος στόχος στην πορεία προς μηδενικές εκπομπές σε ολόκληρη την αλυσίδα αξίας, οι εκπομπές στην αλυσίδα αξίας (πεδία εφαρμογής 1, 2 και 3) σε επίπεδο Ομίλου DT θα μειωθούν κατά 55% έως το 2030 σε σχέση με το 2020. Λόγω της συνεχούς μείωσης των εκπομπών πεδίου εφαρμογής 1 και 2, η πλειονότητα των εκπομπών του Ομίλου ΟΤΕ (περίπου 96%) προέρχεται από εκπομπές πεδίου εφαρμογής 3 και κυρίως από την παραγωγή και μεταφορά καθώς και τη χρήση τηλεπικοινωνιακών προϊόντων. Για την διαχείριση και μείωση των εκπομπών από τους προμηθευτές του, ο Όμιλος ΟΤΕ, ως μέλος του Ομίλου DT, αξιοποιεί πρωτοβουλίες της DT (με την οποία έχει κοινούς μεγάλους προμηθευτές) σύμφωνα με τις οποίες οι προμηθευτές δεσμεύονται για μείωση των εκπομπών στην παραγωγική διαδικασία και την παραγωγή προϊόντων φιλικών προς το περιβάλλον. Η ενεργειακή αποδοτικότητα αποτελεί την κύρια προτεραιότητα για τη μείωση των εκπομπών των πελατών (δηλ. από την κατανάλωση ηλεκτρικής ενέργειας).
•Να επιτευχθεί ο μηδενισμός των καθαρών εκπομπών πεδίων εφαρμογής 1, 2 και 3 σε ολόκληρη την αλυσίδα αξίας το αργότερο έως το 2040 σε επίπεδο Ομίλου DT. Για τον σκοπό αυτό, θα υπάρξει μείωση των εκπομπών κατά τουλάχιστον 90% έως το 2040 σε σχέση με το 2020 και το υπόλοιπο έως και 10% των εκπομπών θα εξουδετερωθεί με πιστωτικά μόρια άνθρακα υψηλής ποιότητας.
Η προσέγγιση είναι η μείωση των εκπομπών στο βαθμό που είναι τεχνικά και οικονομικά εφικτό (π.χ. μέσω της χρήσης ανανεώσιμων πηγών ενέργειας, της βελτίωσης της ενεργειακής αποδοτικότητας, της συμφωνίας των κλιματικών στόχων με τους προμηθευτές) και οι εκπομπές που δεν μπορούν να μειωθούν θα εξουδετερωθούν μέσω έργων υψηλής ποιότητας, με τέτοιο τρόπο ώστε να απομακρύνονται μόνιμα από την ατμόσφαιρα. Αυτό μπορεί να επιτευχθεί, για παράδειγμα, μέσω φυσικών καταβοθρών, όπου τα αέρια του θερμοκηπίου απορροφώνται από τα φυσικά οικοσυστήματα. Έχουν τεθεί απαιτήσεις ποιότητας (ισχύουν σε επίπεδο Ομίλου DT) και θα χρησιμοποιηθούν μόνο έργα απορρόφησης υψηλής ποιότητας σύμφωνα με την κατηγορία IV και V της Οξφόρδης, δηλαδή θα επιδιωχθεί η απομάκρυνση του άνθρακα από την ατμόσφαιρα μέσω βραχυπρόθεσμης και μακροπρόθεσμης αποθήκευσης.
64
Οι στόχοι για το κλίμα έχουν αναπτυχθεί σύμφωνα με το τρέχον επιστημονικό και πολιτικό πλαίσιο. Το 2024, η πρωτοβουλία Science Based Target (SBTi) επιβεβαίωσε ότι οι κλιματικοί στόχοι, όπως καθορίζονται σε επίπεδο Ομίλου DT, συμβάλλουν στη συμμόρφωση με τη Συμφωνία του Παρισιού σύμφωνα με τις νέες, αυστηρότερες κατευθυντήριες γραμμές της. Η πρωτοβουλία εξέτασε επίσης τις εκπομπές βάσης και, ως εκ τούτου, τις θεώρησε αντιπροσωπευτικές. Κατά τον καθορισμό των στόχων μείωσης και την πρόβλεψη της εξέλιξής τους, ελήφθησαν υπόψη διάφοροι παράγοντες: αναμενόμενη εξέλιξη της αγοράς (αριθμός πελατών, πωλήσεις), τεχνολογικές εξελίξεις στις ίδιες δραστηριότητες αλλά και στα προϊόντα, καθώς και σε θέματα νομοθεσίας (π.χ. επέκταση ανανεώσιμων πηγών ενέργειας/μείγματος ηλεκτρικής ενέργειας).
Οι επιδόσεις σε σχέση με τους στόχους που έχουν τεθεί παρακολουθούνται με βάση, μεταξύ άλλων, τις υπολογιζόμενες εκπομπές αερίων του θερμοκηπίου. Για τις εκπομπές πεδίου εφαρμογής 2, εφαρμόζεται η προσέγγιση βάσει αγοράς..
Η αγορά αξιολογείται συνεχώς για νέες τεχνολογίες και διαδικασίες που μπορούν να βοηθήσουν τις εταιρείες του Ομίλου ΟΤΕ να λειτουργούν αποδοτικότερα και να εξοικονομούν σημαντικούς πόρους. Αυτό περιλαμβάνει την εσωτερική ανάπτυξη προϊόντων καθώς και τη συνεργασία με στρατηγικούς προμηθευτές. Αυτό ισχύει ιδιαιτέρως για τις τεχνολογίες τηλεπικοινωνιών και τις ηλεκτρομηχανολογικές υποδομές. Η χρήση της τεχνητής νοημοσύνης θα διαδραματίζει όλο και πιο σημαντικό ρόλο στη βελτιστοποίηση των διαδικασιών στο μέλλον. Για παράδειγμα, εφαρμογή AI χρησιμοποιείται στο δίκτυο της κινητής τηλεφωνίας.
4. Δείκτες μέτρησης
Οι δείκτες μέτρησης του συγκεκριμένου θεµατικού προτύπου δεν επικυρώνονται από εξωτερικό φορέα, εκτός από τον φορέα διασφάλισης.
ESRS E1-5 – Κατανάλωση και μείγμα ενέργειας
Η συνολική κατανάλωση ενέργειας το 2025 ανήλθε σε 467,9 GWh, παρουσιάζοντας μείωση 5,9% σε σχέση με την κατανάλωση ενέργειας του 2024.
Συνολική κατανάλωση ενέργειας από ίδιες δραστηριότητες

|  | 2025 | 2024
Συνολική κατανάλωση ενέργειας από ορυκτές πηγές | MWh | 42.702 | 51.775
Συνολική κατανάλωση ενέργειας από πυρηνικές πηγές | MWh | 0 | 0
Συνολική κατανάλωση ενέργειας από ανανεώσιμες πηγές | MWh | 425.199 | 445.233
Κατανάλωση καυσίμου για ανανεώσιμες πηγές, μεταξύ άλλων βιομάζα (η οποία περιλαμβάνει επίσης βιομηχανικά και αστικά απόβλητα βιολογικής προέλευσης, βιοαέριο, υδρογόνο από ανανεώσιμες πηγές κ.λπ.) | MWh | 0 | 0
Κατανάλωση αγορασθείσας ή αποκτηθείσας ηλεκτρικής ενέργειας, θερμότητας, ατμού και ψύξης από ανανεώσιμες πηγές | MWh | 423.572 | 444.024
Κατανάλωση αυτοπαραγόμενης ενέργειας από ανανεώσιμες πηγές όχι ως καύσιμα | MWh | 1.627 | 1.209
Συνολική κατανάλωση ενέργειας | MWh | 467.901 | 497.008

To μερίδιο της κατανάλωσης καυσίμων από ανανεώσιμες πηγές κατά το οικονομικό έτος ήταν 0%.
Το μερίδιο των ανανεώσιμων πηγών ενέργειας στην κατανάλωση κατά το οικονομικό έτος ήταν 91%.
Το μερίδιο της αυτοπαραγόμενης ενέργειας από ανανεώσιμες πηγές εκτός καυσίμων ήταν 0,3%.
Η παραγωγή μη ανανεώσιμης ενέργειας αναφέρεται στη χρήση γεννητριών ηλεκτρικής ενέργειας ως εφεδρικών πηγών σε περιπτώσεις διακοπής ρεύματος. Η κατανάλωση ενέργειας (πετρέλαιο ντίζελ) παρακολουθείται και αναφέρεται στον παραπάνω πίνακα, αλλά η παραγόμενη ηλεκτρική ενέργεια δεν παρακολουθείται.
Η κατανάλωση ενέργειας βασίζεται σε στοιχεία που αναφέρονται στις επιμέρους εταιρείες. Αυτά βασίζονται σε λογαριασμούς ενέργειας, τιμολόγια και δεδομένα από τοπικούς προμηθευτές ενέργειας. Όταν αυτά δεν είναι διαθέσιμα εγκαίρως, γίνονται εκτιμήσεις με τη χρήση πληροφοριών κατανάλωσης από το προηγούμενο έτος και τις σχετικές προηγούμενες περιόδους, καθώς και πρόσθετων πληροφοριών σχετικά με προσαρμογές της ζήτησης ενέργειας. Οι εγγυήσεις προέλευσης από ανανεώσιμες πηγές ενέργειας για την ηλεκτρική ενέργεια ακυρώνονται από την αρμόδια ρυθμιστική αρχή ΔΑΠΕΕΠ. Οι δραστηριότητες του Ομίλου ΟΤΕ δεν σχετίζονται ουσιαστικά με κλιματικούς τομείς υψηλού αντικτύπου.
65
Η βελτίωση της ενεργειακής απόδοσης μέσω του εκσυγχρονισμού των δικτύων παρακολουθείται με τη χρήση του δείκτη Ενεργειακής Έντασης. Αυτός ο δείκτης συσχετίζει την κατανάλωση ενέργειας με τον όγκο των μεταφερόμενων δεδομένων. Η χρήση του όγκου μεταφερόμενων δεδομένων ως παραμέτρου αναφοράς συνδέεται άμεσα με την επίδοση των τηλεπικοινωνιακών δικτύων. Ο δείκτης λαμβάνει υπ’ όψιν τη συνολική κατανάλωση ενέργειας όλων των πηγών ενέργειας – ηλεκτρική ενέργεια, καύσιμα, φυσικό αέριο και τηλεθέρμανση. Κατά το εξεταζόμενο έτος, η Ενεργειακή Ένταση σε σχέση με τον όγκο δεδομένων ήταν περίπου 31 kWh/terabyte (2024: 37 kWh/terabyte). Αυτός ο δείκτης είναι σχετικός για τον Όμιλο ΟΤΕ, καθώς η χρήση και η συντήρηση των τηλεπικοινωνιακών δικτύων έχουν υψηλές ενεργειακές απαιτήσεις.
ESRS E1-6 – Μεικτές εκπομπές πεδίων εφαρμογής 1, 2, 3 και συνολικές εκπομπές αερίων του θερ μοκηπίου
Οι μεικτές εκπομπές αερίων θερμοκηπίου πεδίων εφαρμογής 1, 2 και 3 παρουσιάζονται με ομοιόμορφο τρόπο, ώστε να μπορούν να συγκριθούν μεταξύ τους. Για να γίνει αυτό, χρησιμοποιούνται οι τιμές του δυναμικού υπερθέρμανσης του πλανήτη σε χρονικό ορίζοντα 100 ετών, όπως εκτιμώνται στην 5η Έκθεση Αξιολόγησης του IPCC (AR5). Τα αέρια θερμοκηπίου που περιλαμβάνονται είναι CO ₂, CH4 και N2O, καθώς και HFC (ψυκτικά μέσα). Αναλύοντας τις εκπομπές σε ολόκληρη την αλυσίδα αξίας, υπάρχει μια καταγραφή των σημείων στην αλυσίδα αξίας του Ομίλου ΟΤΕ όπου παράγεται η πλειονότητα των εκπομπών.
Πραγματοποιούνται τακτικές επανεξετάσεις των παραμέτρων που επηρεάζουν τις υπολογιζόμενες μεικτές εκπομπές αερίων του θερμοκηπίου. Οι αλλαγές και οι προσθήκες τεκμηριώνονται στο Εγχειρίδιο Υπολογισμού Εκπομπών. Εξετάζονται σημαντικές αλλαγές που επηρεάζουν την ετήσια συγκρισιμότητα των εκπομπών αερίων του θερμοκηπίου. Οι συντελεστές εκπομπής που χρησιμοποιούνται στον υπολογισμό των εκπομπών προέρχονται από τις ακόλουθες πηγές: UK Government (2025) - Department for Energy Security and Net Zero (DESNZ), πρώην Department for the Environment, Food and Rural Affairs (DEFRA), International Energy Agency (IEA) (2021/ 2024), United States Environmental Protection Agency (EPA) (2024), Ecoinvent Version 3.10, CDP (2024), The Energy Efficiency Association for Heating, Cooling and CHP (AGFW) (2023) and World Resources Institute (WRI) (2015).
Οι εκπομπές αερίων του θερμοκηπίου πεδίου εφαρμογής 1 του Ομίλου ΟΤΕ προέρχονται από καύσιμα για την κίνηση των οχημάτων, ορυκτά καύσιμα για σταθερές εγκαταστάσεις (θέρμανση και γεννήτριες με ντίζελ) και διαφεύγουσες εκπομπές από μονάδες κλιματισμού. Οι βιογενείς εκπομπές δεν αφορούν τον Όμιλο ΟΤΕ. Δεν υπάρχουν εκπομπές πεδίου εφαρμογής 1 που εντάσσονται σε ρυθμιζόμενα συστήματα εμπορίας εκπομπών. Οι εκπομπές υπολογίζονται σύμφωνα με τις μεθόδους που περιγράφονται στο Πρωτόκολλο για τα αέρια του θερμοκηπίου (GHG Protocol).
Οι εκπομπές αερίων του θερμοκηπίου πεδίου εφαρμογής 2 αποδίδονται κυρίως στην κατανάλωση ηλεκτρικής ενέργειας, αλλά υπάρχουν επίσης μικρές ποσότητες εκπομπών που σχετίζονται με την τηλεθέρμανση. Οι εκπομπές πεδίου εφαρμογής 2 υπολογίζονται σύμφωνα με τις προσεγγίσεις βάσει αγοράς (market-based) και βάσει τοποθεσίας (location-based) σύμφωνα με τις «Κατευθυντήριες γραμμές για το πεδίο εφαρμογής 2» του πρωτοκόλλου για τα αέρια του θερμοκηπίου (GHG Protocol). Οι εκπομπές που υπολογίζονται και με τις δύο προσεγγίσεις αναφέρονται σε όρους ισοδύναμου CO 2 (CO 2 e). Η κύρια προσέγγιση για την δημοσιοποίηση εκτιμήσεων σχετικά με τις εκπομπές πεδίου εφαρμογής 2 είναι η προσέγγιση βάσει αγοράς, σύμφωνα με την οποία οι εκπομπές υπολογίζονται χρησιμοποιώντας έναν ειδικό συντελεστή εκπομπών σύμφωνα με τις ισχύουσες συμβατικές συμφωνίες. Ο συντελεστής αυτός εξαρτάται από την πραγματική αγορά ενέργειας (μείγμα ηλεκτρικής ενέργειας) μιας εταιρείας. Ως αποτέλεσμα, η αγορά ανανεώσιμων πηγών ενέργειας (άμεση αγορά, εγγυήσεις προέλευσης κ.λπ.) ενσωματώνεται στον συντελεστή εκπομπής και επηρεάζει τις εκπομπές πεδίου εφαρμογής 2 που υπολογίζονται. Στην προσέγγιση βάσει τοποθεσίας, χρησιμοποιούνται οι συντελεστές εκπομπών για καθορισμένες τοποθεσίες («εθνικός συντελεστής μείγματος παραγωγής»), όπως υπολογίζονται και δημοσιοποιούνται από τον Διεθνή Οργανισμό Ενέργειας (ΔΟΕ). Ως εκ τούτου, δεν λαμβάνεται υπόψη η πραγματική αγορά ενέργειας (μείγμα ηλεκτρικής ενέργειας) μιας εταιρείας, δηλαδή η αγορά ανανεώσιμων πηγών ενέργειας πλέον του εθνικού μείγματος ηλεκτροπαραγωγής.
Μεικτές εκπομπές αερίων του θερμοκηπίου πεδίων εφαρμογής 1, 2 και 3, και συνολικές εκπομπές αερίων του θερμοκηπίου

|  | 2025 | 2024
Εκπομπές αερίων του θερμοκηπίου πεδίου εφαρμογής 1 και 2 βάσει αγοράς | t CO 2 e | 17.969 | 20.779
Εκπομπές αερίων του θερμοκηπίου πεδίου εφαρμογής 1 | t CO 2 e | 17.911 | 20.693
Εκπομπές αερίων του θερμοκηπίου πεδίου εφαρμογής 2 βάσει αγοράς | t CO 2 e | 58 | 86
Εκπομπές αερίων του θερμοκηπίου πεδίου εφαρμογής 2 βάσει τοποθεσίας | t CO 2 e | 124.035 | 145.882

66

|  | 2025 | 2024
Εκπομπές αερίων του θερμοκηπίου πεδίου εφαρμογής 3 | t CO 2 e | 445.685 | 444.158
Ανάντη εκπομπές αερίων του θερμοκηπίου πεδίου εφαρμογής 3 | t CO 2 e | 257.036 | 227.423
Κατάντη εκπομπές αερίων του θερμοκηπίου πεδίου εφαρμογής 3 | t CO 2 e | 188.649 | 216.735
Συνολικές εκπομπές αερίων του θερμοκηπίου (πεδία εφαρμογής 1-3) βάσει αγοράς | t CO 2 e | 463.654 | 464.937
Συνολικές εκπομπές αερίων του θερμοκηπίου (πεδία εφαρμογής 1-3) βάσει τοποθεσίας | t CO 2 e | 587.631 | 610.733

Σημείωση: Οι εκπομπές του 2024 (ανάντη εκπομπές πεδίου εφαρμογής 3) επανυπολογίστηκαν λόγω αναθεώρησης των συντελεστών εκπομπής και μεθοδολογικών και δομικών αλλαγών κατά το έτος αναφοράς.
Το παρακάτω διάγραμμα δείχνει τις εκπομπές αερίων θερμοκηπίου πεδία εφαρμογής 1-3 2.
Εκπομπές CO 2 e (Πεδία εφαρμογής 1–3) σε t CO 2 e
Οι εκπομπές πεδίου εφαρμογής 3 ανήλθαν σε 445,7 kt CO 2 e το 2025 (2024: 444,2 kt CO 2 e). Οι περισσότερες από τις εκπομπές πεδίου εφαρμογής 3 προέρχονται από την παραγωγή προϊόντων και εξοπλισμού (ιδίως τερματικών συσκευών και εξοπλισμού δικτύου) και από τη χρήση των προϊόντων και υπηρεσιών από τους πελάτες (π.χ. πώληση ή μίσθωση σταθερών και κινητών τηλεφώνων, δρομολογητών, αποκωδικοποιητών). Το ποσοστό των εκπομπών του πεδίου εφαρμογής 3 που μετρώνται με τη χρήση στοιχείων από συγκεκριμένες δραστηριότητες στο πλαίσιο της ανάντη και κατάντη αλυσίδας αξίας ήταν περίπου 52% για το έτος αναφοράς. Το ποσοστό των εκπομπών που υπολογίζονται με τη χρήση πρωτογενών δεδομένων που λαμβάνονται από προμηθευτές ή άλλους εταίρους της αλυσίδας αξίας ήταν περίπου 47% το 2025.Μεικτές εκπομπές αερίων του θερμοκηπίου πεδίου εφαρμογής 3
2 Οι εκπομπές αερίων του θερμοκηπίου που παρουσιάζονται είναι οι ενοποιημένες τιμές για τον Όμιλο ΟΤΕ (σύμφωνα με το πεδίο εφαρμογής της ενοποίησης που έχει οριστεί). Λαμβάνοντας υπόψη το επιχειρηματικό μοντέλο και τις επενδύσεις του Ομίλου ΟΤΕ, οι εκπομπές αερίων του θερμοκηπίου πεδίου εφαρμογής 1 και 2 από συγγενείς επιχειρήσεις, κοινοπραξίες και μη ενοποιημένες θυγατρικές (με λειτουργικό έλεγχο) δεν αφορούν τον Όμιλο ΟΤΕ.
67
Σημείωση: Οι εκπομπές του 2024 (ανάντη εκπομπές πεδίου εφαρμογής 3) επανυπολογίστηκαν λόγω αναθεώρησης των συντελεστών εκπομπής και μεθοδολογικών και δομικών αλλαγών κατά το έτος αναφοράς.
Οι εκπομπές πεδίου εφαρμογής 3 που παρουσιάζονται στον παραπάνω πίνακα είναι οι ενοποιημένες τιμές για τον Όμιλο ΟΤΕ (σύμφωνα με το πεδίο εφαρμογής της ενοποίησης που έχει οριστεί). Εκπομπές αερίων του θερμοκηπίου πεδίου εφαρμογής 3 από συγγενείς επιχειρήσεις, κοινοπραξίες και μη ενοποιημένες θυγατρικές (με ή χωρίς λειτουργικό έλεγχο) δεν αφορούν τον Όμιλο ΟΤΕ.
Ο ακόλουθος πίνακας παρουσιάζει τα όρια της αναφοράς, τις μεθόδους υπολογισμού και τα εργαλεία υπολογισμού ανά κατηγορία εκπομπών αερίων του θερμοκηπίου πεδίου εφαρμογής 3 σύμφωνα με το εταιρικό πρότυπο του πρωτοκόλλου για τα αέρια του θερμοκηπίου (GHG Protocol), όπως αναπτύχθηκαν και εφαρμόζονται σε επίπεδο Ομίλου DT:
Υποστηρικτικές πληροφορίες για τον υπολογισμό των εκπομπών πεδίου εφαρμογής 3 ανά κατηγορία

Κατηγορία εκπομπών αερίων του θερμοκηπίου πεδίου εφαρμογής 3 | Περιγραφή
1.Αγορές αγαθών και υπηρεσιών | Οι συντελεστές εκπομπής ανά €, σχετικά με τις εκπομπές πεδίου 1-3 διαιρεμένες με τις συνολικές πωλήσεις, οι οποίοι βασίζονται σε πληροφορίες που παρέχονται από τους προμηθευτές του Ομίλου μέσω των ερωτηματολογίων CDP, πολλαπλασιάζονται με τον όγκο παραγγελιών στις αντίστοιχες κατηγορίες προμηθειών.
2. Κεφαλαιουχικά αγαθά | Ανάλογη προσέγγιση με την Κατηγορία 1 παραπάνω.
3. Δραστηριότητες που σχετίζονται με τα καύσιμα και την ενέργεια (μη συμπεριλαμβανόμενες στο πεδίο εφαρμογής 1 ή στο πεδίο εφαρμογής 2) | Οι εκπομπές υπολογίζονται με βάση την κατανάλωση ενέργειας. Οι συντελεστές εκπομπής προέρχονται από τη βάση δεδομένων Ecoinvent (v3) και τις κατευθυντήριες γραμμές της Γερμανικής Ένωσης Διαμεταφοράς και Logistics (DSLV).
4. Ανάντη μεταφορά και διανομή | Στην κατηγορία αυτή, περιλαμβάνονται οι εκπομπές αερίων του θερμοκηπίου από την ανάντη μεταφορά αγορασθέντων αγαθών και υπηρεσιών καθώς και κεφαλαιουχικών αγαθών, συμπεριλαμβανομένων των αγορασμένων συσκευών. Οι εκπομπές υπολογίζονται βάσει εκτιμήσεων του μεριδίου του κόστους προϊόντος/υπηρεσίας που αποδίδεται στις μεταφορές. Το αντίστοιχο μερίδιο του όγκου προμηθειών πολλαπλασιάζεται με τον σταθμισμένο μέσο συντελεστή εκπομπής των παρόχων υπηρεσιών εφοδιαστικής (παρόμοιο με τον υπολογισμό των κατηγοριών 1 και 2).
5. Απόβλητα παραγόμενα από δραστηριότητες | Ο υπολογισμός λαμβάνει υπόψη τα συνολικά απόβλητα που παράγονται εντός του έτους και δηλώνονται, καθώς και την ετήσια παραγωγή υγρών αποβλήτων. Για τον υπολογισμό των εκπομπών, χρησιμοποιήθηκαν συντελεστές εκπομπής από την Ecoinvent για την επεξεργασία αποβλήτων.
6. Επαγγελματικά ταξίδια | Παρακολουθούνται τα πραγματικά δεδομένα των επαγγελματικών ταξιδιών. Για τον υπολογισμό των εκπομπών αερίων του θερμοκηπίου χρησιμοποιούνται ειδικοί συντελεστές εκπομπών που λαμβάνουν υπόψη το μεταφορικό μέσο που χρησιμοποιείται και τις αποστάσεις που διανύονται. Οι συντελεστές αυτοί λαμβάνονται από τη βάση δεδομένων Ecoinvent. Οι εκπομπές από τη διαμονή σε ξενοδοχεία περιλαμβάνονται επίσης στις σχετικές εκτιμήσεις.
7. Μετακινήσεις εργαζομένων | Ο υπολογισμός βασίζεται σε έρευνες σε επίπεδο Ομίλου σχετικά με τη συμπεριφορά και τα χαρακτηριστικά της μετακίνησης των εργαζομένων.
8. Ανάντη μισθωμένα περιουσιακά στοιχεία | Οι εκπομπές κατηγορίας 8 αφορούν περιοχές στις οποίες ο Όμιλος ΟΤΕ δεν έχει τον πλήρη έλεγχο της επιλογής των προμηθευτών ηλεκτρικής ενέργειας (και των όρων των σχετικών συμβάσεων). Οι εκπομπές υπολογίζονται με βάση τη σχετική κατανάλωση ηλεκτρικής ενέργειας και τον συντελεστή εκπομπής βάσει τοποθεσίας (location-based).
9. Κατάντη μεταφορά | Στην κατηγορία 9 αναφέρονται οι εκπομπές από τις επισκέψεις των πελατών στα καταστήματα του Ομίλου ΟΤΕ. Ο αριθμός των επισκέψεων στα καταστήματα πολλαπλασιάζεται με τη μέση απόσταση που διανύθηκε και έναν συντελεστή εκπομπών για τις μεταφορές επιβατών.
10. Μεταποίηση πωλούμενων προϊόντων | Ως πάροχος υπηρεσιών, ο ΟΤΕ δεν παράγει ενδιάμεσα προϊόντα που απαιτούν περαιτέρω επεξεργασία. Επομένως, η κατηγορία 10 δεν αφορά τον ΟΤΕ.

68

Κατηγορία εκπομπών αερίων του θερμοκηπίου πεδίου εφαρμογής 3 | Περιγραφή
11. Χρήση πωλούμενων προϊόντων | Οι άμεσες εκπομπές κατά τη φάση χρήσης υπολογίστηκαν προσδιορίζοντας την ειδική ανά προϊόν κατανάλωση ενέργειας (ηλεκτρισμός) και το μέσο ενεργειακό μείγμα σε εθνικό επίπεδο. Ο αριθμός των συσκευών που πωλούνται ανά κατηγορία συσκευής (π.χ. smart τηλέφωνα ή routers) πολλαπλασιάζεται επί τη μέση ετήσια κατανάλωση ενέργειας (με βάση τη μέση χρήση προϊόντος) για την αντίστοιχη κατηγορία συσκευών ανά χώρα και το αποτέλεσμα πολλαπλασιάζεται με τη σειρά του επί τη μέση διάρκεια ζωής του προϊόντος (π.χ. 3 έτη) και τον συντελεστή μείγματος του δικτύου ηλεκτρικής ενέργειας ανά χώρα.
12. Επεξεργασία πωλούμενων προϊόντων στο τέλος του κύκλου ζωής | Ο υπολογισμός των εκπομπών περιλαμβάνει τις μέσες εκπομπές στο τέλος του κύκλου ζωής κάθε πωλούμενης συσκευής, κυρίως από εσωτερικές και εξωτερικές μελέτες αποτυπώματος άνθρακα προϊόντος. Ο αριθμός των συσκευών που πωλούνται πολλαπλασιάζεται με τις μέσες εκπομπές στο τέλος του κύκλου ζωής ανά συσκευή.
13. Κατάντη μισθωμένα περιουσιακά στοιχεία | Ο αριθμός των εξοπλισμών που μισθώθηκαν σε τελικούς πελάτες (ιδίως routers και αποκωδικοποιητές τηλεόρασης) πολλαπλασιάστηκε επί την αντίστοιχη κατανάλωση ενέργειας των χρησιμοποιούμενων προϊόντων και τον μέσο αντίστοιχο ειδικό ανά χώρα συντελεστή εκπομπής ηλεκτρικής ενέργειας. Χρησιμοποιήθηκαν τα ίδια δεδομένα κατανάλωσης ενέργειας όπως και στην κατηγορία 11. Ελήφθησαν υπόψη μόνο οι εκπομπές της φάσης χρήσης. Όλες οι συσκευές που ήταν σε καθεστώς μίσθωσης σε τελικούς πελάτες κατά το έτος αναφοράς ελήφθησαν υπόψη στον υπολογισμό. Ανάλογη προσέγγιση ακολουθείται για την κατανάλωση ηλεκτρισμού σε χώρους συνεγκατάστασης.
14. Δικαιόχρηση | Οι εκπομπές της κατηγορίας 14 δεν είναι σημαντικές για τον Όμιλο ΟΤΕ.
15. Επενδύσεις | Η συμβολή αυτής της κατηγορίας στις συνολικές εκπομπές αερίων του θερμοκηπίου θεωρείται αμελητέα.
16. Άλλες εκπομπές πεδίου εφαρμογής 3 στην ανάντη αλυσίδα αξίας | Όλες οι ανάντη εκπομπές αερίων του θερμοκηπίου έχουν καταγραφεί στις 8 βασικές ανάντη κατηγορίες που ορίζονται στο εταιρικό πρότυπο του πρωτοκόλλου για τα αέρια του θερμοκηπίου (GHG Protocol).
17. Άλλες εκπομπές πεδίου εφαρμογής 3 στην κατάντη αλυσίδα αξίας | Όλες οι κατάντη εκπομπές αερίων του θερμοκηπίου έχουν καταγραφεί στις 7 βασικές κατάντη κατηγορίες που ορίζονται στο εταιρικό πρότυπο του πρωτοκόλλου για τα αέρια του θερμοκηπίου (GHG Protocol)

Ο Όμιλος ΟΤΕ δεν γνωρίζει να υπάρχουν βιογενείς εκπομπές CO 2 από την καύση ή τη βιοαποδόμηση βιομάζας στην ανάντη και κατάντη αλυσίδα αξίας του. Επιπλέον, δεν γνωρίζει να υπάρχουν εκπομπές άλλων αερίων του θερμοκηπίου από τον κύκλο ζωής βιομάζας που θα είχαν σημασία για τον υπολογισμό των εκπομπών αερίων θερμοκηπίου πεδίου εφαρμογής 3.
Παρακολουθείται o δείκτης έντασης εκπομπών αερίων του θερμοκηπίου με βάση τα καθαρά έσοδα. Για το 2025, ο δείκτης υπολογίστηκε σε 127,6 t CO 2 e ανά εκατομμύριο EUR (2024: 129,5). Ο αριθμητής του δείκτη λαμβάνει υπ΄όψιν τις συνολικές εκπομπές CO 2 e (πεδία εφαρμογής 1-3, σύμφωνα με την προσέγγιση βάσει αγοράς). Ο παρονομαστής αντιπροσωπεύει το άθροισμα των «Σύνολο κύκλου εργασιών» στην ενότητα «
Καταστάσεις Αποτελεσμάτων (Ενοποιημένη και Εταιρική)
» των
Ετήσιων Χρηματοοικονομικών Καταστάσεων (Ενοποιημένες και Εταιρικές) και «Συνολικά έσοδα εξαιρουμένων των ενδοομιλικών απαλοιφών» της Σημείωσης 9 των συνοδευτικών σημειώσεων που αφορούν την TKRM μέχρι την ημερομηνία πώλησης.
Συνολικές εκπομπές αερίων του θερμοκηπίου ανά πεδίο εφαρμογής 1 και 2 και σημαντικές εκπομπές του πεδίου εφαρμογής 3

| Αναδρομικά | Ορόσημα και έτη στόχοι
2020 | 2024 | 2025 | Μεταβολή σε σχέση με το προηγούμενο έτος (%) | 2025 | 2030 | 2050 | Ετήσιο % του στόχου / έτος βάσης
Εκπομπές αερίων του θερμοκηπίου πεδίου εφαρμογής 1 (t CO2e)
Μεικτές εκπομπές αερίων του θερμοκηπίου πεδίου εφαρμογής 1 | 25.224 | 20.693 | 17.911 | -13% |  |  |  |
Ποσοστό εκπομπών αερίων του θερμοκηπίου πεδίου εφαρμογής 1 από ρυθμιζόμενα συστήματα εμπορίας εκπομπών (σε %) | 0 | 0 | 0 | - |  |  |  |
Εκπομπές αερίων του θερμοκηπίου πεδίου εφαρμογής 2 (t CO2e)
Μεικτές εκπομπές αερίων του θερμοκηπίου πεδίου εφαρμογής 2 (βάσει τοποθεσίας) | 264.425 | 145.882 | 124.035 | -15% |  |  |  |

69

| Αναδρομικά | Ορόσημα και έτη στόχοι
2020 | 2024 | 2025 | Μεταβολή σε σχέση με το προηγούμενο έτος (%) | 2025 | 2030 | 2050 | Ετήσιο % του στόχου / έτος βάσης
Μεικτές εκπομπές αερίων του θερμοκηπίου πεδίου εφαρμογής 2 (βάσει αγοράς) | 40.530 | 86 | 58 | -33% |  |  |  |
Σημαντικές εκπομπές αερίων του θερμοκηπίου πεδίου εφαρμογής 3 (t CO2e)
Συνολικές μεικτές έμμεσες εκπομπές αερίων του θερμοκηπίου (πεδίο εφαρμογής 3) | 476.538 | 444.158 | 445.371 | 0,3% |  |  |  |
1. Αγορές αγαθών και υπηρεσιών | 74.989 | 105.305 | 128.557 | 22% |  |  |  |
2. Κεφαλαιουχικά αγαθά | 76.629 | 65.925 | 79.421 | 20% |  |  |  |
3. Δραστηριότητες που σχετίζονται με τα καύσιμα και την ενέργεια (μη συμπεριλαμβανόμενες στο πεδίο εφαρμογής 1 ή στο πεδίο εφαρμογής 2) | 12.746 | 13.074 | 11.940 | -9% |  |  |  |
4. Ανάντη μεταφορά και διανομή | 34.390 | 24.713 | 20.150 | -18% |  |  |  |
5. Απόβλητα παραγόμενα από δραστηριότητες | 4.185 | 258 | 191 | -26% |  |  |  |
6. Επαγγελματικά ταξίδια | 308 | 1.200 | 1.257 | 5% |  |  |  |
7. Μετακινήσεις εργαζομένων | 14.349 | 9.049 | 8.368 | -8% |  |  |  |
8. Ανάντη μισθωμένα περιουσιακά στοιχεία | 17.847 | 7.897 | 7.152 | -9% |  |  |  |
9. Κατάντη μεταφορά | 21.042 | 22.491 | 20.944 | -7% |  |  |  |
10. Μεταποίηση πωλούμενων προϊόντων | Μη σχετικό | Μη σχετικό | Μη σχετικό | Μη σχετικό |  |  |  |
11. Χρήση πωλούμενων προϊόντων | 25.776 | 28.156 | 19.660 | -30% |  |  |  |
12. Επεξεργασία πωλούμενων προϊόντων στο τέλος του κύκλου ζωής | 861 | 1.388 | 1.060 | -24% |  |  |  |
13. Κατάντη μισθωμένα περιουσιακά στοιχεία | 193.415 | 164.700 | 146.985 | -11% |  |  |  |
14. Δικαιόχρηση | Αμελητέο | Αμελητέο | Αμελητέο | Αμελητέο |  |  |  |
15. Επενδύσεις | Αμελητέο | Αμελητέο | Αμελητέο | Αμελητέο |  |  |  |
Συνολικές εκπομπές αερίων του θερμοκηπίου
Συνολικές εκπομπές αερίων του θερμοκηπίου (βάσει τοποθεσίας) | 766.187 | 610.733 | 587.631 | -3,8% |  |  |  |
Συνολικές εκπομπές αερίων του θερμοκηπίου (βάσει αγοράς) | 542.292 | 464.937 | 463.654 | -0,3% |  |  |  |

Σημείωση: (1) Επί του παρόντος, οι στόχοι μείωσης (για το 2030 και το 2040) πρέπει να επιτευχθούν συλλογικά σε επίπεδο Ομίλου DT. (2) Οι εκπομπές των ετών 2020 και 2024 (ανάντη εκπομπές πεδίου εφαρμογής 3) επανυπολογίστηκαν λόγω αναθεώρησης των συντελεστών εκπομπής και μεθοδολογικών και δομικών αλλαγών κατά το έτος αναφοράς
ESRS E1-7 – Απορροφήσεις αερίων του θερμοκηπίου και έργα μετριασμού των αερίων του θερμοκηπίου που
χρηματοδοτούνται μέσω πιστωτικών μορίων άνθρακα
Ο Όμιλος ΟΤΕ εξασφάλισε πιστωτικά μόρια άνθρακα μέσω έργων απορρόφησης ως μέρος του συνολικού χαρτοφυλακίου πιστωτικών μορίων άνθρακα της Deutsche Telekom. Μέσω ιδιωτικών συμφωνητικών, ο Όμιλος DT κατανέμει ένα αναλογικό ποσοστό αυτών των πιστωτικών μορίων στον Όμιλο ΟΤΕ με βάση τις ανάγκες του. Στην περίπτωση πιστωτικών μόριων άνθρακα μέσω έργων απορρόφησης, 13.389 τόνοι CO2e προέρχονται από βιογενείς καταβόθρες και 4.580 τόνοι CO2 e από τεχνολογικές καταβόθρες.
Ο παρακάτω πίνακας παρουσιάζει τα μερίδια που αφορούν τα έργα απορρόφησης του Ομίλου DT, τα οποία αντιπροσωπεύουν με ακρίβεια και τα μερίδια του Ομίλου OTE, καθώς τα έργα δεν μπορούν να διαχωριστούν ατομικά, και κατ’ επέκταση αυτές οι κατανομές ισχύουν και για τον Όμιλο OTE.
70
Πιστωτικά μόρια άνθρακα που ακυρώθηκαν κατά το έτος αναφοράς

|  | 2025
Μερίδιο από έργα απορρόφησης | % | 100%
Μερίδιο από έργα μείωσης | % | 0%
Αναγνωρισμένο πρότυπο ποιότητας: Βιογενείς - Verra | % | 4,6%
Αναγνωρισμένο πρότυπο ποιότητας: Βιογενείς - Climate Action Reserve (CAR) | % | 69,9%
Αναγνωρισμένο πρότυπο ποιότητας: Τεχνολογικές - Puro.earth | % | 8,5%
Αναγνωρισμένο πρότυπο ποιότητας: Τεχνολογικές - Carbon Standards International | % | 17,0%
Μερίδιο έργων εντός ΕΕ | % | 0,5%
Μερίδιο πιστωτικών μορίων άνθρακα που χαρακτηρίζονται ως αντίστοιχες προσαρμογές | % | 0%
Σύνολο | t CO2e | 17.969

Πιστωτικά μόρια άνθρακα που προγραμματίζεται να ακυρωθούν στο μέλλον

Σε t CO2e | Ποσό έως 2029
Σύνολο | 55.727

Η συνολική ποσότητα πιστωτικών μορίων άνθρακα εκτός της αλυσίδας αξίας που σχεδιάζεται να ακυρωθεί και βασίζεται σε συμβατικές συμφωνίες είναι 455.340 τόνοι ισοδυνάμου CO 2 σε επίπεδο Ομίλου DT για την περίοδο 2026-2028 (72% από βιογενείς καταβόθρες, 28% από τεχνολογικές καταβόθρες), εκ των οποίων ο ΟΤΕ αναμένει να λάβει, μέσω ιδιωτικών συμφωνιών με την DT, το μερίδιο που του αναλογεί (43.320 τόνοι CO 2 e).
ESRS E1-8 – Εσωτερική τιμολόγηση άνθρακα
Δεν εφαρμόζονται εσωτερικά συστήματα τιμολόγησης του άνθρακα.
ESRS E5 – Χρήση Πόρων και Κυκλική Οικονομία
Ο Όμιλος ΟΤΕ δεσμεύεται για την υπεύθυνη χρήση των πόρων σε όλη την αλυσίδα αξίας του. Πέραν της εξοικονόμησης και της αποφυγής χρήσης πόρων, ο Όμιλος στοχεύει να καταστήσει τα προϊόντα και τα υλικά λειτουργικά για όσο το δυνατόν περισσότερο και στη συνέχεια να τα επιστρέψει στην κυκλική οικονομία. Μέσω μεγαλύτερων περιόδων χρήσης και επαναχρησιμοποίησης, ελαχιστοποιούνται όχι μόνο οι πόροι, αλλά και η ενέργεια και οι εκπομπές, συμβάλλοντας έτσι ταυτόχρονα στην προστασία του κλίματος.
Στον παρακάτω πίνακα παρουσιάζονται οι ουσιώδεις απαιτήσεις γνωστοποίησης που προσδιορίστηκαν από την ανάλυση ουσιαστικότητας σε σχέση με το θεματικό πρότυπο «Χρήση πόρων και κυκλική οικονομία».
Πίνακας ESRS κατά ESRS 2 IRO-2
71
1. Στρατηγική
ESRS 2 SBM-3 E5 – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το
επιχειρηματικό μοντέλο
Στον πίνακα παρουσιάζονται οι ουσιώδεις επιπτώσεις των επιχειρηματικών δραστηριοτήτων του Ομίλου ΟΤΕ στην κοινωνία και το περιβάλλον, οι οποίες προσδιορίστηκαν μέσω της ανάλυσης διπλής ουσιαστικότητας.
Γενικές πληροφορίες σχετικά με την αλληλεπίδραση των ουσιωδών επιπτώσεων, κινδύνων και ευκαιριών με τη στρατηγική και το επιχειρηματικό μοντέλο του Ομίλου περιλαμβάνονται στην ενότητα «
ESRS 2 SBM-3
».
Στον ακόλουθο πίνακα παρουσιάζονται οι ουσιώδεις θεματικοί κίνδυνοι και ευκαιρίες του Ομίλου ΟΤΕ και οι χρηματοοικονομικές επιδράσεις τους στην οικονομική θέση, τις χρηματοοικονομικές επιδόσεις και τις ταμειακές ροές του.
2. Διαχείριση επιπτώσεων, κινδύνων και ευκαιριών
ESRS E5-1 – Πολιτικές που σχετίζονται με τη χρήση των πόρων και την κυκλική οικονομ ία
Εισροές πόρων, συμπεριλαμβανομένης της χρήσης πόρων
Ο Όμιλος ΟΤΕ ακολουθεί διάφορες προσεγγίσεις σχετικά με τη χρήση πόρων και την κυκλική οικονομία και δεσμεύεται για την υπεύθυνη χρήση των πόρων σε όλη την αλυσίδα αξίας του, υιοθετώντας παράλληλα μια ολιστική προσέγγιση για την εξοικονόμηση πόρων. Ο Όμιλος ΟΤΕ, σε ευθυγράμμιση με τον Όμιλο Deutsche Telekom, στοχεύει να καταστήσει τα προϊόντα και τα υλικά λειτουργικά για όσο το δυνατόν μεγαλύτερο χρονικό διάστημα και στη συνέχεια να τα επιστρέψει στην κυκλική οικονομία. Αυτό ισχύει επίσης για την τεχνολογία δικτύων, και έχει εφαρμογή στο χώρο εργασίας, στο δίκτυο λιανικής πώλησης και στα κέντρα δεδομένων. Οι μεγαλύτερες περίοδοι χρήσης και επαναχρησιμοποίησης συνεισφέρουν στη διατήρηση των φυσικών πόρων. Ο όγκος των προμηθειών θα παραμείνει υψηλός τα επόμενα χρόνια λόγω της
72
επέκτασης του δικτύου. Ενθαρρύνοντας την επαναχρησιμοποίηση προϊόντων και υλικών, μειώνεται η προμήθεια και η χρήση πρώτων υλών. Επιπλέον, οι συσκευές αναμένεται να επισκευάζονται συχνότερα ή να επαναχρησιμοποιούνται, οπότε και μειώνεται η ανάγκη για νέο εξοπλισμό.
Από το 2026 και έπειτα, ο Όμιλος ΟΤΕ, ως μέλος του Ομίλου Deutsche Telekom, σκοπεύει να καταστήσει μετρήσιμη μια ολιστική προσέγγιση για την αύξηση της κυκλικότητάς του μέσω ενός γενικού συνόλου βασικών δεικτών επίδοσης (ΒΔΕ) (Telekom Circularity Score, TCS) και να προωθήσει τη διαχείριση των υποκείμενων στρατηγικών μέτρων. Αυτό το σύνολο ΒΔΕ θα περιλαμβάνει επίσης έναν ειδικό δείκτη επίδοσης για το ποσοστό κυκλικής χρήσης υλικών για την τεχνολογία δικτύου, το οποίο λαμβάνει υπόψη το ποσοστό της επαναχρησιμοποιούμενης ή ανακαινισμένης τεχνολογίας δικτύου, καθώς και των ανακυκλωμένων εξαρτημάτων δικτύου στις νέες προμήθειες. Με αυτόν τον τρόπο, ο Όμιλος ΟΤΕ στοχεύει στην αντιμετώπιση των αρνητικών επιδράσεων από τις εισροές πόρων για την επέκταση του δικτύου του. Για περισσότερες πληροφορίες σχετικά με την ανάπτυξη των βασικών δεικτών επίδοσης, ανατρέξτε στην ενότητα «
ESRS E5-3
». Η ευθύνη
για την εφαρμογή της πολιτικής Βιώσιμης Ανάπτυξης Ομίλου ΟΤΕ ανήκει στις επιμέρους επιχειρηματικές μονάδες - στο πλαίσιο των δραστηριοτήτων τους-, στον Chief of Corporate Communications, Sustainability & Channel Productions του Ομίλου ΟΤΕ και στον Διευθύνοντα Σύμβουλο.
Με τον Κώδικα Δεοντολογίας Προμηθευτών, ο Όμιλος ΟΤΕ υποχρεώνει τους προμηθευτές του (εφεξής αναφερόμενοι και ως προμηθευτές) να ενεργούν σύμφωνα με τις αρχές και τις αξίες που ορίζονται στον Κώδικα και να τις εφαρμόσουν κατά μήκος των αλυσίδων αξίας τους. Ο Κώδικας Δεοντολογίας Προμηθευτών αποτελεί αναπόσπαστο μέρος των όρων και προϋποθέσεων του Ομίλου ΟΤΕ βάσει των οποίων πραγματοποιούνται οι προμήθειες. Δεν αντικαθιστά τους νόμους και τους κανονισμούς που ισχύουν στις χώρες όπου δραστηριοποιούνται οι προμηθευτές. Αντιθέτως, αποσκοπεί στην προώθηση της συμμόρφωσης με αυτούς συμβάλλοντας στην διασφάλιση της ευσυνείδητης και αποτελεσματικής εφαρμογής της νομοθεσίας. Με την υπογραφή του Κώδικα Δεοντολογίας Προμηθευτών Ομίλου ΟΤΕ, οι προμηθευτές δεσμεύονται να περιορίζουν τη χρήση υλικών και πόρων κατά την προμήθεια ή παραγωγή προϊόντων με σκοπό τη μείωση των περιβαλλοντικών τους επιπτώσεων.
Ο καθορισμός κατάλληλων τεχνικών προδιαγραφών αποτελεί σημαντικό εργαλείο για τη θέσπιση απαιτήσεων, που σχετίζονται με την κυκλική οικονομία, σε προϊόντα (τερματικές συσκευές ή τηλεπικοινωνιακό εξοπλισμό). Οι προδιαγραφές μπορεί να περιλαμβάνουν απαιτήσεις οικολογικού σχεδιασμού, περιορισμούς στη χρήση επικίνδυνων ουσιών, απαιτήσεις που σχετίζονται με τα ηλεκτρομαγνητικά πεδία αλλά και απαιτήσεις για την δυνατότητα επισκευής των προϊόντων, συσκευασία χωρίς πλαστικό, χρήση χαρτιού με πιστοποίηση FSC κ.λπ. Στόχος είναι η παροχή (ή η χρήση εσωτερικά) προϊόντων και εξοπλισμού που είναι ενεργειακά αποδοτικά, μπορούν να έχουν μεγάλη διάρκεια ζωής, είναι ασφαλή στη χρήση, μπορούν εύκολα να επισκευαστούν και να επαναχρησιμοποιηθούν (πλήρως ή εν μέρει) ή τελικά να ανακυκλωθούν με μέγιστη ανάκτηση υλικών. Έχουν τεθεί στόχοι που αφορούν την ανάπτυξη νέων συσκευών που πωλούνται με την ίδια επωνυμία (COSMOTE TELEKOM ή Telekom), οι οποίοι περιλαμβάνουν την αύξηση του ποσοστού χρήσης δευτερογενών πρώτων υλών. Οι περιβαλλοντικές κατευθυντήριες γραμμές, οι οποίες ισχύουν για το επίπεδο του Ομίλου Deutsche Telekom, είναι καθοριστικές για αυτή τη σχεδιαστική προσέγγιση. Μεταξύ άλλων, λαμβάνει επίσης υπόψη τις ανάντη αρνητικές επιπτώσεις των εισροών πόρων και προβλέπει μέτρα για την επαναχρησιμοποίηση προϊόντων, για παράδειγμα, για την ελάττωσή τους. Επιπλέον, οι κατευθυντήριες γραμμές εξηγούν τις έννοιες της επαγγελματικής ανακύκλωσης και, ως εκ τούτου, καλύπτουν τους κινδύνους που προκαλούνται από πιθανή έλλειψη πόρων. Περισσότερες πληροφορίες σχετικά με τις περιβαλλοντικές οδηγίες του Ομίλου είναι διαθέσιμες στην ενότητα «
ESRS E1-2
».
Απόβλητα
Η διαχείριση αποβλήτων του Ομίλου ΟΤΕ έχει διαμορφωθεί λαμβάνοντας υπόψη την πολιτική Βιώσιμης Ανάπτυξης του Ομίλου ΟΤΕ, τις νομικά δεσμευτικές απαιτήσεις, καθώς και το «Διεθνές Πλαίσιο Διαχείρισης Αποβλήτων» . Στόχος αφενός είναι η αποφυγή παραγωγής αποβλήτων, στο μέτρο του δυνατού και αφετέρου η ανακύκλωση των αποβλήτων, όσο το δυνατόν περισσότερο. Στο πλαίσιο αυτό, ακολουθούνται διάφορες προσεγγίσεις, π.χ. η διασφάλιση της ορθής διαχείρισης των ηλεκτρονικών αποβλήτων ή των επικίνδυνων αποβλήτων, και η μείωση χρήσης πλαστικού. Για τις προσεγγίσεις αυτές, ακολουθείται η μεθοδολογία βάσει της ιεράρχησης των αποβλήτων: Η πρόληψη της δημιουργίας αποβλήτων αποτελεί το πρώτο μέτρο, και στη συνέχεια ακολουθούν η επαναχρησιμοποίηση, η ανακύκλωση και άλλες μορφές ανάκτησης (π.χ. για ενεργειακή αξιοποίηση) – έτσι ώστε στο τέλος μόνο τα υλικά που δεν μπορούν να υποβληθούν σε επεξεργασία στα άλλα επίπεδα της πυραμίδας κατευθύνονται προς διάθεση.
73
Η πυραμίδα αποβλήτων στο πλαίσιο της προσέγγισης του Ομίλου ΟΤΕ για την κυκλική οικονομία
Ο Όμιλος ΟΤΕ αναπτύσσει συνεχώς το σύνολο των βασικών δεικτών για τη διαχείριση αποβλήτων και συλλέγει δεδομένα σχετικά με την ανακύκλωση τεχνικών και επικίνδυνων αποβλήτων, καθώς και την ποσότητα των αποβλήτων. Με αυτόν τον τρόπο, δεν εστιάζει μόνο στα απόβλητα που παράγονται από τον Όμιλο ΟΤΕ, αλλά λαμβάνει υπόψη και τα ανάντη και κατάντη απόβλητα στην αλυσίδα αξίας. Πιο συγκεκριμένα, περιλαμβάνει και τις συσκευές που πωλούνται ή μισθώνονται σε πελάτες μέσω του δικτύου καταστημάτων του Ομίλου ΟΤΕ. Στην ανάντη αλυσίδα αξίας, αυτό αφορά κυρίως στην αύξηση του ποσοστού του ανακατασκευασμένου εξοπλισμού ή της προτεραιοποίησης του αρθρωτού σχεδιασμού του εξοπλισμού δικτύου προκειμένου να αποφεύγεται η παραγωγή αποβλήτων. Στην κατάντη αλυσίδα αξίας, ο Όμιλος ΟΤΕ λαμβάνει μέριμνα για τα ηλεκτρονικά απόβλητα, για παράδειγμα εφαρμόζοντας τις αρχές της κυκλικής οικονομίας (π.χ. επαναγορά, ανακατασκευή, συλλογή). Η προσέγγιση του Ομίλου ΟΤΕ σχετικά με τη διαχείριση αποβλήτων, αντισταθμίζει τις αρνητικές επιδράσεις από τα απόβλητα που παράγει ο Όμιλος, οι οποίες προκαλούνται, για παράδειγμα, από την κατασκευή και λειτουργία κέντρων δεδομένων ή την επέκταση του δικτύου. Οι επιμέρους επιχειρηματικές μονάδες είναι υπεύθυνες για την ορθή διαχείριση των παραγόμενων αποβλήτων. Οι σημαντικότεροι βασικοί δείκτες επιδόσεων σχετικά με τη διαχείριση αποβλήτων ενσωματώνονται στο TCS που περιγράφεται στην ενότητα «
ESRS E5-1
».
Η ευθύνη για την εφαρμογή της πολιτικής ανήκει στις επιμέρους επιχειρηματικές μονάδες - στο πλαίσιο των δραστηριοτήτων τους-, στον Chief of Corporate Communications, Sustainability & Channel Productions του Ομίλου ΟΤΕ και στον Διευθύνοντα Σύμβουλο. Πληροφορίες σχετικά με την Πολιτική Βιώσιμης Ανάπτυξης του Ομίλου ΟΤΕ είναι διαθέσιμες στο intranet της εταιρείας και είναι προσβάσιμες σε όλους τους εργαζόμενους του Ομίλου.
Με στόχο την αποτελεσματική περιβαλλοντική διαχείριση σε όλη την αλυσίδα αξίας και στο πλαίσιο του Ενοποιημένου Συστήματος Διαχείρισης, οι εταιρείες του Ομίλου ΟΤΕ εφαρμόζουν Συστήματα Περιβαλλοντικής Διαχείρισης (ΣΠΔ), πιστοποιημένα σύμφωνα με το πρότυπο ISO 14001. Στο πλαίσιο του Συστήματος Περιβαλλοντικής Διαχείρισης, αναλύονται όλες οι δραστηριότητες, τα προϊόντα και οι υπηρεσίες με αναφορά στις ισχύουσες νομοθετικές απαιτήσεις και στις επιπτώσεις τους στο περιβάλλον.
ESRS E5-2 - Δράσεις και πόροι που σχετίζονται με τη χρήση των πόρων και την κυκλική ο ικονομία
Οι δράσεις του Ομίλου ΟΤΕ που περιγράφονται σε αυτή την παράγραφο συνάδουν με την προσέγγιση κυκλικής οικονομίας και διαχείρισης αποβλήτων που εφαρμόζει. . Οι ενέργειες αυτές εφαρμόζονται συνεχώς, χωρίς καθορισμένη ημερομηνία ολοκλήρωσης και ισχύουν τόσο για την ίδια την εταιρεία όσο και για την ανάντη και κατάντη αλυσίδα αξίας της, εκτός εάν δηλώνεται διαφορετικά.
Τα ακόλουθα μέτρα εφαρμόζονται κυρίως στην ανάντη αλυσίδα αξίας:
•Ο Όμιλος συνεργάζεται με τους βασικούς προμηθευτές του για την επέκταση του δικτύου για τη μείωση της ποσότητας και του μεγέθους των συσκευασιών και, ως εκ τούτου, για την ελαχιστοποίηση των αρνητικών περιβαλλοντικών επιπτώσεων, π.χ. λόγω της αυξημένης χρήσης πλαστικών.
•Έχει δημιουργηθεί μια εσωτερική πλατφόρμα για τις θυγατρικές του Ομίλου Deutsche Telekom κυρίως για τον χρησιμοποιημένο εξοπλισμό τεχνολογίας δικτύων, προκειμένου να διατεθεί προς επαναχρησιμοποίηση σε άλλα σημεία του δικτύου. Με αυτόν τον τρόπο, ο Όμιλος ΟΤΕ αυξάνει την επαναχρησιμοποίηση εξοπλισμού και μειώνει την προμήθεια νέου.
74
Τα ακόλουθα μέτρα εφαρμόζονται κυρίως στην κατάντη αλυσίδα αξίας:
•Το επιχειρηματικό μοντέλο του Ομίλου σχετικά με τον τερματικό εξοπλισμό πελατών (CPEs) – όπως modems, routers ή δέκτες τηλεόρασης – έχει βασιστεί στην αρχή της κυκλικής οικονομίας , καθώς οι συσκευές είναι κυρίως μισθωμένες στους πελάτες και επομένως διασφαλίζεται η επιστροφή τους, στις περισσότερες περιπτώσεις και κατ’επέκταση η παράταση του κύκλου ζωής τους. Ο Όμιλος ΟΤΕ εφαρμόζει, από το 2012, ένα εκτεταμένο πρόγραμμα επιστροφής/ανακατασκευής και ανακύκλωσης CPEs. Με αυτόν τον τρόπο, ο Όμιλος στοχεύει να δώσει σε όλο τον τερματικό εξοπλισμό (ADSL-VDSL Routers, Optical Network Terminals, Android TV Box και STB Decoders) μια δεύτερη ζωή, στο μέτρο του δυνατού και να εξασφαλίσει την ανακύκλωση όσων δεν μπορούν να επισκευασθούν/χρησιμοποιηθούν με αποτέλεσμα να εξασφαλίζονται οι πολύτιμες πρώτες ύλες που περιέχουν.
•Από το 2013, εφαρμόζεται πρόγραμμα επιστροφής προς ανακύκλωση στο δίκτυο λιανικής του Ομίλου (για τηλέφωνα και αξεσουάρ, tablets, οικιακές μπαταρίες και μελανοδοχεία), για τη διευκόλυνση της ανακύκλωσης των κινητών συσκευών που πωλούνται/μισθώνονται στο τέλος της ωφέλιμης ζωής τους. Η αποτελεσματικότητα αυτών των μέτρων καθορίζεται με βάση το ποσοστό επιστροφής παλαιού εξοπλισμού σε σχέση με τις πωλήσεις. Επιπλέον, ο Όμιλος ΟΤΕ εφαρμόζει πρόγραμμα Trade In (buy back) στο δίκτυο καταστημάτων του (φυσικών και ηλεκτρονικών καταστημάτων και εφαρμογών), παρακινώντας τους πελάτες να ανταλλάξουν το παλιό τους smartphone και όταν το αναβαθμίσουν με ένα καινούργιο.
•Έχουν θεσπιστεί δεσμευτικές κατευθυντήριες γραμμές σε επίπεδο Ομίλου Deutsche Telekom για την ανακύκλωση καλωδίων χαλκού. Αυτά τα καλώδια θα αντικατασταθούν εν μέρει, στο πλαίσιο της επέκτασης των οπτικών ινών.
•Ο Όμιλος ΟΤΕ εφαρμόζει εσωτερικό πρόγραμμα ανακύκλωσης σε κτίρια στην Ελλάδα. Το πρόγραμμα βασίζεται στην αρχή της «διαλογής στην πηγή» με κεντρική συλλογή και διαχείριση αποβλήτων. Τα ρεύματα που καλύπτονται είναι χαρτί, υλικά συσκευασίας, δοχεία μελανιού, τηλέφωνα, άλλες μικρές ηλεκτρικές και ηλεκτρονικές συσκευές και μπαταρίες.
3. Στόχοι
ESRS E5-3 – Στόχοι που σχετίζονται με τη χρήση των πόρων και την κυκλική οικονομ ία
Στο πλαίσιο της πανευρωπαϊκής στρατηγικής του Ομίλου Deutsche Telekom για την αποδοτική χρήση των πόρων, έχει τεθεί ο εθελοντικός στόχος για τις εταιρείες του Ομίλου Deutsche Telekom, συμπεριλαμβανομένου του Ομίλου ΟΤΕ, για σχεδόν πλήρη κυκλικότητα δικτύων και συσκευών έως το 2030. Αυτό περιλαμβάνει ολόκληρη την τεχνολογία δικτύου, ένα μεγάλο μέρος των προϊόντων με την επωνυμία μας και ένα μεγάλο μέρος των κινητών συσκευών που πωλούνται από τον Όμιλο. Εκτός από την επιστροφή τους στην κυκλική οικονομία, ο στόχος περιλαμβάνει επίσης πτυχές όπως ο σχεδιασμός, η επιλογή υλικών, η διάρκεια ζωής και η ανθεκτικότητα.
Ο στόχος «μηδενικά απόβλητα ΤΠΕ σε χώρους υγειονομικής ταφής» (σε συμφωνία με την ισχύουσα ευρωπαϊκή και εθνική νομοθεσία), ο οποίος είχε ήδη επιτευχθεί από το τέλος του 2022, συμβάλλει επίσης στον πρωταρχικό στόχο: να γίνεται ορθή διαχείριση ή ανακύκλωση όλων των ηλεκτρονικών αποβλήτων ή συσκευών που συλλέγονται π.χ. smartphones, routers ή φορητοί υπολογιστές. Ο ελάχιστος στόχος, όσον αφορά τα απόβλητα ηλεκτρικού και ηλεκτρονικού εξοπλισμού, είναι η πλήρης ανακύκλωση τόσο εκείνων που προκύπτουν από την λειτουργία του Ομίλου, όσο και εκείνων που συλλέγονται από τους πελάτες. Η εφαρμογή και η επίτευξη του στόχου παρακολουθούνται και επανεξετάζονται μέσω τακτικών εκθέσεων σχετικά με θέματα βιωσιμότητας. Κατά το έτος που εξετάζεται, ο στόχος της ορθής διαχείρισης ή ανακύκλωσης των απ o βλήτων ηλεκτρικού και ηλεκτρονικού εξοπλισμού επιτεύχθηκε πλήρως.Ο στόχος για σχεδόν πλήρη ανακυκλωσιμότητα δικτύων και συσκευών έως το 2030, περιλαμβάνει μια ολιστική προσέγγιση σε ολόκληρη την αλυσίδα αξίας. Όπως αναφέρθηκε στην ενότητα «
ESRS E5-1
», ένας στόχος, σε επίπεδο Ομίλου Deutsche Telekom, που σχετίζεται
με την αύξηση του ποσοστού κυκλικής χρήσης υλικών για την τεχνολογία δικτύου βρίσκεται υπό ανάπτυξη και πρόκειται να οριστικοποιηθεί το 2026. Επιπλέον, επί του παρόντος καθορίζονται διάφοροι βασικοί δείκτες επιδόσεων κυκλικότητας που καλύπτουν τα θέματα της προμήθειας και ανάπτυξης, της συσκευασίας, της χρήσης και της παράτασης της διάρκειας ζωής, της συλλογής ηλεκτρονικών αποβλήτων, της ανακύκλωσης και της ορθής διαχείρισης αποβλήτων εξοπλισμού και τεχνολογίας δικτύων στο τέλος του κύκλου ζωής τους και αναμένεται να τεθούν σε ισχύ από τον Ιανουάριο 2026.
Η προσέγγιση για τον ορισμό του στόχου (στόχοι κυκλικής οικονομίας που αφορούν το TCS) βασίζεται σε επιστημονικές μελέτες, όπως οι περιπτωσιολογικές μελέτες του Ιδρύματος Ellen McArthur, (σε ευρωπαϊκό επίπεδο Deutsche Telekom)
75
και σε έννοιες όπως η πυραμίδα αποβλήτων, προκειμένου να διασφαλιστεί ότι οι μεθοδολογίες και το περιεχόμενο είναι κατάλληλα. Τα συμφέροντα και οι απόψεις των εξωτερικών ενδιαφερόμενων μερών λαμβάνονται έμμεσα υπόψη κατά τον καθορισμό στόχων, για παράδειγμα μέσω σχεδίων δράσης για την κυκλική οικονομία σε ευρωπαϊκό και εθνικό επίπεδο. Επί του παρόντος δεν έχουν καθοριστεί στόχοι σε επίπεδο Ομίλου ΟΤΕ για την επέκταση του κυκλικού σχεδιασμού προϊόντων, την αύξηση του ποσοστού κυκλικής χρήσης υλικών, την ελαχιστοποίηση των πρωτογενών πρώτων υλών, και τη βιώσιμη προμήθεια και χρήση ανανεώσιμων πόρων.
4. Δείκτες Μέτρησης
Οι δείκτες μέτρησης του συγκεκριμένου θεµατικού προτύπου δεν επικυρώνονται από εξωτερικό φορέα, εκτός από τον φορέα διασφάλισης.
ESRS E5-4 – Εισροές πόρων
Οι κύριες εισροές πόρων για την επέκταση του δικτύου περιλαμβάνουν κεραίες δικτύου κινητής τηλεφωνίας και οπτικές ίνες. Οι πρώτες ύλες για την δημιουργία των κεραιών κινητής τηλεφωνίας περιλαμβάνουν σίδηρο, αλουμίνιο, χαλκό, νικέλιο, μαγνήσιο, κοβάλτιο, πυρίτιο, πολύτιμα μέταλλα (χρυσό, πλατίνα), σπάνιες γαίες, πλαστικά και πλαστικά ενισχυμένα με ίνες υάλου (GRP). Στην περίπτωση των ινών υάλου, τα κύρια υλικά είναι το γυαλί και τα πλαστικά (PE, PC).
Το συνολικό βάρος προϊόντων και τεχνικών και βιολογικών υλικών που χρησιμοποιήθηκαν κατά την περίοδο αναφοράς.

σε τόνους | 2025 | 2024
Οπτικές Ίνες | 316,4 | 281,3
Κεραίες κινητής τηλεφωνίας | 389,6 | 338,6
Σύνολο | 706 | 619,9

Η χρήση βιολογικών υλικών για την επέκταση και τη συντήρηση της υποδομής δικτύου περιορίζεται ουσιαστικά στη χρήση ινών χαρτιού στις συσκευασίες. Λόγω του μικρού βάρους της συσκευασίας σε σχέση με το συνολικό βάρος, η αντίστοιχη αναλογία εκτιμάται σε 5% του συνολικού βάρους. Η εκτίμηση αυτή βασίζεται σε εμπειρικές τιμές, καθώς δεν υπάρχουν διαθέσιμες πληροφορίες από τους κατασκευαστές. Επομένως, η ακρίβεια της εκτίμησης είναι περιορισμένη. Όσον αφορά την πιστοποίηση, ο Όμιλος ΟΤΕ λαμβάνει υπόψη σήματα υπεύθυνης δασοκομίας, π.χ. το διεθνώς αναγνωρισμένο πιστοποιητικό FSC.
Ο Όμιλος ΟΤΕ, ως μέλος του Ομίλου Deutsche Telekom, χρησιμοποιεί ανακυκλωμένα υλικά κυρίως σε συσκευασίες και σε εξαρτήματα τεχνολογίας με τη μορφή ανακυκλωμένων μετάλλων (όπως σίδηρος, αλουμίνιο και χαλκός) και πλαστικών. Το ανακυκλωμένο υλικό εκτιμάται ότι αποτελεί περίπου το 15% του συνολικού βάρους. Ο βαθμός ακρίβειας της εκτίμησης πρέπει να χαρακτηριστεί ως χαμηλός, καθώς δεν υπάρχουν διαθέσιμα δεδομένα και η εκτίμηση βασίζεται σε παραδοχές που προκύπτουν από εμπειρικά δεδομένα.
Γίνονται παραδοχές για τον υπολογισμό των ποσοτήτων καλωδίων και κεραιών για το έτος αναφοράς. Στην περίπτωση των καλωδίων, αυτά βασίζονται σε πληροφορίες σχετικά με το συνολικό μήκος των καλωδίων που αγοράστηκαν και το μέσο βάρος ανά μονάδα μήκους. Για τον υπολογισμό του συνολικού βάρους των κεραιών, ο αριθμός των κεραιών πολλαπλασιάζεται με το μέσο βάρος ανά τεμάχιο. Κατά τη συλλογή δεδομένων τόσο για καλώδια όσο και για κεραίες, χρησιμοποιούμε δύο κατηγορίες βάρους για να καταγράψουμε τα βάρη διαφορετικών τύπων καλωδίων και κεραιών ανά μονάδα όσο το δυνατόν ακριβέστερα. Δεν έχει διαπιστωθεί επικάλυψη μεταξύ επαναχρησιμοποίησης και ανακύκλωσης.
ESRS E5-5 – Εκροές πόρων
Πληροφορίες σχετικά με τη συνολική ποσότητα των παραγόμενων αποβλήτων παρουσιάζονται στον παρακάτω πίνακα. Δεν προέκυψαν ραδιενεργά απόβλητα από τον Όμιλο ΟΤΕ για το έτος αναφοράς.
76
Διαχείριση αποβλήτων ανά κατηγορία αποβλήτων

σε τόνους | 2025 | 2024
| Επικίνδυνα απόβλητα | Μη επικίνδυνα απόβλητα | Επικίνδυνα απόβλητα | Μη επικίνδυνα απόβλητα
Εργασίες ανάκτησης
Προετοιμασία για επαναχρησιμοποίηση | 0 | 0 | 0 | 0
Ανακύκλωση | 1.048,23 | 3.486,82 | 1.097,54 | 5.343,58
Άλλες εργασίες ανάκτησης | 356,04 | 122,36 | 317,77 | 137,54
Εργασίες διάθεσης
Αποτέφρωση | 0 | 102,74 | 0 | 249,26
Υγειονομική ταφή | 0 | 169,05 | 0 | 163,2
Άλλες εργασίες διάθεσης | 0 | 0 | 0 | 0
Σύνολο | 1.404,27 | 3.880,95 | 1.415,31 | 5.893,61

Τα στερεά απόβλητα που παράγονται από τις δραστηριότητες του Ομίλου ΟΤΕ προέρχονται από την ανάπτυξη, συντήρηση και λειτουργία του εξοπλισμού τηλεπικοινωνιακού δικτύου (π.χ. καλώδια, κεραίες, ικριώματα, ανορθωτές, διάφορα είδη μετάλλων, μπαταρίες, ξύλινοι στύλοι κ.λπ.), από την λειτουργία εγκαταστάσεων και γραφείων ανθρώπινου δυναμικού (π.χ. μελάνια, χαρτί, λαμπτήρες, εξοπλισμός πληροφορικής, έπιπλα, ξύλο, χαρτόνι, πλαστικά, υλικά συσκευασίας κ.λπ.), από εμπορικές δραστηριότητες (π.χ. κινητά & σταθερά τηλέφωνα, αξεσουάρ τηλεφώνου, τηλεοράσεις, αποκωδικοποιητές, μόντεμ-δρομολογητές, φορητούς υπολογιστές κ.λπ.), από τη διαχείριση του εταιρικού στόλου οχημάτων, καθώς και από κτηματομεσιτικές δραστηριότητες (κατασκευή/ανακαίνιση κτιρίων). Επιπλέον, τα προϊόντα που πωλούνται/μισθώνονται στο τέλος του κύκλου ζωής τους αντιπροσωπεύουν μια άλλη, έμμεση, πηγή στερεών αποβλήτων (κατάντη). Στον Όμιλο ΟΤΕ, τα τεχνικά απόβλητα αναλύονται περαιτέρω σε ηλεκτρονικά απόβλητα (ΑΗΗΕ), καλώδια και άλλες ροές. Στη συνέχεια, όλες οι προαναφερθείσες ροές αποβλήτων διαχωρίζονται σε κατηγορίες επικίνδυνων και μη επικίνδυνων αποβλήτων. Επιπλέον, υπάρχουν οι κατηγορίες απορριμμάτων χαρτιού, αστικών αποβλήτων και άλλων αποβλήτων. Η διαχείρισή τους διαφέρει, ανάλογα με την κατηγορία στην οποία ανήκουν τα αντίστοιχα απόβλητα.
Έχει αναπτυχθεί ένα εκτεταμένο δίκτυο συλλογής, παρακολούθησης, αποθήκευσης και διαχείρισης/ανακύκλωσης, το οποίο καλύπτει όλες τις δραστηριότητες του Ομίλου ΟΤΕ. Στο πλαίσιο αυτό, οι εταιρείες του Ομίλου συνεργάζονται με πιστοποιημένες/εξουσιοδοτημένες εταιρείες για τη διασφάλιση (α) της ορθής διαχείρισης των παραγόμενων αποβλήτων (συμπεριλαμβανομένης της διασυνοριακής μεταφοράς) και (β) της ανάκτησης των υλικών που περιέχονται (π.χ. χαλκός, σίδηρος και χάλυβας κ.λπ.) και της εξοικονόμησης φυσικών πόρων. Πληροφορίες σχετικά με τις ποσότητες που συλλέγονται και τις μεθόδους επεξεργασίας που εφαρμόζονται, παρέχονται από τις προαναφερθείσες εταιρείες, όπως περιγράφονται στους σχετικούς συμβατικούς όρους. Τα βασικά αριθμητικά στοιχεία που αναφέρονται στο παρόν θεματικό πρότυπο βασίζονται σε μετρήσεις και, σε ορισμένες περιπτώσεις, σε εκτιμήσεις και προβλέψεις. Για τον υπολογισμό των ποσοτήτων αποβλήτων ανά μέθοδο ανακύκλωσης, οι ποσότητες αποβλήτων ανά τύπο αποβλήτων πολλαπλασιάζονται επί ποσοστώσεις ανά τύπο ανάκτησης. Για τον υπολογισμό του ποσοστού των μη ανακυκλωμένων αποβλήτων, η αντίστοιχη ποσότητα διαιρείται με τη συνολική ποσότητα αποβλήτων.
77
Παραγωγή αποβλήτων ανά κατηγορία αποβλήτων
Παραγωγή αποβλήτων ανά κατηγορία διαχείρισης
Η βιομάζα παράγεται κυρίως μέσω των οργανικών αποβλήτων από κτίρια γραφείων, εστιατόρια και καφετέριες. Στον τομέα της τεχνολογίας δικτύου και της πληροφορικής, τα μέταλλα, οι σπάνιες γαίες, τα μη μεταλλικά ορυκτά και τα πλαστικά παράγονται ως απόβλητα. Τα στοιχεία αυτά μπορούν να βρεθούν τόσο στα απόβλητα που παράγονται από την ενεργό τεχνολογία (τεχνολογία μετάδοσης και λήψης, τεχνολογία αποθήκευσης κ.λπ.) όσο και στην παθητική τεχνολογία (π.χ. καλώδια, τεχνικά περιβλήματα). Το ίδιο ισχύει και για τις συσκευές που επιστρέφονται από τους πελάτες στο σταθερό δίκτυο (δρομολογητές, τηλεοράσεις κ.λπ.) και στις κινητές συσκευές (π.χ. smartphones, tablets). Τα κλωστοϋφαντουργικά προϊόντα παράγονται σε μικρό βαθμό σε κτίρια γραφείων από κλωστοϋφαντουργικές επενδύσεις δαπέδων και σε ενδύματα εργασίας.
Κοινωνία
ESRS S1 – Ίδιο Εργατικό Δυναμικό
Οι εργαζόμενοι του Ομίλου ΟΤΕ αποτελούν το σημαντικότερό του κεφάλαιο. Στο πλαίσιο αυτό, ο Όμιλος εστιάζει στην ισότιμη συμμετοχή και συνεργασία, στις δίκαιες εργασιακές πρακτικές, στην προώθηση της διαφορετικότητας και της συμπερίληψης, καθώς και στη διασφάλιση της υγείας και της ασφάλειας των ανθρώπων του.
Στον παρακάτω πίνακα παρουσιάζονται οι ουσιώδεις απαιτήσεις γνωστοποίησης που προσδιορίστηκαν από την ανάλυση ουσιαστικότητας σε σχέση με το θεματικό πρότυπο «Ίδιο εργατικό δυναμικό».
78
Πίνακας ESRS κατά ESRS 2 IRO-2

Απαιτήσεις Γνωστοποίησης | Ονομασία με Παραπομπή
ESRS S1 – Ίδιο Εργατικό Δυναμικό
ESRS 2 SBM-2 S1 | Συμφέροντα και απόψεις των ενδιαφερόμενων μερών
ESRS 2 SBM-3 S1 | Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το επιχειρηματικό μοντέλο
ESRS S1-1 | Πολιτικές που σχετίζονται με το ίδιο εργατικό δυναμικό
ESRS S1-2 | Διαδικασίες συνεργασίας με ίδιο εργατικό δυναμικό και τους εκπροσώπους των εργαζομένων σχετικά με τις επιπτώσεις
ESRS S1-3 | Διαδικασίες για την αποκατάσταση των αρνητικών επιπτώσεων και δίαυλοι υποβολής αναφορών από το ίδιο εργατικό δυναμικό
ESRS S1-4 | Ανάληψη δράσης σχετικά με τις ουσιώδεις επιπτώσεις στο ίδιο εργατικό δυναμικό και προσεγγίσεις για τον μετριασμό των ουσιωδών κινδύνων και την αξιοποίηση ουσιωδών ευκαιριών που σχετίζονται με το ίδιο εργατικό δυναμικό, και αποτελεσματικότητα αυτών των δράσεων
ESRS S1-5 | Στόχοι που σχετίζονται με τη διαχείριση ουσιωδών αρνητικών επιπτώσεων, την προώθηση θετικών επιπτώσεων και τη διαχείριση ουσιωδών κινδύνων και ευκαιριών
ESRS S1-6 | Χαρακτηριστικά των εργαζομένων της επιχείρησης
ESRS S1-9 | Δείκτες μέτρησης διαφορετικότητας
ESRS S1-14 | Δείκτες μέτρησης υγείας και ασφάλειας
ESRS S1-16 | Δείκτες μέτρησης αποδοχών (μισθολογικό χάσμα και συνολικές αποδοχές)

1. Στρατηγική
ESRS 2 SBM-3 S1 – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το
επιχειρηματικό μοντέλο
Στον πίνακα παρουσιάζονται οι ουσιώδεις επιπτώσεις των επιχειρηματικών δραστηριοτήτων του Ομίλου ΟΤΕ στην κοινωνία και το περιβάλλον, οι οποίες προσδιορίστηκαν μέσω της ανάλυσης διπλής ουσιαστικότητας.
Γενικές πληροφορίες σχετικά με την αλληλεπίδραση των ουσιωδών επιπτώσεων, κινδύνων και ευκαιριών με τη στρατηγική και το επιχειρηματικό μοντέλο του Ομίλου περιλαμβάνονται στην ενότητα «
ESRS 2 SBM-3
».
79
Στην επικαιροποίηση της ανάλυσης διπλής ουσιαστικότητας του 2025, εξετάστηκαν οι σχετικές επιπτώσεις με έμφαση σε αυτές που σχετίζονται περισσότερο με τις δραστηριότητες του Ομίλου και με τις μεγαλύτερες δυνατότητες μετασχηματισμού. Ως εκ τούτου, ορισμένες επιπτώσεις αξιολογήθηκαν εκ νέου ως μη ουσιώδεις.
Συμπεριλαμβάνονται οι εργαζόμενοι που επηρεάζονται από τις ουσιώδεις επιπτώσεις μεταξύ των ατόμων του ίδιου εργατικού δυναμικού του Ομίλου που έχουν άμεση σχέση εργασίας με τον Όμιλο ΟΤΕ. Καθώς το κόστος των μεμονωμένων αυτοαπασχολούμενων και των προσωρινά απασχολούμενων, που δεν έχουν άμεση σχέση εργασίας με τον Όμιλο, αντιπροσωπεύει ένα μικρό ποσοστό του κόστους του συνολικού εργατικού δυναμικού, αυτοί οι τύποι εργαζομένων δεν λαμβάνονται υπόψη ούτε αναφέρονται παρακάτω.
Στην ενότητα «
ESRS S2 SBM-3
» αναλύεται ο προσδιορισμός του κατά πόσον ορισμένες ομάδες ατόμων εντός της ανάντη
αλυσίδας αξίας και των ίδιων δραστηριοτήτων του Ομίλου ενδέχεται να επηρεαστούν περισσότερο από τις αρνητικές επιπτώσεις των επιχειρηματικών του δραστηριοτήτων.
2. Διαχείριση επιπτώσεων, κινδύνων και ευκαιριών
ESRS S1-1 – Πολιτικές που σχετίζονται με το ίδιο εργατικό δυναμικό
Ο Όμιλος ΟΤΕ δεσμεύεται να σέβεται και να προωθεί θέματα ανθρωπίνων δικαιωμάτων και περιβάλλοντος οπουδήποτε δραστηριοποιείται, συμπεριλαμβανομένης της εφοδιαστικής αλυσίδας του και με τους επιχειρηματικούς του εταίρους. Στο πλαίσιο αυτό, ο Όμιλος έχει υιοθετήσει τον «Κώδικα Ανθρωπίνων Δικαιωμάτων». Οι αρχές και οι προσδοκίες που διατυπώνονται στον Κώδικα περιλαμβάνουν, μεταξύ άλλων, τα εξής:
•την προστασία της ελευθερίας του συνεταιρίζεσθαι και της συλλογικής διαπραγμάτευσης,
80
•την προαγωγή της υγείας και της ασφάλειας στην εργασία,
•την απαγόρευση της άνισης μεταχείρισης στην απασχόληση,
•την καταβολή κατάλληλων μισθών,
•τη στάση μηδενικής ανοχής απέναντι σε κάθε μορφή βίας και παρενόχλησης,
•τα προσόντα των εργαζομένων,
•την απαγόρευση της παιδικής εργασίας, της καταναγκαστικής εργασίας και όλων των μορφών δουλείας, όπως η εμπορία ανθρώπων.
Οι αρχές και οι προσδοκίες που περιγράφονται στον Κώδικα απευθύνονται εξίσου στους εργαζόμενους του Ομίλου, καθώς και στους προμηθευτές και επιχειρηματικούς συνεργάτες του. Ο Κώδικας είναι διαθέσιμος στην
ιστοσελίδα
της εταιρείας για όλους τους εργαζόμενους του Ομίλου ΟΤΕ, τα ενδιαφερόμενα μέρη και τρίτους. Επιπλέον, οι επιχειρηματικοί συνεργάτες και προμηθευτές του Ομίλου υποχρεούνται να συμμορφώνονται με τις αρχές και τις αξίες που ορίζονται στον Κώδικα Δεοντολογίας Προμηθευτών Ομίλου ΟΤΕ, οι οποίες περιγράφονται στην ενότητα «
ESRS S2-1
» και βασίζονται
στον Κώδικα Ανθρωπίνων Δικαιωμάτων.
Τ ο Διοικητικό Συμβούλιο του ΟΤΕ δεσμεύεται να σέβεται τα ανθρώπινα δικαιώματα σύμφωνα με τα διεθνώς αναγνωρισμένα πρότυπα ανθρωπίνων δικαιωμάτων, μέσω της υιοθέτησης, σε εθελοντική βάση, του «Κώδικα Ανθρωπίνων Δικαιωμάτων», ο οποίος έχει υιοθετηθεί από όλες τις εταιρείες του Ομίλου, εδραιώνοντας τον στην επιχειρηματική δραστηριότητα του Ομίλου. Καθώς τα θέματα που εστιάζει ο Όμιλος σχετικά με κοινωνικά και περιβαλλοντικά ζητήματα ενδέχεται να αλλάξουν, καθώς εξελίσσονται οι δραστηριότητές του, οι σχετικές υποχρεώσεις δέουσας επιμέλειας επανεξετάζονται διαρκώς και ο Κώδικας τροποποιείται κατά περίπτωση. Η δομή του Κώδικα βασίζεται και στις απαιτήσεις του γερμανικού νόμου περί δέουσας επιμέλειας της αλυσίδας εφοδιασμού (LkSG - γερμανική νομοθεσία που ισχύει για τον όμιλο DT) και περιγράφει την εφαρμογή των διαδικασιών δέουσας επιμέλειας για τα ανθρώπινα δικαιώματα και το περιβάλλον, συμπεριλαμβανομένου του εσωτερικού συστήματος αναφορών του Ομίλου.
Βάση της στρατηγικής του Ομίλου για τα ανθρώπινα δικαιώματα αποτελεί ο Κώδικας Ανθρωπίνων Δικαιωμάτων, ενώ ο Head of Compliance & Enterprise Risk Management Ομίλου ΟΤΕ, ο οποίος αναφέρεται διοικητικά στη Νομική Σύμβουλο - Chief Officer Νομικών & Ρυθμιστικών Θεμάτων, Public Affairs & Εταιρικής Διακυβέρνησης Ομίλου ΟΤΕ και εποπτεύεται λειτουργικά από την Επιτροπή Ελέγχου του ΟΤΕ για τα θέματα που άπτονται των αρμοδιοτήτων της Μονάδας, έχει οριστεί ως αρμόδιος Officer για τη διαχείριση θεμάτων ανθρωπίνων δικαιωμάτων στον Όμιλο ΟΤΕ.
Περισσότερες πληροφορίες για το θέμα αυτό περιλαμβάνονται στην ενότητα «
ESRS S2-1
».
Συνθήκες εργασίας (υγεία και ασφάλεια)
Η υγεία και ασφάλεια στην εργασία είναι ισχυρά εδραιωμένη στη λειτουργία του Ομίλου μέσω πιστοποιημένων συστημάτων διαχείρισης και αντίστοιχων πολιτικών και κατευθυντήριων γραμμών. Με αυτόν τον τρόπο, ο Όμιλος αντιμετωπίζει τον σημαντικό αντίκτυπο των ίδιων επιχειρηματικών λειτουργιών στην υγεία και την ασφάλεια των εργαζομένων. Η προσέγγιση αυτή, υποστηρίζεται από ένα Ενοποιημένο Σύστημα Διαχείρισης, το οποίο, μεταξύ άλλων, περιλαμβάνει συστήματα διαχείρισης Ποιότητας, Υγείας, Ασφάλειας και Περιβαλλοντικής Διαχείρισης και βασίζεται στα διεθνή πρότυπα ISO 45001, ISO 14001 και ISO 9001, λαμβάνοντας παράλληλα υπόψη τη Διακήρυξη του Λουξεμβούργου για την Προαγωγή της Υγείας στο Χώρο Εργασίας στην Ευρωπαϊκή Ένωση (ΕΕ) και το Οικουμενικό Σύμφωνο των Ηνωμένων Εθνών (UN Global Compact). Οι ομιλικές πιστοποιήσεις δεν ισχύουν για ορισμένες από τις εταιρείες του Ομίλου. Επιπλέον, ο Όμιλος δεσμεύεται για την προστασία της υγείας και ασφάλειας στην εργασία στην Πολιτική του Ενοποιημένου Συστήματος Διαχείρισης (IMS) και στον Κώδικα Ανθρωπίνων Δικαιωμάτων- τουλάχιστον στο πλαίσιο της ισχύουσας νομοθεσίας- και υποστηρίζει τη συνεχή ανάπτυξη για τη βελτίωση των συνθηκών εργασίας.
Το σύστημα διαχείρισης Υγείας, Ασφάλειας και Περιβάλλοντος ενσωματώνει τη βιώσιμη ανάπτυξη σε όλες τις επιχειρηματικές διαδικασίες και την καθημερινότητα των εργαζομένων του Ομίλου, υποστηρίζοντας παράλληλα τον σχεδιασμό, την εφαρμογή και τη βελτίωση των διαδικασιών HSE. Διευκολύνει επίσης τη συμμετοχή σε διαδικασίες υποβολής προσφορών για νέα έργα όπου οι δυνητικοί επιχειρηματικοί πελάτες απαιτούν πιστοποιητικά Υγείας, Ασφάλειας και Περιβάλλοντος από τους προμηθευτές τους. Ο Όμιλος ΟΤΕ διαθέτει το IMS e-Manual, το οποίο παρέχει πληροφορίες σχετικά με τον Εκπρόσωπο Διαχείρισης και το πεδίο εφαρμογής των συστημάτων διαχείρισης για τα συστήματα ISO, συμπεριλαμβανομένου του 45001. Το σύστημα διαχείρισης Υγείας, Ασφάλειας και Περιβάλλοντος, μαζί με άλλες
81
πρωτοβουλίες που σχετίζονται με την υγεία και έχουν υιοθετηθεί από τον Όμιλο ΟΤΕ, υποστηρίζει την εφαρμογή μέτρων που σχετίζονται με τις ουσιώδεις αρνητικές επιπτώσεις του Ομίλου. Το πιστοποιημένο κατά ISO 45001 σύστημα διαχείρισης χρησιμοποιείται επίσης από τον Όμιλο για τη μείωση των εργατικών ατυχημάτων. Βάσει αυτού, ο Όμιλος μπορεί να αναπτύξει μέτρα για τη διασφάλιση της υγείας και της ασφάλειας των εργαζομένων, να συμβάλει στη διατήρηση της υγείας τους και να έχει θετική επίδραση στην απόδοσή τους στην εργασία. Για να διασφαλιστεί η συμμόρφωση με τις απαιτήσεις του ISO 45001, διεξάγονται τακτικοί εσωτερικοί έλεγχοι σε επιλεγμένες τοποθεσίες και διεξάγονται ετήσιοι έλεγχοι από ανεξάρτητους εξωτερικούς φορείς πιστοποίησης.
Σύστημα διαχείρισης Υγείας και Ασφάλειας εφαρμόζεται σε όλες τις εταιρείες του Ομίλου ΟΤΕ. Επιπλέον, Σύστημα Διαχείρισης Υγείας και Ασφάλειας στην Εργασίας κατά ISO 45001:2018 εφαρμόζεται σε όλες τις μεγάλες εταιρίες του Ομίλου (OTE, COSMOTE E-Value, GERMANOS και CTS) και καλύπτει όλες τις δραστηριότητες, τα προϊόντα και υπηρεσίες: σταθερή και κινητή τηλεφωνία, ευρυζωνικές υπηρεσίες και ολοκληρωμένες λύσεις ICT.
Αρμόδιος για την υγεία και ασφάλεια στην εργασία είναι ο People Engagement, Wellbeing & Organization Director Ομίλου ΟΤΕ, που υπάγεται στην επιχειρησιακή μονάδα του Chief People Officer. Όλοι οι εργαζόμενοι μπορούν να συμμετέχουν ενεργά στο σχεδιασμό των μέτρων υγείας και ασφάλειας στην εργασία, σύμφωνα με τις απαιτήσεις του ISO 45001. Πληροφορίες σχετικά με το σύστημα διαχείρισης Υγείας, Ασφάλειας και Περιβάλλοντος του Ομίλου και την Πολιτική Ενοποιημένων Συστημάτων Διαχείρισης είναι διαθέσιμες στο intranet της εταιρείας και είναι προσβάσιμες σε όλους τους εργαζόμενους του Ομίλου, ενώ η Πολιτική είναι διαθέσιμη στο ευρύ κοινό, μέσω της ιστοσελίδας της εταιρείας.
Ίση μεταχείριση και ευκαιρίες για όλους (διαφορετικότητα, ισότητα των φύλων και ίση αμοιβή για εργασία ίσης αξίας)
Ο Όμιλος ΟΤΕ δεσμεύεται να διασφαλίζει ότι όλοι οι άνθρωποι έχουν ίσες ευκαιρίες και δεσμεύεται ρητώς στις ποικίλες διαστάσεις της διαφορετικότητας, της ισότητας και της συμπερίληψης (ΔΙ&Σ). Ο Όμιλος έχει διαμορφώσει μια εταιρική κουλτούρα που αγκαλιάζει και προωθεί τις αξίες της Διαφορετικότητας, της Ισότητας και της Συμπερίληψης, διασφαλίζοντας παράλληλα μηδενική ανοχή στις διακρίσεις. Η ολιστική προσέγγισή του, περιλαμβάνει δίκαιη απασχόληση, αμοιβές και παροχές, σχέσεις συνεργασίας με τους εργαζομένους, τα συνδικαλιστικά όργανα και τους εκπροσώπους των εργαζομένων, καθώς και στοχευμένες πρωτοβουλίες ευαισθητοποίησης. Ο Όμιλος ΟΤΕ προσφέρει σε όλους τους εργαζομένους ευκαιρίες εξέλιξης ανεξαρτήτως ηλικίας, εθνοτικής καταγωγής και εθνικότητας, φύλου και ταυτότητας φύλου, σωματικών και πνευματικών ικανοτήτων, θρησκείας, πεποιθήσεων και ιδεολογίας, σεξουαλικού προσανατολισμού και κοινωνικού υπόβαθρου. Επιπλέον, η κουλτούρα του Ομίλου βασίζεται στη μηδενική ανοχή κάθε μορφής άμεσης ή έμμεσης βίας, διακρίσεων και παρενόχλησης στον χώρο εργασίας. Σημαντικά θεμέλια αποτελούν η «
Πολιτική Διαφορετικότητας, Ισότητας
και Συμπερίληψης
» του Ομίλου» και ο «Κώδικας Ανθρωπίνων Δικαιωμάτων».
Η Πολιτική ΔΙ&Σ ισχύει για όλο το ανθρώπινο δυναμικό του Ομίλου ΟΤΕ, συμπεριλαμβανομένων ανθρώπων που προσφέρουν τις υπηρεσίες τους στον Όμιλο ΟΤΕ με οποιαδήποτε μορφή συμβατικής σχέσης. Εκτός από τα βασικά διεθνή πρότυπα για τα ανθρώπινα δικαιώματα, η Πολιτική συμμορφώνεται με τις απαιτήσεις της Ε.Ε. και των εθνικών Οδηγιών και νόμων κατά των διακρίσεων, στις αντίστοιχες χώρες στις οποίες δραστηριοποιείται ο Όμιλος. Οι εθνικές και διεθνείς οντότητες του Ομίλου ΟΤΕ είναι υπεύθυνες για την εφαρμογή της Πολιτικής στους αντίστοιχους οργανισμούς τους. Η παρακολούθηση της αποτελεσματικότητας της στρατηγικής για την προώθηση των αρχών ΔΙ&Σ και η σχετική ενημέρωση των αρμόδιων οργάνων διοίκησης συντονίζεται κεντρικά από την επιχειρησιακή μονάδα του Chief People Officer Ομίλου ΟΤΕ, ανάμεσα σε άλλα. Τουλάχιστον ανά τριετία, το αρμόδιο τμήμα Ανθρώπινου Δυναμικού, σε συνεργασία με την επιχειρησιακή μονάδα Compliance & Enterprise Risk Management, επανεξετάζει τις διατάξεις της πολιτικής του Ομίλου για την ανάγκη αλλαγών και προσαρμογών και τις αναθεωρεί εφόσον απαιτείται. Κατά την ανάπτυξη και επικαιροποίηση της Πολιτικής κεντρικά, σε επίπεδο ομίλου Deutsche Telekom, λαμβάνονται υπόψη τα συμφέροντα του ανθρώπινου δυναμικού της εταιρείας μέσω συνεχών διαβουλεύσεων με συγκεκριμένους εργαζόμενους.
Τα μέλη του Διοικητικού Συμβουλίου και τα διοικητικά στελέχη του Ομίλου, έχουν ιδιαίτερη ευθύνη για την εφαρμογή των αρχών της διαφορετικότητας, την ενθάρρυνση της διαφορετικότητας, της ανοικτής σκέψης, της ένταξης στο χώρο εργασίας και τη διαχείριση της διαφορετικότητας, καθώς και για την προώθηση και επιβράβευση της δέσμευσης σε αυτούς τους τομείς. Την πρωταρχική ευθύνη για την υλοποίηση της στρατηγικής για την προώθηση των αρχών της ΔΙ&Σ έχει ο Chief People Officer, ο οποίος είναι μέλος του Συμβουλίου Διεύθυνσης, και πιο συγκεκριμένα η Διεύθυνση People Growth & Culture.
82
Επιπρόσθετα της Πολιτικής ΔΙ&Σ, ο Όμιλος ΟΤΕ δεσμεύεται για την προώθηση της ελεύθερης προσβασιμότητας και της ισότητας, καθώς και της ένταξης των ατόμων με αναπηρία, με ένα σύνολο μέτρων, όπως αυτά αναγράφονται στις Συλλογικές Συμβάσεις Εργασίας. Προκειμένου να καταστεί το εργασιακό περιβάλλον του Ομίλου ακόμη πιο συμπεριληπτικό και να εφαρμοστεί η πολιτική και η στρατηγική ΔΙ&Σ, έχουν αναπτυχθεί σχέδια δράσης, που καλύπτουν όλες τις διαστάσεις της διαφορετικότητας. H Πολιτική είναι διαθέσιμη στην εταιρική ιστοσελίδα.
ESRS S1-2 – Διαδικασίες συνεργασίας με το ίδιο εργατικό δυναμικό και τους εκπροσώπους των εργαζομένων σχετικά με
τις επιπτώσεις
Ο Όμιλος ΟΤΕ διατηρεί σχέσεις που προσανατολίζονται στον συνεχή διάλογο με τους εργαζομένους του, καθώς και σχέσεις εμπιστοσύνης και εποικοδομητικής συνεργασίας με τους εκπροσώπους των εργαζομένων και τα συνδικαλιστικά όργανα. Για σημαντικά θέματα δέσμευσης των εργαζομένων, συμμετέχουν επίσης η Διοικητική Ομάδα και το Συμβούλιο Διεύθυνσης. Συνολικά, ο Chief People Officer και το τμήμα Ανθρώπινου Δυναμικού είναι υπεύθυνοι για τη διασφάλιση της συνεργασίας με τους εργαζομένους, ενώ η διαχείριση θεμάτων συναπόφασης γίνεται σε αποκεντρωμένη βάση.
Υπάρχουν συνδικαλιστικά όργανα και εκπρόσωποι των εργαζομένων που εκπροσωπούν τους εργαζομένους σε διάφορες επιτροπές, π.χ. στις συνεδριάσεις της Επιτροπής Υγείας και Ασφάλειας στην Εργασία για την ασφάλεια και την υγεία στην εργασία. Επιπλέον, λειτουργεί σωματείο (μη κερδοσκοπικού χαρακτήρα) εργαζομένων του Ομίλου ΟΤΕ και πρώην εργαζομένων με μέλη οικογένειας με αναπηρία.
Τον Μάρτιο του 2023, υπογράφηκαν δύο νέες τριετείς Συλλογικές Συμβάσεις Εργασίας των εργαζομένων του ΟΤΕ και της COSMOTE, προσφέροντας πρόσθετα οφέλη, καθώς έχουν ως αποτέλεσμα τη βελτίωση του εισοδήματος όλων των εργαζομένων. Αυτές οι Συλλογικές Συμβάσεις Εργασίας θέτουν τις βάσεις για ένα σύγχρονο πλαίσιο αμοιβών και παροχών που είναι επωφελές για όλους τους εμπλεκόμενους εργαζόμενους.
Οι έρευνες εργαζομένων αποτελούν μια σημαντική μορφή συμμετοχής και έναν δείκτη προσδιορισμού της σχέσης μεταξύ των εταιρειών του Ομίλου και των εργαζομένων τους. Οι έρευνες αυτές διεξάγονται δύο φορές τον χρόνο, τον Μάιο και τον Νοέμβριο (Pulse Survey) και ανά διετία (Έρευνα Εργαζομένων) στις μεγαλύτερες εταιρείες του Ομίλου (ΟΤΕ, CTS, ΓΕΡΜΑΝΟΣ, COSMOTE EVALUE, OTE ESTATE, COSMOTE PAYMENTS). Η Έρευνα Εργαζομένων αποτελεί ένα δυναμικό και αξιόπιστο διαγνωστικό εργαλείο, το οποίο εξελίσσεται ώστε να αντικατοπτρίζει στοιχεία της στρατηγικής και των στόχων του Ομίλου ΟΤΕ, καθώς και κυρίαρχες εξωτερικές τάσεις. Τα αποτελέσματα των ερευνών συμβάλλουν στον εντοπισμό αδυναμιών και ευκαιριών βελτίωσης. Η ικανοποίηση των εργαζομένων υπολογίζεται μέσω του engagement score. Αυτό καθορίζεται με βάση τα αποτελέσματα των ερευνών που είναι σε ισχύ την εκάστοτε τρέχουσα περίοδο. Τα βασικά θέματα της έρευνας που αναφέρθηκαν παραπάνω, όχι μόνο αντικατοπτρίζουν το γενικό όραμα του Ομίλου, αλλά παρέχουν επίσης πολύτιμες πληροφορίες, καθοδηγώντας με αυτόν τον τρόπο τις μελλοντικές αλλαγές στο εργασιακό περιβάλλον του Ομίλου. Όλα τα αποτελέσματα της έρευνας παρουσιάζονται και συζητούνται στις ομάδες του Ομίλου και αναπτύσσεται ένα σχέδιο δράσης, μαζί με διορθωτικά μέτρα ανάλογα με τα ευρήματα της έρευνας.
Επιπλέον, το ανθρώπινο δυναμικό συμμετέχει επίσης (π.χ. μέσω δικτύων εργαζομένων), στη δημιουργία Πολιτικών και κατευθυντήριων οδηγιών ή/και στην ανάπτυξη προγραμμάτων μάθησης και ανάπτυξης. Επιπλέον, ο Όμιλος εντοπίζει και μειώνει τα συστημικά εμπόδια κατά την ανασκόπηση του κύκλου ζωής των εργαζομένων, σε συνεργασία με τα δίκτυα εργαζομένων. Με τον τρόπο αυτό, ο Όμιλος θέλει να διασφαλίσει ότι όλοι οι εργαζόμενοι συμμετέχουν συνεχώς σε αυτές τις διαδικασίες. Δεδομένου ότι οι δημιουργικές ιδέες των εργαζομένων μπορούν να συμβάλουν στη βελτίωση των διαδικασιών, ο Όμιλος προωθεί την εταιρική κουλτούρα στην οποία ενθαρρύνεται ο ενεργός ρόλος των εργαζομένων. Για παράδειγμα, οι εργαζόμενοι του Ομίλου ΟΤΕ μέσω των σχολίων τους σε έρευνες που αφορούν δείκτες απόδοσης υγείας και ισορροπίας μεταξύ επαγγελματικής και προσωπικής ζωής, συμβάλλουν στη βελτίωση των διαδικασιών του Ομίλου. Η συμμετοχή των εργαζομένων είναι συνεχής και συστηματική, καθώς και σε μεμονωμένη βάση, εκτός εάν γίνεται διαφορετική αναφορά.
ESRS S1-3 – Διαδικασίες για την αποκατάσταση των αρνητικών επιπτώσεων και δίαυλοι υποβολής αναφορών από το ίδιο
εργατικό δυναμικό
Στο πλαίσιο του συστήματος διαχείρισης κινδύνων, ο Όμιλος ΟΤΕ έχει θεσπίσει διαδικασία υποβολής αναφορών σε όλες τις χώρες δραστηριοποίησής του, προκειμένου να αποκαταστήσει τις αρνητικές επιπτώσεις στα άτομα που ανήκουν στο ανθρώπινο δυναμικό του ή να συμμετάσχει στην επίλυσή τους. Μόλις εντοπιστεί παραβίαση της δέουσας επιμέλειας στο πλαίσιο της ετήσιας ανάλυσης κινδύνου ή της ανάλυσης κινδύνου που σχετίζεται με κάποιο συμβάν, αποφασίζονται και
83
παρακολουθούνται διορθωτικά μέτρα προκειμένου να αποκατασταθούν οι αρνητικές επιπτώσεις, όπως περιγράφεται στην ενότητα «
ESRS S1-1
». Αυτά περιλαμβάνουν και σημεία ελέγχου και testing της αποτελεσματικότητας. Εάν είναι
αναγκαίο, γίνονται προσαρμογές στη διαδικασία ή στο μέτρο που εφαρμόζεται.
Ο Όμιλος ΟΤΕ προσφέρει σε όλους τους εργαζόμενους τη δυνατότητα να αναφέρουν παραβιάσεις νομικών διατάξεων και εσωτερικών κανονισμών της εταιρείας – ακόμη και ανώνυμα, μέσω των καναλιών αναφοράς "TellMe". Σε αυτό περιλαμβάνονται και αναφορές σχετικά με τα ανθρώπινα δικαιώματα ή τους περιβαλλοντικούς κινδύνους. Μέσω των προαναφερθέντων διαύλων μπορούν επίσης να αναφερθούν περιστατικά βίας (σωματικής ή ψυχολογικής) και παρενόχλησης στο χώρο εργασίας ή στην επαφή με τους πελάτες. Οι συμβουλευτικές υπηρεσίες διαχείρισης εργαζομένων προσφέρουν επίσης υπηρεσίες υποστήριξης στον τομέα της ψυχοκοινωνικής υγείας και, συγκεκριμένα, οι εργαζόμενοι μπορούν να επικοινωνούν με τη γραμμή εταιρικής ψυχολογικής υποστήριξης «NEXT TO YOU», μέσω τηλεφώνου στο +30 8001150327 (κωδικός 1588) 24 ώρες το 24ωρο, 7 ημέρες την εβδομάδα. Περιλαμβάνει επίσης συμβουλές σε περίπτωση διακρίσεων και άλλων παραπτωμάτων, συντριπτικών καταστάσεων ζωής και ακραίων γεγονότων, καθώς και πρόληψης κρίσεων. Επιπλέον, οι εργαζόμενοι μπορούν να αναφέρουν καταγγελίες στους προϊσταμένους τους ή, εάν απαιτείται, στις αρμόδιες Αρχές. Για παράδειγμα, οι εργαζόμενοι μπορούν να επικοινωνήσουν με την τηλεφωνική γραμμή καταγγελιών της Αρχής Επιθεώρησης Εργασίας (ΣΕΠΕ) μέσω της γραμμής βοήθειας πολιτών 1555 ή της Εθνικής Αρχής Διαφάνειας («Ε.Σ.Α.Τ.»), η οποία έχει οριστεί ως εξωτερικός δίαυλος καταγγελίας παραβιάσεων του ενωσιακού δικαίου. Ακόμη, οι εργαζόμενοι στην Ελλάδα μπορούν επίσης να απευθύνονται σε ειδική τηλεφωνική γραμμή και σε συγκεκριμένο λογαριασμό ηλεκτρονικού ταχυδρομείου για την αναφορά εργατικών ατυχημάτων, σε εξειδικευμένη τηλεφωνική γραμμή με ιατρούς εργασίας για θέματα υγείας, καθώς και σε συγκεκριμένους λογαριασμούς ηλεκτρονικού ταχυδρομείου για θέματα υγείας, ασφάλειας και ευεξίας και θεραπείες αιμοδοσίας. Όλες οι καταγγελίες που σχετίζονται με θέματα εργαζομένων διερευνώνται διεξοδικά και λαμβάνονται τα κατάλληλα μέτρα ανάλογα με τα αποτελέσματα της έρευνας.
Η διαδικασία υποβολής αναφορών "TellMe" είναι προσβάσιμη στο κοινό μέσω των ιστοσελίδων των εταιρειών του Ομίλου. Οι κανόνες λειτουργίας των διαύλων αναφορών "TellMe" είναι διαθέσιμοι σε όλες τις γλώσσες λειτουργίας. Για την παροχή πρόσβασης σε συνεργάτες ή τρίτους πέραν των εργαζομένων του Ομίλου, οι σχετικές πληροφορίες γίνονται δεκτές μέσω τηλεφώνου, καθώς και μέσω ηλεκτρονικού ταχυδρομείου, μέσω επιστολής ή μέσω ηλεκτρονικής καταχώρισης στην αντίστοιχη Ηλεκτρονική Φόρμα της Κανονιστικής Συμμόρφωσης – ανώνυμα εάν είναι απαραίτητο. Επιπλέον, πληροφορίες σχετικά με τη διαθεσιμότητα και τη χρήση του portal αναφορών είναι διαθέσιμες σε όλους τους εργαζόμενους στο intranet.
Εισερχόμενες αναφορές υποψιών και αναφορές παραβιάσεων σχετικά με πρόσωπα από το ανθρώπινο δυναμικό του Ομίλου στις θεματικές ενότητες «ανθρώπινα δικαιώματα», «υγεία και ασφάλεια στην εργασία» (μέσω απευθείας γραμμής 13100 καθώς και απευθείας email) και «διακρίσεις» καταγράφονται. Ο τρόπος παρακολούθησης και ελέγχου των αναφορών που εγείρονται και διαχειρίζονται περιγράφεται στην ενότητα «
ESRS G1-1
». Η αποτελεσματικότητα των
διαύλων υποβολής αναφορών "TellMe" αξιολογείται μία φορά το χρόνο σύμφωνα με τις απαιτήσεις του γερμανικού νόμου περί δέουσας επιμέλειας της αλυσίδας εφοδιασμού- LkSG. Επιπλέον, διεξάγονται επιθεωρήσεις που σχετίζονται με συμβάντα, σε περίπτωση που η εταιρεία πρέπει να λάβει υπόψη μια σημαντικά αλλαγμένη ή σημαντικά διευρυμένη κατάσταση κινδύνου στη δική της επιχειρηματική περιοχή ή στους άμεσους προμηθευτές της. Αυτό μπορεί να είναι απαραίτητο, για παράδειγμα, κατά την εισαγωγή νέων προϊόντων, έργων ή ενός νέου επιχειρηματικού τομέα. Η αξιολόγηση της αποτελεσματικότητας περιλαμβάνει, μεταξύ άλλων, τη συνεχή αξιολόγηση της ανατροφοδότησης από τους καταγγέλλοντες, την επανεξέταση της εφαρμογής και της προσβασιμότητας της διαδικασίας υποβολής αναφορών και την αξιολόγηση βάσει κινδύνου της συμμετοχής των ενδιαφερόμενων μερών. Επιπλέον, εμπλέκονται οι εκπρόσωποι των εργαζομένων και τα συμβούλια εργαζομένων σε σχέση με τις επιχειρηματικές δραστηριότητες του Ομίλου, εφόσον απαιτείται.
Σε περίπτωση επιβεβαίωσης παράβασης συμμόρφωσης εργαζομένου αναφορικά με τις εσωτερικές πολιτικές του Ομίλου ΟΤΕ ως αποτέλεσμα της διερεύνησης, αποφασίζονται τα κατάλληλα πειθαρχικά ή άλλα μέτρα ανά περίπτωση, ενδεικτικά: αυστηρή προειδοποιητική επιστολή, πειθαρχικό πρόστιμο ή καταγγελία σύμβασης εργασίας, καθώς και εφαρμογή νέων ελέγχων/διαδικασιών ή αναθεώρηση υφιστάμενων. Όλοι οι Κώδικες και οι Πολιτικές, οι οποίες αναφέρονται στην ιστοσελίδα της εταιρείας, επικαιροποιούνται τακτικά ώστε να διασφαλίζεται η συνεχής συμμόρφωση με την ισχύουσα νομοθεσία και με τις βέλτιστες διεθνείς πρακτικές.
Η περιγραφή του τρόπου με τον οποίο τα άτομα του ιδίου εργατικού δυναμικού του Ομίλου γνωρίζουν και εμπιστεύονται τις δομές και τις διαδικασίες που περιγράφονται παραπάνω, προκειμένου να επικοινωνήσουν ανησυχίες ή παράπονα και να
84
τα εξετάσουν, περιλαμβάνεται στην ενότητα «
ESRS G1-1
». Επίσης, περιγράφονται και οι στρατηγικές για την προστασία
των ατόμων από αντίποινα.
ESRS S1-4 – Ανάληψη δράσης σχετικά με τις ουσιώδεις επιπτώσεις στο ίδιο εργατικό δυναμικό και προσεγγίσεις για τον
μετριασμό των ουσιωδών κινδύνων και την αξιοποίηση ουσιωδών ευκαιριών που σχετίζονται με το ίδιο εργατικό δυναμικό,
και αποτελεσματικότητα αυτών των δράσεων
Ο Όμιλος διεξάγει εκπαιδεύσεις σχετικά με τα ανθρώπινα δικαιώματα, συμπεριλαμβανομένων θεμάτων όπως οι συνθήκες εργασίας και η προστασία και ασφάλεια της υγείας, μεταξύ άλλων θεμάτων, προκειμένου να αυξηθεί η ευαισθητοποίηση των εργαζομένων. Στο πλαίσιο αυτό, καλύπτονται επίσης πτυχές της πολυμορφίας και των ίσων ευκαιριών. Η εκπαίδευση για τα ανθρώπινα δικαιώματα έχει ως στόχο να παρέχει στους εργαζόμενους του Ομίλου βασικές γνώσεις, αλλά και να τους επιτρέπει να τις εφαρμόζουν σε πρακτικά σενάρια λήψης αποφάσεων. Μέσω της εκπαίδευσης, οι εργαζόμενοι ενημερώνονται ότι τα παράπονα μπορούν να γνωστοποιηθούν μέσω των διαύλων υποβολής αναφορών "TellMe", ανεξαρτήτως των ιδιαιτέρων χαρακτηριστικών κάθε χώρας. Ο πρωταρχικός στόχος της εκπαίδευσης για τα ανθρώπινα δικαιώματα είναι να αποτελέσει πηγή ευαισθητοποίησης σχετικά με το σεβασμό των ανθρωπίνων δικαιωμάτων και να επιτρέψει στους εργαζόμενους να προστατεύσουν ενεργά τον εαυτό τους και άλλους ανθρώπους στο εργασιακό τους περιβάλλον. Η εκπαίδευση είναι διαθέσιμη μέσω της ηλεκτρονικής εκπαιδευτικής πλατφόρμας της Deutsche Telekom, σε όλες τις γλώσσες δραστηριοποίησης.
Η αποτελεσματικότητα των εκπαιδεύσεων για τα ανθρώπινα δικαιώματα εξετάζεται, καταγράφοντας τον αριθμό των εργαζομένων που συμμετείχαν στην εκπαίδευση κάθε έξι μήνες από την έναρξή της, μεταξύ άλλων. Επιπλέον, αξιολογούνται τα σχόλια των εργαζομένων και αναλύονται τα ποσοστά συμμετοχής, οι επιλογές πρόσβασης και τυχόν γλωσσικά εμπόδια.
Στο πλαίσιο του συστήματος διαχείρισης κινδύνων LkSG, διεξάγονται ετήσιες αναλύσεις κινδύνου σε επίπεδο Ομίλου Deutsche Telekom, συμπεριλαμβανομένων των επιχειρηματικών μονάδων των εμπλεκόμενων εταιρειών του Ομίλου. Σκοπός των αναλύσεων είναι να καταστεί δυνατή η λήψη στοχευμένων μέτρων παρακολούθησης από τον Όμιλο και κατ’ επέκταση να εξαλειφθούν ή ελαχιστοποιηθούν αποτελεσματικά οι υφιστάμενοι και δυνητικοί κίνδυνοι. Περισσότερες πληροφορίες σχετικά με την ανάλυση κινδύνου περιλαμβάνονται στην ενότητα «
ESRS S2-4
» και λεπτομερής περιγραφή
των διαδικασιών διαχείρισης κινδύνων του Ομίλου περιλαμβάνεται στην ενότητα «
Κίνδυνοι και Αβεβαιότητες για το
Επόμενο Έτος
».
Στο πλαίσιο της διαδικασίας προσδιορισμού και αξιολόγησης των ουσιωδών επιπτώσεων, κινδύνων και ευκαιριών που περιγράφονται στην ενότητα «
ESRS 2 IRO-1
», εξετάστηκαν διεξοδικά οι δυνητικές και υφιστάμενες αρνητικές επιπτώσεις
των επιχειρηματικών δραστηριοτήτων του Ομίλου στο ίδιο εργατικό δυναμικό, τόσο ποσοτικά όσο και ποιοτικά. Εκτός από τα θέματα που περιγράφονται στην ενότητα «
ESRS 2 SBM-3 S1
», δεν έχουν εντοπιστεί άλλοι τομείς όπου οι
πρακτικές του Ομίλου θα μπορούσαν να έχουν σημαντικό αρνητικό αντίκτυπο στο ίδιο εργατικό δυναμικό του. Για το λόγο αυτό, δεν περιγράφονται περαιτέρω προσεγγίσεις πέραν των μέτρων που έχουν ήδη αναφερθεί στην παρούσα ενότητα.
Όσον αφορά τη συμμόρφωση με τις υποχρεώσεις δέουσας επιμέλειας, οι διαδικασίες που περιγράφονται στην ενότητα «
ΕSRS S1-1
» ισχύουν για την παρακολούθηση του συστήματος διαχείρισης στο πλαίσιο του γερμανικού νόμου περί
δέουσας επιμέλειας της αλυσίδας εφοδιασμού- LkSG.
Συνθήκες εργασίας (υγεία και ασφάλεια)
Ο Όμιλος ΟΤΕ εστιάζει στην παροχή και εφαρμογή μέτρων μετριασμού και πρόληψης σχετικά με την υγεία και την ασφάλεια. Εάν δεν είναι δυνατή η αποφυγή και η εξάλειψη των πηγών κινδύνων, ακολουθείται η λεγόμενη «ιεράρχηση των ελέγχων στην Υγεία & Ασφάλεια στην Εργασία». Αυτή διαρθρώνεται ως εξής:
•Την εξάλειψη του κινδύνου με την απομόνωσή του ή την απομάκρυνση του εργαζόμενου από τον κίνδυνο.
•Τη μείωση του κινδύνου με την λήψη μέτρων συλλογικής προστασίας.
•Τη λήψη οργανωτικών μέτρων (π.χ. οδηγίες εργασίας).
•Η χρήση κατάλληλων μέσων ατομικής προστασίας απαιτείται εφόσον δεν μπορούν οι κίνδυνοι ούτε να αποφευχθούν ούτε να περιοριστούν με τεχνικά μέσα, μεθόδους ή διαδικασίες οργάνωσης της εργασίας. Τα μέσα ατομικής προστασίας είναι η τελευταία γραμμή άμυνας έναντι των επαγγελματικών κινδύνων και πρέπει να
85
χρησιμοποιούνται μόνο όταν οι κίνδυνοι δεν είναι δυνατόν να αποφευχθούν ή να περιοριστούν επαρκώς με τεχνικά μέσα συλλογικής προστασίας ή άλλα οργανωτικά μέτρα.
Σε όλο τον Όμιλο ισχύουν διάφορα πρότυπα ασφάλειας στην εργασία που ρυθμίζουν, μεταξύ άλλων, τον ασφαλή και εργονομικό εξοπλισμό κτιρίων και οχημάτων. Εκτός από τις υπηρεσίες που απευθύνονται σε όλους τους εργαζόμενους, εφαρμόζονται στοχευμένα μέτρα ασφάλειας στην εργασία για ορισμένες κατηγορίες εργαζομένων. Για παράδειγμα, αυτά συμπεριλαμβάνουν, εκπαίδευση στην ασφάλεια οδήγησης για συγκεκριμένους τομείς εργασίας ή ειδική εκπαίδευση ασφάλειας για τους τεχνικούς πεδίου. Τα μέτρα συμβάλλουν στην πρόληψη των ατυχημάτων και στην προαγωγή της υγείας και της απόδοσης των εργαζομένων. Οι νομικές υποχρεώσεις θέτουν τη βάση και αποτελούν τις ελάχιστες απαιτήσεις για τον Όμιλο.
Επιπλέον, ο Όμιλος προσφέρει στους εργαζομένους του ολοκληρωμένες υπηρεσίες για την αντιμετώπιση της έλλειψης άσκησης. Για παράδειγμα, στην Ελλάδα, ορισμένοι χώροι είναι εξοπλισμένοι με γραφεία ρυθμιζόμενου ύψους για εργονομικό χώρο εργασίας, ενώ εφαρμόζεται πρόγραμμα υγείας που περιλαμβάνει τακτικά προγράμματα άσκησης. Μαθήματα διατροφής, πρόληψης άγχους και ενσυνειδητότητας, αποτελούν επίσης μέρος του προγράμματος. Οι υπηρεσίες προαγωγής της υγείας στο χώρο εργασίας είναι δωρεάν για τους εργαζόμενους και μπορούν να προγραμματιστούν κατά τη διάρκεια των ωρών εργασίας. Επιπλέον, η υπηρεσία ψυχολογικής υποστήριξης εργαζομένων του Ομίλου ΟΤΕ προσφέρει διάφορες υπηρεσίες υποστήριξης σε ολόκληρο τον Όμιλο στον τομέα της ψυχοκοινωνικής υγείας, καθώς και στην πρόληψη κρίσεων και συμβουλευτική σε περίπτωση δυσμενών καταστάσεων ζωής και ακραίων γεγονότων.
Online υπηρεσίες προαγωγής φυσικής και ψυχικής υγείας, οι οποίες μπορούν να χρησιμοποιηθούν από όλους τους εργαζόμενους σε ολόκληρο τον Όμιλο ανεξαρτήτως τοποθεσίας και ώρας, είναι επίσης διαθέσιμες. Τα μέτρα του Ομίλου ΟΤΕ για την προαγωγή της υγείας, όχι μόνο στηρίζουν τους εργαζόμενους και διασφαλίζουν τη μακροπρόθεσμη επιχειρηματική επιτυχία, αλλά και έχουν και θετικό αντίκτυπο πέραν του εργασιακού περιβάλλοντος. Μεταξύ άλλων, αυτές περιλαμβάνουν επιλεγμένες προσφορές προληπτικής φροντίδας που διατίθενται και στις οικογένειες των εργαζομένων, όπως ψυχολογική υποστήριξη και επιλεγμένες ασφαλιστικές υπηρεσίες.
Όλες οι παραπάνω δράσεις υγείας & ασφάλειας συνεχίζονται, υλοποιούνται και ολοκληρώνονται καθ' όλη τη διάρκεια του έτους, εκτός αν αναφέρεται διαφορετικά. Επιπλέον, με στόχο την ενίσχυση της υγείας και της ασφάλειας των εργαζομένων, τα μέτρα αυτά θα συνεχιστούν και τα επόμενα χρόνια και ο Όμιλος θα αξιολογήσει τρόπους ενίσχυσης και εμπλουτισμού τους.
Περισσότερες πληροφορίες σχετικά με δράσεις για τον μετριασμό των αρνητικών επιπτώσεων τόσο στους εργαζόμενους του Ομίλου, όσο και στους εργαζόμενους στην αλυσίδα αξίας, περιλαμβάνονται στην ενότητα «
ESRS S2-4
», στο πλαίσιο
των δραστηριοτήτων κατασκευής δικτύων στον τομέα των τεχνικών έργων.
Ο Όμιλος εντοπίζει τους κινδύνους για την υγεία και την ασφάλεια σε τακτική βάση και εκπονεί εκτιμήσεις κινδύνου για όλες τις δραστηριότητες, από τις οποίες προκύπτουν τα κατάλληλα μέτρα. Ο Όμιλος ΟΤΕ επανεξετάζει και αξιολογεί συστηματικά την αποτελεσματικότητα των μέτρων του για τη συνεχή εξέλιξη του συστήματος διαχείρισής του, σύμφωνα με τον κύκλο συνεχούς βελτίωσης (Σχεδιασμός, Εκτέλεση, Έλεγχος, Δράση), ο οποίος αποτελεί σημαντικό εργαλείο για τη συνεχή βελτίωση των συστημάτων διαχείρισης. Για το σκοπό αυτό, εξετάζεται τακτικά ο τρόπος με τον οποίο η υγεία και η ασφάλεια στην εργασία ενσωματώνεται στις δράσεις διαχείρισης και διοίκησης και, εάν είναι απαραίτητο, λαμβάνονται μέτρα βελτίωσης. Με αυτόν τον τρόπο, ο Όμιλος αντλεί, μεταξύ άλλων, από τα αποτελέσματα των ερευνών των εργαζομένων του, αξιολογήσεις από τους συλλογικά συμφωνηθέντες κανονισμούς προστασίας από το άγχος, αναλύσεις ανταγωνισμού και άλλα βασικά στοιχεία. Η εφαρμογή υποχρεωτικών τακτικών μέτρων, π.χ. οδηγίες πυροπροστασίας ή εκτιμήσεις κινδύνου, ελέγχεται από εξωτερικούς εξειδικευμένους συνεργάτες. Επιπλέον, εξωτερικοί εξειδικευμένοι συνεργάτες υλοποιούν τακτικούς ελέγχους των εγκαταστάσεων και των δραστηριοτήτων σε θέματα επαγγελματικής υγείας και ασφάλειας.
Στις εταιρείες του Ομίλου, οι Υπεύθυνοι Υγείας & Ασφάλειας είναι αρμόδιοι για συγκεκριμένες διαδικασίες και υπηρεσίες λαμβάνοντας υπόψη τις ειδικές νομικές απαιτήσεις και το πλαίσιο ως προς το λειτουργικό επίπεδο. Ο προϋπολογισμός για την υγεία και ασφάλεια στην εργασία για κάθε εταιρεία στον Όμιλο ΟΤΕ κατανέμεται με βάση το αντίστοιχο ωράριο εργασίας των εργαζομένων, συμπεριλαμβανομένων τυχόν διορθωτικών ενεργειών που αποφασίζονται στο πλαίσιο της συνεχούς βελτίωσης του συστήματος Υγείας και Ασφάλειας για την περαιτέρω προώθηση της υγείας, της ασφάλειας και της ευεξίας στον χώρο εργασίας. Από αυτά τα δεδομένα, υπολογίζεται το προβλεπόμενο ελάχιστο ποσό που απαιτείται για το επόμενο έτος. Επιπλέον, ο Όμιλος παρέχει οικονομικούς πόρους για απαιτούμενα μέτρα ή εθελοντικές παροχές προαγωγής της
86
υγείας στο χώρο εργασίας. Ωστόσο, τα μέτρα που περιγράφονται ανωτέρω δεν απαιτούν σημαντικές λειτουργικές δαπάνες ή κεφαλαιουχικές δαπάνες.
Ίση μεταχείριση και ίσες ευκαιρίες για όλους (πολυμορφία, ισότητα των φύλων και ίση αμοιβή για εργασία ίσης αξίας)
Ο Όμιλος ΟΤΕ παρέχει ανταγωνιστικές αμοιβές που συνδέονται με την απόδοση και βασίζονται στις εκάστοτε συνθήκες της εθνικής αγοράς εργασίας. Μέσω της Πολιτική Αποδοχών για τα Στελέχη, των συλλογικών συμβάσεων εργασίας των εταιρειών του και άλλων συλλογικών ρυθμίσεων, διασφαλίζεται η πλήρης διαφάνεια και η ίση μεταχείριση σε ό,τι αφορά τις αμοιβές των εργαζομένων, ως προς το φύλο. Όλες οι παραπάνω ενέργειες αποσκοπούν στο να εξασφαλίσουν ότι οι αποδοχές στον Όμιλο ΟΤΕ αντανακλούν τον τύπο, την πολυπλοκότητα και το βαθμό δυσκολίας των καθηκόντων που εκτελούνται, τις απαιτήσεις λειτουργίας, το επίπεδο εκπαίδευσης και την εμπειρία των εργαζομένων, ανεξαρτήτως των χαρακτηριστικών ποικιλομορφίας που αναφέρονται στην ενότητα «
ESRS S1-1
».
Η ισότητα των αμοιβών για τους εργαζομένους του Ομίλου ΟΤΕ αποτελεί θεμελιώδη προτεραιότητα. Η δέσμευση αυτή στηρίζεται στην απόδοση των εργαζομένων και είναι ανεξάρτητη από το φύλο, τη φυλή, την εθνικότητα ή οποιοδήποτε άλλο χαρακτηριστικό της ταυτότητάς τους. Η μονάδα Ανθρώπινου Δυναμικού είναι πλήρως αφοσιωμένη στην επίτευξη ίσων αμοιβών και αξιοποιεί τις σχετικές πληροφορίες και βέλτιστες πρακτικές για την τακτική αναθεώρηση των αμοιβών των εργαζομένων.
Ο Όμιλος συμμορφώνεται με τις σχετικές νομικές απαιτήσεις και υποχρεώσεις υποβολής εκθέσεων σχετικά με την αμοιβή των φύλων και τη διαφάνεια στις χώρες που δραστηριοποιείται. Επιπλέον, αναπτύσσονται σχέδια δράσης προκειμένου να αυξηθεί το ποσοστό των γυναικών που στοχεύουν στην υποστήριξη της ισορροπίας μεταξύ επαγγελματικής και προσωπικής ζωής, για παράδειγμα μέσω ευέλικτων ωραρίων εργασίας, υβριδικών μοντέλων εργασίας ή μερικής απασχόλησης. Στο πλαίσιο αυτό και με στόχο την προώθηση αλλαγών στην κουλτούρα σχετικά με τη συμβατότητα επαγγελματικής και οικογενειακής ζωής, που οδηγούν σε αύξηση των προοπτικών ισότιμης συμμετοχής των γυναικών στην αγορά εργασίας, πραγματοποιούνται εκπαιδεύσεις και σεμινάρια. Ο στόχος για αύξηση του ποσοστού των γυναικών σε διοικητικές θέσεις παρουσιάζεται στην ενότητα «
ESRS S1-5
».
Επιπλέον, με στόχο την προώθηση μιας κοινής αντίληψης για τη διαφορετικότητα, την ισότητα και τη συμπερίληψη εντός του Ομίλου ΟΤΕ και την ευαισθητοποίηση των εργαζομένων σε θέματα ασυνείδητων προκαταλήψεων, ο Όμιλος υλοποιεί διάφορα εκπαιδευτικά προγράμματα, όπως το «DE&I Baseline eLearning». Αυτό αποτελεί την πρώτη πλήρως προσβάσιμη εκπαίδευση, η οποία αναπτύχθηκε από την Deutsche Telekom σε συνεργασία με εξωτερικούς εμπειρογνώμονες και τα δίκτυα εργαζομένων της και, μεταξύ άλλων, περιλαμβάνει προσωπικές ιστορίες εργαζομένων που σχετίζονται και με τις επτά διαστάσεις της διαφορετικότητας. Το eLearning απευθύνεται σε όλους τους εργαζόμενους του Ομίλου ΟΤΕ και είναι διαθέσιμο στα αγγλικά και τα ελληνικά στο Percipio, μια διαδικτυακή πλατφόρμα εκπαίδευσης που χρησιμοποιεί η Deutsche Telekom. Επιπλέον, ένα γλωσσάρι διαφορετικότητας που γνωστοποιείται τόσο εσωτερικά όσο και εξωτερικά, με περισσότερους από 100 έννοιες σχετικά με τη διαφορετικότητα, τις ίσες ευκαιρίες και τη συμπερίληψη, συμπληρώνει το πρόγραμμα κατάρτισης.
Τον Σεπτέμβριο του 2025, διεξήχθη για πρώτη φορά η έρευνα VIEWS, με σκοπό την αξιολόγηση της τρέχουσας θέση των εργαζομένων σχετικά με την αίσθηση του ανήκειν, την ψυχολογική ασφάλεια και τον αμοιβαίο σεβασμό και για να σχεδιαστούν δράσεις με βάση τα αποτελέσματα που προωθούν έναν πιο συμπεριληπτικό και συνεργατικό χώρο εργασίας.
Επιπλέον, ο Όμιλος ΟΤΕ, προκειμένου να εξοπλίσει καταλλήλως το εργασιακό περιβάλλον για τα άτομα με αναπηρία, έχει αναλάβει την προσαρμογή των χώρων εργασίας και την παροχή τεχνικών βοηθημάτων. Αυτό οδηγεί σε πρωτοβουλίες και μέτρα για τη βελτίωση του πλαισίου Τεχνολογιών Πληροφορικής (IT) και των εφαρμογών όσον αφορά την εσωτερική και εξωτερική προσβασιμότητα.
Ο Όμιλος ΟΤΕ παρακολουθεί την αποτελεσματικότητα των πρωτοβουλιών του για την προώθηση ουσιωδών θετικών επιπτώσεων στην ίση μεταχείριση και τις ίσες ευκαιρίες εντός του ίδιου εργατικού δυναμικού χρησιμοποιώντας τις σχετικές διαδικασίες που περιγράφονται στην ενότητα «
ESRS S1-2
».
Για τον προσδιορισμό των κατάλληλων και αναγκαίων δράσεων για την αντιμετώπιση ορισμένων υφιστάμενων ή δυνητικών αρνητικών επιπτώσεων στο ίδιο εργατικό δυναμικό του, χρησιμοποιούνται οι διαδικασίες επαναλαμβανόμενης ανάλυσης κινδύνου, οι οποίες περιγράφονται στο «
ESRS S2-4
».
87
Αρμόδια για την διαχείριση των ουσιωδών επιπτώσεων στην προώθηση της διαφορετικότητας, της ισότητας και της συμπερίληψης είναι η Διεύθυνση People Growth & Culture Ομίλου ΟΤΕ. Επιπλέον, υπάρχουν συγκεκριμένα πρόσωπα επικοινωνίας για το θέμα της διαφορετικότητας, της ισότητας και της συμπερίληψης σε όλο τον Όμιλο. Τα μέτρα για τη διαχείριση των ουσιωδών αρνητικών επιπτώσεων που σχετίζονται με την ισότητα των φύλων και των αμοιβών συμπεριλαμβάνονται στους τομείς αρμοδιοτήτων της επιχειρησιακής μονάδας People Engagement, Wellbeing & Organization του Ομίλου ΟΤΕ. Επιπρόσθετα, η επιχειρησιακή μονάδα Compliance & Enterprise Risk Management Ομίλου ΟΤΕ είναι υπεύθυνη για τη διερεύνηση αναφορών σχετικά με παραβιάσεις αυτών των μέτρων. Για την εφαρμογή των μέτρων, υπάρχει τόσο ένας κεντρικός προϋπολογισμός για τα μέτρα σε επίπεδο Ομίλου, όσο και οι προϋπολογισμοί των επιμέρους επιχειρηματικών μονάδων.
Τα μέτρα που περιγράφονται ανωτέρω δεν απαιτούν σημαντικές λειτουργικές ή κεφαλαιουχικές δαπάνες. Εκτός εάν ορίζεται διαφορετικά, όλες οι δράσεις που περιγράφονται στην ενότητα για τον μετριασμό των αρνητικών επιπτώσεων και την προώθηση των θετικών επιπτώσεων βρίσκονται σε εξέλιξη και δεν έχουν καθορισμένη ημερομηνία λήξη ς.
3. Στόχοι
ESRS S1-5 – Στόχοι που σχετίζονται με τη διαχείριση ουσιωδών αρνητικών επιπτώσεων, την προώθηση θετικών
επιπτώσεων και τη διαχείριση ουσιωδών κινδύνων και ευκαιριών
Ο στόχος του Ομίλου για την ισότητα των φύλων αναπροσαρμόστηκε το 2025, ώστε να αντανακλά την οργανωτική αναδιάρθρωση και τη συνεχή δέσμευση του Ομίλου για συμπερίληψη σε ένα ευρύτερο φάσμα διοικητικών θέσεων. Ο ενημερωμένος στόχος του Ομίλου για την ισότητα των φύλων στοχεύει σε 30% γυναικεία εκπροσώπηση στις ανώτατες και μεσαίες διοικητικές θέσεις (MG1-G4) στις εταιρείες του Ομίλου ΟΤΕ έως το τέλος του 2027. Ο στόχος έχει εξεταστεί και υιοθετηθεί από τον Όμιλο ΟΤΕ μετά από έγκριση των αρμόδιων ανώτατων εταιρικών οργάνων.
Με την εφαρμογή μέτρων για την αύξηση του ποσοστού των γυναικών σε διοικητικές θέσεις, ο Όμιλος αντιμετωπίζει τις ουσιαστικές επιπτώσεις που προκύπτουν σε σχέση με την ισότητα των φύλων στο ίδιο εργατικό δυναμικό του. Η πρόοδος ως προς τον στόχο μετράται σε σύγκριση με το ποσοστό του προηγούμενου έτους, το οποίο έχει προσαρμοστεί στο νέο πεδίο εφαρμογής. Η τρέχουσα ποσοστιαία μέτρηση παρουσιάζεται στην ενότητα «
ESRS S1-9
».
Επίσης, δεν έχουν τεθεί ξεχωριστοί χρονικά προσδιορισμένοι ή προσανατολισμένοι στα αποτελέσματα στόχοι, για τον μετριασμό των αναγνωρισμένων αρνητικών επιπτώσεων και την προώθηση των αναγνωρισμένων θετικών επιπτώσεων στο ίδιο εργατικό δυναμικό του Ομίλου.
4. Δείκτες μέτρησης
Τα παρακάτω στοιχεία περιλαμβάνουν όλες τις πλήρως ενοποιημένες εταιρείες του Ομίλου. Το ΙΠΑ χρησιμοποιείται ως μονάδα μέτρησης για το μέγεθος του αριθμού απασχολουμένων. Το ΙΠΑ, ή ισοδύναμο πλήρους απασχόλησης, είναι μια μονάδα μέτρησης που χρησιμοποιείται για να αντιπροσωπεύσει το μέγεθος του εργατικού δυναμικού. Το ΙΠΑ υπολογίζει το συνδυασμένο ποσό για τους εργαζόμενους πλήρους και μερικής απασχόλησης, με βάση τις πραγματικές εβδομαδιαίες ώρες εργασίας που καθορίζονται στις συμβάσεις εργασίας τους. Η συνήθης βάση για τα ΙΠΑ είναι οι τυπικές εβδομαδιαίες ώρες πλήρους απασχόλησης (ή οι ώρες που έχουν συμφωνηθεί συλλογικά) εντός μιας οντότητας. Όλα τα στοιχεία βασίζονται σε λεπτομερή δεδομένα και αφορούν στο εσωτερικό ενεργό εργατικό δυναμικό (internal active workforce) που περιλαμβάνει προσωπικό που απασχολείται βάσει ενεργής εργασιακής σχέσης αόριστης ή ορισμένης διάρκειας/σύμβασης τακτικής εργασίας, που αμείβεται από τον εργοδότη και εργάζεται σε πλήρως ενοποιημένη εταιρεία του Ομίλου ΟΤΕ.
Όλα τα στοιχεία συλλέχθηκαν στις 31.12.2025.
Για τα στοιχεία σύμφωνα με τα πρότυπα S1-6 και S1-14, αυτό ισχύει για όλες τις εταιρείες από 1 Ισοδύναμο πλήρους απασχόλησης (ΙΠΑ). Για τα στοιχεία σύμφωνα με τo πρότυπo S1-9 περιλαμβάνονται εταιρείες με τουλάχιστον 12 ΙΠΑ και για τα στοιχεία σύμφωνα με το S1-16 περιλαμβάνονται εταιρείες με τουλάχιστον 35 ΙΠΑ, όπου και στις δύο περιπτώσεις καλύπτεται το 99% του συνολικού εργατικού δυναμικού του Ομίλου.
Οι δείκτες μέτρησης του συγκεκριμένου θεµατικού προτύπου δεν επικυρώνονται από εξωτερικό φορέα, εκτός από τον φορέα διασφάλισης.
88
ESRS S1-6 – Χαρακτηριστικά των εργαζομένων της επιχείρησης
Αριθμός εργαζομένων ανά φύλο
* Φύλο σύμφωνα με τις δηλώσεις των ίδιων των εργαζομένων
Αριθμός εργαζομένων σε χώρες όπου η εταιρεία έχει τουλάχιστον 50 εργαζόμενους, που αντιπροσωπεύουν τουλάχιστον το 10% του συνολικού αριθμού εργαζομένων του Ομίλου
Αριθμός εργαζομένων ανά είδος σύμβασης, κατανεμημένος ανά φύλο (σε ΙΠΑ)
* Φύλο σύμφωνα με τις δηλώσεις των ίδιων των εργαζομένων
Η μείωση του αριθμού του ίδιου εργατικού δυναμικού μεταξύ 2024 και 2025, εξηγείται κυρίως από την πώληση της Telekom Romania Mobile Communications κατά τη διάρκεια του 2025.
Κατά το υπό εξέταση έτος, 656 (2024: 722) εργαζόμενοι αποχώρησαν από τον Όμιλο ΟΤΕ. Ο δείκτης κινητικότητας εργαζομένων ήταν 6,64% (2024: 7,78%). Ο παρονομαστής που χρησιμοποιείται για τον υπολογισμό αυτού του δείκτη είναι ο αριθμός των εργαζομένων του προηγούμενου έτους (στις 31.12.2024).
Οι κατηγορίες "Άλλο" και "Καμία πληροφορία" συνδυάζονται επειδή το σύστημα HR δεδομένων δεν είναι επί του παρόντος σε θέση να διακρίνει μεταξύ αυτών των δύο κατηγοριών.
ESRS S1-9 – Δείκτες μέτρησης διαφορετικότητας
Αριθμός εργαζομένων στην ανώτατη διοίκηση ανά φύλο
Η μείωση τόσο του συνολικού αριθμού των θέσεων ανώτερης διοίκησης, όσο και του αριθμού των γυναικών σε θέσεις ανώτερης διοίκησης αντικατοπτρίζει τον λειτουργικό μετασχηματισμό και τον εξορθολογισμό των ιεραρχικών δομών που εφαρμόστηκαν κατά τη διάρκεια της περιόδου αναφοράς, με αποτέλεσμα τη μείωση του αριθμού των θέσεων ανώτερης
89
διοίκησης. Οι αλλαγές αυτές ήταν διαρθρωτικής φύσης και εφαρμόστηκαν ομοιόμορφα σε ολόκληρο τον οργανισμό, χωρίς να στοχεύουν συγκεκριμένα φύλα ή δημογραφικές ομάδες.
Η συνδυαστική κατηγορία «Άλλο/Δεν υπάρχουν πληροφορίες» λήφθηκε επίσης υπόψη, αλλά δεν χρησιμοποιείται όσον αφορά τη σύνθεση της ανώτατης διοίκησης.
Αριθμός εργαζομένων σε ανώτερες και μεσαίες διοικητικές θέσεις ανά φύλο

Σε Headcount | 2025
| Αριθμός εργαζομένων | σε %
Άνδρας | 476 | 73,0
Γυναίκα | 174 | 27,0
Σύνολο | 650 | 100

Η συνδυαστική κατηγορία «Άλλο/Δεν υπάρχουν πληροφορίες» λήφθηκε επίσης υπόψη, αλλά δεν χρησιμοποιείται όσον αφορά τη σύνθεση της ανώτατης διοίκησης.
Αριθμός εργαζομένων ανά ηλικιακή ομάδα

Σε Headcount | 2025 | 2024
| Αριθμός εργαζομένων | σε % | Αριθμός εργαζομένων | σε %
κάτω των 30 ετών | 131 | 1,5 | 155 | 1,6
30 έως 50 ετών | 6.095 | 69,8 | 7.276 | 73,8
άνω των 50 ετών | 2.502 | 28,7 | 2.430 | 24,6
Σύνολο | 8.728 | 100,0 | 9.861 | 100,0

ESRS S1-14 – Δείκτες μέτρησης υγείας και ασφάλειας
Όλες οι νομικές οντότητες του Ομίλου ΟΤΕ στην Ελλάδα, δηλαδή το 100% του ίδιου εργατικού δυναμικού, καλύπτονται από ένα σύστημα διαχείρισης υγείας και ασφάλειας.
Το 2025, ο αριθμός των θανάτων που οφείλονται σε τραυματισμούς που σχετίζονται με την εργασία ήταν 0 (2024: 0). Ο αριθμός και ο δείκτης των καταγεγραμμένων εργατικών ατυχημάτων ήταν 37 και 1,97 αντίστοιχα (2024: 40 και 1,97 αντίστοιχα). Ο αριθμός των ημερών που χάθηκαν λόγω τραυματισμών που συνδέονται με την εργασία και θανάτων από εργατικά ατυχήματα ήταν 1.495 (2024: 831).
ESRS S1-16 – Δείκτες μέτρησης αποδοχών (μισθολογικό χάσμα και συνολικές αποδοχ ές)
Το 2025, το μέσο μισθολογικό χάσμα μεταξύ γυναικών και ανδρών εργαζομένων ήταν 12.2% (2024: 15,2%). Το μέσο προσαρμοσμένο μισθολογικό χάσμα ήταν -0,1% (2024: 2,1%). Στο πλαίσιο αυτό, το μέσο μισθολογικό χάσμα μεταξύ των φύλων για τις μεγαλύτερες εταιρείες του Ομίλου στην Ελλάδα, που η επιχειρηματική δραστηριότητά τους είναι ή σχετίζεται με τις τηλεπικοινωνίες (ΟΤΕ, ΓΕΡΜΑΝΟΣ, CTS) ήταν 3,4% (2024: 4,4%).
Ο δείκτης των συνολικών ετήσιων αποδοχών μεταξύ του υψηλότερα αμειβόμενου εργαζόμενου (συμπεριλαμβανομένων των παροχών σε είδος) και της διάμεσης τιμής των συνολικών ετήσιων αποδοχών όλων των εργαζομένων (εξαιρουμένου του υψηλότερα αμειβόμενου εργαζόμενου) ήταν 48,4 (2024: 47,9*).
Για αυτούς τους δείκτες μέτρησης των αποδοχών, το συνολικό ατομικό εισόδημα εξαρτημένης εργασίας υπολογίστηκε ως το άθροισμα των ακαθάριστων σταθερών, βραχυπρόθεσμων και μακροπρόθεσμων μεταβλητών αποδοχών σε μετρητά που εισπράχθηκαν κατά την περίοδο αναφοράς. Για τον υπολογισμό του μισθολογικού χάσματος μεταξύ των φύλων, το συνολικό ατομικό εισόδημα μετατράπηκε σε ωριαία αμοιβή και σε ετήσιο ισοδύναμο πλήρους απασχόλησης για τον υπολογισμό της αναλογίας των συνολικών ετήσιων αποδοχών.
Για το μέσο προσαρμοσμένο μισθολογικό χάσμα μεταξύ των φύλων, υπολογίστηκε πρώτα το μισθολογικό χάσμα για κάθε οριζόμενη κατηγορία ιεραρχικών επίπεδων (όπως ορίζεται στην εκάστοτε εταιρεία που αφορά) για κάθε εταιρεία του Ομίλου. Στη συνέχεια υπολογίστηκε ο σταθμισμένος μέσος όρος για κάθε εταιρεία και, με βάση αυτό υπολογίστηκε ο συνολικός σταθμισμένος.
*Αναδιατύπωση λόγω αλλαγής της μεθοδολογίας υπολογισμού.
90
ESRS S2 – Εργαζόμενοι στην Αλυσίδα Αξίας
Ο Όμιλος ΟΤΕ, μέσω της προσέγγισής του για τη βιώσιμη ανάπτυξη, δρα υπεύθυνα σε ολόκληρη την αλυσίδα αξίας του. Δεσμεύεται ως προς τον σεβασμό και την προώθηση των ανθρωπίνων δικαιωμάτων απαιτώντας το ίδιο από τους επιχειρηματικούς του εταίρους και τους προμηθευτές του.
Στον παρακάτω πίνακα παρουσιάζονται οι ουσιώδεις απαιτήσεις γνωστοποίησης που προσδιορίστηκαν από την ανάλυση ουσιαστικότητας σε σχέση με το θεματικό πρότυπο «Εργαζόμενοι στην αλυσίδα αξίας».
Πίνακας ESRS κατά ESRS 2 IRO-2
1. Στρατηγική
ESRS 2 SBM-3 S2 – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το
επιχειρηματικό μοντέλο
Στον πίνακα παρουσιάζονται οι ουσιώδεις επιπτώσεις των επιχειρηματικών δραστηριοτήτων του Ομίλου ΟΤΕ στην κοινωνία και το περιβάλλον, οι οποίες προσδιορίστηκαν μέσω της ανάλυσης διπλής ουσιαστικότητας.
Γενικές πληροφορίες σχετικά με την αλληλεπίδραση των ουσιωδών επιπτώσεων, κινδύνων και ευκαιριών με τη στρατηγική και το επιχειρηματικό μοντέλο του Ομίλου περιλαμβάνονται στην ενότητα «
ESRS 2 SBM-3
».
91
H επικαιροποίηση της ανάλυσης διπλής ουσιαστικότητας του 2025, ενσωμάτωσε τα αποτελέσματα της ανάλυσης κινδύνου στην εφοδιαστική αλυσίδα που πραγματοποιήθηκε το 2025. Ως εκ τούτου, ορισμένες ουσιώδεις επιπτώσεις επεκτάθηκαν για να καλύπτουν ευρύτερο φάσμα σταδίων της εφοδιαστικής αλυσίδας.
Οι εργαζόμενοι που ενδέχεται να επηρεάζονται ιδιαίτερα από ουσιώδεις επιπτώσεις στην αλυσίδα αξίας περιλαμβάνουν:
•όλους τους εργαζόμενους που εργάζονται για άμεσους και έμμεσους προμηθευτές στην ανάντη αλυσίδα αξίας,
•εργαζόμενους (εντός των προηγούμενων κατηγοριών ή επιπλέον) που είναι ιδιαίτερα ευάλωτοι σε δυσμενείς επιπτώσεις, είτε λόγω των εγγενών χαρακτηριστικών τους, είτε λόγω του ιδιαίτερου πλαισίου, όπως μέλη συνδικαλιστικών οργανώσεων, μετανάστες, κατ’οίκον εργαζόμενοι, γυναίκες ή νέοι εργαζόμενοι.
Αυτό δεν περιλαμβάνει:
•εργαζόμενους που εργάζονται στις εγκαταστάσεις του Ομίλου ΟΤΕ αλλά δεν αποτελούν μέρος του ίδιου εργατικού δυναμικού. Αυτό περιλαμβάνει αυτοαπασχολούμενους ή εργαζομένους που παρέχονται από τρίτες εταιρείες που δραστηριοποιούνται κυρίως στον τομέα της διάθεσης και του δανεισμού εργαζομένων,
•εργαζόμενους που εργάζονται για οντότητες στην κατάντη αλυσίδα αξίας (π.χ. πρόσωπα που εμπλέκονται στις δραστηριότητες παρόχων εφοδιασμού ή διανομής, δικαιοδόχων ή λιανοπωλητών),
92
•εργαζόμενους που εργάζονται σε δραστηριότητα κοινοπραξίας ή φορέα ειδικού σκοπού στην οποία συμμετέχει o Όμιλος ΟΤΕ.
Εδώ και αρκετά χρόνια, ο Όμιλος ΟΤΕ, ως μέλος του Ομίλου Deutsche Telekom, συμμετέχει σε καθιερωμένες διαδικασίες και δομές για τη συμμόρφωση με τις υποχρεώσεις δέουσας επιμέλειας σε θέματα ανθρωπίνων δικαιωμάτων και περιβάλλοντος. Αυτές βασίζονται σε διεθνή όργανα αναφοράς. Μέρος αυτού του πλαισίου είναι ο προσδιορισμός των ομάδων ατόμων στις οποίες οι επιχειρηματικές δραστηριότητες του Ομίλου ενδέχεται να έχουν αρνητικό ή θετικό αντίκτυπο: Σε αυτές περιλαμβάνονται οι εργαζόμενοι στις εταιρείες του Ομίλου, οι εργαζόμενοι σε άμεσους ή έμμεσους προμηθευτές, οι πελάτες, τα παιδιά και οι νέοι, καθώς και τα άτομα στις επηρεαζόμενες κοινότητες. Για τον προσδιορισμό αυτών των ομάδων ατόμων, καλούνται εξωτερικοί και εσωτερικοί εμπειρογνώμονες. Κατά την άσκηση των διαδικασιών δέουσας επιμέλειας, λαμβάνονται υπόψη τα συμφέροντα ιδιαίτερα ευάλωτων ομάδων ατόμων, όπως παιδιά, νέοι, γυναίκες, μετανάστες εργαζόμενοι και άτομα που ανήκουν σε εθνικές ή εθνοτικές, θρησκευτικές και γλωσσικές μειονότητες. Τουλάχιστον μία φορά το χρόνο, πραγματοποιείται επανεξέταση του κατά πόσον η αναγνώριση ευάλωτων ομάδων ατόμων στην ανάντη αλυσίδα αξίας και στις ίδιες επιχειρηματικές δραστηριότητες εξακολουθεί να ισχύει. Η επανεξέταση αυτή πραγματοποιείται τακτικά σύμφωνα με την ετήσια ανάλυση κινδύνων για τα ανθρώπινα δικαιώματα και το περιβάλλον.
2. Διαχείριση επιπτώσεων, κινδύνων και ευκαιριών
ESRS S2-1 – Πολιτικές που σχετίζονται με τους εργαζόμενους στην αλυσίδα αξίας
Όσον αφορά τους εργαζόμενους στην αλυσίδα αξίας, όλες οι ουσιώδεις αρνητικές επιπτώσεις στην κοινωνία και το περιβάλλον εξετάζονται από τον Όμιλο ΟΤΕ. Η διαχείριση αυτών των επιπτώσεων και οι απαιτήσεις που προκύπτουν βασίζονται στις αγοραστικές πρακτικές, οι οποίες αναλύονται παρακάτω.
Με τον Κώδικα Δεοντολογίας Προμηθευτών, ο Όμιλος ΟΤΕ υποχρεώνει τους προμηθευτές του (εφεξής και ως προμηθευτές) να ενεργούν σύμφωνα με τις αρχές και τις αξίες που ορίζονται στον Κώδικα Δεοντολογίας Προμηθευτών (βλ. ενότητα «
ESRS G1-1
») και στον Κώδικα Ανθρωπίνων Δικαιωμάτων (βλ. ενότητα «
ESRS S1-1
») και να τις εφαρμόσουν
κατά μήκος των αλυσίδων αξίας τους, καλύπτοντας όλους τους εργαζόμενους σε αυτές.
Ο Κώδικας Δεοντολογίας Προμηθευτών αποτελεί αναπόσπαστο μέρος των όρων και προϋποθέσεων του Ομίλου ΟΤΕ βάσει των οποίων πραγματοποιούνται οι προμήθειες. Δεν αντικαθιστά τους νόμους και τους κανονισμούς που ισχύουν στις χώρες όπου δραστηριοποιούνται οι προμηθευτές. Αντιθέτως, αποσκοπεί στην προώθηση της συμμόρφωσης με αυτούς συμβάλλοντας στη διασφάλιση της ευσυνείδητης και αποτελεσματικής εφαρμογής της νομοθεσίας. Με την υπογραφή του Κώδικα Δεοντολογίας Προμηθευτών Ομίλου ΟΤΕ, οι προμηθευτές δεσμεύονται να συμμορφώνονται με την προστασία των διεθνώς αναγνωρισμένων ανθρωπίνων δικαιωμάτων και, όπου απαιτείται, να λαμβάνουν αποτελεσματικά μέτρα για την εξάλειψη των πάσης φύσεως παραβιάσεων των ανθρωπίνων δικαιωμάτων, καθώς και παραβιάσεων των δίκαιων συνθηκών εργασίας. Αναλαμβάνουν επίσης την υποχρέωση να αποκαλύπτουν τέτοια περιστατικά (συμπεριλαμβανομένων πιθανών παραβιάσεων) και να συνεργάζονται στη διερεύνηση πιθανών ή υφιστάμενων παραβιάσεων. Οι αρχές και οι προσδοκίες, όπως ορίζονται στον Κώδικα Δεοντολογίας Προμηθευτών, περιλαμβάνουν:
•την προστασία της ελευθερίας του συνεταιρίζεσθαι και του δικαιώματος συλλογικής διαπραγμάτευσης
•την προαγωγή της επαγγελματικής υγείας και ασφάλειας στην εργασία
•την απαγόρευση της άνισης μεταχειρίσεως στην απασχόληση
•την καταβολή των κατάλληλων μισθών
•την απαγόρευση της παιδικής εργασίας, της καταναγκαστικής εργασίας και όλων των μορφών δουλείας, π.χ. εμπορία ανθρώπων
•την απαγόρευση της χρήσης πρώτων υλών από περιοχές που είναι επιρρεπείς σε συγκρούσεις
Με τον Κώδικα Δεοντολογίας Προμηθευτών, ο Όμιλος ΟΤΕ δεσμεύεται για τους ακόλουθους διεθνώς αναγνωρισμένους κανόνες και πρότυπα που ενσωματώνονται στον Κώδικα:
•Κατευθυντήριες γραμμές της Διεθνούς Οργάνωσης Εργασίας (ΔΟΕ) και του Οργανισμού Οικονομικής Συνεργασίας και Ανάπτυξης (ΟΟΣΑ)
•Οικουμενική Διακήρυξη των Δικαιωμάτων του Ανθρώπου των Ηνωμένων Εθνών
•Οικουμενικό Σύμφωνο των Ηνωμένων Εθνών
•Τριμερής δήλωση αρχών της ΔΟΕ για τις πολυεθνικές επιχειρήσεις και την κοινωνική πολιτική (δήλωση
93
πολυεθνικών εταιρειών)
•Κατευθυντήριες αρχές των Ηνωμένων Εθνών για τις επιχειρήσεις και τα ανθρώπινα δικαιώματα («Αρχές Ruggie»)
Τα εν λόγω όργανα αναφοράς αποτελούν επίσης τη βάση για τα ελάχιστα κοινωνικά πρότυπα σύμφωνα με τις διατάξεις της Ταξινόμησης της ΕΕ, τη συμμόρφωση με τα οποία ο Όμιλος παρακολουθεί μέσω ενός συστήματος διαχείρισης βάσει κινδύνου. Αυτό καλύπτει τόσο τον Όμιλο όσο και την εφοδιαστική του αλυσίδα. Εκπληρώνοντας τις υποχρεώσεις του ως προς τα ανθρώπινα δικαιώματα προς το ίδιο εργατικό δυναμικό του, ο Όμιλος OTE διατηρεί διάλογο εμπιστοσύνης με τους εκπροσώπους των εργαζομένων και τις συνδικαλιστικές οργανώσεις.
Οποιοσδήποτε εντοπίσει ελλείψεις σε συμμόρφωση με τον σχετικό κώδικα προμηθευτών κατά μήκος της αλυσίδας εφοδιασμού μπορεί να αναφέρει τις παρατηρήσεις του μέσω των διαύλων αναφοράς που περιγράφονται λεπτομερώς στην ενότητα «
ESRS S2-3
». Σε περίπτωση μη συμμόρφωσης με τις απαιτήσεις που ορίζονται στον Κώδικα Δεοντολογίας
Προμηθευτών, ακολουθείται διαδικασία συμβάντος κινδύνου, η οποία περιγράφεται στην ενότητα «
ESRS S2-4
». Ο Όμιλος
ΟΤΕ, στο πλαίσιο των διαδικασιών του Ομίλου Deutsche Telekom, συμμετέχει στην τακτική ανάλυση κινδύνου για τους προμηθευτές του. Οι πληροφορίες που λαμβάνονται μέσω των προαναφερθέντων καναλιών αναφορών ενσωματώνονται στην τακτική ανάλυση κινδύνου. Οι πληροφορίες χρησιμοποιούνται επίσης στην ετήσια ανάλυση κινδύνου που πραγματοποιείται στο πλαίσιο διαχείρισης κινδύνων και συμμόρφωσης για τον εντοπισμό των κινδύνων για τα ανθρώπινα δικαιώματα και το περιβάλλον στους άμεσους προμηθευτές του Ομίλου ΟΤΕ για κατηγορίες προϊόντων κρίσιμης σημασίας/υψηλού κινδύνου. Κατά το υπό εξέταση έτος δεν αναφέρθηκαν περιπτώσεις μη τήρησης των παραπάνω.
Ο Head of Compliance & Enterprise Risk Management Ομίλου ΟΤΕ είναι υπεύθυνος για την εφαρμογή του Κώδικα Δεοντολογίας Προμηθευτών και των απαιτήσεών του. Για την έγκριση του Κώδικα Δεοντολογίας Προμηθευτών ή/και για επουσιώδεις αλλαγές εντός του Κώδικα, αρμόδιοι είναι το Δ.Σ., η επιχειρησιακή μονάδα Compliance & Enterprise Risk Management Ομίλου ΟΤΕ και η Επιτροπή Κανονιστικής Συμμόρφωσης, Εταιρικών Κινδύνων και Εταιρικής Διακυβέρνησης Ομίλου ΟΤΕ (GRC Committee) αντιστοίχως.
Η Επιτροπή GRC Ομίλου ΟΤΕ υποστηρίζει τις επιχειρησιακές μονάδες του ΟΤΕ και των θυγατρικών του στην ανάλυση των διαδικασιών τους, προκειμένου να εντοπιστούν οι κίνδυνοι και, στο πλαίσιο αυτό, τυχόν κίνδυνοι ή τυχόν περιστατικά μη συμμόρφωσης που σχετίζονται με τους εργαζόμενους στην αλυσίδα αξίας, συζητούνται ανά τρίμηνο από την Επιτροπή GRC και προτείνεται και αποφασίζεται ένα σχέδιο μέτρων για τον μετριασμό τους.
Επιπλέον, η Επιτροπή Ελέγχου του Ομίλου ΟΤΕ εποπτεύει την εφαρμογή του Κώδικα Δεοντολογίας Προμηθευτών, στο πλαίσιο των αρμοδιοτήτων της που περιλαμβάνουν: την εξέταση και αξιολόγηση, την επάρκεια, την αποτελεσματικότητα και την αποδοτικότητα των πολιτικών, των διαδικασιών, των δικλείδων ασφαλείας και εν γένει των μηχανισμών εσωτερικού ελέγχου του Συστήματος Εσωτερικού Ελέγχου (ICS), που καλύπτουν τις δραστηριότητες του Ομίλου και συμβάλλουν στην ασφαλή και αποτελεσματική λειτουργία του.
Ο Όμιλος ΟΤΕ προσφέρει online εκπαιδευτικό υλικό στους προμηθευτές, προκειμένου να συμβάλει στην ευαισθητοποίησή τους σε σημαντικά θέματα βιώσιμης ανάπτυξης και στη συμμόρφωσή τους με τις απαιτήσεις βιώσιμης ανάπτυξης του Ομίλου. Συγκεκριμένα, ένα διαδικτυακό εκπαιδευτικό σεμινάριο για θέματα Κανονιστικής Συμμόρφωσης και Βιώσιμης Ανάπτυξης για προμηθευτές με τίτλο «Εκπαίδευση κανονιστικής συμμόρφωσης, δεοντολογίας και βιώσιμης ανάπτυξης για τους επιχειρηματικούς μας συνεργάτες», καθώς και ένα βίντεο σχετικά με τον σεβασμό των Ανθρωπίνων Δικαιωμάτων στην αλυσίδα εφοδιασμού είναι διαθέσιμα στην εταιρική ιστοσελίδα. O Κώδικας Δεοντολογίας Προμηθευτών είναι διαθέσιμος στον εταιρικό ιστότοπο και είναι προσβάσιμος από προμηθευτές και συνεργάτες.
Στην ενότητα «
ESRS S2-4
», εξετάζονται οι περιπτώσεις στις οποίες η ανάλυση κινδύνων η οποία διενεργείται σε τακτική
βάση έδειξε ότι υπάρχουν κίνδυνοι που σχετίζονται με τη συμμόρφωση με τις προαναφερθείσες πολιτικές και πρότυπα, στην ανάντη αλυσίδα αξίας, και προσφέρεται επεξήγηση των μέτρων που απορρέουν από αυτά τα ευρήματα.
ESRS S2-2 – Διαδικασίες συνεργασίας με τους εργαζόμενους στην αλυσίδα αξίας σχετικά με τις επιπτώσεις
Ως μέλος του Ομίλου Deutsche Telekom, ο Όμιλος ΟΤΕ συμμετέχει στο σύστημα παρακολούθησης κινδύνων της εφοδιαστικής αλυσίδας, συμπεριλαμβανομένων των στρατηγικών προμηθευτών του. Οι προμηθευτές υποβάλλονται σε ανάλυση κινδύνου βάσει κριτηρίων που σχετίζονται με τα ανθρώπινα δικαιώματα και τους περιβαλλοντικούς κινδύνους, καθώς και σε ad-hoc αναλύσεις όταν αναφέρεται τεκμηριωμένο περιστατικό παραβιάσεων σχετικά με ζητήματα
94
ανθρωπίνων δικαιωμάτων ή περιβαλλοντικών κινδύνων. Αυτά τα δύο μέτρα συμβάλλουν στον εντοπισμό των κινδύνων προκειμένου να μετριαστούν οι συνέπειες των κινδύνων και η πιθανότητα εμφάνισης περιστατικών παραβίασης.
Στρατηγικοί προμηθευτές του Ομίλου ΟΤΕ, συμμετέχουν στην κεντρικά διαχειριζόμενη και υλοποιούμενη διαδικασία του Ομίλου Deutsche Telekom, η οποία περιλαμβάνει τακτική εξέταση των συνθηκών εργασίας στις εγκαταστάσεις παραγωγής των προμηθευτών στο πλαίσιο προγραμμάτων ελέγχου («κοινωνικοί έλεγχοι»). Στο πλαίσιο αυτών των ελέγχων, διεξάγονται συνεντεύξεις με τους εργαζόμενους στην ανάντη αλυσίδα αξίας μέσω ερευνών, προκειμένου να ενσωματωθούν οι απόψεις τους στις διαδικασίες δέουσας επιμέλειας. Οι κοινωνικοί έλεγχοι διενεργούνται από εξωτερικούς ελεγκτές. Οι κοινωνικοί έλεγχοι διενεργούνται στο πλαίσιο της πρωτοβουλίας του κλάδου «Joint Alliance for CSR» (JAC, πρώην «Joint Audit Cooperation»), η οποία αποτελείται από εταιρείες τηλεπικοινωνιών που δραστηριοποιούνται παγκοσμίως. Η πρωτοβουλία επιτρέπει στους συμμετέχοντες να καλύπτουν μεγαλύτερο αριθμό σχετικών προμηθευτών στην αλυσίδα εφοδιασμού τους. Μεταξύ άλλων, ελέγχονται τα εργασιακά και κοινωνικά πρότυπα των προμηθευτών.
Η αρμοδιότητα για την ενσωμάτωση των συμφερόντων των εργαζομένων στην αλυσίδα αξίας ανήκει στην Επιτροπή GRC, από την οποία και προτείνονται σχετικά μέτρα. Η επιχειρησιακή μονάδα Compliance & Enterprise Risk Management Ομίλου ΟΤΕ σε συνεργασία με την επιχειρησιακή μονάδα Προμηθειών Ομίλου ΟΤΕ ή την αρμόδια εντεταλμένη μονάδα, είναι αρμόδιες για την εφαρμογή των μέτρων.
ESRS S2-3 – Διαδικασίες για την αποκατάσταση των αρνητικών επιπτώσεων και δίαυλοι υποβολής αναφορών από τους
εργαζόμενους στην αλυσίδα αξίας
Ο Όμιλος ΟΤΕ εφαρμόζει ένα ολοκληρωμένο σύστημα διαχείρισης κινδύνων και τη διαδικασία δέουσας επιμέλειας τρίτων μερών για τους προμηθευτές, προκειμένου να ελαχιστοποιήσει τυχόν κινδύνους σε σχέση με περιστατικά σχετικά με θέματα βιωσιμότητας, να καταστήσει δυνατή την αποκατάσταση σε περίπτωση αρνητικών γεγονότων και να υποστηρίξει τους προμηθευτές στην περαιτέρω ανάπτυξη των επιδόσεών τους σε θέματα βιώσιμης ανάπτυξης.
Οι ενεργοί προμηθευτές του Ομίλου ΟΤΕ αξιολογούνται σε ετήσια βάση. Οι προμηθευτές επιλέγονται με βάση τις εντολές αγοράς που εκδίδονται εντός περιόδου 12 μηνών. Οι προμηθευτές που αξιολογούνται καλούνται να συμπληρώσουν ένα ερωτηματολόγιο αυτοαξιολόγησης σχετικά με τις επιδόσεις τους σε θέματα βιώσιμης ανάπτυξης. Οι αξιολογήσεις των προμηθευτών από τις επιχειρησιακές μονάδες του Ομίλου που συμμετέχουν στη διαδικασία, καθώς και τα ερωτηματολόγια αυτοαξιολόγησης που συμπληρώνουν οι προμηθευτές, τροφοδοτούν το Σύστημα Αξιολόγησης Προμηθευτών για τον υπολογισμό/ προσδιορισμό ποσοτικής βαθμολογίας απόδοσης για κάθε προμηθευτή. Η απόδοση κάθε προμηθευτή σε θέματα εταιρικής υπευθυνότητας και βιωσιμότητας αντιστοιχεί στο 10% της συνολικής βαθμολογίας. Τα αποτελέσματα της κατάταξης παρουσιάζονται στη Διοίκηση του Ομίλου.
Εάν αναφερθούν συγκεκριμένα παραπτώματα από προμηθευτές, ξεκινά η διαδικασία αντιμετώπισης κινδύνου. Στο πρώτο στάδιο, η επιχειρησιακή μονάδα Compliance & Ε nterprise Risk Management Ομίλου ΟΤΕ ελέγχει την πιθανή περίπτωση ως προς την βασιμότητα και, σε περίπτωση επιβεβαίωσης αυτής, το αναφέρει στην Επιτροπή GCR, μαζί με πρόταση για αντίστοιχο σχέδιο ανάληψης μέτρων. Ο προμηθευτής οφείλει – ενδεχομένως με την υποστήριξη του Ομίλου ΟΤΕ – να καθορίσει μέτρα μετριασμού ή αποκατάστασης σε περίπτωση επιβεβαίωσης της παραβίασης.
Επιπλέον, ο Όμιλος λαμβάνει υπόψη τα αποτελέσματα των αξιολογήσεων και ελέγχων της Deutsche Telekom για κάθε κοινό προμηθευτή στο πλαίσιο της ανάλυσης της πλατφόρμας αξιολόγησης βιωσιμότητας EcoVadis στο πλαίσιο της αυτοαξιολόγησης προμηθευτών και της JAC (Joint Audit Cooperation). Σε αυτήν τη διαδικασία, μόλις εντοπιστεί παραβίαση υψηλού κινδύνου και/ή δέουσας επιμέλειας ως μέρος της επαναλαμβανόμενης ανάλυσης κινδύνου, εφαρμόζονται κατάλληλα προληπτικά και/ή διορθωτικά μέτρα βάσει κινδύνου. Εκτός από τα παραπάνω, οι στρατηγικοί προμηθευτές του Ομίλου ΟΤΕ συμμετέχουν στη διαδικασία αντιμετώπισης κινδύνων της Deutsche Telekom και η διαχείρισή τους γίνεται κεντρικά.
Ελλείψει συμβατικής σχέσης με εταιρείες έμμεσων προμηθευτών, η επαφή γίνεται μέσω εταιρειών άμεσων προμηθευτών που διατηρούν επιχειρηματική σχέση με τους έμμεσους προμηθευτές σε περίπτωση παραβιάσεων στις επιχειρηματικές τους δραστηριότητες.
Οι προμηθευτές του Ομίλου ΟΤΕ οφείλουν να παρέχουν στους εργαζομένους τους αποτελεσματικές διαδικασίες και ασφαλές περιβάλλον για τυχόν παράπονα και σχόλια, σύμφωνα με τους σχετικούς κώδικες προμηθευτών. Μέσω του Κώδικα Δεοντολογίας Προμηθευτών και των συμβατικών υποχρεώσεων, οι προμηθευτές του Ομίλου ΟΤΕ αναμένεται να
95
ενημερώνουν τακτικά τους εργαζομένους τους σχετικά με τις διαδικασίες υποβολής παραπόνων, να τους εκπαιδεύουν στη χρήση τους και να επανεξετάζουν τακτικά τις διαδικασίες αναφοράς. Θα πρέπει επίσης να τεκμηριώνουν την πρόοδο όσον αφορά την επίλυση ισχυρισμών και την επίλυση των αναφερόμενων προβλημάτων σε τακτά χρονικά διαστήματα. Οι διαδικασίες υποβολής αναφορών πρέπει να είναι προσβάσιμες και, όπου ενδείκνυται ή είναι δυνατόν, να προβλέπουν ανώνυμες αναφορές. Οι εργαζόμενοι ή οι εκπρόσωποί τους θα πρέπει να είναι σε θέση να κοινοποιούν ανοιχτά ιδέες και προβλήματα σχετικά με τις συνθήκες εργασίας ή τον τρόπο διαχείρισης, και να τα μοιράζονται με τη διοίκηση χωρίς φόβο διακρίσεων ή αντιποίνων. Η περιγραφή του τρόπου με τον οποίο οι εργαζόμενοι στην αλυσίδα αξίας γνωρίζουν και εμπιστεύονται τις δομές και τις διαδικασίες του «TellMe» παρέχεται στην ενότητα «
ESRS S1-3
». Η στρατηγική για την
προστασία των αναφερόντων παραβιάσεων περιγράφεται στην ενότητα «
ESRS G1-1
».
Στις συμβάσεις που συνάπτονται με τους προμηθευτές του Ομίλου ΟΤΕ, υπάρχει ρητή αναφορά στο «T ellMe» που παρέχει μια σύνδεση με τα κανάλια, καθώς και με τους ακόλουθους τρόπους επικοινωνίας: humanrights@ote.gr, ταχυδρομικά και τηλεφωνική γραμμή. Ως εκ τούτου, όλοι οι αντισυμβαλλόμενοι γνωρίζουν το σύστημα αναφορών και έχουν πρόσβαση σε αυτό. Για περισσότερες πληροφορίες σχετικά με τη διαθεσιμότητα καναλιών, ανατρέξτε στις ενότητες «
ESRS S1-3
» και
«
ESRS G1-1
». Είναι επίσης δυνατή η υποβολή αναφοράς ανώνυμα, μέσω της πλατφόρμας αναφορών παραβάσεων. Κάθε
παρεχόμενη πληροφορία αντιμετωπίζεται ως αυστηρά εμπιστευτική και ελέγχεται ως προς τη βασιμότητά της από ειδικά εκπαιδευμένους εργαζόμενους που υποχρεούνται σε εμπιστευτικότητα.
Οι πληροφορίες σχετικά με πιθανά παράπονα στην ανάντη αλυσίδα αξίας λαμβάνονται μέσω των ελέγχων που περιγράφονται στην ενότητα «
ESRS S2-2
» στο πλαίσιο της διακλαδικής πρωτοβουλίας JAC ή μέσω των αναφερόμενων
διαύλων.
Κατά το υπό εξέταση έτος, δεν αναφέρθηκαν περιστατικά σχετικά με σοβαρά ζητήματα ανθρωπίνων δικαιωμάτων, μέσω των προαναφερθέντων καναλιών.
Στην ενότητα «
ESRS G1-3
», περιγράφεται ο τρόπος με τον οποίο παρακολουθούνται και ελέγχονται οι αναφορές που
εγείρονται και πώς αντιμετωπίζονται. Πληροφορίες σχετικά με την αποτελεσματικότητα του συστήματος παραπόνων του Ομίλου ΟΤΕ σε σχέση με αναφορές εργαζομένων από την ανάντη αλυσίδα αξίας παρέχονται στην ενότητα «
ESRS S1-3
».
ESRS S2-4 – Ανάληψη δράσης σχετικά με τις ουσιώδεις επιπτώσεις στους εργαζόμενους στην αλυσίδα αξίας και
προσεγγίσεις για τη διαχείριση ουσιωδών κινδύνων και την επιδίωξη ουσιωδών ευκαιριών που σχετίζονται με τους
εργαζόμενους στην αλυσίδα αξίας και την αποτελεσματικότητα αυτών των δράσεων
Ο Όμιλος ΟΤΕ, προκειμένου να αντιμετωπίσει τις ουσιώδεις επιπτώσεις στους εργαζόμενους στην αλυσίδα αξίας, συμμετέχει στο κεντρικό σύστημα διαχείρισης του Ομίλου Deutsche Telekom, μέρος του οποίου αποτελούν επαναλαμβανόμενες αναλύσεις κινδύνου για τις δικές του επιχειρησιακές μονάδες και τους άμεσους προμηθευτές τους. Οι προμηθευτές υποβάλλονται- εάν υπάρχει βάσιμη γνώση παραπτώματος- σε ad hoc αναλύσεις κινδύνου, όπως περιγράφεται στην ενότητα «
ESRS S2-3
».
Στις αναλύσεις κινδύνου λαμβάνονται υπόψη πληροφορίες από εσωτερικές και εξωτερικές πηγές. Αυτές περιλαμβάνουν δημόσια διαθέσιμες εκθέσεις σχετικά με τους κινδύνους που ενέχουν οι χώρες και οι κλάδοι, πληροφορίες από υφιστάμενες διαδικασίες διαχείρισης, διαδικασίες αναφορών ή ελέγχους, καθώς και τις γνώσεις εσωτερικών και εξωτερικών εμπειρογνωμόνων σε θέματα ανθρωπίνων δικαιωμάτων. Όλες οι πληροφορίες ελέγχονται ως προς τη βασιμότητά τους και ιεραρχούνται ανάλογα. Με αυτόν τον τρόπο δημιουργείται ένα χαρτοφυλάκιο κινδύνων. Επιπλέον, λαμβάνονται επίσης υπόψη τρεις κίνδυνοι του κλάδου: «Κατασκευή ηλεκτρονικών συσκευών και υποδομών δικτύων, συμπεριλαμβανομένων των εξαρτημάτων τους» (άμεσοι και έμμεσοι προμηθευτές), καθώς και «Εξόρυξη πρώτων υλών» και «Έργα πολιτικού μηχανικού» (έμμεσοι προμηθευτές).
Για επιλεγμένους προμηθευτές υψηλού κινδύνου ή στρατηγικής σημασίας, διεξάγονται πρόσθετες αξιολογήσεις προμηθευτών, εκτός από αυτήν την ανάλυση κινδύνου. Αυτό παρέχει την ευκαιρία αξιολόγησης και παρακολούθησης των περιβαλλοντικών, κοινωνικών και σχετικών με τη διακυβέρνηση πρακτικών των εταιρειών παγκοσμίως.
Κατά τη διάρκεια του υπό εξέταση έτους, στο πλαίσιο της κεντρικής ανάλυσης κινδύνων που διενεργεί ο Όμιλος Deutsche Telekom και στην οποία συμμετέχουν οι στρατηγικοί προμηθευτές του Ομίλου ΟΤΕ, ελήφθησαν θεμελιώδη προληπτικά και διορθωτικά μέτρα. Στόχος ήταν η αντιμετώπιση των κινδύνων που εντοπίστηκαν και ιεραρχήθηκαν στο πλαίσιο της επαναλαμβανόμενης ανάλυσης κινδύνων και, κατά συνέπεια, των δυνητικά αρνητικών επιπτώσεων στους εργαζομένους
96
στην ανάντη αλυσίδα αξίας. Κατά τη διάρκεια του έτους που εξετάστηκε, οι άμεσοι προμηθευτές που παρουσίαζαν ιδιαίτερο κίνδυνο για σχετικά ζητήματα κινδύνου ενημερώθηκαν κεντρικά σε επίπεδο Ομίλου Deutsche Telekom, και συζητήθηκαν μαζί τους θέματα ανθρωπίνων δικαιωμάτων και περιβαλλοντικών προσδοκιών. Η επαφή αυτή συμβάλλει στην ευαισθητοποίηση και μπορεί να αποτρέψει κινδύνους και παραβιάσεις των ανθρωπίνων δικαιωμάτων.
Επιπλέον, δόθηκε ιδιαίτερη έμφαση σε τομείς που μπορούν να επηρεαστούν ή που σχετίζονται άμεσα με την κύρια δραστηριότητα: για παράδειγμα, η παραγωγή προϊόντων με την ίδια επωνυμία της Deutsche Telekom (π.χ. T Phone και T Tablet). Προκειμένου να μειωθεί ο κίνδυνος χρήσης πρώτων υλών από περιοχές που πλήττονται από συγκρούσεις ή περιοχές υψηλού κινδύνου, τα προϊόντα αυτά αναλύονται ετησίως, για παράδειγμα, όσον αφορά τη χρήση πρώτων υλών που ενδέχεται να προέρχονται από περιοχές συγκρούσεων και το ποσοστό πρώτων υλών που προέρχονται από πιστοποιημένα εργοστάσια τήξης. Με αυτόν τον τρόπο, επιδιώκεται η πρόληψη ή o μετριασμός των αρνητικών επιπτώσεων στις συνθήκες εργασίας και σε άλλα εργασιακά δικαιώματα των εργαζομένων στην εξόρυξη πρώτων υλών και στους χώρους παραγωγής των άμεσων προμηθευτών. Ανεξάρτητα από το αν πρόκειται για προϊόντα με την ίδια επωνυμία ή τρίτων, οι τεχνικές προδιαγραφές για τις κινητές συσκευές ορίζουν ότι πρέπει να αποφεύγεται η χρήση ορυκτών από περιοχές σύγκρουσης. Εάν αυτό δεν είναι δυνατό για τεχνικούς λόγους, οι προμηθευτές υποχρεούνται να καταστήσουν διαφανή την αλυσίδα εφοδιασμού ορυκτών χρησιμοποιώντας το «Υπόδειγμα αναφοράς ορυκτών από περιοχές συγκρούσεων» (CMRT) της «Πρωτοβουλίας για υπεύθυνα ορυκτά» (RMI). Επιπλέον, οι προμηθευτές υποχρεούνται να παρέχουν, κατόπιν αιτήματος, όλα τα έγγραφα και τα αποδεικτικά στοιχεία που πιστοποιούν τα μέτρα δέουσας επιμέλειας που έχουν λάβει.
Οι ετήσιοι έλεγχοι που πραγματοποιούνται στο πλαίσιο της πρωτοβουλίας JAC έχουν επίσης ως στόχο να συμβάλουν στον μετριασμό και την πρόληψη των αρνητικών επιπτώσεων στις συνθήκες εργασίας στις εγκαταστάσεις παραγωγής των προμηθευτών του κλάδου. Στο πλαίσιο αυτό, λαμβάνονται επίσης υπόψη οι προμηθευτές σε χαμηλότερα επίπεδα της αλυσίδας εφοδιασμού που παράγουν ή προσφέρουν υλικό για τεχνολογίες πληροφοριών και επικοινωνιών (ΤΠΕ). Δεδομένου ότι η πλειονότητα των προμηθευτών που ελέγχθηκαν στο πλαίσιο των ελέγχων JAC έχουν τις εγκαταστάσεις παραγωγής τους στην Ασία, οι έλεγχοι πραγματοποιούνται κυρίως εκεί.
Στη συνέχεια, για το υπό εξέταση έτος, έμφαση δόθηκε στην ανάπτυξη και εφαρμογή συγκεκριμένων μέτρων για τον μετριασμό των κινδύνων σε μια ομάδα εργασίας JAC, ιδίως σε σχέση με τις συνθήκες εργασίας στις εγκαταστάσεις των προμηθευτών ΤΠΕ. Τα μέτρα αυτά περιλαμβάνουν τη στενή συνεργασία με τους προμηθευτές και τη δημιουργία μεγαλύτερης διαφάνειας στην αλυσίδα εφοδιασμού ΤΠΕ. Μέσω της συμμετοχής του Ομίλου ΟΤΕ και της Deutsche Telekom σε δίκτυα και ενώσεις, όπως το Οικουμενικό Σύμφωνο των Ηνωμένων Εθνών, το econsense ή η Global enabling Sustainability Initiative (GeSI), συμβάλλουν στον κλάδο των ΤΠΕ για την καλύτερη εφαρμογή των απαιτήσεων βιωσιμότητας στην αλυσίδα εφοδιασμού σε παγκόσμιο επίπεδο μακροπρόθεσμα. Για το σκοπό αυτό και στο πλαίσιο των πρωτοβουλιών, πραγματοποιείται, για παράδειγμα, ανταλλαγή βέλτιστων πρακτικών και συνένωση πόρων για τη βελτίωση των εργασιακών προτύπων.
Λαμβάνοντας μέτρα στον τομέα των έργων πολιτικού μηχανικού στην Ελλάδα, ο Όμιλος στοχεύει στους εργαζομένους των εργοταξίων και τη διοίκησή τους στην ανάντη αλυσίδα αξίας και, σε ορισμένες περιπτώσεις, στους δικούς του εργαζόμενους που απασχολούνται στα εργοτάξια. Τα μεγάλα έργα πολιτικού μηχανικού και υποδομών απαιτούν γενικά μεγάλο αριθμό εργαζομένων, γι' αυτό και οι μετανάστες εργαζόμενοι διαδραματίζουν σημαντικό ρόλο στον κλάδο. Θεωρούνται ευάλωτη ομάδα με αυξημένο κίνδυνο επισφαλούς απασχόλησης.
Όσον αφορά τα έργα πολιτικού μηχανικού, ως γενικό μέτρο ελέγχου, ο Όμιλος ΟΤΕ χρησιμοποιεί τις νομικές και συμβατικές υποχρεώσεις για την εκτέλεση τέτοιων δραστηριοτήτων ως πρωταρχικό μέτρο ελέγχου για τον μετριασμό των σχετικών επιπτώσεων (π.χ. νομοθεσία για την υγεία και την ασφάλεια και το περιβάλλον, η οποία περιλαμβάνει την κατάλληλη αξιολόγηση της ανάλυσης κινδύνου και την παροχή κατάλληλου εξοπλισμού ατομικής προστασίας στους εργαζομένους, την εφαρμογή του Κώδικα Δεοντολογίας Προμηθευτών από τον κατασκευαστή κ.λπ.). Επιπλέον, προγραμματίζονται δευτερεύοντες έλεγχοι, ειδικά για θέματα υγείας και ασφάλειας.
Ειδικά για την εγκατάσταση οπτικών ινών στην Ελλάδα, προκειμένου να μετριαστούν οι αρνητικές επιπτώσεις στους εργαζομένους, ο Όμιλος ΟΤΕ έχει καθορίσει ειδικούς συμβατικούς όρους για τους επιχειρηματικούς του εταίρους στον κλάδο αυτό. Αυτοί περιλαμβάνουν, για παράδειγμα, την απαίτηση να μην επιτρέπεται η μεταβίβαση υπηρεσιών από υπεργολάβο σε υπεργολάβο. Η ρήτρα αποτρέπει τις πολύπλοκες αλληλουχίες αναθέσεων, οι οποίες μπορούν να αυξήσουν
97
τον κίνδυνο παραβιάσεων των ανθρωπίνων δικαιωμάτων. Επιπλέον, οι επιθεωρητές ασφάλειας και υγείας ελέγχουν την υποχρεωτική συμμόρφωση με τους κανονισμούς για την υγεία και την ασφάλεια στην εργασία και την προστασία του περιβάλλοντος κατά τη διάρκεια επιθεωρήσεων σε εργοτάξια. Επιπλέον, ο Όμιλος ΟΤΕ διενεργεί ελέγχους σε προμηθευτές έργων πολιτικών μηχανικών. Οι επιθεωρήσεις αυτές θα συνεχιστούν και θα ενταθούν εντός του 2026.
Ως γενικό μέτρο, η Πολιτική Προμηθειών τονίζει τη σημασία της βιώσιμης ανάπτυξης στις αγορές. Ο Όμιλος ΟΤΕ έχει δημοσιεύσει επίσης ένα διαδικτυακό εκπαιδευτικό σεμινάριο για προμηθευτές στην ιστοσελίδα του.
Όσον αφορά την ανάληψη δράσης για την αποφυγή ουσιωδών αρνητικών επιπτώσεων στους εργαζομένους στην αλυσίδα αξίας, σε σχέση με τις προμήθειες, τις πωλήσεις και τη χρήση δεδομένων, τα θέματα αυτά έχουν ενσωματωθεί στον Κώδικα Δεοντολογίας Προμηθευτών. Κατά την επιλογή των προμηθευτών, δίνεται μεγάλη σημασία στο γεγονός ότι οι προμηθευτές γνωρίζουν τις απαιτήσεις βιώσιμης ανάπτυξης, όπως ορίζονται στον Κώδικα Δεοντολογίας Προμηθευτών. Στο πλαίσιο της διαδικασίας επιλογής, ελέγχεται η κατάσταση αξιοπιστίας τους, μέσω εξωτερικών δεδομένων, μεταξύ άλλων. Αυτό μπορεί να έχει ως αποτέλεσμα τη μη ανάθεση ή τη μη σύναψη σύμβασης. Εάν διαπιστωθεί παραβίαση, ξεκινά η διαδικασία συμβάντος κινδύνου όπως περιγράφεται στην ενότητα «
ESRS S2-3
». Με αυτόν τον τρόπο, δημιουργείται ένα
αποτελεσματικό κίνητρο για τους προμηθευτές, ώστε να δώσουν μεγαλύτερη προσοχή στο ζήτημα της βιώσιμης ανάπτυξης και να προσφέρουν πιο βιώσιμα προϊόντα και υπηρεσίες.
Η αποτελεσματικότητα των μέτρων μετριασμού και πρόληψης που περιγράφονται παραπάνω μετράται μία φορά το χρόνο ή σε ad hoc βάση ως μέρος της διαδικασίας διαχείρισης κινδύνων.
Στο πλαίσιο της διαχείρισης των ουσιωδών επιπτώσεων που περιγράφονται, ο Όμιλος ΟΤΕ έχει διαμορφώσει την «Ομάδα Βιώσιμης Ανάπτυξης στην Εφοδιαστική Αλυσίδα», η οποία αποτελείται από εσωτερικά ενδιαφερόμενα μέρη από τα τμήματα προμηθειών, κανονιστικής συμμόρφωσης, κινδύνου, διαδικασιών, βιωσιμότητας και άλλα τμήματα. Ο Όμιλος ΟΤΕ έχει ορίσει, σε εταιρικό επίπεδο, τον Head of Compliance & Enterprise Risk Management Ομίλου ΟΤΕ, αρμόδιο για τη διαχείριση θεμάτων Ανθρωπίνων Δικαιωμάτων. Επιπλέον, λόγω της πολυπλοκότητας των επιχειρηματικών δραστηριοτήτων του Ομίλου, δεν είναι δυνατή η ακριβής κατανομή ανθρώπινων πόρων και οικονομικών πόρων για τη διαχείριση των μέτρων που περιγράφονται παραπάνω. Κατ' αρχήν, όλα τα μέτρα υλοποιούνται με τους προϋπολογισμούς των επιμέρους επιχειρησιακών μονάδων και συνήθως δεν απαιτούν ουσιαστικές λειτουργικές ή επενδυτικές δαπάνες.
3. Στόχοι
ESRS S2-5 – Στόχοι που σχετίζονται με τη διαχείριση ουσιωδών αρνητικών επιπτώσεων, την προώθηση θετικών
επιπτώσεων και τη διαχείριση ουσιωδών κινδύνων και ευκαιριών
Η αποτελεσματικότητα των προαναφερόμενων πολιτικών και δράσεων σε σχέση με τη βελτίωση των συνθηκών εργασίας, της ίσης μεταχείρισης και των ίσων ευκαιριών, και άλλων δικαιωμάτων που σχετίζονται με την εργασία στην ανάντη αλυσίδα αξίας παρακολουθείται μέσω της διαδικασίας κινδύνου που περιγράφεται λεπτομερώς σε αυτό το θεματικό πρότυπο. Το κανάλι «TellMe» χρησιμοποιείται για την καταγραφή παραβιάσεων από τους προμηθευτές. Επιπλέον, δεν έχουν τεθεί επιμέρους χρονικά δεσμευτικοί ή προσανατολισμένοι σε αποτελέσματα στόχοι που να σχετίζονται με τους εργαζόμενους στην αλυσίδα αξίας.
ESRS S4 – Καταναλωτές και Τελικοί Χρήστες
Το Διαδίκτυο έχει γίνει απαραίτητο μέρος της καθημερινής κοινωνικής ζωής. Παρά τα πολυάριθμα οφέλη που επιφέρει η ψηφιοποίηση, υπάρχουν ακόμη άνθρωποι που αντιμετωπίζουν προκλήσεις προκειμένου να συμμετάσχουν πλήρως στον ψηφιακό κόσμο. Ο Όμιλος ΟΤΕ δεσμεύεται να διασφαλίσει ότι όλοι οι άνθρωποι θα έχουν την ευκαιρία να συμμετέχουν στον ψηφιακό κόσμο. Αυτό περιλαμβάνει την προστασία των δικαιωμάτων των καταναλωτών και των τελικών χρηστών, καθώς και τη δυνατότητα παροχής βοήθειας σε καταστάσεις έκτακτης ανάγκης στο πλαίσιο της συνεχιζόμενης επέκτασης του δικτύου. Η προστασία των δεδομένων των πελατών και οι ανησυχίες για την υγεία που σχετίζονται με την επέκταση των κινητών τηλεπικοινωνιών εξετάζονται επίσης σε αυτή την ενότητα.
Στον παρακάτω πίνακα παρουσιάζονται οι ουσιώδεις απαιτήσεις γνωστοποίησης που προσδιορίστηκαν από την ανάλυση ουσιαστικότητας σε σχέση με το θεματικό πρότυπο «Καταναλωτές και τελικοί χρήστες».
98
Πίνακας ESRS κατά ESRS 2 IRO-2
1. Στρατηγική
ESRS 2 SBM-3 S4 – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το
επιχειρηματικό μοντέλο
Στον πίνακα παρουσιάζονται οι ουσιώδεις επιπτώσεις των επιχειρηματικών δραστηριοτήτων του Ομίλου ΟΤΕ στην κοινωνία και το περιβάλλον, οι οποίες προσδιορίστηκαν μέσω της ανάλυσης διπλής ουσιαστικότητας.
Γενικές πληροφορίες σχετικά με την αλληλεπίδραση των ουσιωδών επιπτώσεων, κινδύνων και ευκαιριών με τη στρατηγική και το επιχειρηματικό μοντέλο του Ομίλου περιλαμβάνονται στην ενότητα «
ESRS 2 SBM-3
».
99
Στον ακόλουθο πίνακα παρουσιάζονται οι ουσιώδεις θεματικοί κίνδυνοι και ευκαιρίες του Ομίλου ΟΤΕ και οι χρηματοοικονομικές επιδράσεις τους στην οικονομική θέση, τις χρηματοοικονομικές επιδόσεις και τις ταμειακές ροές του.
Στους καταναλωτές και τελικούς χρήστες που ενδέχεται να επηρεαστούν από τις ουσιώδεις επιπτώσεις του Ομίλου ΟΤΕ περιλαμβάνεται οποιοσδήποτε ενδιαφέρεται να αποκτήσει τα προϊόντα του Ομίλου
2. Διαχείριση επιπτώσεων, κινδύνων και ευκαιριών
ESRS S4-1 – Πολιτικές που σχετίζονται με τους καταναλωτές και τους τελικούς χρήστες
Επιπτώσεις που σχετίζονται με τις πληροφορίες για τους καταναλωτές και/ή τους τελικούς χρήστες (ελευθερία έκφρασης και πρόσβασης σε (ποιοτικές) πληροφορίες), την προσωπική ασφάλεια των καταναλωτών και/ή των τελικών χρηστών (προσωπική ασφάλεια) και την κοινωνική ένταξη των καταναλωτών και/ή των τελικών χρηστών (καταπολέμηση των διακρίσεων και πρόσβαση σε προϊόντα και υπηρεσίες).
Στην πορεία προς την ψηφιακή κοινωνία, ο Όμιλος επιδιώκει να διασφαλίσει ότι όλοι θα μπορούν να συμμετέχουν στον ψηφιακό κόσμο και να συμβιώνουν σύμφωνα με τις δημοκρατικές αρχές. Προκειμένου ο Όμιλος ΟΤΕ να εκπληρώσει αυτήν τη δέσμευση αποτελεσματικά, έχει ενσωματωθεί ως βασικό θέμα στη στρατηγική Βιώσιμης Ανάπτυξης του Ομίλου και έχει συμπεριληφθεί ως αρχή στον Κώδικα Ανθρωπίνων Δικαιωμάτων. Το πλαίσιο για την προώθηση της ψηφιακής συμμετοχής (πρόσβαση, προσιτότητα και δεξιότητες) και των ψηφιακών αξιών, αποσκοπεί στην ενίσχυση των κύριων θετικών επιπτώσεων που σχετίζονται με την ελευθερία της έκφρασης, την πρόσβαση σε πληροφορίες, την προσωπική ασφάλεια και την κοινωνική ένταξη και καλύπτει όλους τους καταναλωτές και τελικούς χρήστες των προϊόντων και υπηρεσιών του Ομίλου ΟΤΕ:
•Η πρόσβαση στις σύγχρονες τεχνολογίες πληροφορικής αποτελεί σημαντικό παράγοντα για τη συμμετοχή στην κοινωνία της πληροφορίας και της γνώσης (Πρόσβαση). Αυτό υποστηρίζεται μέσω της ταχείας επέκτασης της υποδομής δικτύου και της αύξησης των ταχυτήτων μετάδοσης με νέες και ασφαλείς τεχνολογίες. Η στρατηγική του Ομίλου ΟΤΕ βασίζεται στους δύο πυλώνες της επέκτασης του δικτύου κινητής και σταθερής τηλεφωνίας: Στην επέκταση του δικτύου κινητής τηλεφωνίας η εστίαση είναι στην κάλυψη 5G. Στο δίκτυο σταθερής, η επέκταση οπτικών ινών έχει ως στόχο να παρέχει στους πελάτες του Ομίλου αξιόπιστη σύνδεση με ταχύτητες gigabit. Περισσότερες πληροφορίες σχετικά με την επέκταση του δικτύου μπορείτε να βρείτε στην ενότητα «
Στόχοι και
Στρατηγική
».
•Προκειμένου οι άνθρωποι να μπορούν να συμμετέχουν ισότιμα στην κοινωνία της πληροφορίας και της γνώσης, η προσιτότητα των προϊόντων και των υπηρεσιών είναι επίσης σημαντική. Μέσω των καναλιών πωλήσεων προσφέρεται ποικιλία προγραμμάτων και συσκευών που λαμβάνουν υπόψη τις διαφορετικές οικονομικές δυνατότητες των καταναλωτών και των τελικών χρηστών.
•Επιπλέον, επιδιώκεται η προώθηση των ικανοτήτων και των κινήτρων για την ενασχόληση με τα ψηφιακά μέσα (Δεξιότητες). Για τον Όμιλο ΟΤΕ, ο ψηφιακός γραμματισμός αποτελεί το «κλειδί» για την ασφαλή χρήση των ψηφιακών μέσων και σημαντική δεξιότητα για την ιδιωτική και επαγγελματική ζωή. Ο Όμιλος ΟΤΕ στηρίζει πρωτοβουλίες που ενισχύουν τις ψηφιακές δεξιότητες. Μερικά παραδείγματα είναι η πρωτοβουλία «STEM και εκπαιδευτικής ρομποτικής για παιδιά», η παροχή δωρεάν συνδεσιμότητας σε όλα τα δυσπρόσιτα σχολεία της
100
Ελλάδας ή το πρόγραμμα «GrowYourBusiness» που - ανάμεσα σε άλλα συμβάλει στην ανάπτυξη ψηφιακών δεξιοτήτων των ΜμΕ.
Η αρμοδιότητα για την εφαρμογή της στρατηγικής Βιώσιμης Ανάπτυξης του Ομίλου ΟΤΕ ανήκει στην επιχειρησιακή μονάδα του Chief of Corporate Communicatios, Sustainability & Channel Productions Ομίλου ΟΤΕ. Η αρμοδιότητα για την επέκταση του δικτύου ανήκει στην επιχειρησιακή μονάδα του Chief Information Technology Officer Ομίλου ΟΤΕ.
Η αποτελεσματικότητα των δράσεων μετράται με τον Βασικό Δείκτη Επίδοσης (ΒΔΕ) «Επωφελούμενοι – Ψηφιακή Κοινωνία». Περισσότερες πληροφορίες περιλαμβάνονται στην ενότητα «Στόχοι». Η επίπτωση των δραστηριοτήτων ανάπτυξης δικτύων αξιολογείται σε σχέση με την πορεία της επέκτασης του δικτύου.
Επιπτώσεις που σχετίζονται με τις πληροφορίες για τους καταναλωτές και/ή τους τελικούς χρήστες (ιδιωτικότητα).
Η κουλτούρα προστασίας προσωπικών δεδομένων και συμμόρφωσης που έχει αναπτύξει ο Όμιλος ΟΤΕ εδώ και χρόνια, αποτελεί τη βάση για την αντιμετώπιση των επιπτώσεων στην προστασία των προσωπικών δεδομένων και για την πρόληψη των ουσιαστικών κινδύνων που προκύπτουν από τυχόν περιστατικά προστασίας προσωπικών δεδομένων. Όλες οι εταιρείες του Ομίλου υπόκεινται σε συγκεκριμένους κανονισμούς προστασίας προσωπικών δεδομένων και ειδικότερα στον Γενικό Κανονισμό Προστασίας Δεδομένων (ΓΚΠΔ). Το Σύστημα Διαχείρισης Ιδιωτικότητας Πληροφοριών (ΣΔΙΠ) και το Σύστημα Διαχείρισης Ασφάλειας Πληροφοριών (ΣΔΑΠ) περιγράφουν τα μέτρα, τις διαδικασίες και τους ελέγχους με τους οποίους ο Όμιλος ΟΤΕ ρυθμίζει τη συμμόρφωση με τους νόμους, τους κανονισμούς και τις εθελοντικές δεσμεύσεις για την προστασία προσωπικών δεδομένων στον Όμιλο.
Ο Όμιλος ΟΤΕ καταβάλλει κάθε δυνατή προσπάθεια για τη διασφάλιση της σύννομης επεξεργασίας των προσωπικών δεδομένων με σεβασμό στα εν γένει ανθρώπινα δικαιώματα. Δεσμεύεται για το θεμελιώδες δικαίωμα στην προστασία των προσωπικών δεδομένων και την πληροφοριακή αυτοδιάθεση που ισχύει στην ΕΕ και προωθεί την παγκόσμια αναγνώρισή της, ως μέλος του Ομίλου Deutsche Telekom. Eιδικότερα, κατά την ανάπτυξη και τη χρήση της τεχνητής νοημοσύνης (AI) ή άλλων εφαρμογών με αλγόριθμους, δίνεται ιδιαίτερη προσοχή στον σχεδιασμό που συμμορφώνεται με την προστασία των προσωπικών δεδομένων και λαμβάνονται υπόψη οι πτυχές που σχετίζονται με τα ανθρώπινα δικαιώματα. Οι προσπάθειες περιλαμβάνουν τον σχεδιασμό συστημάτων που ευθυγραμμίζονται με τις απαιτήσεις προστασίας προσωπικών δεδομένων και την εξέταση πτυχών ανθρωπίνων δικαιωμάτων κατά την ανάπτυξη και χρήση τεχνητής νοημοσύνης (AI), και άλλων εφαρμογών που βασίζονται σε αλγόριθμους. Παράλληλα, ο Όμιλος ΟΤΕ δεσμεύεται να διασφαλίζει ότι όλοι διατηρούν τον έλεγχο της χρήσης των προσωπικών δεδομένων τους. Αυτό περιλαμβάνει επίσης την εκπαίδευση των ανθρώπων σχετικά με το πώς λειτουργούν τα επιχειρηματικά μοντέλα που βασίζονται στα προσωπικά δεδομένα και πώς, για παράδειγμα, οι πελάτες μπορούν να ασκήσουν την ψηφιακή τους κυριαρχία.
Η ασφάλεια και το απόρρητο των προσωπικών δεδομένων αποτελούν βασικές συνιστώσες της Πολιτικής Ασφάλειας Ομίλου ΟΤΕ, καθώς και των Δεσμευτικών Εταιρικών Κανόνων Προστασίας Προσωπικών Δεδομένων (BCRP) του Ομίλου Deutsche Telekom, οι οποίοι έχουν επίσης υιοθετηθεί από τον Όμιλο ΟΤΕ. Οι BCRP περιγράφουν τις θεμελιώδεις αρχές για την προστασία των προσωπικών δεδομένων σύμφωνα με τους σχετικούς νόμους περί προστασίας προσωπικών δεδομένων και το διεθνές πρότυπο ISO 27701. Επιπλέον, το Σύστημα Διαχείρισης Ασφάλειας Πληροφοριών (ΣΔΑΠ) του Ομίλου ΟΤΕ είναι εναρμονισμένο με το ISO 27001. Αυτά τα στοιχεία αποτελούν τη βάση για τη διασφάλιση επαρκούς και συνεπούς επιπέδου ασφάλειας εντός του Ομίλου.
Την ευθύνη για την εφαρμογή των πολιτικών σχετικά με τις επιπτώσεις που σχετίζονται με τις πληροφορίες για τους καταναλωτές ή/και τους τελικούς χρήστες έχει η επιχειρησιακή μονάδα του Επικεφαλής της Διεύθυνσης Corporate Security, Resilience & Services Ομίλου ΟΤΕ.
Ο Υπεύθυνος Προστασίας Προσωπικών Δεδομένων (DPO) Ομίλου ΟΤΕ είναι υπεύθυνος, μεταξύ άλλων, για την παροχή συμβουλών στις εταιρείες του Ομίλου στην Ελλάδα σχετικά με τις υποχρεώσεις που απορρέουν από το νομικό και κανονιστικό πλαίσιο για την προστασία προσωπικών δεδομένων και εποπτεύεται λειτουργικά για τα θέματα που άπτονται των αρμοδιοτήτων του από την Επιτροπή Ελέγχου ΟΤΕ.
Περισσότερες πληροφορίες σχετικά με τις πολιτικές για τη διαχείριση κινδύνων ασφαλείας είναι διαθέσιμες στην ενότητα «
Κυβερνοασφάλεια - Πολιτικές
».
101
Προσωπική ασφάλεια των καταναλωτών ή/και των τελικών χρηστών (υγεία και ασφάλεια).
Σε σχέση με την επέκταση του δικτύου 5G και των ηλεκτρομαγνητικών πεδίων (Η/Μ) που χρησιμοποιούνται από τις κινητές τηλεπικοινωνίες, διεξάγονται δημόσιες συζητήσεις σχετικά με τις πιθανές επιπτώσεις του 5G στην υγεία. Ο Όμιλος ΟΤΕ δίνει ιδιαίτερη σημασία στη συμμόρφωση με τις εθνικές και διεθνείς οδηγίες ασφαλείας και στην παροχή προϊόντων και υπηρεσιών που όχι μόνο ανταποκρίνονται στις αυξανόμενες ανάγκες των πελατών του, αλλά είναι επίσης ασφαλή και συμμορφώνονται με τα διεθνή πρότυπα. Η πολιτική για τα Ηλεκτρομαγνητικά Πεδία (EMF) του Ομίλου ΟΤΕ είναι δομημένη σε 4 τομείς (Διαφάνεια, Πληροφόρηση, Συμμετοχή και Προώθηση της Επιστήμης) και περιλαμβάνει 10 αρχές που υπερβαίνουν τις αντίστοιχες εθνικές νομικές απαιτήσεις. Η πολιτική είναι δημόσια διαθέσιμη στην ιστοσελίδα της εταιρείας. Στον Κώδικα Ανθρωπίνων Δικαιωμάτων, υπάρχει επίσης δέσμευση για συμμόρφωση με τα αντίστοιχα όρια που ορίζονται από τον νόμο.
Την αρμοδιότητα για την εφαρμογή της Πολιτικής Ηλεκτρομαγνητικών Πεδίων του Ομίλου ΟΤΕ έχει η επιχειρησιακή μονάδα του Chief Technology Officer Ομίλου OTE. Επιπλέον, δεν έχει καθιερωθεί διαδικασία για την παρακολούθηση της αποτελεσματικότητας της πολιτικής για τα Ηλεκτρομαγνητικά Πεδία. Δεν έχουν τεθεί επιμέρους χρονικά δεσμευτικοί ή προσανατολισμένοι στα αποτελέσματα στόχοι για την προώθηση και τη μέτρηση της προόδου στη διαχείριση των ουσιωδών κινδύνων που σχετίζονται με τις κινητές τηλεπικοινωνίες και την υγεία.
Δεσμεύσεις πολιτικής για τα ανθρώπινα δικαιώματα όσον αφορά τους καταναλωτές και/ή τους τελικούς χρήστες.
Ο Όμιλος ΟΤΕ δεσμεύεται να σέβεται τα ανθρώπινα δικαιώματα και να επιδιώκει την επιβολή τους σε σχέση με τους πελάτες και τους τελικούς χρήστες. Οι δράσεις που υλοποιούνται βασίζονται στα ισχύοντα πρότυπα και αρχές που περιγράφονται στον Κώδικα Ανθρωπίνων Δικαιωμάτων Ομίλου ΟΤΕ.
Όσον αφορά τους καταναλωτές και τους τελικούς χρήστες, ο Κώδικας Ανθρωπίνων Δικαιωμάτων ορίζει αρχές και προσδοκίες σχετικά με:
•Προστασία προσωπικών δεδομένων και πληροφοριακή αυτοδιάθεση
•Ελευθερία έκφρασης και πληροφόρησης
•Προστασία των παιδιών και των νέων
•Κινητές επικοινωνίες και υγεία
•Ψηφιακή υπευθυνότητα και συμμετοχή
Η προστασία των ανθρωπίνων δικαιωμάτων διαδραματίζει κεντρικό ρόλο για τον Όμιλο ΟΤΕ και στην υπεύθυνη διαμόρφωση της τεχνολογικής αλλαγής και της ψηφιοποίησης - διότι η αξίωση του Ομίλου είναι να βασίσει τη χρήση των τεχνολογιών του σε ένα ανθρωπιστικό σύστημα αξιών. Αυτός είναι ένας από τους λόγους για τους οποίους οι τελικοί χρήστες και οι καταναλωτές συμμετέχουν με τους τρόπους που περιγράφονται στην ενότητα «
ESRS S4-2
».
Ο Κώδικας Ανθρωπίνων Δικαιωμάτων του Ομίλου ΟΤΕ είναι εναρμονισμένος με τα σχετικά, διεθνώς αναγνωρισμένα εργαλεία, όπως οι Κατευθυντήριες Αρχές των Ηνωμένων Εθνών για τις Επιχειρήσεις και τα Ανθρώπινα Δικαιώματα. Ωστόσο, δεδομένου ότι οι υποχρεώσεις δέουσας επιμέλειας δεν επεκτείνονται ακόμη στην κατάντη αλυσίδα αξίας, δεν υπάρχει συστηματική συλλογή πληροφοριών σχετικά με τα ανθρώπινα δικαιώματα σε σχέση με τους καταναλωτές και τους τελικούς χρήστες. Παρ' όλα αυτά, οι συμμετέχοντες στη κατάντη αλυσίδα αξίας έχουν πρόσβαση στα κανάλια αναφορών της εταιρείας.
ESRS S4-2 – Διαδικασίες για τη συνεργασία με τους καταναλωτές και τους τελικούς χρήστες σχετικά με τις επιπτώσεις
Προκειμένου να γίνουν κατανοητές και να αντιμετωπιστούν οι ουσιώδεις επιπτώσεις, εξετάζονται τα συμφέροντα και οι προοπτικές των καταναλωτών και των τελικών χρηστών σε συνεχή βάση, καθώς και σε ad hoc βάση, ιδίως στο πλαίσιο της ανάπτυξης και χρήσης προϊόντων και υπηρεσιών, καθώς και σε σχέση με τα σχέδια επέκτασης του δικτύου. Η ευθύνη για τη συμμετοχή των καταναλωτών και των τελικών χρηστών ή των νόμιμων εκπροσώπων τους και των αξιόπιστων εκπροσώπων τους είναι αποκεντρωμένη. Γίνεται διάκριση μεταξύ τριών μορφών ανάμειξης: ενημέρωση, διάλογος και συμμετοχή. Το πλαίσιο «Design for All» αποτελεί ένα παράδειγμα του τρόπου με τον οποίο λαμβάνονται υπόψη τα συμφέροντα των καταναλωτών και των τελικών χρηστών. Η ευθύνη για τη συμμετοχή των καταναλωτών και των τελικών χρηστών ή των νομίμων εκπροσώπων τους και των αξιόπιστων εκπροσώπων αντιμετωπίζεται κατά περίπτωση ανάλογα με το θέμα και δεν υπάρχει συγκεκριμένο ανώτερο επίπεδο ή επιχειρησιακή μονάδα που να είναι υπεύθυνη σχετικά.
102
Περισσότερες πληροφορίες σχετικά με τη διαδικασία συμμετοχής των ενδιαφερόμενων μερών παρουσιάζονται στην ενότητα «
ESRS 2 SBM-2
».
ESRS S4-3 – Διαδικασίες για την αποκατάσταση των αρνητικών επιπτώσεων και δίαυλοι υποβολής αναφορών από τους
καταναλωτές και τους τελικούς χρήστες
Πλήθος καναλιών είναι διαθέσιμα στους καταναλωτές και τους τελικούς χρήστες για ερωτήσεις και παράπονα σχετικά με τα προϊόντα ή τις υπηρεσίες του Ομίλου. Αυτά περιλαμβάνουν τηλεφωνικές γραμμές, μηνύματα ηλεκτρονικού ταχυδρομείου, ζωντανές συνομιλίες και μέσα κοινωνικής δικτύωσης. Οι καταναλωτές και οι τελικοί χρήστες μπορούν επίσης να επικοινωνούν απευθείας με τις ομάδες προστασίας προσωπικών δεδομένων και ασφάλειας πληροφοριών του Ομίλου ΟΤΕ μέσω των αντίστοιχων καναλιών και να αναφέρουν περιπτώσεις καταχρηστικής χρήσης προσωπικών δεδομένων στο διαδίκτυο, σε σχέση με τα συστήματα του Ομίλου ΟΤΕ. Mπορούν επίσης να επικοινωνούν με τα κανάλια εξυπηρέτησης πελατών του Ομίλου ή συγκεκριμένες διευθύνσεις ηλεκτρονικού ταχυδρομείου αναφορικά με ερωτήσεις σχετικά με την υγεία στις υποδομές κινητών τηλεπικοινωνιών. Τα προαναφερθέντα κανάλια έχουν δημιουργηθεί από τον Όμιλο ΟΤΕ. Στο πλαίσιο αυτό, μπορούν επίσης να εκφράσουν ανησυχίες ως προς αυτά. Τα απαιτούμενα στοιχεία επικοινωνίας είναι διαθέσιμα για τους καταναλωτές και τους τελικούς χρήστες στο διαδίκτυο.
Οι αναφορές που λαμβάνονται μέσω των διαφόρων προαναφερθέντων καναλιών εξετάζονται και, εάν είναι απαραίτητο, διαβιβάζονται στους αρμόδιους εσωτερικούς εμπειρογνώμονες. Στο πλαίσιο της διαδικασίας επανεξέτασης που σχετίζεται με την προστασία προσωπικών δεδομένων των πελατών, διεξάγεται αξιολόγηση για να προσδιοριστεί εάν απαιτείται αναφορά στις εποπτικές αρχές ή κοινοποίηση στα επηρεαζόμενα μέρη και λαμβάνονται οι κατάλληλες ενέργειες. Όταν είναι απαραίτητο και εφικτό, λαμβάνονται διορθωτικά μέτρα. Για να διασφαλιστεί η αποτελεσματικότητα αυτής της διαδικασίας, διεξάγονται τακτικές δοκιμές για την επαλήθευση της διαθεσιμότητας καναλιών και αξιολογούνται τα σχόλια των πελατών, μεταξύ άλλων παραγόντων. Πέραν αυτού, δεν έχει θεσπιστεί άλλη διαδικασία για την αξιολόγηση της αποτελεσματικότητας της εμπλοκής των πελατών και τελικών χρηστών. Επιπλέον, παρακολουθείται ο αριθμός των αναφορών που λαμβάνονται, επιτρέποντας την εξαγωγή συμπερασμάτων σχετικά με την ευαισθητοποίηση και την αποδοχή των διαθέσιμων επιλογών επικοινωνίας. Η στρατηγική για την προστασία των αναφερόντων παραβιάσεων περιγράφεται στην ενότητα «
ESRS G1-1
».
ESRS S4-4 – Ανάληψη δράσης σχετικά με τις ουσιώδεις επιπτώσεις στους καταναλωτές και τους τελικούς χρήστες και
προσεγγίσεις για τη διαχείριση των ουσιωδών κινδύνων και την αξιοποίηση ουσιωδών ευκαιριών σε σχέση με τους
καταναλωτές και τους τελικούς χρήστες και αποτελεσματικότητα αυτών των δράσεων
Επιπτώσεις που σχετίζονται με τις πληροφορίες για τους καταναλωτές και/ή τους τελικούς χρήστες (ελευθερία έκφρασης και πρόσβασης σε (ποιοτικές) πληροφορίες), την προσωπική ασφάλεια των καταναλωτών και/ή των τελικών χρηστών (προσωπική ασφάλεια) και την κοινωνική ένταξη των καταναλωτών και/ή των τελικών χρηστών (καταπολέμηση των διακρίσεων και πρόσβαση σε προϊόντα και υπηρεσίες).
Προκειμένου να καταστεί δυνατή η τεχνική πρόσβαση στο δίκτυο, ο Όμιλος ΟΤΕ επεκτείνει συνεχώς το δίκτυό του. Με αυτόν τον τρόπο, παρέχεται ευρεία προσβασιμότητα σε καταστάσεις έκτακτης ανάγκης και προάγεται έτσι η προσωπική ασφάλεια των καταναλωτών και των τελικών χρηστών.
Σε καταστάσεις έκτακτης ανάγκης, είναι ζωτικής σημασίας τα δίκτυα επικοινωνίας να παραμένουν λειτουργικά για την υποστήριξη κλήσεων έκτακτης ανάγκης και τη διασφάλιση του αποτελεσματικού συντονισμού της βοήθειας. Κατά τη διάρκεια ακραίων φαινομένων, όπως πλημμύρες ή πυρκαγιές μεγάλης κλίμακας, όπου οι ζημιές στις υποδομές καθυστερούν την ταχεία αποκατάσταση των δικτύων κινητής τηλεφωνίας, ενεργοποιείται το πρόγραμμα αποκατάστασης καταστροφών δικτύου (NDRP). Το πρόγραμμα αυτό αναπτύσσει υποδομή δικτύου κινητής πρόσβασης ειδικά σχεδιασμένη για την αντιμετώπιση και τον μετριασμό των διαταραχών στην τοπική κάλυψη κινητής τηλεφωνίας κατά τη διάρκεια καταστροφών δικτύου. Ταυτόχρονα, το NDRP μπορεί να εφαρμόσει τα απαραίτητα μέτρα για την υποστήριξη της ανάκτησης σταθερών δικτύων, με πρωταρχική εστίαση στις λειτουργίες αναδρομολόγησης και αντιμετώπισης προβλημάτων για την αποκατάσταση της υπηρεσίας όσο το δυνατόν πιο αποτελεσματικά. Περισσότερες πληροφορίες σχετικά με τον χειρισμό ακραίων καιρικών φαινομένων μπορείτε να βρείτε στην ενότητα «
ESRS 2 SBM-3 E1
».
Όσο μεγαλύτερη είναι η πρόοδος στην επέκταση του δικτύου, τόσο πιο αποτελεσματικά μπορούν να εφαρμοστούν τα σχετικά μέτρα. Η πρόοδος παρακολουθείται μέσω διαφόρων μεθόδων, συμπεριλαμβανομένης της μέτρησης της κάλυψης του δικτύου, της αξιολόγησης της ικανοποίησης των πελατών, της χρήσης εξωτερικών δεικτών αναφοράς και της
103
τεκμηρίωσης των υποχρεώσεων επέκτασης που σχετίζονται με δημοπρασίες φάσματος που επιβάλλονται από τις ρυθμιστικές αρχές.
Ο Όμιλος ΟΤΕ χρησιμοποιεί την οδηγία ανάπτυξης προϊόντων «Design for All», που έχει αναπτύξει ο Όμιλος Deutsche Telekom, η οποία απευθύνεται στους εργαζόμενους του Ομίλου και στοχεύει στην πρόληψη του αποκλεισμού, του στιγματισμού και των διακρίσεων, ήδη από το στάδιο ανάπτυξης του προϊόντος. Η διαδικασία ανάπτυξης προϊόντων στοχεύει στο να λαμβάνεται υπόψη ένα ευρύ φάσμα ανθρώπινης ποικιλομορφίας. Εκτός από την εξέταση διαφορετικών σωματικών και πνευματικών ικανοτήτων, λαμβάνονται επίσης υπόψη και άλλες διαστάσεις της ποικιλομορφίας, όπως η ηλικία, το φύλο, η εθνοτική καταγωγή και η εθνικότητα. Από το 2024, μια νέα εκπαιδευτική δράση είναι διαθέσιμη για τους εργαζόμενους του Ομίλου ΟΤΕ, που περιλαμβάνει τα βασικά στοιχεία του «Design for All», με στόχο την ενημέρωση και την ευαισθητοποίηση των εργαζομένων για το θέμα αυτό. Η εκπαίδευση είναι διαθέσιμη στην online πλατφόρμα εκπαίδευσης του Ομίλου ΟΤΕ, που είναι διαθέσιμη σε όλους τους εργαζόμενους.
Προκειμένου να αναγνωριστεί ο αντίκτυπος των προϊόντων και των έργων του Ομίλου ΟΤΕ σε σχέση με την κοινωνία και, κατά συνέπεια, με τους καταναλωτές και τους τελικούς χρήστες, ο Όμιλος ΟΤΕ έχει αναπτύξει μια προσέγγιση πολλαπλών σταδίων για τη μέτρηση του αντίκτυπου. Λαμβάνονται επίσης υπόψη εξωτερικοί παράγοντες, όπως οι κανονιστικές απαιτήσεις και οι εξελίξεις της αγοράς.
Για την αντιμετώπιση των σχετικών ουσιωδών επιπτώσεων, ο Όμιλος παρέχει οικονομική συνεισφορά και συνεισφορές σε είδος, όπως επίσης υλοποιεί σχετικές πρωτοβουλίες με τη συμμετοχή των εργαζομένων. Η αποτελεσματικότητα των διαφόρων δραστηριοτήτων υπολογίζεται με τον ΒΔΕ «Επωφελούμενοι – Ψηφιακή Κοινωνία». Η μεθοδολογία του Business for Societal Impact (B4SI) χρησιμοποιείται για τον υπολογισμό του ΒΔΕ με τις πτυχές «Εισροή» (προσπάθεια/δέσμευση) και «Αντίκτυπος» (αλλαγή). Οι πόροι που χρησιμοποιούνται είναι η «Εισροή», ενώ ο ΒΔΕ «Επωφελούμενοι – Ψηφιακή Κοινωνία» αντιπροσωπεύει την «Επίπτωση». Ο ΒΔΕ «Επωφελούμενοι – Ψηφιακή Κοινωνία» δείχνει τον αριθμό των ατόμων που επωφελούνται άμεσα ή έμμεσα (βάσει παραδοχής) από τη δέσμευση του Ομίλου ΟΤΕ για την δημιουργία μιας ψηφιακής κοινωνίας για όλους, ανά έτος. Αυτό περιλαμβάνει, μεταξύ άλλων, άτομα που προσεγγίζονται μέσω σχετικών καμπανιών, συμμετέχοντες σε εργαστήρια/εκπαιδεύσεις και χρήστες προγραμμάτων μειωμένων τιμολογίων. Οι έμμεσοι επωφελούμενοι υπολογίζονται με βάση τον αριθμό των ατόμων που επωφελήθηκαν βάσει παραδοχής- καθώς ανήκουν στο ίδιο νοικοκυριό ή σχολείο- από τις συγκεκριμένες πρωτοβουλίες και έχουν πρόσβαση σε ψηφιακά προϊόντα ή ψηφιακές υπηρεσίες που προσφέρει ο Όμιλος ΟΤΕ. Οι παραδοχές αυτές βασίζονται σε επίσημες πηγές (π.χ. μετρήσεις της Eurostat) σχετικά με τον μέσο αριθμό ατόμων ανά νοικοκυριό και τον μέσο αριθμό μαθητών ανά σχολείο και ανά εκπαιδευτικό.
Τα μέτρα που περιγράφονται ανωτέρω δεν απαιτούν σημαντικές λειτουργικές ή κεφαλαιουχικές δαπάνες.
Πληροφορίες σχετικά με τις επενδύσεις του Ομίλου στην επέκταση του δικτύου περιλαμβάνονται στην ενότητα «
Στόχοι και
Στρατηγική
».
Επιπτώσεις που σχετίζονται με τις πληροφορίες για τους καταναλωτές και/ή τους τελικούς χρήστες (ιδιωτικότητα).
Η προστασία των προσωπικών δεδομένων των πελατών είναι υψίστης σημασίας για τον Όμιλο ΟΤΕ. Ως εκ τούτου, οι διαδικασίες διαχείρισης των ουσιωδών κινδύνων που σχετίζονται με την προστασία προσωπικών δεδομένων ενσωματώνονται στις υφιστάμενες διαδικασίες διαχείρισης κινδύνων του Ομίλου. Εφαρμόζεται πλήθος μέτρων για τον μετριασμό των κινδύνων φήμης, κόστους και κυρώσεων από συμβάντα προστασίας προσωπικών δεδομένων και για την περαιτέρω βελτίωση της προστασίας των προσωπικών δεδομένων.
Ο Όμιλος ΟΤΕ εκπαιδεύει τους νέους εργαζόμενους στο δίκαιο προστασίας προσωπικών δεδομένων, κατά την έναρξη της εργασιακής τους σχέσης. Κάθε δύο χρόνια, οι εργαζόμενοι σε όλο τον Όμιλο εκπαιδεύονται και υποχρεούνται να τηρούν το απόρρητο των προσωπικών δεδομένων και των τηλεπικοινωνιών. Οι εργαζόμενοι σε όλο τον Όμιλο υποχρεούνται να τηρούν το απόρρητο των προσωπικών δεδομένων και των τηλεπικοινωνιών και κάθε δύο χρόνια εκπαιδεύονται στα θέματα αυτά. Η εκπαίδευση των εργαζομένων περιλαμβάνει επίσης κινδύνους και διαδικασίες που σχετίζονται με την ασφάλεια των προσωπικών δεδομένων και το απόρρητο, προετοιμάζοντας τους εργαζόμενους να διαχειρίζονται τα προσωπικά δεδομένα των πελατών εμπιστευτικά. Το απόρρητο και η ασφάλεια αποτελούν αναπόσπαστο μέρος της ανάπτυξης προϊόντων και υπηρεσιών του Ομίλου. Οι έλεγχοι ασφαλείας διεξάγονται σε κάθε στάδιο ανάπτυξης, χρησιμοποιώντας τη διαδικασία αξιολόγησης απορρήτου και ασφάλειας (PSA), η οποία διασφαλίζει την τεχνική και διαδικαστική ευθυγράμμιση με τα πρότυπα προστασίας προσωπικών δεδομένων. Η αποτελεσματικότητα της διαδικασίας αξιολογείται σε τακτά χρονικά διαστήματα, εσωτερικά, καθώς και από εξωτερικούς ανεξάρτητους φορείς, όπως μέσω των πιστοποιήσεων ISO
104
27001/27701. Επιπλέον, το επίπεδο ασφάλειας και προστασίας προσωπικών δεδομένων των προϊόντων τεκμηριώνεται καθ' όλη τη διάρκεια του κύκλου ζωής τους με τυποποιημένο τρόπο.
Κάθε δύο χρόνια, ο Όμιλος ΟΤΕ μετρά την επίγνωση των εργαζομένων του σχετικά με την προστασία δεδομένων σε τυχαία βάση, συμμετέχοντας σε σχετικό έλεγχο σε επίπεδο Ομίλου DT. Με βάση τα αποτελέσματα, προσδιορίζονται και εφαρμόζονται τα απαραίτητα μέτρα βελτίωσης, όπου απαιτείται. Επιπλέον των διαδικασιών αυτών, δεν έχουν τεθεί επιμέρους χρονικά δεσμευτικοί ή προσανατολισμένοι στα αποτελέσματα στόχοι για την προώθηση και τη μέτρηση της προόδου σε ότι αφορά τη διαχείριση των ουσιωδών κινδύνων που σχετίζονται με την προστασία των προσωπικών δεδομένων. Τα μέτρα που περιγράφονται ανωτέρω δεν απαιτούν σημαντικές λειτουργικές ή κεφαλαιουχικές δαπάνες.
Προσωπική ασφάλεια των καταναλωτών ή/και των τελικών χρηστών (υγεία και ασφάλεια).
Κατά τη διαδικασία διαχείρισης κινδύνων, λαμβάνονται υπόψη οι κίνδυνοι που προκύπτουν για τον Όμιλο τόσο από τις συνεχιζόμενες δημόσιες, πολιτικές και επιστημονικές συζητήσεις σχετικά με τους πιθανούς κινδύνους για την υγεία που σχετίζονται με τις κινητές τηλεπικοινωνίες που σχετίζονται και με την επέκταση των υποδομών κινητής, όσο και από ρυθμιστικές παρεμβάσεις. Ο Όμιλος ΟΤΕ δεσμεύεται να παρέχει αντικειμενική, επιστημονική και διαφανή πληροφόρηση σε συνεργασία με αξιόπιστους και νόμιμους συνεργάτες. Ο Όμιλος ΟΤΕ εργάζεται για την αντιμετώπιση των αναφορών του κοινού παρέχοντας τεκμηριωμένη, επιστημονικά ορθή και διαφανή πληροφόρηση. Για παράδειγμα, ο ΟΤΕ έχει υλοποιήσει το Πρόγραμμα Συνεχών Μετρήσεων Ηλεκτρομαγνητικών Πεδίων, «Πεδίον24», σε συνεργασία με τέσσερα πανεπιστημιακά εργαστήρια. Το πρόγραμμα αυτό περιλαμβάνει την εγκατάσταση συστημάτων μετρήσεων που πραγματοποιούν 24ωρη καθημερινή παρακολούθηση, με τα αποτελέσματα να δημοσιεύονται στην ιστοσελίδα «
Πεδίον24
», διασφαλίζοντας τόσο την αντικειμενικότητα των μετρήσεων, όσο και τη διαθεσιμότητα πληροφοριών στο κοινό. Πρόσθετες μετρήσεις πραγματοποιούνται επίσης από το εργαστήριο του ΟΤΕ, το οποίο είναι πιστοποιημένο με ISO 17025, καθώς και από ανεξάρτητους φορείς, διασφαλίζοντας την τήρηση των αντίστοιχων ορίων ασφαλούς έκθεσης. Επί του παρόντος, δεν υπάρχει συγκεκριμένη διαδικασία για την παρακολούθηση της αποτελεσματικότητας των προαναφερόμενων δράσεων. Επιπλέον, δεν έχουν τεθεί επιμέρους χρονικά δεσμευτικοί ή προσανατολισμένοι στα αποτελέσματα στόχοι για την προώθηση και τη μέτρηση της προόδου στη διαχείριση των ουσιωδών κινδύνων που σχετίζονται με τις κινητές τηλεπικοινωνίες και την υγεία. Δεδομένου ότι η ευθύνη για το μέτρο αυτό κατανέμεται μεταξύ διαφόρων φορέων του κλάδου ΤΠΕ, δεν είναι δυνατή η παρακολούθηση της αποτελεσματικότητάς του στην πράξη από τον ΟΤΕ. Τα μέτρα που περιγράφονται ανωτέρω δεν απαιτούν σημαντικές λειτουργικές ή κεφαλαιουχικές δαπάνες.
3. Στόχοι
ESRS S4-5 – Στόχοι που σχετίζονται με τη διαχείριση ουσιωδών αρνητικών επιπτώσεων, την προώθηση θετικών
επιπτώσεων και τη διαχείριση ουσιωδών κινδύνων και ευκαιριών
Επιπτώσεις που σχετίζονται με τις πληροφορίες για τους καταναλωτές και/ή τους τελικούς χρήστες (ελευθερία έκφρασης και πρόσβασης σε (ποιοτικές) πληροφορίες), την προσωπική ασφάλεια των καταναλωτών και/ή των τελικών χρηστών (προσωπική ασφάλεια) και την κοινωνική ένταξη των καταναλωτών και/ή των τελικών χρηστών (καταπολέμηση των διακρίσεων και πρόσβαση σε προϊόντα και υπηρεσίες).
Μέσω του ΒΔΕ «Επωφελούμενοι - Ψηφιακή κοινωνία» που περιγράφεται παραπάνω, ο Όμιλος ΟΤΕ μετρά την αποτελεσματικότητα των δράσεων και των πρωτοβουλιών του, σε σχέση με τις ουσιώδεις επιπτώσεις στη συμμετοχή στην ψηφιακή κοινωνία. Στόχος του Ομίλου είναι οι επωφελούμενοι να φτάσουν τα 3 εκατ. από το 2025 έως το 2027, αθροιστικά. Κατά το υπό εξέταση έτος, οι επωφελούμενοι από δράσεις που εντάσσονται στο πλαίσιο της «Ψηφιακής Κοινωνίας» ανήλθαν σε 1.110.292 (2024: περίπου 853 χιλιάδες). O στόχος έχει οριστεί με βάση την αξιολόγηση των υφιστάμενων και προγραμματισμένων πρωτοβουλιών. Στη συνέχεια υπολογίστηκε η τιμή-στόχος για την περίοδο από το 2025 έως το 2027. Οι καταναλωτές και οι τελικοί χρήστες, καθώς και άλλα ενδιαφερόμενα μέρη, ενημερώνονται για την πορεία και την επίτευξη του στόχου μέσω των εξωτερικών καναλιών επικοινωνίας του Ομίλου. Αυτός ο συγκεκριμένος για την εταιρεία ΒΔΕ δεν επικυρώνεται από εξωτερικό φορέα, εκτός από τον φορέα διασφάλισης.
105
Διακυβέρνηση
ESRS G1 – Επιχειρηματική Συμπεριφορά
Για τον Όμιλο ΟΤΕ, οι σύννομες και δίκαιες επιχειρηματικές πρακτικές αποτελούν το θεμέλιο της επιχειρηματικής συμπεριφοράς. Η κουλτούρα του Ομίλου χαρακτηρίζεται από αμοιβαίο σεβασμό, ακεραιότητα, διαφάνεια και εμπιστοσύνη. Η Κανονιστική Συμμόρφωση αποτελεί βασικό πυλώνα της επιχειρηματικής συμπεριφοράς του Ομίλου ΟΤΕ, η οποία βασίζεται στη συμμόρφωση, την ακεραιότητα και τον σεβασμό.
Στον παρακάτω πίνακα παρουσιάζονται οι ουσιώδεις απαιτήσεις γνωστοποίησης που προσδιορίστηκαν από την ανάλυση ουσιαστικότητας σε σχέση με το θεματικό πρότυπο «Επιχειρηματική Συμπεριφορά».
Πίνακας ESRS κατά ESRS 2 IRO-2
1. Στρατηγική
ESRS 2 SBM-3 G1 – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη στρατηγική και το
επιχειρηματικό μοντέλο
Στο πλαίσιο της ανάλυσης διπλής ουσιαστικότητας, δεν εντοπίστηκαν ουσιώδεις επιπτώσεις σχετικές με την επιχειρηματική συμπεριφορά στην κοινωνία και το περιβάλλον.
Στον ακόλουθο πίνακα παρουσιάζονται οι ουσιώδεις θεματικοί κίνδυνοι και ευκαιρίες του Ομίλου ΟΤΕ και οι χρηματοοικονομικές επιδράσεις τους στην οικονομική θέση, τις χρηματοοικονομικές επιδόσεις και τις ταμειακές ροές του.
106
2. Διαχείριση επιπτώσεων, κινδύνων και ευκαιριών
ESRS G1-1 – Πολιτικές επιχειρηματικής συμπεριφοράς και επιχειρηματική κουλτούρ α
Το θεμέλιο της εταιρικής κουλτούρας του Ομίλου βασίζεται στις αξίες του, οι οποίες ενσωματώνονται στις Βασικές Αρχές Εταιρικής Συμπεριφοράς του Ομίλου ΟΤΕ. Οι αρχές αυτές αποτελούν τη βάση για εσωτερική συνεργασία, καθώς επίσης και για τη συνεργασία με τους πελάτες, τους μετόχους και το κοινό, και είναι εσωτερικά και δημόσια διαθέσιμες. Όλα τα στελέχη και οι εργαζόμενοι του Ομίλου ΟΤΕ, πανελλαδικά και σε όλες τις χώρες λειτουργίας, έχουν δεσμευτεί να ενστερνίζονται αυτές τις αξίες. Ειδικά οι εργαζόμενοι σε θέσεις ευθύνης δεσμεύονται ως προς περαιτέρω εμπλουτισμένες αρχές, οι οποίες αντικατοπτρίζουν τις πρόσθετες ευθύνες τους.
Ο Όμιλος παρακολουθεί την εφαρμογή των Βασικών Αρχών Εταιρικής Συμπεριφοράς ενσωματώνοντάς τες στις αξιολογήσεις απόδοσης των εργαζομένων και απαιτώντας ετήσια δήλωση συμμόρφωσης, στην οποία οι εργαζόμενοι επιβεβαιώνουν επίσημα την τήρησή τους.
Στο πλαίσιο αυτό, ο Κώδικας Δεοντολογίας του Ομίλου ΟΤΕ συμβάλλει στην ακόμη πιο απτή εφαρμογή των πολιτικών του Ομίλου και καθορίζει τους κανόνες για την καθημερινή εργασία – τόσο εσωτερικά όσο και εξωτερικά. Έτσι, γεφυρώνει το χάσμα μεταξύ των Βασικών Αρχών Εταιρικής Συμπεριφοράς και των πολλών διαφορετικών πολιτικών που εφαρμόζονται εντός του Ομίλου, καθώς και των κανονισμών και των νομικών υποχρεώσεων.
Τα εταιρικά όργανα των επιμέρους εταιρειών του Ομίλου, στο υψηλότερο επίπεδο, είναι υπεύθυνα για την εφαρμογή της εταιρικής στρατηγικής και για την εταιρική διακυβέρνηση. Μεταξύ άλλων, οι έρευνες εργαζομένων, οι οποίες διεξάγονται τακτικά και περιλαμβάνουν ερωτήσεις σχετικά με την εταιρική κουλτούρα και για το πώς την βιώνουν οι εργαζόμενοι στην καθημερινή επαγγελματική τους ζωή, συμβάλλουν στην αξιολόγηση και την βελτίωση της εταιρικής κουλτούρας του Ομίλου.
Εάν εργαζόμενοι, συνεργάτες ή τρίτα μέρη έχουν ανησυχίες ότι συμπεριφορές δεν συμμορφώνονται με τη νομοθεσία, την εταιρική κουλτούρα ή τις εσωτερικές πολιτικές του Ομίλου ΟΤΕ, μπορούν να τις αναφέρουν μέσω των διαύλων υποβολής
107
αναφορών «TellMe» – ανώνυμα, εφόσον το επιθυμούν. Αυτό περιλαμβάνει επίσης αναφορές σχετικά με τα ανθρώπινα δικαιώματα ή τους περιβαλλοντικούς κινδύνους, καθώς και νομικές παραβιάσεις σε όλο το εύρος της εφοδιαστικής αλυσίδας του Ομίλου. Αυτό μπορεί να αφορά τις ενέργειες των εργαζομένων του Ομίλου ΟΤΕ στον επιχειρηματικό τομέα των εταιρειών του Ομίλου ή των προμηθευτών ή των επιχειρηματικών συνεργατών του. Για τη διερεύνηση εσωτερικών ή εξωτερικών αναφορών ο Όμιλος έχει εφαρμόσει εσωτερικές διαδικασίες σύμφωνα με τις οποίες αρχικά τεκμηριώνονται οι αναφορές για ενδεχόμενες παραβιάσεις και, εάν είναι απαραίτητο, διευκρινίζονται περαιτέρω και διερευνώνται σύμφωνα με τις νομικές απαιτήσεις. Οι εσωτερικές πολιτικές έχουν καθοριστεί για να διασφαλιστεί ότι οι αναφορές υποβάλλονται σε εσωτερικές επιτροπές και εταιρικά όργανα ανάλογα με καθορισμένα κριτήρια ουσιαστικότητας.
Οι δίαυλοι υποβολής αναφορών Ομίλου ΟΤΕ έχουν δημιουργηθεί σύμφωνα με το ισχύον νομικό πλαίσιο. Οι εργαζόμενοι του Ομίλου ΟΤΕ ενημερώνονται για τους διαύλους υποβολής αναφορών μέσω του intranet, της εταιρικής ιστοσελίδας, κατά τη διάρκεια εκπαιδευτικών σεμιναρίων κανονιστικής συμμόρφωσης και μέσω στοχευμένων εκστρατειών ευαισθητοποίησης. Διασφαλίζεται ότι οι αναφορές που λαμβάνονται διερευνώνται από επαρκώς καταρτισμένη ομάδα εργαζομένων του Ομίλου ΟΤΕ, οι οποίοι έχουν εκπαιδευτεί στην παραλαβή και διαχείριση των αναφορών (tip-offs) σύμφωνα με τις διατάξεις της ισχύουσας νομοθεσίας και της σχετικής εγκεκριμένης Πολιτικής και έχουν λάβει σχετικές πιστοποιήσεις. Περισσότερες πληροφορίες σχετικά με τη μέτρηση των επιπτώσεων του διαύλου υποβολής αναφορών περιλαμβάνονται στην ενότητα «
ESRS S1-3
». Η προστασία των αναφερόντων παραβιάσεων διασφαλίζεται σύμφωνα με το ισχύον νομοθετικό πλαίσιο,
συμπεριλαμβανομένης της Οδηγίας (ΕΕ) 2019/1937 του Ευρωπαϊκού Κοινοβουλίου και του Συμβουλίου και του ελληνικού νόμου 4990/2022 (ΦΕΚ Α' 210/11.11.2022 – «Προστασία προσώπων που αναφέρουν παραβιάσεις ενωσιακού δικαίου») με τον οποίο ενσωματώθηκε η ανωτέρω Οδηγία στο εθνικό δίκαιο. Ο Όμιλος ΟΤΕ εφαρμόζει διαδικασίες για τη διερεύνηση τυχόν περιστατικών που σχετίζονται με τις επιχειρηματικές του δραστηριότητες – συμπεριλαμβανομένων περιπτώσεων διαφθοράς και δωροδοκίας – άμεσα, ανεξάρτητα, αντικειμενικά και σύμφωνα με τους σχετικούς νόμους και τους σχετικούς εσωτερικούς κώδικες και τις σχετικές πολιτικές.
Στο πλαίσιο της κουλτούρας μηδενικής ανοχής του Ομίλου απέναντι στη δωροδοκία και τη διαφθορά, το σχετικό εκπαιδευτικό πρόγραμμα κανονιστικής συμμόρφωσης περιλαμβάνει πληθώρα εκπαιδευτικών προγραμμάτων (δια ζώσης και ψηφιακές), που ανταποκρίνονται στις ανάγκες των νεοεισερχόμενων (εισαγωγικό επίπεδο), αλλά και στα καθήκοντα των εργαζομένων που κατέχουν θέσεις ευθύνης και των μελών των εταιρικών οργάνων των εταιρειών του Ομίλου ΟΤΕ (προχωρημένο επίπεδο). Για τη διεξαγωγή του εκπαιδευτικού προγράμματος για την καταπολέμηση της διαφθοράς, ο Όμιλος ΟΤΕ ακολουθεί μια προσέγγιση βάσει του κινδύνου: η συχνότητα και το περιεχόμενο των εκπαιδευτικών σεμιναρίων εξαρτώνται από το βαθμό έκθεσης των εργαζομένων σε κινδύνους συμμόρφωσης – συμπεριλαμβανομένης της διαφθοράς και της δωροδοκίας. Για παράδειγμα, η ηλεκτρονική εκπαίδευση “Basic Knowledge Compliance” απευθύνεται σε όλους τους εργαζόμενους του Ομίλου ΟΤΕ. Το περιεχόμενο της εκπαίδευσης επανεξετάζεται κάθε 24 έως 36 μήνες ως προς την εγκυρότητά της, επικαιροποιείται εάν είναι απαραίτητο και η ξανατρέχει εκ νέου. Επιπλέον, υπάρχει υποχρεωτική δια ζώσης εκπαίδευση για τα μέλη των εταιρικών οργάνων των εταιρειών του Ομίλου ΟΤΕ κάθε τρία χρόνια. Επιπροσθέτως, όταν αναλαμβάνει τα καθήκοντά του ένα νέο μέλος του Διοικητικού Συμβουλίου, πραγματοποιείται μια εισαγωγική εκπαίδευση στην Κανονιστική Συμμόρφωση. Περαιτέρω διαδικτυακές εκπαιδεύσεις, που καλύπτουν άλλα θέματα, όπως σε θέματα ανθρωπίνων δικαιωμάτων, λειτουργούν συμπληρωματικά στις ενέργειες. Επίσης, οι αρχές της εταιρικής στρατηγικής και κουλτούρας επικοινωνούνται από τον Όμιλο μέσω όλων των εσωτερικών καναλιών επικοινωνίας, συμπεριλαμβανομένου του intranet, των e-mail και των εσωτερικών εκδηλώσεων.
Οι πολιτικές του Ομίλου ΟΤΕ για την καταπολέμηση της διαφθοράς και της δωροδοκίας αφορούν ιδιαίτερα τις επιχειρηματικές μονάδες εντός της εταιρείας που εκτίθενται σε μεγαλύτερο κίνδυνο, όσον αφορά τη διαφθορά και τη δωροδοκία. Σε αυτές περιλαμβάνονται κυρίως τα εταιρικά όργανα των εταιρειών του Ομίλου ΟΤΕ. Επιπλέον, κάθε εταιρεία του Ομίλου μπορεί να καθορίσει περαιτέρω περιοχές κινδύνων (π.χ. προμήθειες ή πωλήσεις) ανάλογα με τη συγκεκριμένη κατάσταση κινδύνου.
ESRS G1-3 – Πρόληψη και εντοπισμός διαφθοράς και δωροδοκίας
Ο Όμιλος ΟΤΕ επιδιώκει την αποφυγή τυχόν κινδύνων που θα μπορούσαν να εγείρουν αμφιβολίες για την ακεραιότητά του ή να βλάψουν άλλους. Έχει εφαρμόσει ένα Σύστημα Διαχείρισης Κανονιστικής Συμμόρφωσης (CMS) που επικεντρώνεται ιδιαίτερα στην πρόληψη της διαφθοράς. Το CMS στοχεύει στην ελαχιστοποίηση των κινδύνων από συστηματικές παραβιάσεις νομικών ή δεοντολογικών προτύπων που θα μπορούσαν να οδηγήσουν σε κανονιστική ή ποινική ευθύνη για την εταιρεία, τα μέλη του Διοικητικού Συμβουλίου ή τους εργαζομένους της ή θα μπορούσαν να προκαλέσουν σημαντική
108
ζημιά στη φήμη της. Το Σύστημα Διαχείρισης CMS των OTE, CTS, COSMOTE e-Value και GERMANOS έχει πιστοποιηθεί σύμφωνα με ISO 37001:2016 (Συστήματα Διαχείρισης κατά της Δωροδοκίας) και ISO 37301:2021 (Συστήματα Διαχείρισης Κανονιστικής Συμμόρφωσης), από ανεξάρτητο φορέα πιστοποίησης. Το σύστημα διαχείρισης αναφορών εντός του CMS έχει πιστοποιηθεί με το διεθνές πρότυπο ISO 37002:2021 και οι εταιρείες έχουν πιστοποιηθεί επίσης με το διεθνές πρότυπο ISO/TS 37008 (Διαχείριση Εσωτερικών Διερευνήσεων Οργανισμών) από ανεξάρτητο φορέα πιστοποίησης.
Για την εκπλήρωση αυτής της ευθύνης, είναι σημαντικό ο Όμιλος ΟΤΕ να λαμβάνει γνώση παραβιάσεων που σχετίζονται με τη συμμόρφωση. Για την αναφορά παραβιάσεων, έχουν δημιουργηθεί οι προαναφερθείσες δίαυλοι υποβολής αναφορών «TellMe». Σε τακτικές εκπαιδευτικές συνεδρίες συμμόρφωσης, οι εργαζόμενοι του Ομίλου ενημερώνονται για τους αντίστοιχους διαύλους υποβολής αναφορών.
Ο Όμιλος ΟΤΕ αναμένει επίσης από τους προμηθευτές του να συμμορφώνονται με την ισχύουσα νομοθεσία, να τηρούν τα κοινωνικά, δεοντολογικά και περιβαλλοντικά πρότυπα, καθώς και να ενεργούν με βιώσιμο τρόπο. Οφείλουν, δε, να απαιτήσουν το ίδιο από τους υπεργολάβους τους. Ο Όμιλος υποστηρίζει τους προμηθευτές του με ειδικά σχεδιασμένο eLearning για να τους βοηθήσει να συμπεριφέρονται σωστά. Το CMS στο σύνολό του, τα επιμέρους στοιχεία του- όπως οι δίαυλοι αναφορών και οι εκπαιδευτικές συνεδρίες του Ομίλου- αξιολογούνται, επικαιροποιούνται και προσαρμόζονται τακτικά, ανάλογα με τις ανάγκες.
Το Διοικητικό Συμβούλιο αναλαμβάνει τη συνολική ευθύνη για τη συμμόρφωση ως βασικό καθήκον ηγεσίας. Ο Head of Compliance & Enterprise Risk Management Ομίλου ΟΤΕ είναι υπεύθυνος για το σχεδιασμό και τη διαχείριση του CMS. Σε επίπεδο συνδεδεμένων εταιρειών, οι Υπεύθυνοι Κανονιστικής Συμμόρφωσης εφαρμόζουν το CMS και τους στόχους κανονιστικής συμμόρφωσης του Ομίλου. Επίσης, ο Head of Compliance & Enterprise Risk Management Ομίλου ΟΤΕ είναι υπεύθυνος για την διασφάλιση της εφαρμογής σε όλες τις εταιρείες του Ομίλου ΟΤΕ των Πολιτικών/ Διαδικασιών Κανονιστικής Συμμόρφωσης και Διαχείρισης Εταιρικών Κινδύνων. Οι επιδιωκόμενοι στόχοι σε θέματα συμμόρφωσης είναι οι ακόλουθοι:
•Προώθηση κουλτούρας συμμόρφωσης και ακεραιότητας.
•Έγκαιρος προσδιορισμός των κινδύνων συμμόρφωσης, ανάλυση και αξιολόγησή τους.
•Ενσωμάτωση προληπτικών μέτρων στις επιχειρηματικές διαδικασίες έγκαιρα και με βιώσιμο τρόπο για την πρόληψη παραβιάσεων συμμόρφωσης.
•Ανταπόκριση με συνέπεια σε τυχόν παραβιάσεις συμμόρφωσης.
•Ελαχιστοποίηση των κινδύνων ευθύνης για την εταιρεία.
•Να εκλαμβάνεται ως αξιόπιστος συνεργάτης από πελάτες και επιχειρηματικούς συνεργάτες.
Ο Head of Compliance & Enterprise Risk Management Ομίλου ΟΤΕ αναφέρεται διοικητικά στη Νομική Σύμβουλο – Chief Officer Νομικών & Ρυθμιστικών Θεμάτων, Public Affairs & Εταιρικής Διακυβέρνησης Ομίλου ΟΤΕ, λειτουργικά εποπτεύεται από την Επιτροπή Ελέγχου του ΟΤΕ σε θέματα που άπτονται των αρμοδιοτήτων της Μονάδας και είναι Πρόεδρος της Επιτροπής Κανονιστικής Συμμόρφωσης, Εταιρικών Κινδύνων & Εταιρικής Διακυβέρνησης Ομίλου ΟΤΕ (OTE Group GRC Committee). Έτσι, η μονάδα Κανονιστικής Συμμόρφωσης του Ομίλου ΟΤΕ οργανώνεται ανεξάρτητα από τις λειτουργικές μονάδες. Αυτό είναι σύμφωνο με τη σχετική ελληνική νομοθεσία περί εταιρικής διακυβέρνησης στις εισηγμένες εταιρείες (Ν. 4706/2020), που ισχύει για τον ΟΤΕ, η οποία απαιτεί οι λειτουργίες που απαρτίζουν το Σύστημα Εσωτερικού Ελέγχου να είναι ανεξάρτητες από τους επιχειρηματικούς τομείς που ελέγχουν.
Αναφορικά με τη διαδικασία αναφοράς των αποτελεσμάτων στα διοικητικά, διαχειριστικά και εποπτικά όργανα, ο Όμιλος ΟΤΕ συντάσσει τέσσερις φορές το χρόνο Αναφορά (OTE Group Compliance Report) σχετικά με την εφαρμογή του προγράμματος του Συστήματος Διαχείρισης Κανονιστικής Συμμόρφωσης. Η Αναφορά υποβάλλεται στο OTE Group GRC Committee, στην Επιτροπή Ελέγχου του ΟΤΕ και στο Δ.Σ. του ΟΤΕ, προς εξέταση και αξιολόγησή της ως προς την πληρότητα, την ορθότητα και την ακρίβεια του περιεχομένου της. Μεταξύ άλλων, η Αναφορά παρέχει στατιστικά στοιχεία και άλλες πληροφορίες σχετικά με υποθέσεις που διερευνώνται. Για τις περιπτώσεις για τις οποίες υπάρχει αρχική ένδειξη βασιμότητας και πληρούν τα κριτήρια σημαντικότητας, συντάσσεται έκθεση προόδου, η οποία περιλαμβάνεται- σύμφωνα με τα κριτήρια σημαντικότητας- στην Αναφορά που υποβάλλεται στα αρμόδια όργανα. Εάν κριθεί απαραίτητο, μπορεί επίσης να πραγματοποιηθεί ad hoc αναφορά περιστατικών παραβιάσεων. Ανάλογες Αναφορές πραγματοποιούνται από τους Υπεύθυνους Κανονιστικής Συμμόρφωσης των συνδεδεμένων εταιρειών προς τους Διευθύνοντες
109
Συμβούλους/Διευθυντές και τα Διοικητικά Συμβούλια των εταιρειών, προκειμένου να τους παρασχεθεί κατάλληλη ενημέρωση.
Ο Όμιλος ΟΤΕ ενημερώνει τους εργαζομένους μέσω διαφόρων καναλιών για τις στρατηγικές και τις διαδικασίες με τις οποίες προλαμβάνει, εντοπίζει, διερευνά και ανταποκρίνεται σε ισχυρισμούς ή περιστατικά διαφθοράς και δωροδοκίας. Αυτά τα κανάλια περιλαμβάνουν δημοσιεύσεις στο intranet, μηνύματα ηλεκτρονικού ταχυδρομείου και εκπαιδευτικά εργαστήρια συμμόρφωσης.
Μέσω του εκπαιδευτικού προγράμματος, ο Όμιλος ΟΤΕ παρέχει σε όλους τους εργαζόμενους την ηλεκτρονική εκπαίδευση "Basic Knowledge Compliance". Αυτή περιλαμβάνει τις βασικές αρχές Κανονιστικής Συμμόρφωσης, τον Κώδικα Δεοντολογίας, τις συγκρούσεις συμφερόντων, θέματα καταπολέμησης της διαφθοράς, καθώς και τη μέθοδο αυτοαξιολόγησης για τη λήψη αποφάσεων σε δύσκολες καταστάσεις. Σύμφωνα με το πρόγραμμα, το Διοικητικό Συμβούλιο των εταιρειών του Ομίλου ΟΤΕ θεωρείται ως εκτιθέμενο σε κινδύνους, όσον αφορά την εκπαίδευση σε θέματα καταπολέμησης της διαφθοράς και της δωροδοκίας. Επιπλέον, τα ανώτερα διευθυντικά στελέχη, οι προϊστάμενοι και οι εργαζόμενοι σε επίπεδο expert ή άλλοι εργαζόμενοι που εμπλέκονται σε διαδικασίες υψηλού κινδύνου (βάσει της αρμοδιότητάς τους να λαμβάνουν αποφάσεις) εκπαιδεύονται μέσω εκπαίδευσης σε τάξη τουλάχιστον μία φορά κάθε τρία (3) χρόνια. Έτσι, όλοι οι εργαζόμενοι και συνεπώς όλες οι επιχειρησιακές λειτουργίες που εκτίθενται σε κινδύνους καλύπτονται από την ηλεκτρονική εκπαίδευση "Basic Knowledge Compliance". Επίσης, τα μέλη των Διοικητικών Συμβουλίων των συνδεδεμένων εταιρειών του Ομίλου ευαισθητοποιούνται σε θέματα όπως η διαφθορά και η δωροδοκία, τόσο μέσω ηλεκτρονικής εκπαίδευσης "Basic Knowledge Compliance", όσο και μέσω τακτικών δια ζώσης εκπαιδεύσεων (διάρκεια εκπαίδευσης: 30 έως 60 λεπτά, κάθε τρία χρόνια). Εάν μια εταιρεία του Ομίλου έχει προσδιορίσει άλλες επιχειρησιακές λειτουργίες ως μονάδες εκτιθέμενες σε κινδύνους, αυτές καλύπτονται επίσης από το εκπαιδευτικό πρόγραμμα. Επιπλέον, ειδικά σχεδιασμένες εκπαιδεύσεις (σε τάξη) αναφορικά σε συγκεκριμένα θέματα (π.χ. σε θέματα καταπολέμησης της διαφθοράς και ανθρωπίνων δικαιωμάτων) απευθύνονται σε μια εταιρεία του Ομίλου. Συνολικά, οι επιχειρησιακές λειτουργίες που θεωρούνται εκτιθέμενες σε κινδύνους καλύπτονται πλήρως (100%) από το εκπαιδευτικό πρόγραμμα.
ESRS G1-4 – Περιστατικά διαφθοράς ή δωροδοκίας
Κατά τη χρήση 2025, δεν υπήρξαν καταδικαστικές αποφάσεις του Ομίλου ΟΤΕ λόγω παραβιάσεων νόμων κατά της διαφθοράς ή της δωροδοκίας.
Θέμα ειδικό για την οντότητα – Κυβερνοασφάλεια
Οι γεωπολιτικές εντάσεις, η αυξανόμενη διασύνδεση και οι νέες απειλές από την τεχνητή νοημοσύνη δημιουργούν πολύπλοκες προκλήσεις στον τομέα της κυβερνοασφάλειας. Ως εκ τούτου, ο Όμιλος ΟΤΕ ακολουθεί μια ολιστική στρατηγική εταιρικής ασφάλειας που περιλαμβάνει συγκεκριμένα μέτρα για την αντιμετώπιση διαφόρων κινδύνων – είτε πρόκειται για ψευδείς ειδήσεις, κυβερνοεπιθέσεις, διακοπές στην εφοδιαστική αλυσίδα ή στοχευμένες επιθέσεις σε κρίσιμες υποδομές.
Στον παρακάτω πίνακα παρουσιάζονται οι ουσιώδεις απαιτήσεις γνωστοποίησης που προσδιορίστηκαν από την ανάλυση ουσιαστικότητας σε σχέση με το ειδικό για την οντότητα θέμα της κυβερνοασφάλειας.
Πίνακας ESRS κατά ESRS 2 IRO-2
110
1. Στρατηγική
ESRS 2 SBM-3 Κυβερνοασφάλεια – Ουσιώδεις επιπτώσεις, κίνδυνοι και ευκαιρίες και η αλληλεπίδρασή τους με τη
στρατηγική και το επιχειρηματικό μοντέλο
Στο πλαίσιο της ανάλυσης διπλής ουσιαστικότητας, δεν εντοπίστηκαν ουσιώδεις επιπτώσεις σχετικά με την κυβερνοασφάλεια στην κοινωνία και το περιβάλλον.
Στον ακόλουθο πίνακα παρουσιάζονται οι ουσιώδεις θεματικοί κίνδυνοι και ευκαιρίες του Ομίλου ΟΤΕ και οι χρηματοοικονομικές επιδράσεις τους στην οικονομική θέση, τις χρηματοοικονομικές επιδόσεις και τις ταμειακές ροές του.
2. Διαχείριση επιπτώσεων, κινδύνων και ευκαιριών
Κυβερνοασφάλεια - Πολιτικές
Με βάση τη στρατηγική ασφάλειας του Ομίλου ΟΤΕ, έχει συσταθεί Διεύθυνση σε κεντρικό επίπεδο, με αρμοδιότητα τον συντονισμό και την εποπτεία των θεμάτων ασφάλειας σε όλες τις μονάδες του Ομίλου ΟΤΕ. Η διαχείριση των κινδύνων που αφορούν την ασφάλεια στον κυβερνοχώρο είναι πλήρως ενσωματωμένη στο σύστημα διαχείρισης κινδύνων του Ομίλου και υλοποιείται μέσω καθορισμένων πολιτικών, διαδικασιών και μηχανισμών ελέγχου. Η Διεύθυνση Εταιρικής Ασφάλειας, Ανθεκτικότητας & Υπηρεσιών του Ομίλου ΟΤΕ έχει την λειτουργική ευθύνη για τον σχεδιασμό, τον συντονισμό και την παρακολούθηση της εφαρμογής των μέτρων κυβερνοασφάλειας. Στο πλαίσιο αυτό, έχει οριστεί Υπεύθυνος Ασφάλειας Συστημάτων Πληροφορικής και Επικοινωνιών (ΥΑΣΠΕ), ο οποίος υποστηρίζει την εφαρμογή των μέτρων κυβερνοασφάλειας, παρακολουθεί και συντονίζει την συμμόρφωση του Ομίλου.
Για να διασφαλίσει υψηλό επίπεδο ασφάλειας για τους πελάτες, τους υπαλλήλους, τις υπηρεσίες και τα προϊόντα του Ομίλου ΟΤΕ, ο Όμιλος εφαρμόζει την «Πολιτική Ασφάλειας του Ομίλου ΟΤΕ». Η Πολιτική βασίζεται στις απαιτήσεις του προτύπου ISO 27001 και καθορίζει τις βασικές απαιτήσεις του Ομίλου ΟΤΕ όσον αφορά τις ακόλουθες διαστάσεις ασφάλειας: άτομα, πληροφορίες, τεχνολογία και προϊόντα, κτίρια και υποδομές, ιδιοκτησία και περιουσιακά στοιχεία, καθώς και διασφάλιση της επιχειρησιακής συνέχειας. Επιπλέον, περιγράφει τις ακόλουθες δέκα αρχές ασφάλειας:
•Σύννομη συμπεριφορά
•Προστασία προσωπικών δεδομένων
•Εμπιστοσύνη των πελατών
•Κουλτούρα ασφάλειας
•Διαφάνεια στην ανάθεση αρμοδιοτήτων και υπεύθυνη συμπεριφορά
•Αναγκαιότητα της γνώσης
•Πρωτοπόρος στην ασφάλεια
•Κατάλληλα και οικονομικά αποδοτικά μέτρα ασφάλειας
•Δημιουργία αξίας με ενσωματωμένη ασφάλεια
•Διεθνή πρότυπα ασφάλειας
Η πολιτική κοινοποιείται σε όλους τους εργαζομένους και είναι επίσης διαθέσιμη στη βάση δεδομένων πολιτικών του Ομίλου ΟΤΕ. Οι απαιτήσεις της πολιτικής θεσπίζονται και καθίστανται δεσμευτικές από τη Διοίκηση του Ομίλου ΟΤΕ. Η υποχρεωτική εισαγωγή, η επικοινωνία και η κατάσταση εφαρμογής στις μονάδες παρακολουθούνται και ελέγχονται κεντρικά. Η Διεύθυνση Εταιρικής Ασφάλειας, Ανθεκτικότητας & Υπηρεσιών του Ομίλου ΟΤΕ έχει τη λειτουργική ευθύνη για την παρακολούθηση της εφαρμογής της Πολιτικής. Η πολιτική περιλαμβάνει ένα σύνολο ελέγχων. Σε αυτό, οι απαιτήσεις προσδιορίζονται περαιτέρω και ορίζονται τα επίπεδα ελέγχου.
111
Κυβερνοασφάλεια – Δράσεις και πόροι
Προκειμένου να αποκρούσει τις επιθέσεις και να προστατεύσει την υποδομή του Ομίλου και τα δεδομένα των πελατών, ο Όμιλος ΟΤΕ αναπτύσσει συνεχώς νέες μεθόδους και βελτιώνει διαρκώς την τεχνολογία αισθητήρων του. Το Security Operations Center (SOC) του Ομίλου ΟΤΕ παρακολουθεί την ασφάλεια του Ομίλου και προσφέρει υπηρεσίες σε επιχειρηματικούς πελάτες. Οι αναλύσεις που υποστηρίζονται από την τεχνητή νοημοσύνη επιτρέπουν στους ειδικούς ασφαλείας του Ομίλου να αξιολογούν σε πραγματικό χρόνο τα δεδομένα που σχετίζονται με την ασφάλεια και να εντοπίζουν και να αποκρούουν άμεσα τις επιθέσεις. Οι συναγερμοί καταγράφονται και υποβάλλονται σε επεξεργασία στο πλαίσιο μιας πολυεπίπεδης διαδικασίας και, εάν είναι απαραίτητο, παραδίδονται στην Ομάδα Αντιμετώπισης Κυβερνοεπιθέσεων (CERT). Η CERT αναπτύσσει επίσης μηχανισμούς για την έγκαιρη ανίχνευση επιθέσεων σε συστήματα με εσωτερική και εξωτερική πρόσβαση. Ταυτόχρονα, η ομάδα T hreat I ntelligence του Ομίλου αναλύει τον τρόπο δράσης των επιτιθέμενων και ανταλλάσσει διεθνείς πληροφορίες.
Ως πρόσθετο μέτρο, ο Όμιλος ΟΤΕ και η Deutsche Telekom προσφέρουν αμοιβές σε εξωτερικούς ειδικούς ασφάλειας που εντοπίζουν τρωτά σημεία και τα αναφέρουν στις εταιρείες. Το εν λόγω «πρόγραμμα bug bounty» βοηθά στον εντοπισμό πιθανών κινδύνων σε πρώιμο στάδιο και συμβάλλει στην πρόληψη περιστατικών ασφάλειας.
Στην ανάπτυξη λογισμικού, ο Όμιλος ΟΤΕ χρησιμοποιεί Privacy & Security Assessment (PSA) για να ενσωματώνει τις απαιτήσεις προστασίας δεδομένων και ασφάλειας πληροφορικής από την αρχή. Η διαδικασία δοκιμής PPE, η οποία είναι πλέον πλήρως ψηφιακή, έχει ως στόχο να εξασφαλίσει ένα ομοιόμορφα υψηλό επίπεδο ασφάλειας και προστασίας δεδομένων.
Στους εργαζομένους παρέχονται διάφορα εργαλεία για την προστασία των συστημάτων και των δεδομένων του Ομίλου ΟΤΕ. Τα εσωτερικά μέτρα ασφαλείας, όπως η πολυπαραγοντική ταυτοποίηση, βελτιστοποιούνται συνεχώς. Για παράδειγμα, υπάρχουν ειδικές κάρτες ελέγχου πρόσβασης που επιτρέπουν την ηλεκτρονική πρόσβαση στα κτίρια, επιπλέον της τη σύνδεσης στις συσκευές της εταιρείας. Για άλλους τομείς, υπάρχουν σύγχρονες εφαρμογές ταυτοποίησης στα smartphone των εργαζομένων. Στόχος είναι η σταδιακή εφαρμογή ενός μοντέλου μηδενικής εμπιστοσύνης (zero-trust) που παρέχει ταυτοποίηση, εξουσιοδότηση και επικύρωση για κάθε πρόσβαση σε εταιρικούς πόρους.
Οι εργαζόμενοι παρακολουθούν υποχρεωτική εκπαίδευση σε θέματα κυβερνοασφάλειας τουλάχιστον μια φορά το χρόνο, η οποία συμπληρώνεται με σύντομα εκπαιδευτικά προγράμματα και εκστρατείες ευαισθητοποίησης που απευθύνονται σε συγκεκριμένες ομάδες-στόχους. Το περιεχόμενο καλύπτει θέματα όπως η ανίχνευση phishing, τα deepfakes και η ασφαλής χρήση των ψηφιακών τεχνολογιών. Επιπλέον, ο Όμιλος βασίζεται σε καινοτόμες μεθόδους μάθησης για την ευαισθητοποίηση, οι οποίες αναβαθμίζονται τακτικά και προωθούνται σε ολόκληρο τον Όμιλο μέσω εσωτερικών εκστρατειών επικοινωνίας.
Ο Όμιλος επενδύει συνεχώς στην περαιτέρω ανάπτυξη του προγράμματος κυβερνοασφάλειας. Αυτό επιτυγχάνεται με ευθυγράμμιση με τα δημόσια πρότυπα και την ανταλλαγή βέλτιστων πρακτικών με εκπροσώπους του κλάδου και της κυβέρνησης, με σκοπό την από κοινού αντιμετώπιση των απειλών κυβερνοασφάλειας.
Όλα τα μέτρα μετριασμού των κινδύνων κυβερνοασφάλειας που περιγράφονται σε αυτό το πρότυπο είναι συνεχή και δεν έχουν καθορισμένη ημερομηνία λήξης.
3. Στόχοι
Κυβερνοασφάλεια – Στόχοι
Η αποτελεσματικότητα των πολιτικών και των μέτρων που σχετίζονται με την κυβερνοασφάλεια παρακολουθείται μέσω των συστημάτων και των εγκαταστάσεων ασφαλείας που περιγράφονται λεπτομερώς στο παρόν θεματικό πρότυπο. Επιπλέον, δεν έχουν τεθεί ξεχωριστοί χρονικά δεσμευτικοί ή προσανατολισμένοι στα αποτελέσματα στόχοι.
112
ΣΤ. ΔΗΛΩΣΗ ΕΤΑΙΡΙΚΗΣ ΔΙΑΚΥΒΕΡΝΗΣΗΣ
Η Δήλωση αυτή αφορά στο σύνολο των αρχών και πρακτικών που υιοθετεί η Εταιρεία προκειμένου να διασφαλίσει την απόδοσή της, τα συμφέροντα των μετόχων της και τα συμφέροντα όλων των ενδιαφερόμενων μερών.
Η δομή της παρούσας Δήλωσης Εταιρικής Διακυβέρνησης, λαμβάνοντας υπόψη το άρθρο 152 του Νόμου 4548/2018, τα άρθρα 1-24 του Νόμου 4706/2020, καθώς και τον Ελληνικό Κώδικα Εταιρικής Διακυβέρνησης 2021 (βλέπε αμέσως κατωτέρω), έχει ως εξής:
Α.Δήλωση Συμμόρφωσης με Κώδικα Εταιρικής Διακυβέρνησης
Β.Αποκλίσεις από τον Κώδικα Εταιρικής Διακυβέρνησης και αιτιολογήσεις
Γ.Σύστημα Εσωτερικού Ελέγχου
Δ.Πληροφορίες σύμφωνα με τις περιπτώσεις γ΄, δ΄, ε΄, ζ΄ και η΄ του άρθρου 4 παρ. 7 του ν. 3556/2007
Ε.Διοικητικό Συμβούλιο και Επιτροπές που απαρτίζονται από μέλη του Διοικητικού Συμβουλίου – Αποζημιώσεις μελών Διοικητικού Συμβουλίου / Αποδοχές εκτελεστικών μελών Διοικητικού Συμβουλίου – Άλλα διοικητικά, διαχειριστικά ή εποπτικά όργανα ή επιτροπές
ΣΤ.Γενική Συνέλευση και Δικαιώματα των Μετόχων
Ζ.Πολιτική πολυμορφίας που εφαρμόζεται για τα διοικητικά, διαχειριστικά ή εποπτικά όργανα της Εταιρείας
Ενισχύοντας τις διαδικασίες και τις δομές της, η Εταιρεία εξασφαλίζει όχι µόνο τη συμμόρφωση µε το κανονιστικό πλαίσιο, αλλά και την ανάπτυξη εταιρικής κουλτούρας που θεμελιώνεται στις αξίες της επιχειρηματικής ηθικής και της προάσπισης των συμφερόντων των μετόχων καθώς και όλων των ενδιαφερόμενων μερών.
Ως ανώνυμη εταιρεία με αξίες εισηγμένες στο Χρηματιστήριο Αθηνών, η Εταιρεία συμμορφώνεται πλήρως με τη σχετική κείμενη νομοθεσία, συμπεριλαμβανομένου του Νόμου 4706/202 0 για την εταιρική διακυβέρνηση.
Σε συμμόρφωση δε με το άρθρο 17 του Νόμου 4706/2020 και την απόφαση του Δ.Σ. της Επιτροπής Κεφαλαιαγοράς με αριθ. 2/905/03-03-2021, σχετικά με την υποχρέωση των εισηγμένων εταιρειών να υιοθετούν και να εφαρμόζουν κώδικα εταιρικής διακυβέρνησης ο οποίος έχει καταρτιστεί από φορέα εγνωσμένου κύρους, το Διοικητικό Συμβούλιο της Εταιρείας υιοθέτησε από 17- 07-2021 τον Ελληνικό Κώδικα Εταιρικής Διακυβέρνησης 2021 (ΕΚΕΔ) που καταρτίστηκε από το Ελληνικό Συμβούλιο Εταιρικής Διακυβέρνησης (ΕΣΕΔ) το 2021.
Οι εφαρμοζόμενες από την Εταιρεία αρχές και πρακτικές αποτυπώνονται στο Καταστατικό 3, στον Κανονισμό Λειτουργίας, στον Κώδικα Δεοντολογίας Ομίλου ΟΤΕ 4 και σε άλλους κανονισμούς ή / και πολιτικές της Εταιρείας που ρυθμίζουν επιμέρους λειτουργίες της και αναφέρονται στη συνέχεια.
Α. Δήλωση Συμμόρφωσης με Κώδικα Εταιρικής Διακυβέρνησης
Η Εταιρεία εφαρμόζει από τις 17-7-2021 τον Ελληνικό Κώδικα Εταιρικής Διακυβέρνησης 2021 (ΕΚΕΔ) του Ελληνικού Συμβουλίου Εταιρικής Διακυβέρνησης (ΕΣΕΔ), ο οποίος είναι αναρτημένος στον ιστότοπο:
https://www.cosmote.gr/otegroup_company/investor_relations/corpo rate%20governance/gr/%CE%9AODIKAS_ETAIRIKI
S_DIA
KIVERNISIS_21_GR.pdf
B. Αποκλίσεις από τον Κώδικα Εταιρικής Διακυβέρνησης και αιτιολογήσεις
Την 25 Φεβρουαρίου 2026, απόκλιση σε σχέση με τον ΕΚΕΔ αποτελούν τα εξής:
1.Σε σχέση με την ειδική πρακτική του ΕΚΕΔ που προβλέπει τη σταδιακή αντικατάσταση των μελών του Διοικητικού Συμβουλίου, λεκτέα τα εξής: Η πρακτική που ακολουθεί η Γενική Συνέλευση των μετόχων είναι ότι η θητεία των μελών του Διοικητικού Συμβουλίου αρχίζει και τελειώνει στο ίδιο χρονικό σημείο. Η πρακτική αυτή
3
https://www.cosmote.gr/otegroup_company/about_us/ote_sa/katastatiko_28_06_2024_gr.pdf
4
https://www.cosmote.gr/otegroup_company/about_us/otegroup/corporate_governance/OTEGroup_CodeOfConduct2022_14p_A4_GR_web.pdf
113
έχει εφαρμοστεί με επιτυχία χωρίς να δημιουργηθεί θέμα έλλειψης διοίκησης (Μέρος Α, Δεύτερη Ενότητα, παράγραφος 2.3.2. του ΕΚΕΔ).
2.Σε σχέση με την ειδική πρακτική του ΕΚΕΔ που προβλέπει ότι για τις αποδοχές των μελών του Διοικητικού Συμβουλίου πρέπει να λαμβάνεται υπόψη τόσο η ατομική απόδοση όσο και η απόδοση της Εταιρείας, λεκτέα τα εξής: Σύμφωνα με τις ισχύουσες πολιτικές της Εταιρείας, τα εκτελεστικά μέλη του Διοικητικού Συμβουλίου και τα ανώτατα στελέχη της Εταιρείας μοιράζονται ένα κοινό πακέτο στόχων, το οποίο είναι πλήρως ευθυγραμμισμένο με τη στρατηγική της Εταιρείας και καλύπτει τόσο οικονομικούς όσο και ποιοτικούς στόχους (όπως, η εμπειρία του πελάτη, η ικανοποίηση των εργαζομένων, κλπ.). Στο πλαίσιο αυτό οι μεταβλητές αμοιβές των εκτελεστικών μελών του Διοικητικού Συμβουλίου είναι άμεσα συνδεδεμένες με το επίπεδο της επίτευξης των εν λόγω στόχων (Μέρος Α, Δεύτερη Ενότητα, παράγραφος 2.4.5. του ΕΚΕΔ).
3.Σε σχέση με τις ειδικές πρακτικές του ΕΚΕΔ που προβλέπουν ότι η Επιτροπή Αποδοχών και Υποψηφιοτήτων έχει τον πρωταρχικό ρόλο στο σχεδιασμό και την κατάρτιση πλάνου διαδοχής των μελών του Διοικητικού Συμβουλίου, λεκτέα τα εξής: σε περίπτωση που προκύπτει ανάγκη αντικατάστασης ενός ή περισσοτέρων μελών του Διοικητικού Συμβουλίου, ενεργοποιείται η Επιτροπή Αποδοχών και Υποψηφιοτήτων για την εξεύρεση κατάλληλων υποψηφίων νέων μελών σύμφωνα με την Πολιτική Καταλληλότητας της Εταιρείας και τη διαδικασία που ορίζεται στον Κανονισμό Λειτουργίας της Επιτροπής (Μέρος Α, Δεύτερη Ενότητα, παράγραφοι 2.3.1., 2.3.3., 3.3.8. του ΕΚΕΔ).
Γ. Σύστημα Εσωτερικού Ελέγχου
Η Εταιρεία έχει υιοθετήσει και εφαρμόζει Σύστημα Εταιρικής Διακυβέρνησης, σύμφωνα με την ισχύουσα νομοθεσία, λαμβάνοντας υπόψη το μέγεθος, τη φύση, το εύρος και την πολυπλοκότητα των δραστηριοτήτων της. Μεταξύ των λοιπών στοιχείων που περιλαμβάνει το Σύστημα εταιρικής διακυβέρνησης είναι ένα επαρκές και αποτελεσματικό Σύστημα Εσωτερικού Ελέγχου, συμπεριλαμβανομένων των συστημάτων διαχείρισης κινδύνων, κανονιστικής συμμόρφωσης και της μονάδας εσωτερικού ελέγχου (βλ. αναλυτική περιγραφή αμέσως κατωτέρω υπό Ι, ΙΙ, ΙΙΙ και IV).
Ως «Σύστημα Εσωτερικού Ελέγχου» ορίζεται «το σύνολο των εσωτερικών ελεγκτικών μηχανισμών και διαδικασιών, συμπεριλαμβανομένης της διαχείρισης κινδύνων, του εσωτερικού ελέγχου και της κανονιστικής συμμόρφωσης, που καλύπτει σε συνεχή βάση κάθε δραστηριότητα της Εταιρείας και συντελεί στην ασφαλή και αποτελεσματική λειτουργία της».
Η Εταιρεία εφαρμόζει Σύστημα Εσωτερικού Ελέγχου που καλύπτει τις δραστηριότητές της και συντελεί στην ασφαλή και αποτελεσματική λειτουργία της. Το σύστημα αυτό στηρίζεται στο διεθνώς αναγνωρισμένο πρότυπο COSO (Committee of Sponsoring Organizations της Επιτροπής Treadway).
Το Σύστημα Εταιρικής Διακυβέρνησης έχει πιστοποιηθεί για τις εταιρείες ΟΤΕ, COSMOTE ΤΕΧΝΙΚΕΣ ΥΠΗΡΕΣΙΕΣ, COSMOTE E-VALUE και ΓΕΡΜΑΝΟΣ σύμφωνα με το διεθνές πρότυπο ISO 37000:2021 (Διακυβέρνηση των Οργανισμών), από ανεξάρτητο φορέα πιστοποίησης.
Ι. Σύστημα Διαχείρισης Κανονιστικής Συμμόρφωσης
Η συμμόρφωση της Εταιρείας με τις ισχύουσες νομοθετικές και κανονιστικές διατάξεις αποτελεί ουσιώδη υποχρέωση για την υπεύθυνη λειτουργία της και βασική προτεραιότητα της Διοίκησης. Η διασφάλιση της συμμόρφωσης της Εταιρείας με νόμους και κανονισμούς και η μηδενική ανοχή σε φαινόμενα διαφθοράς και δωροδοκίας αντανακλά τη σταθερή δέσμευση της Εταιρείας στις αρχές της ακεραιότητας, της διαφάνειας, της δικαιοσύνης, του επαγγελματισμού, του ομαδικού πνεύματος και του σεβασμού στους κανόνες, αρχές που διέπουν τη λειτουργία του Ομίλου.
Στο πλαίσιο αυτό, η Εταιρεία, ως ανώνυμη εταιρεία με αξίες εισηγμένες σε ρυθμιζόμενη αγορά, συμμορφώνεται, επίσης, με την ισχύουσα νομοθεσία για την εταιρική διακυβέρνηση, ενσωματώνοντας κανονισμούς και πρακτικές κανονιστικής συμμόρφωσης στις δραστηριότητές της.
Κύρια αποστολή της κανονιστικής συμμόρφωσης είναι η θέσπιση και εφαρμογή κατάλληλων και επικαιροποιημένων πολιτικών και διαδικασιών, με σκοπό να επιτυγχάνεται έγκαιρα η πλήρης και διαρκής συμμόρφωση της Εταιρείας προς το εκάστοτε ισχύον ρυθμιστικό πλαίσιο και να υφίσταται ανά πάσα στιγμή πλήρης εικόνα για τον βαθμό επίτευξης του σκοπού αυτού.
114
Ο Όμιλος ΟΤΕ έχει αναπτύξει και εφαρμόζει, ήδη από το 2009,
Σύστημα Διαχείρισης Κανονιστικής Συμμόρφωσης
(Compliance Management System, CMS), το οποίο αφορά στη συμμόρφωση όλων – εργαζομένων και Διοίκησης – µε την εκάστοτε ισχύουσα νομοθεσία και με τις εσωτερικές πολιτικές για την αποφυγή κινδύνων μη συμμόρφωσης με το ισχύον νομοθετικό και κανονιστικό πλαίσιο και άλλων νομικών συνεπειών για την Εταιρεία και για κάθε μέλος του προσωπικού - εργαζομένους, στελέχη και ανώτατη Διοίκηση. Η αποτελεσματική εφαρμογή του Συστήματος Κανονιστικής Συμμόρφωσης είναι προς όφελος της Εταιρείας, των εργαζομένων της, των πελατών της, των προμηθευτών/συνεργατών της και των μετόχων της.
Οι κύριοι άξονες του Συστήματος Διαχείρισης Κανονιστικής Συμμόρφωσης είναι:
α) η πρόληψη της παραβατικής συμπεριφοράς και, παράλληλα, η τήρηση των πολιτικών, με σκοπό την προστασία της Εταιρείας και των εργαζομένων της από νομικές συνέπειες λόγω παραβατικής συμπεριφοράς και, επιπλέον, τη συμβολή στη μείωση των κινδύνων φήμης που αφορούν τη δημόσια εικόνα της Εταιρείας και του Ομίλου. Η πρόληψη επιτυγχάνεται ιδίως με:
•την ανάπτυξη Πολιτικών & Διαδικασιών Κανονιστικής Συμμόρφωσης για τις εταιρείες του Ομίλου ΟΤΕ.
•την εκπαίδευση των εργαζομένων, ώστε να είναι ενημερωμένοι για τους κινδύνους που ενέχει τυχόν παραβίαση βασικών κανόνων, όπως ενδεικτικά αυτών περί διαφθοράς, απάτης, κακής χρήσης προσωπικών δεδομένων, παραποίησης λογιστικών εγγράφων και οικονομικών καταστάσεων, περιστατικά βίας και παρενόχλησης στην εργασία, παραβιάσεις ανθρωπίνων δικαιωμάτων, παραβιάσεις της περιβαλλοντικής νομοθεσίας, παραβιάσεις που αφορούν την εφοδιαστική αλυσίδα του Ομίλου, κλπ.
•στο πλαίσιο της Δέουσας Επιμέλειας Τρίτων Μερών, η διενέργεια ελέγχων ακεραιότητας και αξιολόγησης κινδύνων των προμηθευτών και συνεργατών Ομίλου ΟΤΕ σύμφωνα με τα κριτήρια της Κανονιστικής Συμμόρφωσης, καθώς και έλεγχος των νέων συμβάσεων / όρων παραγγελιών/νομιμοποιητικών εγγράφων των προμηθευτών ή συνεργατών ή των ανανεώσεων τους, με σκοπό την προστασία των περιουσιακών στοιχείων των Εταιρειών του Ομίλου. Τα κριτήρια των ελέγχων Κανονιστικής Συμμόρφωσης περιλαμβάνουν τη διερεύνηση παραβιάσεων περί δωροδοκίας, απάτης, σύγκρουσης συμφερόντων, περί νομιμοποίησης εσόδων από παράνομες δραστηριότητες και παραβιάσεων ανθρωπίνων δικαιωμάτων ή αρνητική δημοσιευμένη πληροφόρηση σχετικά με τον προμηθευτή / συνεργάτη, καθώς και έλεγχος εάν ο προμηθευτής ή συνεργάτης έχει ενταχθεί στον Κατάλογο των Μη Συμμορφούμενων Προμηθευτών (DT Non-Compliant List/NCL).
•τη διενέργεια ετήσιας Αξιολόγησης Κινδύνων Κανονιστικής Συμμόρφωσης (Compliance Risk Assessment), σε συνεργασία με τις επιχειρησιακές μονάδες, για την αναγνώριση και αξιολόγηση των σημαντικών κινδύνων, τον καθορισμό των απαραίτητων ενεργειών & μέτρων για την αντιμετώπιση και τον περιορισμό τους.
•τα κανάλια επικοινωνίας που έχουν αναπτυχθεί, προκειμένου οι εργαζόμενοι να θέτουν ερωτήματα σχετικά με την εφαρμογή των Πολιτικών και της νομοθεσίας, σε περίπτωση που δεν είναι βέβαιοι για τον τρόπο χειρισμού ζητημάτων που προκύπτουν κατά την καθημερινή εργασία τους.
β) ο εντοπισμός παραβιάσεων σχετικών με θέματα συμμόρφωσης, η διερεύνησή τους και η υποβολή προτάσεων και διορθωτικών ενεργειών ή μέτρων που απαιτούνται. Με σκοπό την παροχή δυνατότητας αναφοράς τυχόν περιστατικών παραβίασης των Πολιτικών, των Κανονισμών και της ισχύουσας νομοθεσίας, η Εταιρεία καθιέρωσε την Πολιτική Διαχείρισης Αναφορών και Απαγόρευσης Αντιποίνων Ομίλου ΟΤΕ και τους σχετικούς
διαύλους αναφοράς
, οι οποίοι είναι διαθέσιμοι
στην
εταιρική ιστοσελίδα
, προκειμένου εργαζόμενοι ή/και τρίτοι (π.χ. πελάτες, προμηθευτές, συνεργάτες κ.λπ.) να αναφέρουν (επώνυμα ή ανώνυμα) περιστατικά ανάρμοστης συμπεριφοράς ή πιθανές παραβιάσεις των εταιρικών πολιτικών, των κανονισμών και της νομοθεσίας.
Στο πλαίσιο της εφαρμογής του Συστήματος Διαχείρισης Κανονιστικής Συμμόρφωσης, ισχύουν, σε επίπεδο Εταιρείας και Ομίλου, Πολιτικές/Κώδικες που περιλαμβάνουν τις αρχές και τους κανόνες που εφαρμόζονται στον Όμιλο ΟΤΕ και τηρούνται συγκεκριμένες διαδικασίες. Συγκεκριμένα, μεταξύ άλλων, έχουν υιοθετηθεί οι παρακάτω Πολιτικές/Κώδικες:
•Κανονισμός Λειτουργίας ΟΤΕ
•Κώδικας Δεοντολογίας Ομίλου ΟΤΕ
•Κώδικας Δεοντολογίας Προμηθευτών Ομίλου ΟΤΕ
•Κώδικας Ανθρωπίνων Δικαιωμάτων Ομίλου ΟΤΕ
•Κώδικας Δεοντολογίας για τα Ανώτερα Στελέχη Οικονομικών Υπηρεσιών Ομίλου ΟΤΕ
115
•Βασικές Αρχές Εταιρικής Συμπεριφοράς
•Πολιτική για τη Διαφορετικότητα, την Ισότητα και τη Συμπερίληψη στον Όμιλο ΟΤΕ.
•Δεσμευτικοί Κανόνες Προστασίας Προσωπικών Δεδομένων
•Πολιτική Διαχείρισης Αναφορών και Απαγόρευσης Αντιποίνων Ομίλου ΟΤΕ
•Πολιτική κατά της Απάτης Ομίλου ΟΤΕ
•Πολιτική περί Μη Κατάχρησης Προνομιακών Πληροφοριών OTE
•Πολιτική περί Αποφυγής της Διαφθοράς και άλλων Συγκρούσεων Συμφερόντων Ομίλου ΟΤΕ
•Πολιτική Ωφελημάτων Ομίλου ΟΤΕ
•Πολιτική περί Δωρεών Ομίλου ΟΤΕ
•Πολιτική περί Χορηγιών Ομίλου ΟΤΕ
•Πολιτική Διοργάνωσης Εταιρικών Εκδηλώσεων Ομίλου ΟΤΕ
•Πολιτική Ομίλου ΟΤΕ για την Αποτροπή Σεξουαλικής Παρενόχλησης εντός του Ομίλου ΟΤΕ
•Πολιτική Ομίλου ΟΤΕ για τη Συμμόρφωση στο Δίκαιο του Ελεύθερου Ανταγωνισμού
•Πολιτική Βιώσιμης Ανάπτυξης Ομίλου ΟΤΕ
•Πολιτική Σύναψης Συναλλαγών με Συνδεδεμένα Μέρη Ομίλου ΟΤΕ
•Πολιτική Ομίλου ΟΤΕ για την Πρόληψη και Καταπολέμηση της Βίας και της Παρενόχλησης στην Εργασία
•Πολιτική Ομίλου ΟΤΕ για την Ανάθεση Υπηρεσιών σε Ενδιάμεσους και Λομπίστες
•Βασικές Αρχές Ψηφιακής Ηθικής στην Τεχνητή Νοημοσύνη Ομίλου ΟΤΕ
Το Σύστημα Διαχείρισης Κανονιστικής Συμμόρφωσης έχει πιστοποιηθεί για τις εταιρείες ΟΤΕ, COSMOTE ΤΕΧΝΙΚΕΣ ΥΠΗΡΕΣΙΕΣ, COSMOTE E-VALUE και ΓΕΡΜΑΝΟΣ σύμφωνα με τα διεθνή πρότυπα ISO 37001:2016 (Συστήματα Διαχείρισης κατά της Δωροδοκίας), ISO 37301:2021 (Συστήματα Διαχείρισης Συμμόρφωσης), ISO 37002:2021 (Συστήματα Διαχείρισης Αναφορών) και ISO/TS 37008:2023 (Διαχείριση Εσωτερικών Διερευνήσεων Οργανώσεων), από ανεξάρτητο φορέα πιστοποίησης. Επιπλέον, το 2021, η ΟΤΕ Α.Ε. επαναπιστοποιήθηκε σύμφωνα με το πρότυπο Assurance Standard 980 για το Σύστημα Διαχείρισης Κανονιστικής Συμμόρφωσης κατά της Δωροδοκίας που εφαρμόζει. Οι πιστοποιήσεις επιβεβαιώνουν ότι, στην καθημερινή του λειτουργία, ο Όμιλος συμμορφώνεται τόσο με τη νομοθεσία, όσο και με τον Κώδικα Δεοντολογίας και τις εσωτερικές Πολιτικές του.
Η μονάδα Κανονιστικής Συμμόρφωσης, είναι υπεύθυνη για τον σχεδιασμό και την υλοποίηση του Συστήματος Διαχείρισης Κανονιστικής Συμμόρφωσης.
Η αποτελεσματικότητα και επάρκεια του Συστήματος Διαχείρισης Κανονιστικής Συμμόρφωσης εποπτεύεται από την Επιτροπή Κανονιστικής Συμμόρφωσης, Εταιρικών Κινδύνων & Εταιρικής Διακυβέρνησης Ομίλου ΟΤΕ, την Επιτροπή Ελέγχου και το Διοικητικό Συμβούλιο.
ΙΙ. Σύστημα Διαχείρισης Εταιρικών Κινδύνων
Σύμφωνα με τον Νόμο 4706/2020 περί εταιρικής διακυβέρνησης, το Σύστημα Εταιρικής Διακυβέρνησης περιλαμβάνει, μεταξύ άλλων, ένα επαρκές και αποτελεσματικό Σύστημα Εσωτερικού Ελέγχου (ΣΕΕ), συμπεριλαμβανομένων των Συστημάτων Διαχείρισης Κινδύνων και Κανονιστικής Συμμόρφωσης. Μάλιστα, η υπ’ αριθμ. 1/891/30.9.2020 απόφαση του Διοικητικού Συμβουλίου της Επιτροπής Κεφαλαιαγοράς («ΔΣ ΕΚ»), όπως έχει τροποποιηθεί από την υπ’ αριθμ. 2/917/17.6.2021 απόφαση του ΔΣ ΕΚ, η οποία αφορά στην Αξιολόγηση του Συστήματος Εσωτερικού Ελέγχου,5 προβλέπει, μεταξύ άλλων, τη διεξαγωγή περιοδικών (ήτοι, κάθε τρία χρόνια) ή κατά περίπτωση αξιολογήσεων του Συστήματος
5 Σημειώνεται ότι η δεύτερη αξιολόγηση του ΣΕΕ πρέπει να έχει ολοκληρωθεί έως την 31 η Μαρτίου 2026, με ημερομηνία αναφοράς την 31η Δεκεμβρίου 2025 και περίοδο αναφοράς από την 1η Ιανουαρίου 2023 έως και την 31η Δεκεμβρίου 2025. [Για περισσότερες πληροφορίες, σχετικά με την δεύτερη Αξιολόγηση του ΣΕΕ της ΟΤΕ ΑΕ και των σημαντικών θυγατρικών της, βλ. κατωτέρω Ενότητα
V. Αποτελέσματα της διαδικασίας αξιολόγησης του
Συστήματος Εσωτερικού Ελέγχου (ΣΕΕ) και του Συστήματος Εταιρικής Διακυβέρνησης (ΣΕΔ) της ΟΤΕ Α.Ε., για την περίοδο 01-01-2023 έως και 31-12-
2025, σύμφωνα με το άρθρο 14, παρ. 3 περίπτωση ι και παρ. 4 του Ν. 4706/2020 και τις σχ. Αποφάσεις του Διοικητικού Συμβουλίου της Επιτροπής
Κεφαλαιαγοράς.]
116
Εσωτερικού Ελέγχου, συμπεριλαμβανομένης της Διαχείρισης Κινδύνων. Στην αξιολόγηση της Διαχείρισης Κινδύνων συμπεριλαμβάνονται η επισκόπηση της διαδικασίας Αναγνώρισης και Αξιολόγησης Κινδύνων, η διαδικασία Απόκρισης στους Κινδύνους και η διαδικασία Παρακολούθησης των Κινδύνων. Πιο συγκεκριμένα, η επισκόπηση εστιάζει i. στον ρόλο και στη λειτουργία της Επιτροπής Διαχείρισης Κινδύνων, ii. στο έργο και στις αρμοδιότητες της Μονάδας Compliance & ERM Ομίλου ΟΤΕ, iii. στην ύπαρξη και εφαρμογή κατάλληλων και αποτελεσματικών Πολιτικών, Διαδικασιών και Εργαλείων (όπως, επί παραδείγματι, η τήρηση αρχείων κινδύνου -"μητρώων κινδύνων") για τον εντοπισμό, την ανάλυση, τον έλεγχο, τη διαχείριση και την παρακολούθηση εταιρικών κινδύνων.
Υπό το ως άνω πλαίσιο, ο Όμιλος ΟΤΕ έχει αναπτύξει και εφαρμόζει
Σύστημα Διαχείρισης Εταιρικών Κινδύνων, κύριος
στόχος του οποίου είναι η διαφύλαξη της ύπαρξης καθώς και της μελλοντικής επιχειρηματικής επιτυχίας των εταιρειών του
Ομίλου ΟΤΕ. Ειδικότερα, το Σύστημα Διαχείρισης Εταιρικών Κινδύνων
υποστηρίζει τη Διοίκηση στη λήψη στρατηγικών αποφάσεων με τον εντοπισμό, την αξιολόγηση, την επικοινωνία και την αντιμετώπιση των εταιρικών κινδύνων, συμπεριλαμβάνοντας όλα τα στρατηγικά, επιχειρησιακά και οργανωτικά μέτρα ελέγχου και παρακολούθησης που χρησιμοποιούνται στη διαχείριση κινδύνων.
Στο πλαίσιο εφαρμογής του Συστήματος Διαχείρισης Εταιρικών Κινδύνων Ομίλου ΟΤΕ, ισχύουν οι ακόλουθες Πολι τικές:
•Πολιτική Διαχείρισης Εταιρικών Κινδύνων
•Δήλωση Διάθεσης Ανάληψης Κινδύνων
Το Σύστημα Διαχείρισης Εταιρικών Κινδύνων Ομίλου ΟΤΕ βασίζεται στο Πλαίσιο COSO ERM, καθώς και στο Πρότυπο διαχείρισης κινδύνων ΕΛΟΤ ISO 31000:2018 «Διαχείριση της Διακινδύνευσης - Κατευθυντήριες Οδηγίες», με κύριο στόχο τη διαφύλαξη της ομαλής επιχειρησιακής λειτουργίας και της μελλοντικής επιχειρηματικής επιτυχίας του Ομίλου ΟΤΕ. Το Σύστημα Διαχείρισης Εταιρικών Κινδύνων έχει πιστοποιηθεί κατά το Πρότυπο ISO 31000 για τις εταιρείες ΟΤΕ, COSMOTE Technical Services, ΓΕΡΜΑΝΟΣ και COSMOTE e-Value.
Στο πλαίσιο εφαρμογής του Συστήματος Διαχείρισης Εταιρικών Κινδύνων, καθορίζεται η στρατηγική για την παρακολούθηση, ανταπόκριση και διαχείριση των εταιρικών κινδύνων, έτσι ώστε να:
-Διασφαλίζεται ότι οι υφιστάμενοι κίνδυνοι του Ομίλου ΟΤΕ εντοπίζονται συστηματικά, αναλύονται και αξιολογούνται και, οι πληροφορίες που σχετίζονται με τους κινδύνους και τις αντίστοιχες ευκαιρίες, κοινοποιούνται αμέσως στα αρμόδια όργανα λήψης αποφάσεων.
-Καταγράφεται η ανταπόκριση του Ομίλου ΟΤΕ στον τρόπο που αντιμετωπίζει κινδύνους που έχουν αναγνωριστεί, αναλυθεί και επικοινωνηθεί και αξιολογούνται εναλλακτικές επιλογές μετριασμού των κινδύνων.
Στην κατεύθυνση του μετριασμού των κινδύνων και στο μέτρο του δυνατού και οικονομικά βιώσιμου, ο Όμιλος ΟΤΕ προβαίνει σε ασφαλιστική κάλυψη των ασφαλιστέων εταιρικών κινδύνων. Η σύναψη ασφαλιστικής κάλυψης είναι μια ουσιαστική επιλογή για τη μεταφορά κινδύνου σε τρίτους με σκοπό την προστασία της χρηματοοικονομικής θέσης του Ομίλου.
Σημειώνεται ότι η OTE ΑΣΦΑΛΙΣΗ Α.Ε. – θυγατρική της OTE Α.Ε. – ενεργούσε καθ’ όλη τη διάρκεια της χρήσης 2025 ως ασφαλιστικός πράκτορας για τη διαχείριση ασφαλίσεων του Ομίλου αναπτύσσοντας και εφαρμόζοντας λύσεις για τους λειτουργικούς κινδύνους του Ομίλου χρησιμοποιώντας τα κατάλληλα ασφαλιστικά εργαλεία.
-Καθιερώθηκαν κατώτατα όρια ανοχής (thresholds) για κάθε επίπεδο αξιολόγησης κινδύνων. Σε περίπτωση υπέρβασης των ορίων αυτών, πραγματοποιούνται σχετικές αναφορές.
-Εφαρμόστηκε μία κοινή μεθοδολογία σε όλες τις Επιχειρησιακές Μονάδες και θυγατρικές Εταιρείες του Ομίλου ΟΤΕ για την αναγνώριση, αξιολόγηση και αντιμετώπιση των εταιρικών κινδύνων.
Στις 02-01-2026, η εταιρεία συγχωνεύθηκε με απορρόφηση από την ΟΤΕ Α.Ε. και, στο πλαίσιο της καθολικής διαδοχής, έπαυσε να υφίσταται ως αυτοτελές νομικό πρόσωπο, παύοντας αντίστοιχα να ασκεί αυτοτελή δραστηριότητα ως ασφαλιστικός πράκτορας. Η δραστηριότητα αυτή ασκείται αποκλειστικά από την ΟΤΕ Α.Ε. η οποία επίσης διαθέτει άδεια ασφαλιστικού πράκτορα.
Η Αξιολόγηση Κινδύνων (Risk Assessment) στον Όμιλο ΟΤΕ αποτελεί μία δομημένη διεργασία όσον αφορά την αναγνώριση, ανάλυση, αποτίμηση και την αντιμετώπιση των επιχειρηματικών κινδύνων, με στόχο τη λήψη βέλτιστων αποφάσεων, που λαμβάνουν υπόψη τους κινδύνους, από τα αρμόδια όργανα της Εταιρείας για τη διαχείριση και αντιμετώπισή τους και την παρακολούθηση υλοποίησης των σχετικών μέτρων. Για τον σκοπό αυτό, χρησιμοποιείται μία κοινή μεθοδολογία Αξιολόγησης Κινδύνων σε όλες τις επιχειρησιακές μονάδες με βάση καθολικά κριτήρια εκτίμησης και
117
αξιολόγησης, έτσι ώστε να υπάρχει ένας ενιαίος τρόπος διαχείρισης των εταιρικών κινδύνων σε όλο τον Όμιλο ΟΤΕ, σύμφωνα με τις απαιτήσεις του Προτύπου ISO 31000 και την ενιαία μεθοδολογία Enterprise Risk Management (ERM) του Ομίλου. Τα αποτελέσματα των επιμέρους αξιολογήσεων κινδύνων (risk assessments) όλων των επιχειρησιακών μονάδων και θυγατρικών εταιρειών περιλαμβάνονται στο Μητρώο Εταιρικών Κινδύνων Ομίλου ΟΤΕ, με σκοπό τη συστηματική ανάλυση και παρακολούθηση των εταιρικών κινδύνων.
Η Κουλτούρα Διαχείρισης Κινδύνων στον Όμιλο ΟΤΕ απεικονίζεται διαγραμματικά στο ακόλουθο σχήμ α:
Η Μονάδα Compliance & ERM Ομίλου ΟΤΕ παρακολουθεί, διευκολύνει και υποστηρίζει την εφαρμογή αποτελεσματικών πρακτικών διαχείρισης κινδύνων. Τα καθήκοντα των υπευθύνων διαχείρισης κινδύνων περιλαμβάνουν την αναφορά και παρακολούθηση της συνολικής κατάστασης του χαρτοφυλακίου κινδύνων, καθώς επίσης και την τήρηση της μεθοδολογίας Διαχείρισης Εταιρικών Κινδύνων Ομίλου ΟΤΕ σε όλες τις επιχειρησιακές μονάδες και τις θυγατρικές εταιρείες του Oμίλου. Επιπρόσθετα, η Μονάδα Compliance & ERM Ομίλου ΟΤΕ είναι αρμόδια για την τήρηση και τη συνεχή παρακολούθηση του Μητρώου Εταιρικών Κινδύνων Ομίλου ΟΤΕ (OTE Group Corporate Risk Register), το οποίο είναι το κεντρικό αποθετήριο όλων των κινδύνων του Ομίλου.
Η Μονάδα Compliance & ERM Ομίλου ΟΤΕ υποβάλλει, μέσω του Head της Μονάδας, τουλάχιστον τέσσερις (4) φορές το χρόνο ή εκτάκτως όταν αυτό απαιτηθεί, την Αναφορά Διαχείρισης Εταιρικών Κινδύνων Ομίλου ΟΤΕ στην Επιτροπή Κανονιστικής Συμμόρφωσης, Εταιρικών Κινδύνων και Εταιρικής Διακυβέρνησης Ομίλου ΟΤΕ για την επισκόπηση, ως προς την πληρότητα, ορθότητα και ακρίβεια του περιεχομένου τoυ «Πίνακα Σημαντικότερων Κινδύνων Ομίλου ΟΤΕ» και, εν συνεχεία, την υποβολή της στα αρμόδια εταιρικά όργανα, ήτοι την Επιτροπή Ελέγχου ΟΤΕ και το Διοικητικό Συμβούλιο ΟΤΕ. Η Αναφορά Διαχείρισης Εταιρικών Κινδύνων Ομίλου ΟΤΕ περιλαμβάνει, κατόπιν σχετικής αξιολόγησης, τις αντίστοιχες αναφορές των επιμέρους επιχειρησιακών μονάδων και θυγατρικών του Ομίλου και αποτελεί μια λεπτομερή καταγραφή και επισκόπηση των εταιρικών κινδύνων στην περίοδο αναφοράς. Αναλυτικότερα, περιλαμβάνεται η περιγραφή του κάθε κινδύνου και τυχόν εξελίξεις, η πιθανότητα εμφάνισής του και η οικονομική επίπτωση σε περίπτωση εμφάνισης
118
του κινδύνου, ο υπεύθυνος ανάληψης κινδύνου (risk owner), ο υπεύθυνος υλοποίησης αντισταθμιστικών μέτρων (mitigation owner), καθώς επίσης και η εξέλιξη των μέτρων που λαμβάνονται για την αντιμετώπισή του.
III. Μονάδα Εσωτερικού Ελέγχου
Η Μονάδα Εσωτερικού Ελέγχου αποτελεί μια ανεξάρτητη οργανωτική μονάδα εντός της Εταιρείας και εποπτεύεται από την Επιτροπή Ελέγχου. Η Επιτροπή Ελέγχου, στο πλαίσιο της εποπτείας της Μονάδας Εσωτερικού Ελέγχου, ασκεί τις εξουσίες και αρμοδιότητες που προβλέπονται από την ισχύουσα νομοθεσία και τον Κανονισμό Λειτουργίας της.
Ο σκοπός της Μονάδας Εσωτερικού Ελέγχου είναι η παρακολούθηση και βελτίωση των λειτουργιών και πολιτικών της Εταιρείας και του Ομίλου αναφορικά με το Σύστημα Εσωτερικού Ελέγχου, το οποίο συνίσταται στο σύνολο των ελεγκτικών μηχανισμών, διαδικασιών και σημείων ελέγχου που καλύπτουν τις δραστηριότητές τους. Στο πλαίσιο αυτό, η Μονάδα Εσωτερικού Ελέγχου παρέχει ανεξάρτητες, βασισμένες στον κίνδυνο, αντικειμενικές υπηρεσίες διαβεβαίωσης και συμβουλευτικές υπηρεσίες σχεδιασμένες να προσθέτουν αξία, και βοηθάει τον Όμιλο να επιτύχει τους αντικειμενικούς σκοπούς του υιοθετώντας μια συστηματική, επαγγελματική προσέγγιση στην αξιολόγηση και βελτίωση της αποτελεσματικότητας της διακυβέρνησης, της διαχείρισης κινδύνων και των διαδικασιών ελέγχου.
Η λειτουργία της Μονάδας Εσωτερικού Ελέγχου διέπεται από την ισχύουσα νομοθεσία, λαμβάνοντας υπόψη και τον Ελληνικό Κώδικα Εταιρικής Διακυβέρνησης, ο οποίος έχει υιοθετηθεί και εφαρμοστεί από την Εταιρεία, καθώς επίσης και από τα υποχρεωτικά στοιχεία του Διεθνούς Πλαισίου Επαγγελματικών Πρακτικών του Ινστιτούτου Εσωτερικών Ελεγκτών.
Ο Επικεφαλής Εσωτερικού Ελέγχου ορίζεται με απόφαση του Διοικητικού Συμβουλίου, κατόπιν εισήγησης της Επιτροπής Ελέγχου, και είναι άτομο με επαρκή προσόντα και εμπειρία, απασχολούμενο με καθεστώς πλήρους και αποκλειστικής απασχόλησης, προσωπικά και λειτουργικά ανεξάρτητο και αντικειμενικό κατά την εκτέλεση των καθηκόντων του.
Ο Επικεφαλής Εσωτερικού Ελέγχου θα έχει ανεμπόδιστη πρόσβαση στο Διοικητικό Συμβούλιο και στην Επιτροπή Ελέγχου, με δυνατότητα άμεσης επικοινωνίας και επαφής, συμπεριλαμβανομένων συναντήσεων χωρίς την παρουσία της διοίκησης. Επιπλέον, ο Επικεφαλής Εσωτερικού Ελέγχου θα έχει πρόσβαση σε κάθε οργανωτική μονάδα της Εταιρείας και λαμβάνει κάθε αναγκαίο στοιχείο ή πληροφορία για την εκπλήρωση των καθηκόντων του. Ο Επικεφαλής Εσωτερικού Ελέγχου θα επιβεβαιώνει τουλάχιστον σε ετήσια βάση προς την Επιτροπή Ελέγχου την οργανωτική ανεξαρτησία της Μονάδας Εσωτερικού Ελέγχου.
Οι επιχειρησιακές λειτουργίες της Μονάδας Εσωτερικού Ελέγχου συστήνονται με απόφαση του αρμόδιου εταιρικού οργάνου κατόπιν εισήγησης του Επικεφαλής Εσωτερικού Ελέγχου και με τη σύμφωνη γνώμη της Επιτροπής Ελέγχου.
Σύμφωνα με την ισχύουσα νομοθεσία, η Μονάδα Εσωτερικού Ελέγχου έχει την ευθύνη:
α) να παρακολουθεί, να ελέγχει και να αξιολογεί την εφαρμογή του κανονισμού λειτουργίας της Εταιρείας και το Σύστημα Εσωτερικού Ελέγχου (ιδίως ως προς: i. την επάρκεια και την ορθότητα της παρεχόμενης χρηματοοικονομικής και μη πληροφόρησης, ii. της διαχείρισης κινδύνων, iii. της κανονιστικής συμμόρφωσης και iv. του κώδικα εταιρικής διακυβέρνησης που έχει υιοθετήσει η Εταιρεία), τους μηχανισμούς διασφάλισης ποιότητας, τους μηχανισμούς εταιρικής διακυβέρνησης, καθώς και την τήρηση των δεσμεύσεων που περιέχονται σε ενημερωτικά δελτία και τα επιχειρηματικά σχέδια της Εταιρείας σχετικά με τη χρήση των κεφαλαίων που αντλήθηκαν από τη ρυθμιζόμενη αγορά.
β) να συντάσσει εκθέσεις προς τις ελεγχόμενες μονάδες με ευρήματα αναφορικά με την περ. α), τους κινδύνους που απορρέουν από αυτά και τις προτάσεις βελτίωσης, εάν υπάρχουν. Οι εκθέσεις της παρούσας, μετά από την ενσωμάτωση των σχετικών απόψεων από τις ελεγχόμενες μονάδες, τις συμφωνημένες δράσεις, αν υπάρχουν, ή την αποδοχή του κινδύνου της μη ανάληψης δράσης από αυτές, τους περιορισμούς στο εύρος ελέγχου της, αν υπάρχουν, τις τελικές προτάσεις εσωτερικού ελέγχου και τα αποτελέσματα της ανταπόκρισης των ελεγχόμενων μονάδων της Εταιρείας στις προτάσεις της, υποβάλλονται ανά τρίμηνο στην Επιτροπή Ελέγχου.
γ) να υποβάλλει κάθε τρεις (3) τουλάχιστον μήνες στην Επιτροπή Ελέγχου αναφορές, στις οποίες περιλαμβάνονται τα σημαντικότερα θέματα και οι προτάσεις της, σχετικά με τα καθήκοντα των περ. α) και β) της παρούσας, τις οποίες η Επιτροπή Ελέγχου παρουσιάζει και υποβάλλει μαζί με τις παρατηρήσεις της στο Διοικητικό Συμβούλιο.
119
Πιο συγκεκριμένα, η Μονάδα Εσωτερικού Ελέγχου είναι υπεύθυνη να:
•Καταρτίζει το ετήσιο πρόγραμμα ελέγχων, το οποίο υποβάλλεται προς έγκριση στην Επιτροπή Ελέγχου, μαζί με τυχόν τροποποιήσεις. Κατά την προετοιμασία του προγράμματος δίνεται προτεραιότητα στα θέματα που εντοπίζονται κατά την αξιολόγηση κινδύνων.
•Υλοποιεί το ετήσιο πρόγραμμα ελέγχων.
•Καθορίζει την έκταση των ελέγχων και τους απαιτούμενους πόρους για την εκτέλεσή τους, εφαρμόζοντας τη δέουσα μεθοδολογία με επάρκεια και επαγγελματική επιμέλεια.
•Διασφαλίζει την ποιότητα, την ακρίβεια και την έγκαιρη υποβολή των εκθέσεων ελέγχου προς τη διοίκηση.
•Εκδίδει γραπτές εκθέσεις ελέγχου προς τη διοίκηση αναφορικά με:
o Τον βαθμό συμμόρφωσης με τις εκάστοτε διαδικασίες.
o Την επάρκεια, λειτουργία και αποτελεσματικότητα των σημείων ελέγχου και τη συμμόρφωση με τις διατάξεις της σχετικής νομοθεσίας.
o Τον βαθμό εφαρμογής των οδηγιών και αποφάσεων της διοίκησης.
•Αξιολογεί την επάρκεια και αποτελεσματικότητα του υφιστάμενου Συστήματος Εσωτερικού Ελέγχου της Εταιρείας και προτείνει πιθανές βελτιώσεις στις διαδικασίες ελέγχου, την καθιέρωση νέων μορφών ελέγχου ή διορθωτικών μέτρων, εφόσον απαιτείται, ώστε να διασφαλιστεί η ομαλή και ασφαλής λειτουργία της Εταιρείας.
•Διασφαλίζει ότι οι προτάσεις της Μονάδας Εσωτερικού Ελέγχου εφαρμόζονται, διενεργώντας επανελέγχους για να διαπιστωθεί εάν οι προηγούμενες προτάσεις για αντιμετώπιση ή διόρθωση αδυναμιών έχουν υιοθετηθεί και σε ποιον βαθμό, βάσει χρονοδιαγράμματος που παρέχεται από τη διοίκηση της Εταιρείας.
•Αναπτύσσει και εφαρμόζει πρόγραμμα διασφάλισης ποιότητας για τις δραστηριότητες της Μονάδας Εσωτερικού Ελέγχου σύμφωνα με τα ισχύοντα πρότυπα.
Για να διασφαλιστεί ότι η Μονάδα Εσωτερικού Ελέγχου διαθέτει την απαιτούμενη αρμοδιότητα για την εκπλήρωση των καθηκόντων της, δικαιούται να:
•Έχει πλήρη, απεριόριστη και απρόσκοπτη πρόσβαση σε όλες τις λειτουργίες, τα αρχεία, τα περιουσιακά στοιχεία, καθώς και το προσωπικό που σχετίζεται με την διενέργεια ενός έργου εσωτερικού ελέγχου, υπό τον όρο της εμπιστευτικότητας και της διασφάλισης των αρχείων και πληροφοριών.
•Κατανέμει πόρους, να θέτει τη συχνότητα, να επιλέγει τα θέματα, να καθορίζει το εύρος των εργασιών εσωτερικού ελέγχου, να εφαρμόζει τις απαιτούμενες τεχνικές για την επίτευξη των ελεγκτικών στόχων, καθώς και να εκδίδει σχετικές εκθέσεις εσωτερικού ελέγχου.
•Λαμβάνει υποστήριξη από το απαιτούμενο προσωπικό του Ομίλου, καθώς και άλλες εξειδικευμένες υπηρεσίες, εντός ή εκτός του Ομίλου, οι οποίες είναι απαραίτητες για την υλοποίηση των έργων εσωτερικού ελέγχου.
Ο Επικεφαλής Εσωτερικού Ελέγχου θα διατηρεί ένα πρόγραμμα διασφάλισης ποιότητας και βελτίωσης που καλύπτει όλες τις πτυχές της λειτουργίας εσωτερικού ελέγχου. Το πρόγραμμα περιλαμβάνει εσωτερικές και εξωτερικές αξιολογήσεις της συμμόρφωσης της Μονάδας Εσωτερικού Ελέγχου με τη νομοθεσία και τα Παγκόσμια Πρότυπα Εσωτερικού Ελέγχου, καθώς και αξιολόγηση της απόδοσης, με στόχο την πρόοδο προς την επίτευξη των στόχων της και την προώθηση της συνεχούς βελτίωσης. Εφόσον απαιτείται, η αξιολόγηση περιλαμβάνει σχέδια δράσης για την αντιμετώπιση αδυναμιών της Μονάδας Εσωτερικού Ελέγχου και για την αξιοποίηση ευκαιριών βελτίωσης.
Η λειτουργία της Μονάδας Εσωτερικού Ελέγχου περιγράφεται αναλυτικά στον Κανονισμό Λειτουργίας Εσωτερικού Ελέγχου, ο οποίος περιγράφει αναλυτικά, μεταξύ άλλων, τον σκοπό και την αποστολή του Εσωτερικού Ελέγχου, το πλαίσιο λειτουργίας του, την οργάνωση και τη στελέχωσή του, τα δικαιώματα, τα καθήκοντα και τις αρμοδιότητές του, τα πρότυπα άσκησης ελέγχου, το πρόγραμμα διασφάλισης ποιότητας και βελτίωσης κ.λπ. Ο Κανονισμός Λειτουργίας Εσωτερικού Ελέγχου εγκρίνεται, τίθεται σε ισχύ και τροποποιείται με απόφαση του Διοικητικού Συμβουλίου, κατόπιν εισήγησης της Επιτροπής Ελέγχου. Ο Επικεφαλής της Μονάδας Εσωτερικού Ελέγχου αξιολογεί την επάρκεια του περιεχομένου του Κανονισμού Λειτουργίας Εσωτερικού Ελέγχου και προτείνει στην Επιτροπή Ελέγχου τις απαραίτητες τροποποιήσεις ή προσθήκες, ώστε διαρκώς να διασφαλίζεται και διευκολύνεται η επίτευξη των στόχων της Μονάδας Εσωτερικού Ελέγχου.
120
IV. Λοιποί εσωτερικοί ελεγκτικοί μηχανισμοί και διαδικασίες
Ο Όμιλος ΟΤΕ έχει θεσπίσει ένα σύστημα δικλείδων ασφαλείας (ICS) με σκοπό τη διασφάλιση της αξιοπιστίας των οικονομικών καταστάσεων, την αποτελεσματικότητα και αποδοτικότητα των λειτουργιών και την συμμόρφωση με νόμους και κανονισμούς. Το εύρος αυτής της διαδικασίας καθορίζεται βάσει συγκεκριμένων κριτηρίων σημαντικότητας (ποιοτικών και ποσοτικών) για να διασφαλιστεί ότι οι κίνδυνοι χρηματοοικονομικής πληροφόρησης προσδιορίζονται κατάλληλα και αξιολογούνται και ότι σημεία ελέγχου σχεδιάζονται και εφαρμόζονται σε συνεχή βάση από τη διοίκηση και το προσωπικό. Η διαδικασία εμπεριέχει δύο είδη σημείων ελέγχου: α) Βασικές Αρχές, που περιέχουν τις βασικές ασφαλιστικές δικλείδες για τις χρηματοοικονομικές αναφορές, τη συμμόρφωση και τις λειτουργίες και β) Λειτουργικά σημεία ελέγχου που εστιάζουν στους κινδύνους χρηματοοικονομικής πληροφόρησης. Τα σημεία ελέγχου καταγράφονται σε ειδική εφαρμογή (ICS tool) και γίνονται αποδεκτά από τους υπεύθυνους εντός συγκεκριμένων χρονικών πλαισίων.
Βέλτιστες αρχές της εταιρικής διακυβέρνησης αποτελούν αναπόσπαστο τμήμα της διαδικασίας, η οποία συντελεί στην αποτελεσματική και ασφαλή λειτουργία της Εταιρείας. Η διοίκηση ελέγχει την αποτελεσματικότητα των σημείων ελέγχου κάθε χρόνο και επιβεβαιώνει την επάρκεια του συστήματος.
Άλλοι ελεγκτικοί μηχανισμοί και διαδικασίες περιλαμβάνουν τους σχετικούς με το περιβάλλον ελέγχους της Εταιρείας (δηλαδή το σύνολο των δομών, των πολιτικών και των διαδικασιών που παρέχουν τη βάση για την ανάπτυξη ενός αποτελεσματικού Συστήματος Εσωτερικού Ελέγχου καθώς παρέχει το πλαίσιο και τη δομή για την επίτευξη των θεμελιωδών αντικειμενικών σκοπών του Συστήματος Εσωτερικού Ελέγχου), τους ελεγκτικούς μηχανισμούς τους σχετικούς με την πρόληψη, τον εντοπισμό και την καταστολή καταστάσεων σύγκρουσης συμφερόντων, με το διαχωρισμό καθηκόντων, την διακυβέρνηση και ασφάλεια των Πληροφοριακών Συστημάτων, την διαχείριση και προστασία προσωπικών δεδομένων, την διαχείριση υποβληθέντων καταγγελιών, την σύναψη συναλλαγών με συνδεδεμένα μέρη, καθώς και ελεγκτικούς μηχανισμούς σχετικούς με την πληροφόρηση και επικοινωνία (η διαδικασία ανάπτυξης της χρηματοοικονομικής και μη χρηματοοικονομικής πληροφόρησης, αλλά και οι διαδικασίες κρίσιμης εσωτερικής και εξωτερικής επικοινωνίας της Εταιρείας).
Το Διοικητικό Συμβούλιο εξέτασε τους κύριους κινδύνους για την Εταιρεία, καθώς και το Σύστημα Εσωτερικού Ελέγχου της.
Επίσης, υπάρχουν μηχανισμοί που στηρίζουν την αξιολόγηση και επισκόπηση του Συστήματος Εσωτερικού Ελέγχου από το Διοικητικό Συμβούλιο. Ενδεικτικά αναφέρονται η Επιτροπή Ελέγχου, η Επιτροπή Κανονιστικής Συμμόρφωσης, Εταιρικών Κινδύνων & Εταιρικής Διακυβέρνησης Ομίλου ΟΤΕ, καθώς και η Επιτροπή Αποδοχών και Υποψηφιοτήτων.
V. Αποτελέσματα της διαδικασίας αξιολόγησης του Συστήματος Εσωτερικού Ελέγχου (ΣΕΕ) και του Συστήματος Εταιρικής Διακυβέρνησης (ΣΕΔ) της ΟΤΕ Α.Ε., για την περίοδο 01-01-2023 έως και 31-12-2025, σύμφωνα με το άρθρο 14, παρ. 3 περίπτωση ι και παρ. 4 του Ν. 4706/2020 και τις σχ. Αποφάσεις του Διοικητικού Συμβουλίου της Επιτροπής Κεφαλαιαγοράς
Η Εταιρεία, με απόφαση του Διοικητικού Συμβουλίου της, ανέθεσε στην εταιρεία «Grant Thornton Ανώνυμη Εταιρεία Ορκωτών Ελεγκτών και Συμβούλων Επιχειρήσεων» (με διακριτικό τίτλο «Grant Thornton A.E.»), το έργο «Παροχή Υπηρεσιών αξιολόγησης Συστήματος Εσωτερικού Ελέγχου», με σκοπό την αξιολόγηση της επάρκειας και αποτελεσματικότητας του Συστήματος Εσωτερικού Ελέγχου («ΣΕΕ») της Εταιρείας ΟΤΕ Α.Ε. και των σημαντικών θυγατρικών της, COSMOTE E-VALUE ΥΠΗΡΕΣΙΕΣ CONTACT CENTER ΑΝΩΝΥΜΗ ΕΤΑΙΡΕΙΑ, COSMOTE ΤΕΧΝΙΚΕΣ ΥΠΗΡΕΣΙΕΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ, ΓΕΡΜΑΝΟΣ ΜΟΝΟΠΡΟΣΩΠΗ ΑΝΩΝΥΜH ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΗΛΕΚΤΡΟΝΙΚΟΥ-ΤΗΛΕΠΙΚΟΙΝΩΝΙΑΚΟΥ ΥΛΙΚΟΥ ΚΑΙ ΠΑΡΟΧΗΣ ΥΠΗΡΕΣΙΩΝ ΤΗΛΕΠΙΚΟΙΝΩΝΙΑΣ, COSMOTE PAYMENTS – ΥΠΗΡΕΣΙΕΣ ΗΛΕΚΤΡΟΝΙΚΟΥ ΧΡΗΜΑΤΟΣ ΜΟΝΟΠΡΟΣΩΠΗ ΑΝΩΝΥΜΟΣ ΕΤΑΙΡΙΑ και ΟΤΕ ΑΚΙΝΗΤΑ ΑΝΩΝΥΜΗ ΕΤΑΙΡΕΙΑ , με ημερομηνία αναφοράς την 31/12/2025, σύμφωνα με τις διατάξεις της περ. ι της παρ. 3 και της παρ. 4 του άρθρου 14 του ν. 4706/2020 και την Απόφαση 1/891/30.09.2020 του Διοικητικού Συμβουλίου της Επιτροπής Κεφαλαιαγοράς, όπως ισχύει (το «Κανονιστικό Πλαίσιο»).
Η εν λόγω αξιολόγηση του Συστήματος Εσωτερικού Ελέγχου ολοκληρώθηκε με επιτυχία τον Φεβρουάριο 2026 και κάλυψε τα εξής αντικείμενα: το Περιβάλλον Ελέγχου, την Διαχείριση Κινδύνων, τους Ελεγκτικούς Μηχανισμούς και Δικλείδες Ασφαλείας, το Σύστημα Πληροφόρησης και Επικοινωνίας καθώς και την Παρακολούθηση του Συστήματος Εσωτερικού Ελέγχου της Εταιρείας και των σημαντικών θυγατρικών της.
Το Συμπέρασμα του Ανεξάρτητου Αξιολογητή, ήτοι της κας Αθηνάς Μουστάκη, Ορκωτής Ελέγκτριας Λογίστριας με ΑΜ 28871 και Partner της Grant Thornton, το οποίο περιλαμβάνεται στην τελική έκθεση αξιολόγησης της επάρκειας και
121
αποτελεσματικότητας του ΣΕΕ με ημερομηνία 12/2/2026, καταλήγει στο συμπέρασμα ότι από τη διενεργηθείσα εργασία και τα τεκμήρια που αποκτήθηκαν σχετικά με την αξιολόγηση της επάρκειας και αποτελεσματικότητας του ΣΕΕ της Εταιρείας και των σημαντικών θυγατρικών της, δεν εντοπίστηκαν αδυναμίες που θα μπορούσαν να θεωρηθούν ως ουσιώδεις αδυναμίες στο ΣΕΕ της Εταιρείας και των σημαντικών θυγατρικών της σύμφωνα με το Κανονιστικό Πλαίσιο.
Επιπλέον, το Διοικητικό Συμβούλιο, με την ίδια ως άνω απόφασή του, ανέθεσε στην Grant Thornton και το έργο της «Αξιολόγησης της επάρκειας και αποτελεσματικότητας του Συστήματος Εταιρικής Διακυβέρνησης («ΣΕΔ») της Εταιρείας ΟΤΕ Α.Ε.» με ημερομηνία αναφοράς την 31.12.2025, σύμφωνα με τις απαιτήσεις του άρθρου 4 παρ.1 του ν. 4706/2020.
Η εν λόγω αξιολόγηση πραγματοποιήθηκε με βάση το πρόγραμμα διαδικασιών διασφάλισης που περιλαμβάνεται στην απόφαση Ι΄73/08β/14.02.2024 του Εποπτικού Συμβουλίου του Σώματος Ορκωτών Ελεγκτών Λογιστών, σύμφωνα το Διεθνές Πρότυπο Αναθέσεων Διασφάλισης 3000 (Αναθεωρημένο), «Έργα Διασφάλισης Πέραν Ελέγχου ή Επισκόπησης Ιστορικής Οικονομικής Πληροφόρησης».
Η εν λόγω αξιολόγηση του Συστήματος Εταιρικής Διακυβέρνησης ολοκληρώθηκε με επιτυχία τον Φεβρουάριο 2026 και κάλυψε τα εξής αντικείμενα: α) επαρκές και αποτελεσματικό Σύστημα Εσωτερικού Ελέγχου, συμπεριλαμβανομένων των συστημάτων διαχείρισης κινδύνων και κανονιστικής συμμόρφωσης, β) επαρκείς και αποτελεσματικές διαδικασίες για την πρόληψη, τον εντοπισμό και την καταστολή καταστάσεων σύγκρουσης συμφερόντων, γ) επαρκείς και αποτελεσματικούς μηχανισμούς επικοινωνίας με τους μετόχους, ώστε να διευκολύνονται η άσκηση των δικαιωμάτων τους και o ενεργός διάλογος με αυτούς (shareholder engagement), δ) πολιτική αποδοχών, η οποία συνεισφέρει στην επιχειρηματική στρατηγική, στα μακροπρόθεσμα συμφέροντα και στη βιωσιμότητα της Εταιρείας.
Η ως άνω εργασία του Ανεξάρτητου Αξιολογητή, ήτοι της κας Αθηνάς Μουστάκη, Ορκωτής Ελέγκτριας Λογίστριας με ΑΜ 28871 και Partner της Grant Thornton κατέληξε στο συμπέρασμα ότι δεν προέκυψαν ουσιώδεις αδυναμίες στο Σύστημα Εταιρικής Διακυβέρνησης της Εταιρείας.
Τα ως άνω αποτελέσματα αποτελούν άλλη μία επιβεβαίωση ότι η Εταιρεία βρίσκεται σε διαρκή συμμόρφωση με το ισχύον νομοθετικό και κανονιστικό πλαίσιο που διέπει το Σύστημα Εσωτερικού Ελέγχου και το Σύστημα Εταιρικής Διακυβέρνησής της αλλά, επιπλέον, υιοθετεί και διεθνείς βέλτιστες πρακτικές με σκοπό τη σύννομη και εύρυθμη λειτουργία τους προς επίτευξη της βιώσιμης στρατηγικής ανάπτυξης του Όμιλου ΟΤΕ.
Δ. Πληροφορίες σύμφωνα με τις υποπαραγράφους γ΄, δ΄, ε΄, ζ΄ και η΄ του άρθρου 4 παρ. 7 του ν. 3556/2007
Πληροφορίες του άρθρου 4 παρ. 7 του ν. 3556/2007 περιλαμβάνονται επίσης στο κεφάλαιο
Κ.ΠΛΗΡΟΦΟΡΙΕΣ ΣΥΜΦΩΝΑ
ΜΕ ΤΙΣ ΠΕΡΙΠΤΩΣΕΙΣ Α΄, Β΄, ΣΤ΄, Θ΄ ΚΑΙ Ι΄ ΤΟΥ ΑΡΘΡΟ 4 ΠΑΡ.7 ΤΟΥ ΝΟΜΟΥ 3556/2007
.
1. Σημαντικές άμεσες ή έμμεσες συμμετοχές
Σύμφωνα με τις διατάξεις του Νόμου 3556/2007, όπως έχει τροποποιηθεί και ισχύει, γνωστές στην Εταιρεία την 31 Δεκεμβρίου 2025 ήταν οι εξής σημαντικές συμμετοχές στο μετοχικό της κεφάλαιο:
α)Σύμφωνα με την από 31 Μαΐου 2018 γνωστοποίηση (κατά τις διατάξεις των άρθρων 9 έως 11A του Ν. 3556/2007) του Ελληνικού Δημοσίου και της DEUTSCHE TELEKOM A.G. προς την Εταιρεία, το Ελληνικό Δημόσιο κατείχε, κατά την ημερομηνία της εν λόγω γνωστοποίησης, άμεσα 4.901.507 κοινές ονομαστικές μετοχές της Εταιρείας μετά των αντίστοιχων δικαιωμάτων ψήφου και έμμεσα, μέσω του Ηλεκτρονικού Ενιαίου Φορέα Κοινωνικής Ασφάλισης (e-Ε.Φ.Κ.Α.), 19.606.015 κοινές ονομαστικές μετοχές της Εταιρείας μετά των αντίστοιχων δικαιωμάτων ψήφου. Η δε DEUTSCHE TELEKOM AG κατείχε 220.567.676 μετοχές με ισάριθμα δικαιώματα ψήφου.
β)Σύμφωνα με την από 23 Ιουλίου 2025 γνωστοποίηση (κατά τις διατάξεις των άρθρων 9 έως 11A του Ν. 3556/2007) της DEUTSCHE TELEKOM A.G. προς την Εταιρεία, η DEUTSCHE TELEKOM A.G. εξακολουθεί να κατέχει 220.567.676 μετοχές μετά των ισάριθμων δικαιωμάτων ψήφου κατά την ημερομηνία της εν λόγω γνωστοποίησης. Την 31 Δεκεμβρίου 2025, οι 220.567.676 μετοχές αντιστοιχούσαν σε ποσοστό 54,62% επί του μετοχικού κεφαλαίου και των δικαιωμάτων ψήφου της Εταιρείας (ή 55,66% εξαιρουμένων των δικαιωμάτων ψήφου που συνδέονται με τις ίδιες μετοχές τα οποία σύμφωνα με την Ελληνική Νομοθεσία αναστέλλονται).
122
γ)Με βάση το μετοχολόγιο της Εταιρίας, οι μετοχές που κατείχε την 31 Δεκεμβρίου 2025 ο μέτοχος Ελληνικό Δημόσιο ανήλθαν σε 4.834.374 και αντιστοιχούσαν σε ποσοστό 1,20% επί του μετοχικού κεφαλαίου και των δικαιωμάτων ψήφου της Εταιρείας (και 1,22% εξαιρουμένων των δικαιωμάτων ψήφου που συνδέονται με τις ίδιες μετοχές τα οποία σύμφωνα με την Ελληνική Νομοθεσία αναστέλλονται).
δ)Ως προς την e-Ε.Φ.Κ.Α. συμμετοχή:
i.Δυνάμει της από 4 Μαρτίου 2009 συμφωνίας μεταξύ του Ελληνικού Δημοσίου και του νομικού προσώπου δημοσίου δικαίου με την επωνυμία «Ίδρυμα Κοινωνικών Ασφαλίσεων – Ενιαίο Ταμείο Ασφάλισης Μισθωτών» (εφεξής «ΙΚΑ-ΕΤΑΜ»), μεταβιβάστηκαν από το Ελληνικό Δημόσιο στο ΙΚΑ-ΕΤΑΜ 19.606.015 κοινές ονομαστικές μετοχές της Εταιρείας με ισάριθμα δικαιώματα ψήφου που αντιστοιχούσαν, κατά το χρόνο της εν λόγω συμφωνίας, σε ποσοστό 4,0% του μετοχικού της κεφαλαίου και των δικαιωμάτων ψήφου ή 4,85% του μετοχικού κεφαλαίου και των δικαιωμάτων ψήφου κατά την 31 Δεκεμβρίου 202 5.
ii.Δυνάμει της ίδιας ως άνω συμφωνίας μεταξύ Ελληνικού Δημοσίου και ΙΚΑ-ΕΤΑΜ, προβλεπόταν η υποχρέωση του ΙΚΑ-ΕΤΑΜ να ασκεί στις Γενικές Συνελεύσεις των μετόχων της Εταιρείας τα δικαιώματα ψήφου που ενσωματώνονται στις μετοχές που κατείχε, με τον ίδιο τρόπο που τα ασκεί και το Ελληνικό Δημόσιο, παρέχοντας σχετική εντολή στα εξουσιοδοτούμενα από αυτό πρόσωπα (υποχρεούται επομένως σε συντονισμό με το Ελληνικό Δημόσιο κατά την άσκηση των δικαιωμάτων ψήφου της Εταιρείας που κατέχει). Μετά δε την ένταξη του ΙΚΑ-ΕΤΑΜ στον Ηλεκτρονικό Ενιαίο Φορέα Κοινωνικής Ασφάλισης (e-Ε.Φ.Κ.Α.) και δυνάμει του νόμου 4387/2016 (άρθρο 70), οι ως άνω μετοχές έχουν πλέον περιέλθει στον e-Ε.Φ.Κ.Α. ως καθολικό διάδοχο του ΙΚΑ-ΕΤΑΜ και ο e-Ε.Φ.Κ.Α. έχει αυτοδικαίως υπεισέλθει στα πάσης φύσεως δικαιώματα και υποχρεώσεις του ΙΚΑ-ΕΤΑΜ, συνεπώς και στα δικαιώματα και υποχρεώσεις που απορρέουν από την ως άνω συμφωνία μεταξύ Ελληνικού Δημοσίου και ΙΚΑ-ΕΤΑΜ.
iii.Κατόπιν ένταξης στον e-Ε.Φ.Κ.Α. και λοιπών φορέων κοινωνικής ασφάλισης, καθώς και ακύρωσης ιδίων μετοχών που κατείχε η Εταιρεία, το ποσοστό άμεσης συμμετοχής του e-Ε.Φ.Κ.Α. στην Εταιρεία ανέρχεται την 31 Δεκεμβρίου 2025 στο 6,71% επί του μετοχικού κεφαλαίου και των δικαιωμάτων ψήφου της Εταιρείας (ή 6,84% εξαιρουμένων των δικαιωμάτων ψήφου που συνδέονται με τις ίδιες μετοχές τα οποία σύμφωνα με την Ελληνική Νομοθεσία αναστέλλονται).
ε)Την 31 Δεκεμβρίου 2025, δεν υπήρχαν άλλοι μέτοχοι, γνωστοί στην Εταιρεία, με σημαντικές άμεσες ή έμμεσες συμμετοχές στο καταβεβλημένο μετοχικό της κεφάλαιο με τα αντίστοιχα δικαιώματα ψήφου σύμφωνα με το νόμο 3556/2007.
2. Κάτοχοι μετοχών που παρέχουν ειδικά δικαιώματα ελέγχου
Δεν υπάρχουν μετοχές της Εταιρείας που παρέχουν ειδικά δικαιώματα ελέγχου.
3. Περιορισμοί στο δικαίωμα ψήφου - Προθεσμίες άσκησης σχετικών δικαιωμ άτων
Δεν προβλέπονται στο Καταστατικό της Εταιρείας περιορισμοί στο δικαίωμα ψήφου. Σχετικά με περιορισμούς που πηγάζουν έμμεσα από συμφωνίες μετόχων, βλέπε κατωτέρω στην παράγραφο (3.Συμφωνίες μετόχων για περιορισμούς στη μεταβίβαση μετοχών ή στην άσκηση δικαιωμάτων ψήφου).
4. Κανόνες διορισμού / αντικατάστασης μελών Διοικητικού Συμβουλίου και τροποποίησης Καταστατικού εφόσον διαφοροποιούνται από τα προβλεπόμενα στο νόμο 4548/2018
Σύμφωνα με το Καταστατικό της Εταιρείας, τα μέλη του Διοικητικού Συμβουλίου είναι δέκα (10) και εκλέγονται από τη Γενική Συνέλευση. Η θητεία τους είναι τριετής, αρχίζει την ημέρα της εκλογής τους από τη Γενική Συνέλευση και λήγει κατά την Τακτική Γενική Συνέλευση του έτους κατά το οποίο έχει ήδη συμπληρωθεί η τριετία από την εκλογή.
Σε περίπτωση παραίτησης, θανάτου, ή για οποιονδήποτε άλλο λόγο έκπτωσης ενός ή περισσοτέρων μελών πριν από τη λήξη της θητείας τους, τα εναπομείναντα μέλη του Διοικητικού Συμβουλίου, είτε εκλέγουν - εφόσον είναι παρόντα ή εκπροσωπούνται τουλάχιστον πέντε (5) - αντικαταστάτη ή αντικαταστάτες είτε, εφόσον ο αριθμός των υπολοίπων υπερβαίνει το ήμισυ των μελών όπως είχαν πριν από την επέλευση των ανωτέρω γεγονότων συνεχίζουν τη διαχείριση και εκπροσώπηση της Εταιρείας άνευ εκλογής αντικαταστάτη ή αντικαταστατών. Αν εκλεγεί από το Διοικητικό Συμβούλιο
123
προσωρινό μέλος σε αναπλήρωση άλλου η εκλογή αυτή ανακοινώνεται στην αμέσως επόμενη Γενική Συνέλευση (τακτική ή έκτακτη), η οποία μπορεί να αντικαταστήσει τους εκλεγέντες ακόμη και αν δεν έχει περιληφθεί σχετικό θέμα στην ημερήσια διάταξη της εν λόγω Γενικής Συνελεύσεως.
Τα μέλη του Διοικητικού Συμβουλίου είναι πάντοτε επανεκλέξιμα και μπορούν να ανακληθούν οποτεδήποτε από τη Γενική Συνέλευση των μετόχων.
Ως προς την τροποποίηση του Καταστατικού της Εταιρείας, προβλέπεται στο άρθρο 20 αυτού (παρ. 1, περίπτωση η’) ότι το εν λόγω άρθρο 20, που αφορά στα θέματα για τη λήψη αποφάσεων επί των οποίων απαιτείται εκ του νόμου αυξημένη απαρτία και πλειοψηφία, τροποποιείται με την ίδια αυξημένη απαρτία/πλειοψηφία.
5. Αρμοδιότητα Διοικητικού Συμβουλίου ή ορισμένων μελών του για έκδοση νέων μετοχών / αγορά ιδίων μετοχών σύμφωνα με τις διατάξεις του Νόμου 4548/2018
Σύμφωνα με το άρθρο 6 του Καταστατικού της Εταιρείας, η Γενική Συνέλευση των μετόχων της, μπορεί με απόφασή της να εκχωρεί στο Διοικητικό Συμβούλιο την εξουσία να αποφασίζει αυτό, με πλειοψηφία των δύο τρίτων (2/3) των μελών του, μέσα σε πέντε (5) χρόνια από τη λήψη της σχετικής απόφασής της:
α)Την αύξηση του μετοχικού κεφαλαίου με έκδοση νέων μετοχών. Το ποσό της αύξησης, δεν μπορεί να υπερβαίνει το τριπλάσιο του μετοχικού κεφαλαίου που υπάρχει κατά την ημερομηνία που χορηγήθηκε στο Διοικητικό Συμβούλιο η εξουσία για αύξηση του κεφαλαίου.
β)Την έκδοση ομολογιακών δανείων με την έκδοση ομολογιών μετατρέψιμων σε μετοχές για ποσόν που δεν μπορεί να υπερβεί το τριπλάσιο του μετοχικού κεφαλαίου που υπάρχει κατά την ημερομηνία που χορηγήθηκε στο Διοικητικό Συμβούλιο η εξουσία για αύξηση του κεφαλαίου. Μετά την άσκηση του δικαιώματος μετατροπής των ομολογιών σε μετοχές, επέρχεται αύξηση του μετοχικού κεφαλαίου της Εταιρείας κατά το ποσό που προβλέπεται στους όρους του ομολογιακού δανείου.
Οι πιο πάνω εξουσίες του Διοικητικού Συμβουλίου μπορούν να ανανεώνονται από τη Γενική Συνέλευση, για περίοδο που δεν υπερβαίνει τα πέντε (5) χρόνια για κάθε ανανέωση.
Δεν υπάρχουν σε ισχύ αποφάσεις Γενικών Συνελεύσεων των μετόχων της Εταιρείας, με τις οποίες να εκχωρούνται οι παραπάνω αρμοδιότητές της στο Διοικητικό Συμβούλιο.
Επίσης, η Εταιρεία, μετά από απόφαση της Γενικής Συνέλευσης των μετόχων και σύμφωνα με τις ισχύουσες διατάξεις, μπορεί να αποκτήσει μετοχές της, που αντιστοιχούν κατ’ ανώτατο όριο, στο 10% του καταβεβλημένου μετοχικού κεφαλαίου της. Η υλοποίηση τέτοιων αποφάσεων της Γενικής Συνέλευσης γίνεται με αποφάσεις του Διοικητικού Συμβουλίου ή των προσώπων στα οποία το Διοικητικό Συμβούλιο έχει εκχωρήσει τις σχετικές αρμοδιότητες.
Ειδικότερες πληροφορίες για τις ίδιες μετοχές που έχει αποκτήσει η Εταιρεία, παρέχονται παραπάνω στο
Κεφ. Ι
«ΠΛΗΡΟΦΟΡΙΕΣ ΓΙΑ ΑΠΟΚΤΗΘΕΙΣΕΣ ΙΔΙΕΣ ΜΕΤΟΧΕΣ ΣΥΜΦΩΝΑ ΜΕ ΤΟ ΑΡΘΡΟ 50 παρ. 2 του νόμου 4548/2018».
Ε. Διοικητικό Συμβούλιο και Επιτροπές που απαρτίζονται από μέλη του Διοικητικού Συμβουλίου - Αποζημιώσεις μελών Διοικητικού Συμβουλίου / Αποδοχές εκτελεστικών μελών Διοικητικού Συμβουλίου – Άλλα διοικητικά, διαχειριστικά ή εποπτικά όργανα ή επιτροπές
1. Διοικητικό Συμβούλιο (Πολιτική Καταλληλότητας των μελών - Ρόλος – Σύνθεση - Λειτουργία)
1.1.Το Διοικητικό Συμβούλιο είναι το ανώτατο διοικητικό όργανο της Εταιρείας, µε κύριο έργο την προάσπιση του γενικότερου εταιρικού συμφέροντος και τη διασφάλιση της απόδοσης της Εταιρείας.
H Πολιτική Καταλληλότητας των μελών του Διοικητικού Συμβουλίου της Εταιρείας καταρτίστηκε από το Διοικητικό Συμβούλιο, κατόπιν πρότασης της Επιτροπής Αποδοχών και Υποψηφιοτήτων και εγκρίθηκε από την Τακτική Γενική Συνέλευση των Μετόχων της 09-06-2021, σύμφωνα με το άρθρο 3 του Νόμου 4706/2020 για την εταιρική διακυβέρνηση και την Εγκύκλιο της Επιτροπής Κεφαλαιαγοράς υπ. αριθ. 60/18.9.2020 («Κατευθυντήριες γραμμές για την Πολιτική Καταλληλότητας του άρθρου 3 του Ν.4706/2020»), τροποποιήθηκε δε στη συνέχεια με απόφαση της Γενικής Συνέλευσης των Μετόχων της 18-01-2022, κατόπιν πρότασης των ως άνω αρμόδιων οργάνων.
Η Πολιτική περιλαμβάνει το σύνολο των αρχών και κριτηρίων που εφαρμόζονται κατά την επιλογή, αντικατάσταση και ανανέωση της θητείας των μελών του Διοικητικού Συμβουλίου της Εταιρείας, στο πλαίσιο της αξιολόγησης της ατομικής και
124
συλλογικής καταλληλότητας και αποσκοπεί στη διασφάλιση της ποιοτικής στελέχωσης, αποτελεσματικής λειτουργίας και εκπλήρωσης του ρόλου του Διοικητικού Συμβουλίου, με βάση τη γενικότερη στρατηγική και τις επιχειρηματικές επιδιώξεις της Εταιρείας, έχοντας ως στόχο την προαγωγή του εταιρικού συμφέροντος.
Η παρακολούθηση της εφαρμογής της Πολιτικής αποτελεί ευθύνη του Διοικητικού Συμβουλίου. Η Επιτροπή Αποδοχών και Υποψηφιοτήτων, η μονάδα Εσωτερικού Ελέγχου καθώς και οι οργανωτικές μονάδες με συναφές αντικείμενο (όπως του Ανθρώπινου Δυναμικού ή/και της Κανονιστικής Συμμόρφωσης ή/και η Νομική Υπηρεσία) δύνανται να παρέχουν αποτελεσματική συμβολή κατά τη διαμόρφωση και παρακολούθηση της εφαρμογής της Πολιτικής Καταλληλότητας. Η Εταιρεία παρακολουθεί την αποτελεσματικότητα της Πολιτικής και προβαίνει σε περιοδική αξιολόγησή της ανά τρία (3) έτη ή όταν λαμβάνουν χώρα σημαντικά γεγονότα ή αλλαγές. Επίσης, η Επιτροπή Αποδοχών και Υποψηφιοτήτων παρακολουθεί την εφαρμογή της Πολιτικής και συστήνει στο Διοικητικό Συμβούλιο την τροποποίησή της και την επανεξέταση του σχεδιασμού και της εφαρμογής της, όπου και όταν ενδείκνυται.
Βάσει όσων αναφέρονται παρακάτω στην ενότητα Ζ που αφορά στην «Πολιτική πολυμορφίας που εφαρμόζεται για τα διοικητικά, διαχειριστικά και εποπτικά όργανα της Εταιρείας» περί τροποποίησης του κανονιστικού πλαισίου [ιδίως Ν. 4706/2020 περί εταιρικής διακυβέρνησης από Ν. 5178/2025, καθώς και τροποποίηση της υπ. αριθ. 60/29.04.2025 Εγκυκλίου της Επιτροπής Κεφαλαιαγοράς («Κατευθυντήριες γραμμές για την Πολιτική Καταλληλότητας του άρθρου 3 του ν. 4706/2020, όπως τροποποιήθηκε με τον ν. 5178/2025 και ισχύει»], η «Πολιτική Καταλληλότητας των μελών του Διοικητικού Συμβουλίου της ΟΤΕ Α.Ε.» πρόκειται να αναθεωρηθεί εντός του έτους 2026.
1.2.Σύμφωνα με το Καταστατικό της Εταιρείας:
Το Διοικητικό Συμβούλιο αποτελείται από δέκα (10) μέλη, κατόπιν σχετικής απόφασης της Γενικής Συνέλευσης των Μετόχων της 15 Μαΐου 2017 για την τροποποίηση του σχετικού άρθρου του Καταστατικού. Τα μέλη του Διοικητικού Συμβουλίου μπορεί να είναι ή να μην είναι μέτοχοι της Εταιρείας και διακρίνονται σε εκτελεστικά και μη εκτελεστικά εκ των οποίων τουλάχιστον τα τρία (3) είναι ανεξάρτητα. Κάθε φύλο εκπροσωπείται στο Διοικητικό Συμβούλιο σε ποσοστό τουλάχιστον 25% του συνόλου των μελών του. Τα μέλη εκλέγονται από τη Γενική Συνέλευση των μετόχων, από την οποία επίσης ορίζονται τα εξ αυτών ανεξάρτητα, για τρία (3) χρόνια και η θητεία τους λήγει κατά την τακτική Γενική Συνέλευση του έτους κατά το οποίο έχει ήδη συμπληρωθεί η τριετία από την εκλογή. Τα μέλη είναι πάντοτε επανεκλέξιμα και μπορούν να ανακληθούν οποτεδήποτε από τη Γενική Συνέλευση των μετόχων. Σε περίπτωση παραίτησης, θανάτου, ή για οποιονδήποτε άλλο λόγο έκπτωσης ενός ή περισσοτέρων μελών πριν από τη λήξη της θητείας τους, τα εναπομείναντα μέλη του Διοικητικού Συμβουλίου, είτε εκλέγουν, εφόσον είναι παρόντα ή εκπροσωπούνται τουλάχιστον πέντε (5) μέλη, αντικαταστάτη ή αντικαταστάτες για τον υπόλοιπο χρόνο μέχρι τη λήξη της θητείας των μελών που αντικαθίστανται και ορίζουν την ιδιότητα του κάθε μέλους ως εκτελεστικού, μη εκτελεστικού ή ανεξάρτητου, είτε, εφόσον ο αριθμός των υπολοίπων μελών υπερβαίνει το ήμισυ των μελών όπως είχαν πριν την επέλευση των ανωτέρω γεγονότων, συνεχίζουν τη διαχείριση και εκπροσώπηση της Εταιρείας άνευ εκλογής αντικαταστάτη ή αντικαταστατών. Αν εκλεγεί από το Διοικητικό Συμβούλιο μέλος σε αναπλήρωση ανεξάρτητου, το μέλος που εκλέγεται πρέπει να είναι και αυτό ανεξάρτητο. Η εκλογή αυτή ανακοινώνεται στην αμέσως επόμενη Γενική Συνέλευση (τακτική ή έκτακτη), η οποία μπορεί να αντικαταστήσει τους εκλεγέντες, ακόμη και αν δεν έχει περιληφθεί μεταξύ των θεμάτων της ημερήσιας διάταξης της εν λόγω Γενικής Συνελεύσεως.
125
1.3.Σύνθεση του Διοικητικού Συμβουλίου 202 5
Ακολουθεί πίνακας στον οποίο απεικονίζονται τα μέλη του Διοικητικού Συμβουλίου από 1 Ιανουαρίου 2025 μέχρι 31 Δεκεμβρίου 2025 καθώς και η ιδιότητα κάθε μέλους ως εκτελεστικού, μη εκτελεστικού ή ανεξάρτητου, όπως καθορίστηκε από τη Γενική Συνέλευση ή το Διοικητικό Συμβούλιο:

Ονοματεπώνυμο | Ιδιότητα | Ημερομηνία ανάληψης καθηκόντων και τυχόν επανεκλογής | Λήξη θητείας
Κωνσταντίνος Νεμπής | Πρόεδρος και Δ/νων Σύμβουλος, Εκτελεστικό Μέλος | Ανάληψη 28/6/2024 | 2027
Eelco Blok | Αντιπρόεδρος, Ανεξάρτητο μη Εκτελεστικό Μέλος | Ανάληψη 12/6/2019 Επανεκλογή 28/6/2024 (η πιο πρόσφατη) | 2027
Daniel Daub | Μη Εκτελεστικό Μέλος | Ανάληψη 10/11/2022 Επανεκλογή 28/6/2024 | 2027

126
Δεν υπήρξαν αλλαγές στη σύνθεση του Διοικητικού Συμβουλίου κατά τη χρήση 2025 και μέχρι την 25 Φεβρουαρίου 2026.
Τα βιογραφικά σημειώματα όσων διετέλεσαν κατά την εταιρική χρήση 2025 ή διατελούν έως και την 25 Φεβρουαρίου 2026 μέλη του Διοικητικού Συμβουλίου παρατίθενται κατωτέρω. Επιπρόσθετα, τα βιογραφικά σημειώματα των εν ενεργεία μελών του Διοικητικού Συμβουλίου παρατίθενται και στην ιστοσελίδα της Εταιρείας:
https://www.cosmote.gr/static/otegroup/el/cv/cv_ote_ir
Κώστας Νεμπής Πρόεδρος και Διευθύνων Σύμβουλος Ομίλου ΟΤΕ
Ο κ. Κώστας Νεμπής είναι Πρόεδρος και Διευθύνων Σύμβουλος του Ομίλου ΟΤΕ από την 1η Ιουλίου 2024.
Βάζοντας τα θεμέλια για τη νέα εποχή, ο κ. Νεμπής και η διοικητική ομάδα του Ομίλου έθεσαν ένα νέο όραμα για το 2030: να εξελιχθεί ο Όμιλος ΟΤΕ, ο κορυφαίος τηλεπικοινωνιακός πάροχος στην Ελλάδα σήμερα, στον κορυφαίο ψηφιακό τηλεπικοινωνιακό πάροχο στην Ευρώπη, οδηγώντας παράλληλα και την Ελλάδα προς τις κορυφαίες θέσεις ψηφιακοποίησης στην Ευρώπη.
Υπό την ηγεσία του κ. Νεμπή, ο Όμιλος ΟΤΕ έχει επιταχύνει τον ρυθμό ανάπτυξής του, ισχυροποιώντας παράλληλα την ηγετική του θέση στις κύριες αγορές που δραστηριοποιείται (σταθερή, κινητή, συνδρομητική τηλεόραση, ICT). Επίσης, έχει βάλει την Τεχνητή Νοημοσύνη στο επίκεντρο, στοχεύοντας στην παραδειγματική αξιοποίηση του ΑΙ, προς όφελος τόσο της εταιρείας, όσο και των πελατών του, της κοινωνίας και της χώρας συνολικά.
Από τον Απρίλιο του 2019 έως τον Ιούνιο του 2024, ο Κώστας Νεμπής ήταν Διευθύνων Σύμβουλος και Πρόεδρος του Συμβουλίου Διεύθυνσης της Hrvatski Telekom, εισηγμένης θυγατρικής του Ομίλου Telekom στην Κροατία. Υπό την ηγεσία του, η εταιρεία μετασχηματίστηκε σε μια από τις ταχύτερα αναπτυσσόμενες θυγατρικές της Telekom, και σημείωσε εντυπωσιακή πορεία στο χρηματιστήριο του Ζάγκρεμπ.
Πριν την Hrvatski Telekom, κατείχε τη θέση του Chief Commercial Officer Consumer Segment Ομίλου ΟΤΕ, ενώ έχει διατελέσει Marketing Director στην COSMOTE. Πριν την ένταξή του στον ΟΤΕ, είχε αναλάβει διαδοχικά διοικητικές θέσεις Marketing σε πολυεθνικές εταιρείες από τους κλάδους των τηλεπικοινωνιών και των μη αλκοολούχων ποτών, τόσο στην Ελλάδα, όσο και το εξωτερικό.
Ο κ. Νεμπής είναι κάτοχος πτυχίου Marketing & Management από το Αμερικανικό Κολλέγιο Ελλάδος, ενώ διαθέτει μεταπτυχιακό τίτλο MSc in International Economics, Banking & Finance από το Πανεπιστήμι ο του Cardiff.

Ονοματεπώνυμο | Ιδιότητα | Ημερομηνία ανάληψης καθηκόντων και τυχόν επανεκλογής | Λήξη θητείας
Elvira Gonzalez | Μη Εκτελεστικό Μέλος | Ανάληψη 28/6/2024 | 2027
Dominique Leroy | Μη Εκτελεστικό Μέλος | Ανάληψη 9/11/2020 Επανεκλογή 28/6/2024 (η πιο πρόσφατη) | 2027
Kyra Orth | Μη Εκτελεστικό Μέλος | Ανάληψη 12/6/2018 Επανεκλογή 28/6/2024 (η πιο πρόσφατη) | 2027
Αλέξανδρος Αθανασίου | Ανεξάρτητο μη Εκτελεστικό Μέλος | Ανάληψη 1/3/2023 (ως Μη Εκτελεστικό Μέλος) Επανεκλογή 28/6/2024 (ως Ανεξάρτητο μη Εκτελεστικό Μέλος) | 2027
Κωνσταντίνος Γκράβας | Ανεξάρτητο μη Εκτελεστικό Μέλος | Ανάληψη 25/11/2022 Επανεκλογή 28/6/2024 | 2027
Χαράλαμπος Μαζαράκης | Εκτελεστικό Μέλος | Ανάληψη 19/7/2012 Επανεκλογή 28/6/2024 (η πιο πρόσφατη) | 2027
Χριστίνα Μπουσουλέγκα | Μη Εκτελεστικό Μέλος | Ανάληψη 28/6/2024 | 2027

127
Eelco Blok Αντιπρόεδρος - Ανεξάρτητο - Μη εκτελεστικό μέλος, Πρόεδρος της Επιτροπής Ελέγχου, Πρόεδρος της Επιτροπής Αποδοχών & Υποψηφιοτήτων
Ο κ. Eelco Blok διαθέτει επαγγελματική εμπειρία 35 και πλέον ετών στον κλάδο των Τηλεπικοινωνιών, εργαζόμενος στην ολλανδική εταιρεία σταθερής και κινητής τηλεφωνίας KPN, όπου διετέλεσε Διευθύνων Σύμβουλος για επτά χρόνια μέχρι τον Απρίλιο του 2018. Ξεκίνησε την καριέρα του στον Χρηματοοικονομικό τομέα της KPN, αναλαμβάνοντας θέσεις ευθύνης σε διάφορους τομείς, όπως υπηρεσίες παρόχων, εταιρικά δίκτυα και λειτουργία δικτύων. Το 2006, διορίστηκε μέλος του Διοικητικού Συμβουλίου της KPN και διετέλεσε διαδοχικά υπεύθυνος των τμημάτων Σταθερής, Εταιρικών Πελατών – Χονδρικής - Λειτουργιών και διεθνούς Κινητής. Ορίστηκε Πρόεδρος και Διευθύνων Σύμβουλος της KPN τον Απρίλιο του 2011. Από το 2011 έως το 2017, ο κ. Blok ήταν συμπροεδρεύων στο ολλανδικό Εθνικό Συμβούλιο Κυβερνοασφάλειας, το οποίο αποτελεί συμβουλευτικό όργανο της ολλανδικής κυβέρνησης. Διετέλεσε επίσης Διευθυντής του διεθνούς οργανισμού GSMA από το 2017 έως τον Απρίλιο του 2018.
Είναι μέλος του Εποπτικού Συμβουλίου του Ποδοσφαιρικού Συλλόγου Feyenoord, Πρόεδρος του Εποπτικού Συμβουλίου της Hanab και της Fairphone, μη εκτελεστικό Μέλος του Δ.Σ. της Telstra, σύμβουλος στην IFM Investors/GlasFaserPlus και στην Glow Financial Services.
Ο κ. Blok είναι κάτοχος πτυχίου στη Διοίκηση Επιχειρήσεων από το Πανεπιστήμιο Erasmus του Ρότερνταμ και κάτοχος μεταπτυχιακού στη Διοίκηση από το Πανεπιστήμιο Τεχνολογίας του Delft και από το Πανεπιστήμιο Erasmus του Ρότερνταμ.
Daniel Daub, Μη εκτελεστικό μέλος
Από τον Αύγουστο του 2022, ο Daniel Daub είναι Senior Vice President Finance & Performance Management Europe στην Deutsche Telekom.
Ο κ. Daniel Daub έχει πάνω από 20 χρόνια εμπειρίας στον τομέα των διεθνών τηλεπικοινωνιών. Αφού αποφοίτησε από το WHU – Otto Beisheim School of Management στη Γερμανία με MBA, εντάχθηκε στην Deutsche Telekom στη διεύθυνση εταιρικών οικονομικών.
Αφού διετέλεσε Αντιπρόεδρος Sales Planning & Reporting για 3,5 χρόνια στην T-Mobile Γερμανίας, εντάχθηκε στην T-Mobile Austria το 2009 ως Senior Vice President στον τομέα Channel Development & Service και στη συνέχεια Senior Vice President στον τομέα Consumer Sales & Service.
Το 2014 επέστρεψε στα κεντρικά γραφεία της Deutsche Telekom και ανέλαβε τον ρόλο του Vice President Equity & Innovation Controlling.
Από τον Νοέμβριο του 2017 έως τον Αύγουστο του 2022, ήταν μέλος του Διοικητικού Συμβουλίου και Chief Financial Officer (CFO) της Hrvatski Telekom στην Κροατία.
Επί του παρόντος είναι Πρόεδρος του Διοικητικού Συμβουλίου της Magyar Telekom.
128
Elvira Gonzalez Μη εκτελεστικό μέλος
Από τον Απρίλιο του 2022, η Elvira Gonzalez είναι Ανώτατη Αντιπρόεδρος (SVP) B 2 B Growth Europe της Deutsche Telekom AG. Διαθέτει πάνω από 20 χρόνια εμπειρίας στον τομέα των τηλεπικοινωνιών, σε συνδυασμό με ένα βαθύ τεχνολογικό και εμπορικό υπόβαθρο.
Πριν από την καριέρα της στην Deutsche Telekom, κατείχε θέσεις παγκοσμίως με την Vodafone Group Business, ηγούμενη του καθορισμού της εμπορικής στρατηγικής και των σχεδίων εκτέλεσης μαζί με τις αγορές για την επίτευξη ανάπτυξης και μετασχηματισμού σε ολόκληρο το αποτύπωμα της Vodafone. Κατά τη διάρκεια της σταδιοδρομίας της στη Vodafone (ξεκινώντας από το 2001) κατείχε διαφορετικές θέσεις στον τομέα Καταναλωτών, στον Επιχειρησιακό τομέα, στη Χονδρική και Στρατηγική, ηγούμενη εθνικών και διεθνών ομάδων στην Ισπανία, το Ηνωμένο Βασίλειο και την Ολλανδία. Επίσης ηγήθηκε της δημιουργίας μιας κοινοπραξίας για επιχειρηματική δραστηριότητα στην Ολλανδία μεταξύ της Vodafone και της Liberty Global.
Η κα. Gonzalez είναι κάτοχος Master ως Μηχανικός Τηλεπικοινωνιών από το Universidad Politecnica της Μαδρίτης και κάτοχος MBI από το EOI Business School της Μαδρίτης. Ολοκλήρωσε πρόσθετη εκπαίδευση στην εταιρική και επιχειρησιακή διοίκηση στο London Business School.
Εκτός από τα καθήκοντά της ως SVP, είναι επίσης Πρόεδρος του Εποπτικού Συμβουλίου της Hrvatski Telekom.
Dominique Leroy, Μη εκτελεστικό μέλος
Από τον Νοέμβριο του 2020, η κα. Dominique Leroy είναι μέλος του Διοικητικού Συμβουλίου της Deutsche Telekom AG, υπεύθυνη για την Ευρώπη.
H Dominique Leroy έχει πάνω από 30 χρόνια εμπειρίας στον τομέα των καταναλωτικών προϊόντων και των τηλεπικοινωνιών. Ξεκίνησε την καριέρα της στην Unilever, όπου η τελευταία θέση που κατείχε ήταν Γενική Διευθύντρια για τις αγορές Βελγίου και Λουξεμβούργου. Το 2011 εντάχθηκε στην Proximus όπου γρήγορα έγινε Επικεφαλής Καταναλωτικής Αγοράς (Consumer Market) και κατείχε την θέση Διευθύνουσας Συμβούλου από το 2014 έως το 2019. Κατά τη διάρκεια της θητείας της, πέτυχε την ανάκαμψη της εταιρείας, με συνεχή ανάπτυξη και προσανατολισμό στην εμπειρία του πελάτη.
Η Dominique Leroy έχει πάνω από 10 χρόνια εμπειρίας σε Διοικητικά Συμβούλια, έχοντας διατελέσει μέλος Δ.Σ. στις εταιρείες Lotus Bakeries, Proximus, BICS, Royal Ahold Delhaize. Επί του παρόντος είναι μέλος Δ.Σ. στις εταιρείες Compagnie de Saint-Gobain, OTE και T-Mobile US.
Κατέχει μεταπτυχιακό τίτλο σπουδών Business Engineering από τη Σχολή Επιχειρήσεων Solvay Βρυξελλών.
Kyra Orth, Μη εκτελεστικό μέλος, Μέλος της Επιτροπής Αποδοχών & Υποψηφιοτήτων
Η κα. Kyra Orth σπούδασε Νομική στο Πανεπιστήμιο του Άουγκσμπουργκ και στο Πανεπιστήμιο της Βόννης. Είναι κάτοχος Μεταπτυχιακού Διπλώματος στη Νομική (δεύτερη κρατική εξέταση επαγγελματικής άδειας δικηγόρου). Εργάζεται στη Deutsche Telekom εδώ και 29 χρόνια ως ανώτερο διευθυντικό στέλεχος ανθρώπινου δυναμικού σε διάφορες διοικητικές θέσεις. Πριν ξεκινήσει τη σταδιοδρομία της στην Deutsche Telekom εργάστηκε στο νομικό τμήμα της Bosch-Siemens Household Appliances (BSH). Από τον Ιούλιο του 2021 ανέλαβε τη θέση της Ανώτατης Αντιπροέδρου Ανθρώπινου Δυναμικού για την Ευρώπη στην Deutsche Telekom AG και αναφέρεται απευθείας στο Μέλος Δ.Σ., υπεύθυνο για την Ευρώπη, της Deutsche Telekom. Από το 2013 μέχρι τον Ιούνιο 2021 κατείχε τη θέση της Ανώτατης Αντιπροέδρου στην Ανώτατη Εκτελεστική Διοίκηση της Deutsche Telekom AG. Από τον Απρίλιο του 2003 έως τον Δεκέμβριο του 2013 διετέλεσε αντιπρόεδρος του Διοικητικού Συμβουλίου του Ομίλου της Deutsche Telekom AG και ήταν μέλος της Επιτροπής Αμοιβών της T-Mobile US, ΗΠΑ. Επίσης, η κα. Orth
129
είναι Πρόεδρος του Εποπτικού Συμβουλίου της T-Mobile Austria GmbH και διετέλεσε μέλος του Εποπτικού Συμβουλίου της T-Systems International GmbH μέχρι τις 28 Μαΐου 2025.
Αλέξανδρος Αθανασίου, Ανεξάρτητο μη εκτελεστικό μέλος, Μέλος της Επιτροπής Ελέγχου
Ο Αλέξανδρος Αθανασίου γεννήθηκε στην Αθήνα το 1967. Σπούδασε νομικά στην Νομική Σχολή του Εθνικού και Καποδιστριακού Πανεπιστημίου Αθηνών, από όπου αποφοίτησε το 1993.
Κατά τα έτη 1993 - 1994, έκανε μεταπτυχιακές σπουδές και έλαβε μεταπτυχιακό τίτλο LLM από το Πανεπιστήμιο του Kent, στο Canterbury, με αντικείμενο στο Διεθνές, στο Ευρωπαϊκό και στο Εμπορικό δίκαιο (International, European and Commercial Law). H μεταπτυχιακή διατριβή του ήταν στη Διεθνή Εμπορική Διαιτησία.
Κατά τα έτη 1995 - 1996, έκανε μεταπτυχιακές σπουδές και έλαβε μεταπτυχιακό τίτλο από το Business School του Πανεπιστημίου City του Λονδίνου, με αντικείμενο στα Ναυτιλιακά, στο Εμπόριο και στα Οικονομικά (Shipping, Trade and Finance). H μεταπτυχιακή διατριβή του ήταν στην Οικονομική και Νομισματική Ένωση της Ευρώπης.
Από το 1995 είναι δικηγόρος Αθηνών, μέλος του Δικηγορικού Συλλόγου Αθηνών και από το 1996 μέχρι το 2004 ήταν συνεργάτης στο δικηγορικό γραφείο «Σαραντίτης & Συνεργάτες».
Από το έτος 2004 είναι εταίρος στην Δικηγορική Εταιρεία «Σαραντίτης», απασχολούμενος σε διάφορους τομείς, συμπεριλαμβανομένου του τομέα των τηλεπικοινωνιών, με ειδίκευση στο εταιρικό και τραπεζικό δίκαιο, στις χρηματοδοτήσεις, στις συμβάσεις εξαγορών και συγχωνεύσεων, στα ναυτιλιακά και στα ακίνητα.
Κωνσταντίνος Γκράβας, Ανεξάρτητο μη εκτελεστικό μέλος, Μέλος της Επιτροπής Ελέγχου, Μέλος της Επιτροπής Αποδοχών & Υποψηφιοτήτων
Ο κ. Κωνσταντίνος Γκράβας είναι κάτοχος του FT Non-Executive Director Diploma. Είναι διδάκτωρ (PhD) του Τμήματος Ιστορίας και Φιλοσοφίας της Επιστήμης (ΙΦΕ) του Εθνικού και Καποδιστριακού Πανεπιστημίου Αθηνών (ΕΚΠΑ), με μεταδιδακτορική έρευνα (post-Doc) με θέμα «Διεθνές Νομισματικό Σύστημα και η Ευρωζώνη» στο Τμήμα Οικονομικής Επιστήμης του Οικονομικού Πανεπιστημίου Αθηνών (ΟΠΑ) ως ακαδημαϊκός υπότροφος και εντεταλμένος διδάσκων. Επίσης, είναι μέλος της Επιστημονικής Επιτροπής του Γραφείου Προϋπολογισμού του Κράτους στη Βουλή.
Έχει διδάξει στο Πρόγραμμα Μεταπτυχιακών Σπουδών του Τμήματος Χρηματοοικονομικής και Τραπεζικής Διοικητικής του Πανεπιστημίου Πειραιώς, στο Προπτυχιακό Πρόγραμμα Σπουδών του Τμήματος Οικονομικής Επιστήμης του ΟΠΑ, καθώς και στην Αεροπορική Σχολή Πολέμου (ΑΣΠ). Σπούδασε στο Εθνικό Μετσόβιο Πολυτεχνείο (ΕΜΠ) [διπλωματούχος Χημικός Μηχανικός και κάτοχος Μεταπτυχιακού Διπλώματος Ειδίκευσης (MSc) στη Μαθηματική Οικονομία με κατεύθυνση τη Χρηματοοικονομική] καθώς και στο ΟΠΑ και το Erasmus University Rotterdam [κάτοχος Μεταπτυχιακού Διπλώματος (MBA) στην Οργάνωση και Διοίκηση Επιχειρήσεων], ενώ κατέχει τις επαγγελματικές πιστοποιήσεις του διαπραγματευτή κινητών αξιών από το Χρηματιστήριο της Φρανκφούρτης (Xetra trader), του ειδικού διαπραγματευτή παραγώγων από το Χρηματιστήριο Αθηνών, καθώς και του διαχειριστή χαρτοφυλακίων και αναλυτή αγορών από την Τράπεζα της Ελλάδος (ΤτΕ). Έχει επαγγελματική προϋπηρεσία 20 περίπου ετών στον τραπεζικό και χρηματοοικονομικό κλάδο, έχοντας εργαστεί τα περισσότερα χρόνια ως ανώτερο στέλεχος dealing room με ειδίκευση στις διεθνείς κεφαλαιαγορές. Επίσης, εδώ και πάνω από 10 χρόνια, είναι εισηγητής σε εκπαιδευτικά προγράμματα επαγγελματικής πιστοποίησης για στελέχη του χρηματοοικονομικού και τραπεζικού τομέα καθώς και σε εκπαιδευτικές ημερίδες για διευθυντικά στελέχη και επαγγελματίες του τραπεζικού τομέα, επιτυγχάνοντας συστηματικά εξαιρετική ηλεκτρονική αξιολόγηση από τους εκπαιδευομένους.
Ο κ. Γκράβας έχει συγγράψει σειρά άρθρων σε εγχώρια και διεθνή μέσα ενημέρωσης, συμπεριλαμβανομένου αριθμού επιστολών στους Financial Times, μία εκ των οποίων, σε απάντηση σε κεντρικό θέμα των FT για το μέλλον των οικονομικών, επελέγη προς δημοσίευση ανάμεσα σε περισσότερες από 300 σχετικές απαντήσεις. Έχει επίσης συγγράψει
130
άρθρα και μελέτες σε επιστημονικά συγγράμματα. Είναι συγγραφέας του βιβλίου «Οικονομικός Πόλεμος και Νομισματική Ειρήνη. Η Ελληνική Οικονομική Κατάθλιψη» (εκδόσεις Ι. Σιδέρης 2019), το οποίο προλογίζει ο Διοικητής της ΤτΕ, Γιάννης Στουρνάρας, καθώς και συν-συγγραφέας του βιβλίου «Κεντρικές Τράπεζες» της σειράς «Μικρές Εισαγωγές» (εκδόσεις Παπαδόπουλος 2021).
Από τον Ιανουάριο του 2020 έως τον Δεκέμβριο του 2023 διετέλεσε μη εκτελεστικό μέλος του Διοικητικού Συμβουλίου (Δ.Σ.) της COSMOTE. Από τον Νοέμβριο του 2022 είναι ανεξάρτητο, μη-εκτελεστικό μέλος Δ.Σ. του OTE, μέλος της Επιτροπής Ελέγχου και μέλος της Επιτροπής Αποδοχών & Υποψηφιοτήτων.
Χαράλαμπος Μαζαράκης, Εκτελεστικό μέλος
Ο κ. Μαζαράκης διαθέτει επαγγελματική εμπειρία περίπου 35 ετών, κυρίως σε ανώτατες διοικητικές θέσεις στην Ελλάδα και στο εξωτερικό. Πριν την ένταξή του στον Όμιλο ΟΤΕ, τον Ιούλιο του 2012, ως Chief Officer Χρηματοοικονομικών Θεμάτων Ομίλου ΟΤΕ, ο κ. Μαζαράκης διετέλεσε Γενικός Διευθυντής Οικονομικών του Ομίλου της Εθνικής Τράπεζας της Ελλάδος, ενώ από το 2008 έως το 2010 ήταν Οικονομικός Διευθυντής Ομίλου και Μέλος της Διοικούσας Επιτροπής στον Όμιλο ΤΙΤΑΝ.
Κατείχε, επίσης, επιτελικές θέσεις στον Όμιλο Vodafone: Οικονομικός Διευθυντής Ομίλου και μέλος Δ.Σ. στην Ελλάδα (1999-2006), Διευθύνων Σύμβουλος στην Ουγγαρία (2006-2007), Εκτελεστικός Γενικός Διευθυντής και Αντιπρόεδρος Δ.Σ. (2007-2008). Έχει διατελέσει Οικονομικός Διευθυντής και Μέλος Δ.Σ. στην Georgia Pacific-Delica στην Ελλάδα (1997-1999), ενώ νωρίτερα εργάστηκε στην Procter & Gamble, αρχικά ως Financial Analysis Manager στην Ελλάδα και μετέπειτα ως Financial Analysis Group Manager στην έδρα της εταιρείας στις Βρυξέλλες.
Ο κ. Μαζαράκης είναι κάτοχος πτυχίου Διοίκησης Επιχειρήσεων από το Πανεπιστήμιο Πειραιά (με άριστα) και MBA από το Ohio State University, The Fischer School of Business (υποτροφία Wielder), όπου και διετέλεσε Βοηθός Καθηγητή στη Χρηματοοικονομική. Έχει συμπεριληφθεί στους 30 πιο διακεκριμένους Οικονομικούς Διευθυντές στην Ευρώπη, κάτω των 40 ετών (περιοδικό CFO Europe, 2002).
Χριστίνα Μπουσουλέγκα, Μη εκτελεστικό μέλος
Η Χριστίνα Μπουσουλέγκα είναι δικηγόρος παρ’ Αρείω Πάγω, πτυχιούχος της Νομικής Σχολής του Αριστοτελείου Πανεπιστημίου Θεσσαλονίκης (1993) και κάτοχος μεταπτυχιακού τίτλου σπουδών στο Ευρωπαϊκό Δίκαιο (Licence Speciale) από το Universite Libre de Bruxelles – Institut d’ Etudes Europeennes (1995), όπου εκπόνησε τη διπλωματική της εργασία στο ευρωπαϊκό δίκαιο του ανταγωνισμού.
Διετέλεσε σε επιτελικές θέσεις στους τομείς αρμοδιότητας των Υπουργείων Εθνικής Οικονομίας και Οικονομικών, Ανάπτυξης, Εργασίας και Κοινωνικής Ασφάλισης, Περιβάλλοντος και Ενέργειας και Εθνικής Άμυνας, στο πλαίσιο των οποίων ήταν επιφορτισμένη: α) με τον συντονισμό για τη θέσπιση και εφαρμογή του νομοθετικού και κανονιστικού πλαισίου, β) με τον συντονισμό για την υλοποίηση των μεταρρυθμιστικών δράσεων και πολιτικών για τον εκσυγχρονισμό του κράτους, των ιδιωτικοποιήσεων, την απλοποίηση της νομοθεσίας, τον εξορθολογισμό των δημοσίων δαπανών, τη μείωση της γραφειοκρατείας, την ψηφιοποίηση των διαδικασιών, κ.α., γ) με τον έλεγχο και την αξιολόγηση δημοσίων συμβάσεων, συμβάσεων παραχώρησης, συμβάσεων αποκρατικοποιήσεων, αμυντικών προμηθειών, δανειακών συμβάσεων, κ.α. και δ) με τη συμμετοχή σε διαπραγματεύσεις σε υψηλό επίπεδο με τους ευρωπαϊκούς θεσμούς και διεθνή όργανα για όλο το φάσμα των διαρθρωτικών αλλαγών και μεταρρυθμίσεων.
Διετέλεσε Αντιπρόεδρος της Ενιαίας Ανεξάρτητης Αρχής Δημοσίων Συμβάσεων την πρώτη περίοδο λειτουργίας της (2013-2019).
Διετέλεσε Νομικός Συνεργάτης στην Επιτροπή Ανταγωνισμού (2000-2001, 2004-2008), στην Ευρωπαϊκή Επιτροπή (1995-1996) και στο Κέντρο Διεθνούς και Ευρωπαϊκού Οικονομικού Δικαίου (1997-199 9).
Έχει παραδώσει σειρά σεμιναρίων στο Πάντειο Πανεπιστήμιο Αθηνών (στο πλαίσιο του Μεταπτυχιακού Προγράμματος Ευρωπαϊκού Δικαίου), έχει συμμετάσχει ως Εισηγήτρια σε σειρά συνεδρίων του ΟΟΣΑ και της Ευρωπαϊκής Επιτροπής και έχει δημοσιεύσει επιστημονικά άρθρα και μονογραφίες στα πεδία του ευρωπαϊκού δικαίου, του δικαίου των δημοσίων
131
συμβάσεων, του δικαίου του ανταγωνισμού, καθώς και σε ζητήματα πολιτικών ενίσχυσης της διαφάνειας και καταπολέμησης της διαφθοράς.
E πίσης, κατωτέρω παρατίθεται βιογραφικό σημείωμα του Γραμματέα του Διοικητικού Συμβουλίου της Εταιρείας κ. Κωνσταντίνου Βογιατζή.
Κωνσταντίνος Βογιατζής - Γραμματέας του Διοικητικού Συμβουλίου της Εταιρείας
Ο κ. Κωνσταντίνος Βογιατζής εργάζεται στον Όμιλο ΟΤΕ από τον Ιούνιο του 1998. Από τον Φεβρουάριο του 1999 άσκησε τα καθήκοντα του Γραμματέα του Διοικητικού Συμβουλίου της COSMOTE – μέχρι τη συγχώνευση και απορρόφησή της από την ΟΤΕ Α.Ε. τον Ιανουάριο του 2024 – και άλλων θυγατρικών του Ομίλου. Παράλληλα με τα καθήκοντα του Γραμματέα του Διοικητικού Συμβουλίου της COSMOTE και άλλων θυγατρικών, από τον Ιούνιο του 1998 έως τον Ιούνιο του 2010 ήταν υπεύθυνος της COSMOTE για τις συμβάσεις Περιαγωγής (χονδρική και λιανική). Από το 1991 έως το 1996 εργάστηκε ως ανεξάρτητος συνεργάτης σε διάφορες μεγάλες Ναυτιλιακές Εταιρείες στη Νέα Υόρκη. Από 1/1/2017 ανέλαβε καθήκοντα Γραμματέα των Διοικητικών Συμβουλίων του Ομίλου ΟΤΕ. Ο κ. Βογιατζής κατέχει πτυχίο Πολιτικών Επιστημών και Ιστορίας και Μεταπτυχιακό Τίτλο Σπουδών Δημόσιας Διοίκησης και Κυβερνητικής από το Πανεπιστήμιο St. John’s της Νέας Υόρκης.
Τα μέλη του Διοικητικού Συμβουλίου έχουν γνωστοποιήσει στην Εταιρεία τις εξής λοιπές επαγγελματικές δεσμεύσεις τους (συμπεριλαμβανομένων σημαντικών μη εκτελεστικών δεσμεύσεων σε εταιρείες και μη κερδοσκοπικά ιδρύματα):
132
133
Κανένα από τα μέλη του Διοικητικού Συμβουλίου της Εταιρείας (εκτελεστικά, μη εκτελεστικά και ανεξάρτητα μη εκτελεστικά) δεν κατέχει την 25 Φεβρουαρίου 2026 θέση σε Διοικητικά Συμβούλια περισσότερων των πέντε (5) συνολικά εισηγμένων εταιρειών και μη συνδεδεμένων με την Εταιρεία εταιρειών.
Το Διοικητικό Συμβούλιο, σε συνέχεια επανεξέτασης της πλήρωσης των νόμιμων προϋποθέσεων για τον χαρακτηρισμό ως ανεξάρτητων των μη εκτελεστικών μελών του κ. E. Blok, κ. Αλ. Αθανασίου και κ. Κ. Γκράβα, διαπιστώνει ότι αυτά διατηρούν την 25 Φεβρουαρίου 2026 την ανεξαρτησία τους, σύμφωνα με το άρθρο 9 του Ν. 4706/2020.
Τα μέλη του Διοικητικού Συμβουλίου κατείχαν την 31 Δεκεμβρίου 20 25 μετοχές του ΟΤΕ ως εξής:

Μέλη Δ.Σ. | Μετοχές ΟΤΕ
Κωνσταντίνος Νεμπής | 16.000
Εelco Blok | -
Daniel Daub | -
Elvira Gonzalez | -
Dominique Leroy | -
Kyra Orth | -
Αλέξανδρος Αθανασίου | -
Κωνσταντίνος Γκράβας | -

134
1.4. Αρμοδιότητες Διοικητικού Συμβουλίου – Προέδρου – Ανεξάρτητου Αντιπροέδρου – Αξιολόγηση αποτελεσματικότητας
Το Διοικητικό Συμβούλιο, σύµφωνα µε το Καταστατικό 6 της Εταιρείας και στο πλαίσιο των αρμοδιοτήτων του:
•Συγκαλεί τακτικές ή έκτακτες Γενικές Συνελεύσεις των μετόχων και εισηγείται τα θέματά τους.
•Καταρτίζει και εγκρίνει τις ετήσιες χρηματοοικονομικές καταστάσεις της Εταιρείας και τις υποβάλλει στη Γενική Συνέλευση των μετόχων.
•Εγκρίνει τη στρατηγική της Εταιρείας και αποφασίζει σχετικά µε την ίδρυση θυγατρικών εταιρειών, τη συµµετοχή της Εταιρείας σε άλλες εταιρείες, εντός ή και εκτός Ελλάδος καθώς και για δημιουργία υποκαταστημάτων ή γραφείων εντός και εκτός Ελλάδος.
•Ενημερώνεται συστηματικά για την πορεία της Εταιρείας και την υλοποίηση του προγράμματός της, με σκοπό την προάσπιση του γενικού εταιρικού συμφέροντος.
•Αποφασίζει σχετικά µε την αύξηση του µετοχικού κεφαλαίου µε έκδοση νέων µετοχών και για την έκδοση οµολογιακού δανείου µε οµολογίες, µετατρέψιµες σε µετοχές, αφού προηγηθεί η απαραίτητη εξουσιοδότηση από τη Γενική Συνέλευση των μετόχων.
•Αποφασίζει την έκδοση κοινού οµολογιακού δανείου ή οµολογιακού δανείου µε ανταλλάξιµες µετοχές.
Επίσης, έχει τη δυνατότητα να αναθέτει τις εξουσίες του σε µέλη του, σε στελέχη της Εταιρείας, σε τρίτους ή σε Επιτροπές, καθορίζοντας συγχρόνως την έκταση της ανάθεσης αυτής με απόφασή του, όπως ενδεικτικά επί θεμάτων:
•Οικονομικής φύσεως,
•Συνδρομητών εν γένει, όπως παραπόνων – αιτημάτων και καταγγελιών συμβάσεων συνδρομητών,
•Σχετικών με την εργατική νομοθεσία, την υγιεινή και την ασφάλεια των απασχολουμένων στην Εταιρεία με οποιαδήποτε σχέση εργασίας, έργου ή παροχής ανεξαρτήτων υπηρεσιών,
•Πνευματικής ιδιοκτησίας, σε περίπτωση που προσβάλλονται δικαιώματα πνευματικής ιδιοκτησίας μέσω της δημιουργίας αρχείων, αποθήκευσης, επεξεργασίας, μετάδοσης ή διάθεσης πνευματικών έργων χωρίς άδεια των δημιουργών μέσω πληροφορικών συστημάτων ή του πληροφορικού εξοπλισμού που διαθέτει ή χρησιμοποιεί η Εταιρεία,
•Σχετικών με την τήρηση της νομοθεσίας περί προσωπικών δεδομένων και περί απορρήτου των επικοινωνιών,
•Σχετικών με την τήρηση των αγορανομικών διατάξεων που αφορούν προϊόντα ή/και υπηρεσίες της Εταιρείας,
•Που αφορούν προϊόντα ή /και υπηρεσίες της Εταιρείας ή /και τρίτων που παρέχονται μέσω των δικτύων της Εταιρείας,
•Σχετικών με την τήρηση των εκάστοτε πυροσβεστικών ή αστυνομικών ή εν γένει διοικητικών διατάξεων για τη λειτουργία των καταστημάτων της και εν γένει των εγκαταστάσεών της, τεχνικών ή μη.
Τέλος, πέραν του νόμου, προβλέπονται και στο Καταστατικό ειδικά θέματα για τα οποία υπάρχει περιορισμός ως προς την εκχώρηση των αρμοδιοτήτων, οι δε αποφάσεις επί των ζητημάτων αυτών θα πρέπει απαραίτητα να λαμβάνονται από το Διοικητικό Συμβούλιο και με την προβλεπόμενη, στα άρθρα του Καταστατικού, απαρτία και πλειοψηφία.
Ο Πρόεδρος του Διοικητικού Συμβουλίου έχει την ευθύνη λειτουργίας του Διοικητικού Συμβουλίου. Ειδικότερα, συγκαλεί το Διοικητικό Συμβούλιο σε συνεδρίαση, καθορίζει τα θέµατα της ηµερήσιας διάταξης, προεδρεύει των συνεδριάσεών του διευθύνει τις εργασίες του, μεριμνά για την τήρηση των πρακτικών των συνεδριάσεων τα οποία υπογράφει και εκδίδει
6.
https://www.cosmote.gr/otegroup_company/investor_relations/corporate%20 governance//ΟΤΕ_ARTICLES_OF_INCORPORATION_Α GM_GR_23.0
6.2025_signed.pdf

Μέλη Δ.Σ. | Μετοχές ΟΤΕ
Χαράλαμπος Μαζαράκης | 4.170
Χριστίνα Μπουσουλέγκα | -

135
αντίγραφα ή αποσπάσματά τους και εγγράφει θέματα στην ημερήσια διάταξη κατόπιν αιτήματος του Ανεξάρτητου μη εκτελεστικού Αντιπροέδρου ή δύο μελών του Διοικητικού Συμβουλίου. Επίσης υπογράφει τις ετήσιες χρηματοοικονομικές καταστάσεις της Εταιρείας. Κατά τα λοιπά έχει τα ίδια δικαιώματα και υποχρεώσεις όπως κάθε άλλο μέλος του Διοικητικού Συμβουλίου, καθώς και όσα άλλα ρητά προβλέπονται από το Νόμο, το Καταστατικό και τον Κανονισμό Λειτουργίας του Διοικητικού Συμβουλίου.
Ο Ανεξάρτητος μη εκτελεστικός Αντιπρόεδρος του Διοικητικού Συμβουλίου αναπληρώνει τον Πρόεδρο σε περίπτωση απουσίας ή κωλύματός του σε σχέση αποκλειστικά με τα μη εκτελεστικά καθήκοντά του ως Προέδρου του Διοικητικού Συμβουλίου (δεδομένου ότι ο Πρόεδρος εκτελεστικά καθήκοντα έχει αποκλειστικά και μόνο στο πλαίσιο της ιδιότητάς του ως Διευθύνων Σύμβουλος), συντονίζει τη συνεργασία μεταξύ των μη εκτελεστικών και των εκτελεστικών μελών του Διοικητικού Συμβουλίου και την αποτελεσματική επικοινωνία τους, προΐσταται στις συνεδριάσεις των μη εκτελεστικών μελών του Διοικητικού Συμβουλίου (χωρίς την παρουσία των εκτελεστικών μελών) στις οποίες αξιολογείται η επίδοση των εκτελεστικών μελών του Διοικητικού Συμβουλίου, προΐσταται στη διαδικασία αξιολόγησης του Προέδρου από το Διοικητικό Συμβούλιο σε συνεργασία με την Επιτροπή Αποδοχών και Υποψηφιοτήτων και βρίσκεται στη διάθεση των μετόχων της Εταιρείας για συναντήσεις μαζί τους για θέματα εταιρικής διακυβέρνησης. Επίσης αιτείται στον Πρόεδρο την εγγραφή θέματος στην ημερήσια διάταξη του Διοικητικού Συμβουλίου.
Το Διοικητικό Συμβούλιο συνεδριάζει όποτε αυτό κριθεί αναγκαίο ή κατόπιν αιτήσεως προς τον Πρόεδρό του από δύο (2) τουλάχιστον µέλη του. Με την επιφύλαξη σχετικών άρθρων του Καταστατικού, όπου προβλέπονται ειδικές απαρτίες και πλειοψηφίες για ειδικά θέματα, το Διοικητικό Συμβούλιο βρίσκεται σε απαρτία και συνεδριάζει νόµιµα όταν παρίστανται τα µισά πλέον ενός του συνόλου των µελών του, όµως ο αριθµός των παρόντων µελών δεν µπορεί να είναι µικρότερος των τριών (3). Οι αποφάσεις του λαµβάνονται µε απλή πλειοψηφία, εκτός αν ορίζεται διαφορετικά από την κείμενη νομοθεσία, ή από το Καταστατικό της Εταιρείας.
Το Διοικητικό Συμβούλιο αξιολογεί τουλάχιστον ετησίως την αποτελεσματικότητά του, την εκπλήρωση των καθηκόντων του καθώς και των επιτροπών του, διαδικασία στην οποία προΐσταται η Επιτροπή Αποδοχών και Υποψηφιοτήτων, η οποία δύναται να αναθέτει σε ανεξάρτητο οίκο την υποστήριξή της στο εν λόγω έργο της.
Κατόπιν σχετικής απόφασης της Επιτροπής Αποδοχών και Υποψηφιοτήτων διεξήχθη εσωτερικά, με μέριμνα της Μονάδας του Head of Compliance & Enterprise Risk Management Ομίλου ΟΤΕ, η διαδικασία αξιολόγησης για το έτος 2024, η οποία περιελάμβανε την εξέταση των αποτελεσμάτων της ετήσιας (αυτο)αξιολόγησης του Δ.Σ. και των επιτροπών του, του Προέδρου του Δ.Σ. και Διευθύνοντος Συμβούλου, του Αντιπροέδρου Δ.Σ., των Προέδρων των Επιτροπών Δ.Σ. και του Γραμματέα του Δ.Σ., όπως και τη διεξαγωγή ατομικών συνεντεύξεων με όλα τα μέλη του Δ.Σ. και τον γραμματέα του Δ.Σ.
Η σχετική έκθεση παρουσιάστηκε στην Επιτροπή Αποδοχών και Υποψηφιοτήτων και στο Διοικητικό Συμβούλι ο.
Η αξιολόγηση του Διοικητικού Συμβουλίου και των Επιτροπών της ΟΤΕ Α.Ε. εμπίπτει στους ακόλουθους πυλώνες/βασικούς τομείς:
- Συλλογική αποτελεσματικότητα και καταλληλότητα
- Επαρκής επισκόπηση του Συστήματος Εσωτερικού Ελέγχου της Εταιρείας
- Στρατηγική και Διαδικασία λήψης αποφάσεων
Σύμφωνα με το συμπέρασμα της παραπάνω έκθεσης, το Δ.Σ. της Εταιρείας και οι Επιτροπές του υπερβαίνουν τις προσδοκίες σε όλους τους παραπάνω τομείς αξιολόγησης ως προς την αποδοτικότητα και την αποτελεσματικότητα.
Για το έτος 2025, η Επιτροπή Αποδοχών και Υποψηφιοτήτων αποφάσισε να ανατεθεί σε εξωτερικό αξιολογητή, στην εταιρεία «Grant Thornton Business Solutions A.E.», το έργο της αξιολόγησης του Διοικητικού Συμβουλίου και των Επιτροπών του Διοικητικού Συμβουλίου.
Η σχετική έκθεση παρουσιάστηκε στην Επιτροπή Αποδοχών και Υποψηφιοτήτων και στο Διοικητικό Συμβούλι ο.
H σχετική διαδικασία αξιολόγησης για το έτος 2025 περιελάμβανε την εξέταση των αποτελεσμάτων της ετήσιας (αυτο)αξιολόγησης του Δ.Σ. και των επιτροπών του, του Προέδρου του Δ.Σ. και Διευθύνοντος Συμβούλου, του Αντιπροέδρου Δ.Σ., των Προέδρων των Επιτροπών Δ.Σ. και του Γραμματέα του Δ.Σ., όπως και τη διεξαγωγή ατομικών συνεντεύξεων με όλα τα μέλη του Δ.Σ. και τον γραμματέα του Δ.Σ..
136
Ειδικότερα, στο πλαίσιο της αξιολόγησης εξετάστηκαν, αναφορικά με το Δ.Σ., το γενικό προφίλ συλλογικής αποτελεσματικότητας και καταλληλότητας, η σύνθεση, η λειτουργία, η στρατηγική και η διαδικασία λήψης αποφάσεων, καθώς και η επαρκής επισκόπηση του Συστήματος Εσωτερικού Ελέγχου ενώ για τις Επιτροπές ΔΣ αξιολογήθηκαν η σύνθεση & οι διαθέσιμοι πόροι, η λειτουργία, η εκτέλεση των αρμοδιοτήτων τους και η άσκηση εποπτείας.
Σύμφωνα με το συμπέρασμα της σχετικής έκθεσης αξιολόγησης της εταιρείας συμβούλων, αναδεικνύεται ότι το Δ.Σ. της Εταιρείας και οι Επιτροπές δεν εμφανίζουν ουσιώδεις αδυναμίες στην λειτουργία τους και πληρούν τις απαιτήσεις του ισχύοντος Νόμου περί Εταιρικής διακυβέρνησης για τις εισηγμένες εταιρείες στο Χρηματιστήριο Αθηνών (4706/2020 κλπ.) καθώς και την πλειοψηφία των βέλτιστων πρακτικών που περιλαμβάνονται στον Ελληνικό Κώδικα Εταιρικής Διακυβέρνησης (2021).
1.5. Ο Κανονισμός Λειτουργίας του Διοικητικού Συμβουλίου, ο οποίος έχει εγκριθεί με απόφαση του Διοικητικού Συμβουλίου, ρυθμίζει τις λεπτομέρειες για τον τρόπο που προσκαλούνται, συνεδριάζουν και λαμβάνουν αποφάσεις τα μέλη του Διοικητικού Συμβουλίου.
Συνοπτικά με βάση τον Κανονισμό αυτό, λαμβάνοντας επίσης υπόψη το Καταστατικό της Εταιρείας, ο Πρόεδρος εκλέγεται από τα μέλη του Διοικητικού Συμβουλίου και μπορεί να έχει ταυτόχρονα και την ιδιότητα του Διευθύνοντος Συμβούλου, ωστόσο στην περίπτωση αυτή, το Διοικητικό Συμβούλιο ορίζει Αντιπρόεδρο από τα μη εκτελεστικά μέλη. Σήμερα, καθήκοντα Προέδρου και Διευθύνοντος Συμβούλου έχουν ανατεθεί στον κ. Κώστα Νεμπή, εκτελεστικό Μέλος του Διοικητικού Συμβουλίου. Ο Αντιπρόεδρος κ. Eelco Blok ανήκει στα Ανεξάρτητα-μη εκτελεστικά μέλη του Διοικητικού Συμβουλίου με απόφαση της 72ης Τακτικής Γενικής Συνέλευσης των Μετόχων της.
1.6. Κατά τη διάρκεια του έτους 2025 πραγματοποιήθηκαν τριάντα (30) συνεδριάσεις του Διοικητικού Συμβουλίου συμπεριλαμβανομένων και των είκοσι (20) πρακτικών που εγκρίθηκαν και υπογράφηκαν διά περιφοράς σύμφωνα με τις διατάξεις της παραγράφου 1 του άρθρου 94 του Κ.Ν. 4548/2018, καθώς και μιας (1) συνεδρίασης που πραγματοποιήθηκε χωρίς την παρουσία των εκτελεστικών μελών του, κ.κ. Κ. Νεμπή και Χ. Μαζαράκη για λόγους Εταιρικής Διακυβέρνησης. Κατά κανόνα, πραγματοποιείται μια συνεδρίαση κάθε μήνα.
Οι παρουσίες κάθε μέλους του Διοικητικού Συμβουλίου στις συνεδριάσεις του Διοικητικού Συμβουλίου κατά τη χρήση 2025, κατά τα ανωτέρω, εμφανίζονται στον παρακάτω πίνακα:

Ονοματεπώνυμο | Αριθμός συνεδριάσεων που πραγματοποιήθηκαν κατά τη διάρκεια της θητείας του | Αριθμός συνεδριάσεων που συμμετείχε | Αριθμός συνεδριάσεων που εκπροσωπήθηκε
Κωνσταντίνος Νεμπής | 30 | 29 | - *
Eelco Blok | 30 | 29 | 1
Daniel Daub | 30 | 28 | 2
Elvira Gonzalez | 30 | 28 | 2
Dominique Leroy | 30 | 29 | 1
Kyra Orth | 30 | 26 | 4
Αλέξανδρος Αθανασίου | 30 | 30 | -
Κωνσταντίνος Γκράβας | 30 | 30 | -
Χαράλαμπος Μαζαράκης | 30 | 29 | - *
Χριστίνα Μπουσουλέγκα | 30 | 29 | - (δεν εκπροσωπήθηκε)

*συνεδρίαση χωρίς την παρουσία των εκτελεστικών μελών
137
1.7. Σύμφωνα με την ακολουθούμενη επιχειρησιακή πρακτική πέραν της αρχικής ενημέρωσης που πραγματοποιείται στα νέα μέλη αμέσως μετά την εκλογή τους, πραγματοποιείται ενημέρωση των μελών για θέματα που αφορούν στην Εταιρεία, κατά τη διάρκεια των συνεδριάσεων του Διοικητικού Συμβουλίου ή στο περιθώριο της συζήτησης των θεμάτων της Ημερήσιας Διάταξης, καθώς και κάθε φορά που υπάρχει ανάγκη σχετικής ενημέρωσής τους μέσω επικοινωνίας του Προέδρου με τα μέλη (με αποστολή σχετικών ενημερωτικών σημειωμάτων).
Επίσης, τα μέλη ενημερώνονται από τον Head of Compliance & Enterprise Risk Management Ομίλου ΟΤΕ:
α)με τις Αναφορές Κανονιστικής Συμμόρφωσης Ομίλου ΟΤΕ, για πληροφορίες σχετικά με το σχεδιασμό και την αποτελεσματικότητα της λειτουργίας του Συστήματος Κανονιστικής Συμμόρφωσης και τις δραστηριότητες στο πλαίσιο αυτού συμπεριλαμβανομένων και τυχόν αδυναμιών και ενεργειών με στόχο την αντιμετώπισή τους, όπως, επίσης, και για σημαντικές υποθέσεις (περιστατικά/καταγγελίες) Κανονιστικής Συμμόρφωσης που περιήλθαν σε γνώση της Εταιρείας,
β)με τις Αναφορές Διαχείρισης Εταιρικών Κινδύνων Ομίλου ΟΤΕ, για πληροφορίες σχετικά με τη γενική εικόνα των εταιρικών κινδύνων που έχουν αναγνωριστεί ως σημαντικοί (αποτίμηση, γενική αξιολόγηση κινδύνων, ανάγκη λήψης μέτρων, χαρακτηρισμό των τάσεων του κινδύνου, λειτουργία έγκαιρης προειδοποίησης), τη λειτουργία του Συστήματος Διαχείρισης Εταιρικών Κινδύνων (Risk Management System) καθώς και τις δραστηριότητες στο πλαίσιο αυτού.
Περαιτέρω, τα μέλη του Διοικητικού Συμβουλίου ενημερώνονται από τον Επικεφαλής της μονάδας Εσωτερικού Ελέγχου (Internal Audit Director Ομίλου ΟΤΕ) για τα θέματα αρμοδιότητάς του (βλέπε κατωτέρω Κεφ. Ζ Συστήματα Εσωτερικού Ελέγχου και Διαχείρισης Κινδύνων της Εταιρείας σε σχέση με τη διαδικασία σύνταξης των χρηματοοικονομικών καταστάσεων) και τον Υπεύθυνο Ομίλου ΟΤΕ για την προστασία των Προσωπικών Δεδομένων (Data Privacy Officer Ομίλου ΟΤΕ) για τα θέματα αρμοδιότητάς της.
Ως προς τις συναλλαγές της Εταιρείας και των θυγατρικών της με συνδεδεμένα μέρη, εφαρμόζεται από 01-01-2019 στην Εταιρεία και στις θυγατρικές της η εγκεκριμένη από το Διοικητικό Συμβούλιο «Πολιτική σύναψης συναλλαγών με συνδεδεμένα μέρη», όπως τροποποιηθείσα ισχύει από 01-07-2022. Σύμφωνα με αυτή, τα μέλη του Διοικητικού Συμβουλίου ενημερώνονται σε εξαμηνιαία βάση από την Επιτροπή Ελέγχου, η οποία είναι αρμόδια για να επιβεβαιώσει την αξιολόγηση μίας συναλλαγής ως «τρέχουσας» ή μη, αξιολόγηση που γίνεται από τις επιχειρησιακές μονάδες της Εταιρείας.
1.8. Αποζημιώσεις μελών Διοικητικού Συμβουλίου για τη συμμετοχή τους στις συνεδριάσεις του Διοικητικού Συμβουλίου κατά τη χρήση 2025
Για τη χρήση 2025, η 73 η Τακτική Γενική Συνέλευση των Μετόχων ΟΤΕ της 23 ης Ιουνίου 2025 αποφάσισε να μην υπάρξει μεταβολή στην αποζημίωση των μελών του Διοικητικού Συμβουλίου για τη συμμετοχή τους στις συνεδριάσεις αυτού σε σχέση με όσα ίσχυαν για τη χρήση 2024, ήτοι Ευρώ 4.800 μεικτά ανά μήνα, ανεξαρτήτως αριθμού συνεδριάσεων. Η ίδια Γενική Συνέλευση προενέκρινε επίσης την καταβολή του εν λόγω ποσού και μέχρι την Τακτική Γενική Συνέλευση των Μετόχων που θα πραγματοποιηθεί εντός του έτους 2026 και θα προβεί στον οριστικό καθορισμό τους.
Το μεικτό ποσό που αναφέρεται ανωτέρω:
i.Να υπόκειται στις νόμιμες κρατήσεις (ενδεικτικά φόρος, εισφορές κοινωνικής ασφάλισης κ.λπ.), όπως εκάστοτε προβλέπονται στο νόμο και με βάση το εκάστοτε ισχύον πλαφόν για τον υπολογισμό τους.
ii.Να μην μεταβληθεί σε περίπτωση αλλαγής στη φορολογική νομοθεσία ή /και στη νομοθεσία για την κοινωνική ασφάλιση. Σε αυτή την περίπτωση, μπορεί να αλλάξει, αναλόγως, το καθαρό προς καταβολή ποσό.
Επίσης, με απόφαση της ίδιας Γενικής Συνέλευσης των μετόχων της Εταιρείας, η Εταιρεία καλύπτει:
Α. τα έξοδα μετακίνησης / διαμονής μελών του Διοικητικού Συμβουλίου από και προς τη χώρα μόνιμης κατοικίας τους για συμμετοχή στις συνεδριάσεις του και στις συνεδριάσεις των Επιτροπών του, υπό την προϋπόθεση ότι τα έξοδα αυτά δεν καλύπτονται από τους εργοδότες τους ως ακολούθως:
•Σε περίπτωση αεροπορικής μετακίνησης, διακεκριμένη θέση για τις πτήσεις διαρκείας άνω των τεσσάρων ωρών και οικονομική θέση για τις πτήσεις κάτω των τεσσάρων ωρών.
•Τα έξοδα διαμονής τους στον τόπο πραγματοποίησης των συνεδριάσεων και μέχρι δύο διανυκτερεύσεις ανά μετακίνηση.
138
B. τα έξοδα μετακίνησης / διαμονής μελών του Διοικητικού Συμβουλίου για τη συμμετοχή τους στις συνεδριάσεις του και στις συνεδριάσεις των Επιτροπών του, από και προς τον τόπο μόνιμης κατοικίας τους, εφόσον αυτός βρίσκεται μεν στο εσωτερικό αλλά εκτός του νομού της έδρας της Εταιρείας και σε απόσταση πλέον των εκατό πενήντα (150) χιλιομέτρων και εφόσον αυτά τα έξοδα δεν καλύπτονται από τους εργοδότες τους, ως ακολούθως:
•Σε περίπτωση αεροπορικής μετακίνησης οικονομική θέση.
•Τα έξοδα διαμονής των ανωτέρω στον τόπο πραγματοποίησης των συνεδριάσεων, για μια διανυκτέρευση ανά μετακίνηση.
Τα μέλη του Διοικητικού Συμβουλίου, σε περίπτωση που ανήκουν στο προσωπικό της Εταιρείας, κατά τη διάρκεια της θητείας τους σε αυτό, λαμβάνουν τις αποδοχές της υπηρεσιακής τους θέσης και δεν δικαιούνται της αποζημιώσεως την οποία λαμβάνουν τα άλλα μέλη του Διοικητικού Συμβουλίου για τη συμμετοχή τους στις συνεδριάσεις του Διοικητικού Συμβουλίου.
Σημειώνεται ότι η τρέχουσα Πολιτική Αποδοχών για τα μέλη του Διοικητικού Συμβουλίου (εκτελεστικών και μη εκτελεστικών, συμπεριλαμβανομένων των ανεξάρτητων μη εκτελεστικών μελών) εγκρίθηκε με απόφαση της Γενικής Συνέλευσης των Μετόχων της 28/6/2024, αναθεωρήθηκε με απόφαση της Γενικής Συνέλευσης των Μετόχων της 23/6/2025 και ισχύει από την 1/7/2024 έως την 30/6/2028 (εκτός εάν στο χρονικό αυτό διάστημα η Γενική Συνέλευση αποφασίσει την τροποποίησή της ή επέλθει ουσιώδης μεταβολή των συνθηκών με τις οποίες καταρτίστηκε), σύμφωνα με τα άρθρα 110-111 του Ν. 4548/2018.
Σε σχέση με τις αποζημιώσεις που λαμβάνουν τα μέλη του Διοικητικού Συμβουλίου για τη συμμετοχή τους στις συνεδριάσεις των Επιτροπών του Διοικητικού Συμβουλίου για το έτος 2025, δείτε πιο κάτω στις παραγράφους 2.1 (Επιτροπή Ελέγχου) και 2.2. (Επιτροπή Αποδοχών και Υποψηφιοτήτων). Όσον αφορά στις αποδοχές των εκτελεστικών μελών του Διοικητικού Συμβουλίου για το έτος 2025, δείτε ακολούθως την παράγραφο 1.9.
H ισχύουσα Πολιτική Αποδοχών είναι αναρτημένη στον σύνδεσμο:
https://www.cosmote.gr/otegroup_company/investor_relations/corpo rate%20governance/gr/politiki_apodoxvn 25_gr.pdf
1.9. Αποδοχές εκτελεστικών μελών Διοικητικού Συμβουλίου για τη χρήση 2024
Ι. ΓΕΝΙΚΕΣ ΠΛΗΡΟΦΟΡΙΕΣ
Για τα εκτελεστικά μέλη του Διοικητικού Συμβουλίου (Διευθύνων Σύμβουλος & Chief Officer Χρηματοοικονομικών Θεμάτων Ομίλου ΟΤΕ) και στο πλαίσιο της Πολιτικής Αποδοχών για τα μέλη του Διοικητικού Συμβουλίο υ, εφαρμόζονται:
•οι πολιτικές αμοιβών και παροχών της Εταιρείας για αντίστοιχου επιπέδου θέσεις με αυτές που κατέχουν τα εν λόγω μέλη του Διοικητικού Συμβουλίου, και
•οι όροι των ατομικών τους συμβάσεων (οι οποίοι έχουν εγκριθεί από τα αρμόδια εταιρικά όργανα). Σημειώνεται ότι, η θητεία του Διευθύνοντος Συμβούλου ξεκίνησε την 01.07.2024 και έχει τριετή διάρκεια, έως 30.06.2027. Όσον αφορά στη σύμβαση εργασίας του Chief Officer Χρηματοοικονομικών Θεμάτων Ομίλου ΟΤΕ, αυτή είναι αορίστου χρόνου.
Πολιτικές αμοιβών και παροχών
Η δομή των αμοιβών για τα εκτελεστικά μέλη του Διοικητικού Συμβουλίου ΟΤΕ περιλαμβάνει σταθερό και μεταβλητό μέρος, ως εξής:
•Ετήσιος Βασικός Μισθός,
•Ετήσια Επιβράβευση συνδεδεμένη με την εταιρική κατά κύριο λόγο απόδοση στο πλαίσιο του έτους, και
•Οικειοθελείς Παροχές (με τη μορφή πρόσθετων παροχών ή μακροπρόθεσμων μεταβλητών αμοιβών), σύμφωνα πάντα με το επίπεδο της θέσης τους στην οργάνωση της Εταιρείας και τις αντίστοιχες εταιρικές πολιτικές και σύμφωνα με τους όρους των ατομικών τους συμβάσεων.
Ειδικότερα:
Ο Ετήσιος Βασικός Μισθός είναι το σταθερό μέρος των αμοιβών των εκτελεστικών μελών του Διοικητικού Συμβουλίου, ο οποίος καθορίζεται στις ατομικές τους συμβάσεις κατόπιν εγκρίσεως της Γενικής Συνέλευσης μετόχων της Εταιρείας, λαμβάνοντας υπόψη το επίπεδο της θέσης τους στην οργάνωση και τα στοιχεία της αγοράς για συγκρίσιμες θέσεις αντίστοιχου επιπέδου.
139
Σημειώνεται ότι εντός του 2025, εξακολούθησε μετά από έγκριση των αρμοδίων εταιρικών οργάνων, η απόδοση στον Chief Officer Χρηματοοικονομικών Θεμάτων Ομίλου ΟΤΕ, πρόσθετου μικτού ποσού, σε 12-μηνη βάση, επιπρόσθετα των ισχυόντων μηνιαίων μικτών αποδοχών του, λόγω της ανάληψης παράλληλα με τα καθήκοντά του, αυξημένων υπευθυνοτήτων σε θυγατρική εταιρία του Ομίλου ΟΤΕ (Chief Officer Telekom Romania Mobile), μέχρι τον Σεπτέμβριο του εν λόγω έτους όπου και ολοκληρώθηκε η πώληση της.
Το μεταβλητό μέρος των ετήσιων αμοιβών των εκτελεστικών μελών του Διοικητικού Συμβουλίου είναι η Ετήσια Επιβράβευση (ετήσιο μπόνους απόδοσης ή ετήσιο βραχυχρόνιο κίνητρο ή ειδικό πριμ απόδοσης) η οποία συνδέεται με το σύστημα ετήσιας αξιολόγησης της απόδοσης βάσει των στόχων που έχουν τεθεί, για όλα τα επίπεδα των εργαζομένων, περιλαμβανομένων και των επιπέδων των θέσεων που κατέχουν τα μέλη στην οργάνωση της Εταιρείας. Στα εκτελεστικά μέλη του Διοικητικού Συμβουλίου η Ετήσια Επιβράβευση παρέχεται για την επίτευξη προκαθορισμένων ποσοτικών και ποιοτικών στόχων, οι οποίοι συνδέονται με τις επιδόσεις της Εταιρείας, του Ομίλου OTE (ή/και του Ομίλου DT) και τους μακροπρόθεσμους επιχειρηματικούς στόχους. Ενδεικτικά κριτήρια είναι τα έσοδα, η κερδοφορία (οικονομικοί στόχοι), παράγοντες επιτυχίας συνδεόμενοι με συγκεκριμένα προϊόντα ή υπηρεσίες, η διαχείριση αλλαγής, ο εκσυγχρονισμός/ μετασχηματισμός/ ψηφιοποίηση της Εταιρείας, η αφοσίωση/ικανοποίηση των πελατών και των εργαζομένων, η επίδοση ως προς τους στόχους που σχετίζονται με το ESG (π.χ. κατανάλωση ενέργειας και μείωση εκπομπών διοξειδίου του άνθρακα), η συμμόρφωση με τις κατευθυντήριες αρχές εταιρικής συμπεριφοράς και ηγεσίας και άλλοι.
Η σχέση μεταξύ σταθερού και μεταβλητού μέρους αμοιβών καθορίζεται στις ατομικές συμβάσεις των εκτελεστικών μελών του Διοικητικού Συμβουλίου, και οι σταθερές αποδοχές αποτελούν το μεγαλύτερο μέρος του συνόλου των ετήσιων αποδοχών.
•Σύμφωνα με τη σύμβαση του Διευθύνοντος Συμβούλου, για την επίτευξη των προκαθορισμένων στόχων στο επιθυμητό επίπεδο (100% - on target), η Ετήσια Επιβράβευση ορίζεται σε 41,56% των Συνολικών Ετήσιων Αμοιβών Επίτευξης Στόχων (Annual Total Target Cash – 100%) (ορίζεται ως το άθροισμα του Ετήσιου Βασικού Μισθού συν το Ετήσιο Βραχυχρόνιο Κίνητρο για την επίτευξη των ετήσιων στόχων του στο επιδιωκόμενο επίπεδο). Αντιστοίχως, ο Ετήσιος Βασικός Μισθός (Annual Base Salary), όπως αυτός προσδιορίζεται στο άρθρο 4 της σύμβασής του, ορίζεται για τον Διευθύνοντα Σύμβουλο σε ποσοστό 58,44% των Συνολικών Ετήσιων Αμοιβών Επίτευξης Στόχων (Annual Total Target Cash). Για επίτευξη των προκαθορισμένων στόχων σε επίπεδο 150% ή ανώτερο, η αναλογία Ετήσιου Βασικού Μισθού και Βραχυπρόθεσμου Κινήτρου διαμορφώνεται σε 51,61% - 48,39%, αντίστοιχα.
•Σύμφωνα με τη σύμβαση εργασίας του Chief Officer Χρηματοοικονομικών Θεμάτων Ομίλου ΟΤΕ, όπως ίσχυε για το 2025, για επίπεδο επίτευξης των εταιρικών στόχων στο επιδιωκόμενο επίπεδο (100%), οι Συνολικές Ετήσιες Αμοιβές Επίτευξης Στόχων περιλαμβάνουν δύο μέρη: τον Ετήσιο Βασικό Μισθό και το Βραχυπρόθεσμο Κίνητρο Επίτευξης Στόχου που διαμορφώνονται με την ακόλουθη αναλογία: 65% - 35% αντίστοιχα. Για επίτευξη των προκαθορισμένων στόχων σε επίπεδο 150% ή ανώτερο, η αναλογία Ετήσιου Βασικού Μισθού και Βραχυπρόθεσμου Κινήτρου διαμορφώνεται σε 55,32% - 44,68%, αντίστοιχα.
Εντός του 2025 αποδόθηκε στον Διευθύνοντα Σύμβουλο και τον Chief Officer Χρηματοοικονομικών Θεμάτων Ομίλου ΟΤΕ το Βραχυπρόθεσμο Κίνητρο (Short Term Incentive -STI) έτους 2024.
Τόσο για τον Διευθύνοντα Σύμβουλο όσο και για τον Chief Officer Χρηματοοικονομικών Θεμάτων Ομίλου ΟΤΕ, κάθε καταβολή ποσού σε σχέση με τα ανωτέρω μεταβλητά μέρη της αμοιβής εγκρίνεται από την Επιτροπή Αποδοχών & Υποψηφιοτήτων, το Διοικητικό Συμβούλιο και τη Γενική Συνέλευση των μετόχων της Εταιρείας.
Σημειώνεται ότι σύμφωνα με απόφαση του Διοικητικού Συμβουλίου (Ιουνίου 2019) τα μη εκτελεστικά μέλη του Διοικητικού Συμβουλίου συνέρχονται, υπό την προεδρία του μη εκτελεστικού Αντιπροέδρου του Διοικητικού Συμβουλίου, χωρίς την παρουσία των εκτελεστικών μελών, προκειμένου να αξιολογούν την επίδοση των εκτελεστικών μελών και να καθορίζουν τις αμοιβές τους, κατόπιν σχετικής εισήγησης της Επιτροπής Αποδοχών & Υποψηφιοτήτων.
Αναφορικά με λοιπές πρόσθετες παροχές, τα εκτελεστικά μέλη του Διοικητικού Συμβουλίου καλύπτονται από ιδιωτικό πρόγραμμα ασφάλειας υγείας (κάλυψη που ισχύει και για τα προστατευόμενα μέλη τους), ζωής και ανικανότητας, συμμετέχουν σε ιδιωτικό συνταξιοδοτικό πρόγραμμα, χρησιμοποιούν εταιρικό αυτοκίνητο (με τις συναφείς καλύψεις) και κάνουν χρήση των εταιρικών προνομιακών προγραμμάτων κινητής, σταθερής τηλεφωνίας, διαδικτύου και COSMΟΤΕ TV.
140
ΙΙ. Σε σχέση με τις παροχές σε μορφή μακροπρόθεσμων μεταβλητών αμοιβών, για τον Διευθύνοντα Σύμβουλο προβλέπονται τα εξής:
A. Μακροχρόνιο Πρόγραμμα Κινήτρων
Το Μακροχρόνιο Πρόγραμμα Κινήτρων (LTI) αποτελεί ένα διεθνές κυλιόμενο πρόγραμμα παροχής κινήτρων για τα στελέχη του Ομίλου Deutsche Telekom και των συμμετεχουσών σε αυτόν εταιριών. Στόχος του είναι η ενίσχυση της διάθεσης των Στελεχών για ανάληψη επιχειρηματικής ευθύνης και, ως εκ τούτου, η αύξηση της αξίας του Ομίλου και των συμμετεχουσών σε αυτόν εταιριών σε μέσο-μακροπρόθεσμο ορίζοντα. Το κάθε πρόγραμμα έχει τετραετή ορίζοντα και συνδέεται με την επίτευξη στόχων για συγκεκριμένες παραμέτρους επιτυχίας, είτε οικονομικών είτε σχετιζόμενων με τη βιωσιμότητα του Ομίλου. Οι στόχοι καθορίζονται από το Εποπτικό Συμβούλιο της DTAG και εγκρίνονται από το Διοικητικό Συμβούλιο της DTAG.
Το ποσό που λαμβάνεται ως βάση για τη συμμετοχή του Διευθύνοντος Συμβούλου, υπολογίζεται, σύμφωνα με την σύμβασή του, στη βάση των Συνολικών Ετήσιων Αποδοχών Επίτευξης Στόχων του) και καθορίζεται στο 41,56% των Συνολικών Ετήσιων Αποδοχών Επίτευξης Στόχων του Διευθύνοντος Συμβούλου του τρέχοντος έτους. Το σχετικό ποσό θα μετατρέπεται, στην αρχή κάθε 4ετούς Μακροχρόνιου Προγράμματος Κινήτρων (LTI) σε οιονεί μετοχές της Deutsche Telekom AG (DT) (phantom DT’s shares) με βάση την τιμή της μετοχής της DT στο σύστημα συναλλαγών XETRA (Βασικός Αριθμός των οιονεί μετοχών). Ο Βασικός Αριθμός οιονεί μετοχών που αποδίδονται στον Διευθύνοντα Σύμβουλο αντιστοιχεί σε επίπεδο επίτευξης των στόχων 100%. Σε κάθε έτος του 4-ετούς προγράμματος αντιστοιχεί το ¼ του Βασικού Αριθμού των οιονεί μετοχών. Αναλόγως του επιπέδου επίτευξης των στόχων των παραμέτρων επιτυχίας ετησίως (μεταξύ 0% και 150%), προκύπτει το Ετήσιο Αποτέλεσμα για το συγκεκριμένο έτος. Οι οιονεί μετοχές λαμβάνουν επίσης μερίσματα, στην περίπτωση που καταβάλλονται μερίσματα στους μετόχους της DT.
Μετά το τέλος του τελευταίου έτους του εκάστοτε 4-ετούς προγράμματος, το Διοικητικό Συμβούλιο της Deutsche Telekom AG καθορίζει τον τελικό βαθμό επίτευξης στόχων κάθε έτους του προγράμματος. Τα αρμόδια όργανα ή επιτροπές των Συμμετεχουσών εταιρειών, συμπεριλαμβανομένης της Εταιρείας, λαμβάνουν τις αναγκαίες αποφάσεις για τις εν λόγω εταιρείες.
Στη λήξη του εκάστοτε συνολικού 4ετούς προγράμματος, τα τέσσερα δεσμευτικά Ετήσια Αποτελέσματα καθώς και τα τυχόν μερίσματα αθροίζονται και ο προκύπτων τελικός αριθμός οιονεί μετοχών μετατρέπεται σε χρηματικό ποσό το οποίο καταβάλλεται στον Διευθύνοντα Σύμβουλο μέσω μισθοδοσίας. Η τιμή της μετοχής επί τη βάσει της οποίας γίνεται η μετατροπή, καθορίζεται με βάση συγκεκριμένη περίοδο αναφοράς.
Με βάση τα ανωτέρω:
•Το μακροχρόνιο (4-ετές) πρόγραμμα κινήτρων (LTI) που ξεκίνησε το 2021 και στο οποίο συμμετείχε ο Διευθύνων Σύμβουλος, ολοκληρώθηκε τον Δεκέμβριο 2024. Το χρηματικό ποσό που αντιστοιχεί στον τελικό αριθμό των οιονεί μετοχών για την τετραετή περίοδο 2021-2024 καταβλήθηκε στον Διευθύνοντα Σύμβουλο εντός του 2025, κατόπιν έγκρισης από τα αρμόδια όργανα της Εταιρείας (Επιτροπή Αποδοχών & Υποψηφιοτήτων, Διοικητικό Συμβούλιο και Γενική Συνέλευση των μετόχων) ως εξής: για την περίοδο από 1.7.2024 – 31.12.2024 καταβλήθηκε η αναλογία του χρηματικού ποσού από την Εταιρεία, ενώ για την περίοδο από 1.1.2024 – 30.6.2024 καταβλήθηκε η αναλογία από τον προηγούμενο εργοδότη (HT – Hrvatski Telecom, μέλος του Ομίλου Εταιριών της Deutsche Telekom Group of companies)
•Το μακροχρόνιο (4-ετές) πρόγραμμα κινήτρων (LTI) που ξεκίνησε το 2022 και στο οποίο συμμετείχε ο Διευθύνων Σύμβουλος, ολοκληρώθηκε τον Δεκέμβριο 2025. Το χρηματικό ποσό που αντιστοιχεί στον τελικό αριθμό των οιονεί μετοχών για την τετραετή περίοδο 2022-2025 θα καταβληθεί στον Διευθύνοντα Σύμβουλο εντός του 2026, εφόσον προηγουμένως εγκριθεί από τα αρμόδια όργανα της Εταιρείας (Επιτροπή Αποδοχών & Υποψηφιοτήτων, Διοικητικό Συμβούλιο και Γενική Συνέλευση των μετόχων).
•Αντίστοιχα, έχουν ξεκινήσει μακροχρόνια (4-ετή) προγράμματα κινήτρων (LTI) τα έτη 2023, 2024 και 2025, στα οποία συμμετέχει ο Διευθύνων Σύμβουλος, τα οποία θα ολοκληρωθούν τον Δεκέμβριο 2026, 2027, 2028, αντίστοιχα, το δε μεταβλητό ποσό που θα προκύψει από αυτά θα καταβληθεί εντός των ετών 2027, 2028, 2029, αντίστοιχα, μετά από την έγκριση των αρμοδίων εταιρικών οργάνων.
Καθώς ο Διευθύνων Σύμβουλος συμμετέχει στα LTI προγράμματα 2022, 2023 και 2024 του προηγούμενου εργοδότη (HT - Hrvatski Telekom), τα οποία προγράμματα ωριμάζουν το 2025, 2026 & 2027 αντίστοιχα, η ΟΤΕ Α.Ε. θα καταβάλλει στον Διευθύνοντα κατά τα αντίστοιχα ημερολογιακά έτη λήξης κάθε προγράμματος το ποσό που αναλογεί στην περίοδο από
141
1.7.2024 και εφεξής, ενώ το ποσό του LTI που αναλογεί στην περίοδο 1.1.2022 – 30.6.2024, θα αποδοθεί από την HT, μετά τις απαιτούμενες λογιστικές προσαρμογές μεταξύ των δύο εταιριών.
Β. Πρόγραμμα Αντιστοίχισης Μετοχών
Το Πρόγραμμα Αντιστοίχισης Μετοχών (SMP) είναι ένα μακροπρόθεσμο (τετραετές) πρόγραμμα βασισμένο σε μετοχές της DT. Το Πρόγραμμα SMP είναι ένα εργαλείο αμοιβών που εφαρμόζεται παγκοσμίως σε επίπεδο Ομίλου DT. Στόχος του Προγράμματος είναι η ενίσχυση της διάθεσης για ανάληψη επιχειρηματικής ευθύνης των στελεχών, και ως εκ τούτου, η αύξηση της αξίας του Ομίλου σε μεσο-μακροπρόθεσμο ορίζοντα.
Ο Διευθύνων Σύμβουλος αναλαμβάνει την υποχρέωση να επενδύσει σε μετοχές της DT, συνολικό ποσό που αντιστοιχεί σε ποσοστό επί του μικτού Ετήσιου Βραχυχρόνιου Κινήτρου Απόδοσης που του καταβλήθηκε για το αντίστοιχο προηγούμενο έτος (Υποχρέωση Ιδιωτικής Επένδυσης). Σημειώνεται ότι η Υποχρέωση Ιδιωτικής Επένδυσης υλοποιείται από το καθαρό ποσό της Ετήσιας Επιβράβευσης που καταβάλλεται στον Διευθύνοντα Σύμβουλο. Η υποχρέωση ιδιωτικής επένδυσης του Διευθύνοντος Συμβούλου σε μετοχές της DT ανέρχεται στο 10% του μικτού ετήσιου Βραχυπρόθεσμου Κινήτρου Απόδοσης που θα του έχει καταβληθεί για το εκάστοτε προηγούμενο έτος.
Πέραν της εν λόγω υποχρέωσης ιδιωτικής επένδυσης, παρέχεται η δυνατότητα εθελοντικής ιδιωτικής επένδυσης του Διευθύνοντος Συμβούλου σε μετοχές της DT κατά την κρίση του. Σε κάθε περίπτωση, η μέγιστη ετήσια επένδυση του Διευθύνοντος Συμβούλου σε μετοχές της DT τόσο στο πλαίσιο της υποχρέωσης ιδιωτικής επένδυσης όσο και της εθελοντικής ιδιωτικής επένδυσης, ορίζεται στο 50% του μικτού ετήσιου Βραχυπρόθεσμου Κινήτρου Απόδοσης που θα του έχει καταβληθεί για το εκάστοτε προηγούμενο έτος.
Σημειώνεται ότι ο Διευθύνων Σύμβουλος υποχρεούται να μη ρευστοποιήσει, πωλήσει, διαθέσει κλπ. τις ως άνω μετοχές για τέσσερα (4) έτη από το εκάστοτε έτος αγοράς τους (Κλειστή Περίοδος). Στο τέλος της εκάστοτε Κλειστής Περιόδου, ο Διευθύνων Σύμβουλος θα λάβει δωρεάν μία επιπλέον μετοχή για κάθε μετοχή που απέκτησε, σύμφωνα με την Υποχρέωση Ιδιωτικής Επένδυσης.
Με βάση τα ανωτέρω:
•Εντός του έτους 2025, κατόπιν έγκρισης των αρμοδίων οργάνων, ο Διευθύνων Σύμβουλος έλαβε τις δωρεάν επιπλέον μετοχές DT που αντιστοιχούσαν στην συνολική του Επένδυση έτους 2021.
•Ο Διευθύνων Σύμβουλος συμμετέχει στα Προγράμματα Αντιστοίχισης Μετοχών (SMP) της Εταιρείας που ξεκίνησαν τα έτη 2024 και το 2025 και θα ολοκληρωθούν στα έτη 2028 και 2029, αντίστοιχα.
•Σημειώνεται ότι ο Διευθύνων Σύμβουλος συμμετέχει και στα Προγράμματα Αντιστοίχισης Μετοχών SMP2022 & SMP2023 της HT, τα οποία προγράμματα ωριμάζουν τα ημερολογιακά έτη 2026 & 2027 αντίστοιχα. Το κόστος των SMPs που έχουν ξεκινήσει τα έτη 2022 & 2023, θα κατανέμεται στην ΟΤΕ Α.Ε για την περίοδο από 1.7.2024 μέχρι την ημερομηνία λήξης κάθε προγράμματος, ενώ το κόστος τους για την περίοδο από την ημερομηνία έναρξης κάθε προγράμματος έως τις 30.6.2024 θα κατανεμηθεί στην HT.
•Τέλος, οι δωρεάν επιπλέον μετοχές όλων των προγραμμάτων αυτών θα του αποδοθούν, βάσει αποφάσεων των αρμοδίων οργάνων.
Γ. Πρόγραμμα Κινήτρου “Game Changer” (ή «Αλλάζοντας το Παιγνίδι»)
Το Πρόγραμμα Κινήτρου “Game Changer” (ή «Αλλάζοντας το Παιγνίδι»), είναι ένα πλάνο 4ετούς διάρκειας. Ο σκοπός αυτού του Προγράμματος είναι η παροχή κινήτρων και η ανταμοιβή ανώτατων διοικητικών στελεχών για τη συμβολή τους στην επαναλαμβανόμενη, εξαιρετική συλλογική απόδοση, βάσει συγκεκριμένων προκλητικών στόχων, με στόχο τη διακράτησή τους. Οι παράμετροι απόδοσης είναι η αύξηση της κερδοφορίας και η επίτευξη βελτιώσεων στην πελατοκεντρικότητα του Ομίλου ΟΤΕ. Η τετραετής διάρκεια του συγκεκριμένου πλάνου άρχισε το 2022 και λήγει το 2025.
•Ο Διευθύνων Σύμβουλος συμμετέχει στο Πρόγραμμα Κινήτρου Game Changer από το 2022.
•Εντός του 2025 και κατόπιν έγκρισης των αρμοδίων οργάνων, ο Διευθύνων Σύμβουλος έλαβε το ποσό του κινήτρου που αντιστοιχεί στο τρίτο έτος του Προγράμματος “Game Changer” (2024). Για την περίοδο 1.7.2024 – 31.12.2024 έλαβε από την Εταιρεία αναλογία του κινήτρου βάσει της επίτευξης του στόχου της Εταιρείας ενώ για την περίοδο 1.1.2024 – 30.6.2024 καταβλήθηκε η αναλογία του κινήτρου από την HT, βάσει της επίτευξης του στόχου της εταιρίας HT.
142
•Εντός του 2026, κατόπιν έγκρισης των αρμοδίων οργάνων και εφόσον πληρούνται οι προϋποθέσεις του Προγράμματος, θα καταβληθεί το ποσό του κινήτρου για το τέταρτο έτος του Προγράμματος “Game Changer” (2025) από την Εταιρεία.
Δ. Πρόγραμμα Κινήτρου OTE Shares Award («Πρόγραμμα Επιβράβευσης σε μετοχές ΟΤΕ» ή «OTE Shares Award Plan»)
Το Πρόγραμμα Κινήτρου ΟΤΕ Shares Award εγκρίθηκε από τα αρμόδια εταιρικά όργανα εντός του 2025 και εφαρμόστηκε για πρώτη φορά το έτος 2025 για τα στελέχη του Ομίλου ΟΤΕ, με στόχο να συμβάλει στη δημιουργία μακροπρόθεσμης αξίας μέσω της ευθυγράμμισης και προσωπικής σύνδεσης με την επιτυχία και την περαιτέρω ανάπτυξη της εταιρείας, η οποία μεταξύ άλλων αντανακλάται στην αξία της μετοχής.
Το OTE Shares Award Plan είναι ένα εθελοντικό, ως προς τη συμμετοχή σε αυτό, σύστημα αμοιβών συνδεδεμένο με μετοχές ΟΤΕ, βάσει του οποίου τα στελέχη που θα επιλέξουν να συμμετέχουν σε αυτό, αποκτούν μετοχές της εταιρείας ΟΤΕ και έχουν τη δυνατότητα να επωφεληθούν (i) από την επιτυχημένη πορεία της μετοχής της ΟΤΕ A.E. και (ii) από την χορήγηση σε αυτούς επιπλέον δωρεάν μετοχών.
Ο Διευθύνων Σύμβουλος συμμετείχε στο Κινήτρου OTE Shares Award έτους 2025 και εφόσον πληρούνται οι προϋποθέσεις του Προγράμματος, θα λάβει τις αναλογούσες δωρεάν μετοχές, μετά την λήξη της κλειστής περιόδου (περιόδου διατήρησης) και κατόπιν έγκρισης των αρμοδίων οργάνων της Εταιρίας.
IΙΙ. Όσον αφορά στον Chief Officer Χρηματοοικονομικών Θεμάτων Ομίλου ΟΤΕ:
A. Μακροχρόνιο Πρόγραμμα Κινήτρων
Οι βασικές αρχές λειτουργίας και εφαρμογής του Μακροχρόνιου Προγράμματος Κινήτρων (LTI) περιγράφονται στην παράγραφο 1.9. ΙΙ. Α ανωτέρω. Το ποσό που λαμβάνεται ως βάση για τη συμμετοχή του Chief Officer Χρηματοοικονομικών Θεμάτων Ομίλου ΟΤΕ, υπολογίζεται στη βάση των Συνολικών Ετήσιων Αποδοχών Επίτευξης Στόχων του (που ορίζεται ως το άθροισμα του Ετήσιου Βασικού Μισθού συν το Ετήσιο Βραχυχρόνιο Κίνητρο για την επίτευξη των προκαθορισμένων ετήσιων στόχων ) και καθορίζεται στο 30% των Συνολικών Ετήσιων Αποδοχών Επίτευξης Στόχων του στελέχους του τρέχοντος έτους.
Με απόφαση του Διοικητικού Συμβουλίου της Εταιρείας της 04/05/2023 καθώς και της Τακτικής Γενικής Συνέλευσης των μετόχων της Εταιρείας της 07/06/2023 (στο πλαίσιο της έγκρισης της Πολιτικής Αποδοχών των μελών του Διοικητικού Συμβουλίου της ΟΤΕ ΑΕ σύμφωνα με τα άρθρα 110 και 111 του Ν. 4548/2018), εγκρίθηκαν οι τροποποιημένοι όροι και προϋποθέσεις του Μακροχρόνιου Προγράμματος Κινήτρων (LTI) για το έτος 2023 και εφεξής, οι οποίοι μεταξύ άλλων, προβλέπουν ότι:
•Προϋπόθεση για τη συμμετοχή στο Long Term Incentive είναι η συμμετοχή στο Πρόγραμμα Αντιστοίχισης Μετοχών (Share Matching Plan), η οποία για τα εκτελεστικά μέλη του ΔΣ είναι υποχρεωτική, περιλαμβανομένου και του Chief Officer Χρηματοοικονομικών Θεμάτων Ομίλου ΟΤΕ.
•Το ύψος της υποχρέωσης προσωπικής επένδυσης του Chief Officer Χρηματοοικονομικών Θεμάτων Ομίλου ΟΤΕ ορίζεται στην πολιτική του Προγράμματος Αντιστοίχισης Μετοχών που έχει εγκριθεί από τα αρμόδια όργανα της Εταιρίας και ανέρχεται στο ένα δέκατο (10%) της αξίας του μικτού ποσού που καταβάλλεται ως Βραχυπρόθεσμο Κίνητρο για το προηγούμενο έτος. Το ύψος αθροιστικά της υποχρέωσης προσωπικής επένδυσης και της εθελοντικής προσωπικής επένδυσης δε δύναται να υπερβαίνει το μισό (50%) επί του μικτού ποσού που καταβάλλεται ως Βραχυπρόθεσμο Κίνητρο για το προηγούμενο έτος.
•Το μακροχρόνιο (4-ετές) πρόγραμμα κινήτρων (LTI) που ξεκίνησε το 2021 και στο οποίο συμμετείχε ο Chief Officer Χρηματοοικονομικών Θεμάτων Ομίλου ΟΤΕ, ολοκληρώθηκε τον Δεκέμβριο 2024. Το χρηματικό ποσό που αντιστοιχούσε στον τελικό αριθμό των οιονεί μετοχών για την τετραετή περίοδο 2021-2024 καταβλήθηκε στον Chief Officer Χρηματοοικονομικών Θεμάτων Ομίλου ΟΤΕ τον Ιούλιο του 2025 αφού προηγουμένως εγκρίθηκε από τα αρμόδια όργανα της Εταιρείας (Επιτροπή Αποδοχών & Υποψηφιοτήτων, Διοικητικό Συμβούλιο και Γενική Συνέλευση των μετόχων).
143
•Το μακροχρόνιο (4-ετές) πρόγραμμα κινήτρων (LTI) που ξεκίνησε το 2022 και στο οποίο συμμετείχε ο Chief Officer Χρηματοοικονομικών Θεμάτων Ομίλου ΟΤΕ, ολοκληρώθηκε τον Δεκέμβριο 2025. Το χρηματικό ποσό που αντιστοιχεί στον τελικό αριθμό των οιονεί μετοχών για την τετραετή περίοδο 2022-2025 θα καταβληθεί στον Chief Officer Χρηματοοικονομικών Θεμάτων Ομίλου ΟΤΕ εντός του 2026, εφόσον προηγουμένως εγκριθεί από τα αρμόδια όργανα της Εταιρείας (Επιτροπή Αποδοχών & Υποψηφιοτήτων, Διοικητικό Συμβούλιο και Γενική Συνέλευση των μετόχων).
•Αντίστοιχα, έχουν ξεκινήσει μακροχρόνια (4-ετή) προγράμματα κινήτρων (LTI) τα έτη 2023, 2024 και 2025, καθώς επίσης και το LTI 2026 το οποίο ξεκινά από 01.01.2026, στα οποία συμμετέχει ο Chief Officer Χρηματοοικονομικών Θεμάτων Ομίλου ΟΤΕ, τα οποία θα ολοκληρωθούν τον Δεκέμβριο 2026, 2027, 2028 και 2029, αντίστοιχα, το δε μεταβλητό ποσό που θα προκύψει από αυτά θα καταβληθεί εντός των ετών 2027, 2028, 2029 και 2030, αντίστοιχα, μετά από την έγκριση των αρμοδίων εταιρικών οργάνων.
Β. Πρόγραμμα Αντιστοίχισης Μετοχών
Το Πρόγραμμα Αντιστοίχισης Μετοχών (SMP) στο οποίο συμμετέχει ο Chief Officer Χρηματοοικονομικών Θεμάτων Ομίλου ΟΤΕ από την 1 Ιανουαρίου 2015 είναι ένα μακροπρόθεσμο (τετραετές) πρόγραμμα βασισμένο σε μετοχές της DT. Οι βασικές αρχές λειτουργίας και εφαρμογής του SMP περιγράφονται στην παράγραφο 1.9. ΙΙ. B ανωτέρω.
Με απόφαση του Διοικητικού Συμβουλίου της Εταιρείας της 7 Νοεμβρίου 2018 καθώς και της έκτακτης Γενικής Συνέλευσης των μετόχων της Εταιρείας της 19 Δεκεμβρίου 2018 (δεδομένου ότι το SMP 2019 αποτελούσε προσάρτημα της τροποποίησης της σύμβασης του Διευθύνοντος Συμβούλου), εγκρίθηκαν οι τροποποιημένοι όροι και προϋποθέσεις του Προγράμματος Αντιστοίχισης Μετοχών (SMP) για το έτος 2019 και εφεξής, οι οποίοι μεταξύ άλλων, προβλέπουν:
1)την αποσύνδεση της δυνατότητας συμμετοχής των στελεχών από το αποτέλεσμα της ατομικής αξιολόγησης της απόδοσης τους για το προηγούμενο έτος και τη σύνδεσή της εφεξής μόνο με βάση την ένταξη των στελεχών στις Διοικητικές Ομάδες MG1-MG3,
2)την αλλαγή του ύψους της Προσωπικής Επένδυσης που ανέρχεται πλέον από το ένα δέκατο (10%) (ελάχιστο ποσό) μέχρι το μισό (50%) (μέγιστο ποσό) του ποσού του Βραχυπρόθεσμου Κινήτρου Επίτευξης Στόχων (on target Short-Term Incentive – on target STI) του προηγούμενου έτους, και
3)τροποποιείται η Αναλογία Αντιστοίχισης δωρεάν μετοχών για τις μετοχές που αποκτήθηκαν στο πλαίσιο της Προσωπικής Επένδυσης, η οποία συνδέεται πλέον μόνο με τη Διοικητική Ομάδα των Στελεχών. Για τον Chief Officer Χρηματοοικονομικών Θεμάτων Ομίλου ΟΤΕ η Αναλογία Αντιστοίχισης δωρεάν μετοχών για τις μετοχές που αποκτώνται στο πλαίσιο της Προσωπικής Επένδυσης, έχει πλέον καθοριστεί σε 1 : 1 (μία προς μία).
Με βάση τα ανωτέρω:
•Το Πρόγραμμα Αντιστοίχισης Μετοχών που ξεκίνησε το 2021 και στο οποίο συμμετείχε ο Chief Officer Χρηματοοικονομικών Θεμάτων Ομίλου ΟΤΕ, ολοκληρώθηκε τον Ιούνιο 2025. Οι δωρεάν μετοχές DT που αντιστοιχούσαν στον αριθμό μετοχών της επένδυσης για την τετραετή περίοδο 6/2021-6/2025 αποδόθηκαν στον Chief Officer Χρηματοοικονομικών Θεμάτων Ομίλου ΟΤΕ τον Ιούλιο του 2025, αφού προηγουμένως εγκρίθηκαν από τα αρμόδια όργανα της Εταιρείας.
•Για το έτος 2022, στο πλαίσιο του αντίστοιχου Προγράμματος Αντιστοίχισης Μετοχών που ξεκίνησε το έτος αυτό, ο Chief Officer Χρηματοοικονομικών Θεμάτων Ομίλου ΟΤΕ επένδυσε σε μετοχές της DT, μέρος του μικτού Ετήσιου Βραχυχρόνιου Κινήτρου Απόδοσης, στο πλαίσιο της εθελοντικής ιδιωτικής επένδυσης σύμφωνα με τους όρους του εν λόγω προγράμματος. Στο τέλος της Κλειστής Περιόδου (εντός του 2026), ο Chief Officer Χρηματοοικονομικών Θεμάτων Ομίλου ΟΤΕ θα λάβει τις δωρεάν μετοχές DT (μία επιπλέον μετοχή DT για κάθε μετοχή που απέκτησε), εφόσον προηγουμένως εγκριθούν από τα αρμόδια όργανα της Εταιρείας.
Αντίστοιχα, έχουν ξεκινήσει (4-ετή) προγράμματα αντιστοίχισης μετοχών (SMP) τα έτη 2023 2024 και 2025, στα οποία ο Chief Officer Χρηματοοικονομικών Θεμάτων Ομίλου ΟΤΕ συμμετέχει, τα οποία θα ολοκληρωθούν στα έτη 2027, 2028 και 2029, αντίστοιχα, οι δε δωρεάν επιπλέον μετοχές των προγραμμάτων αυτών θα του αποδοθούν βάσει αποφάσεων των αρμοδίων οργάνων.
144
Γ. Για το έτος 2022 και εφεξής ο Chief Officer Χρηματοοικονομικών Θεμάτων Ομίλου ΟΤΕ έχει τη δυνατότητα να συμμετέχει στο Πρόγραμμα Κινήτρου “Game Changer” (ή «Αλλάζοντας το Παιγνίδι»).
Οι βασικές αρχές λειτουργίας και εφαρμογής του Game Changer περιγράφονται στην παράγραφο 1.9. ΙΙ. Γ ανωτέρω. Η τετραετής διάρκεια του συγκεκριμένου πλάνου άρχισε το 2022 και λήγει το 2025.
Για το τρίτο έτος του Προγράμματος “Game Changer” (2024) έλαβε το ποσό του κινήτρου, εντός του έτους 2025 κατόπιν έγκρισης των αρμοδίων οργάνων.
Εντός του 2026 και κατόπιν έγκρισης των αρμοδίων οργάνων, ο Chief Officer Χρηματοοικονομικών Θεμάτων Ομίλου ΟΤΕ θα λάβει το ποσό του κινήτρου που αντιστοιχεί στο τέταρτο έτος του Προγράμματος “Game Changer” (2025), εφόσον για το έτος 2025 έχουν επιτευχθεί στο επιθυμητό επίπεδο οι σχετικοί στόχοι που συνδέονται με το εν λόγω πρόγραμμα.
Δ. O Chief Officer Χρηματοοικονομικών Θεμάτων Ομίλου ΟΤΕ έχει τη δυνατότητα να συμμετέχει στο νέο Πρόγραμμα Κινήτρου OTE Shares Award («Πρόγραμμα Επιβράβευσης σε μετοχές ΟΤΕ» ή «OTE Shares Award Plan»)
Οι βασικές αρχές λειτουργίας και εφαρμογής του ΟΤΕ Shares Award Plan περιγράφονται στην παράγραφο 1.9. ΙΙ. Δ ανωτέρω.
Ο Chief Officer Χρηματοοικονομικών Θεμάτων Ομίλου ΟΤΕ συμμετείχε στο Κινήτρου OTE Shares Award έτους 2025 και εφόσον πληρούνται οι προϋποθέσεις του Προγράμματος, θα λάβει τις αναλογούσες δωρεάν μετοχές, μετά την λήξη της κλειστής περιόδου (περιόδου διατήρησης) και κατόπιν έγκρισης των αρμοδίων οργάνων της Εταιρίας.
ΙV. Σημειώνεται ότι με απόφαση της 73 ης Τακτικής Γενικής Συνέλευσης των Μετόχων της 23.06.2025, τα μικτά ποσά προς καταβολή των προγραμμάτων μεταβλητών αμοιβών STI 2024, Game Changer 2024 και LTI 2021 για τα δικαιούμενα ενεργά στελέχη, περιλαμβανομένων και των εκτελεστικών μελών του ΔΣ ΟΤΕ (Διευθύνοντα Σύμβουλο και Chief Officer Χρηματοοικονομικών Θεμάτων Ομίλου ΟΤΕ), εγκρίθηκε να αποδοθούν μέσω Διανομής Κερδών αντί μέσω μισθοδοσίας, με τρόπο ώστε τα καθαρά ποσά προς απόδοση μέσω της Διανομής Κερδών στα δικαιούμενα στελέχη να απορροφούν, καλύπτουν και εξοφλούν πλήρως τα αντίστοιχα καθαρά ποσά των ως άνω προγραμμάτων μεταβλητών αμοιβών που θα αποδίδονταν μέσω μισθοδοσίας.
V. Στην Τακτική Γενική Συνέλευση των Μετόχων που θα λάβει χώρα εντός του 2026 για την έγκριση των αποτελεσμάτων της χρήσης 2025, θα υποβληθεί η Έκθεση Αποδοχών των μελών του Διοικητικού Συμβουλίου για τις καταβληθείσες εντός της χρήσης 2025 αποδοχές, σύμφωνα με το άρθρο 112 του Νόμου 4548/2018 και την Πολιτική Αποδοχών.
1.10 (I) Διαχείριση καταστάσεων σύγκρουσης συμφερόντων
Στην «Πολιτική περί Αποφυγής της Διαφθοράς & άλλων Συγκρούσεων Συμφερόντων», την οποία έχει υιοθετήσει η Εταιρεία με απόφαση του Διοικητικού Συμβουλίου της προβλέπεται ότι τα μέλη του Διοικητικού Συμβουλίου (εκτελεστικά, μη εκτελεστικά και ανεξάρτητα μη εκτελεστικά) καθώς και κάθε τρίτο πρόσωπο στο οποίο έχουν ανατεθεί από το Διοικητικό Συμβούλιο αρμοδιότητές του, οφείλουν να λαμβάνουν ιδιαίτερη μέριμνα για την αποφυγή εμφάνισης περιστατικών σύγκρουσης συμφερόντων, να διαχειρίζονται τις εταιρικές υποθέσεις με σκοπό την προαγωγή του εταιρικού συμφέροντος, να ενεργούν με ανεξάρτητη κρίση και να τηρούν αταλάντευτα την υποχρέωση πίστης που υπέχουν έναντι της Εταιρείας.
Στο πλαίσιο αυτό οφείλουν ιδίως:
α)Να μην επιδιώκουν ίδια συμφέροντα που αντιβαίνουν στα συμφέροντα της Εταιρείας.
β)Να αποκαλύπτουν εγκαίρως και με επάρκεια στα υπόλοιπα μέλη του Διοικητικού Συμβουλίου:
(βα) τα ίδια συμφέροντά τους, που ενδέχεται να ανακύψουν από τις συναλλαγές της Εταιρείας, οι οποίες εμπίπτουν στα καθήκοντά τους, καθώς και κάθε σύγκρουση των συμφερόντων τους με εκείνα της Εταιρείας ή συνδεδεμένων με αυτήν εταιρειών, η οποία ανακύπτει κατά την άσκηση των καθηκόντων τους.
(ββ) τη σύγκρουση των συμφερόντων της Εταιρείας με τα συμφέροντα των στενών μελών της οικογένειάς τους.
145
Ως επαρκής αποκάλυψη στις ανωτέρω περιπτώσεις (βα) και (ββ) θεωρείται εκείνη που περιλαμβάνει περιγραφή τόσο της συναλλαγής όσο και των ιδίων συμφερόντων.
γ)Να τηρούν αυστηρή εχεμύθεια για τις εταιρικές υποθέσεις και τα απόρρητα της Εταιρείας, τα οποία κατέστησαν γνωστά σ’ αυτούς λόγω της ιδιότητάς τους ως Συμβούλων.
δ)Να απέχουν από τη διενέργεια, για δικό τους λογαριασμό ή για λογαριασμό τρίτων, πράξεων που υπάγονται στους σκοπούς της Εταιρείας, χωρίς άδεια της Γενικής Συνέλευσης των μετόχων.
Στο ίδιο πλαίσιο, τα μέλη του Διοικητικού Συμβουλίου υποχρεούνται να γνωστοποιούν στο Διοικητικό Συμβούλιο κάθε συμμετοχή τους σε διοικητικά συμβούλια ή άλλης μορφής διοικητικά όργανα άλλων νομικών προσώπων - φορέων οιουδήποτε χαρακτήρα και αντικειμένου, καθώς και κάθε άλλη σχέση ή/και δραστηριότητα που πιθανολογούν ότι συγκρούεται ή μπορεί να συγκρουσθεί με τα συμφέροντα της Εταιρείας.
Τα υποψήφια μέλη υποχρεούνται να γνωστοποιούν τις επαγγελματικές τους δεσμεύσεις οποιασδήποτε μορφής σε άλλες εταιρείες, και σε οντότητες μη κερδοσκοπικού χαρακτήρα, πριν από την τοποθέτησή τους στο Διοικητικό Συμβούλιο της Εταιρείας.
Το Διοικητικό Συμβούλιο μεριμνά για την αποτελεσματική διαχείριση τυχόν σύγκρουσης συμφερόντων μεταξύ μελών του και της Εταιρείας και την προστασία του απορρήτου κρίσιμων πληροφοριών που μπορεί να επηρεάσουν την τιμή της μετοχής, την εικόνα, τη λειτουργία και την ανταγωνιστικότητα της Εταιρείας.
Το Διοικητικό Συμβούλιο επιβεβαιώνει προς την Γενική Συνέλευση την πλήρωση των προϋποθέσεων ανεξαρτησίας των υποψήφιων μελών που προτείνει για εκλογή, κατόπιν σχετικής εισήγησης της Επιτροπής Αποδοχών και Υποψηφιοτήτων προς το Διοικητικό Συμβούλιο και διεξαγωγή εκ μέρους της Εταιρείας τουλάχιστον ελέγχου ακεραιότητας και ελέγχου σε δημόσια προσβάσιμες πηγές. Επίσης, τα υποψήφια ανεξάρτητα μη εκτελεστικά μέλη του Διοικητικού Συμβουλίου της Εταιρείας, προ της εκλογής τους από τη Γενική Συνέλευση των μετόχων, υποβάλλουν υπεύθυνη δήλωση προς τον Πρόεδρο του Διοικητικού Συμβουλίου της Εταιρείας για την πλήρωση των προϋποθέσεων ανεξαρτησίας και αναλαμβάνουν την ευθύνη να ενημερώσουν άμεσα το Διοικητικό Συμβούλιο, υποβάλλοντας νέα υπεύθυνη δήλωση, σε περίπτωση οποιασδήποτε μεταβολής δεδομένων στο πρόσωπό τους ή στα πρόσωπα του στενού οικογενειακού τους περιβάλλοντος. Τέλος, υποβάλλουν υπεύθυνη δήλωση ότι δεν έχει εκδοθεί εντός ενός (1) έτους πριν ή από την εκλογή τους αντίστοιχα, τελεσίδικη δικαστική απόφαση που αναγνωρίζει την υπαιτιότητά τους για ζημιογόνες συναλλαγές ανώνυμης εταιρείας, εισηγμένης ή μη, με συνδεδεμένα μέρη.
Η πλήρωση των νόμιμων προϋποθέσεων για τον χαρακτηρισμό μέλους Διοικητικού Συμβουλίου ως ανεξάρτητου μέλους επανεξετάζεται από το Διοικητικό Συμβούλιο, σε ετήσια τουλάχιστον βάση ανά οικονομικό έτος, και πάντως πριν από τη δημοσιοποίηση της ετήσιας οικονομικής έκθεσης, στην οποία και συμπεριλαμβάνεται σχετική διαπίστωση. Σε περίπτωση που κατά τον έλεγχο της πλήρωσης των εν λόγω προϋποθέσεων ή σε περίπτωση που οποιαδήποτε στιγμή διαπιστωθεί ότι οι προϋποθέσεις έπαψαν να συντρέχουν στο πρόσωπο ανεξάρτητου μη εκτελεστικού μέλους, το Διοικητικό Συμβούλιο προβαίνει στις δέουσες ενέργειες αντικατάστασής του.
Η Εταιρεία διασφαλίζει ότι τα μέλη του Διοικητικού Συμβουλίου και ο Διευθύνων Σύμβουλος υπογράφουν, κατά την ανάληψη των καθηκόντων τους καθώς και σε ετήσια βάση, Υπεύθυνες Δηλώσεις, με τις οποίες αναλαμβάνουν έναντι της Εταιρείας υποχρεώσεις, που απορρέουν από την εφαρμογή των διατάξεων της νομοθεσίας που διέπει την ανώνυμη εταιρεία ή εταιρείες με χρηματοπιστωτικά μέσα που έχουν εισαχθεί προς διαπραγμάτευση σε ρυθμιζόμενη αγορά καθώς και από τις αρχές καλής εταιρικής διακυβέρνησης, σύμφωνα με τα αναφερόμενα στον «Κανονισμό Λειτουργίας» της Εταιρείας.
Τα μέλη του Διοικητικού Συμβουλίου οφείλουν να γνωστοποιούν αμέσως στην Εταιρεία οποιαδήποτε αλλαγή στις προϋποθέσεις καταλληλότητάς τους ή σε προηγούμενες Υπεύθυνες Δηλώσεις τους, συμπεριλαμβανομένης τυχόν έκδοσης τελεσίδικης δικαστικής απόφασης που αναγνωρίζει την υπαιτιότητά τους για ζημιογόνες συναλλαγές ανώνυμης εταιρείας, εισηγμένης ή μη, με συνδεδεμένα μέρη.
Επίσης, τα μέλη του Διοικητικού Συμβουλίου καθώς και τα ανώτερα στελέχη οικονομικών υπηρεσιών της Εταιρείας και του Ομίλου, σε ετήσια βάση, υποβάλλουν Δηλώσεις αναφορικά με τη γνώση και την εφαρμογή του ισχύοντος Κώδικα Δεοντολογίας για τα Ανώτερα Στελέχη Οικονομικών Υπηρεσιών Ομίλου ΟΤΕ.
Περαιτέρω, υπάρχουν διατάξεις στον «Κανονισμό Λειτουργίας» της Εταιρείας, οι οποίες αφορούν στη διαδικασία παρακολούθησης α) των οικονομικών δραστηριοτήτων και συναλλαγών των μελών του Διοικητικού Συμβουλίου και
146
προσώπων που ασκούν διευθυντικά καθήκοντα στην Εταιρεία, με βασικούς πελάτες, εγχώριους παρόχους ή προμηθευτές της, καθώς και β) των συναλλαγών τους (όπως, επίσης, και των συναλλαγών των προσώπων που έχουν στενό δεσμό με τα ανωτέρω πρόσωπα) που έχουν σχέση με μετοχές ή χρεωστικούς τίτλους της Εταιρείας ή συνδεδεμένων με αυτήν εταιρειών ή με παράγωγα μέσα ή με άλλα συνδεδεμένα χρηματοπιστωτικά μέσα, σύμφωνα με τις διατάξεις του Νόμου 4706/2020 και του Κανονισμού 596/2014 του Ευρωπαϊκού Κοινοβουλίου και του Συμβουλίου.
Επίσης, υπάρχουν προβλέψεις σχετικές με την αποφυγή και διαχείριση από την Eταιρεία καταστάσεων σύγκρουσης συμφερόντων στις Πολιτικές που εφαρμόζονται στο πλαίσιο λειτουργίας του ενιαίου Συστήματος Διαχείρισης Κανονιστικής Συμμόρφωσης για τον Όμιλο ΟΤΕ, μεταξύ των οποίων ο «Κώδικας Δεοντολογίας Ομίλου ΟΤΕ», η «Πολιτική Ωφελημάτων Ομίλου ΟΤΕ» και η «Πολιτική περί Μη Κατάχρησης Προνομιακών Πληροφοριών».
(II) Διαχείριση συναλλαγών με συνδεδεμένα μέρη
Από 1 Ιανουαρίου 2019, ο Νόμος 4548/2018 περιέχει συγκεκριμένες διατάξεις σχετικά με τη διαφάνεια και εποπτεία των συναλλαγών με συνδεδεμένα μέρη (άρθρα 99-101). Στο πλαίσιο αυτό, έχει υιοθετηθεί από τον Όμιλο ΟΤΕ η «Πολιτική Σύναψης Συναλλαγών με Συνδεδεμένα Μέρη», η οποία περιγράφει τον τρόπο χειρισμού θεμάτων που άπτονται των συναλλαγών της Εταιρείας με Συνδεδεμένα Μέρη.
Επίσης, αναφορικά με τις συναλλαγές με συνδεδεμένα μέρη, έχει υιοθετηθεί από το Διοικητικό Συμβούλιο της Εταιρείας και ισχύει ο «Κανονισμός Τεκμηρίωσης Τιμών Ενδοομιλικών Συναλλαγών Ομίλου ΟΤΕ» (Transfer Pricing), ο οποίος ορίζει τις απαιτούμενες εσωτερικές διαδικασίες για την εφαρμογή και τήρηση των κανόνων τιμολόγησης και τεκμηρίωσης των ενδοομιλικών συναλλαγών των εταιρειών του Ομίλου ΟΤΕ και των συνδεδεμένων με αυτές εταιρειών. Ο Κανονισμός θέτει το πλαίσιο των διαδικασιών που θα ακολουθούνται και η συμμόρφωση με αυτόν υπόκειται σε εσωτερικούς και εξωτερικούς ελέγχους. Υπεύθυνες για την εφαρμογή του Κανονισμού είναι οι αρμόδιες υπηρεσίες για τα φορολογικά θέματα και οι αρμόδιες υπηρεσίες για την κατάρτιση συμβάσεων με συνδεδεμένες εταιρείες. Στο πλαίσιο της ισχύουσας νομοθεσίας, οι εταιρείες του Ομίλου ΟΤΕ, μέσω των καταστατικών τους οργάνων, υιοθετούν τον Κανονισμό αυτό, προκειμένου να ακολουθείται η ίδια διαδικασία τεκμηρίωσης και να διευκολύνεται η συμμόρφωση.
(ΙΙΙ) Πολιτική Εκπαίδευσης
Η Εταιρεία, με απόφαση του Διοικητικού Συμβουλίου της, έχει υιοθετήσει την «Πολιτική Εκπαίδευσης των μελών του Διοικητικού Συμβουλίου, των διευθυντικών στελεχών, καθώς και των λοιπών στελεχών της ΟΤΕ Α.Ε., ιδίως όσων εμπλέκονται στον εσωτερικό έλεγχο, στη διαχείριση κινδύνων, στην κανονιστική συμμόρφωση και στα πληροφοριακά συστήματα».
Η Πολιτική καθορίζει τη διαδικασία που ακολουθείται από την Εταιρεία για την εισαγωγική ενημέρωση των μελών του Διοικητικού Συμβουλίου της, και των λοιπών στελεχών της, όπως αναφέρονται ανωτέρω, καθώς και για την κάλυψη των εκπαιδευτικών τους αναγκών.
(IV) Πολιτική Καταλληλότητας
Όπως αναφέρθηκε ανωτέρω, η Εταιρεία έχει υιοθετήσει την «Πολιτική Καταλληλότητας των μελών του Διοικητικού Συμβουλίου της ΟΤΕ Α.Ε.». Η Πολιτική περιλαμβάνει το σύνολο των αρχών και κριτηρίων που εφαρμόζονται κατά την επιλογή, αντικατάσταση και ανανέωση της θητείας των μελών του Διοικητικού Συμβουλίου, στο πλαίσιο της αξιολόγησης της ατομικής και συλλογικής καταλληλότητας. H Πολιτική αποσκοπεί στη διασφάλιση της ποιοτικής στελέχωσης, αποτελεσματικής λειτουργίας και εκπλήρωσης του ρόλου του Διοικητικού Συμβουλίου με βάση τη γενικότερη στρατηγική και τις επιχειρηματικές επιδιώξεις της Εταιρείας με στόχο την προαγωγή του εταιρικού συμφέροντος. Στο πλαίσιο αυτό, επιδιώκει, μεταξύ άλλων, την εκλογή και διατήρηση ως μελών Διοικητικού Συμβουλίου προσώπων κατάλληλων και ικανών που θα διασφαλίζουν την άσκηση χρηστής και αποτελεσματικής διοίκησης προς όφελος της Εταιρείας και όλων των ενδιαφερόμενων μερών.
Περισσότερες πληροφορίες για την Πολιτική περιλαμβάνονται στις ενότητες που αφορούν στην «
Επιτροπή Αποδοχών και
Υποψηφιοτήτων
» και στην «
Πολιτική πολυμορφίας που εφαρμόζεται για τα διοικητικά, διαχειριστικά και εποπτικά όργανα
της Εταιρείας
».
147
2. Επιτροπές του Διοικητικού Συμβουλίου – Σύνθεση – Αρμοδιότητες – Αποζημιώσεις μελών – Αξιολόγηση αποτελεσματικότητας
Στην Εταιρεία λειτουργούν δύο Επιτροπές που στελεχώνονται αποκλειστικά από μέλη του Διοικητικού Συμβουλίου. Αυτές είναι η Επιτροπή Ελέγχου και η Επιτροπή Αποδοχών και Υποψηφιοτήτων.
Ειδικότερα:
2.1. Η Επιτροπή Ελέγχου
Η Επιτροπή Ελέγχου, σύμφωνα με το άρθρο 44 του Νόμου 4449/2017 (ΦΕΚ Α 7/24.01.2017, «Υποχρεωτικός έλεγχος των ετήσιων και των ενοποιημένων χρηματοοικονομικών καταστάσεων, δημόσια εποπτεία επί του ελεγκτικού έργου και λοιπές διατάξεις»), όπως ισχύει, και τις αποφάσεις της 69ης Τακτικής Γενικής Συνέλευσης των Μετόχων της 9 Ιουνίου 2021 και της 72 ης Τακτικής Γενικής Συνέλευσης των Μετόχων της 28 Ιουνίου 2024, αποτελεί επιτροπή του Διοικητικού Συμβουλίου, αποτελούμενη μόνο από μέλη του Διοικητικού Συμβουλίου, η δε θητεία των μελών της είναι ίδια με τη θητεία τους ως μέλη του Διοικητικού Συμβουλίου. Η Επιτροπή Ελέγχου είναι 3μελής, αποτελούμενη στο σύνολό της από Ανεξάρτητα μέλη του Διοικητικού Συμβουλίου. Τα μέλη της Επιτροπής Ελέγχου διαθέτουν στο σύνολό τους επαρκή γνώση στον τομέα των ηλεκτρονικών επικοινωνιών, στον οποίο κυρίως δραστηριοποιείται η Εταιρεία, ενώ ένα τουλάχιστον μέλος, που διαθέτει επίσης επαρκή γνώση και εμπειρία στη λογιστική / ελεγκτική, παρίσταται πάντοτε στις συνεδριάσεις της Επιτροπής που αφορούν στην έγκριση των οικονομικών καταστάσεων.
Η σύνθεση της Επιτροπής Ελέγχου κατά τη χρήση 2025 είχε ως εξής:
κ. Εelco Blok (Πρόεδρος της Επιτροπής - Αντιπρόεδρος ΔΣ, Ανεξάρτητο μη εκτελεστικό Μέλος), κ. Αλέξανδρος Αθανασίου (Μέλος της Επιτροπής- Ανεξάρτητο μη εκτελεστικό Μέλος ΔΣ) και κ. Κωνσταντίνος Γκράβας (Μέλος της Επιτροπής- Ανεξάρτητο μη εκτελεστικό Μέλος ΔΣ).
Για τη χρήση 2025 η 73 η Τακτική Γενική Συνέλευση των Μετόχων ΟΤΕ της 23 ης Ιουνίου 2025 αποφάσισε να μην υπάρξει μεταβολή στην αποζημίωση του Προέδρου και των μελών της Επιτροπής Ελέγχου για τη συμμετοχή τους στις συνεδριάσεις αυτής σε σχέση με όσα ίσχυαν για τη χρήση 2024, ήτοι να ισχύουν τα εξής:
α)Πρόεδρος: Ευρώ 2.700 μεικτά ανά συνεδρίαση.
β)Μέλη: Ευρώ 2.200 μεικτά ανά συνεδρίαση.
Tα μεικτά ποσά που αναφέρονται ανωτέρω:
i.Να υπόκεινται στις νόμιμες κρατήσεις (ενδεικτικά φόρος, εισφορές κοινωνικής ασφάλισης), όπως εκάστοτε προβλέπονται στο νόμο και με βάση το εκάστοτε ισχύον πλαφόν για τον υπολογισμό τους.
ii.Να μην μεταβάλλονται σε περίπτωση αλλαγής στη φορολογική νομοθεσία ή /και στη νομοθεσία για την κοινωνική ασφάλιση. Σε αυτή την περίπτωση, μπορεί να αλλάξει, αναλόγως, το καθαρό προς καταβολή ποσό.
Η Επιτροπή Ελέγχου, σύμφωνα με τον Κανονισμό Λειτουργίας της 7 συνεδριάζει τουλάχιστον τέσσερις (4) φορές το χρόνο.
Οι συμμετοχές του Προέδρου και των μελών της Επιτροπής Ελέγχου κατά τη χρήση 2025 στις συνεδριάσεις της Επιτροπής, που ήταν συνολικά δεκατρείς (13), εμφανίζονται στον παρακάτω πίνακα:

Ονοματεπώνυμο | Αριθμός συνεδριάσεων που πραγματοποιήθηκαν κατά τη διάρκεια της θητείας του | Αριθμός συνεδριάσεων που συμμετείχε | Αριθμός συνεδριάσεων που εκπροσωπήθηκε
Eelco Blok | 13 | 13 | -
Αλέξανδρος Αθανασίου | 13 | 13 | -
Κωνσταντίνος Γκράβας | 13 | 13 | -

7
https://www.cosmote.gr/otegroup_company/investor_relations/corporate%20 governance/AUDIT_COMMITTEE_REGULATIONS_gr.pdf
148
Το πλαίσιο λειτουργίας της Επιτροπής Ελέγχου προσδιορίζεται από τον Κανονισμό Λειτουργίας της Επιτροπής Ελέγχου, ο οποίος έχει εγκριθεί από το Διοικητικό Συμβούλιο και τροποποιείται από το Διοικητικό Συμβούλιο οποτεδήποτε μετά από εισήγηση της Επιτροπής Ελέγχου.
Συνοπτικά, το έργο της είναι η παροχή κάθε βοηθείας προς το Διοικητικό Συμβούλιο της Εταιρείας κατά την ενάσκηση των εποπτικών αρμοδιοτήτων του και την εκπλήρωση των υποχρεώσεών του έναντι των μετόχων, της επενδυτικής κοινότητας και τρίτων, ιδιαιτέρως όσον αφορά στη διαδικασία υποβολής χρηματοοικονομικών αναφορών (financial reporting process).
Η Επιτροπή Ελέγχου κατά τo έτος 2025 χειρίστηκε θέματα, τα κυριότερα από τα οποία κατηγοριοποιούνται ως εξής:
•Παρακολούθηση και αξιολόγηση της επάρκειας, αποδοτικότητας και αποτελεσματικότητας των πολιτικών, διαδικασιών και των δικλείδων ασφαλείας αναφορικά με το σύστημα εσωτερικού ελέγχου και με την εκτίμηση και τη διαχείριση κινδύνων σε σχέση με τη χρηματοοικονομική πληροφόρηση
•Έγκριση και παρακολούθηση των δραστηριοτήτων της μονάδας Εσωτερικού Ελέγχου της Εταιρείας
•Έγκριση και παρακολούθηση των δραστηριοτήτων της μονάδας Κανονιστικής Συμμόρφωσης και Διαχείρισης Εταιρικών Κινδύνων
•Παρακολούθηση και αξιολόγηση της διαδικασίας σύνταξης της χρηματοοικονομικής πληροφόρησης και του έργου των ορκωτών ελεγκτών λογιστών, καθώς και της διαδικασίας σύνταξης των εκθέσεων βιωσιμότητας, συμπεριλαμβανομένης της διαδικασίας που διενεργεί η E ταιρεία για τον προσδιορισμό των πληροφοριών που υποβάλλονται σύμφωνα με τα πρότυπα υποβολής εκθέσεων βιωσιμότητας.
•Αξιολόγηση των Χρηματοοικονομικών Καταστάσεων ως προς την πληρότητα και τη συνέπειά τους
•Υποβολή σύστασης / πρότασης προς το Διοικητικό Συμβούλιο για την επιλογή ελεγκτικής εταιρείας (i) για τον υποχρεωτικό έλεγχο των χρηματοοικονομικών καταστάσεων χρήσης 2025 και (ii) για τη διασφάλιση της υποβολής της Έκθεσης Βιωσιμότητας χρήσης 2025
•Διασφάλιση της ανεξαρτησίας των ορκωτών ελεγκτών λογιστών, ως προς την ανάληψη παροχής υπηρεσιών σε εταιρείες του Ομίλου ΟΤΕ και έγκριση του προϋπολογισμού των σχετικών αμοιβών των ορκωτών ελεγκτών λογιστών για τη χρήση 2025
•Επιβεβαίωση κατά πόσον πληρούνται οι προϋποθέσεις για την αξιολόγηση σκοπούμενων συναλλαγών της Εταιρείας με συνδεδεμένα μέρη ως τρεχουσών, με βάση τα στοιχεία που παρέχονται στην Επιτροπή από τις αρμόδιες επιχειρησιακές μονάδες, οι οποίες και έχουν την ευθύνη για την πλήρη και ακριβή πληροφόρηση της Επιτροπής
•Έγκριση και παρακολούθηση των δραστηριοτήτων του Υπεύθυνου Ομίλου ΟΤΕ για την Προστασία των Προσωπικών Δεδομένων
•Ενημέρωση του Διοικητικού Συμβουλίου και υποβολή προτάσεων για θέματα της αρμοδιότητάς της.
Επίσης, στο ως άνω πλαίσιο, κατά το έτος 2025, επισκοπήθηκαν και αξιολογήθηκαν από την Επιτροπή Ελέγχου ως προς την πληρότητα, ορθότητα και ακρίβειά τους οι περιοδικές Αναφορές Κανονιστικής Συμμόρφωσης Ομίλου ΟΤΕ – στις οποίες περιλαμβάνεται, μεταξύ άλλων, πληροφόρηση σχετικά με τη διαχείριση παραπόνων και καταγγελιών και τα αποτελέσματα αυτής- και Αναφορές Διαχείρισης Εταιρικών Κινδύνων Ομίλου ΟΤΕ. Οι Αναφορές Κανονιστικής Συμμόρφωσης Ομίλου ΟΤΕ και οι Αναφορές Εταιρικών Κινδύνων Ομίλου ΟΤΕ υποβάλλονται καταρχάς στην Επιτροπή Κανονιστικής Συμμόρφωσης, Εταιρικών Κινδύνων & Εταιρικής Διακυβέρνησης Ομίλου ΟΤΕ, η οποία τις επισκοπεί και τις αξιολογεί και εν συνεχεία, οι Αναφορές υποβάλλονται στα αρμόδια εταιρικά όργανα, ήτοι στην Επιτροπή Ελέγχου και στο Διοικητικό Συμβούλιο.
Η Επιτροπή Ελέγχου έχει συχνή επικοινωνία με τον Εσωτερικό Έλεγχο στο πλαίσιο της εκτέλεσης των αρμοδιοτήτων της. Στο πλαίσιο αυτό, ο Επικεφαλής της μονάδας Εσωτερικού Ελέγχου, καλείται και μετέχει στις περισσότερες από τις συνεδριάσεις της Επιτροπής Ελέγχου, υποβάλλει στην Επιτροπή το ετήσιο πρόγραμμα ελέγχων καθώς και περιοδικές Αναφορές για την υλοποίησή του.
Η Επιτροπή Ελέγχου έχει επίσης συχνή επικοινωνία με τον Υπεύθυνο Ομίλου ΟΤΕ για την Προστασία των Προσωπικών Δεδομένων. Στο πλαίσιο αυτό, o Υπεύθυνος Ομίλου ΟΤΕ για την Προστασία των Προσωπικών Δεδομένων καλείται και μετέχει σε συνεδριάσεις της Επιτροπής Ελέγχου, υποβάλλει στην Επιτροπή τα πλάνα δράσης του καθώς και περιοδικές Αναφορές για την υλοποίησή τους.
Για τη διασφάλιση της αντικειμενικότητας και της ανεξαρτησίας των ορκωτών ελεγκτών λογιστών, έργο που εμπίπτει στα καθήκοντα της Επιτροπής Ελέγχου σύμφωνα με το νόμο, έχει υιοθετηθεί με απόφαση του Διοικητικού Συμβουλίου η σχετική
149
«Πολιτική Ανάθεσης Υπηρεσιών στους ορκωτούς ελεγκτές λογιστές», που διέπει τις διαδικασίες της Εταιρείας και όλων των εταιρειών του Ομίλου της στις οποίες η Εταιρεία ασκεί έλεγχο και ενοποιεί για την ανάθεση υπηρεσιών στους ορκωτούς ελεγκτές λογιστές σύμφωνα με το νόμο. Ειδικότερα, στην Πολιτική αυτή αναφέρονται ιδίως οι μη ελεγκτικές υπηρεσίες που επιτρέπεται να παρέχονται από τους ορκωτούς ελεγκτές λογιστές, αυτές που δεν επιτρέπεται να παρέχονται, η συγκεκριμένη διαδικασία ανάθεσης και έγκρισης για την παροχή των επιτρεπόμενων μη ελεγκτικών υπηρεσιών, τα όρια των σχετικών με αυτές αμοιβών, οι διαδικασίες ελέγχου τήρησης της Πολιτικής. Η εν λόγω Πολιτική επικαιροποιήθηκε με απόφαση της Επιτροπής Ελέγχου τον Δεκέμβριο του 2023.
Οι ορκωτοί ελεγκτές λογιστές, επίσης, καλούνται και μετέχουν στις συνεδριάσεις της Επιτροπής Ελέγχου τόσο κατά τον σχεδιασμό του υποχρεωτικού ελέγχου και την υλοποίησή του όσο και όταν επισκοπούνται οι εξαμηνιαίες και οι ετήσιες Εταιρικές και Ενοποιημένες Χρηματοοικονομικές Καταστάσεις, μετέχουν δε και σε συνεδριάσεις της Επιτροπής Ελέγχου χωρίς την παρουσία μελών της Διοίκησης της Εταιρείας.
2.2. Επιτροπή Αποδοχών και Υποψηφιοτήτων
Η Επιτροπή Αποδοχών και Υποψηφιοτήτων αποτελεί επιτροπή του Διοικητικού Συμβουλίου η οποία συστάθηκε τον Ιούλιο του 2021, σύμφωνα με το Ν.4706/2020 για την εταιρική διακυβέρνηση και τον Ελληνικό Κώδικα Εταιρικής Διακυβέρνησης 2021, στο πλαίσιο απόφασης του Διοικητικού Συμβουλίου της Εταιρείας για την ενοποίηση των δύο αυτοτελών μέχρι τότε επιτροπών του (δηλαδή της Επιτροπής Αμοιβών & Ανθρώπινου Δυναμικού, που συστάθηκε το 2004, και της Επιτροπής Ανάδειξης Υποψηφιοτήτων Μελών του Δ.Σ., που συστάθηκε το 2019) σε κοινή επιτροπή και την ανάθεση στην εν λόγω κοινή επιτροπή τόσο των αρμοδιοτήτων που προβλέπονται στην ισχύουσα νομοθεσία για την επιτροπή αποδοχών όσο και αυτών που προβλέπονται για την επιτροπή υποψηφιοτήτων.
Η Επιτροπή Αποδοχών και Υποψηφιοτήτων είναι τριμελής και αποτελείται αποκλειστικά από μη εκτελεστικά μέλη του Διοικητικού Συμβουλίου, στην πλειοψηφία τους ανεξάρτητα.
Ο Πρόεδρος και τα μέλη της Επιτροπής ορίζονται από το Διοικητικό Συμβούλιο της Εταιρείας.
Σκοπός της Επιτροπής Αποδοχών και Υποψηφιοτήτων είναι η παροχή υποστήριξης και συνδρομής στο Διοικητικό Συμβούλιο στα καθήκοντά του σχετικά με:
•T ις αποδοχές των μελών του Διοικητικού Συμβουλίου και των διευθυντικών στελεχών της Εταιρείας, ιδίως του επικεφαλής της μονάδας εσωτερικού ελέγχου.
•T η διασφάλιση της ποιοτικής στελέχωσης και της ομαλής διαδοχής και συνέχειας του Διοικητικού Συμβουλίου προκειμένου να εκπληρώσει αποτελεσματικά το ρόλο του προς όφελος της Εταιρείας και όλων των ενδιαφερόμενων μερών.
Οι επιμέρους αρμοδιότητες της Επιτροπής και οι σχετικές διαδικασίες για την εκπλήρωση του σκοπού της, περιγράφονται στον Κανονισμό Λειτουργίας της.8
Η σύνθεση της Επιτροπής Αποδοχών και Υποψηφιοτήτων κατά τη χρήση 2025 είχε ως εξής:
κ. Eelco Blok (Πρόεδρος της Επιτροπής - Αντιπρόεδρος ΔΣ, Ανεξάρτητο μη εκτελεστικό Μέλος), κα. Kyra Orth (Μέλος της Επιτροπής- Μη Εκτελεστικό Μέλος ΔΣ) και κ. Κωνσταντίνος Γκράβας (Μέλος της Επιτροπής- Ανεξάρτητο μη εκτελεστικό Μέλος ΔΣ).
Για τη χρήση 2025, η 73η Τακτική Γενική Συνέλευση των Μετόχων ΟΤΕ της 23 ης Ιουνίου 2025 αποφάσισε να μην υπάρξει μεταβολή στην αποζημίωση του Προέδρου και των μελών της Επιτροπής Αποδοχών και Υποψηφιοτήτων για τη συμμετοχή τους στις συνεδριάσεις αυτής σε σχέση με όσα ίσχυαν για τη χρήση 2024, ήτοι ποσό Ευρώ 1.100 μεικτά ανά συνεδρίαση.
Tο μεικτό ποσό που αναφέρεται ανωτέρω:
i.N α υπόκειται στις νόμιμες κρατήσεις (ενδεικτικά φόρος, εισφορές κοινωνικής ασφάλισης), όπως εκάστοτε προβλέπονται στο νόμο και με βάση το εκάστοτε ισχύον πλαφόν για τον υπολογισμό τους.
8
https://www.cosmote.gr/otegroup_company/investor_relations/corporate%20 governance/gr/HR_COMMITEE_2022_GR.pdf
150
ii.N α μην μεταβληθεί σε περίπτωση αλλαγής στη φορολογική νομοθεσία ή /και στη νομοθεσία για την κοινωνική ασφάλιση. Σε αυτή την περίπτωση, μπορεί να αλλάξει, αναλόγως, το καθαρό προς καταβολή ποσό.
Η Επιτροπή συνεδριάζει όποτε κρίνεται αναγκαίο από τον Πρόεδρό της ή μετά από εισήγηση οποιουδήποτε μέλους προς τον Πρόεδρό της και σε κάθε περίπτωση τουλάχιστον μία (1) φορά ετησίως.
Οι συμμετοχές του Προέδρου και των μελών της Επιτροπής Αποδοχών και Υποψηφιοτήτων κατά τη χρήση 2025 στις συνεδριάσεις της Επιτροπής, που ήταν συνολικά οκτώ (8) εμφανίζονται στον παρακάτω πίνακα:
Στο πλαίσιο του έργου της, η Επιτροπή χειρίστηκε κατά το έτος 2025 θέματα, τα κυριότερα από τα οποία κατηγοριοποιούνται ως εξής:
•Επισκόπηση των Αποτελεσμάτων της διαδικασίας (α) Αυτοαξιολόγησης του Διοικητικού Συμβουλίου και (β) Αξιολόγησης της Αποτελεσματικότητας του Διοικητικού Συμβουλίου και των Επιτροπών του (για τη χρήση 2024) – Ενημέρωση προς το Διοικητικό Συμβούλιο.
•Υποβολή προς το Διοικητικό Συμβούλιο πρότασης για την Αναθεώρηση Επιπέδων Συστήματος Βαθμολόγησης Θέσεων και σχετικού Πλαισίου βασικών Παροχών Στελεχών Εταιρειών Ομίλου ΟΤΕ με ισχύ από 01.04.2025.
•Υποβολή προς το Διοικητικό Συμβούλιο προτάσεων, μεταξύ άλλων, για θέματα αμοιβών των εκτελεστικών μελών του Διοικητικού Συμβουλίου και άλλων στελεχών του Ομίλου ΟΤΕ.
•Υποβολή προς το Διοικητικό Συμβούλιο πρότασης για την αναθεώρηση της Πολιτικής Αποδοχών για τα μέλη του Διοικητικού Συμβουλίου της ΟΤΕ Α.Ε. σύμφωνα με τα άρθρα 110 και 111 του Ν. 4548/2018, την οποία το Διοικητικό Συμβούλιο εν συνεχεία υπέβαλε προς συζήτηση στην Τακτική Γενική Συνέλευση των Μετόχων της 23/6/2025.
•Εξέταση της ετήσιας Έκθεσης Αποδοχών, την οποία το Διοικητικό Συμβούλιο εν συνεχεία υπέβαλε προς συζήτηση στην Τακτική Γενική Συνέλευση των Μετόχων της 23/6/2025 σύμφωνα με το άρθρο 112 του νόμου 4548/2018.
•Χορήγηση ειδικής άδειας για την παράταση της χρονικής διάρκειας του Ιδιωτικού Συμφωνητικού σχετικά με την άσκηση παράλληλων καθηκόντων Διευθύνοντος Συμβούλου στη θυγατρική εταιρεία της ΟΤΕ Α.Ε. στη Ρουμανία «Telekom Romania Mobile Communications S.A.» από τον Chief Officer Χρηματοοικονομικών Θεμάτων Ομίλου ΟΤΕ και Εκτελεστικό Μέλος του Διοικητικού Συμβουλίου της ΟΤΕ Α.Ε. κ. Μαζαράκη.
•Έγκριση υλοποίησης της Διαδικασίας Πλάνου Διαδοχής για τη θέση του Chief Commercial Officer Business Segment Ομίλου ΟΤΕ. Έγκριση του επικρατέστερου υποψήφιου διαδόχου.
2.3. Για την αξιολόγηση των Επιτροπών του Διοικητικού Συμβουλίου β λέπε παράγραφο 1.4. ανωτέρω.
3. Άλλα διοικητικά, διαχειριστικά ή εποπτικά όργανα ή επιτροπές
3.1. Συμβούλιο Διεύθυνσης Ομίλου ΟΤΕ
Με απόφαση του Προέδρου του Διοικητικού Συμβουλίου & Διευθύνοντος Συμβούλου της Εταιρείας έχει συσταθεί και λειτουργεί το Συμβούλιο Διεύθυνσης Oμίλου ΟΤΕ, το οποίο ως κύρια αποστολή έχει το συντονισμό και την εξασφάλιση της απαραίτητης συνοχής της λειτουργίας της Εταιρείας και των συνδεδεμένων µε αυτήν εταιρειών, την επίλυση σημαντικών προβλημάτων της τρέχουσας διαχείρισης και την εξέταση και λήψη απόφασης επί κάθε άλλου θέματος που αναθέτει στο Συμβούλιο είτε το Διοικητικό Συμβούλιο είτε ο Διευθύνων Σύμβουλος της Εταιρείας. Το Συμβούλιο συνεδριάζει εβδομαδιαία, στις δε συνεδριάσεις του προεδρεύει ο Διευθύνων Σύμβουλος.
151
Στο Συμβούλιο συμμετέχουν, πλην του Διευθύνοντος Συμβούλου, τα εξής στελέχη:
•Νομική Σύμβουλος - Chief Officer Νομικών & Ρυθμιστικών Θεμάτων, Public Affairs & Εταιρικής Διακυβέρνησης Ομίλου ΟΤΕ
•Chief Officer Χρηματοοικονομικών Θεμάτων Ομίλου ΟΤΕ
•Chief Information Technology Officer Ομίλου OTE
•Chief People Officer Ομίλου ΟΤΕ
•Chief Technology Officer Ομίλου ΟΤΕ
•Chief Officer Στρατηγικής, Μετασχηματισμού & Χονδρικής Ομίλου ΟΤΕ
•Chief Commercial Officer Consumer Segment Ομίλου ΟΤΕ
•Chief Commercial Officer Business Segment Ομίλου ΟΤΕ
•Chief Customer Operations Officer Ομίλου ΟΤΕ,
•Chief of Corporate Communications, Sustainability & Channel Productions Ομίλου ΟΤΕ (Executive Director of Corporate Communications, Sustainability & Channel Productions Ομίλου ΟΤΕ μέχρι 1/4/2025)
Επίσης, στις συνεδριάσεις του Συμβουλίου Διεύθυνσης συμμετέχουν χωρίς δικαίωμα ψήφου, κατά περίπτωση, στελέχη του Ομίλου ή τρίτα πρόσωπα ανάλογα με το υπό συζήτηση θέμα και ύστερα από σχετική πρόσκληση του Προέδρου του Συμβουλίου.
3.2. T α βιογραφικά σημειώματα των ανώτατων διευθυντικών στελεχών της Εταιρείας κατά την εταιρική χρήση 2025 έως και την 25 Φεβρουαρίου 2026 παρατίθενται κατωτέρω. Επιπρόσθετα, τα βιογραφικά σημειώματα των εν ενεργεία ανώτατων διευθυντικών στελεχών παρατίθενται και στην ιστοσελίδα της Εταιρείας:
https://www.cosmote.gr/static/otegroup/en/cv/do_ote_cosmote_ir
Λυκούργος Αντωνόπουλος, Chief Commercial Officer Business Segment Ομίλου ΟΤΕ
(από 1/3/2025)
Ο κ. Λυκούργος Αντωνόπουλος διαθέτει περισσότερα από 25 χρόνια διεθνούς εμπειρίας στον τομέα της Πληροφορικής και των Τηλεπικοινωνιών, καταλαμβάνοντας θέσεις υψηλής ευθύνης. Η επαγγελματική του πορεία περιλαμβάνει σημαντικούς ρόλους σε εξέχουσες εταιρείες όπως η BT UK, η MetaSolv UK και η Oracle στη Γαλλία και την Ελλάδα. Εντάσσοντας τον εαυτό του στον Όμιλο ΟΤΕ το 2014 ως Διευθυντής Πωλήσεων ICT, οδήγησε επιτυχώς τον ΟΤΕ να γίνει ο κορυφαίος ICT Provider στην περιοχή, επιτυγχάνοντας εξαιρετικά αποτελέσματα και συμβάλλοντας στην ανάπτυξη της τεχνογνωσίας του Ομίλου σε διεθνές επίπεδο.
Γιάννης Βιτζηλαίος, Chief Information Technology Officer Ομίλου ΟΤΕ
Ο κ. Γιάννης Βιτζηλαίος είναι Chief Information Technology Officer Ομίλου ΟΤΕ. Έχει 25ετή εμπειρία στον τομέα της πληροφορικής και των τηλεπικοινωνιών. Εντάχθηκε στον Όμιλο ΟΤΕ το 2016, κατέχοντας τον ρόλο του Διευθυντή Customer Systems, ενώ στη συνέχεια ανέλαβε και τη θέση του DigITech Tribe Lead. Μέσα από την υιοθέτηση νέων τεχνολογιών συνέβαλε σημαντικά στην εξέλιξη των πελατοκεντρικών συστημάτων πληροφορικής (CRM systems) και των ψηφιακών καναλιών όλων των υπηρεσιών του Ομίλου. Πριν από την ένταξή του στον Όμιλο ΟΤΕ, εργάστηκε σε θέσεις ευθύνης στην Oracle και την Accenture ηγούμενος πρωτοβουλιών που αφορούσαν την ελληνική και διεθνή αγορά τηλεπικοινωνιών. Ο κ. Βιτζηλαίος κατέχει πτυχίο Εφαρμοσμένων Μαθηματικών από το Εθνικό και Καποδιστριακό Πανεπιστήμιο Αθηνών, καθώς και MBA από το Athens Laboratory of Business Administration (ALBA).
152
Παναγιώτης Γαβριηλίδης, Chief Commercial Officer Consumer Segment Ομίλου ΟΤΕ
Ο κ. Παναγιώτης Γαβριηλίδης είναι Chief Commercial Officer Consumer Segment Ομίλου ΟΤΕ. Διαθέτει περισσότερα από 20 έτη εμπειρίας στον κλάδο των Τηλεπικοινωνιών και του Marketing. Εντάχθηκε στην COSMOTE το 2003 και από τότε ανέλαβε διάφορες διοικητικές θέσεις στον τομέα του Consumer Marketing, για προϊόντα και υπηρεσίες Κινητής και Σταθερής, ενώ από το 2019 έως το 2024 κατείχε τη θέση του Chief Marketing Officer Consumer Segment του Ομίλου.
Έχει συμβάλει καταλυτικά στη βελτίωση της εμπειρίας του πελάτη μέσα από την ανάπτυξη καινοτόμων τηλεπικοινωνιακών προϊόντων και υπηρεσιών, ενώ παράλληλα έχει αναδείξει τη δημιουργία αξίας μέσω ανάπτυξης και συνεργιών με non-core ψηφιακά verticals, όπως οι υπηρεσίες BOX delivery για online παραγγελίες, η πλατφόρμα online ασφάλισης COSMOTE Insurance και το ψηφιακό πορτοφόλι Payzy by COSMOTE.
Πριν ενταχθεί στον Όμιλο ΟΤΕ, διατέλεσε στέλεχος Πωλήσεων στον κλάδο της Διεθνούς Χρηματοοικονομικής Πληροφόρησης, στις πολυεθνικές εταιρίες Reuters και Dow Jones Markets. Ο κ. Γαβριηλίδης είναι κάτοχος πτυχίου Μηχανικού Ηλεκτρονικών Υπολογιστών και Πληροφορικής από το Πολυτεχνείο Πατρών. Επιπλέον, διαθέτει μεταπτυχιακό τίτλο MSc (Master of Science) στις Επικοινωνίες Δεδομένων, Δίκτυα και Κατανεμημένα Συστήματα από το University College London (UCL).
Γιάννης Κωνσταντινίδης, Chief Officer Στρατηγικής, Μετασχηματισμού & Χονδρικής Ομίλου ΟΤΕ
Ο κ. Γιάννης Κωνσταντινίδης είναι Chief Officer Στρατηγικής, Μετασχηματισμού & Χονδρικής Ομίλου ΟΤΕ έχοντας διατελέσει Chief Officer Στρατηγικής Μετασχηματισμού & Παρόχων Ομίλου ΟΤΕ από το 2015 και Γενικός Διευθυντής Στρατηγικού Σχεδιασμού και Μετασχηματισμού από τον Ιούνιο του 2011. Από το 2000 μέχρι το 2011 κατείχε σειρά ανώτατων διευθυντικών θέσεων στην OTEGLOBE, θυγατρική εταιρεία του Ομίλου ΟΤΕ, με τελευταία αυτήν του Εκτελεστικού Γενικού Διευθυντή (COO), υπεύθυνου για την εμπορική και τεχνολογική ανάπτυξη και λειτουργία της εταιρείας. Σήμερα, παράλληλα με τα καθήκοντά του στον ΟΤΕ, είναι Πρόεδρος του Διοικητικού Συμβουλίου των εταιρειών OTE Rural North & South, Πρόεδρος του Διοικητικού Συμβουλίου της UltrafastOTE, Μέλος του Διοικητικού Συμβουλίου της ΟΤΕestate. Έχει επίσης διατελέσει Πρόεδρος του Διοικητικού Συμβουλίου της OTEGLOBE μέχρι τη συγχώνευση και απορρόφησή της από τη μητρική εταιρεία ΟΤΕ Α.Ε. το 2022. Ο κ. Κωνσταντινίδης είναι κάτοχος πτυχίου Ηλεκτρολόγου Μηχανικού & Μηχανικού Ηλεκτρονικών Υπολογιστών από το Εθνικό Μετσόβιο Πολυτεχνείο και μεταπτυχιακού σε Business Administration (mini-MBA). Επιπρόσθετα, είναι certified in Finance/CFO program από το London Business School.
Χαράλαμπος Μαζαράκης, Chief Officer Χρηματοοικονομικών Θεμάτων Ομίλου ΟΤΕ
Ο κ. Μαζαράκης διαθέτει επαγγελματική εμπειρία περίπου 35 ετών, κυρίως σε ανώτατες διοικητικές θέσεις στην Ελλάδα και στο εξωτερικό. Πριν την ένταξή του στον Όμιλο ΟΤΕ, τον Ιούλιο του 2012, ως Chief Officer Χρηματοοικονομικών Θεμάτων Ομίλου ΟΤΕ, ο κ. Μαζαράκης διετέλεσε Γενικός Διευθυντής Οικονομικών του Ομίλου της Εθνικής Τράπεζας της Ελλάδος, ενώ από το 2008 έως το 2010 ήταν Οικονομικός Διευθυντής Ομίλου και Μέλος της Διοικούσας Επιτροπής στον Όμιλο ΤΙΤΑΝ.
Κατείχε, επίσης, επιτελικές θέσεις στον Όμιλο Vodafone: Οικονομικός Διευθυντής Ομίλου και μέλος Δ.Σ. στην Ελλάδα (1999-2006), Διευθύνων Σύμβουλος στην Ουγγαρία (2006-2007), Εκτελεστικός Γενικός Διευθυντής και Αντιπρόεδρος Δ.Σ. (2007-2008). Έχει διατελέσει Οικονομικός Διευθυντής και Μέλος Δ.Σ. στην Georgia Pacific-Delica στην Ελλάδα (1997-1999), ενώ νωρίτερα εργάστηκε στην Procter & Gamble, αρχικά ως Financial Analysis Manager στην Ελλάδα και μετέπειτα ως Financial Analysis Group Manager στην έδρα της εταιρείας στις Βρυξέλλες.
Ο κ. Μαζαράκης είναι κάτοχος πτυχίου Διοίκησης Επιχειρήσεων από το Πανεπιστήμιο Πειραιά (με άριστα) και MBA από το Ohio State University, The Fischer College of Business (υποτροφία Wielder), όπου και διετέλεσε Βοηθός Καθηγητή στη
153
Χρηματοοικονομική. Έχει συμπεριληφθεί στους 30 πιο διακεκριμένους Οικονομικούς Διευθυντές στην Ευρώπη, κάτω των 40 ετών (περιοδικό CFO Europe, 2002).
Δημήτρης Μιχαλάκης, Chief of Corporate Communications, Sustainability & Channel Productions Ομίλου ΟΤΕ
Ο Δημήτρης Μιχαλάκης είναι Chief of Corporate Communications, Sustainability & Channel Productions. Έχει την ευθύνη της εταιρικής επικοινωνίας, των εταιρικών σχέσεων, της βιώσιμης ανάπτυξης και της εταιρικής υπευθυνότητας του Ομίλου ΟΤΕ, συμβάλλοντας με την ομάδα του στο brand reputation, το stakeholder engagement και το κοινωνικό αποτύπωμα του οργανισμού. Είναι, επίσης, υπεύθυνος για την παραγωγή των καναλιών της COSMOTE TV. Διαθέτει πολυετή εμπειρία σε ηγετικές θέσεις του Ομίλου. Ως επικεφαλής της COSMOTE TV, ηγήθηκε του μετασχηματισμού της στην κορυφαία ελληνική συνδρομητική streaming υπηρεσία, ενώ προχώρησε σε πρωτότυπες παράγωγες ταινιών, σειρών και ντοκιμαντέρ και σημαντικές εμπορικές συμφωνίες, που συνέβαλαν καθοριστικά στην ανάπτυξη της αγοράς συνδρομητικής τηλεόρασης στην Ελλάδα. Πριν ενταχθεί στον Όμιλο ΟΤΕ, εργάστηκε στην Wind Hellas και τη Philip Morris Hellas, σε θέσεις marketing και πωλήσεων. Είναι κάτοχος MSc in Marketing and Communication από το Οικονομικό Πανεπιστήμιο Αθηνών και MBA από το ALBA Graduate Business School.
Ειρήνη Νικολαΐδη, Νομική Σύμβουλος - Chief Officer Νομικών & Ρυθμιστικών Θεμάτων, Public Affairs & Εταιρικής Διακυβέρνησης Ομίλου ΟΤΕ
Η κα Ειρήνη Νικολαΐδη είναι Νομική Σύμβουλος - Chief Officer Νομικών & Ρυθμιστικών Θεμάτων, Public Affairs & Εταιρικής Διακυβέρνησης του Ομίλου ΟΤΕ και ανήκει στο στελεχιακό δυναμικό του Ομίλου από το 1996, ενώ από το 2011 έως το 2024 κατείχε τη θέση της Νομικής Συμβούλου - Chief Officer Νομικών & Ρυθμιστικώ ν Θεμάτων.
H κα Νικολαΐδη είναι μέλος του Διοικητικού Συμβουλίου των εταιρειών ΓΕΡΜΑΝΟΣ, COSMOTE Payments και COSMOTE Telekom Towers, καθώς επίσης και μέλος του Εποπτικού Συμβουλίου, της Επιτροπής Ελέγχου και της Επιτροπής Αμοιβών και Υποψηφιοτήτων της εισηγμένης στο χρηματιστήριο θυγατρικής εταιρείας του Ομίλου Telekom στην Κροατία, Hrvatski Telekom d.d.
Κατέχει πτυχίο Νομικής από το Πανεπιστήμιο Αθηνών και μεταπτυχιακό τίτλο (LLM) στο Διεθνές Επιχειρησιακό Δίκαιο από το University of London (UCL), όπου ειδικεύτηκε μεταξύ άλλων στο Διεθνές Εμπορικό Δίκαιο και στη Διεθνή Χρηματοδότηση.
Είναι ειδική σε θέματα τηλεπικοινωνιών και μέλος του Δικηγορικού Συλλόγου Αθηνών
Αθανάσιος Στράτος, Chief Customer Operations Officer Ομίλου ΟΤΕ
Ο κ. Αθανάσιος Στράτος είναι Διευθύνων Σύμβουλος της Cosmote e-Value στην Ελλάδα (από το 2009) και της e-Value International στη Ρουμανία.
Το όραμα, η σταθερή δέσμευση για αριστεία και η προοπτική του να έχει τον πελάτη στο επίκεντρο κάθε απόφασης, οδήγησαν στην αξιοσημείωτη ανάπτυξη της εταιρείας υπό την ηγεσία του.
Ο κ. Στράτος είναι Chief Customer Operations Officer (CCOO) του Ομίλου ΟΤΕ και Πρόεδρος & Διευθύνων Σύμβουλος της Γερμανός - κεντρικό μέλος στην καθοδήγηση της στρατηγικής του οργανισμού μέσω αλλαγών, μετασχηματισμών, ανατροπών και ανάπτυξης.
Εντάχθηκε στον Όμιλο το 1998 και έκτοτε κατέλαβε αρκετές ανώτερες διευθυντικές θέσεις. Ο κ. Στράτος έχει μεγάλη εμπειρία σε εμπορικά θέματα, Πωλήσεις και Υπηρεσίες στον τομέα των τηλεπικοινωνιών και Business Process Outsourcing, έχοντας εργαστεί σε μεγάλες εταιρείες στην Ελλάδα και τον Καναδά.
Ο κ. Στράτος είναι κάτοχος πτυχίου Bachelor of Business Management από το Πανεπιστήμιο του Ryerson, στο Τορόντο του Καναδά.
154
Πάνος Τσιαντούλας, Chief People Officer Ομίλου ΟΤΕ
Ο κ. Πάνος Τσιαντούλας είναι Chief People Officer Ομίλου ΟΤΕ. Εντάχθηκε στον ΟΤΕ το 2006, όταν αρχικά εργάστηκε στη Διεύθυνση Διαχείρισης Επιχειρησιακών Διαδικασιών. Το 2010 μετακινήθηκε στη λειτουργική μονάδα του Ανθρώπινου Δυναμικού, όπου ανέλαβε σταδιακά σημαντικούς ηγετικούς ρόλους, όπως PMO της Chief Officer Ανθρώπινου Δυναμικού, HR Business Partner για τις Εμπορικές Λειτουργίες και Senior Manager - Learning & Skills Management. Το 2016 ανέλαβε διεθνή ρόλο για τον Όμιλο Telekom, έχοντας την ευθύνη του Expert Qualification Management για την Ευρώπη, ενώ από το 2019 έως το 2024 κατείχε τον ρόλο του HR Business Partner για την COSMOTE eValue.
Πριν την ένταξή του στον Όμιλο ΟΤΕ, εργάστηκε στο Τμήμα Πωλήσεων μιας παγκόσμιας ηγέτιδας εταιρείας στον κλάδο ποτών και αναψυκτικών.
Ο κ. Πάνος Τσιαντούλας είναι κάτοχος πτυχίου Διοίκησης Επιχειρήσεων του Πανεπιστημίου Μακεδονίας, ενώ διαθέτει μεταπτυχιακό τίτλο MSc in Operational Research από το Πανεπιστήμιο του Lancaster. Επιπρόσθετα, είναι κάτοχος Diploma in Change Management από το Henley Business School.
Γιώργος Τσώνης, Chief Technology Officer Ομίλου ΟΤΕ
Ο κ. Γιώργος Τσώνης είναι Chief Officer Τεχνολογίας Ομίλου ΟΤΕ. Διαθέτει σημαντική εμπειρία στον τομέα των τηλεπικοινωνιών κι εντάχθηκε στον Όμιλο ΟΤΕ το 2000, αναλαμβάνοντας διάφορες θέσεις ευθύνης. Από τη θέση του Network Development & Operations Executive Director που κατέχει από το 2013, ο κ. Τσώνης είναι υπεύθυνος για τον σχεδιασμό, την ανάπτυξη και τη λειτουργία των δικτύων σταθερής και κινητής του Ομίλου ΟΤΕ, συμβάλλοντας σημαντικά στην κορυφαία εμπειρία συνδεσιμότητας που προσφέρουν. Κατά τη διάρκεια της θητείας του, κατάφερε να συνδέσει την εταιρεία με μια σειρά από πρωτιές σε λανσαρίσματα δικτύων νέας γενιάς, αλλά και με πολλές διεθνείς κι εθνικές διακρίσεις για το υψηλό επίπεδο ποιότητας κι αξιοπιστίας που προσφέρουν. Πριν από τη θέση αυτή, ο κ. Τσώνης ήταν Chief Technology Officer της COSMOTE, υπεύθυνος για τα δίκτυα κινητής τηλεφωνίας σε πέντε χώρες των Βαλκανίων. Είναι κάτοχος πτυχίου Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πανεπιστημίου και M.B.A. από το University of Lo uisville.
Γρηγόρης Χριστόπουλος, Chief Commercial Officer Business Segment Ομίλου ΟΤΕ (μέχρι 28/2/2025)
Ο κ. Γρηγόρης Χριστόπουλος διαθέτει 20ετή επαγγελματική εμπειρία στο χώρο των Τηλεπικοινωνιών και των Πωλήσεων. Εντάχθηκε στο στελεχιακό δυναμικό του Ομίλου ΟΤΕ το 2000 ως Sales Network Deputy Director της COSMOTE Α.Ε. Από τότε, ανέλαβε διάφορες διοικητικές θέσεις στον τομέα των πωλήσεων, όπως Executive Sales Director της COSMOTE Α.Ε. και Executive Sales Director Σταθερής και Κινητής στον Όμιλο. Από τη θέση του ως Executive Director Εταιρικών & Επιχειρησιακών Πελατών Σταθερής και Κινητής ήταν υπεύθυνος για τον σχεδιασμό και την υλοποίηση της στρατηγικής στην αγορά του B2B, ενώ έχει συμβάλλει σημαντικά στην ενοποίηση και το μετασχηματισμό της Σταθερής, της Κινητής και του ICT.
Ο κ. Χριστόπουλος είναι κάτοχος πτυχίου Ηλεκτρολόγου Μηχανικού από το Πολυτεχνείο Πατρών.
155
3.3. Επικεφαλής της Μονάδας Εσωτερικού Ελέγχου
Με απόφαση του Διοικητικού Συμβουλίου, Επικεφαλής της Μονάδας Εσωτερικού Ελέγχου έχει οριστεί (από τον Ιούνιο 2016) ο κ. Κωνσταντίνος Βασιλόπουλος (αναλυτικές πληροφορίες για τη Μονάδα Εσωτερικού Ελέγχου και τη λειτουργία αυτής μπορείτε να βρείτε στην υποενότητα III. Μονάδα Εσωτερικού Ελέγχου του κεφαλαίου Γ (Σύστημα Εσωτερικού Ελέγχου) της Δήλωσης Εταιρικής Διακυβέρνησης.
Το βιογραφικό σημείωμα του Επικεφαλής της Μονάδας Εσωτερικού Ελέγχου Ομίλου ΟΤΕ παρατίθεται κατωτέρω:
Κωνσταντίνος Βασιλόπουλος, Internal Audit Director Ομίλου ΟΤΕ
Ο κ. Κωνσταντίνος Βασιλόπουλος ανέλαβε τη θέση του Επικεφαλής Εσωτερικού Ελέγχου Ομίλου ΟΤΕ τον Ιούνιο του 2016. Ανήκει στο στελεχιακό δυναμικό του Ομίλου ΟΤΕ από το 2004, ενώ από το 2007 έως το 2016 κατείχε τη θέση του Διευθυντή Λογιστικών Υπηρεσιών. Πριν από την ένταξή του στον Όμιλο ΟΤΕ είχε εργαστεί ως εξωτερικός ελεγκτής στην ελεγκτική εταιρεία Arthur Andersen (1997-2002) και ως Διευθυντής Οικονομικών στην εταιρεία ΕΛΥΖΕ Α.Ε. του Ομίλου Συγγελίδη (2002-2004).
Ο κ. Βασιλόπουλος κατέχει πτυχίο Χρηματοοικονομικής και Τραπεζικής Διοικητικής από το Πανεπιστήμιο Πειραιώς.
Επιπρόσθετα, τ o βιογραφικό σημείωμα του Επικεφαλής της Μονάδας Εσωτερικού Ελέγχου Ομίλου ΟΤΕ παρατίθεται και στην ιστοσελίδα της Εταιρείας:
https://www.cosmote.gr/static/otegroup/el/page/konstantinos_vasilopoulo s
3.4 Τα ανώτατα διευθυντικά στελέχη της Εταιρείας και ο Επικεφαλής του Εσωτερικού Ελέγχου, κατά την 31 Δεκεμβρίου 2025 κατείχαν μετοχές της Εταιρείας ως εξής:
3.5 Επιτροπή Κανονιστικής Συμμόρφωσης, Εταιρικών Κινδύνων και Εταιρικής Διακυβέρνησης Ομίλου ΟΤΕ
Με απόφαση του Προέδρου του Διοικητικού Συμβουλίου & Διευθύνοντος Συμβούλου έχει συσταθεί η Επιτροπή Κανονιστικής Συμμόρφωσης, Εταιρικών Κινδύνων και Εταιρικής Διακυβέρνησης Ομίλου ΟΤΕ, με κύρια αποστολή την υποστήριξη, τον έλεγχο και την παρακολούθηση της εφαρμογής των Συστημάτων Διαχείρισης Κανονιστικής Συμμόρφωσης

Ανώτατα Διευθυντικά Στελέχη | Μετοχές ΟΤΕ
Λυκούργος Αντωνόπουλος | 680
Γιάννης Βιτζηλαίος | 1.750
Παναγιώτης Γαβριηλίδης | 2.320
Γιάννης Κωνσταντινίδης | 2.415
Χαράλαμπος Μαζαράκης | 4.170
Δημήτρης Μιχαλάκης | -
Ειρήνη Νικολαΐδη | -
Αθανάσιος Στράτος | 3.359
Παναγιώτης Τσιαντούλας | 1.500
Γιώργος Τσώνης | 1.320
Κωνσταντίνος Βασιλόπουλος | 7.850

156
(CMS) και Εταιρικών Κινδύνων (RMS), τα οποία αποτελούν σημαντικά συστατικά στοιχεία του Συστήματος Εταιρικής Διακυβέρνησης, σε επίπεδο Ομίλου ΟΤΕ.
Στο ως άνω πλαίσιο, η Επιτροπή υποστηρίζει τα αρμόδια στελέχη της Eταιρείας σε θέματα Κανονιστικής Συμμόρφωσης, Εταιρικών Κινδύνων και Εταιρικής Διακυβέρνησης, εξετάζει τα σχετικά ζητήματα που προκύπτουν και εισηγείται τη λήψη σχετικών αποφάσεων και μέτρων.
Ενδεικτικά, η Επιτροπή καθορίζει τη στρατηγική και το πλαίσιο διαχείρισης των θεμάτων που άπτονται της Εταιρικής Διακυβέρνησης, της Κανονιστικής Συμμόρφωσης και των Εταιρικών Κινδύνων, παρακολουθώντας τις διεθνείς βέλτιστες πρακτικές, προσδιορίζει και παρακολουθεί την υλοποίηση προγραμμάτων για την αποτελεσματική λειτουργία των CMS, RMS και Εταιρικής Διακυβέρνησης, και εξασφαλίζει την αποτελεσματική επικοινωνία των εργαζομένων και της Διοίκησης σχετικά με την υλοποίηση των Προγραμμάτων CMS και RMS στον ΟΤΕ και τις συνδεδεμένες εταιρείες του. Επιπλέον, η Επιτροπή αξιολογεί ετησίως τα αποτελέσματα της Αξιολόγησης Κινδύνων Κανονιστικής Συμμόρφωσης και τα Προγράμματα Δράσης Κανονιστικής Συμμόρφωσης και Διαχείρισης Εταιρικών Κινδύνων Ομίλου ΟΤΕ, με στόχο τον περιορισμό των σχετικών κινδύνων. Επίσης, η Επιτροπή αξιολογεί, αναφορικά με τις διαδικασίες δέουσας επιμέλειας για την εφοδιαστική αλυσίδα, τα αποτελέσματα της ανάλυσης των κινδύνων της εφοδιαστικής αλυσίδας (είτε αφορούν κινδύνους για οικονομική ζημία είτε κίνδυνο για τη φήμη εταιρειών του Ομίλου) ή τυχόν περιστατικά μη συμμόρφωσης που σχετίζονται με τους εργαζόμενους στην αλυσίδα αξίας των εταιρειών του Ομίλου ΟΤΕ και προτείνει ή/και αποφασίζει μέτρα για τον μετριασμό των εν λόγω κινδύνων. Η Επιτροπή αναθέτει αρμοδιότητες σχετικά με τη διεξαγωγή ερευνών για τη διερεύνηση αναφορών περί μη συμμόρφωσης, παρακολουθεί και ενημερώνεται για την υλοποίηση και ολοκλήρωση των ανωτέρω ερευνών (Case Management), δύναται να ορίζει case managers κατά την κρίση της και δικαιούται να προτείνει στην εκάστοτε αρμόδια επιχειρησιακή μονάδα κατάλληλα μέτρα και κυρώσεις, σε περίπτωση παραβιάσεων (Consequence Management). Η Επιτροπή ελέγχει τις αναφορές και τα αποτελέσματα των διαδικασιών Κανονιστικής Συμμόρφωσης και Εταιρικών Κινδύνων, αξιολογεί την πληρότητα, ορθότητα και ακρίβεια των αναφορών που υποβάλλονται στα αρμόδια εταιρικά όργανα προς έγκριση και υποβάλλει, κατά την κρίση της, ενημερώσεις/αναφορές στα αρμόδια εταιρικά όργανα για θέματα Κανονιστικής Συμμόρφωσης, Εταιρικών Κινδύνων και Εταιρικής Διακυβέρνησης.
Μέλη της Επιτροπής είναι οι ακόλουθοι:
1.Head of Compliance & Enterprise Risk Management Ομίλου ΟΤΕ (Πρόεδρος της Επιτροπής)
2.Νομικός Σύμβουλος – Chief Officer Νομικών & Ρυθμιστικών Θεμάτων, Public Affairs & Εταιρικής Διακυβέρνησης Ομίλου Ο TE
3.Chief Officer Χρηματοοικονομικών Θεμάτων Ομίλου ΟΤΕ
4.Chief People Officer Ομίλου ΟΤΕ
5.Chief Information Technology Officer Ομίλου ΟΤΕ
6.Chief οf Corporate Communications, Sustainability & Channel Productions Ομίλου ΟΤΕ
7.Internal Audit Director Ομίλου ΟΤΕ (χωρίς δικαίωμα ψήφου)
8.Corporate Security, Resilience & Services Director Ομίλου ΟΤΕ
9.Mergers, Acquisitions & Investor Relations Director Ομίλου ΟΤΕ
10.Data Privacy Officer Ομίλου ΟΤΕ
Επίσης, προβλέπεται και η συμμετοχή, μετά από πρόσκληση του Προέδρου, άλλων προσώπων, στελεχών ή τρίτων, εκτάκτως και χωρίς δικαίωμα ψήφου, εφόσον κρίνεται απαραίτητο για τη συζήτηση των θεμάτων της Ημερήσιας Διάταξης.
Η Επιτροπή λειτουργεί σύμφωνα με τις διατάξεις της απόφασης του Διευθύνοντος Συμβούλου για τη σύσταση και λειτουργία της και τον Κανονισμό Λειτουργίας της, που εγκρίθηκε με την ίδια απόφαση και επικαιροποιήθηκε με μεταγενέστερες αποφάσεις.
3.6. Διευθύνων Σύμβουλος
Ο Διευθύνων Σύμβουλος της Εταιρείας ορίζεται από το Διοικητικό Συμβούλιο, σε συνέχεια της εκλογής του από τη Γενική Συνέλευση ως μέλος του Διοικητικού Συμβουλίου. Είναι το ανώτατο εκτελεστικό όργανο της Εταιρείας, προΐσταται όλων των υπηρεσιών της, διευθύνει το έργο τους, παίρνει τις αναγκαίες αποφάσεις μέσα στα πλαίσια των διατάξεων που διέπουν τη λειτουργία της Εταιρείας, των προγραμμάτων, προϋπολογισμών και στρατηγικών σχεδίων που εγκρίνονται από το Διοικητικό Συμβούλιο της Εταιρείας. Το Διοικητικό Συμβούλιο δύναται να αναθέτει κατά τη κρίση του στον Διευθύνοντα
157
Σύμβουλο την αρμοδιότητα και εξουσία να αποφασίζει και να εκπροσωπεί την Εταιρεία, είτε αυτοπροσώπως είτε δια πληρεξουσίων, επί παντός θέματος που αφορά στη διαχείριση των υποθέσεων της Εταιρείας πλην: (i) θεμάτων επιφυλασσόμενων υπέρ της Γενικής Συνέλευσης των Μετόχων ή του Διοικητικού Συμβουλίου δυνάμει διατάξεων του νόμου 4548/2018, της λοιπής κείμενης νομοθεσίας και του Καταστατικού της Εταιρείας και (ii) των Ειδικών Θεμάτων που αναφέρονται στο άρθρο 8 παράγραφος 4 του Καταστατικού της Εταιρείας.
Ο Διευθύνων Σύμβουλος εκπροσωπεί την Εταιρεία ενώπιον των δικαστηρίων, πάσης Αρχής και εξωδίκως, για κάθε πράξη είτε αυτή ανήκει στη δική του αρμοδιότητα είτε στην αρμοδιότητα του Διοικητικού Συμβουλίου, ενεργώντας αυτοπροσώπως ή παρέχοντας σε τρίτους την πληρεξουσιότητα για την εκπροσώπηση της Εταιρείας.
ΣΤ. Γενική Συνέλευση και Δικαιώματα των Μετόχων
1. Τρόπος Λειτουργίας Γενικής Συνέλευσης – Εξουσίες
Σύμφωνα με το άρθρο 15 του Καταστατικού της Εταιρείας, η Γενική Συνέλευση των μετόχων της Εταιρείας είναι το ανώτατο όργανό της και δικαιούται να αποφασίζει για κάθε υπόθεση που αφορά την Εταιρεία, εκτός αν άλλως ορίζεται στο Καταστατικό. Κάθε πλήρως αποπληρωμένη μετοχή παρέχει δικαίωμα μίας ψήφου.
Η Γενική Συνέλευση των μετόχων της Εταιρείας συγκαλείται κατά τα προβλεπόμενα στο νόμο από το Διοικητικό Συμβούλιο και συνέρχεται υποχρεωτικά στην έδρα της Εταιρείας ή στην περιφέρεια άλλου δήμου εντός του νομού της έδρας ή άλλου δήμου όμορου της έδρας ή στην περιφέρεια του δήμου όπου βρίσκεται η έδρα του Χρηματιστηρίου όπου έχουν εισαχθεί οι μετοχές της προς διαπραγμάτευση. Σύμφωνα με το Καταστατικό της Εταιρείας (άρθρο 18), το Διοικητικό Συμβούλιο δύναται να αποφασίζει ότι η Γενική Συνέλευση δεν θα συνέλθει σε συγκεκριμένο τόπο, αλλά θα συνεδριάσει εξ ολοκλήρου με συμμετοχή των μετόχων από απόσταση με ηλεκτρονικά ή άλλα οπτικοακουστικά μέσα, σύμφωνα με τις προϋποθέσεις του νόμου.
Η Γενική Συνέλευση συνέρχεται μία φορά για κάθε εταιρική χρήση και το αργότερο έως τη δέκατη (10η) ημερολογιακή μέρα του ένατου μήνα από τη λήξης της εταιρικής χρήσης. Επίσης το Διοικητικό Συμβούλιο δύναται να συγκαλεί τη Γενική Συνέλευση σε έκτακτη συνεδρίαση οποτεδήποτε, αν το κρίνει σκόπιμο. Επίσης, το διοικητικό συμβούλιο υποχρεούται να συγκαλέσει Γενική Συνέλευση μέσα στην προθεσμία και υπό τις προϋποθέσεις της παρ. 4 του άρθρου 119 του Ν. 4548/2018 (ήτοι, αν το σύνολο των ιδίων κεφαλαίων της Εταιρείας γίνει κατώτερο του ½ του μετοχικού κεφαλαίου της). Την ίδια υποχρέωση έχουν οι ελεγκτές εφόσον το Διοικητικό Συμβούλιο δεν προβαίνει στη σύγκληση εντός της οριζόμενης προθεσμίας.
Η πρόσκληση της Γενικής Συνέλευσης των μετόχων της Εταιρείας συντάσσεται και δημοσιεύεται σύμφωνα με τις εκάστοτε ισχύουσες νομοθετικές διατάξεις.
Η Γενική Συνέλευση βρίσκεται σε απαρτία και συνεδριάζει εγκύρως επί των θεμάτων της ημερήσιας διάταξης όταν εκπροσωπείται σε αυτήν τουλάχιστον το είκοσι τοις εκατό (20%) του καταβεβλημένου μετοχικού κεφαλαίου. Εάν δεν υπάρξει τέτοια απαρτία στην πρώτη συνεδρίαση συνέρχεται επαναληπτική συνέλευση μέσα σε είκοσι (20) ημέρες από τη χρονολογία της συνεδρίασης που ματαιώθηκε. Η επαναληπτική συνέλευση βρίσκεται σε απαρτία και συνεδριάζει εγκύρως επί των θεμάτων της αρχικής ημερήσιας διάταξης, οποιοδήποτε και αν είναι το τμήμα του καταβεβλημένου μετοχικού κεφαλαίου που εκπροσωπείται σε αυτήν. Οι αποφάσεις της Γενικής Συνέλευσης λαμβάνονται με απόλυτη πλειοψηφία των ψήφων που εκπροσωπούνται στη συνέλευση.
Εξαιρετικά, σύμφωνα με το άρθρο 20 του Καταστατικού της Εταιρείας, η Γενική Συνέλευση βρίσκεται σε απαρτία και συνεδριάζει εγκύρως επί των θεμάτων της ημερήσιας διάταξης, εάν εκπροσωπούνται σε αυτήν τα δύο τρίτα (2/3) του καταβεβλημένου μετοχικού κεφαλαίου, όταν πρόκειται για αποφάσεις που αφορούν:
α)Συγχώνευση ή διάλυση της Εταιρείας.
β)Αύξηση ή μείωση του μετοχικού κεφαλαίου, εξαιρουμένων των περιπτώσεων που από το νόμο ή το Καταστατικό ρυθμίζονται διαφορετικά.
γ)Έκδοση δανείου με ομολογίες μετατρέψιμες σε μετοχές.
δ)Μεταβολή του τρόπου διάθεσης των κερδών.
158
ε)Αύξηση των υποχρεώσεων των μετόχων.
στ)Περιορισμό ή κατάργηση του δικαιώματος προτίμησης των παλαιών μετόχων στις περιπτώσεις αυξήσεως κεφαλαίου με καταβολή μετρητών ή με εισφορά σε είδος.
ζ)Μεταβολή της ειδικής πλειοψηφίας του Διοικητικού Συμβουλίου που προβλέπεται στο άρθρο 6 παρ. 1 του Καταστατικού (αύξηση μετοχικού κεφαλαίου και έκδοση μετατρέψιμου ομολογιακού δανείου με απόφαση των 2/3 των μελών του Διοικητικού Συμβουλίου, κατόπιν σχετικής απόφασης της Γενικής Συνέλευσης).
η)Τροποποίηση του εν λόγω άρθρου 20 του Καταστατικού της Εταιρείας.
Εάν δεν υπάρξει η ως άνω απαρτία των 2/3 στην πρώτη συνεδρίαση για τα ως άνω θέματα συνέρχεται επαναληπτική συνέλευση μέσα σε είκοσι (20) ημέρες από τη χρονολογία της συνεδρίασης που ματαιώθηκε. Η επαναληπτική συνέλευση βρίσκεται σε απαρτία και συνεδριάζει εγκύρως επί των θεμάτων της αρχικής ημερήσιας διάταξης, εάν εκπροσωπείται σε αυτήν το ένα πέμπτο (1/5) του καταβεβλημένου μετοχικού κεφαλαίου.
Όλες οι αποφάσεις στα ως άνω θέματα λαμβάνονται με πλειοψηφία των δύο τρίτων (2/3) των ψήφων που εκπροσωπούνται στη συνέλευση.
2.Συμμετοχή Μετόχων στη Γενική Συνέλευση
2.1 Οι προϋποθέσεις και οι προθεσμίες για τη συμμετοχή των μετόχων στη Γενική Συνέλευση και την άσκηση των δικαιωμάτων ψήφου καθορίζονται από την κείμενη νομοθεσία, ήτοι από το άρθρο 124 του Ν. 4548/2018, σε συνδυασμό με το άρθρο 14 του Ν.4569/2018.
Ειδικότερα:
•Στη Γενική Συνέλευση δικαιούται να συμμετέχει όποιο φυσικό ή νομικό πρόσωπο έχει τη μετοχική ιδιότητα κατά την έναρξη της πέμπτης (5ης) ημέρας πριν από την ημέρα της αρχικής συνεδρίασης της Γενικής Συνέλευσης (ημερομηνία καταγραφής).
•Σε περίπτωση εξ αναβολής ή επαναληπτικής συνεδρίασης Γενικής Συνέλευσης, ισχύουν οι προθεσμίες που ορίζονται από το νόμο (άρθρο 124 Ν. 4548/2018).
•Η απόδειξη της μετοχικής ιδιότητας γίνεται με κάθε νόμιμο μέσο και ιδίως βάσει ενημέρωσης που λαμβάνει η Εταιρεία από το κεντρικό αποθετήριο τίτλων (ΕΛ.Κ.Α.Τ.) εφόσον παρέχει υπηρεσίες μητρώου ή μέσω των διαμεσολαβητών σε κάθε άλλη περίπτωση.
•Η νομιμοποίηση του μετόχου για τη συμμετοχή του στη Γενική Συνέλευση και την άσκηση όλων των σχετικών δικαιωμάτων δεν προϋποθέτει τη δέσμευση των μετοχών του ούτε την τήρηση άλλης ανάλογης διαδικασίας, η οποία να περιορίζει τη δυνατότητα πώλησης και μεταβίβασης αυτών κατά το χρονικό διάστημα που μεσολαβεί μεταξύ της ημερομηνίας καταγραφής και της ημερομηνίας συνεδρίασης της Γενικής Συνέλευσης.
Επίσης, τα δικαιώματα των μετόχων πριν από τη Γενική Συνέλευση καθορίζονται από την κείμενη νομοθεσία και συγκεκριμένα από το άρθρο 123 του Ν. 4548/2018. Ειδικότερα, σύμφωνα με το άρθρο 123 παρ. 3, 4 και 5 του Ν. 4548/2018, η Εταιρεία υποχρεούται να αναρτά στο διαδικτυακό τόπο της, από την ημέρα δημοσίευσης της πρόσκλησης για τη σύγκληση της Γενικής Συνέλευσης έως και την ημέρα συνεδρίασής της, πέραν της εν λόγω πρόσκλησης με τις περιλαμβανόμενες σε αυτήν πληροφορίες (κατ΄ άρθρο 121 παρ. 4 του Ν. 4548/2018, ήτοι μεταξύ άλλων πληροφορίες για τη διαδικασία άσκησης δικαιώματος ψήφου μέσω αντιπροσώπου, καθώς και πληροφορίες σχετικά με την άσκηση των δικαιωμάτων μειοψηφίας των παραγράφων 2, 3, 6 και 7 του άρθρου 141 του Ν. 4548/2018), τα έντυπα διορισμού και ανάκλησης αντιπροσώπου, σχέδια αποφάσεων για τα θέματα της ημερήσιας διάταξης και τον συνολικό αριθμό μετοχών και δικαιωμάτων ψήφου που ενσωματώνουν οι μετοχές κατά την ημερομηνία της πρόσκλησης. Εφόσον δεν είναι δυνατή για τεχνικούς λόγους η πρόσβαση μέσω διαδικτύου στα έντυπα διορισμού/ανάκλησης αντιπροσώπου, η Εταιρεία σημειώνει στον διαδικτυακό της τόπο τον τρόπο προμήθειας των εγγράφων σε έγχαρτη μορφή και τα αποστέλλει χωρίς χρέωση σε κάθε μέτοχο που τα ζητεί.
2.2 Ο μέτοχος δύναται να συμμετέχει και ψηφίζει στη Γενική Συνέλευση είτε αυτοπροσώπως είτε μέσω αντιπροσώπων, σύμφωνα με τα ειδικότερα οριζόμενα στην κείμενη νομοθεσία (άρθρα 124 και 128 Ν. 4548/2018). Ο διορισμός και η ανάκληση ή αντικατάσταση αντιπροσώπου του μετόχου γίνεται εγγράφως και υποβάλλεται στην Εταιρεία τουλάχιστον 48 ώρες πριν τη συνεδρίαση της Γενικής Συνέλευσης (άρθρο 128 παρ.4 του Ν. 4548/2018). Μέτοχος που δεν συμμορφώνεται
159
με την ως άνω προθεσμία μετέχει στη Γενική Συνέλευση, εκτός εάν η Γενική Συνέλευση αρνηθεί τη συμμετοχή του για σπουδαίο λόγο που δικαιολογεί την άρνησή της.
Ο αντιπρόσωπος ψηφίζει σύμφωνα με τις οδηγίες του μετόχου, εφόσον υφίστανται, ωστόσο τυχόν μη συμμόρφωση του αντιπροσώπου με τις οδηγίες που έχει λάβει, δεν επηρεάζει το κύρος των αποφάσεων της Γενικής Συνέλευσης, ακόμη και αν η ψήφος του αντιπροσώπου ήταν αποφασιστική για την επίτευξη της πλειοψηφίας.
Ο αντιπρόσωπος μετόχου υποχρεούται να γνωστοποιεί στην Εταιρεία, πριν από την έναρξη της συνεδρίασης της Γενικής Συνέλευσης, κάθε συγκεκριμένο γεγονός, το οποίο μπορεί να είναι χρήσιμο στους μετόχους για την αξιολόγηση του κινδύνου να εξυπηρετήσει ο αντιπρόσωπος άλλα συμφέροντα πλην των συμφερόντων του αντιπροσωπευόμενου μετόχου (άρθρο 128 Ν. 4548/2018).
2.3. Σύμφωνα με το Καταστατικό της Εταιρείας (άρθρο 18), οι μέτοχοι δύνανται να συμμετέχουν από απόσταση στην ψηφοφορία της Γενικής Συνέλευσης που θα διεξάγεται πριν από αυτή, και ιδίως με αλληλογραφία ή με ηλεκτρονικά μέσα, σύμφωνα με διαδικασία που καθορίζεται από το Διοικητικό Συμβούλιο με απόφασή του και σύμφωνα με τις προϋποθέσεις του νόμου.
Επιπροσθέτως, οι μέτοχοι δύνανται να συμμετέχουν στη Γενική Συνέλευση από απόσταση σε πραγματικό χρόνο, με οπτικοακουστικά ή άλλα ηλεκτρονικά μέσα, χωρίς τη φυσική παρουσία τους στον τόπο διεξαγωγής της Συνέλευσης. Η σχετική διαδικασία καθορίζεται από το Διοικητικό Συμβούλιο με απόφασή του και σύμφωνα με τις προϋποθέσεις του νόμου.
3. Δικαιώματα Μειοψηφίας των Μετόχων και τρόπος άσκησης
Τα δικαιώματα των μετόχων της μειοψηφίας και ο τρόπος άσκησής τους καθορίζονται από την κείμενη νομοθεσία, ήτοι από τις διατάξεις του Ν. 4548/2018 (ιδίως άρθρα 141, 142 και 144).
4. Αποφάσεις της Γενικής Συνέλευσης των μετόχων της Ο.Τ.Ε. Α.Ε. για σημαντικά ζητήματα, που ελήφθησαν κατά το έτος 2025
Πέραν των θεμάτων αρμοδιότητας της Tακτικής Γενικής Συνέλευσης, τα οποία συζητούνται ετησίως όπως είναι η έγκριση των ετήσιων χρηματοοικονομικών καταστάσεων, η εκλογή του ορκωτού ελεγκτή λογιστή κλπ., η Γενική Συνέλευση των Μετόχων της Εταιρείας κατά το έτος 2025, μεταξύ άλλων, έλαβε τις πιο κάτω αποφάσεις :
•ενέκρινε την ακύρωση ιδίων μετοχών με ανάλογη μείωση του μετοχικού κεφαλαίου της Εταιρείας,
•υπερψήφισε την Έκθεση Αποδοχών των Μελών Διοικητικού Συμβουλίου για τη χρήση 2024,
•προενέκρινε την καταβολή αμοιβών στα μέλη του Διοικητικού Συμβουλίου και των Επιτροπών του για τη χρήση 2025,
•παρείχε ειδική άδεια για την κατάρτιση συμβάσεων σύμφωνα με τα άρθρα 97 παρ.3, 99 παρ. 1,2 και 100 παρ.2 του Ν. 4548/2018,
•ενέκρινε την τροποποίηση του άρθρου 9 (Εκλογή – Σύνθεση και Θητεία του Δ.Σ.) του Καταστατικού της Εταιρείας.
•ενέκρινε τη διανομή κερδών σε στελέχη της Εταιρείας, περιλαμβανομένων και των εκτελεστικών μελών του ΔΣ ΟΤΕ, για την καταβολή των μεταβλητών αποδοχών τους της χρήσης 2024.
•ενέκρινε την αναθεώρηση της Πολιτικής Αποδοχών για τα μέλη του Διοικητικού Συμβουλίου ΟΤΕ σύμφωνα με τα άρθρα 110 και 111 του Ν. 4548/2018,
•χορήγησε άδεια σύμφωνα με το άρθρο 98 παρ. 1 του Ν.4548/2018 και το άρθρο 14 του Καταστατικού στα Μέλη του Διοικητικού Συμβουλίου και τους Διευθυντές της Εταιρείας προκειμένου να μετέχουν σε διοικητικά συμβούλια ή στη διεύθυνση εταιρειών του Ομίλου ΟΤΕ που επιδιώκουν όμοιους ή παρεμφερείς σκοπούς.
•ενέκρινε τη διάσπαση με απόσχιση του αυτοτελούς κλάδου δραστηριότητας παθητικών υποδομών κινητής της OTE A.E. και την εισφορά του σε νέα ανώνυμη εταιρεία που συστάθηκε με μοναδικό μέτοχο τον ΟΤΕ, σύμφωνα με τα άρθρα 54 παρ.3, 57 παρ.3, 59-74 και 83-87 του Ν.4601/2019, το Ν.4548/2018, καθώς και τις διατάξεις των άρθρων 47 – 51 και 56 – 59 Ν. 5162/2024, με ημερομηνία Λογιστικής Κατάστασης την 31.12.2024, καθώς και το καταστατικό της εταιρείας αυτής.
•ενέκρινε πρόγραμμα κινήτρου συνδεόμενου με μετοχές της Εταιρείας (“Πρόγραμμα Επιβράβευσης σε Μετοχές ΟΤΕ” ή “ΟΤΕ Shares Award Plan”) για το έτος 2025, σύμφωνα με το άρθρο 114 του Νόμου 4548/2018,
•υιοθέτησε νέο Πρόγραμμα Απόκτησης Ιδίων Μετοχών σύμφωνα με το άρθρο 49 του Ν. 4548/2018, για μια διετία
160
με ισχύ από τις 12-01-2026,
•τέλος, στην Τακτική Γενική Συνέλευση δημοσιοποιήθηκαν, σύμφωνα με το άρθρο 97 παρ. 1 περ. β του Ν.4548/2018, περιπτώσεις σύγκρουσης συμφερόντων και συμβάσεων χρήσης 2024 που εμπίπτουν στο άρθρο 99 του Ν. 4548/2018 (συναλλαγές με συνδεδεμένα μέρη), και υποβλήθηκαν α) η Έκθεση Πεπραγμένων της Επιτροπής Ελέγχου OTE για το έτος 2024 και (β) η Αναφορά των ανεξάρτητων μελών του Διοικητικού Συμβουλίου προς τη Γενική Συνέλευση των Μετόχων σύμφωνα με την παρ. 5, του άρθρου 9, του Ν.4706/2020.
Ζ. Πολιτική πολυμορφίας που εφαρμόζεται για τα διοικητικά, δια χειριστικά και εποπτικά όργανα της Εταιρείας
Για τον Όμιλο ΟΤΕ, ο σεβασμός της διαφορετικότητας, που περιλαμβάνει τις διαστάσεις της διαφορετικότητας βάσει ταυτότητας φύλου και έκφρασης φύλου, ηλικίας, εθνικότητας, κοινωνικής και εθνοτικής καταγωγής, κοινωνικής κατάστασης, αναπηρίας, θρησκείας και πεποιθήσεων, πολιτικών απόψεων, περιουσίας, δεξιοτήτων, σεξουαλικής ταυτότητα και σεξουαλικού προσανατολισμού, στοχεύει να συμβάλει σημαντικά στην επιχειρηματική επιτυχία του Ομίλου μέσω της αναγνώρισης, της εκτίμησης, της ένταξης στο εργασιακό περιβάλλον και της αξιοποίησης της ατομικής πολυμορφίας των ενδιαφερομένων μερών μας.
Για τον σεβασμό και την προάσπιση των ως άνω αξιών, η Εταιρεία υιοθέτησε (Αύγουστος 2021) και εφαρμόζει για το σύνολο των εργαζομένων και της διοίκησης του ΟΤΕ και των λοιπών εταιρειών του Ομίλου ΟΤΕ, «
Πολιτική για τη Διαφορετικότητα,
την Ισότητα και τη Συμπερίληψη στον Όμιλο ΟΤΕ
» (Πολιτική), η οποία αφορά στη δέσμευση του Ομίλου ΟΤΕ στις ως άνω αξίες. Στο πλαίσιο αυτό, η Πολιτική ισχύει και εφαρμόζεται επίσης στα μέλη του Διοικητικού Συμβουλίου του ΟΤΕ, για τα οποία περιλαμβάνει χωριστές διατάξεις σύμφωνα με το Ν. 4706/2020 για την εταιρική διακυβέρνηση και την υπ’ αριθ. 60 E γκύκλιο της Επιτροπής Κεφαλαιαγοράς, όπως εκάστοτε ισχύουν, καθώς και τον Ελληνικό Κώδικα Εταιρικής Διακυβέρνησης 2021 που εφαρμόζει η Εταιρεία.
Ειδικότερα, η Πολιτική, μεταξύ άλλων, περιλάμβανε εντός του 2025 αναφορά συγκεκριμένων ποσοτικών στόχων εκπροσώπησης ανά φύλο στο Διοικητικό Συμβούλιο της Εταιρείας (τουλάχιστον 25%), καθώς επίσης δήλωση ότι τα κριτήρια πολυμορφίας αφορούν, πέραν των μελών του Διοικητικού Συμβουλίου ΟΤΕ, και τα ανώτατα και ανώτερα διευθυντικά στελέχη με συγκεκριμένους στόχους εκπροσώπησης ανά φύλο (τουλάχιστον 30%), με εφαρμογή έως το τέλος του έτους 2025.
Σημειώνεται ότι, στο πλαίσιο επικαιροποίησης της Πολιτικής εντός του πρώτου τριμήνου του 2026, οι ποσοτικοί στόχοι εκπροσώπησης ανά φύλο εμφανίζονται αναθεωρημένοι. Η επικαιροποίηση αυτή αποσκοπεί, μεταξύ άλλων, στην εναρμόνιση με τις τροποποιήσεις που επέφερε ο Ν. 5178/2025 στον Ν. 4706/2020 περί εταιρικής διακυβέρνησης. Ειδικότερα, για το Διοικητικό Συμβούλιο της Εταιρείας, ο στόχος εκπροσώπησης ανά φύλο έχει αναπροσαρμοστεί σε ποσοστό τουλάχιστον 33% επί του συνόλου των μελών, με εφαρμογή από 30.06.2026. Παράλληλα, ο στόχος του 30% αναθεωρείται, ώστε να αντανακλά την οργανωτική αναδιάρθρωση και τη συνεχή δέσμευση του Ομίλου για συμπερίληψη σε ένα ευρύτερο φάσμα διοικητικών θέσεων. Ο επικαιροποιημένος στόχος του Ομίλου για την ισότητα των φύλων αφορά σε 30% γυναικεία εκπροσώπηση στις ανώτατες και μεσαίες διοικητικές θέσεις (MG1-M G4) στις εταιρείες του Ομίλου ΟΤΕ στην Ελλάδα, με χρονικό ορίζοντα εφαρμογής έως το τέλος του 2027.
Σημειώνεται ότι αναφορές στην πολυμορφία των μελών του Διοικητικού Συμβουλίου περιλαμβάνονται επίσης στην ισχύουσα «Πολιτική Καταλληλότητας των μελών του Διοικητικού Συμβουλίου της ΟΤΕ Α.Ε.» (διαθέσιμη στην ιστοσελίδα της εταιρείας ως υποενότητα της ενότητας «Διοικητικό Συμβούλιο»), με σκοπό την προώθηση ενός κατάλληλου επιπέδου διαφοροποίησης στο Διοικητικό Συμβούλιο και τη δημιουργία μιας πολυσυλλεκτικής ομάδας μελών ώστε, μέσω της συγκέντρωσης ευρέος φάσματος προσόντων και δεξιοτήτων κατά την επιλογή των μελών του Διοικητικού Συμβουλίου, να εξασφαλίζεται όσο το δυνατόν μεγαλύτερη πολυφωνία και ποικιλία απόψεων και εμπειριών, με σκοπό την λήψη ορθών αποφάσεων. Η «Πολιτική Καταλληλότητας των μελών του Διοικητικού Συμβουλίου της ΟΤΕ Α.Ε.», βάσει όσων αναφέρθηκαν ανωτέρω περί τροποποίησης του κανονιστικού πλαισίου [ιδίως Ν. 4706/2020 περί εταιρικής διακυβέρνησης από Ν. 5178/2025, καθώς και τροποποίηση της υπ. αριθ. 60/29.04.2025 Εγκυκλίου της Επιτροπής Κεφαλαιαγοράς («Κατευθυντήριες γραμμές για την Πολιτική Καταλληλότητας του άρθρου 3 του ν. 4706/2020, όπως τροποποιήθηκε με τον ν. 5178/2025 και ισχύει»], πρόκειται να αναθεωρηθεί εντός του έτους 2026.
161
Τέλος, τον Σεπτέμβριο του 2025, η Εταιρεία δημοσίευσε για πρώτη φορά την «
Ειδική Ετήσια Έκθεση για την ισόρροπη
εκπροσώπηση των φύλων στο Διοικητικό Συμβούλιο της ΟΤΕ ΑΕ
», η οποία προβλέφθηκε από τον ν. 5178/2025 και
βρίσκεται διαθέσιμη στην εταιρική ιστοσελίδα.
Στο τέλος του 2025, το 27% των ανώτερων και μεσαίων βαθμίδων της διοίκησης της Εταιρείας καλύπτεται από γυναίκες, στα ανώτατα διευθυντικά στελέχη το αντίστοιχο ποσοστό είναι 24% και τέλος στο Συμβούλιο Διεύθυνσης το αντίστοιχο ποσοστό είναι 9%.
Η ηλικία των ανώτερων και μεσαίων βαθμίδων της διοίκησης της Εταιρείας κυμαίνεται από 32 ως 65 έτη (με μέση ηλικία τα 49,2 έτη), αντίστοιχα για τα ανώτατα διευθυντικά στελέχη κυμαίνεται από 43 ως 60 έτη (με μέση ηλικία τα 53,2 έτη), ενώ αντίστοιχα στο Συμβούλιο Διεύθυνσης η ηλικία των ανωτάτων στελεχών κυμαίνεται από τα 47 ως τα 61 έτη (με μέση ηλικία τα 54,9 έτη).
Τα ανωτέρω στοιχεία περιέχουν μεταβολές συγκριτικά με το προηγούμενο έτος αναφοράς, οι οποίες οφείλονται στο γεγονός ότι εντός του 2025 υλοποιήθηκε ένα εκτεταμένο πρόγραμμα ανασχεδιασμού της οργάνωσης, με στόχο να γίνει πιο λιτή και αποτελεσματική.
Ως προς το επαγγελματικό και εκπαιδευτικό ιστορικό, τα μεσαία και ανώτερα στελέχη έχουν σπουδές πανεπιστημιακού επιπέδου ή ανώτερου σε ποσοστό 80%, ενώ στα ανώτατα διευθυντικά στελέχη και στο Συμβούλιο Διεύθυνσης το αντίστοιχο ποσοστό διαμορφώνεται στο 100%. Όσον αφορά το επαγγελματικό ιστορικό, τα στελέχη του Συμβουλίου Διεύθυνσης έχουν πολυετή εμπειρία στο αντικείμενο τους, και στην πλειοψηφία τους κατέχουν προηγούμενη εμπειρία σε μεγάλες/πολυεθνικές εταιρίες εντός και εκτός Ελλάδας. Σημαντικό ποσοστό και των στελεχών των ανώτερων και μεσαίων βαθμίδων της διοίκησης της Εταιρείας, προέρχεται από την αγορά, ενώ εξίσου υψηλό είναι και το ποσοστό των στελεχών που έχουν εξελιχθεί εντός του Ομίλου.
Την 31 Δεκεμβρίου 2025, το 40% του Διοικητικού Συμβουλίου απαρτίζεται από γυναίκες (4 σε σύνολο 10 μελών). Ως προς την ηλικία των μελών του Διοικητικού Συμβουλίου, υπάρχει αξιοσημείωτη διακύμανση, από τα 49 έως τα 68 έτη ηλικίας, με μέσο όρο ηλικίας των μελών τα 56,6 έτη. Ως προς το εκπαιδευτικό ιστορικό τους, όλα τα μέλη του Διοικητικού Συμβουλίου κατέχουν τίτλους σπουδών πανεπιστημιακού επιπέδου είτε από ελληνικά είτε από ξένα εκπαιδευτικά ιδρύματα και οι περισσότεροι κατέχουν επίσης μεταπτυχιακούς τίτλους σπουδών ή/και διδακτορικών, το γνωστικό αντικείμενο των οποίων ωστόσο χαρακτηρίζεται από πολυμορφία (σπουδές οικονομικής κατεύθυνσης, τεχνολογικής, διοίκησης επιχειρήσεων, νομικής, μάρκετινγκ κλπ.). Τέλος, όλα τα μέλη διαθέτουν επαγγελματική εμπειρία, προερχόμενη είτε από τη δραστηριοποίησή τους στην ελεύθερη αγορά (ιδιωτικές και πολυεθνικές εταιρείες) είτε από θέσεις που σχετίζονται με παροχή συμβουλευτικών υπηρεσιών στο δημόσιο τομέα ή θέσεις στην ακαδημαϊκή κοινότητα.
Π ο λ ι τ ι κ ή π ο λ υ μ ο ρ φ ί α ς
(
γ
ι
α
τ
α
δ
ι
ο
ι
κ
η
τ
ι
κ
ά
,
δ
ι
α
χ
ε
ι
ρ
ι
σ
τ
ι
κ
ά
κ
α
ι
ε
π
ο
π
τ
ι
κ
ά
ό
ρ
γ
α
ν
α
τ
η
ς
Ε
τ
α
ι
ρ
ε
ί
α
ς
)
2 7%
4 9,2 έ τ η 5
8 0%τ ω ν α ν ώ τ ε ρ ω ν κ α ι μ ε σ α ί ω ν σ τ ε λ ε χ ώ ν έ χ ο υ ν σ π ο υ δ έ ς π α ν ε π ι σ τ η μ ι α κ ο ύ ε π ι π έ δ ο υ ή α ν ώ τ ε ρ ο υ
4 0%
5 6,6 έ τ η
τ ω ν α ν ώ τ ε ρ ω ν κ α ι μ ε σ α ί ω ν β α θ μ ί δ ω ν τ η ς δ ι ο ί κ η σ η ς ε ί ν α ι γ υ ν α ί κ ε ς
μ έ σ η η λ ι κ ί α τ ω ν α ν ώ τ ε ρ ω ν κ α ι μ ε σ α ί ω ν β α θ μ ί δ ω ν τ η ς δ ι ο ί κ η σ η ς
τ ο υ Δ ι ο ι κ η τ ι κ ο ύ Σ υ μ β ο υ λ ί ο υ α π α ρ τ ί ζ ε τ α ι α π ό γ υ ν α ί κ ε ς
Μ έ σ η η λ ι κ ί α τ ω ν μ ε λ ώ ν τ ο υ Δ ι ο ι κ η τ ι κ ο ύ Σ υ μ β ο υ λ ί ο υ
5 0%τ ο υ Δ ι ο ι κ η τ ι κ ο ύ Σ υ μ β ο υ λ ί ο υ ε ί ν α ι δ ι α φ ο ρ ε τ ι κ ή ς (π λ η ν τ η ς ε λ λ η ν ι κ ή ς) ε θ ν ι κ ό τ η τ α ς
162
Ζ. ΣΗΜΑΝΤΙΚΕΣ ΣΥΝΑΛΛΑΓΕΣ ΜΕ ΣΥΝΔΕΜΕΝΑ ΜΕΡΗ
Ως συνδεμένα μέρη του ΟΤΕ, θεωρούνται αυτά που ορίζονται από το ΔΛΠ 24 «Γνωστοποιήσεις Συνδεμένων Μερών».
Ο Όμιλος ΟΤΕ περιλαμβάνει όλες τις εταιρείες τις οποίες ο ΟΤΕ ελέγχει είτε άμεσα είτε έμμεσα. Συναλλαγές και υπόλοιπα μεταξύ των εταιρειών του Ομίλου απαλείφονται κατά την ενοποίηση.
Η DEUTSCHE TELEKOM AG είναι κατά 54,62% μέτοχος του ΟΤΕ και ενοποιεί τον ΟΤΕ με βάση τη μέθοδο της ολικής ενοποίησης. Κατά συνέπεια, όλες οι εταιρείες του ομίλου της DEUTSCHE TELEKOM θεωρούνται συνδεμένα μέρη.
Η Εταιρεία αγοράζει αγαθά και λαμβάνει υπηρεσίες από τα συνδεμένα μέρη και παρέχει υπηρεσίες και αγαθά σε αυτά. Επιπλέον, ο ΟΤΕ χορηγεί και λαμβάνει δάνεια προς και από τα συνδεμένα μέρη και τέλος λαμβάνει και διανέμει μερίσματα.
Οι πωλήσεις και οι αγορές του ΟΤΕ με τα συνδεμένα μέρη αναλύονται ως εξής:

| 2025 | 2024
Πωλήσεις ΟΤΕ | Αγορές ΟΤΕ | Πωλήσεις ΟΤΕ | Αγορές ΟΤΕ
ΓΕΡΜΑΝΟΣ | 220,7 | 185,4 | 231,4 | 186,7
COSMOTE E-VALUE | 3,5 | 132,2 | 3,6 | 134,5
E-VALUE INTERNATIONAL | 0,1 | - | 0,1 | -
E-VALUE Μ.ΕΠΕ. | - | - | - | 0,1
COSMOTE TV PRODUCTIONS | - | 7,6 | - | 7,1
OTESAT-MARITEL | - | - | 0,1 | -
CTS | 15,2 | 151,1 | 3,2 | 158,1
CTT | - | 0,2 | - | -
COSMOTE PAYMENTS | 0,7 | 17,2 | 0,7 | 19,0
COSMOTE GLOBAL SOLUTIONS | 0,5 | 2,3 | 2,1 | 2,7
ΟΤΕ ΑΚΙΝΗΤΑ | 0,2 | 18,8 | 0,1 | 14,6
ΟΤΕ ΑΣΦΑΛΙΣΗ | - | 0,1 | - | 0,1
OTE ACADEMY | - | 5,2 | - | 3,6
TELEKOM ROMANIA MOBILE (μέχρι την ημερομηνία πώλησης) | 4,3 | 2,9 | 2,9 | 1,6
OTE RURAL NORTH | 3,6 | 4,3 | 3,4 | 4,4
OTE RURAL SOUTH | 4,7 | 5,3 | 4,6 | 5,5
UltrafastOTE | 21,2 | - | 12,0 | -
Όμιλος DEUTSCHE TELEKOM (εκτός Ομίλου ΟΤΕ) | 21,1 | 39,3 | 19,4 | 44,0
ΣΥΝΟΛΟ | 295,8 | 571,9 | 283,6 | 582,0

Οι αγορές του ΟΤΕ από την CTS περιλαμβάνουν υπηρεσίες κατασκευής δικτύου ποσού Ευρώ 18,6 για τη χρήση 2025 (2024: Ευρώ 19,0).
Οι αγορές του ΟΤΕ από συνδεμένα μέρη δεν περιλαμβάνουν έξοδα μισθώσεων ποσού Ευρώ 66,3 (2024: Ευρώ 50,0).
Οι πωλήσεις και οι αγορές του Ομίλου με τα συνδεμένα μέρη, οι οποίες δεν απαλείφονται στην ενοποίηση, αναλύονται ως εξής:

| 2025 | 2024
Πωλήσεις Ομίλου | Αγορές Ομίλου | Πωλήσεις Ομίλου | Αγορές Ομίλου
Όμιλος DEUTSCHE TELEKOM (εκτός Ομίλου ΟΤΕ) | 31,4 | 40,6 | 23,4 | 47,1
ΣΥΝΟΛΟ | 31,4 | 40,6 | 23,4 | 47,1

Μετά την ολοκλήρωση της πώλησης της TKRM την 1 Οκτωβρίου 2025 τα ποσά του έτους 2024 αναμορφώθηκαν ώστε να περιλαμβάνουν μόνο τις συνεχιζόμενες δραστηριότητες.
163
Τα λοιπά λειτουργικά έσοδα του ΟΤΕ με τα συνδεμένα μέρη αναλύονται ως εξής:

| Λοιπά λειτουργικά έσοδα ΟΤΕ
2025 | 2024
ΓΕΡΜΑΝΟΣ | 7,5 | 7,4
COSMOTE E-VALUE | 7,7 | 6,2
CTS | 10,5 | 10,1
COSMOTE TV PRODUCTIONS | 0,1 | 0,1
COSMOTE PAYMENTS | 1,3 | 1,1
OTE ΑΚΙΝΗΤΑ | 0,2 | 0,2
OTE ACADEMY | 0,4 | 0,3
ΟΤΕ ΑΣΦΑΛΙΣΗ | 0,1 | 0,1
TELEKOM ROMANIA MOBILE | 0,2 | 0,2
OTE RURAL NORTH | 0,2 | -
OTE RURAL SOUTH | 0,5 | -
UltrafastOTE | 0,4 | -
CTT | 0,1 | -
Όμιλος DEUTSCHE TELEKOM (εκτός Ομίλου ΟΤΕ) | 1,4 | 1,0
ΣΥΝΟΛΟ | 30,6 | 26,7

Τα λοιπά λειτουργικά έσοδα του Ομίλου με τα συνδεμένα μέρη, τα οποία δεν απαλείφονται στην ενοποίηση, αναλύονται ως εξής:

| Λοιπά λειτουργικά έσοδα Ομίλου
2025 | 2024
Όμιλος DEUTSCHE TELEKOM (εκτός Ομίλου ΟΤΕ) | 1,4 | 1,0
ΣΥΝΟΛΟ | 1,4 | 1,0

Οι χρηματοοικονομικές δραστηριότητες του ΟΤΕ με τα συνδεμένα μέρη οι οποίες προέρχονται από τόκους χορηγούμενων και ληφθέντων δανείων, καθώς και από λοιπά χρηματοοικονομικά έσοδα, αναλύονται ως εξής:

| 2025 | 2024
Χρηματοοικονομικά έσοδα ΟΤΕ | Χρηματοοικονομικά έξοδα ΟΤΕ | Χρηματοοικονομικά έσοδα ΟΤΕ | Χρηματοοικονομικά έξοδα ΟΤΕ
OTE PLC | - | 9,1 | - | 11,7
ΓΕΡΜΑΝΟΣ | - | 1,4 | - | -
COSMOTE E-VALUE | - | 0,3 | - | -
CTS | - | 0,2 | - | -
OTE RURAL NORTH | - | - | - | 0,2
OTE RURAL SOUTH | - | - | 0,2 | -
UltrafastOTE | 3,9 | - | 2,4 | -
UltrafastOTE 2 | 0,1 | - | - | -
ΣΥΝΟΛΟ | 4,0 | 11,0 | 2,6 | 11,9

Τα έσοδα από μερίσματα που έχει λάβει ο ΟΤΕ από τα συνδεμένα μέρη αναλύονται ως εξής:

| Έσοδα από μερίσματα ΟΤΕ
2025 | 2024
ΓΕΡΜΑΝΟΣ | 7,0 | 17,0
OTE AKINHTA | 32,7 | 30,7
COSMOTE E-VALUE | 4,0 | -
COSMOTE TV PRODUCTIONS | 1,5 | -
ΟΤΕ ΑΣΦΑΛΙΣΗ | 1,5 | -
OTESAT-MARITEL | - | 0,2
ΣΥΝΟΛΟ | 46,7 | 47,9

164
Οι απαιτήσεις και οι υποχρεώσεις της Εταιρείας ανά συνδεμένο μέρος:

| 31/12/2025 | 31/12/2024
Απαιτήσεις ΟΤΕ | Υποχρεώσεις ΟΤΕ | Απαιτήσεις ΟΤΕ | Υποχρεώσεις ΟΤΕ
ΓΕΡΜΑΝΟΣ | 40,2 | 55,4 | 55,3 | 83,5
COSMOTE E-VALUE | 7,3 | 29,0 | 4,9 | 38,1
E-VALUE INTERNATIONAL | 0,1 | - | - | -
TELEKOM ROMANIA MOBILE | - | - | 5,6 | -
COSMOTE TV PRODUCTIONS | 0,1 | 2,1 | 0,1 | 1,4
CTS | 16,9 | 34,4 | 12,1 | 35,8
CTT | 8,4 | 16,1 | - | -
COSMOTE PAYMENTS | 4,7 | 12,3 | 5,1 | 4,0
COSMOTE GLOBAL SOLUTIONS | 1,0 | 1,9 | 2,0 | 0,7
ΟΤΕ ΑΚΙΝΗΤΑ | 2,1 | 3,2 | 2,2 | 4,9
ΟΤΕ ΑΣΦΑΛΙΣΗ | 0,1 | - | 0,1 | -
OTE ACADEMY | 0,6 | 0,7 | 1,2 | 0,4
OTE RURAL NORTH | 1,0 | 0,5 | 0,8 | 0,1
OTE RURAL SOUTH | 1,6 | 1,6 | 0,9 | 0,9
UltrafastOTE | 31,3 | 85,4 | 12,0 | 60,4
UltrafastOTE 2 | 0,1 | - | - | -
Όμιλος DEUTSCHE TELEKOM (εκτός Oμίλου ΟΤΕ) | 10,2 | 38,7 | 5,2 | 32,3
ΣΥΝΟΛΟ | 125,7 | 281,3 | 107,5 | 262,5

Οι υποχρεώσεις από μισθώσεις της Εταιρείας με τα συνδεμένα μέρη αναλύονται ως εξής:

| 01/01/2025 | Απόσχιση κλάδου | Πληρωμές μισθώσεων | Νέες συμβάσεις / Τροποποιήσεις συμβάσεων | Τόκοι μισθώσεων | 31/12/2025
Υποχρεώσεις από μισθώσεις, αρχικό υπόλοιπο | Υποχρεώσεις από μισθώσεις, τελικό υπόλοιπο
ΟΤΕ ΑΚΙΝΗΤΑ | 131,7 | (62,4) | (51,5) | 48,5 | 5,5 | 71,8
ΓΕΡΜΑΝΟΣ | 0,1 | - | (0,1) | - | - | -
OTE RURAL NORTH | 0,9 | - | (0,5) | 0,9 | 0,1 | 1,4
OTE RURAL SOUTH | 1,6 | - | (1,0) | 2,3 | 0,1 | 3,0
CTT | - | - | (12,4) | 560,6 | 8,1 | 556,3
Όμιλος DEUTSCHE TELEKOM (εκτός Ομίλου ΟΤΕ) | 0,8 | - | - | - | - | 0,8
ΣΥΝΟΛΟ | 135,1 | (62,4) | (65,5) | 612,3 | 13,8 | 633,3

Επιπλέον, οι αποσβέσεις της Εταιρείας περιλαμβάνουν αποσβέσεις για περιουσιακά στοιχεία με δικαίωμα χρήσης, που αφορούν συμβάσεις μισθώσεων με τα συνδεμένα μέρη, ποσού Ευρώ 51,7 (2024: Ευρώ 42,3).
Οι απαιτήσεις και οι υποχρεώσεις του Ομίλου με τα συνδεμένα μέρη που προέρχονται από τις μεταξύ τους συναλλαγές, οι οποίες δεν απαλείφονται στην ενοποίηση αναλύονται ως εξής:

| 31/12/2025 | 31/12/2024
Απαιτήσεις Ομίλου | Υποχρεώσεις Ομίλου | Απαιτήσεις Ομίλου | Υποχρεώσεις Ομίλου
Όμιλος DEUTSCHE TELEKOM (εκτός Ομίλου ΟΤΕ) | 11,3 | 342,2 | 6,5 | 357,3
ΣΥΝΟΛΟ | 11,3 | 342,2 | 6,5 | 357,3

Μετά την ολοκλήρωση της πώλησης της TELEKOM ROMANIA MOBILE το 2025, οι απαιτήσεις και οι υποχρεώσεις του Ομίλου της τρέχουσας περιόδου δεν είναι άμεσα συγκρίσιμες με εκείνες της προηγούμενης χρήσης. Την 31 Δεκεμβρίου 2024, οι απαιτήσεις του Ομίλου περιλαμβάνουν ποσό Ευρώ 0,6, ενώ οι υποχρεώσεις του Ομίλου περιλαμβάνουν ποσό Ευρώ 21,1, που σχετίζονται με την TELEKOM ROMANIA MOBILE.
Στις υποχρεώσεις του Ομίλου προς τον όμιλο DEUTSCHE TELEKOM (εκτός Ομίλου ΟΤΕ) την 31 Δεκεμβρίου 2025
165
περιλαμβάνεται ποσό Ευρώ 299,9 το οποίο αφορά ομόλογα της OTE PLC και τα οποία έχουν αναληφθεί πλήρως ή μερικώς από την DEUTSCHE TELEKOM AG (31 Δεκεμβρίου 2024: Ευρώ 299,7). Οι χρεωστικοί τόκοι για τα παραπάνω ομόλογα ανήλθαν στη χρήση 2025 σε ποσό Ευρώ 2,7 (2024: Ευρώ 2,8).
Επιπλέον, τα ποσά που οφείλει ο Όμιλος προς τον όμιλο DEUTSCHE TELEKOM (εκτός Ομίλου ΟΤΕ) την 31 Δεκεμβρίου 2025 περιλαμβάνουν ποσό Ευρώ 0,8 που σχετίζεται με υποχρεώσεις από μισθώσεις (31 Δεκεμβρίου 2024: Ευρώ 0,8).
Οι απαιτήσεις και υποχρεώσεις του ΟΤΕ με τα συνδεμένα μέρη που προέρχονται από χορηγούμενα και ληφθέντα δάνεια αναλύονται ως εξής:

| 31/12/2025 | 31/12/2024
Απαιτήσεις ΟΤΕ | Υποχρεώσεις ΟΤΕ | Απαιτήσεις ΟΤΕ | Υποχρεώσεις ΟΤΕ
OTE PLC | - | 701,5 | - | 812,9
CTS | - | 19,2 | - | -
ΓΕΡΜΑΝΟΣ | - | 108,3 | - | -
COSMOTE E-VALUE | - | 22,3 | - | -
OTE RURAL NORTH | 2,0 | - | 2,0 | -
UltrafastOTE | 168,3 | - | 41,9 | -
UltrafastOTE 2 | 12,8 | - | - | -
ΣΥΝΟΛΟ | 183,1 | 851,3 | 43,9 | 812,9

Οι υποχρεώσεις του ΟΤΕ προς την ΟΤΕ PLC που αφορούν δάνεια, περιλαμβάνουν τόκους πληρωτέους ποσού Ευρώ 3,9 (31 Δεκεμβρίου 2024: Ευρώ 4,4).
Οι απαιτήσεις του ΟΤΕ από την UltrafastOTE και UltrafastOTE 2 που αφορούν δάνεια, περιλαμβάνουν τόκους εισπρακτέους ποσού Ευρώ 2,3 και Ευρώ 0,1 αντίστοιχα την 31 Δεκεμβρίου 2025 (31 Δεκεμβρίου 2024: Ευρώ 0,9 και Ευρώ μηδέν, αντίστοιχα).
Τα ανώτατα διευθυντικά στελέχη και μέλη της διοίκησης, λαμβανομένων υπόψη και των στενών συνδεομένων με αυτούς προσώπων, ορίζονται ως συνδεμένα μέρη με βάση αυτά που ορίζει το ΔΛΠ 24 «Γνωστοποιήσεις συνδεμένων μερών». Οι αμοιβές συμπεριλαμβάνουν μισθούς και άλλες βραχυπρόθεσμες παροχές, παροχές λόγω εξόδου από την υπηρεσία, παροχές μετά την έξοδο από την υπηρεσία και άλλες μακροπρόθεσμες παροχές (όπως ορίζονται στο ΔΛΠ 19 «Παροχές σε εργαζομένους») και παροχές που εξαρτώνται από την αξία των μετοχών (όπως ορίζονται στο ΔΠΧΑ 2 «Παροχές που εξαρτώνται από την αξία των μετοχών»).
Οι καταβλημένες αμοιβές των ανώτατων διευθυντικών στελεχών της Εταιρείας, για τις χρήσεις 2025 και 2024, αναλύονται ως εξής:

| 31/12/2025 | 31/12/2024
Βραχυπρόθεσμες παροχές σε εργαζόμενους | 6,4 | 7,7
Λοιπές μακροπρόθεσμες παροχές | 4,7 | 4,3
Παροχές λόγω εξόδου από την υπηρεσία | 1,3 | 7,8
Παροχές που εξαρτώνται από την αξία των μετοχών | 0,4 | 1,3
ΣΥΝΟΛΟ | 12,8 | 21,1

Οι αμοιβές των μελών του Διοικητικού Συμβουλίου της Εταιρείας που καταβλήθηκαν εντός της χρήσης 2025 και της χρήσης 2024, ανήλθαν σε Ευρώ 0,4 και Ευρώ 0,4 αντίστοιχα.
Οι κυριότερες συναλλαγές μεταξύ εταιρειών του Ομίλου περιγράφονται παρακάτω:
ΓΕΡΜΑΝΟΣ
Ο ΟΤΕ τιμολογεί τη ΓΕΡΜΑΝΟΣ για την παράδοση αγαθών που πωλούνται μέσω των καναλιών πώλησης της ΓΕΡΜΑΝΟΣ. Η ΓΕΡΜΑΝΟΣ τιμολογεί στον ΟΤΕ προμήθειες που σχετίζονται με πωλήσεις που πραγματοποιούνται μέσω των καναλιών πώλησης της. Επιπρόσθετα, ο ΟΤΕ και η ΓΕΡΜΑΝΟΣ δημιουργούν έσοδα και πραγματοποιούν έξοδα από κοινές υπηρεσίες και λειτουργικά κόστη, ανάλογα με την οντότητα που παρέχει τις υπηρεσίες. Επιπλέον, ο ΓΕΡΜΑΝΟΣ έχει χορηγήσει δάνειο στον ΟΤΕ.
COSMOTE E-VALUE
Η COSMOTE E-VALUE παρέχει υπηρεσίες εξυπηρέτησης πελατών και υποστήριξης στον ΟΤΕ. Επιπρόσθετα, ο ΟΤΕ και η COSMOTE E-VALUE δημιουργούν έσοδα και πραγματοποιούν έξοδα από κοινές υπηρεσίες και λειτουργικά κόστη, ανάλογα με την οντότητα που παρέχει τις υπηρεσίες. Επιπλέον, η COSMOTE E-VALUE έχει χορηγήσει δάνειο στον ΟΤΕ.
166
OTE ΑΚΙΝΗΤΑ
Η OTE ΑΚΙΝΗΤΑ πραγματοποιεί έσοδα από εκμίσθωση κτιρίων και χώρων στον ΟΤΕ και στις θυγατρικές του εταιρείες.
COSMOTE TV PRODUCTIONS
H COSMOTE TV PRODUCTIONS τιμολογεί τον ΟΤΕ για υπηρεσίες τηλεοπτικών παραγωγών.
CTS
Η CTS παρέχει τεχνικές υπηρεσίες πεδίου στον ΟΤΕ. Ο ΟΤΕ τιμολογεί την CTS για παροχή κοινών υπηρεσιών. Επιπλέον, η C TS έχει χορηγήσει δάνειο στον ΟΤΕ.
OTE ACADEMY
Η OTE ACADEMY παρέχει υπηρεσίες εκπαίδευσης στο προσωπικό του ΟΤΕ και των θυγατρικών του.
OTE PLC
Η ΟΤΕ PLC χορηγεί / λαμβάνει δάνεια προς /από τον ΟΤΕ και τις θυγατρικές του.
OTE RURAL NORTH
Ο ΟΤΕ τιμολογεί την ΟΤΕ RURAL NORTH για υπηρεσίες ευρυζωνικών υποδομών και έχει χορηγήσει δάνειο σε αυτήν την εταιρεία. Η ΟΤΕ RURAL NORTH παρέχει υπηρεσίες χονδρικής ευρυζωνικής πρόσβασης στον ΟΤΕ.
OTE RURAL SOUTH
Ο ΟΤΕ τιμολογεί την ΟΤΕ RURAL SOUTH για υπηρεσίες ευρυζωνικών υποδομών. Η ΟΤΕ RURAL SOUTH παρέχει υπηρεσίες χονδρικής ευρυζωνικής πρόσβασης στον ΟΤΕ.
UltrafastOTE
Ο ΟΤΕ τιμολογεί την UltrafastOTE για την ανάπτυξη ευρυζωνικών υποδομών και έχει χορηγήσει δάνεια σε αυτήν την εταιρεία. Η UltrafastOTE έχει παράσχει προκαταβολές στον ΟΤΕ για την ανάπτυξη ευρυζωνικών υποδομών.
COSMOTE PAYMENTS
Η COSMOTE PAYMENTS τιμολογεί τον ΟΤΕ και τις θυγατρικές του σε σχέση με υπηρεσίες πληρωμών για συναλλαγές που πραγματοποιούνται στα εμπορικά κανάλια τους. Ο ΟΤΕ παρέχει υπηρεσίες υποστήριξης στην COSMOTE PAYMENTS.
COSMOTE GLOBAL SOLUTIONS
Η COSMOTE GLOBAL SOLUTIONS και ο ΟΤΕ τιμολογούν εκατέρωθεν για υπηρεσίες υπεργολαβίας που σχετίζονται με δραστηριότητες ICT. Ο ΟΤΕ τιμολογεί την COSMOTE GLOBAL SOLUTIONS για παροχή κοινών υπηρεσιών.
CTT
Η CTT παρέχει υπηρεσίες παθητικής υποδομής κινητής στον OTE, μέσω της εκμίσθωσης σταθμών βάσης (sites) και της παροχής συναφών υπηρεσιών.
UltrafastOTE 2
Η UltrafastOTE 2 είναι μια εταιρεία ειδικού σκοπού που ασχολείται με την ανάπτυξη ευρυζωνικών υποδομών. Ο ΟΤΕ έχει χορηγήσει δάνεια σε αυτή την εταιρεία.
Όμιλος DEUTSCHE TELEKOM (εκτός Ομίλου ΟΤΕ)
Ο Όμιλος έχει έσοδα και έξοδα που προκύπτουν από συναλλαγές σχετικές με εισερχόμενη, εξερχόμενη και διαβατική τηλεπικοινωνιακή κίνηση από και προς τα δίκτυα των εταιρειών που ανήκουν στον όμιλο DEUTSCHE TELEKOM (εκτός Ομίλου ΟΤΕ), καθώς επίσης και από συναλλαγές σχετικές με κοινές υπηρεσίες.
167
Η. ΠΕΡΙΠΤΩΣΕΙΣ ΣΥΓΚΡΟΥΣΗΣ ΣΥΜΦΕΡΟΝΤΩΝ ΚΑΙ ΣΥΜΒΑΣΕΙΣ ΧΡΗΣΗΣ 2025 ΠΟΥ ΕΜΠΙΠΤΟΥΝ ΣΤΟ ΑΡΘΡΟ 99 ΤΟΥ Ν.4548/2018 (ΣΥΝΑΛΛΑΓΕΣ ΜΕ ΣΥΝΔΕΔΕΜΕΝΑ ΜΕΡΗ)
Α. Θέματα της ημερήσιας διάταξης του Διοικητικού Συμβουλίου της Εταιρείας, εντός της χρήσης 2025, επί των οποίων μέλη του Διοικητικού Συμβουλίου απείχαν επειδή τα θέματα αυτά τα αφορούσαν προσωπικά (σύγκρουση συμφερόντων):
Β. Θέματα της ημερήσιας διάταξης του Διοικητικού Συμβουλίου εντός της χρήσης 2025 που αφορούν σε συμβάσεις που εμπίπτουν στο άρθρο 99 (Διαφάνεια και εποπτεία των συναλλαγών με συνδεδεμένα μέρη) του Ν. 4548/2018:
1.Συνεδρίαση 3226/15-4-2025 (Θέμα 9) για την έγκριση της συνέχισης της D&O ασφάλισης («Χορήγηση ειδικής άδειας, σύμφωνα με τα άρθρα 97 παρ.3, 99 παρ. 1, 2 και 100 παρ.2 του Ν.4548/2018, για τη συνέχιση, κατά την περίοδο από 31.12.2025 έως 31.12.2026, της ασφαλιστικής κάλυψης της αστικής ευθύνης των μελών του Διοικητικού Συμβουλίου και Διευθυντικών Στελεχών της ΟΤΕ Α.Ε. και συνδεδεμένων με αυτήν εταιρειών, κατά την άσκηση των πάσης φύσεως αρμοδιοτήτων, υποχρεώσεων ή εξουσιών τους»).
Σημειώνεται ότι κατά τη συνεδρίαση του Διοικητικού Συμβουλίου σχετικά με το ανωτέρω θέμα, όλα τα μέλη του (εκτελεστικά και μη εκτελεστικά) απείχαν από τη συζήτηση και την ψηφοφορία γιατί το θέμα τα αφορούσε και προσωπικά. Για το λόγο αυτό το θέμα παραπέμφθηκε προς λήψη απόφασης στην Τακτική Γενική Συνέλευση των Μετόχων. Η άδεια που χορηγήθηκε από τη Γενική Συνέλευση των Μετόχων ΟΤΕ στο ανωτέρω θέμα ανακοινώθηκε στο ΓΕ.ΜΗ. στις 11-12-2025 με προσαρτημένη τη σχετική Έκθεση Αξιολόγησης της ελεγκτικής
168
εταιρείας «Grant Thornton Ανώνυμη Εταιρεία Ορκωτών Ελεγκτών και Συμβούλων Επιχειρήσεων» για το δίκαιο και εύλογο της ανωτέρω συναλλαγής για την Εταιρεία και τους μετόχους που δεν αποτελούν συνδεδεμένο μέρος.
2.Συνεδρίαση 3231/2-6-2025 (Θέμα 1Β) για Χορήγηση ειδικής άδειας, σύμφωνα με το άρθρο 99 παρ. 1,2 του Ν. 4548/2018, για τη σύναψη σύμβασης μεταξύ της Deutsche Telekom AG (DTAG) και της ΟΤΕ Α.Ε. σχετικά με την τιμολόγηση του κόστους του προγράμματος Κινήτρου Shares2You.
Σημειώνεται ότι η άδεια που χορηγήθηκε από το Διοικητικό Συμβούλιο στο ανωτέρω θέμα ανακοινώθηκε στο ΓΕ.ΜΗ. στις 4-6-2025 με προσαρτημένη τη σχετική Έκθεση Αξιολόγησης της ελεγκτικής εταιρείας «Grant Thornton Ανώνυμη Εταιρεία Ορκωτών Ελεγκτών και Συμβούλων Επιχειρήσεων» για το δίκαιο και εύλογο της υπόψη συναλλαγής για τον ΟΤΕ και τους μετόχους που δεν αποτελούν συνδεδεμένο μέρος, ενώ στις 18-6-2025 ανακοινώθηκε στο ΓΕ.ΜΗ. η πιστοποίηση από το Διοικητικό Συμβούλιο, σύμφωνα με το άρθρο 101 παρ. 2 του Ν. 4548/2018, της άπρακτης παρέλευσης της κατ’ άρθρο 100 παρ. 3 του ιδίου νόμου, δεκαήμερης προθεσμίας, για την ενάσκηση από μετόχους της Εταιρείας, του δικαιώματος να ζητήσουν τη σύγκληση Γενικής Συνέλευσης για το ίδιο θέμα.
3.Συνεδρίαση 3233/18-6-2025 (Θέμα 6) για Χορήγηση ειδικής άδειας για την παράταση της χρονικής διάρκειας του Ιδιωτικού Συμφωνητικού σχετικά με την άσκηση παράλληλων καθηκόντων Διευθύνοντος Συμβούλου στη θυγατρική εταιρεία της ΟΤΕ Α.Ε. στη Ρουμανία «Telekom Romania Mobile Communications S.A.» (TKRM) από τον Chief Officer Χρηματοοικονομικών Θεμάτων Ομίλου ΟΤΕ και Εκτελεστικό Μέλος του Διοικητικού Συμβουλίου της ΟΤΕ Α.Ε. κ. Χαράλαμπο Μαζαράκη.
Σημειώνεται ότι η άδεια που χορηγήθηκε από το Διοικητικό Συμβούλιο στο ανωτέρω θέμα ανακοινώθηκε στο ΓΕ.ΜΗ. στις 20-6-2025 με προσαρτημένη τη σχετική Έκθεση Αξιολόγησης της ελεγκτικής εταιρείας «Grant Thornton Ανώνυμη Εταιρεία Ορκωτών Ελεγκτών και Συμβούλων Επιχειρήσεων» για το δίκαιο και εύλογο της υπόψη συναλλαγής για τον ΟΤΕ και τους μετόχους που δεν αποτελούν συνδεδεμένο μέρος, αναφορικά με την παράταση της ισχύος του ως άνω ιδιωτικού συμφωνητικού, ενώ στις 8-7-2025 ανακοινώθηκε στο ΓΕ.ΜΗ. η πιστοποίηση από το Διοικητικό Συμβούλιο, σύμφωνα με το άρθρο 101 παρ. 2 του Ν. 4548/2018, της άπρακτης παρέλευσης της κατ’ άρθρο 100 παρ. 3 του ιδίου νόμου, δεκαήμερης προθεσμίας, για την ενάσκηση από μετόχους της Εταιρείας, του δικαιώματος να ζητήσουν τη σύγκληση Γενικής Συνέλευσης για το ίδιο θέμα.
4.Συνεδρίαση 3244/12-11-2025 (Θέμα 4) για την έγκριση σύναψης συμβάσεων μεταξύ του ΟΤΕ και εταιρειών του Ομίλου της Deutsche Telekom AG [«Α) Χορήγηση ειδικής άδειας, σύμφωνα με το άρθρο 99 του Ν. 4548/2018, για τη σύναψη επιμέρους Συμφωνιών που θα συναφθούν στο πλαίσιο α) της Σύμβασης Πλαίσιο Συνεργασίας και Παροχής Υπηρεσιών (Νέα ΣΠΣΠΥ) με την εταιρεία Deutsche Telekom (DTAG), β) της Σύμβασης Πλαίσιο Συνεργασίας και Παροχής Υπηρεσιών 37916 (ΣΠΣΠΥ 37916) με την Deutsche Telekom Europe Holding GmbH (DTEH) και γ) της Σύμβασης Πλαίσιο Συνεργασίας και Παροχής Υπηρεσιών (ΣΠΣΠΥ 2024) με την Telekom Deutschland GmbH (TDG) για την παροχή για το 2026 από τις ανωτέρω εταιρείες συγκεκριμένων υπηρεσιών προς τον ΟΤΕ. Β) Έγκριση υπέρβασης του ανώτατου προϋπολογισμού για το έτος 2025 κατά Ευρώ 669.621 (σε απόλυτο ποσό) για υπηρεσίες που παρασχέθηκαν στον Τομέα της Τεχνολογίας Δικτύου από τις εταιρείες DTAG και DTEH στον ΟΤΕ στο πλαίσιο εγκεκριμένων από το Διοικητικό Συμβούλιο της ΟΤΕ Α.Ε. (συνεδρίαση 3218/13.11.2024/θέμα 3ο) Επιμέρους Συμφωνιών για το 2025 λόγω ανακατανομής της αμοιβής των εταιρειών του Ομίλου Telekom μεταξύ των συνδεδεμένων εταιρειών του Ομίλου Telekom (Natcos)»]
Σημειώνεται ότι η άδεια που χορηγήθηκε από το Διοικητικό Συμβούλιο στο ανωτέρω θέμα ανακοινώθηκε στο ΓΕ.ΜΗ. στις 18-11-2025 με προσαρτημένη τη σχετική Έκθεση Αξιολόγησης της ελεγκτικής εταιρείας «Grant Thornton Ανώνυμη Εταιρεία Ορκωτών Ελεγκτών και Συμβούλων Επιχειρήσεων» για το δίκαιο και εύλογο των ανωτέρω συναλλαγών για την Εταιρεία και τους μετόχους που δεν αποτελούν συνδεδεμένο μέρος, ενώ την 4-12-2025 ανακοινώθηκε στο ΓΕ.ΜΗ. η πιστοποίηση από το Διοικητικό Συμβούλιο, σύμφωνα με το άρθρο 101 παρ. 2 του Ν. 4548/2018, της άπρακτης παρέλευσης της κατ’ άρθρο 100 παρ. 3 του ιδίου νόμου, δεκαήμερης προθεσμίας, για την ενάσκηση από μετόχους της Εταιρείας, του δικαιώματος να ζητήσουν τη σύγκληση Γενικής Συνέλευσης για το ίδιο θέμα.